
1  Vinteren  1886—87  holdt  jeg  en  Række  Fore- 
læsninger paa  Universitetet  over  vore  Folkeviser  fra 
Middelalderen,  idet  jeg,  foruden  at  belyse  det  Kulturliv, 
som  aabenbarede  sig  i  dem,  satte  mig  til  Opgave  at 
paavise,  hvad  der  var  vore  Folkevisers  Eiendommelighed 
med  Hensyn  til.  ydre  Form  og  indre  Indhold,  for  saa- 
ledes  at  naa  til  en  skarpere  Bestemmelse  af,  hvilke 
Viser  og  Vers  der  vare  ægte  og  gamle  og  hvilke  der 
vare  digtede  eller  indvandrede  i  en  senere  Tid  eller  dog 
havde  faaet  en  fuldkommen  moderne  Form. 

Det  er  denne  Del  af  Forelæsningernes  Indhold,  som 
jeg  her  udgiver.  Vore  Lærde  og  dernæst  vore  Digtere, 
som  jo  dog  idelig  ty  til  hin  evig  rindende  Kilde,  have, 
som  det  forekommer  mig,  ikke  ret  faaet  Øiet  aabent 
for,  hvorledes  den  gamle,  i  Naturlighed  og  Simpelhed 
endnu  uovergaaede  Visestil  ser  ud.  Naar  vi  dog  ellers 
lægge  saa  stor  Vægt  paa  at  finde  den  rette  Tidskolorit, 
hvorfor  skulle  vi  da  sammenblande  de  Sange,  som  bleve 
sungne  paa  Renaissancetidens  Herregaarde,  med  dem, 
der   løde   paa   Middelalderens  Ridderborge?  Hvorfor 

skulle  vi  se  paa  hvide  Mure,  naar  det  dog  er  muligt  at 
afbanke  Pudsen  og  finde  livfulde  Billeder  under  den 
paasmurte  Kalk?  Jeg  har  nu  i  dette  Arbeide  paa  for- 
skjelhge  Maader  søgt  at  udskille  det  Gamle  fra  det  Nye, 
det  tilfældigt  Paaheftede  fra  det  Oprindelige,  Hukom- 
melsens Feiltagelser  fra  Digterens  originale  Frembringelse. 
Her  er  ikke  Tale  om  et  Nedbrydningsarbeide,  men  kun 
om  at  fjerne  det  Uskjønne,  for  at  den  ægte  og  rette 
Tone  kan  komme  til  Syne.  Det  fuldt  Eiendommelige 
vil  formentlig  derved  træde  saa  meget  skarpere  frem. 

Ved  mine  Studier  har  jeg  benyttet  ikke  blot  de 
udgivne  Viser,  men  hele  den  store  haandskrevne  Vise- 
samhng,  som  Svend  Grundtvig  har  efterladt  og  som  nu 
findes  paa  det  Kongelige  Bibliothek. 

Jeg  har  søgt  at  gjøre  FremstiUingen  forstaaehg  og 
læselig  for  Alle,  hvorfor  jeg  overalt  har  tilføiet  de  for- 
nødne Ordforklaringer;  naar  ikke  Fortolkningen  krævede 
den  gamle  Stavemaade  fra  Haandskriftet,  har  jeg  gjen- 
givet  Visen  i  moderne  Sprogform. 

Januar  1891. 

Johannes  Steenstrup. 

Første  Kapitel. 


Indledning. 

Formaalet  med  denne  Bog  lader  sig  angive  med 
faa  Ord.  Det  er  et  Forsøg  paa  at  udfinde,  hvorledes 
vore  Viser  fra  Middelalderen  oprindelig  saa  ud,  deres 
rette  Form  og  Indhold.  Læseren  vil  maaske  sige,  at 
dette  formentlig  er  vel  bekjendt,  og  at  Størsteparten  af 
vore  Viser  foreligge  i  en  mønsterværdig  Udgave  ved 
Svend  Grundtvig,  i  hvilken  Enhver  saa  at  sige  faar 
Viserne  at  se,  saaledes  som  de  ere  optegnede  i  gamle 
Haandskrifter,  ligesom  han  af  Udgiveren  bliver  paa  den 
kyndigste  Maade  veiledet  til  at  vurdere  de  enkelte  Visers 
Indhold  og  forskjellige  Former,  til  at  sammenligne  vor 
danske  og  nordiske  Viseskat  med  Udlandets. 

Ikke  desmindre  tør  det  vist  siges,  at  kun  Faa  have 
ret  faaet  ^ie  for  den  sande  Form  og  Tone  i  vor  Middel- 
alders Viser.  Grundtvigs  Værk  har  Titlen  „Danmarks 
gamle  Folkeviser",  og  vel  har  han  især  ønsket  at  give 
os  Middelalderens  Folkevisedigtning,  men  dog  er  der  jo 
medtaget  mange  Viser,  som  han  selv  henfører  til  det 
16de  og  det  17de  Aarhundrede.  Grundtvig  har  endvidere  en 
stor  Forkjærlighed  for  at  iagttage  den  Forandring,  som 
Viserne  undergaa  i  Løbet  af  de  senere  Aarhundreder  lige 
til  vore  Dage,  skjøndt  dette  altid  maa  have  en  for- 

svindende  Interesse  i  Sammenligning  med  den  store  og 
vigtige  Opgave  at  fremskaflfe  den  ægte  ældste  Form;  i 
mangfoldige  eller  i  de  allerfleste  Tilfælde  have  Nydan- 
nelserne ikke  fjerneste  Krav  paa  litterær  Opmærksomhed. 
Af  Haandskrifter,  hvori  Viserne  ere  opskrevne,  kunne 
dernæst  ingen  føres  længere  tilbage  end  til  Reforma- 
tionstiden,  og  kun  nogle  faa  Brudstykker  af  Viser  findes 
i  Haandskrifter  fra  Middelalderen.  Det  er  altsaa  klart, 
at  der  i  det  store  Værk  er  blandet  adskilligt  Nyt  fra 
Reformationstiden  og  langt  senere  Tider  sammen  med 
det  Gamle.  Det  bør  aabenbart  være  ,en  Opgave,  at  ud- 
skille det  Oprindelige  fra  det  senere  Tilføjede  og  helt 
at  lade  de  nyere  Digtninger  fra  det  16de  Aarhundrede  og 
fra  den  lærde  Periode  til  Side  —  saafremt  man  da 
ønsker  at  vide,  hvorledes  Viserne  oprindelig  løde  fra  den 
oprindelige  Digters  Mund.  Grundtvig  har  ved  mange 
enkelte  Viser  givet  Bevisførelser  og  Vink,  som  kunne 
veilede  herom,  men  han  har  desværre  aldrig  givet  en 
almindeligere  Haandshjælp,  han  har  ikke  opstillet  de 
Kjendemærker ,  som  viste  os,  hvad  der  var  de  nye 
Klæder,  den  nye  Pynt  om  det  gamle  Legeme.  I  flere 
Henseender  forekommer  det  mig  ogsaa,  at  Grundtvigs 
Øre  har  svigtet  ham ,  saaledes  at  han  ikke  ret  har 
mærket  Klangen  fra  de  gamle  Dage. 

Hvad  Grundtvig  ikke  fik  naaet,  at  give  en  alminde- 
hgere  Skildring  af  Viserne,  have  Andre  forsøgt.  Ghr. 
Rosenberg  har  i  „Nordboernes  Aandsliv"  med  Aand 
og  Finhed  trængt  ind  i  Visedigtningen;  han  belyser 
mange  Sider  af  dens  Emner  og  dens  Form  paa  træffende 
Maade,  men  han  staar  i  alt  Væsentligt  paa  Grundtvigs 
Standpunkt,  og  især  har  han  ikke  gjort  noget  Forsøg 
paa  en  sondrende  Kritik.  Imidlertid  har  Rosenberg  med 
Flid  studeret  Grundtvigs  Værk,  hvilket  man  derimod 
aldeles  ikke  kan  sige  om  Prof.  Peter  Hansen,  der 
har  givet  en  udførligere  Fremstilling  af  Viserne  i  sin 

„Illustreret  Dansk  Litteraturhistorie".  Prof.  Hansen  har 
ikke  gransket  Grundtvigs  Udgave,  men  ladet  sig  nøie 
med  de  folkelige  Bøger  eller  Behandlinger  af  Viser,  som 
Grundtvig  har  udgivet  ved  Siden  af  sit  Hovedværk,  særlig 
hans  „Danmarks  Folkeviser  i  Udvalg"  (1882).  Og  man 
kan  ikke  midgaa  at  føle  Bitterhed  mod  Forfatteren,  naar 
man  ser  ham  fælde  følgende  strenge  Dom:  „for  vor 
Litteraturs  Behov  er  Grundtvigs  Udgave  af  Viserne 
nærmest  et  Luxusforetagende,  baseret  paa  Principper, 
som  ere  i  alt  Fald  omtvistelige."  At  det  skal  være 
„Illustreret  dansk  Litteraturhistorie",  der  stempler  Grundt- 
vigs Værk  som  et  Luxusforetagende,  er  i  og  (or  sig 
mærkeligt.  I  hvert  Fald  har  Forfatteren  ved  disse  haarde 
og  andre,  endnu  mere  ubillige  Ord  selv  kaldet  Straffen 
over  sit  Hoved,  og  Hævnen  er  da  ikke  udebleven,  idet 
Professor  Hansens  egen  Skildring  af  Folkeviserne  er 
bleven  ganske  utilfredsstillende. 

Men  fordi  man  i  flere  Henseender  kan  have  en 
anden  Opfattelse  end  Grundtvig  om  Visernes  Udgivelses- 
maade  —  anden  Feil  end  den,  at  han  har  taget  for 
meget  med,  har  man  dog  vel  ikke  beskyldt  ham  for  — 
og  om  hans  Studier  over  dem,  vilde  det  jo  være  aldeles 
urigtigt  at  miskjende  hans  Udgaves  Betydning  som  et 
Hovedværk  for  vor  Litteraturhistorie,  der  er 
udført  me^  en  enestaaende  Nøiagtighed,  med  en  sjelden 
Kundskabsfylde,  med  vidtstrakt  Indsigt  og  megen  Skarp- 
sind. Og  dernæst  —  ved  den  Maade,  hvorpaa  Alt  er 
lagt  til  Rette  for  Enhver,  der  vil  forske  videre,  for- 
pligter det  til  Studium  af  denne  kostbare  Levning  fra 
vor  Middelalder. 

Men  hvor  lidt  Kundskab  der  i  Virkeligheden  findes 
om  Folkeviserne,  derom  vidne  de  besynderlige  Fore- 
stillinger om,  hvad  der  kan  siges*  i  Middelalderens  Sprog 
og  om  hvad  der  hører  til  den  ægte  Visestil,  som  man 
jævnhgt  møder,  hvor  Kæmpeviser  eller  Vers  af  dem 

anføres.  Saaledes  kan  man  endog  hos  vore  gode  For- 
fattere —  jeg  nævner  som  nærliggende  Exempler  de 
store  Skrifter  om  Danmarks  Historie  af  Niels  Bache  og 
Troels  Lund  —  idelig  finde  Vers  anførte,  der  ikke  have 
det  fjerneste  med  Middelalder  eller  med  Folkedigtning 
at  gjøre,  men  skyldes  senere  Omdannelser  eller  Til- 
digtning af  Anders  Vedel,  Peder  Syv  eller  Andre.  Man 
har  med  andre  Ord  altfor  meget  betragtet  den  hele 
Viseskat  som  en  Helhed,  der  vel  lod  sig  dele  efter  Emner, 
men  ikke  efter  Ti  Ib  1  i  v  el  se  sti  d,  saaledes  at  de  ældste 
og  de  nye  Elementer  lode  sig  udskille  fra  hinanden. 

Denne  Bog  har  nu  sat  sig  til  Opgave  at  komme 
paa  det  Rene  med  de  gamle  Visers  rette  Form  og 
Væsen.  Og  Undersøgelsen  vil  da  først  og  fremmest 
sigte  efter  at  faa  Klarhed  i,  hvorledes  Viserne  anvendtes, 
til  hvilke  Formaal  de  tjente,  og  hvorledes  deres  An- 
vendelse maatte  faa  Indflydelse  paa  deres  ydre  Skikkelse. 
Jeg  vil  undersøge,  hvilken  Forandring  Viserne  maatte 
undergaa  ved  at  der  siedes  paa  dem  i  dagligt  Brug,  ved 
at  Hukommelsen  idelig  tabte  det  kostbare  Kar  til  Jorden 
og  kun  fik  det  i  Haanden  igjen  med  Buler  og  Sprækker. 
Min  Methode  vil  endvidere  være  den,  at  jeg  forfølger  en 
enkelt  Vei  saa  langt  jeg  kan  komme;  jeg  søger  til  Ex. 
at  finde  og  fastslaa  et  almindeligt  Karaktertræk  som 
Eiendommelighed  ved  Visestilen  eller  ved  Valget  af 
Emnerne,  hvilket  Træk  nødvendig  maa  bringe  enkelte 
Viser,  der  fremtræde  som  Undtagelser  herfra,  udenfor 
den  hele  Kreds  eller  dog  ud  ved  Yderkanterne.  Jeg 
forfølger  derefter  paa  lignende  Maade  et  andet  Forhold 
og  fortsætter  ad  den  valgte  Sti,  saa  langt  jeg  kan  naa. 

Men  naar  da  efterhaanden  alle  eller  Størsteparten 
af  mine  enkelte  Undersøgelser  komme  til  at  føre  netop 
de  samme  Viser  og  Visegrupper  udenfor  det  almene 
Gjærde,  naar  Sigtelinierne  efterhaanden  alle  skjære  hin- 
anden paa  det  samme  Sted  og  alle  træffe,  om  end  med 

forskjellig  Kraft,  de  samme  udpegede  Viser,  da  tror  jeg 
ogsaa,  at  jeg  maa  være  naaet  til  en  rigtig  Erkjendelse 
af.  hvad  der  hører  hjemme  iblandt  Middelalderens  Viser, 
hvad  der  staar  som  noget  Nyt  og  Fremmed  og  hvad 
der  i  alt  Fald  kun  fmdes  i  disses  sidste  og  yderste  Om- 
rids, enten  op  imod  Reformationstidens  Grænse  eller 
udenfor  den  folkelige  Poesi  og  nær  ved  den  bevidste 
og  lærde. 

Men  jeg  gjør  fremdeles  opmærksom  paa  Følgende. 
Danmark  er  som  bekjendt  ingenlunde  det  eneste  Land, 
der  besidder  Folkeviser  fra  Middelalderen.  Tværtimod 
fandtes  der  saadanne  i  de  fleste  Lande.  Ikke  desto- 
mindre  har  vor  Folkedigtning  store  Fortrin,  som  ikke 
noksom  kunne  fremhæves.  I  den  danske  Folkevise  fra 
Middelalderen  har  aabenbart  Folkets  Fantasi,  dets  digtende 
Evne  og  fortællende  Drift  fundet  sit  eneste  Afløb;  det 
har  gjennem  Aarhundreder  været  saa  godt  som  den 
eneste  Form,  hvorunder  man  gav  sine  Følelser  Luft,  i 
alt  Fald  udenfor  Kirken  og  Bedetimen.  Derfor  er  denne 
Digtning  bleven  saa  righoldig  i  sine  forskjellige  Ret- 
ninger og  kommen  til  at  rumme  en  lang  og  broget 
Række  af  Afskygninger. 

Fra  Færøerne  og  Island.  Norge  og  Sverrig  er  der 
ganske  vist  bevaret  rige  Levninger  af  gammel  Folkepoesi, 
men  Danmark  besidder  dog  en  langt  betydeligere  Sam- 
ling end  noget  af  disse  Lande,  hvad  enten  man  tager 
Hensyn  til  Tallet  eller  Værdien.  Dernæst  er  det  store 
Antal  af  historiske  Viser  særlig  eiendommeligt  for 
Danmark.  Hvor  meget  man  end  nødsages  til  at  skjære 
bort  af  hvad  Svend  Grundtvig  henregner  hertil,  bliver 
der  dog  saa  mange  tilbage,  at  de  i  Tal  og  Værdi,  i 
Skjønhed  og  i  oplysende  Kraft  langt  overgaa,  hvad  der 
haves  af  den  Art  fra  Nabolandene  i  Norden.  Og  det 
er  klart,  at  naar  Spørgsmaalet  dreier  sig  om  vore  Folke- 

visers  rette  Form  og  deres  Alder,  have  de  V^iser,  som 
behandle  historiske  Emner,  en  høi  Betydning. 

For  det  Øiemed,  som  jeg  her  forfølger,  er  dog  eet 
Forhold  af  endnu  større  Vigtighed,  nemlig  at  Danmark 
har  de  tidligst  nedskrevne  Optegnelser.  Hvor 
overordentlig  værdifuldt  et  Litteraturstof  der  end  i  nyere 
Tid  er  fundet  i  Danmark  i  den  levende  Tradition,  hvor 
forunderligt  det  end  er,  hvad  man  har  opgravet  paa 
Hederne  ved  Herning  eller  har  hørt  synge  i  Telemarkens 
Fjelde,  nærer  jeg  dog  ingen  Tvivl  om  at  hvis  det  skal 
lykkes  at  komme  til  Kundskab  om  den  sande  Visedigtning 
fra  den  katholske  Middelalder,  kunne  vi  alene  rette  Takken 
herfor  til  de  danske  adelige  Damer  i  det  16de  og  17de 
Aarhundrede.  Dem  skyldes  dot,  at  vi  blive  bekjendte 
med  de  gamle  Former  af  Viserne,  og  at  vi  kunne  se, 
hvilke  Forandringer  Viserne  ere  undergaaede  paa  for- 
skjellige  Tidspunkter.  Vi  behøve  blot  at  sammenligne 
vort  Kildemateriale  med  Sverrigs  for  at  se  dets  Rig- 
holdighed, thi  medens  vi  besidde  omtrent  40  Visehaand- 
skrifter  fra  en  Tid,  der  er  ældre  end  1750,  har  Sverrig 
kun  en  halv  Snes  saadanne,  og  af  de  danske  ere  endda 
adskillige  ældre  end  det  ældste  svenske.  Af  norske 
Viser  findes  kun  saare  faa  opskrevne  i  ældre  Tid,  og 
det  Samme  gjælder,  dog  i  mindre  Grad,  om  de  islandske 
Viser.  Et  Materiale  til  at  oplyse  om  hvordan  Viserne 
saa  ud  for  tre — fire  Aarhundreder  siden,  findes  med 
andre  Ord  alene  i  Danmark,  hvor  den  sanune  Vise  des- 
uden ofte  er  optegnet  i  mange  Haandskrifter,  hvilket 
har  en  stor  Betydning  for  at  komme  til  Kundskab  om 
Visens  rette  Form. 

Endelig  vil  jeg  gjøre  opmærksom  paa  et  Forhold, 
der  forekommer  mig  bestemt  at  tilraade  Forsigtighed 
ved  Benyttelsen  af  de  islandske  og  færøiske  Viser.  Hos 
Befolkningen  paa  disse  Øer  var  stadig  Mindet  om  Saga- 
og  Eddadigtningen  levende,  og  dette  maatte  nemt  komme 

til  at  blande  sig  med  og  paavirke  den  senere  Middel- 
alders Poesi.  I  Danmark  var  derimod  Kundskaben  om 
Oldtidsdigtningen  helt  forsvunden.  Medens  der  i  Dan- 
mark udenfor  Folkevisen  saa  godt  som  ikke  fandtes 
nogen  poetisk  Digtning  paa  Modersmaalet,  ere  Folke- 
viserne paa  Island  kun  en  lille  Del  af  en  stor  poetisk 
Litteratur  fra  den  senere  Middelalder.  Det  ligger  i  Sagens 
Natur,  at  det  da  ikke  kan  undgaaes,  at  den  ene  Gren 
af  Digtningen  faar  Indflydelse  paa  den  anden,  med  andre  * 
Ord,  at  Folkevisen  let  faar  et  mere  bevidst  og  litterært 
Præg  end  den  havde  andensteds.  Men  dertil  kommer 
endvidere,  at  „lærde  Mænd",  det  vil  sige  især  Præster, 
have  paa  disse  Øer  i  høi  Grad  bidraget  ti)  denne  Poesis 
Blomstring  eller  i  alt  Fald  dens  Opbevaring;  den  har 
ogsaa  derved  faaet  et  Præg,  som  gjør  den  mindre  egnet 
til  at  tjene  som  Prøvesten  for  hvad  der  er  ægte  og 
gammelt  indenfor  den  danske  Folkevise. 

Efter  saaledes  at  have  angivet  mine  Studiers  Maal 
og  Veie,  skal  jeg  gaa  over  til  de  enkelte  Undersøgelser. 


Andet  Kapitel. 

Dansen  og  Visen. 

Der  er  Forskjel  paa  et  Digt  og  en  Vise.  Middel- 
alderens Folkeviser  vare  ikke  Digte  skrevne  i  en  Bog, 
der  læstes;  det  var  Viser,  der  huskedes  udenad  og  bleve 
sungne  af  En  for  Flere  eller  med  Deltagelse  af  Flere  og 
som  sædvanlig  tillige  udførtes  mimisk  eller  dramatisk 
ved  Dans.  Der  er  i  hvert  Folks  ældste  Poesi  en  nøie 
Forbindelse  mellem  disse  tre  Ting  —  siger  en  kyndig 
Forfatter  —  intet  Digt,  som  ikke  bliver  sunget,  ingen 
Sang  uden  at  jo  Dans  træder  til,  og  ingen  Dans  uden 
Sang  ^).  Dette  er  en  uomtvistelig  Sandhed.  Naar  vi 
nuomstunder  synge  en  Sang,  lægge  vi  i  det  allerhyppigste 
Antal  Tilfælde  ingen  Vægt  eller  en  forsvindende  lille 
Vægt  paa  Texten,  som  vi  maaske  endog  slet  ikke  huske 
ret,  og  i  alt  Fald  sjeldent  synge  helt  til  Ende.  Det 
falder  os  i  hvert  Fald  ikke  ind  at  udføre  Visen  drama- 
tisk eller  mimisk  eller  at  bevæge  os  selv  i  de  Rythmer, 
som  Melodien  indeholder. 

I  ældre  Tid  hørte  Sang  og  mimisk  Bevægelse  langt 
nøiere  sammen.  Det  er  ikke  længere  siden  end  1767  — 


M  Franz  M.  Bohme,  Geschichte  des  Tanzes  in  Deutschland  I. 
13,  229,  jfr.  Bohme,  Altdeutsches  Liederbuch  XLVII. 

saaledes  som  vi  kunne  se  af  en  af  det  kongelige  Theaters 
Plakater  —  at  en  ung  skotsk  Dame  optraadte  i  for- 
skjellige  Danse  paa  Theatret  og,  paa  Danserindernes 
tidligere  Vis,  tillige  sang  franske  og  italienske  Arier. 
Dersom  vi  gaa  tilbage  til  Holbergs  Tid,  ville  vi  trælfe 
en  Plakat  af  1726,  hvorpaa  der  læses,  at  der  i  Mellem- 
akterne under  Opførelsen  af  Den  Ilte  Juni  vil"  optræde 
„en  af  de  bedste  Danserinder  og  Sangerinder  af  Opera 
i  Stockholm"  Søge  vi  helt  tilbage  til  Middelalderen, 
finde  vi  Dans  og  Sang  nøie  knyttede  sammen ;  Dans  var 
paa  Island  endog  Betegnelsen  for  Vise.  Saaledes  kvad 
Gissur  Jarl  den  Dans:  „mine  Sorger  ere  tungere  end 
Bly",  og  en  Mand  ved  Navn  Berg  blev  kaldet  Danza- 
Berg,  vistnok  fordi  han  digtede  satiriske  Viser.  Endnu 
i  Ordet  Ballade  træffe  vi  en  Henpegen  paa  den  gamle 
Forbindelse  med  Dansen. 

De  islandske  Sagaer,  der  omtale  saa  mange  andre 
Forlystelser,  Lege  og  Fester  i  den  nordiske  Oldtid,  nævne 
ikke  Dansen.  Først  i  det  Ilte  og  12te  Aarhundrede 
hører  man  Dans  jævnligere  omtalt ;  men  paa  den  Tid 
er  Dans  som  sagt  tillige  Betegnelsen  for  en  Folkevise 
eller  et  satirisk  Digt;  dets  Versemaal  var  som  de  danske 
Folkevisers. 

1.   Dansens  Art. 

Det  maa  nu  være  vor  Opgave  at  undersøge,  hvad 
der  forstaaes  ved  Dans  paa  de  Tider  og  om  vi  tør 
overføre  vore  Forestillinger  fra  Nutiden  paa  vore  For- 
fædres Dans.  Svaret  maa  aabenbart  blive  Nei,  For- 
skjellen  er  betydelig.  Den  Maade  at  danse  paa,  som  vi 
nu  sædvanligvis  anvende  og  hvor  Herre  og  Dame  parvis 
bevæge  sig  frem  over  Gulvet,  idet  de  hvirvle  sig  mer 

Th.  Overskou,  Den  danske  Skueplads  I.  228,  II.  400. 

eller  mindre  hastigt  rundt  om  hinanden,  tilhører  en  langt 
senere  Tid.  Vi  kunne  faa  nogen  Oplysning  om  det 
Tidspunkt,  paa  hvilket  den  nye  Dansemaade  trænger  sig 
frem,  ved  at  se  hen  til  Forholdene  i  Tydskland,  men 
jeg  vil  især  henvise  til  et  Skrift  af  Præsten  Koster, 
kaldet  Neocorus,  fra  Tiden  1598  „Ghronik  des  Landes 
Dithmarschen".  Han  omtaler,  at  Dithmarskerne  tidligere 
havde  danset  paa  to  Maader,  dels  nemlig  Trymnieken- 
Dans  med  bestemt  Træden  og  med  mimiske  Gebærder 
(„Trymmeke"  betyder  en  zirlig  Person),  dels  en  Spring- 
dans eller  hoppende  Dans.  Men  endelig  var  der  paa 
Dithmarskerkrigens  Tid  (1559)  fra  fremmede  Steder  bleven 
indført  „eine  sonderlike  Manere",  hvorefter  der  dansedes 
parvis.^)  Noget  tidligere  end  til  Dithmarsken  er  denne 
Dansemaade  Syd  fra  trængt  ind  i  andre  Lande.  ^)  Maaske 
er  det  de  nye  Moders  Indtrængen,  som  bevirker  følgende 
Paamindclse  i  den  i  1 6de  Aarh.3  Slutning  udkomne 
Bog  „Alle  christelige  og  dyderige  Jomfruers  Ærekrans", 
„at  de  gjøre  en  kort,  ærlig  og  tugtig  Dans,  udi  hvilken 
de  gaa  sindig  frem  efter  hinanden,  uden  utilbørlig  Om- 
svingen  og  anden  Uhøviskhed"  •^). 

Den  fra  Dithmarsken  bekjendte  ældre  Maade  at 
danse  paa  kjende  vi  udmærket  godt,  først  og  fremmest 
ved  Hjælp  af  vore  Folkeviser.  Saaledes  hedder  det  i 
Visen  om  Stolt  Elsehlle  (Nr.  220): 

Det  var  om  en  Midsommers  Nat, 
Riddere  Oii  Svende  skulde  gaa  paa  Vagt. 

I  Lunden  ganger  den  Ridderdans. 
de  danser  med  Blus  og  Rosenkrans. 


^)  Johann  Adoifi's.  genannt  Neocorus,  Chronik  des  Landes 
Dithmarschen,  ed.  F.  C   Dahlmann,  L  177  f.  Bohme,  Ge- 

schichte  des  Tanzes  L  49  f.  Fol.  VII.  Jfr.  O.  Nielsen, 

Kjøbenhavns  Diplomatarium  VI.  157.  Troels  Lund,  Danmarks 
og  Norges  Historie  i  det  16.  Aarh.    VI.  169. 

For  danser  Hr.  Iver  under  Sobel  og  Maar. 
den  fejreste  Ridder  i  Kongens  Gaard. 

Kongen  staar  i  Lofte, 

han  hører  den  Dans  over  Tofte. 

„Hvem  er  den  Ridder,  der  Dansen  for  træder, 
hvem  er  den,  der  over  de  andre  kvæder?" 

Kort  efter  ganger  Kongen  i  Dansen  ved  Hr.  Ivers 
Haand.  Heraf  sees  altsaa.  at  man  ganger  Dansen, 
man  træder  den;  det  er  i  Lunden  der  danses,  man 
føres  ved  en  Andens  Haand,  og  en  Forsanger  leder 
Dansen.  Eller  vi  kunne  tage  Visen  om  Hagens  Dans 
og  Kvad  (Abrahamson  Nr.  181): 

Kongen  han  sidder  i  Ribe, 
han  drikker  Vin. 

saa  byder  ban  alle  de  danske  Ridder 
hjem  til  sin. 
Saa  herlig  danser  han  Hagen. 

„1  stander  op.  alle  mine  Mænd 
og  Ridder  bold! 

Og  træder  I  mig  en  Bedredans 
over  grønnen  Vold!  • 

Nu  lyster  Dannerkongen 
i  Dansen  at  træde ; 
efter  ganger  Helled  Hagen 
han  for  dennem  kvæder 

Eller  en  tredie  Vise  (Nr.  76  Kidder  Stigs  Bryllup): 

F  18.    der  ganger  de  Jomfruer  udi  en  Dans 

og  hver  med  Sepei  | Krone.  Krans]  og  Rosenkrans. 

19,    Der  danser  han  Stig  saa  smal  som  Vaand. 
han  havde  en  Sølvkar  paa  hviden  Haand. 

Ogsaa  her  gaar  Dansen  under  aal)en  Himmel,  i  Lunden, 
paa  grønnen  Vold  (o:  paa  Græsplainen),  og  altid  „træder" 
man.    Derfor  lyder  ogsaa  et  Omkvæd  (Nr.  189):  „hun 

traad  saa  herlig",  og  i  Nr.  261  hedder  det:  „det  var 
MetteHl,  Grevens  Datter,  hun  traad  Dans  for  dem". 
Hos  de  nordiske  Bønder  har  denne  Dans  i  det  Frie 
holdt  sig  til  vore  Dage.  Landsbyskomageren  Jonas 
Stolt  skriver  saaledes  i  sine  Optegnelser  om  Forholdene 
i  Kalmaregnen  ved  Tiden  1820:  „Sommeraften  gik  der 
Dans  paa  de  græsklædte  Gaardspladser  og  Søndag  Efter- 
middag paa  Broerne,  som  førte  over  Aaen"  (S.  114). 

Herren  kan  bære  el  Kar,  en  Ring  eller  en  Stav, 
Damerne  Kranse  eller  som  det  hedder  i  to  utrykte 
Viser  (Nr.  27,  84):  „hun  danser  med  Speil  og  Rosen- 
krans". Fra  Tydskland  siges  det,  at  Jomfruer  gaa  i 
Dansen  med  et  koket  Speil  hængende  i  et  Baand,  og 
Krans  og  Dans  hørte  paa  nøieste  Maade  sammen,  lige- 
isom  Kransen  blev  benyttet  som  i  vore  Dage  Gotillon- 
sløifer  og  Buketter.  Saaledes  har  det  vel  ogsaa  været  i 
Danmark.    I  Nr.  89  „Mø  værger  Æren"  hedder  det: 

6.  Der  Ingelil  kom  til  Thures  0, 

der  gik  en  Dans  med  Fruer  og  Møer. 

7.  Riddere  og  gode  Mænd  begyndte  en  Dans, 
stolt  Ingelil  satte  sig.  hun  gjorde  en  Krans. 

8.  Det  mælte  Hr.  Thure  under  0: 
„hvem  skal  have  den  Krans,  Du  gjør?" 

9.  „Jeg  gjør  ikke  Krans  til  anden  Mand 
end  til  min  Broder,  jeg  vel  and  [ynder]." 

I  en  Gildeskraa  fra  Ny-Larsker  paa  Bornholm  fra 
1599  siges  det  i  Art.  32,  at  alle  Mænd  og  Drenge, 
Brødre  og  Gjæster  skulle  være  forpligtede  til  samtlige 
at  være  i  Laden,  medens  Fordansen  varer  og  Kransene 
udskiftes;  findes  Nogen  at  undslaa  sig  for  Kransens 
Skyld,  bøde  1  Fjerding  01.  Og  i  Art.  37,  38  læses,  at 
det  skal  være  ærlige  Dannekvinder  og  høviske  Piger  frit 
for  at  tage  Mai-Grever,  naar  Kransene  ere  med  smukke 

Urter  beprydede,  og  hvilken  Broder  eller  Dreng,  der 
bydes  en  Mai-Greve  Krans  af  ærlige  Folk  og  vil  den 
ikke  annamme,  men  stræber  imod  og  sønderriver  Kransen, 
bøde  for  Modtvillighed  1  Fjerding  01  (Ny  kgl.  Saml. 
Nr.  399  c.  Folio). 

Vort  Kjendskab  til  den  gamle  Dansemaade  kan 
yderligere  befæstes  ved  at  kaste  et  Blik  paa  de  billedlige 
Fremstillinger  vi  have  af  de  Adeliges  Dans  i  Middel- 
alderen. Paa  et  Kalkmaleri  i  Ørslev  Kirke  ved  Skjelskør 
fra  14de  Aarh.  se  vi  saaledes  en  Række  dansende  Mænd 
og  Kvinder  ledet  af  en  Fordanser,  der  under  stærke  og 
Hviige  Bevægelser  med  venstre  Haand  fører  de  Med- 
dansende,  medens  han  i  den  høire  Haand  bærer  en 
Ring  eller  en  anden  Gjenstand^).  Paa  nogle  Fresko- 
billeder fra  Slottet  Rimkelstein  i  Tyrol  seer  man  en 
lang  Kjæde  af  dansende  Par.  Under  Træerne  i  Haven 
fører  Fordanserinden  sin  Herre,  der  er  iført  tæt  Vams 
og  Snabelsko,  med  høire  Haand  bagved  sig,  og  han 
fører  ligeledes  under  zirlige  Trin  den  følgende  Dame 
bagved  sig  2). 

Paa  den  saaledes  skildrede  Maade  maa  vi  altsaa 
tænke  os  Dansen  i  Danmark.  Men  foruden  denne  mere 
regelrette  Dans  med  trædende  Trin,  fandtes  der  en 
anden,  som  Bønderne  især  yndede,  med  Springen, 
Hoppen  og  vildere  Lader.  Ved  det  mærkværdige  Bryllup, 
som  stod,  da  Iver  Blaas  Søster  Solenta  ægtede  Grev 
Gunzelin  vare  alle  de  berømte  Helte  Vidrik  Verlandsøn, 
Didrik  af  Bern,  Holger  Danske,  Mester  Hildebrand, 
Sivard  Snarensvend  og  Langben  Risker  komne  tilstede, 
og  det  gik  drabeligt  og  lystigt  til  (Nr.  16).  Men  Bruden 
var  ogsaa  en  imponerende  Skikkelse: 


En  Afbildning  findes  i  Aarbøger  tor  nord.  Oldk.  1888, 
135  og  i  Tidsskrift  for  Kunstindustri  1890.  1.  ^)  Bohme, 
Tanz  31,  320. 

Vel  sex  Øxenkrop  aad  hun  op 
og  femten  Svine-Flykke  [Sider], 
syv  Tønder  01  drak  hun  dertil, 
saa  tog  hun  til  at  hikke. 

De  begyndte  en  Skrikke-Rei 
fra  Ribe  og  indtil  Sli ; 
den  mindste  Kæmpe  i  Dansen 
var  vel  femten  Alen  over  Knæ. 

Der  dansed  Bord  og  Bænke 

og  Ilden  fløi  af  Hat, 

ud  da  løbe  de  Kæmper  god: 

„Og  hjælper  nu  Moder  Skratte  [Fanden]!" 

Rei  betyder  Rad,  Række,  Følge  (jfr.  Asgaards-Reien), 
og  Hoppelrei  var  i  Tydskland  Navnet  paa  en  meget 
yndet  Bondedans,  som  Deltagerne  dansede  „som  om  de 
vilde  flyve".  I  det  Hele  hed  det  „denReihen  springen", 
men  „den  Tanz  treten".  Skrikke  er  at  gjøre  Krum- 
spring eller  at  springe  om  som  en  Kalv  eller  et  Kid. 
Det  vil  derfor  sees,  at  det  har  været  en  mærkehg  Dans, 
de  overgivne  Bryllupsgjæster  have  udført. 

Selv  den  roligere  Dans  har  dog  havt  stærke  Be- 
vægelser. Vi  kunne  se  det  af  Afbildningerne,  hvor  man 
næsten  overalt  finder  skarpe  Strækninger  af  Arm.  Ben 
og  Fod,  stærk  Bøining  af  Hovedet,  ofte  en  vis  Vridning 
af  Legemet.  Bevægelserne  synes  stundom  at  gaa  ud 
over  hvad  vi  nu  kalde  Skjønhedens  Grænser.  I  Kirken 
i  Hecklingen  i  Sachsen  se  vi  en  Engel  danse  med  Taa- 
spidsen  udad  paa  een  Fod  og  indad  paa  den  anden, 
saaledes  at,  medens  Benene  krydses,  begge  Taaspidser 
mødes.  I  nogle  Miniaturer  i  et  Haandskrift  af  Heinrich 
von  Stretlingen  se  vi  Damerne  strække  Bryst  og  Liv 
stærkt  fremad;  Hoved  og  Arm  ere  stærkt  bøiede,  mellem 
Ben  og  Fod  ere  meget  skarpe  Vinkler,  Fingrene  ere 
splittede  og  bøiede  paa  mangfoldig  Maade.  I  Saint 
Sernin  i  Toulouse  findes  en  Fremstilling  af  Herodias' 

Datter  Salome,  som  mecl  en  Klokke  i  Haanden  danser 
for  Herodes  Antipas;  den  høire  Fod  gjør  en  mærkelig- 
Bevægelse  med  Spidsen  bøiet  bagud  tilhøire 

Jeg  nærer  ikke  destomindre  nogen  Tvivl  om  disse 
sidste  Fremstillingers  Bevisevne.  Det  besværlige  Fod- 
stykke, hvorpaa  nogle  af  Figurerne  staa,  og  Kunstnerens 
mangelfulde  Evne  kunne  forklare  nogle  af  disse  Be- 
synderligheder. Men  saa  meget  er  dog  vist,  at  der 
under  Dansen  benyttedes  et  meget  stærkt  Minespil.  I 
den  islandske  Vikivakidans  stod  man  paa  høire  Fod  og 
bevægede  Overkroppen  frem  og  tilbage.  En  Beretning 
fra  Ostfriesland  af  1691  fortæller  om  en  gammel  Dans, 
som  Bønderne  udførte.  Den  dansedes  af  to  Mænd  og 
to  Kvinder  med  ganske  bestemte  Bevægelser  af  Arme, 
Hænder,  Hoved  og  Ben,  og  de  havde  særhge  Actiones 
og  Bevægelser  for  alle  Lemmer,  hvorfor  den  kostede 
megen  Sved.  Mændene  sloge  snart  Hænderne  sammen 
bag  paa  Ryggen,  derpaa  foran  Benene,  og  Kvinderne 
gjorde  alt  efter.  Især  ved  den  langsonune,  sørgelige 
Udgang  paa  Visen  havde  de  deres  fornemste  Positurer 

Berømte  i  Middelalderens  Slutning  vare  de  Danse, 
som  de  patriciske  Slægter  i  Sydtydsklands  Byer  udførte 
med  stor  Pragt .  og  Anstand.  Dengang  Kong  Christian 
den  Første  paa  sin  Udenlandsreise  1474  opholdt  sig  i 
Augsburg,  opførte  de  patriciske  Slægter  en  Dans  til  hans 
Ære,  i  hvilken  netop  det  Lystige  og  det  Alvorlige  synes 
at  have  været  tilstede  i  passende  Blanding;  det  hedder 
herom  i  den  gamle  Beretning^):".  .  .  „dem  [Konige  von 
Dennemarck]  die  Geschlechter  alsbald  zu  Gefallen,  und 
auf  des  Keysers  Begeren  einen  lustigen  Tantz  mit  grosser 

^)  Puttrich,  Denkmale  der  Baukunst  in  Sachsen  I,  Tavle 
32.  V.  der  Hagen,  Bildersaal,  Tavle  16,  22,  39,  46.  Bohme, 
Geschichte  des  Tanzes  33  f.  Schultz,  das  hofische  Leben,  2te 
Aufl.  I.  550  f.  Bohme,  Tanz  51.  Werlich,  Chronica  von 
Augspurg  (1595).  II.  229. 

Grauitet  und  Geprånge,  auf  gewohnlichem  Tantzhaus 
fast  vier  stundtlang,  da  dann  gemelter  Konig  mit  sonderm 
Lust  zusehen,  gehalten." 

En  i  Viserne  ofte  omtalt  Dans  er  Bederdansen 
(II.  S.  59  (8),  III.  166  (13,  27),  IV.  365,  455  (1)).  Der 
staar  om  denne  i  Nr.  129  Stolt  Signild  og  Dronning  Sofie: 

27.  Der  hun  kom  til  Borgeled, 
Beder-Dans  saa  gik  der  ved. 

28.  Tøsser  [o:  to  Gange]  dansed  de  den  Dans  omkring, 
alt  stod  Dronningen  og  saa  paa  hende. 

29.  Det  tykte  Dronningen  være  stor  Vaand' 
det  Signelil  dansed  ved  Kongens  Haand. 

Det  synes  heraf  at  fremgaa,  at  den  dansedes  med  Ture. 
I  Tydskland  fandtes  en  Bettlertanz ,  der  synes  at  være 
udført  saaledes,  at  alle  Parrene  dansede  i  Rundkreds, 
medens  et  enkelt  Par  i  Midten  indtog  forskjellige  Stillinger 
og  udførte  en  Scene,  maaske  noget  som  polsk  Tiggergang. 
I  hvert  Fald  sang  man  til  denne  Dans  efter  den  gamle 
Tiggervise,  der  har  samme  Emne  som  det  danske  Drama 
Karrig  Niding ,  hvor  Tiggeren  i  Gnierens  Fraværelse 
modtages  paa  bedste  Maade  af  dennes  Hustru  og  ind- 
sættes i  alle  Mandens  Rettigheder.  Det  vovelige  Emne 
har  utvivlsomt  gjort  Dansen  letsindig,  derfor  blev  Betler- 
dansen 1580  ved  Anordning  forbudt  i  Kursachsen  ^). 
Den  danske  Bederdans  maa  vist  svare  hertil.  Den  kaldes 
ogsaa  Bedre-Dans  (og  'Bede-Dans)  og  har  vist  havt  sit 
Navn  af  Bedere,  en  Tigger,  se  den  gamle  Bibelover- 
sættelse: „nødtørftelige  Menneske  eller  Bedere" ;  ogsaa 
Klostrenes  Udsendinge,  der  indsamlede  de  milde  Gaver, 
hed  Bedere  (jfr.  Molbechs  og  Kalkars  Ordbøger).    I  tre 


M  Bohme,  Tanz  57,  103.  116.  Den  tydske  Sang  er  trykt 
hos  Birket  Smith,  Ranchs  Skuespil  S.  LXXXII  f. 


Bederdansen. 

forskjellige  Optegnelser  fra  vor  Tid  af  Nr.  278  Peder 
og  Malfred  lyder  Dobbeltomkvædet  saaledes: 

Træder  I  vel! 

Træder  og  beder,  om  I  vil! 
eller:    Træder  op  beder,  om  I  vil! 

Der  forekommer  mig  at  være  god  Formodning  for  at 
Omkvædet  i  sin  oprindelige  Form  har  været  et  op- 
muntrende Tilraab: 

Træder  op,  Beder,  om  I  vil! 

Man  faar  Indtrykket  af,  at  ogsaa  i  Danmark  har  denne 
Dans  hørt  til  de  mere  dristige.  Mulig  har  det,  der 
bades  om,  været  Kys;  thi  at  Kys  kunde  blive  udvexlede 
under  Dansen  er  næppe  tvivlsomt.  I  Tydskland  over- 
skred man  ikke  derved  den  gode  Tone 

En  anden  Dans  nævnes  i  Nr.  240  Venderkongens 
Jomfrurov: 

1.    vSaa  herlig  ganger  der  Beder- Dans 
paa  den  grønne  Vold: 
Jomfruer  træder  Lykke- Dans. 
og  Ridder  leger  Bold. 

Denne  sidste  Dans  kjender  jeg  ikke. 

Som  bekjendt  har  den  gamle  Dans  holdt  sig  paa 
Færøerne.  Mænd  og  Kvinder  tage  hinanden  i  Haanden 
og  danne  en  Rundkreds;  Bevægelsen  sker  simpelthen 
ved  at  man  gjør  tre  taktmæssige  Skridt  til  Venstre, 
derpaa  balancerer  lidt,  flytter  den  høire  Fod  hen  imod 
den  venstre,  derpaa  sætter  den  venstre  frem  o.  s.  v. 
Som  oftest  danser  man  langsomt  og  høitideligt,  men  de 
Unge  i  Rækken  tage  dog  ofte  et  hurtigere  Trin  eller 
springe  i  Veiret  og  løfte  Haanden  over  Hovedet:  der 


^)  Bohme,  Geschichte  des  Tanzes,  Registret. 

Dans  paa  Færøerne. 


kan  ogsaa  danses  lystigt  og  overgivent.  Paa  Syderøerne 
danser  man  hurtigere  end  andensteds.  Her  har  man 
en  Runddans  med  et  langt  hurtigere  Tempo,  der  ansees 
for  den  ældste ;  de  Deltagende  danne  vel  som  sædvanHg 
en  Rundkreds,  men  man  staar  paa  samme  Sted  eller 
danser  tilbage,  medens  Verset  synges,  og  farer  derimod 
stærkt  frem  under  Afsyngningen  af  Omkvædet.  Under 
denne  Dans  høres  Forsangerens  Kvad  langt  bedre  end 
ellers.  I  det  Hele  vise  Færingerne  under  al  deres  Dans, 
at  de  ikke  ere  ligegyldige  ved  hvad  Sangen  angaar; 
ved  deres  Miner  og  Gebærder  gjøre  de  sig  Umage  for 
at  udtrykke  dens  forskjellige  Indhold^). 

Med  alt  dette  for  Øie  maa  vi  betragte  vore  Folke- 
viser. Det  er  umuligt  andet  end  at  Dansemaaden  har 
havt  nogen  Indflydelse  paa  Visernes  Udseende,  saa  vel 
som  omvendt.  Og  at  Viserne  ere  blevne  benyttede  ved 
Dansen  følger  ikke  blot  af  alt  det  anførte;  enkelte  af 
Viserne  angive  saa  at  sige  selv,  at  de  bleve  dansede. 
Saaledes  naar  Omkvædet  i  Nr.  241  Skipper  og  Jomfru 
lyder:  „Træd  let  over  den  grønne  Vold  —  Maatte  den 
Jornfru  følge  mig!"  og  i  Nr.  244  Den  saarede  Jomfru: 
„Træder  vel  op,  Ædeling!  — Man  skuld  ære  de  Jomfruer 
udi  Dansen". 

Det  skal  iøvrigt  ikke  paastaaes,  at  Viserne  altid  bleve 
dansede  —  de  kunde  naturligvis  synges  paa  samme 
Maade,  som  vi  nu  synge  en  Sang  —  og  efter  fleres 
Omkvæd  at  dømme,  maatte  man  jo  tænke  dem  sungne 
under  Ridtet,  under  Roningen. 

Eet  er  dog  sikkert,  at  Emnet  aldrig  lagde  Hin- 
dringer i  Veien  for  at  Visen  jo  benyttedes  til  Dans. 
Ved  den  lød  til  Ex.  historiske  Viser.    Vi  vide,  at 


^)  Lyngbye,  Færeiske  Quæder  8  f.  Antiquarisk  Tidsskrift 
1846—48.  259;  1849—51,  279.  N.  Winther,  Færøernes  Oldtids- 
historie 442  f. 

man  paa  Færøerne  dansede  efter  Visen  om  Kong  Hans' 
Bryllup  („Konning  Hans  han  sidder  paa  Kjøbenhavn"), 
og  Præsten  Koster  siger,  at  en  Sang  om  de  Danskes 
Nederlag  ved  Hemmingsted  „brLig^:es  som  en  dithmarsisk 
Dans".  Viser  af  religiøst  Indhold  dansedes  paa  Fær- 
øerne, og  man  kunde  endnu  i  forrige  Aarhundrede  se 
Præster  i  deres  Embedsdragt  deltage  i  Dansen  f.  Ex. 
naar  man  ved  Bryllupper  sang  „Isaks  Vise" :  „I  ærlige 
Brudefolk  giver  paa  Agt  o.  s.  v.",  det  var  en  Psalme  af 
Psalmebogen,  eller  „Susannes  Vise",  om  Daniel  og  Su- 
sanne. Præsten  Lyngbye  saae  1818  Menigheden  træde 
ud  paa  Kirkegaarden  og  der  opføre  en  pantomimisk 
Dans,  iøvrigt  til  en  gammel  mythisk  Vise  („Gråne  bar 
Guldet  fra  Heden"). 

Erotiske  Viser  vare  naturligvis  selvskrevne  ved 
Dansen.  Hvad  satiriske  Digte  angaar,  da  vide  vi,  at 
paa  Færøerne  bleve  ogsaa  Spotteviser  dansede,  og  den, 
om  hvem  Visen  var  lagt  og  hvem  Spotten  gik  ud  over, 
maatte  ovenikjøbet  danse  med,  idet  to  haandfaste  Mænd 
toge  ham  hver  ved  sin  Haand  og  holdt  ham  fast  i 
Rækken,  indtil  Visen  var  til  Ende^).  I  Baiern  bruges 
de  saakaldte  Srhnddahvpfi  (schnada  o:  plapre,  tralle), 
fireliniede  Vers,  med  et  eller  to  Rim,  sungne  paa  be- 
kjendte  Melodier  og  ofte  digtede  af  den  Dansende  paa 
staaende  Fod.  Disse  Schnadahiipfl  ere  ofte  erotiske, 
men  dog  især  satiriske  —  tvende  Karle  more  sig  til  Ex. 
med  gjensidig  at  snærte  hinanden  paa  bedste  Maade  — 
og  i  denne  Leg  kan  Alt,  Karlenes  Feil  og  Pigernes 
svage  Side,  Naboerne  og  hele  Dalen  være  Gjenstand  for 
Drilleriet^). 

Den  Slags  smaa  satiriske  Vers  ere  sikkert  ogsaa 
blevne  digtede  herhjemme.  De  omtales  allerede  i  Sagaerne 


^)  Skand.  Litt.  Selsk.  Skrifter,  12.— 13.  Aarg.  265.  Lyngbye, 
Færeiske  Quæder  14.         Bohme,  Tanz  239. 

Hr.  Laves  Sønner  af  Lund. 


(se  foran  S.  9),  og  et  interessant  Exempel  paa  en  saadan 
improviseret  satirisk  Vise,  der  blev  danset  af  den,  der 
digtede  den,  have  vi  i  en  endnu  ikke  udgivet  Folkevise, 
der  er  bevaret  i  gamle  Haandskrifter  (Utrykt  Nr.  136). 
Jeg  skal  her  hidsætte  de  fleste  af  dens  Vers: 

„Mig  længes  af  alt  mit  Hjerte, 
mig  længes  i  allen  Stund: 
alt  efter  hine  rige  Beile. 
Hr.  Laves  Sønner  af  Lund. 
Mig  længes  af  alt  mit  Hjerte! 

I  stander  op,  alle  mine  Møer, 

I  danser  med  mig  en  Stund: 

saa  kvæder  I  mig  en  Vise, 

alt  om  Hr.  Lave  hans  Sønner  af  Lund! 

Kvæder  I  mig  en  Vise, 

og  kvæder  mig  den  saa: 

alt  hvor  de  red  udi  min  Gaard, 

de  kunde  ikke  gode  Ansvar  [Svar]  faa. 

Den  ene  han  hedder  Hr.  Ove, 
den  anden  Hr.  Eskel  Høg: 
de  haver  saa  længe  til  Hove  været; 
de  taaler  hverken  Hede  eller  Røg. 

Den  tredie  hedder  Hr.  Magnus, 
den  Helled  er  bogelærd: 

der  ligger  et  Guldspan  [Smykke]  i  mit  Skrin, 
de  er  det  ikke  alle  tre  værd'*. 

Ikke  vidste  Jomfru  Elselille  andet 
end  de  var  ene  to, 
alt  stod  Herre  Magnus 
og  lydde  han  derpaa. 

Det  var  Herre  Magnus 
han  ind  ad  Døren  tren: 
det  var  Jomfru  Elselille, 
hun  blegned  under  Skind. 


Hr.  Laves  Sønner  af  Lund. 

„Stander  I  nu  op,  mine  Dannes  pendel 
Og  danser  med  mig  en  Stund: 
og  vil  vi  kvæde  selv  den  Vise 
om  Hr.  Laves  Sønner  af  Lund. 

Kvæder  I  mig  en  Vise. 

og  kvæder  I  mig  den  saa: 

de  rider  til  stolten  Elselilles  Gaard, 

de  kunde  vel  gode  Ansvar  faa. 

Den  ene  hedder  Hr.  Ove, 

den  anden  Hr.  Eskel  Høg: 

de  haver  saa  længe  til  Hove  tjent, 

de  taaler  baade  Hede  og  Røg. 

Den  tredie  hedder  Hr.  Magnus, 

den  Helled  er  bogelærd : 

der  ligger  et  Span  i  Jomfruens  Skrin  - 

vi  er  det  ikke  alle  tre  værd!" 

„Hør  I,  Herre  Magnus, 
I  lader  bort  fare  eders  Gammel, 
I  møder  i  Morgen  for  Kirkedør 
og  lader  os  være  tilsammel." 

Op  stod  Herre  Magnus, 
han  stødte  sig  paa  sit  Sværd : 
„Saa  Mænd  ved,  stolten  Elselille, 
1  er  ikke  den  Høitid  værd." 

Saa  tog  han  Jomfru  Elselille, 
han  satte  hende  paa  sin  Hest, 
førte  han  hende  til  Skoven, 
som  tykken  Ris  var  mest  .  .  . 

Det  da  fik  stolten  Elselille 
for  hendes  spodske  Ord: 
i  otte  Aar  sad  hun  Enke 
alt  over  hendes  eget  Bord. 

Da  otte  Aar  forganget  var, 
han  tænkte  paa  Dyd  og  Ære: 
saa  reiste  han  til  hendes  Faders  Gaard 
han  fæ.sted  hende  til  sin  Hjertenskjære 
Mig  længes  af  alt  mit  Hjerte! 

Tromme. 


Til  Slutning  skal  jeg,  for  at  undgaa  Misforstaaelse, 
tilføie  Følgende.  Uagtet  Dans  ubetinget  oftest  ledsagedes 
af  Visesang,  kunde  ogsaa  Musikkens  Toner  være  de 
veiledende.  Simplest  var  det  vel  alene  at  høre  Trommen. 
Om  Kjøbsvendenes  Gilde  i  Randers  hedder  det,  at  Tromme- 
slageren ikke  maa  slaa  længer  paa  Tromme  end  Older- 
manden tillader  det  (1570)^),  og  i  Bøndernes  Gilder  var 
Trommen  jævnlig  hørt.  I  Gildeskraa  for  Ny-Larsker 
paa  Bornholm  1599  Art.  32  siges  det:  „Ingen  maa 
tilstedes  at  spille  i  vort  Gildes-Lag  uden  vor  tilkeyste 
Trommeslager,  uden  det  er  med  Oldermandens  Samtykke. " 

Men  dernæst  have  Legere  kunnet  yde  Bistand. 
Legerne  svarede  til  vor  Tids  Musikanter  og  ofte,  navnlig 
i  ældre  Tid,  endda  snarest  til  Bierfidlere  eller  Gjøglere. 
Den  ældste  Tids  Legere  vare  temmelig  ubeskyttede,  for- 
agtede Personer,  om  hvilke  Lovene  gave  forskjellige 
humoristiske  Bestemmelser.  Senere  synes  Legerne  at 
være  blevne  mere  agtede;  i  hvert  Fald  nævnes  disse 
ofte  i  Viserne  som  Tilbehør  ved  Bryllupper  og  andre 
Fester;  „der  var  ikke  Guld  for  Legeren  spart"  er  en 
staaende  Viselinie.  Der  kan  vist  heller  ikke  være  Tvivl 
om  at  Legeren  ogsaa  lagde  sig  efter  Sang.  Hans  Hverv 
var  i  det  Hele  at  være  til  Tidkort,  og  at  lytte  til  Sang 
var  en  saa  yndet  Adspredelse,  at  Sang  sikkert  ogsaa 
hørte  under  hans  Raaderum.  At  lege  ogsaa  kan  betyde 
at  synge  ligger  allerede  i  Udtrykket  „de  legte  med  den 
danske  Tunge" ;  der  nævnes  ogsaa  i  den  norske  Thidreks 
Saga  en  Leger,  som  kvæder,  slaar  Harpe  og  stryger 
Fedel,  og  vi  se  i  en  Uplandsk  Kirke  Billedet  af  en  Nar, 
der  spiller  paa  Zither  og  synger  dertil.  Ærkebisp  Jo- 
hannes Magni  (f  1544)  beretter  da  ogsaa,  at  man  sang 
Kæmpeviser  til  Pibernes  Lyd  2).    Derimod  har  Legeren 

')  Stadfeldt,  Randers  88.  Axel  Olrik  i  Mindre  Afhand- 
linger, ndg.  at  det  philol.-hist.  Samfund,  74  f.,  265  f.  Schiick, 
Svensk  Literaturhistoria  111  f. 


Legere. 

vel  næppe  deltaget  med  i  Dansen,  i  alt  Fald  har  det 
beroet  paa,  i  hvor  høi  en  Anseelse  den  enkelte  Leger 
stod.  Imidlertid  har  Peder  Laale  det  Ordsprog  „  Legeren 
danser  gjerne  for  Vindingen" ;  herved  kan  dog  mulig 
være  tænkt  paa  Gjøglerens  Krumspring. 

Af  det  alt  Anførte  vil  fremgaa,  at  selv  om  Visen 
ikke  dansedes,  kunde  den  ledsages  af  Strengespil,  hvad 
der  jo  ogsaa  var  Skik  i  andre  Lande.  Herfor  synes 
ogsaa  følgende  Vers  af  Visen  om  Hagens  Dans  at  tale: 

Og  vaagned  op  dansk  Dronning. 

i  Loftet  hun  laa: 

,. hvilken  af  mine  Møer 

slaar  Harpen  af?" 

„Det  er  ingen  af  Eders  Jomfruer 

deres  Harpeslet, 

det  er  Helled  Hagen, 

han  kvæder  saa  let." 

2.   Dansens  og  Visens  Begyndelse. 

Jeg  har  søgt  saa  udførligt  at  gjennemgaa  den  gamle 
Dansemaade  og  Visernes  Anvendelse  ved  Dansen,  fordi 
jeg  jævnlig  vil  komme  til  at  anvende  dette  i  mine  føl- 
gende Undersøgelser.  Men  jeg  vil  her  strax  gaa  ind 
paa  et  enkelt  Punkt. 

Hvorledes  begyndes  Dansen?  I  Dithmarsken  skete 
det  ifølge  Neocorus  saaledes,  at  en  B'orsanger  traadte 
frem  med  Drikkekar  i  Haanden  og  begyndte.  Efterat 
han  havde  sunget  et  Vers,  gjentoge  alle  de  Forsamlede 
dette,  hvorpaa  han  sang  et  nyt  Vers,  som  ligeledes 
blev  gjentaget.  Nu  sprang  en  Anden  frem,  der  vilde 
som  Fordanser  føre  Dansen ;  han  tager  Hatten  i  Haanden, 
danser  sindigt  rundt  i  Værelset,  idet  han  opfordrer  de 
Øvrige  til  at  danse  med  og  ordne  sig  i  Række.  Ligesom 
Fordanseren  retter  sig  efter  Sangen,  saaledes  rette  de 

Hvorledes  indledes  Dansen  og  Visen? 


øvrige  Dansende  sig  nøiagtigt  efter  Fordanseren,  og 
en  saadan  er  i  Stand  til  at  føre  endog  to  Hundrede 
Dansende. 

Vi  have  aabenbart  en  Skildring  af  det  Samme  i 
vore  Folkeviser: 

„Hvem  er  den  Ridder,  der  Dansen  for  træder"? 
hvem  er  den,  over  de  andre  kvæder?" 

Fordanseren  skaJ  have  et  Drikkekar,  Bæger  eller  Glas  i 
Haanden.  Det  finder  man  endnu  i  de  Egne,  hvor 
Schnadahiipfl  danses,  og  i  gamle  tydske  Beretninger 
høre  vi  ofte  om,  hvorledes  Fordanseren  sætter  Skaalen 
eller  Bægeret  paa  sit  eget  Hoved  og  danser  rundt 
Noget  Lignende  have  vi  havt  her  i  Norden.  Ved  en 
Trolovelse  i  Christiania  1637  hedder  det,  at  Sognepræsten 
Mag.  Kjeld  Stub  „dansede  for  med  et  Glas  i  Haanden 
og  havde  Fordansen",  men  da  sprang  Borgmester  Laurids 
Ruus  af  sit  Sæde,  tog  en  Kvinde  op  og  løb  med  et 
Glas  paa  Haanden  mod  Mag.  Kjeld,  hvorved  han  hindrede 
og  spredte  Dansen.  Den  15de  Mai  Aaret  efter  udgik  et 
kgl.  Rescript  til  Bisperne  om  at  formane  Præsterne  til 
at  føre  et  mere  christeligt  Levnet,  at  afholde  sig  fra 
Drukkenskab  og  bl.  A,  „at  holde  sig  fra  Dansen  med 
Glas  paa  Haanden  og  deslige  verdshge  Usømmeligheder" 
—  Fordanseren  er  den,  der  begynder  Dansen  og  opfordrer 
til  at  deltage;  han  er  ogsaa  den,  der  senere  leder  den. 

Vi  skulle  nu  se,  om  vore  Viser  ikke  frembyde  For- 
hold, som  pege  hen  paa  denne  Dansens  Begyndelse. 
Det  vil  vides,  at  vore  Folkeviser  ikke  ere  af  lyrisk 
Natur  eller  indeholde  almindeligere  Følelsesudbrud  af 
Sangeren.    Jeg  skal  udførligere  behandle  dette  Emne  i 


^)  Bohme,  Geschichte  des  Tanzes  27.  Theologisk  Tids- 
skrift, udg.  af  Gaspari  m.  Fl..  II.  463.  Ketilson,  Forordninger 
for  Island  II.  414. 

det  Følgende;  her  tør  jeg  forudsætte  Visernes  almindelige 
Karakter  bekjendt,  nemlig  at  vi  ikke  fmde  i  dem  subjek- 
tive lyriske  Udgydelser,  men  derimod  Beretning  om  Til- 
dragelser. Ikke  destomindre  vil  man  i  det  første  Vers 
af  Viserne  jævnlig  fmde  saadanne  Udbrud.  Saaledes  i 
Nr.  75  Det  tvungne  Samtykke: 

B  1.    Herre  Gud  løse  vel  vor  Angest 
og  Sorgen  af  vort  Bryst  : 
i  hvem  som  haver  en  lønlig  Sorg, 
hans  Hjerte  det  er  vel  tørst. 
Herre  Gud  løse  vel  vor  Angest! 

2.    Herre  Peder  han  bad  stolt  Mettelille 

i  fulde  Vintre  fem: 

ikke  kunde  han  god  Ansvar  faa 

i  nogen  af  alle  dem. 
Herre  Gud  løse  vel  vor  Angest! 

Altsaa,  først  med  det  andet  Vers  begynder  Fortællingen 
—  eller  maaske  med  det  tredie,  se  saaledes  Nr.  8  Kong 
Diderik  i  Birtingsland : 

1.  Kongen  raader  for  Borgen 
og  saa  for  alle  Land, 

for  saa  mangen  rasker  Helt 
med  dragen  Sværd  i  Haand. 
Men  Kongen  raader  for  Borgen. 

2.  Lad  den  Bonde  raade  for  sit  Bo, 
den  Hofmand  for  sin  Hest, 
Kongen  udaf  Danemark 

han  raader  for  Borge  og  Fæst. 
Men  Kongen  raader  for  Borgen. 

3.  Kong  Diderik  sidder  paa  Brattingsborg, 
han  ser  ud  saa  vide: 

„Ingen  veed  jeg  i  Verden  til, 
der  kan  være  min  Lige"  .  .  . 

Nu  først,  fra  dette  tredie  Vers  af,  begynder  Beretningen, 
som  Intet  har  med  Kongen  af  Danmark  at  gjøre,  men 
derimod  med  Diderik  og  andre  Kæmper,  Med  disse 
Indledningsvers  er  en  Introduktion  givet,  der  er  anslaaet 
en  Grundtone,  og  tillige  har  i  begge  de  nævnte  Exempler 
Verset  afsat  Omkvædet').  Endnu  et  Exempel  skal 
her  nævnes,  nemlig  Nr.  60  Valravnen: 

Ravnen  han  flyver  om  Aftenen, 
om  Dagen  han  ikke  maa: 
han  skal  have  den  onde  Lykke, 
den  gode  kan  ikke  faa. 
Men  Ravnen  flyver  om  Aftenen. 

Jomfruen  staar  i  Heieloft 
og  hun  ser  ud  saa  vide, 
ser  hun  vilden  Valleravn 
og  han  flyver  for  oven  de  Lider. 
Men  Ravnen  flyver  om  Aftenen. 

Vi  se  igjen,  hvorledes  det  første  Vers  indeholder  en 
almindelig  lyrisk  Udgydelse  og  skaber  Omkvædet. 

Men  der  er  endnu  mere  at  iagttage  ved  denne  Om- 
kvædsstamme.  Visen  Nr.  155  Kong  Birgers  Søster 
Bengta  begynder  saaledes: 

Jeg  tør  ikke  om  lysen  Dag  udride: 

jeg  bær  for  saa  stolt  en  Jomfru  baade  Sorrig  og  Kvide, 
de  kjender  min  Skjold  saa  vide. 

Det  var  Junker  Laurids, 
haver  sig  en  Jomfru  fæst: 
de  haver  hende  i  Kloster  givet 
den  Sorrig  ganger  hannem  næst. 
De  kjender  min  Skjold  saa  vide. 


^)  Om  Stevstammen  findes  Bemærkninger  af  Grundtvig 
spredt  om  i  hans  Værk.  saaledes  i  Forordet  til  tredie  Del. 

27 


I  første  Vers  taler  jeg  —  hvilken  Person  næsten  gjør 
sig  til  den  samme  som  Junker  Laurids,  der  ikke  tør  ride 
om  Dagen,  fordi  han  er  forfulgt  og  hans  Skjold  vel- 
bekjendt  —  i  hele  Visens  øvrige  Del  er  dette  jeg  for- 
svundet, og  der  berettes  paa  sædvanlig  Maade  i  tredie 
Person.  Men  det  vil  ogsaa  sees,  at  første  Vers  ellei 
Omkvædsstammen  har  et  helt  andet  Versemaal  end  Visen 
selv.  Dette  have  de  ældre  Optegnere  og  ligesaa  Ud- 
giverne ofte  overset ;  de  have  tf oet,  at  Verset  var  mangel- 
fuldt, og  derfor  omdannet  det.  Saaledes  har  Peder  Syv 
af  de  ovenstaaende  Linier  lavet  følgende  skjønne  Vers: 

Jeg  vil  ei  om  lysen  Dag 
i  Mark  eller  Skov  udride, 
thi  jeg  bær  for  en  stolt  Jomfru 
baade  Sorrig  og  megen  Kvide 

Som  andre  Exempler  kunne  hidsættes  af  Nr.  129  Stolt 
Signild  og  Dronning  Sofie: 

1.  Det  er  i  Nat  Vaage-nat, 
der  vaager  i  hvem  som  vil : 

der  vaager  hin  stolten  Signelil  under  saa  grønnen. 

2.  Stolt  Signelil  spurgte  sin  Moder  saa  brat: 

—  der  vaager  i  hvem  som  vil  - 

„Maa  jeg  gaa  at  vaage  i  Nat?" 

—  der  vaager  hin  stolten  Signild  under  saa  grønnen. 

Nr.  142  Kong  Hakons  Død: 
Det  er  nu  sket, 

som  spaaet  haver  været  for  længe 
om  hin  hellige  Hagen  Konning : 
Norge  haver  han  fanget. 

Nr.  146  Marsk  Stigs  Døttre: 

Kongen  ud  af  Kollen 
Op  Bosen  og  ædelige  Blomme! 

hans  Døttre  blev  baade  bortstjaalen. 
De  tiede  vel  hveden  de  var  kommen. 

Den  ældste  hun  tog  den  yngste  ved  Haand, 
saa  ganger  de  dennem  i  Kong  Sifrid  hans  Land. 

En  Indledning  om  end  ikke  en  Omkvædsstamme  er  ogsaa 
del  første  Vers  af  Fæstemanden  i  Graven  (Nr.  90): 

1.  Der  sidder  tre  Møer  i  Buret, 
de  to  slynger  Gi7ld: 

den  tredie  hun  græder  sin  Fæstemand 
under  sorten  Muld. 
For  hun  haver  trolovet  den  Rige. 

2.  Det  var  rige  Hr.  Aage, 
rider  han  under  0: 

fæsted  han  Jomfru  Elselille, 
hun  var  saa  væn  en  Me. 

For  hun  haver  trolovet  den  Rige. 

Det  første  Vers  staar  saaledes  helt  udenfor  Beretningen, 
der  begynder  med  andet  Vers ;  det  er  simpelthen  en 
Indledning,  der  paa  Forhaand  tegner  den  sørgende  Pige, 
som  har  trolovet  den  rige  Ridder. 

Vi  kunne  paavise  dette  Forhold  vel  hos  en  Snes 
Viser Dette  er  ganske  vist  et  lille  Tal  mellem  saa 
mange  Hundrede,  men  vi  kunne  ogsaa  være  forvissede 
om,  al  ved  mange  Viser  er  et  saadant  Vers,  der  op- 
rindelig fandtes,  i  Tidernes  Løb  gaaet  tabt,  fordi  man 
ikke  længer  forstod,  at  det  hørte  med  til  Visen,  eller 
ogsaa  er  Verset  i  Tidens  Løb  blevel  omdannet  til  at 
have  den  sædvanlige  Versform.  I  hvert  Fald  udviser 
denne  Begyndelse  klart,  hvorledes  Viserne 
ere  blevne  foredragne.  Mellem  Indledningsverset 
og  de  følgende  Vers  er  der  en  bestemt  Modsætning,  der 
i  formel  Henseende  fremtræder  ved  at  Rythmen  ofte  er 
en  hel  anden,  og  hvad  Indholdet  angaar,  ved  at  Be- 


Nr.  8,  32,  60,  67,  75,  83,  129,  132,  138,  155,  196,  202,  249, 
261  og  nogle  utrykte. 

gyndelsesverset  er  lyrisk,  eller  af  almindeligt  Indhold  og 
vil  anslaa  en  Stemning,  medens  den  følgende  Vise  er 
berettende.  Men  staar  det  første  Vers  i  Modsætning  til 
de  følgende,  træder  det  paa  den  anden  Side  i  nøieste 
Sammenhæng  med  Visens  Omkvæd,  ja  afgiver  ofte  en 
af  sine  Linier  til  dette,  elier  bygges  derover.  Her  er 
altsaa  Indledningen  til  Sangen  eller  Dansen;  Sangeren 
staar  frem  med  sit  Sølvkar  i  Haanden,  han  anslaar 
Tonen  og  indbyder  til  Deltagelse,  der  klinger  os  noget 
i  Møde  som  de  bekjendte  første  35  Takter  af  „Aufforde- 
rung  zum  Tanze".  Og  den  Stemning  og  Tone,  som  han 
har  anslaaet,  og  som  naturligvis  tillige  er  Visens  Grund- 
tone, fortsættes  nu  gjennem  det  stadigt  gjentagne 
Omkvæd. 

Saafremt  en  Vise  ikke  havde  noget  saadant  Ind- 
ledningsvers,  begyndte  man  ganske  sikkert  med 
Omkvædet.  Det  er  ikke  sandsynligt,  at  Sangeren  strax 
har  taget  fat  paa  Beretningen.  Dette  kan  udledes  af, 
at  den  ældste  Opskrift  vi  have  af  nogen  Kæmpevise 
(Nr.  67  Ridderen  i  Hjorteham)  begynder  saaledes: 

Drømth  haffuer  mik  om  jomfnver  i  alle  naath. 

Thet  wor  herræ  Peder, 

han  taler  till  swene  tw; 

„Kwnde  i  mik  stolz  Ose-lille 

meth  tager  talen  fa?" 
Drømth  haffuer  mik  om  jomfrwen  alle  nath. 

Der  findes  ligeledes  en  anden  Viseopskrift,  hvori  Om- 
kvædet er  sat  først  (Utrykt  Nr.  156): 

Her  er  en  Jomfru  paa  vort  Land,  hun  gaar  mig  aldrig  af  Hue. 

I  Musikken  til  det  færøiske  Sigurds-Kvæde  (i  Lyngbyes 
Færøiske  Quæder)  finder  man  ogsaa  Omkvædet  sat  først, 
og  dette  staar  i  Forbmdelse  med,  at  Færingerne  endnu 
altid  synge  Omkvædet  allerførst,  idet  det  er  bestemmende 
for  Hastigheden  af  de  Dansendes  Bevægelser.    Den  Om- 

stændighed,  at  næsten  alle  Viseopskrifter  have  Omkvædet 
anbragt  efter  det  første  Vers  eller  efter  samtlige  Vers, 
lader  sig  fuldt  vel  forklare  af,  at  dér  var  i  hvert  Fald 
dets  Plads  O- 


^)  Jfr.  ogsaa  Grundtvigs  Ord  hos  P.  G.  Thorsen .  Om 
Runernes  Brug  til  Skrift  udenfor  det  monumentale  53. 


Tredie  Kapitel 


Jeg. 


Ere  vore  Folkeviser  lyriske  V  Det  er  ubestrideligt, 
at  disse  Sange  ikke  udtale  Digterens  egne  Følelser,  og 
paa  den  anden  Side  vil  man  næppe  kunne  nægte,  at  de 
i  høieste  Grad  have  det  indre  Følelsesliv  til  Maal  for 
deres  Fremstilling.  Materielt  set  maa  vi  sige,  at  alle 
vore  Viser  alene  ere  Fortællinger  om  Handlinger  og  Be- 
givenheder i  Fortid  eller  i  Samtid.  Aandelig  betragtet 
maa  vi  ogsaa  tilstaa,  at  det  ingenlunde  er  til- 
fældigt, at  aldrig  nogen  DigteT  er  nævnet,  og  at  den 
Syngende  altid  træder  i  Skygge.  Og  hvor  meget  der 
end  synges  om  Styrke,  Heltekraft,  Trofasthed  og  Kjærlig- 
hed, omtales  disse  Egenskaber  og  Dyder  aldrig  som 
Ideer  og  Begreber,  aldrig  i  abstrakt  Form,  altid  er  det 
Personer,  som  i  plastisk  Skikkelse  føre  Billedet  af  Egen- 
skaber frem  for  os.  Saaledes  bliver  alt  Subjektivt  holdt 
tilbage;  den  objektive  Beretning  lider  aldrig  ved  at 
blandes  med  Digterens  egne  Ideer  eller  subjektive  Ind- 
skydelser. Følelsen  faar  ikke  Overmagt  over  Beret- 
ningen, Digteren  henfalder  ikke  i  rørte  Stemninger  eller 
kjæler  for  sin  egen  Smerte.  Tilhørerens  Fantasi  be- 
skjæftiges  ideligt  ved  Handlingen  —  og  dog  vækker  Visen 

altid  en  Følelse  af  egen,  eiendommelig  Natur,  en  særlig 
Stemning.  Denne  er  det  netop  Beretningens  Øiemed  at 
ville  vække,  men  det  sker  saa  dulgt,  at  man  ikke 
mærker  Hensigten  og  derfor  ikke  heller  forstemmes.  I 
den  Grad  er  saaledes  det  Lyriske  smeltet  sammen  med 
det  Episke  i  Visen ;  ja  endog  et  didaktisk,  et  advarende, 
et  retvisende  Moment  kan  umærkeligt  slutte  sig  tæt  til 
Visens  episke  Meddelelse. 

Hvor  forskjellige  end  vore  Viser  ere,  hvor  mange 
Stemmer  og  Toner,  hvor  mange  Akkorder  og  Klange 
der  end  lyde  til  os  fra  dem,  bære  de  derfor  ikke  enkeltvis 
Præg  af  nogen  Digterindividualitet.  Til  Kunstneren  høres 
Intet.  Det  er  som  om  Følelsen  endnu  ikke  har  lært  at 
udtale  sig  uden  Hjælp  af  Beretningen.  Først  i  en  sen 
Tid  har  det  lyriske  Element  bredt  sig  i  Viserne;  ind- 
flettede lyriske  Variationer  blive  givne  Viserne  med  som 
Smykke,  fordi  Smagen  nu  kræver  saadant,  ja  de  flytte 
fra  Vise  til  Vise.  Der  opstaar  efterhaanden  erotiske, 
satiriske,  didaktiske  og  allegoriske  Viser  —  men  da  ere 
vi  ogsaa  helt  inde  i  Reformationstiden,  i  Nordens  Re- 
naissancetid. 

Det  Eiendommelige  ved  vor  Visedigtning  vil  kunne 
belyses  stærkere,  naar  vi  foretage  en  Sammenligning 
med  de  tydske  Folkeviser  fra  Middelalderen.  Ved  at 
gjennemgaa  en  af  de  mange  Samlinger  af  disse,  ville  vi 
saaledes  træffe  Kjærlighedssange  som  denne  fra 
Tiden  før  1400: 

All  raein  Gedenken,  die  ich  han, 
die  sind  bei  Dir, 
Du  auserwahlter  einger  Trost 
bleib  stets  bei  mir  ... 

eller  en  anden  fra  Tiden  før  1500: 

Ach  hertzigs  Hertz, 
mein  Schmertz 

erkennen  thu! 
Ich  hab  kein  Ruh 

nach  Dir  steht  mein  Verlangen  .  .  . 

I  det  Hele  har  den  tydske  Folkepoesi  fra  Middelalderen 
netop  sat  nogle  af  sine  skjønneste  Blomster  i  Kjærligheds- 
sangene,  og  allerede  fra  det  12te  Aarhundrede  stamaier 
hint  nydelige  lille  Vers  ') : 

Du  bist  min,  ich  bin  din. 
des  soltu  gewis  sin. 
Du  bist  beslozzen 
in  minem  herzen; 
verloren  ist  das  sluzzelin: 
du  muost  immer  dar  inne  sin. 

Ligeledes  findes  her  mangfoldige  Tagelieder,  i  hvilke  de 
Elskende  udsynge  deres  Smerte  over  at  skulle  skilles, 
fordi  Dagen  bryder  frem,  eller  Wachferlieder  af  lignende 
Indhold,  hvori  Vægteren  forkynder  Dagens  Komme  og 
advarer  de  Elskende  om,  at  nu  er  det  Tid  at  skilles: 

Wohlauf,  Wohlauf,  mit  lauter  8timm 
thut  ans  der  Wåchter  singen. 

Oprindelig  vare  disse  Tagelieder  vel  digtede  af  Minne- 
sangerne, inen  de  trængte  dog  allerede  i  det  13de  Aar- 
hundrede ned  i  Befolkningen,  bleve  sungne  af  alle 
Stænder  og  vandrede  om  fra  Hus  til  Hus.  Fremdeles 
Natursange,  som  Dansen  om  den  første  Viol: 

Der  Meye.  der  Meye 

bringt  uns  der  Bliimlein  viel  .  .  . 

der  er  fra  det  I4de~15de  Aarhundrede,  og  følgende, 
der  er  ældre  end  1467: 


^)  Goedeke.  G-rundrisz  zur  Geschichte  der  deutsclien 
Dichtung.    Zweite  Aufl.  I.  48. 

Est  ist  ein  Schnee  gefallen, 
und  es  ist  doch  nit  Zeit, 
man  wirft  mich  mit  dem  Ballen, 
der  Weg  ist  mir  verschneit. 

Fremdeles  træffe  vi  A  f  s  k  e  d  s-  o  g  V  a  n  d  r  e  v  i  s  e  r,  G  a  a  d  e- 
viser,  Væddesarataler,  Ønskeviser,  Lands- 
knægt-, Rytter-  og  Soldaterviser,  Stands- 
viser,  saaledes  en  Kappesang  mellem  en  Adelsmand  og 
en  Bonde  fra  14de  Aarhundrede,  en  Studentervise 
fra  1454: 

icli  weisz  ein  frisch  G-eschlechte, 

das  sind  die  Bursenknechte  [Burs  o:  Kollegium] 

ihr  Orden  steht  also: 

sie  leben  ohne  Sorge 

den  Abend  und  den  Morgen 

sie  sind  gar  ståtclich  froh  .  .  . 

Endelig  a andelige  Sange  og  historiske  Viser i). 

Til  det  Meste  af  hvad  her  er  nævnt,  leder  man 
forgjæves  om  Sidestykker  i  vor  store  Viseskat  fra  Middel- 
alderen. Hele  denne  Art  Lyrik  var  os  fuldkommen  fremmed, 
i  det  Mindste  er  intet  Spor  deraf  naaet  ned  til  os  Nu- 
levende. Omvendt  have  vi  af  Heltesange  eller  egentlige 
„Kæmpeviser"  en  hel  Samling,  medens  der  i  Tydskland 
kun  findes  nogle  faa.  Ikke  heller  have  Tydskerne  synder- 
lig mange  Trylleviser  og  ikke  netop  overvættes  mange 


^)  Under  den  Kamp,  som  i  de  sidste  Aar  er  ført  i  Tydsk- 
land om  den  ældste  Folkepoesi  og  dens  Forhold  til  „die 
hofische  Dichtung"  (der  begyndte  i  det  tolvte  Aarhundrede),  er 
det  af  Alle  indrømmet,  at  der  har  været  en  Folkepoesi  med 
subjektivt,  lyrisk  Præg  tør  Minnesangen.  Derimod  har  man 
været  uenig  om,  hvorvidt  denne  Folkedigtning  havde  synder- 
lig stort  Omfang,  og  man  har  bestridt,  at  den  skulde  have 
været  Mønster  for  Minnedigtningen  eller  at  denne  skulde  have 
udviklet  sig  af  Folkedigtningen.  Zeitschrift  f.  d.  Alterthum 
XXVII.  343  f.,  XXIX.  121  f.,  XXXIV.  146  f.  Z.  f.  d.  Philologie 
XIX.  440  f.    Germania  XXXIV.  1  f. 

Kjærligheds-Ballader  En  alvorligere,  mørk,  oite  dæ- 
monisk Digtning  har  ligesom  følt  sig  længere  hjemme 
her  i  Norden  og  har  ikke  ladet  sig  fordrive  af  Sydens 
Dannelse  eller  .Ghristendommens  Aand.  Hvor  mange 
ballade-  og  romanze-agtige  Folkeviser  Tydskland  end 
kan  opvise,  har  Goethe  dog  ikke  Uret  i  sin  Udtalelse,  at 
denne  Digtart  ikke  ret  vilde  lykkes  hans  tydske  For- 
fædre 2). 

I  Danmarks  Viser  kan  et  erotisk  Element,  en  Natur- 
stemning, et  sædeligt  Spørgsmaal  være  mer  eller  mindre 
stærkt  fremme,  men  i  ydre  Forstand  sker  der  altid 
Noget,  findes  der  en  Handling.  Jeg  nævnte  Tydsklands 
Gaa deviser,  og  vi  kunde  jo  hermed  sammenholde, 
hvad  der  af  tilsvarende  Art  findes  i  Vafj  rudnismål,  Al- 
vi'ssmål,  Fjolsvinnsmål,  Hervors  og  Heidreks  Saga.  1 
Svend  Vonvedvisen  (Nr.  18)  se  vi  paa  lignende  Maade 
en  Række  Gaader  fremsatte  og  løste,  men  vel  at  mærke 
som  en  Bestanddel  af  en  Handling.  I  Tydskland  findes 
historiske  Viser  endog  i  stort  Antal,  dog  især  fra 
Middelalderens  seneste  Del;  de  danske  Viser  af  historisk 
Indhold  ere  forholdsvis  mange  i  Tal  —  over  tre  Snese 
—  og  dertil  af  den  høieste  Værdi,  men  fra  de  tydske 
adskille  de  sig  ved,  at  disse  snarere  maa  kaldes  politiske 
eller  politiserende,  altsaa  skrevne  fra  et  bestemt  Stand- 
punkt og  med  en  bestemt  praktisk  Tendens.  Atter  paa 
dette  Punkt  viser  det  sig,  hvorledes  i  Tydskland  det 
subjektive  Element  stærkt  træder  frem.  Dermed  staar 
saa  atter  i  Forbindelse,  at  vore  Viser  ere  lange,  sjeldent 
under  en  Snes  Vers,  ofte  have  de  langt  fiere,  medens  de 
tydske  meget  ofte  ere  Udbrud  paa  et  Par  Vers  eller 
fem-sex.    Og  endelig  synge  Tydskerne  sædvanlig  om  ein 


O  Talvj,  Charakteristik  der  Volkslieder  389  f.  Bohme, 
Altdeutsches  Liederbuch  XXVIII,  f.  Bohme,  Liederbuch 
XXVIII,  f. 

3* 


3H 


Lyrik. 


Fråulein,  ein  Jiingling,  medens  vi  saa  godt  som  uden 
Undtagelse  lade  navngivne  Personer  træde  frem:  Liden 
Kirsten,  Stolt  Elselil,  Fru  Mettelil,  Hr.  Ove,  Hr.  Peder, 
Hr.  Lauge  Stisøn  o.  s.  v. 

Og  hvor  nær  det  dog  kunde  have  ligget,  at  vi  ogsaa 
i  Danmark  fik  en  erotisk  Lyrik,  vil  man  se  ved  at  læse 
Vers  som  disse  fra  vor  Middelalder  : 

Ret  Elskovens  Dyd  med  Sang  og  Fryd 

det  vil  jeg  love  og  prise: 

et  Blomster  er  til,  jeg  ei  nævne  vil, 

som  æres  med  denne  samme  Vise. 

Hun  er  baade  fager  og  dydelig 

og  vis  og  klog  foruden  al  Svig, 

og  tro  foruden  Galle. 

Som  Solen  for  andre  smaa  Stjerner  er, 

slig  er  den  Jomfru  baade  fjern  og  nær 

blandt  Fruer  og  Jomfruer  alle. 

Heia,  heia, 
vilde  hun  mig  til  sig  kalde. 

Saadanne  Udtalelser  vilde  vi  nu  kalde  erotisk  Lyrik,  men 
alligevel  er  Digtets  Gjenstand  ikke  af  jordisk  Art,  den 
Besungne  ikke  nogen  jordisk  Kvinde,  men  Jomfru  Marie, 
løvrigt  kan  en  Sammenligning  mellem  dette  Digt  og  vore 
Visers  erotiske  Udtalelser  være  lærerig  nok,  idet  den 
godtgjør,  hvorledes  den  mere  bevidste  og  lærde  Digter  (i 
dette  Tilfælde  Munken  Peder  Reff  Little)  anslaar  en 
Tone,  som  stiger  adskillige  Oktaver  høiere  end  Folke- 
visen og  har  et  med  Koloraturer  og  Løb  prydet  Fore- 
drag, vidt  forskjellig  fra  den  jævne  Vises  naive  Udtryks- 
maade. 

Som  den  danske  Folkevises  EiendommeHghed  her 
er  skildret,  vilde  det  øvrige  Nordens  Viser  kunne  karak- 
teriseres, dog  med  nogen  Afvigelse.    Saaledes  vil  jeg 


Brandt  og  Helveg,  Den  danske  Psalmedigtning.  I.  S.  X. 


Jeg  vil  Eder  en  Vise  kvæde. 

med  Hensyn  til  Sverrig  bemærke,  at  ligesom  dets  Folke- 
visestof jo  ikke  i  nogen  Maade  er  saa  omfattende  som 
hos  03,  saaledes  begynder  der  her  allerede  i  det  15de 
Aarhundrede  en  mere  bevidst  Digtning,  som  endog  kan 
henføres  til  bestemte  Digtere,  f.  Ex.  Biskop  Thomas,  og 
der  opstaar  en  politisk  og  satirisk  Visedigtning 

Efter  denne  almindeligere  Karakteristik  skulle  vi  under- 
søge noget  nøiere,  i  hvilken  Grad  Viserne  ere  upersonlige 
og  hvor  skjult  Sangeren  og  Digteren  holder  sig. 

1.   Jeg  vil  Eder  en  Vise  kvæde. 

Enhver  veed,  hvorledes  de  moderne  Gadeviser  be- 
gynde med  et  Vers,  der  meget  ligner  det,  som  vi  træffe 
i  Nr.  86: 

Jeg  vil  Eder  en  Vise  kvæde, 
hun  ligger  mig  ofte  tor  Munde, 
alt  hvor  Hr  Flores  Bendiktsen 
han  skjønne  Fru  Margret  vel  nnde. 

Enhver  veed  sikkert  ogsaa,  at  det  ikke  er  paa  denne 
Maade,  at  vore  Viser  sædvanligvis  begynde.  I  den  her 
nævnte  Vise  om  Flores  og  Margrete  findes  det  i  flere, 
dog  ikke  alle  Former  af  Texten,  men  denne  Vise  hører 
da  ogsaa  til  de  saakaldte  Romanviser,  „som  ikke  give 
os  noget  Billede  af  Middelalderens  virkelige  Liv,  men  vel 
af  dens  Smag".  De  kunne  nærmest  betegnes  som  en 
Efterklang  af  Ridderromanerne,  og  at  de  skrive  sig  fra 
en  sen  Tid,  behøver  vel  næsten  ikke  at  bevises;  jeg  vil 
iøvrigt  senere  komme  ind  paa  en  nærmere  Karakteristik 
af  dem. 


')  Hyltén-Cavallius  och  G.  Stephens,  Sveriges  historiska 
och  politiska  visor.  H.  Schiick,  Svensk  J^iteraturhistoria  119  f. 

Jeg  vil  Eder  en  Vise  kvæde. 


Af  Visen  om  Klosterranet  Abr.  Nr.  212  findes  mange 
Opskrifter,  der  begynde  saaledes: 

1.  Jeg  vil  Eder  en  Vise  kvæde, 
hvem  der  vil  lytte  paa, 

alt  hvor  unge  Hr.  Morten 
trolovet  en  skjøn  Jomfru. 

2.  Hr.  Morten  fæsted  Jomfru  Lisbeth 
baade  dannis  og  dydelig; 

det  var  alle  hans  Venner  imod, 
fordi  hun  var  ikke  rig. 


Imidlertid  begynder  netop  Optegnelsen  i  det  ældste 
Haandskrift  med  det  andet  af  de  her  nævnte  Vers,  hvad 
der  jo  er  den  almindelige  Maade,  hvorpaa  Folkeviser 
begynde,  og  da  tilmed  det  første  Vers  er  saa  høist 
tarveligt,  bør  det  sikkert  fjernes  fra  Visen. 

Vi  træffe  da  ogsaa  Verset  igjen  i  en  Vise,  hvis 
Alder  er  givet,  nemlig  Nr.  172  om  Christian  den  Anden 
i  Sverrig  1520,  der  er  opskrevet  i  et  Haandskrift  fra  1550: 

1.  Ville  1  lytte  og  høre, 

jeg  vil  Eder  kvæde  en  Vise 

af  Konning  Christiern,  den  høibaarne  Fyrste, 

jeg  vil  hannem  love  og  prise. 

2.  Der  man  skrev  MD 

og  paa  det  attende  Aar 

Konning  Christiern  lod  sit  Folk  sammen  komme 
i  Skaane  paa  Helsingborg.  .  .  . 

23.    Ville  I  længer  høre. 
hvor  det  er  ganget  til: 
Langfredag  droge  de  til  Upland, 
da  begyndtes  et  underligt  Spil.  ... 

30.    Lovet  være  G-udfader  i  Himmerig, 

de  danske  Mænd  haver  vundet  den  Ære! 
Gud  give  os  Ro  i  Himmerig, 
hos  sig  evindelig  at  være. 


Jeg  vil  Eder  en  Vise  kvæde. 

Vers  som  disse  lyde  ligefrem  skjærende  i  Øret,  saa 
stærk  er  deres  Dissonans  fra  den  sædvanlige  Visestil. 
Al  denne  Tiltale,  denne  Lærdom  og  dette  direkte  Opgjør 
med  Tilhørerne  falder  aldeles  udenfor  Stilen  i  alle  andre 
Viser;  Versene  ere  derfor  yderst  betegnende  for,  hvor- 
ledes man  digtede  ved  Tiden  1520  og  for,  hvorledes  der 
ikke  blev  digtet  i  Middelalderen.  Hin  Art  Indlednings- 
vers  tilhøre  saaledes  aabenbart  en  sen  Tid  og  de  uegent- 
lige Folkeviser 

løvrigt  er  det  sikkert  Tilfældet,  at  dette  Vers  senere 
er  blevet  føiet  til  Viser,  hvor  det  oprindelig  ikke  hørte 
hjemme.  Et  lignende  Vers  findes  saaledes  i  Nr.  195 
Knud  af  Borg;  de  fire  Former  have  dette  Vers,  den 
femte  ikke,  de  tre  norske  Former  lige  saa  lidt,  hvorfor 
Landstad  ogsaa  bemærker,  at  den  danske  Version  allerede 
ved  hint  første  Vers  antyder  „sin  sildige  Tilblivelse". 
Af  de  islandske  Former  af  samme  Vise  har  1  dette  Vers, 
4  ikke.  —  Visen  hos  Abrahamson  Nr.  212  begynder  paa 
samme  Maade;  den  ældste  Text  har  dog  ikke  dette  Vers, 
lige  saa  Hdt  som  den  islandske  Form. 

Det  turde  vel  altsaa  staa  fast,  at  ingen  ægte  Folke- 
vise begynder  med,  at  Sangeren  meddeler,  at  nu  vil 
han  kvæde.  Allerede  for  længe  siden  har  en  fortrinlig 
lagttagerske  gjort  en  lignende  Bemærkning  om  de  svenske 
Viser.  Talvj  (Mrs.  Robinson)  udtaler,  at  kun  et  Par 
danske  og  ikke  en  eneste  svensk  Vise,  efter  hvad  der  er 
hende  bekjendt,  begynder  paa  den  yndede  Sangermaade 
„Ich  will  euch  eine  Weise  singen"  eller  „Kommt  all' 
im  Kreis  und  hort  mir  zu"  eller  lignende,  saaledes  som 
saa  mange  engelske  og  tydske 


^)  Om  Nr.  141  Kong  Valdemar  tangen  vil  blive  handlet  ud- 
førligt ved  de  historiske  Viser.  -)  Talvj,  Versuch  einer  ge- 
schichtlichen  Charakteristik  der  Volkslieder  germanicher  Na- 
tionen 340. 

Det  sidste  Vers. 


I  Sammenhæng  hermed  lader  del  sidste  Vers  og 
dets  Eiendommehgheder  sig  behandle.  Visen  om  Ridder 
Stigs  Bryllup  Nr.  76  B  ender  saaledes: 

Nu  haver  Stig  Lille  forvundet  sin  Harm, 
han  sover  hver  Nat  i  Frøken  Regisses  Arm. 

Nu  er  Stig  Lilles  Vise  at  Ende: 
Herre  Gud  han  os  sin  Naade  sende! 

Det  vil  vides,  at  en  Mængde  af  vore  Viser  ende  som 
det  første  af  disse  to  Vers,  medens  det  sidste  Vers 
aabenb'art  er  en  fri  Tildigtning.  Det  fmdes  alene  i  For- 
merne B  og  F,  der  ikke  ere  optegnede  før  1600.  En 
Del  andre  Former,  tildels  i  ældre  Haandskrifter,  have 
det  ikke.  1  Visen  Nr.  158  Hr.  Bugges  Død  have  vi  som 
Slutningsvers : 

D  35.    Hun  holdt  Hald  et  Aar  eller  saa, 
mer  kan  jeg  ikke  sige  fra. 

Dette  keitede  Vers  findes  kun  i  een  af  fire  Former,  og 
til  Ex.  hverken  i  Karen  Brahes  Foliohaandskrift  fra  1550 
eller  i  Sten  Billes  Haandskrift  fra  1555.  I  Nr.  155  Kong 
Birgers  Søster  Bengta  har  Texten  B: 

46.    Jeg  vil  ikke  mere  kvide 
alt  om  de  ene  to, 
jeg  haabes  de  ere  i  Himmerig 
alt  hos  vor  Herre  at  bo. 

men  denne  Form  er  „en  senere  vilkaarlig  Bearbeidelse 
af  en  ægte  Opskrift",  medens  A  „alene  kan  gjøre  Krav 
paa  Ægthed",  og  i  A  findes  Verset  ikke.  Allerede  disse 
Slutningsverses  upoetiske  Karakter  viser  dem  hen  til  en 
sen  Tid. 

Men  vi  vende  tilbage  til  Visens  Begyndelse.  Der 
findes  nogle  Viser,  som  paa  en  mere  indirekte  Maade 
kunde  synes  at  bringe  Sangerens  Jeg  med  ind  i  Texten. 
Imidlertid  vil  man  snart  blive  vaer,  at  her  kun  foreligger 


Indlednings  vers. 

det  samme  Forhold,  som  jeg  har  omtalt  ved  Omkvæds-, 
stammen.    Paa  en  mærkelig  uskyldig  Maade  føres  saa- 
ledes  baade  Sangeren  og  Tilhørerne  midt  ind  i  Begiven- 
hederne ved  et  Vers  som  følgende  i  German  Gladen- 
svend  (Nr.  33  BG): 

1.    Vor  Kong  og  unge  Dronning 
de  seilede  dennem  over  Hav, 
der  blev  deres  Skib  paa  Vanden  holdet, 
de  kunde  ikke  Børen  faa. 

Her  er  dog  ror  ikke  helt  afhjemlet;  en  lige  saa  gammel 
Text  og  en  anden  yngre  have  „Kongen  og  danske 
Dronning". 

Fremdeles  forekommer  i  Nr.  123  Find  Lille: 

3.    Byder  han  Kongen  og  alle  hans  Mænd: 
vor  unge  Dronning  skal  følge  dem. 

Da  denne  Vise  imidlertid  alene  findes  i  Magdalena  Barne- 
witz's  Haandskrift  fra  1650  og  da  Verset  er  laant  fra 
Visen  om  Ridder  Stigs  Bryllup  Nr.  76  (A48): 

Han  byder  Konning  og  alle  sin  Mænd: 

og  dansker  Dronning  skulde  tølge  dem  hjem. 

har  det  ikke  stor  Beviskraft.  I  Nr.  68  Ridderen  i  Fugle- 
ham lyder  Vers  1: 

Der  bor  en  Jomfru  paa  vort  Laud, 
og  hun  vil  aldrig  have  Mand. 

Saaledes  have  Formerne  B  o^"  G,  det  vil  sige  Haand- 
skrifter  fra  1650  og  senere,  hvorimod  de  andre  fem 
Former  og  deriblandt  A  fra  1550  ikke  have  dette  vor. 
Nr.  209  Stolt  Elins  Hævn  i  Karen  Brahes  Foliohaand- 
skrift  begynder  med  følgende  Vers: 

J.    Det  var  bolde  Hr.  Eenold, 
han  red  sig  under  0, 
han  fæster  Hr.  Bundes  Datter, 
saa  væn  en  Mø. 

2.    Han  fæster  Hr.  Bundes  Datter, 
han  førte  hend  hjem: 
Kongen  og  vor  Ærkebisp 
de  red  med  dem. 

Dette  vor  synes  saaledes  flere  Gange  at  være  kommet 
senere  ind  i  Viserne,  men  iøvrigt  kan  det  jo  vel  være, 
at  Sangeren  i  Visens  Begyndelse  ved  et  vor  har  søgt  at 
rykke  Tilhøreren  midt  ind  i  Begivenheden.  Der  er  saa 
meget  mere  'Grund  til  at  tro  dette,  som  vi  i  enkelte 
Viser  finde  Omkvædsstammen  forbunden  dermed.  Saa- 
ledes begynder  Nr.  202  Oluf  og  Asser  Hvid: 

Her  holder  uden  for  vor  Gaard 

de  ærlige  Mænd; 

her  er  to  Jomfruer  inde, 

de  vunde  dem  ei  end. 

Hr.  Oluf  og  Hr.  Asser  Hvid 
de  tåled  til  Smaadrenge  to: 
„Og  I  skulle  os  de  stolte  Jomfruer 
med  faver  Tale  faa." 
Her  er  to  Jomfruer  inde. 

Første  Vers  har  altsaa  afsat  Omkvædet. 

Ligesaa  karakteristisk  er  Forholdet  ved  Nr.  75  det 
tvungne  Samtykke  i  Formen  C  (Karen  Brahes  Folio- 
haandskrif  t) : 

1.  Jeg  hørte  en  Herre  Guldtavel  lege 
for  inden  min  Jomfrues  Bure, 
Tærningen  var  af  det  røde  Guld, 
han  gilled  den  Mø  saa  prud. 

Men  hendes  Lige  den  veed  jeg  ei. 

2.  „Hør  I  det,  min  stolte  Jomfru, 
giver  mig  Eders  Tro: 

slide  skal  I  rød  Skarlagen 
og  gaa  paa  røde  Guldsko.'- 
Men  hendes  Lige  den  veed  jeg  ei. 


Indlednings  vers. 

Saaledes  er  det  aldeles  sikkert  kun  en  Ouverture,  en 
Indledning  til  Fortællingen,  der  ligesom  skal  give  Til- 
hørerne en  Forsikring  om,  at  her  synger  og  beretter  en 
Hjemmelsmand  af  Selvsyn.  En  anden  Form  af  Visen 
begynder  anderledes,  nemlig  med  Omkvædsstammen : 

B  1.    Herre  Gud  løse  vel  vor  Angest 
og  Sorgen  af  vort  Bryst: 
ihvem  som  haver  en  lønlig  Sorg. 
hans  Hjerte  det  er  vel  tørst. 
Herre  Gud  løse  vel  vor  Angest! 

Det  saaledes  Paaviste  strider,  som  man  vil  se,  aldeles 
ikke  mod  min  Fremstilling  af,  at  Sanger- Jeget  aldrig 
kommer  frem  i  Viserne;  jeg  har  netop  paavist,  at  dette 
ikke  gjælder,  naar  Sangeren  træder  frem  med  sit  løftede 
Bæger  og  indleder  Sangen  og  Dansen.  Og  det  er  paa 
en  lignende  Maade  vi  høre  ham  her  i  det  første  Vers. 

Imidlertid  vil  det  være  lærerigt  at  se,  hvor  lang 
Indledningen  kan  blive.  I  Ormekampen  (Nr.  24)  hedder  det: 

1.  Jeg  var  mig  saa  liden  en  Barn, 
jeg  gjennd  det  Fæ  under  Lide: 
jeg  fandt  paa  den  spraglet  Orm, 
I  Græsset  saa  mon  han  skride. 

Der  hun  bær  Priset  for  dem. 

2.  Jeg  tog  op  den  spraglet  Orm, 
jeg  svøbte  den  udi  Kaabe  blaa: 
og  bar  jeg  hend  til  Lundegaard 
Hr.  Helsing  hans  Datter  at  faa. 

8.    „Du  have  Tak,  favren  liden  Dreng, 
Du  have  Tak  for  Din  Gave: 
Du  haver  en  Bøn  med  mig  igjen. 
Inaar  Du  vilt  den  have." 

4.    Fostred  hun  ham  i  Vinter 
og  fulde  Vinter  tre  o.  s.  v. 

Fra  nu  af  høres  kun  Tale  om  Ormen  og  Jomfruen; 
Bondedrengen  svinder  helt  af  Syne.    Ormen  voxer  op, 

bliver  led  og  stor  og  indespærrer  Jomfruen;  Jomfruens 
Fader  Hr.  Helsing  lover,  at  den,  som  kan  dræbe  Ormen, 
skal  vinde  Jomfruen.  Først  forsøgte  Sivard  Ingvordsøn 
sig,  men  bukkede  under.  Da  tilbød  Peder  Riboldtsøn 
sig  at  kæmpe;  hyllet  i  en  Tyrehud  besmurt  med  Tjære, 
lykkes  det  ham  at  fælde  Ormen  og  vinde  Jomfruen. 

Af  lignende  Art  ere  nogle  andre  Begyndelser,  hvor 
Sangeren  vil  tilkjendegive,  at  han  synger  og  meddeler 
efter  Erfaring  eller  omtrent  spørger  Tilhørerne,  om  de 
ikke  have  hørt  det  Samme  som  han.  Herhen  høre  de 
Viser,  hvor  Sangeren  synger  (Nr.  22):  „det  springer  nu 
saa  vide",  at  Sligt  er  hændet,  eller  i  Nr.  142:  „det  er 
im  sket,  som  spaaet  haver  været  for  længe".  Derpaa 
begynder  Beretningen.  Herhen  maa  ogsaa  regnes  Visen 
Nr.  164,  der  iøvrigt  besynger  en  Begivenhed  fra  1468. 
Inden  Sangeren  fortæller  om,  hvorledes  Lave  Brok  dræbte 
Niels  Paaskesøn,  giver  han  en  Skildring  af,  hvorledes  de 
Paaskesønner,  en  Kjøbmandsfamilie  i  Randers,  ved  deres 
Bygninger  gjøre  alle  Adelens  Borge  til  Skamme. 

1.  De  Paaskesønner  lader  bygge  et  Hus 
midt  paa  Randers  Gade ; 

jeg  saa  aldrig  saa  høit  et  Hus 
i  alle  min  Lives  Dage. 
De  Paaskesønner  forhygger  alle  Borrig. 

2.  Der  er  paa  det  samme  Hus 
femten  hele  Loft: 
Knappen  er  af  det  røde  Guld, 
det  skinner  over  Mur  og  Toft. 

3.  Der  er  paa  det  samme  Hus 
vel  femten  stærke  Døre  : 
aldrig  saa  jeg  saa  høit  et  Hus 
enten  siden  eller  føre. 

4.  Der  er  paa  det  samme  Hus 
vel  baade  Mjød  og  Most: 
der  er  paa  det  samme  Hus 
vel  femten  Vinters  Kost. 


Selvtortælling. 

5.    Det  var  Niels  Paaskesøn 

han  gaar  paa  Randers  Gade  .  .  . 

Derefter  følger  Fortællingen  i  almindelig  berettende  Stil. 

2.   Selvfortælling  indeholdt  i  Visen. 

Et  eiendommeligt  Forhold  findes  i  flere  af  vore 
Viser.  Den  sædvanlige  Fortællemaade  er  som  bekjendt 
den  episke  Beretning  af  en  udenforstaaende  Sanger,  der 
ikke  blander  sig  eller  sine  Slutninger  ind  i  det  Meddelte, 
ligesom  de  Handlende  i  Viserne  ikke  selv  tale,  uden 
forsaavidt  der  i  stort  Maal  anvendes  Replikker  for  at 
frembringe  den  fornødne  dramatiske  Virkning.  Men  det 
Tilfælde  forekommer,  at  hvad  der  i  een  Vise  er  en 
saadan  Fortælling,  i  en  anden  Vise  bliver  lagt  i  Munden 
paa  en  her  optrædende  Person.  „Hele  det  Billede,  som 
den  foregaaende  Vise  opruller  for  os  —  siger  Grundtvig 
—  er  her  skudt  tilbage,  saa  det  danner  Baggrunden  i 
et  andet  Billede,  hvis  Forgrund  ved  sin  ydre  Ro  og 
Simpelhed  tjener  til  at  fremhæve  Baggrundens  kraftige 
Liv  og  Handling  og  tillige  danner  et  væsentligt  Komple- 
ment til  selve  denne  Handling"  (II.  390,  V.  289).  I 
Visen  Nr.  82  fortælles  saaledes  om,  hvorledes  Ribolt, 
som  bortfører  sin  Elskede  Guldborg,  indhentes  af  hendes 
Fader  og  Brødre  og  kæmper  mandeligt  med  dem;  først 
da  Guldborg,  imod  hans  Paalæg  om  ikke  at  nævne  hans 
Navn  („nævne  ham  til  Døde")  tilraaber  ham:  „Ribolt, 
skaan  min  yngste  Broder!",  svigter  Kraften  ham,  han 
bliver  saaret  og  dør,  og  hun  tager  sig  af  Dage.  I  Nr. 
83  Hildebrand  og  Hilde  fortælles  om,  hvorledes  Hilde 
syede  sin  Søm  saa  vilde,  at  Dronningen  lagde  Mærke 
dertil  og  udspurgte  hende  om,  hvor  hendes  Tanker  vare ; 
saaledes  tik  him  hendes  Sorg  at  vide.  Der  var  hændt 
Hilde  netop  det  Samme,  som  jeg  nys  har  fortalt  om 
Guldborg;   hun   havde   tilraabt  Hildebrand  om    i  det 

Mindste  at  skaane  hendes  yngste  Broder,  men  da  var 
Hildebrand  bleven  dræbt,  selv  var  hun  bleven  solgt  af 
sine  Forældre.    Nu  fortæller  Visen  videre: 

Det  meldte  Dronningen  under  Skind, 
saa  strid  da  randt  hende  Taar  paa  Kind: 

„Imen  Du  haver  nu  sagt  Sorrig  Din: 
da  var  Hertug  Hillebrand  Sønne  min." 

Da  Hildelil  havde  udsagt  de  Ord, 

da  faldt  hun  død  for  Dronningens  Fod. 

Dronningen  fik  saa  stor  en  Harm, 
stolt  Hildelil  døde  udi  hendes  Arm. 

Der  er  saaledes  her  lagt  en  Indfatning  om  Fortællingen 
i  den  foregaaende  Vise,  og  selv  om  der  i  en  stor  Del  af 
Visen  lyder  en  Selvfortælling,  er  Beretteren  stillet  fjernt 
fra  Visens  Tilhørere  ved  den  Ramme,  der  er  skudt 
imellem. 

Det  samme  Forhold  gjenfmdes  i  Viserne  Nr.  55 
Jomfruen  i  Ulveham  og  Nr.  58  Jomfruen  i  Hindeham. 
I  denne  sidste  meddeles  i  tredie  Person,  hvorledes 
Hr.  Peder  dræber  en  Hjort;  da  han  er  ved  at  flaa  den, 
finder  han  sin  Søster  inde  i  den;  hun  fortæller,  hvor- 
ledes den  onde  Stifmoder  har  forvandlet  hende  til  en 
Sax,  et  Sværd,  en  Hare,  en  Hind;  Hr.  Peder  skar  i  sin 
Finger  og  gav  hende  Blod  at  drikke,  hvorpaa  hun  for- 
vandledes til  en  skjøn  Jomfru;  Stifmoderen  blev  straffet 
med  at  kastes  i  en  Spigertønde.  Samme  Fortælling 
findes  i  Nr.  55,  hvor  Jomfruen  selv  fortæller,  hvorledes 
hun,  forvandlet  til  Varulv,  havde  sønderrevet  Stifmoderen ; 
hun  bider  i  sin  Broders  Lilletaa  og  bliver  igjen  Jomfru, 
hvorpaa  hun  gaar  i  Kloster.  Endelig  kan  som  det  tredie 
Par  nævnes  Nr.  270  og  271  i  Forhold  til  Nr.  272  (samt 
273).  I  de  to  første  Texter  fortælles  om  en  bortført 
Pige,  der  i  Skoven  overfaldes  af  Fødselsveer  og  dør, 


Selvfortælling. 


47 


medens  hendes  Elsker  er  gaaet  for  at  hente  Vand  til 
hende,  hvorefter  han  dræber  sig.  I  den  sidste  aflægger 
Elskeren  selv  Beretningen,  hvad  han  naturligvis  korrekt 
ikke  kan  gjøre  uden  til  Slutning  at  synge: 

A21.    Jeg  satte  mit  Sværd  imod  den  Sten, 

Odden  hun  gjorde  mit  Hjerte  stor  Men. 

Dette  Vers  er  meningsløst.  De  islandske,  norske  og 
svenske  Texter  af  denne  Vise  have  Fortællingen  som  en 
Beretning  af  Elskeren  til  Faderen  eller  Moderen,  f.  Ex. 
følgende  norske: 

Fairen  han  spurde  sonen  sin: 
„kvi  site  Dii  mæ  bleike  kinn? 

Dei  aire  bonni  springe  ikring, 
alt  site  Du  mæ  bleike  kinn." 

„Eg  ténte  meg  ein  greive  so  rik, 
han  ha'  dei  dettanne  tri  .  .  . 

Da  han  ha'  fortålt  si'  sorgjenne  fram, 
då  stuppa'n  d»  i  sitt  t'airens  tang. 

Og  netop  paa  denne  Maade  fremtræder  en  Ijerde  dansk 
Vise  Nr.  273,  hvor  det  er  Stalbroderen,  som  spørger  sin 
Fælle  om  han  har  en  lønlig  Sorg  og  denne  derpaa  for- 
tæller sin  sørgelige  Skjæbne  og  umiddelbart  derpaa  dør. 

Resultatet  af  denne  Undersøgelse  er  altsaa,  at  vi  i 
et  Par  Viser  finde  en  Enetale  af  en  af  Handlingens 
Hovedpersoner,  men  at  disse  Viser  ligesom  fuldstændig- 
gjøres  ved  andre  Viser,  hvor  Enetalen  er  skudt  ind  j 
Beretningen  og  hvor  i  Visens  Begyndelse  og  Slutning 
Meddelelsen  lyder  i  tredie  Person.  Herved  synes  vi 
igjen  at  mindes  om,  at  Jeg- Form  en  er  lidet  yndet  af 
Visestilen  eller  endog  staar  fremmed  for  den  og  at  naar 
den  en  enkelt  Gang  anvendes,  en  indfattende  Ramme 
anbringes. 

Skiftende  Fortælleform  i  samme  Vise. 


Karakteristisk  nok  kan  man  indenfor  den  oldnordiske 
Digtning  gjøre  en  ganske  lignende  Iagttagelse.  Det  andet 
Gudrunskvad,  i  hvilket  Gudrun  selv  fortæller  sit  Liv  og 
Levnet,  staar  anomalt  indenfor  Kredsen  af  de  gamle 
Oldkvad,  og  det  kan  uden  Vanskelighed,  næsten  alene 
ved  at  forandre  „jeg"  til  „hun",  omsættes  i  en  Form, 
der  er  analog  med  de  andre  Kvad,  idet  nemlig  Enetalen 
gjengiver  de  omtalte  Personers  Ord  i  direkte  Tale.  Det 
har  derfor,  som  Grundtvig  paapeger,  vist  oprindehg  havt 
den  sædvanhge  Form,  hvori  en  Sanger  fortæller  og  Per- 
sonerne optræde  talende  inde  i  Handlingen.  Nærmest 
ved  dette  Kvads  Form  staa  de  to  yngre  Kvad  Oddrunar- 
gråtr  og  Gu5runarhv6t,  men  her  gives  først  Situationen 
og  Anledningen  til  den  tilbageskuende  Enetale,  som 
derpaa  følger  som  Sangens  Hovedindhold,  hvori  da  ingen 
af  de  handlende  Personer  have  en  Rephk.  Først  en 
nyere  Tid  synes  saaledes  at  have  foretrukket  en  Tale  i 
Jeg-Form  ^). 


3.   Den  skiftende  Fortælleform. 

Et  besynderligt  Forhold  foreligger  i  flere  Viser, 
nemhg  den  skiftende  Fortælleform.  Saaledes  begynder 
Nr.  254  Tro  som  Guld: 

Al.    Den  Ridder  rider  saa  aarlig  ud, 
de  Dyr  agter  han  at  bede: 
Jeg  fandt  en  Jomfru  under  Lide, 
min  Tjeneste  mon  jeg  hend'  byde. 

Dermed  forsvinder  jeg  og  kun  Ridderen  og  Jomfruen 
(han  og  hun)  bhve  tilbage.    I  B  og  G  lyder  Verset: 


Svend  Grundtvig,    Udsigt   over   den   nordiske  Oldtids 
heroiske  Digtning  79  f. 


Skiftende  Fortælleform  i  samme  Vise, 

Jeg  red  mig  ud  en  Morgenstund 
jeg  agted  de  Dyr  at  bede: 
jeg  fandt  en  Jomfru  under  en  Lind, 
min  Tjenest  monne  ]eg  hende  byde. 

I  de  følgende  Vers  er  der  derpaa  kun  Tale  om  Unger- 
svenden og  Jomfruen.  Som  det  senere  vil  blive  paavist, 
er  Visen  et  Laan  fra  Udlandet,  men  i  de  fire  tydske  og 
den  nederlandske  Parallel,  som  Grundtvig  meddeler,  er 
Fortællingen  i  tredie  Person  gjennemført. 

I  Jomfruen  i  Fugleham  (Nr.  56)  fortælles  om,  hvor- 
ledes en  Jomfru  af  sin  onde  Stifmoder  forvandles  til 
Hind  og  hendes  Møer  til  Ulve,  senere  bliver  hun  en 
Falk;  den  Svend,  som  har  hende  kjær,  er  netop  ved  at 
\\\\e  fange  hende,  da  det  siges  ham,  at  han  ikke  kan 
fange  Falken,  uden  at  han  giver  den  tam  Brad.  Han 
skjærer  da  Braden  af  eget  Bryst  og  giver  den  til  Falken, 
som  strax  forvandles  til  den  skjønneste  Jomfru.  I  det 
første  Vers  af  Visen  er  det  Jomfruen  selv,  som  fortæller, 
og  dette  bliver  ved  i  de  første  otte  Vers,  men  derpaa 
hører  man  hge  til  Enden  kun  Tale  om  Falken  og 
Jomfruen. 

1.    Jeg  var  mig  saa  lidet  et  Barn, 
min  Moder  hun  faldt  mig  fra: 
min  Fader  red  sig  op  ad  Land, 
fæst  sig  en  anden  Jomfru  .  .  . 

8.    Min  Kjærest  han  tjener  i  Kongens  Gaard  .  .  . 

15.    Den  Svend  skar  Braden  af  sin  Bryst, 
hængte  den  paa  Lindekvist, 
hun  flagred  med  Yinger  og  gjorde  sig  glad, 
saa  nødig  vilde  hun  den  miste  .  .  . 

23.    Tak  have  favren  Ungersvend, 

han  haver  forvunden  al  sin  Harm: 
han  sover  nu  saa  gladelig 
forinden  den  Jomfrus  Arm. 

4 

Skiftende  Fortælleform  i  samme  Vise. 


Denne  Forunderlighed  viser  sig  i  flere  af  Texterne,  og 
Forholdet  er  Følgende:  A  Vers  1-8  jeg,  9—23  hun; 
B  1—8  jeg,  9—24  hun;  G  Vers  1  jeg,  men  om  San- 
geren ikke  om  Jomfruen,  iøvrigt  tredie  Person;  D  over- 
alt tredie  Person  undtagen  i  V.  2 ;  E  V.  1  jeg  om 
Ungersvenden,  2 — 8  han;  F  V.  1— 16  jeg  om  Møen, 
17-18  hun. 

I  Visen  Møens  Morgendrømme  (Nr.  239)  træffe  vi 
Fortællingen  om  en  Mø,  der  behandles  temmelig  haardt 
af  sin  Moster;  hun  drømmer,  at  hun  er  en  And  i  Vender- 
kongens Dam,  og  da  hun  anmodes  om  at  sælge  Drømmen, 
vægrer  hun  sig  derved.  Imidlertid  kommer  Venderkongen 
og  fordrer  hende  til  Ægte,  hvad  der  ogsaa  sker,  uagtet 
Mosteren  søger  at  hindre  det.  Tre  gode  Texter  have 
her  i  de  første  Vers  en  Fortælling  med  jeg  (A  1 — 4, 
B  1—3,  D  1 — 2),  men  derpaa  gaar  Beretningen  over  i 
tredie  Person. 

I  Folke  Algotsøn  (Nr.  180)  fortælles  om,  hvorledes 
Ungersvenden  lyder  det  Bud ,  som  han  faar  fra  sin 
Jomfru  om  i  Tide  at  komme  og  hindre  hendes  Bryllup. 
Snart  kom  ogsaa  30  jernklædte  Svende  tilstede,  og 
Bruden  føres  bort.  I  Opskrifterne  af  denne  Vise  vil 
man  finde  den  allerstørste  Vaklen,  saaledes- har  B  tredie 
Person  i  V.  1,  26—29,  men  første  Person  fra  V.  4— 25 ; 
G  tredie  i  V.  1—3,  9—16,  første  i  4—8;  H  (1650)  tredie 
i  V.  1  —  3,  første  i  4—12,  I  og  K  hgeledes  vaklende,  og 
D,  det  er  Peder  Syv,  har  i  Begyndelsen  (1 — 4)  og  Slut- 
ningen (23 — 24)  første  Person,  medens  de  midterste 
Vers  (5 — 22)  ere  i  tredie  Person.  I  utrykt  Vise  Nr.  46 
finde  vi  hgeledes  et  Jeg,  som  efterhaanden  forandrer 
sig  til  et  Han.  Af  Utrykt  Nr.  299  findes  to  gamle 
Former,  den  ene  har  gjennemført  tredie  Person,  den 
anden  et  Jeg,  som  midt  i  Visen  forvandler  sig  til  den 
Jomfru  (som  dør). 

Enhver  Tanke  om,  at  Viserne  ikke  skulde  være 


Skiftende  Fortælleform  i  samme  Vise. 

sungne  paa  denne  Maade,  maa  falde  bort,  naar  man 
iagttager,  at  de  af  Skolelærer  Kristensen  i  vore  Dage 
optegnede  Viser  frembyde  det  samme  Forhold.  Saa- 
ledes  findes  i  Visen  om  den  ustadige  Jomfru  Nr.  78, 
II.  Nr.  54)  i  dens  første  Del  jeg,  men  i  de  sidste  Vers 
han,  og  i  Visen  Mødet  i  Skov  (I.  Nr.  79,  hos  Grundtvig 
Nr.  284)  synger  den  Handlende  selv  i  nogle  Vers  i  Be- 
gyndelsen, medens  der  i  Resten  af  Visen  berettes  i  tredie 
Person.  I  Krybskytten  (II.  Nr.  6)  lyder  jeg  i  samtlige 
Vers  (af  22)  undtagen  i  Vers  15,  men  her  kunde  det 
jo  da  være  en  Feilhuskning. 

Naar  man  nu  vil  klare  sig  det  Spørgsmaal,  hvad 
der  vel  kan  være  ældst,  Beretningen  eller  Selvfortællingen, 
er  kun  eet  Svar  muligt.  Den  simple  Omtale  af  Begiven- 
heder, der  ere  hændte  Andre,  falder  langt  naturligere  end 
en  Selvfortælling,  som  frembyder  mange  Ulemper.  Det 
maa  saaledes  huskes,  at  Viserne  ere  i  høi  Grad  drama- 
tisk byggede  og  indeholde  Replikker  af  alle  de  handlende 
Personer,  medens  det  som  Regel  ikke  siges,  hvem  det 
er  som  taler,  hvad  Tilhøreren  dog  aldrig  er  i  Tvivl  om. 
Hvis  nu  Visens  og  Handlingens  Hovedperson  tillige  er 
den  Fortællende  og  han  skal  samtale  med  en  anden  af 
de  Handlende,  vil  det  have  sin  Vanskelighed  at  faa 
Hovedpersonens  Replikker  til  at  fremtræde  som  saa- 
danne,  saaledes  at  de  udskille  sig  fra  den  øvrige  Beret- 
ning i  Jeg-Form,  med  mindre  man  da  vil  anvende  det 
lidet  heldige  „sagde  jeg".  Med  andre  Ord,  den  drama- 
tiske Kraft  vil  tabes  og  Indtrykket  udslettes  ved  de 
mange  forskjellige  Jeg'er.  Fremdeles  er  en  Selvfortælling 
ikke  mulig,  hvor  en  for  den  Syngende  tragisk  Udgang 
findes,  idet  den  Fortællende  jo  ikke  kan  berette  om  sin 
egen  Død.  Det  ovennævnte  Vers  i  Nr.  272  er  jo  Nonsens, 
og  Rimkrønikens  originale  Fortællevis,  hvor  enhver  Konge 

tillige  meddeler,  hvorledes  han  døde  og  blev  begraven, 

Naturlig  Undseelse  ved  Selvfortælling. 


egner  sig  ikke  til  Efterligning  i  en  Sang,  der  foredrages 
og  synges. 

Men  først  og  fremmest  kommer  dog  her  i  Betragt- 
ning Menneskenes  naturlige  Sky  for  at  fortælle  om  sig 
selv  til  Alle  og  Enhver,  tilmed  hvor  det,  saaledes  som  i 
Viserne,  i  saa  høi  Grad  kommer  an  paa  at  fremlægge 
sine  egne  inderste  Følelser.  Da  Ingemann  besluttede  at 
skrive  sine  Oplevelser,  søgte  han  efter  en  Maade,  hvorpaa 
han  kunde  komme  til  at  staa  objektivt  ligeoverfor  sin 
Livsbane  og  som  en  Afdød  beskue  sit  afsluttede  Jordeliv. 
Denne  „Afsondringsskammel"  ligeoverfor  Livsbillederne  i 
hans  Fortidsspeil,  som  kunde  give  ham  Frihed  og  ikke 
paalægge  ham  Skriftebarns -ForpHgtelser,  skriver  han 
selv  „fandt  han  endelig  tilnærmelsesvis  i  den  simple 
Form  at  sige  lian  istedetfor  jeg  om  sig  selv". 

Men  naar  det  g-aar  saaledes  med  den  bevidste  Kunst- 
digter i  en  gjennemkultiveret  Tid,  hvorledes  tror  man 
da  det  vil  gaa  med  den  friske  Sanger,  som  synger  for 
den  naive  Mængde?  Selv  om  Visedigteren  ikke,  saa- 
ledes som  Ingemann,  vil  berette  om  hvad  netop  han  selv 
personlig  har  oplevet,  veed  han  dog  klart,  at  den,  hvem 
det  er  hændt,  som  fortælles  i  Visen,  nødig  vilde  have  talt 
uden  denne  Afsondringsskammel. 

„Det  naive  Menneske  —  skriver  en  tydsk  Forfatter 
—  helt  opfyldt  af  en  Sindsbevægelse,  der  vil  skaffe  sig 
Udtryk,  har  ikke  Mod  til  at  fremsætte  denne  i  nøgen 
Umiddelbarhed;  han  undser  sig  for  at  fremtræde  som 
lidende  Objekt  for  sin  egen  Følelse.  Derfor  indhyller 
han  denne  i  en  Lignelse,  et  Billede,  til  hvilket  hans 
Hjertes  Stemning  kun  giver  netop  Grundtonen,  eller  han 
optræder  som  lidenskabsløs  Beretter  og  bringer  i  en 
episk  Situation  det  til  Udtryk,  som  bevæger  ham  selv" 


1)  Berger  i  Zeitschrift  f.  deutsche  Philologie  XIX.  443. 

Netop  af  denne  Grund  er  den  episk-lyriske  Romanze 
bleven  den  almindeligste  Form  for  al  Folkedigtning,  og 
i  allersærligste  Grad  følge  jo  vore  danske  Viser  dette 
Fodspor.  Hvor  hin  Form  fraviges,  hvor  Jeg'et  træder 
stærkere  frem,  have  vi  al  Anledning  til  at  se  en  Und- 
tagelse. Man  kan  derfor  forstaa  den  Trang,  der  har 
kunnet  være  tilstede  til,  naar  alligevel  en  Jeg-Form  er 
bleven  benyttet,  da  ligesom  at  skjule  sit  Ansigt  ved  at 
lade  det  Fortalte  være  en  Beretning,  aflagt  til  en  Anden 
og  ikke  til  Eder,  I  som  nu  staa  og  lytte  hertil! 

Paa  samme  Maade  maa  de  Viser  forklares,  hvor 
jeg  efterhaanden  og  umærkeligt  gaar  over  til  lian.  I 
enkelte  Viser  kan  jo  ganske  vist  det  i  Indledningsverset 
forekommende  Jeg,  hvori  Sangeren  udtaler  sig,  stundom 
endog  idet  han  stiller  sig  i  et  vist  Forhold  til  Handlingen, 
have  forplantet  sig  med  Urette  noget  længere  frem  i 
Visen;  men  herved  ere  ikke  alle  Viser  med  en  Vexlen  af 
første  og  tredie  Person  forklarede.  Det  gaar  dernæst 
ikke  an  at  forstaa  det  som  en  Tilfældighed  eller  Mangel- 
fuldhed ved  Nedskrivningen,  eftersom  vi  jo  se  det  foregaa 
haardnakket  endnu  den  Dag  idag  i  Bondens  Sange.  Der 
viser  sig  derfor  ingen  anden  Udvei  mulig  end  at  tolke 
det  som  en  Eiendommelighed,  knyttet  til  Folkedigtning 
og  til  naive  Sangmaader.  Barnet  og  Negertyendet  have 
jo  en  lignende  Lyst  til  at  sætte  deres  eget  Navn  istedet- 
ioY  jeg  ).  Folkesangeren  skjuler  sig,  efterhaanden  som 
Visen  skrider  frem,  og  bliver  som  en  Udenforstaaende. 
Og  vel  at  mærke,  den  Leg,  der  opføres,  er  altid  den,  at 
Jeg'et  forsvinder,  ikke  den  omvendte,  at  den  tredie 
Person  forvandler  sig  til  et  Jeg.  Hvis  hin  Omskiften 
skulde  bero  paa  en  Tilfældighed  eller  en  feilende  Hu- 


Jfr.  ogsaa  Jacob  Grimm,  Kleinere  Schriften  III.  ^41 
Burdach  i  Zeitschrift  f.  d.  Alterthum  XXVII.  351. 

Viser  i  gjennemført  Jeg- Form. 


kommeise,  vilde  dog  sikkert  ogsaa  det  modsatte  Phæno- 
men  vise  sig  i  Viserne,  men  det  er  ikke  Tilfældet. 

4.   Jeg  gjennem  hele  Visen. 

Af  det  alt  Udviklede  vil  fremgaa,  hvorledes  man 
maa  lede  længe  for  at  fmde  Viser,  hvori  den  Syngende 
og  den  Handlende  smelte  sammen  til  samme  Jeg.  Man 
spørger  uvilkaarligt:  men  findes  der  da  ingen  Viser, 
hvor  Digteren  paa  vor  moderne  lyriske  Sangkunsts  Maade 
beretter  om,  hvad  der  er  hændt  ham?  Svaret  kan  ikke 
blive  vidtløftigt,  eftersom  Antallet  af  saadanne  Viser  er 
meget  lille  og  disse  saa  godt  som  alle  føre  os  i  samme 
Retning  som  den  alt  paapegede. 

Her  kan  for  det  Første  nævnes  sHedebys  Gjenganger 
Nr.  (91.)    Den  begynder  saaledes: 

1.  Jeg  red  mig  ad  Kvælde, 

jeg  lagde  min  Hest  udi  Heide. 

2.  Jeg  lagde  mit  Hoved  til  en  Tue, 
saa  gjerne  vilde  jeg  der  sove. 

3.  Deu  første  Søvn,  der  jeg  fik, 
den  døde  Mand,  han  til  mig  gik. 

4.  „Og  est  Du  en  ud  af  min  Æt, 

da  skalt  Du  føre  min  Sag  i  Rette." 

Den  døde  Mand  fortæller  da,  at  han  er  bleven  dræbt  af 
sin  Hustru,  at  hans  Svend  boler  med  hende  og  spotter 
hans  Børn.  Her  ender  Visen,  saa  at  man  altsaa  kun 
faar  et  Brudstykke.  Nogle  fremmede  Former  have  dog 
en  Slutning,  og  en  saadan  faa  vi  da  ogsaa  af  en  norsk 
Form,  som  Sophus  Bugge  har  hørt  synge  i  Telemarken 
(Gamle  norske  Folkeviser  Nr.  15).  Den  begynder  med 
„Jeg",  til  hvem  den  døde  Mand  kommer  og  fortæller 
sin  sørgelige   Skjæbne ,   men   samme  Jeg  forvandles  i 


Viser  i  gjennemført  Jeg-Form. 

Visens  Slutning  til  Herrepær,  der  tager  Hævn  over  Fru 
Ingeborg: 

1.    eg  gjekk  meg  lit  saa  seint  um  kvelli  .  .  . 

8.  Herrepær  blei  i  hugjen  saa  vrei, 
han  bar  dæ  Hkje  6  skogjen  aa  heim. 

9.  Herrepær  kasta  dæ  Hkje  paa  gåv, 

Fru  Ingjebjør  blikna,  ho  svartna  som  jor  .  .  . 

13.    del  grove  hennar  Uvandes  unde  ein  stein. 

Her  har  saaledes  Visen  faaet  sin  Afslutning;  den  Døde 
faar  Opreisning  og  Hustruen  sin  Straf.  Samtidig  taber 
imidlertid  Visen  sin  Betydning  for  det  her  forfulgte  For- 
niaal;  thi  det  vil  sees,  at  den  norske  Form  har  det 
gamle  bekjendte  Spil,  at  det  begyndende  Jeg  forsvinder 
og  i  Slutningen  af  Visen  dukker  op  som  Herrepær. 
Dertil  kommer  saa,  at  svenske,  tydske  og  slaviske  Texter 
have  Fortællingen  i  tredie  Person  og  at  den  danske 
Text  alene  forekommer  imellem  Vedels  Viser  uden  at 
vi  kjende  hans  Kilde. 

Mærkelig  enestaaende  er  en  lille  Vise  Nr.  53  Unger- 
svendens Klage,  der  er  i  høi  Grad  subjektiv.  Jeg  er 
bleven  forsendt  af  min  Stifmoder,  medens  min  Fader 
ikke  var  hjemme;  i  Dalen  gik  en  Lindorm,  saa  ræd  var 
jeg  for  ham;  jeg  saa  to  røde  Roser,  men  dem  skar 
Lindormen  op  med  Rode;  jeg  saa  paa  en  grøn  Eng  en 
Jomfru  rede  en  Ungersvends  Seng;  jeg  fandt  under 
Linet  min  Broder  hos  min  Allerkjæreste ;  jeg  gik  bortog 
paa  en  grøn  Tved  saa  jeg  en  Raabuk  lege  med  enRaa; 
siden  min  Faders  og  Moders  Død  (men  Faderen  levede 
jo  endnu  i  første  Vers!),  har  jeg  ikke  een  oprigtig  Ven. 
„Alt  des  mere  jeg  sørger,  des  mindre  er  min  Bod". 
Denne  besynderlige  Vise  kan  ikke  belyses  nærmere  ved 
nordiske  eller  fremmede  Paralleller.  Den  fortæller  om 
mange  forskjellige  Ting,  giver  spredte  Antydninger  og 


56 


Viser  med  Selvfortælling. 


allegoriske  Vink,  som  man  kun  iialvveis  forslaar.  Dens 
Hovedtendens  er  aabenbart  at  fremsætte  den  yderste 
Grad  af  Pessimisme,  noget  man  ofte  finder  i  Viserne 
fra  det  16de  Aarhundredes  Slutning  (se  nedenfor).  Det 
ældste  Haandskrift,  hvori  den  findes,  er  fra  Frederik  den 
Andens  Tid. 

I  Anna  Basses  Haandskrift  (c.  1600),  men  alene  her, 
findes  en  Vise  om,  at  jeg  kom  til  en  Borg  og  blev  mod- 
taget vel  af  to  Jomfruer  og  bragt  til  Sengs;  en  Jomfru 
lagde  sig  ved  min  Side  (Utrykt  Nr.  134).  Det  er  et 
indholdsløst,  letfærdigt  Brudstykke,  og  det  mærkeligste 
er,  at  dettes  fleste  Vers  gjenfindes  i  Visen  hos  Arwidsson 
Nr.  147,  som  omhandler  Bjergjomfruer,  der  synge  saa- 
ledes,  at  Strømmen  staar  stille  derved;  denne  svenske  Text 
er  en  Form  af  Elverhøisvisen  og  ender  da  ogsaa  med 
det  fra  denne  Vise  bekjendte  Vers,  at  om  Hanen  ikke 
havde  slaaet  sin  Vinge,  var  han  aldrig  kommet  af  Bjerget. 
Til  Elverhøisvisen  skal  jeg  strax  komme  tilbage. 

Visen  Nr.  57  Nattergalen  („jeg  veed  vel,  hvor  der 
stander  et  Slot")  er  ganske  ufolkelig,  saaledes  som 
Grundtvig  har  erkjendt;  at  den  tilhører  det  17de  eller 
18de  Aarhundrede,  vil  jeg  paavise  i  det  Følgende.  En 
lyrisk  Elskovssang,  Utrykt  Nr.  171,  „jeg  drømte  om  Natten 
som  jeg  laa",  er  oversat  efter  en  tydsk  Vise:  „Mir  tråumt 
in  einer  Nacht  gar  spat". 

Skolelærer  Kristensen  har  i  Jylland  fundet  en  Vise, 
der  indeholder  Regler  for,  hvordan  Ungersvenden  skal 
bære  sig  ad  med  at  gilje  (beile  til)  Jomfruer  (II.  Nr.  27) : 

1.    Ja  jeg  skal  Dig,  Du  Ungersvend,  lær, 
hvorledes  Du  skal  udi  Fruerstow'  vær! 

hvorpaa  følge  en  Del  gode  Raad.  I  Anna  Urops  Visebog 
af  1610  findes  en  lignende  Vise  med  Veiledning  for 
Ungersvenden,  for  Ex.: 


Elverhøisvisen. 

Kryster  Du  hendes  Fingre,  træder  Du  hende  nær: 
est  Du  nogen  Elskovens  Svend,  hun  haver  Dig  kjær. 

Men  denne  pfamle  Vise  begynder  med,  at  det  er  Unger- 
svenden, der  gaar  til  Fostermoderen  og  beder  om  Raad 
til  at  vinde  en  Jomfru.  I  en  svensk  Vise  er  det  Moderen, 
der  giver  Raad,  i  den  norske  Text  ligesaa,  idet  Sønnen 
skal  til  Bryllupsgilde  —  atter  altsaa  se  vi,  at  man  und- 
gaar  at  lade  den  direkte  Tale  lyde  gjennem  hele  Visen. 
Ingen  af  alle  disse  Former  kan  forfølges  længere  tilbage 
end  til  1610,  og  den  hele  fra  Folkevisetonen  afvigende 
Karakter  peger  hen  paa,  at  Visen  næppe  er  synderlig 
ældre.  Nogle  af  Viseversene  ere  desuden  laante  fra  tydske 
Viser. 

Men  en  glimrende  Undtagelse  haves  i  Nr.  46  ^jeg 
lagde  mit  Hoved  til  Elverhøi".  Her  foreligger  virkelig 
en  lyrisk,  subjektiv  Vise.  Af  Handling  har  den  meget 
lidt;  Ungersvenden  fristes  af  Elverpigernes  Dans  og  er 
ved  at  lokkes  ind  i  Høien,  da  Hanen  lykkeligvis  slaar 
sin  Vinge  og  Elverpigerne  maa  flygte  med  den  gryende 
Dag.  Kun  i  Formen  A  er  et  yderligere  Moment  kommet 
til,  nemlig  at  Sangeren  gjenkjender  sin  Søster  som  Elver- 
pige, og  at  hun  raader  ham  til  at  lade  den  Drik,  som 
Pigerne  byde  ham,  rinde  ned  ad  Brystet  istedetfor  at 
drikke  den.  Men  i  denne  Form,  som  i  alle  andre  Former, 
er  Hovedsagen  dog  Udmalingen  af  Situationen,  Skildringen 
af  Sangens  Virkning  paa  Naturen,  paa  Strømmen,  paa 
Fiskene  og  Fuglene.  At  denne  ypperlige  Vise  baade 
efter  dens  Sprogform  og  dens  dvælende  Lyrik,  samt 
dens  Mangel  paa  episk  Indhold  maa  sættos  til  en  sen 
Tid,  vistnok  det  16de  Aarhundredes  Begyndelse,  fore- 
kommer mig  utvivlsonit.  Men  den  udgjør  i  hvert  Fald 
en  Undtagelse  indenfor  den  store  Viseskare. 

Et  Par  andre  Viser  have  Jeg  gjennem  alle  Vers, 

Nr.  20.  Klosterjomfruen. 


saaledes  en  noget  forskruet  Vise  Utrykt  Nr.  31  ')  og 
dernæst  Visen  Nr.  20  i  Grundtvigs  Kæmpeviser  (1867) 
om  Klosterjomfruen,  der  synger  om  hvorledes  hun  er 
bleven  svigtet  af  den  Svend,  hun  havde  kjær,  og  derfor 
vil  give  sig  i  Kloster: 

9.    Og  nu  vil  jeg  mig  i  Kloster  give 
og  tjene  vil  jeg  Maria  Mø; 
og  aldrig  vil  je.^  nogen  Ungersvend  tro, 
det  han  brunde  al  i  Glød. 

10.  Først  Du  kommer  i  Kloster  ind, 
der  møder  Dig  tre  onde  Retter: 

den  ene  er  Hunger,  den  anden  er  Tørst, 
den  tredie  er  Vaagenætter. 

11.  Herre  Gud  give,  det  Kloster  var  brændt, 
og  alle  de  Nonner  var  døde, 

og  jeg  havde  mig  saa  fuldtro  en  Ven, 
der  mig  vilde  klæde  og  føde! 

12.  Nu  er  jeg  som  den  fattige  Mand, 
der  bygger  sit  Hus  paa  Is: 

Isen  smelter  bort,  og  Huset  synker  ned, 
af  Skaden  bliver  man  viis. 

13.  Nu  er  jeg  som  det  eneste  Træ, 
der  stander  paa  vildene  Hede: 

saa  langt  fra  By,  saa  lidet  haver  Ly, 
der  blæser  paa  Veiren  hin  vrede. 

14.  Nu  er  jeg  som  den  lidele  Fugl, 
som  flyver  over  vildene  Hede; 
hun  veed  sig  hverken  Ly  eller  Læ, 
hvor  hun  tør  bygge  sin  Rede. 


^)  Jomfruen  har  taget  en  Ungersvend  i  Arm,  hvorfor 
Frænderne  jage  hende  bort;  hun  gaar  om  som  Tiggerske,  da 
kommer  der  Pest  i  Landet,  alle  hendes  Frænder  dø,  og  hun 
bliver  rig;  hun  tager  den  Svend,  hun  havde  kjær  og  som 
havde  givet  hende  Bred  og  Vand  i  hendes  Fattigdom. 


Klosterjomfruen. 

Grundtvig  har  selv  været  opmærksom  paa,  at  denne 
Klagesang  ikke  kan  være  gammel;  „den  er  maaske  ikke 
ældre  end  15de  Aarhundrede".  Rigtigere  vilde  det  være 
at  sætte  den  til  det  16de  Aarhundredes  første  Halvdel. 
Der  er  altfor  megen  Kunst  i  dens  gjennemførte  Paral- 
leller. Vers  5  og  6  ere  parallelle,  Vers  7,.  8,  9  ligesaa, 
Vers  12,  13,  14  ligesaa,  i  Vers  10  falder  Lignelsen  med 
„de  tre  Retter"  altfor  meget  ind  paa  den  litterært 
dannede  Smags  Omraade  og  ganske  udenfor  Visestilen, 
og  i  det  Hele  er  dens  Opdyngen  af  Billeder  og  An- 
vendelse af  Ordsprog  grumme  lidt  i  Overensstemmelse 
med  Folkevisens  Sprog  —  hvorom  jeg  nærmere  skal 
tale  i  det  Følgende.  I  det  Hele  synes  en  senere  til- 
kommen Ophobning  at  have  ændret  Visens  Form.  Og 
naar  den  syngende  Kvinde  i  Begyndelsen  af  Visen  agter 
sig  i  Kloster,  er  hun  i  Slutningen  allerede  derinde  og 
ønsker  Klostret  brændt  —  hvilket  er  helt  anderledes  i 
den  svenske  Text  (Arwidsson  Nr.  123),  der  kun  bestaar 
af  fem  Vers,  af  hvilke  det  fjerde  lyder  „de  ledte  hende 
i  Kloster  ind"  o.  s.  v. ;  her  er  altsaa  Formen  i  første 
Person  ikke  gjennemført.  Naar  nu  dertil  kommer,  at 
det  samme  Emne  er  stærkt  behandlet  i  tydske  Viser, 
forekommer  der  mig  at  være  tilstrækkelig  mange  Grunde 
til  at  anse  denne  Vise  for  fremmedartet  og  i  hvert 
Fald  sen. 

Hermed  har  jeg  grjennemgaaet  alle  de  Maader,  paa 
hvilke  et  Jeg  fremtræder  i  Viserne.  Jeg  har  vist,  hvor 
skjult  Visedigteren  holder  sig  og  hvor  lidet  kjendt  det 
er,  at  nogen  Vise  indeholder  en  Selvfortælling  af  den 
Handlende  eller  hengiver  sig  til  lyrisk-subjektive  Udbrud. 
Det  Par  Viser  af  denne  Art,  som  findes,  bære  alle 
Kjendetegn  paa  at  tilhøre  det  16de  Aarhundrede  og 
ikke  Middelalderen.  Je^'et  og  den  direkte  Lyrik  ere 
henviste  til  Visernes  første  Vers  (og  Omkvædet);  den 
øvrige  Del  af  Visen  lyder  altid  i  objektiv,  episk  Form. 

„Jeg"  i  Viserne. 


Hvor  lidt  dette  Hovedforhold  ved  Visedigtningen  er 
erkjendt,  derom  kan  Følgende  afgive  et  mærkeligt  Vidnes- 
byrd. En  kyndig  Forsker,  Professor  L.  Fr.  Låffler  har  nylig 
paa  Grandlag  af  to  Viselinier,  der  ere  optegnede  i  Rune- 
haandskriftet  af  skaanske  Lov  fra  Tiden  1300,  skrevet 
en  lille  Sang  paa  fem  Vers  „saaledes  som  han  har 
tænkt  sig  Visen  fortsat"  '): 

Dromde  mik  en  drom  i  natt 
om  silke  ock  årlig  pall. 
Bargad  fick  till  sist  sin  skatt 
min  riddare  båld  ochi  snåll. 
Men  hvnr  —  hvar  skall  han  finna  fred? 

Brot  ur  klostret  mik  med  makt 
ock  satte  på  gångarn  sin. 
Så  med  frojd  ock  riddarprakt 
vi  redo  i  borgen  in. 
Men  hvar  —  hvar  skall  han  finna  fred? 

Brylluppet  staar  med  Fryd  og  Gammen,  og  hun  sover 
paa  sin  Herres  Arm: 

Vaknar  så  på  klosterbådd 
ock  ligger  allen  ock  kali. 
Med  alls  intet  år  jag  klådd 
ock  brollopets  frqjd  år  all. 
Men  hvar  —  hvar  skall  jag  finna  fred? 

Lad  nu  dette  være  nok  saa  kjønt  gjort,  Prof.  Låffler 
har  dog  fuldstændig  forfeilet  Maalet.  Ikke  blot  høre 
den  Slags  klagende  Nonner,  der  ere  misfornøiede  med 
den  valgte  Stand,  helt  hen  i  Middelalderens  Slutning 
eller  i  Reformationstiden,  men  Je^formen  er  som  paa- 
vist  saa  godt  som  ukjendt  i  vor  Middelalders  Viser. 
Først  og  fremmest  er  her  dog  overset,  at  de  to  bevarede 


^)  Nyare  bidrag  till  kånnedom  om  de  svenska  landsmålen 
och  svenskt  folklif  VI.  Sm.  medd.  S.  CI. 


„Jeg"  i  Viserne. 

Verslinier  ere  en  Indledning,  i  hvilken  Je^'et  efter  de 
gamle  poetiske  Love  har  Ret  til  at  bevæge  sig,  men 
hvorfra  det  strax  forsvinder  efter  at  have  anslaaet  Tone- 
arten og  mulig  afsat  Omkvædet.  Det  er  derfor  ganske 
umuhgt  at  vide,  hvad  hin  Vise  har  omhandlet,  men  det 
kan  anses  for  sikkert,  at  den  har  været  ikke  en  lyrisk- 
erotisk Klagesang,  men  derimod  en  episk  Vise  med  en 
Beretning  i  tredie  Person. 

5.   Det  vil  jeg  for  Sandingen  sige. 

Hidtil  har  jeg  dog  skudt  et  Jeg  til  Side,  nemlig  det 
som  optræder  i  den  Verslinie,  der  forekommer  Hundrede 
Gange  i  Viserne:  det  vil  jeg  for  Sandingen  sige.  Vi 
have  set,  hvor  lidt  Digterens  eget  Jeg  træder  ti)  Skue 
i  Visen,  selv  om  den  Handlendes  Jeg  stundom  kan 
findes.  Kun  i  Indledningsverset  kan  Digteren  vise  sig  — 
og  saa  dernæst  i  hin  Linie,  der  møder  os  saa  over- 
ordentlig hyppigt,  at  den  er  bleven  betragtet  som  en 
karakteristisk  Bestanddel  af  Viseformen.  Men  naar  nu 
som  paavist  Jeget  netop  overalt  er  holdt  borte,  mon  der 
da  er  Rimelighed  for  at  denne  Linie  skulde  besidde  en 
Eneret  i  Viserne  som  en  Ventil  for  Jegets  Trang  til  at 
udtale  sig?  Mon  det  ikke  snarere  er  en  Linie,  som,  ikke 
Digteren,  men  den,  som  senere  sang  eller  nedskrev 
Visen,  har  benyttet,  hvergang  Hukommelsen  svigtede? 

Allerede  i  de  første  Viser  i  Grundtvigs  SamHng 
træffe  vi  Linien.  Vi  begynde  med  Visen  Nr.  1  Tord 
af  Havsgaard.  Den  er  fra  ældre  Tid  kun  bevaret  i 
to  gamle  Haandskrifter  (A)  samt  hos  Vedel  (B).  I  A 
forekommer  Linien  tre  Gange: 

A  14.    Førte  de  den  unge  Brud, 

de  førte  hende  i  Bryllupsgaard ; 

det  vil  jeg  for  Sandingen  sige: 

der  var  ikke  Guld  for  Legerne  spart. 

Det  vil  jeg  for  Sandingen  sige. 


20.  Otte  var  de  Kæmper, 

der  Hammeren  bar  ind  paa  Træ: 

det  vil  jeg  for  Sandingen  sige : 

de  lagde  hannem  over  Brudens  Knæ. 

21.  Det  var  da  den  unge  Brud, 
tog  Hammeren  i  sin  Haand: 
det  vil  jeg  for  Sandingen  sige: 

hun  slynged  hannem  som  en  Vaand. 

I  det  midterste  af  disse  godtgjør  Linien  af  sig  selv  sin 
egen  Umulighed;  thi  saa  meget  synes  jo  dog  sikkert,  at 
der  maa  være  en  Stigning  i  Udtrykket  eller  en  uventet 
Opgang,  som  behøver  en  Forsikkring  om,  at  man  taler 
Sandhed;  men  at  Kæmperne  lægge  Hammeren  paa 
Brudens  Knæ,  indeholder  dog  vel  ingen  Overraskelse. 
Vedel  har  derfor  ogsaa  i  sin  Gjengivelse,  der  kun  støtter 
sig  til  de  to  Haandskrifter,  rettet  Linierne  til: 

saa  lagde  de  den  saa  snildelig 
tvært  over  Brudens  Knæ. 

Det  Samme  gjælder  V.  14,  hvor  tilmed  den  tjerde  Linie 
„der  var  ikke  Guld  for  Legerne  spart"  hører  til  dem, 
der  forekomme  idelig  i  Viserne  og  som  vel. Legere,  naar 
de  foredrog  Viser  for  Betaling,  aldrig  have  glemt  og 
mangen  en  Gang  anbragt  som  en  lærerig  Veiledning  for 
Tilhørerne.  Her  i  Verset  synes  den  at  være  indsat  ganske 
mekanisk  sammen  med  den  foregaaende  Linie,  fordi  man 
havde  glemt  de  rette  to  Linier.  De  til  V.  20  og  21 
svarende  Vers  i  den  Visetext,  som  Skolelærer  Kristensen 
i  vore  Dage  har  fundet  i  Jylland  (Grundtvig  IV.  582),  lyde: 

22.    Tolv  saa  vare  de  Kæmper 

den  Hammer  kast'  op  af  Jord; 
men  atten  saa  vare  de  Kæmper 
den  Hammer  bar  ind  paa  Bord. 


23.    Atten  saa  vare  de  Kæmper, 

den  Hammer  bar  ind  paa  Bord; 

men  det  var  goden  unge  Brud, 
tog  den  i  Fingre  to. 

Af  disse  Vers  skulde  man  synes  berettiget  til  at  danne 
et  ægtere  Vers  end  A  20,  nemlig: 

Tolv  saa  vare  de  Kæmper, 

der  Hammeren  bar  ind  paa  Træ, 

atten  vare  de  Kæmper 

lagde  hannem  over  Brudens  Knæ. 

Endvidere  kan  bemærkes,  at  den  nævnte  moderne  Form 
ikke  i  et  eneste  af  sine  25  Vers  har  en  Linie  „det  vil 
jeg  for  Sandingen  sige"  lige  saa  lidt  som  vi  finde  den  i 
den  svenske  Text,  opskreven  i  to  Haandskrifter  fra  det 
17de  Aarhundrede.  Man  kan  vist  trygt  paastaa,  at  hin 
Linie  ikke  fandtes  i  den  oprindelige  Vise  og  bør  for- 
vises. 

Vi  gaa  over  til  Visen  Nr.  2  Sivard  Snaren- 
svend,  hvor  det  samme  Forhold  gjentager  sig.  I  A 
fmdes  hin  Linie  to  Gange,  i  B  slet  ikke.  Talen  er  om 
Sivards  mærkelige  Hest  Skimling  eller  Gram: 

A  9.    Det  var  Sivard  Snarensvend, 

han  tog  [hug]  sin  Hest  med  Spore: 
han  sprang  tre  Spring  i  Marken  ud, 
og  de  var  ikke  gode. 

10.    Han  sprang  tre  Spring  i  Marken  ud, 
og  de  var  ikke  gode : 
det  vil  jeg  for  Sandingen  sige: 
han  svedtes  blodige  Taare. 

Enhver  føler,  at  disse  tarvelige,  kjedsommehge  Vers 
med  deres  utaalelige  Gjentagelser  ikke  kunne  være  op- 
rindelige eller  rigtige.  I  Formen  B  er  det  tilsvarende 
Vers  uklart,  men  i  alt  Fald  fyldigt,  og  det  indeholder 
ikke  hin  Linie: 

B  7.    Grammen  hannd  tog  da  [ad?]  heden  ud, 
tbett  var  icke  altt  afi  gode: 
saa  vist[e]  er  suennden  y  sadelen  saar, 
der  suettis  then  røde  blod. 

Længere  frem  i  Visen  lyder  et  Vers: 

A  15.    Det  var  da  Sivard  Snarensvend, 
han  tog  sin  Hest  med  Spore; 
det  vil  jeg  for  Sandingen  sige: 
han  sprang  i  den  Borgegaard. 

De  to  første  Linier  af  B  11  lyde  imidlertid  saaledes: 

Grammen  han  tog  da  Mile  for  Tand 
og  han  sprang  over  de  Tinde 

Og  derfor  er  det  maaske  ikke  urimeligt  at  gjette,  at  de 
to  sidste  Linier  i  A  15  oprindelig  have  lydt: 

Grammen  tog  da  Mile  for  Tand 
han  sprang  i  den  Borgegaard. 

Disse  karakteristiske  Linier  fmde  vi  desuden  ogsaa  i  en 
af  Kristensen  optegnet  jydsk  Form  (Gr.  IV.  583): 

D  13.    Men  det  var  Sivards  gode  Hest, 
og  han  skød  Mile  for  Tænd: 
og  femten  Favn'  over  høie  Mur, 
saa  had'  begge  deres  Liv  en  End'. 

I  Nr.  21  Longobarderne  hedder  det: 

A  10.    Der  de  komme  i  Soen  ud, 

det  lysted  dennem  fuldt  vel  at  være; 
det  vil  jeg  for  Sandingen  sige: 
de  vunde  baade  Pris  og  Ære. 

Hvor  mat,  hvor  flovt  er  ikke  dette  Vers!  Og  da  nu  i 
de  to  andre  Textformer,  bevarede  i  gamle  Manuskripter, 
de  to  sidste  Linier  lyde: 

B  12.    ihvor  de  kom  i  fremmed  Land, 
de  vandt  baade  Pris  og  Ære. 

CII.    ihvor  de  vandred  i  Landen  ud, 
de  vandt  stor  Seier  med  Ære. 

kan  der  jo  ikke  være  fjerneste  Tvivl  tilbage  om,  at  hin 
tredie  Linie  kun  er  en  Fyldekalkslinie,  der  skal 
bøde  paa  det  mangelfuldt  Huskede. 

I  Dronning  Dagmars  Vise  Nr.  13  5  læse  vi: 

A  6.    Saa  tog  hun  Sancte  Marie  Bog, 
hun  læste  op  alt  det  hun  kunde; 
det  vil  jeg  for  Sandingen  sige: 
saa  saare  hendes  Øj  en  de  runde. 

Den  i  vor  Tid  gjorte  Optegnelse  af  Visen  (Kristensen  I. 
Nr.  56)  har  en  Linie,  som  meget  vel  kunde  have 
staaet  her: 

9.    Hun  tog  Biblen  og  den  hellige  Bog 
og  læste  alt,  hvad  hun  kunde: 
for  hver  en  Linie,  hun  læste  deri, 
saa  stærkt  hendes  Øjne  de  runde. 

Grundtvig  formoder,  at  denne  Text  stammer  fra  Vedels 
Hundredvisebog,  men  i  hvert  Fald  har  Vedel  ikke  denne 
tredie  Linie,  og  den  klinger  saa  naturligt,  som  om  den 
havde  staaet  der  oprindelig.  Saaledes  viser  det  sig 
ogsaa  ved  denne  Vise,  at  netop  naar  hin  berømte  Linie 
forekommer,  daler  Textens  poetiske  Værdi,  Udtrykket 
bliver  slapt  og  flovt,  lige  i  Modsætning  til,  hvad  Sammen- 
hængen og  hvad  den  bebudede  Stigning  gav  Anledning 
til  at  vente. 

Endvidere  giver  i  alle  disse  Viser  ikke  paa  noget- 
somhelst  Sted  et  Jeg  sig  tilkjende,  hverken  i  Visens 
Indledning  eller  i  dens  Slutning,  Alt  siges  i  fuldstændig 
objektiv  Beretnings  Form.  Kun  i  hin  ene  Linie  viser 
ganske  pludselig  et  Jeg  sig.  Kan  der  være  nogen 
Mening  heri,  og  strider  det  ikke  imod  al  god  æsthetisk 
Ordning? 

Eller  lad  os  gaa  den  omvendte  Vei.   Her  er  et  godt 

Og  fyldigt  Vers  af  Nr.  33  German  Gladensvend; 
det  findes  med  nogen  Variation  i  fire  af  Visens  fem 
Former : 

B  11.    Det  var  German  Gladensvend, 
han  red  sig  under  0: 
fæsted  han  Jomfru  Adeluds, 
hun  var  saa  væn  en  Mø. 

Hvorledes  kan  dette  Vers  nu  udvandes?  Vi  kunne  se 
det  af  den  femte  Form  (A  14),  hvor  de  to  sidste  Linier 
ere  ombyttede  med: 

det  vil  jeg  for  Sandingen  sige: 
han  fæsted  saa  væn  en  Mø. 

Grundtvig,  som  i  det  Hele  ikke  er  bleven  Eiendommelig- 
heden  ved  hin  Linie  vaer,  har  mærkeligt  nok  knæsat  hin 
Verslinie  i  sin  folkelige  Udgave.  Og  hvad  er  det  Rigtige 
i  følgende  Vers,  enten  : 

B  24,  C  27,  E  22.    Hun  tog  ud  en  Kam  af  Guld, 

hun  kæmmed  hans  favre  Haar  : 

hver  en  Lok  hun  redte, 

hun  fældte  saa  modige  Taare. 

eller  som  de  to  sidste  Linier  lyde  i  D  20 : 

det  vil  jeg  for  Sandingen  sige: 
hun  fældte  saa  modige  Taare. 

Her  har  Grundtvig  dog  ikke  villet  godkjende  Linien. 
Men  at  det  paa  begge  Steder  er  en  Slegfredlinie, 
som  har  tilranet  sig  den  ægte  Linies  Plads,  synes  ikke 
tvivlsomt. 

Et  andet  Uheld,  som  klæber  ved  denne  Verslinie, 
er,  at  den  aldrig  gjenfindes  paa  samme  Sted  i 
to  Former  af  samme  Vise.  Saaledes  i  Visen  om 
PederGudmandsøn  ogDværgeneNr.  35.  Grundtvig, 
som  først  ansaa  A  for  den  bedste  Form,  har  senere 

rettet  det  til,  at  B  „giver  os  alt,  hvad  der  overhovedet 
er  bevaret  af  ægte  gammel  Overlevering,  medens  A  er 
en  senere  vilkaarlig  Udvidelse  af  dette  Grundlag"  (IV. 
790).  Heri  har  Grundtvig  vist  ganske  Ret.  I  B  fore- 
kommer nu  Verset: 

3.    „Vær  velkommen,  Hr.  Peder  Gudmandsøn, 
I  vær  velkomment  til  vort: 
det  vil  jeg  for  Sanden  sige 
I  drikker  Juel  med  Dværger  iaar." 

Skjøndt  Linien  her,  som  forekommende  i  en  Andens 
Tale,  ikke  kan  komme  i  Strid  med  den  hele  Visestil, 
er  der  dog  næppe  Tvivl  om,  at  den  bør  fjernes.  A  har  i 
de  tilsvarende  Vers  ikke  Linien,  medens  den  derimod 
paa  dette  Sted  viser  en  utaalelig  Bredde: 

6.  Vær  velkommen,  Peder  Gudmandsøn, 
vær  velkommen  i  vor  Gaard: 

den  brune  Mjød,  den  klare  Vin 
skal  være  for  Eder  uspart. 

7.  Den  brune  Mjød,  den  klare  Vin 
skal  være  fur  Eder  uspart: 

som  Mænd,  Hr.  Peder  Gudmandsøn, 

I  skal  drikke  af  Liste  [afleds?  afsides]  med  Dværgen  iaar." 

Endvidere  har  A  følgende  ganske  uudholdeUge  Versrække  : 

19.  Det  var  aarle  om  Morgenen, 
det  første  det  Solen  oprandt: 

Det  var  Herre  Peder  Gudmandsøn, 
han  lyster  fra  Bjerget  at  gange. 

20.  Det  var  Herre  Peder  Gudmandsøn, 
han  lyster  fra  Bjerget  at  gange: 
det  vil  jeg  for  Sanden  sige: 

det  blev  hanneni  lidet  til  Fromme. 

21.  Det  vil  jeg  for  Sanden  sige: 

det  blev  ham  til  Angest  og  Men: 
fordi  at  [sic!]  Dværgens  Datter 
hun  stander  hannem  atter  igjen  .  .  . 

25.    Saa  stedte  hun  hendes  Minde  dertil, 
han  maatte  af  Bjerget  komme: 
det  vil  jeg  for  Sanden  sige: 
det  blev  hender  aldrig  til  Fromme. 

Hele  denne  Udtværing  viser  tydeligt  nok,  hvorledes  der 
er  bleven  lappet  og  stoppet  paa  Hukommelsens  Huller; 
meget  betegnende  er  det  jo  ogsaa,  at  gange  gaar  igjen 
som  Rimord  i  Vers  19,  20,  fromme  i  Vers  16,  20,  24, 
25,  homme  i  Vers  13,  16,  17,  24,  25,  26.  Netop  de  sidst 
anførte  Vers  anser  Grundtvig  for  „nyt  Paafund".  Men 
at  hin  Linie  igjen  befinder  sig  i  saare  slet  Selskab,  er 
meget  betegnende  for  dens  Værd. 

Visen  Nr.  4  6  Elverhøi  er  helt  holdt  i  Jeg-Form; 
derfor  er  hin  Linie  ikke  i  Modstrid  med  Stilen.  Alligevel 
kan  ogsaa  her  reises  Indsigelse  mod  dens  Ægthed.  I 
Dronning  Sofies  Visebog  og  i  flere  andre  Haandskrifter 
staar  der  følgende  Vers: 

B  3.    „Vaagn  op,  favren  Ungersvend! 
om  Du  vilt  Dansen  røre: 
min  Jomfru  skal  Dig  en  Vise  kvæde 
den  fagerste  Dig  lyster  at  høre." 

4.    Den  Jomfru  begyndte  en  Vise  at  kvæde, 
alt  fagrest  over  alle  Kvinde: 
og  striden  Strøm  han  stiltes  derved, 
•  som  føre  var  vant  at  rinde. 

Man  skulde  ikke  synes,  at  et  Indskud  mellem  disse  to 
Vers  var  nødvendigt;  man  kunde  snarest  synes,  at  det 
maatte  skade  den  dramatiske  Kraft,  og  dog  bliver  der 
i  Formen  A  først  givet  Jomfruen  en  Stol  at  sidde  paa, 
medens  hun  kvæder! 

A  5.    De  bare  [frem]  en  Stol  af  Guld, 
den  Jomfru  skal  derpaa  sidde: 
og  det  vil  jeg  for  Sandingen  sige: 
det  legtes  mig  saa  ganske  ilde. 

Dette  Vers  er  indskudt  imellem  de  to  forannævnte  Vers ; 
det  findes  kun  i  Sten  Billes  Haandskrift,  og  det  kjendes 
ligesaa  lidt  af  Texten  B,  som  af  alle  moderne  Optegnelser. 
Det  vilde  være  en  Godmodighed  uden  Lige  om  man 
lod  det  beholde  sin  tilranede  Plads. 

I  Middelalderens  bredt  spundne  Romaner,  hvor 
Længde  er  tilstræbt  og  Rim  ere  efterspurgte,  fører  hin 
Verslinie  sammen  med  „hvad  kan  jeg  mere  sige  fra"  en 
behagelig  Tilværelse.  Man  læse  saaledes  i  Persenober 
og  Konstantianobis  Vers  250,  269,  365,  477,  1375.  Men 
i  disse  Romaner  gjør  jo  ogsaa  Sanger-Jeget  sig  overalt 
gjældende.  Fra  vore  Viser  bør  derimod  hin  Linie  fjernes, 
idet  den  her  ikke  har  været  tilstede  i  den  oprindelige 
Form,  men  er  indkommen  som  en  Følge  af  Visernes 
idelige  Anvendelse  ved  Dansen  og  deres  eneste  Op- 
bevaringsmaade  ved  Traditionen,  uden  at  være  ned- 
skrevne.   Jeg  skal  belyse  dette  paa  en  anden  Maade. 

Skjøndt  Gjenta gelsen  er  noget  for  Visestilen 
karakteristisk,  saaledes  som  jeg  senere  vil  omtale,  er 
der  paa  mangfoldige  Steder  i  Viserne  indløbet  Gjen- 
tagelser,  som  ikke  høre  til  deres  oprindelige  Eie.  I 
den  færøiske  Vise  om  Regin  Smed  hedder  det: 

74.  Sværdets  Stykker  Sigurd  slog 
mod  Eegins  Knæ  saa  brat, 

da  skjælvede  hin  Regin  Smed 
alt  som  et  Lillieblad. 

75.  Og  Sværdets  Stykker  Sigurd  tog 
og  lagde  i  hans  Haand, 

da  skjælvede  hin  Regin  Smed 
alt  som  et  Lillievaand. 

Visens  Meddeler  Præsten  Lyngbye  bemærker,  at  det 
sidste  Vers  jo  kun  gjentager  med  lidt  forskjelhge  Ord, 
hvad  der  er  sagt  i  det  foregaaende.  „Jeg  har  udeladt 
mange  saadanne  Vers,  som  vare  aabenbare  Varianter; 

dog  har  jeg  til  en  Prøve  ladet  nogle  løbe  med ;  thi 
denne  Gjentagelse  er  noget  Særegent  ved  den  gamle 
færøiske  Digtning  (den  findes  og  stundom  i  de  gamle 
danske  Kæmpeviser)  og  tildels  nødvendig,  aldenstund 
Qvæderne  ei  have  været  skriftligen  optegnede,  paa  det 
at  Forsangeren  under  Gjentagelsen  kunde  faa  lidt  Puste- 
rum og  imidlertid  betænke  sig  paa  det  Efterfølgende" 
(Færøiske  Qvæder  S.  74  f.). 

Bemærkningen  er  fuldkommen  rigtig,  ogsaa  hvad 
vore  danske  Viser  angaar,  som  Enhver  vil  vide;  de  nys 
anførte  Vers  af  Visen  om  Peder  Gudmandsøn  (S.  67) 
kunne  tjene  som  et  Exempel  blandt  mangfoldige.  Men 
naar  nu  Sangeren  var  nødt  til  at  lave  et  saadant  nyt 
Vers  ved  Siden  af  det  gamle  ikkun  med  en  lille  Ændring, 
saa  var  jo  en  Linie  „det  vil  jeg  for  Sandingen  sige" 
allerede  paa  Forhaand  et  behageligt  Materiale  til  et 
saadant  Vers.  Man  vil  nu  vist  kunne  forstaa,  hvorledes 
Vers  som  følgende  ere  blevne  til: 

Nr.  145  B  24.    Det  var  Konning  Erik, 
han  ud  af  Vinduet  saa  : 
„Hisset  ser  jeg  Her  Marsti, 
han  holder  paa  Ganger  graa. 

25.    Hisset  ser  jeg  Her  Marsti, 

han  holder  foruden  vor  Gaard: 
og  det  vil  jeg  for  Sandingen  sige: 
han  glimmer  som  Duen  hin  blaa." 

Ingen  af  alle  de  andre  Texter  har  Vers  svarende  til 
disse.  Gjentagelsen  i  det  andet  Vers  er  ikke  blot  over- 
flødig, men  trættende  og  tyngende;  Verset  indeholder 
intet  Nyt  og  udvander  kun,  hvad  der  er  sagt  i  det 
foregaaende  Vers.  Her  er  netop  et  af  den  Slags  alene 
til  Sangerens  Bekvemmelighed  dannede  Vers,  som  den 
oprindelige  Digter  paa  ingen  Maade  vilde  vedkjende  sig. 
Jeg  skal  endnu  kun  anføre  et  Exempel  paa,  hvor- 

ledes  den  Slags  Overflødighedsvers  opstaa.  I  Marsk 
Stig-Visen  hedder  det: 

F  7.    Det  var  Ranild  Jenssøn, 
han  hug  i  Borde  og  Balk: 
det  vil  jeg  for  Sanden  sige: 
han  værged  sin  Herre  som  en  Skalk. 

8.  De  stak  ham  ind  ad  Skulder-bende, 
og  det  stod  ud  af  Hals: 

det  vil  jeg  for  Sandingen  sige: 
det  var  alt  gjort  med  Falsk. 

9.  De  stak  hannem  ind  ad  Skulder 
og  ud  af  venster  Side : 

„Nu  haver  vi  gjort  den  Gjerning  idag, 
al  Danmark  bær  for  stor  Kvide." 

Ikke  blot  Langspundetheden,  men  tillige  det  fire-dobbelte 
Rim  (Balk,  Skalk,  Hals,  Falsk)  viser,  at  her  foreligger 
en  Tilsætning  og  Udvidelse;  Fyldekalkslinien  har  jo  da 
endog  maattet  gjøre  Gavn  to  Gange.  Den  nærmest  til  F 
sig  sluttende  Text  er  G,  og  dér  lyde  Versene: 

5.  De  stak  hannem  gennem  Herde, 
stod  ud  af  venstre  Side: 

„nu  haver  vi  den  Gjerning  gjort, 
al  Dannemark  bær  for  Kvide." 

6.  Det  da  var  han  Ranild, 
han  hug  saa  fast  i  Bjæ-lke: 
død  da  laa  den  ædle  Herre, 
saa  liden  havde  han  Hjælp. 

Den,  som  sang  disse  Linier,  huskede  godt;  han  havde 
ikke  Fyld  behov;  han  vidste,  at  Textens  Skjønhed  ikke 
skal  maales  efter  Ordenes  Tal.  Men  Enhver  vil  ved  at 
prøve  sig  for  finde,  at  Linien  om  Sangerens  Sandfærdig- 
hed ret  ofte  indfinder  sig  ved  de  gjentagne  Verslinier  og 
Linier  med  alt  anvendte  Rimord. 

Og  endnQ  et  Forhold  skal  jeg  fremdrage  som  lærerigt 
angaaende  Fremsigelsens  Indflydelse  paa  Visens  oprinde- 
lige Form.  Jeg  sigter  til  den  Maade,  hvorpaa  Fin- 
nerne synge  eller  sang  deres  Runesange.  De 
foredrages  gjerne  af  tvende  Sangere,  af  hvilke  dog  kun 
den  ene  er  den  egenthge  Foredrager;  den  anden  virker 
som  et  Ekko,  som  en  Hjælper  og  Understøtter.  Med 
Hænderne  hagede  i  hinanden  sidde  de  Ansigt  til  Ansigt. 
Sangeren  reciterer  syngende  en  Linie,  men  ved  de  sidste 
Stavelser  af  Linien  har  den  Medvirkende  forstaaet,  hvad  der 
vil  blive  sagt,  hvorfor  han  synger  dem  sammen  med 
Sangeren  og  gjentager  derpaa  alene  den  hele  Linie  i  et 
ubetydelig  ændret  Tonefald,  sædvanlig  med  en  lille 
Forandring  f.  Ex.  med  et  tilsat:  visselig,  rigtig,  vel,  jeg 
siger,  sagde  man,  i  Sandhed,  eller  hgnende.  Liniens 
sidste  Ord  synges  paany  i  Forening,  og  Sangeren  synger 
derpaa  Digtets  anden  Linie,  i  hvis  sidste  Ord  atter  Med- 
sangeren  istemmer,  hvorpaa  denne  gjentager  Linien. 
Imidlertid  har  Sangeren  faaet  Tid  til  at  huske,  hvad  der 
følger,  og  efterat  de  som  Duo  have  sunget  Liniens 
Slutningsord,  synger  Sangeren  alene  den  tredie  Linie  og 
saaledes  fortsættes  til  Enden  Jeg  skal  hidsætte  en 
Prøve  paa,  hvorledes  en  saadan  Fremsigelse  ser  ud 
(dog  udelader  jeg  den  ene  af  Duo'erne,  som  ikke  altid 
findes)  ;  ved  forskjellig  Sats  har  jeg  udhævet,  hvad  For- 
sangeren og  hvad  hans  Kammerat  synger: 


Gustaf  Retzius,    Finska  Kranier   jåmte    några  natur- 
och  literaturstudier  LS2  f. 


Gamle  trygge  Wåinamoinen 


drog  saa  vist  det  skarpe  Staal  af  Balgen 

{Havet 
Havet 

stødte,  sa'e  jeg,  Sværdet  ned  i  Havet 

,         .,       r  Side 
hug  op  under  Skibets  <  g^^^ 

hug  for  Sanding  op  ad  Skibets  Side 

.  ,       ^  f  Skuldre 

1  den  store  Gjeddes  |  ^^^^^^^^ 

i  den  store  Gjeddes  Skuldre 

j   j  11      -,     f  Rygben 

mod  den  grumme  Vandhunds  {  d 

^  I  Ryghen 

mod,  ei  sandt!  den  grumme  [Vandhunds  Bygben 

Q         ^  I  Wåinaraoinen 

am  e  trygge  |  Wainamdine7i 

Gamle  trygge  Wainamoinen 
{  opad 

søgte  drage  Fisken  j  ^^^^ 

søgte,  rigtigt!  drage  Fisken  opad 

\  r     ^.  I  -,  f  Vandet 

løfte  Giedden  over  |  ^.^^^^^ 

/jøf/'^e,  sa'e  man,  Gjedden  over  Vandet. 

r^-  .         .         .     f  Stykker 

Gjedden  brast  i  tvende  j  stykker 

Gjedden,  sandt  nok,  brast  i  tvei  Stykker. 

„  .  ,  .,        f  Bunden 

Stjerten  sank  og  gik  til  |  j^^^^^^^^ 

Stjerten,  si' er  jeg,  sank  og  gik  til  Bunden, 

n  ,  1    .  f  Baaden 
kun  dens  Forpart  faldt  i  |  ^^^^^^ 

kun  dens  Forpart  faldt  i  Baaden. 

Hvis  man  nu  vilde  opføre  alt  hvad  Sangerens 
Kammerat  har  sunget  som  Digtets  rette  Text,  da  vilde 
man  forsynde  sig  groveligt  mod  Digteren.  Men  ved  vore 
danske  Viser  er  Forholdet  det  selv  samme,  at  hin  Vers- 
linie og  mange  af  Gjentagelserne  kun  ere  en  ved  Fore- 
draget af  Visen  tilkommende  og  Hdet  pyntelig  Tilsætning, 

som  ikke  har  det  fjerneste  med  den  oprindelige  Text  at 
gjøre  og  som  for  Nutidens  Læsning  af  Visen  kun  virker 
forstyrrende. 

Saaledes  tror  jeg  paa  mange  Maader  at  have  belyst 
den  bekjendte  Linies  Betydning  og  Værd.  Forhaabent- 
lig  vil  man  for  Fremtiden  stræbe  efter  at  udrydde  dette 
Ukrudt,  som  er  voxet  i  Folkevisernes  Have. 


Fjerde  Kapitel. 


OinkYædet. 


Omkvædet  er  en  mærkelig  Ejendommelighed  ved 
de  nordiske  Viser  og  giver  Anledning  til  Betragtninger 
af  forskjellig  Natur.  Det  fmdes  som  bekjendt  hyppigst 
ved  det  enkelte  Verses  Slutning,  men  dobbelte  og 
endog  tredobbelte  Omkvæd  ere  ikke  sjeldne.  Den  første 
Del  af  et  saadant  flerleddet  Omkvæd  kan  indskydes  i 
et  toliniet  Vers  efter  første  Linie,  i  et  firliniet  efter  anden 
Linie,  den  anden  og  den  tredie  Del  efter  den  fjerde 
Linie.  Omkvædet  er  paa  ingen  Maade  urythmisk,  men 
dets  Rythme  er  en  anden  end  Visens,  og  det  kan  i  det 
Hele  have  de  forskjelligste  Former.  Tidens  Tand  og 
dens  omflyttende  Evne  have  iøvrigt  taget  næsten  haardere 
paa  vore  Visers  Omkvæd  end  paa  selve  Texterne. 
Mange  Omkvæd  ere  blevne  meningsløse;  ved  den  idelige 
Gjentagelse  er  deres  Form  bleven  forstyrret  og  Indholdet 
misforstaaet.  Endelig  have  mange  Viser  mistet  deres 
oprindelige  Omkvæd  og  maattet  laane  andenstedsfra; 
men  tidt  have  de  da  faaet  Omkvæd,  som  ikke  ret  passe. 
Tilsidst  er  man  havnet  i  de  moderne  meningsløse  Om- 
kvæd: Nonnenino,  didaderit  og  lignende. 

1.   Omkvædets  Art. 

Hvor  mangfoldige  og  mangeartede  end  Omkvædene 
ere,  vil  man  kunne  samle  dem  i  visse  Hovedgrupper 
I  Omkvædet  kan  saaledes  næsten  Visens  Titel  være  given, 
dens  Hovedbegivenhed  være  fremdragen,  eller  Hoved- 
personen og  den  Egenskab  hos  ham  eller  Handling  af 
ham,  som  Visen  især  vil  fremhæve,  være  nævnt : 

Nr.  30.    Holger  Dansk  han  vandt  iSeir  af  Burmand. 

—  92.    Død  rider  Hr.  Morten  af  Fuglsang. 

—  135.    I  Ringsted  der  hviler  Dronning  Dagmar. 

—  145.    Min  ædelig  Herre,  hin  unge  Hr.  Marsti ! 

Som  det  synes,  fmdes  dette  især  ved  de  historiske  Viser. 
Men  Omkvædet  kan  tillige  stræbe  efter  at  betone 
den  Hovedstemning,  som  ønskes  anslaaet.  Viseemnets 
Grundtone : 

Nr.    83,    Sorgen  er  tung,  livem  hende  skal  ene  bære. 

—  145.    Og  vi  ere  dreven  af  Danmark. 

—  146.    Og  foer  de  vide  om  Verden. 

Hyppigere  klinger  dog  en  almindeligere  Feststemning 
Tilhørerne  i  Møde,  idet  der  til  Ex.  hentydes  til  Aars- 
tiden : 

Nr.    45.    Men^)  Linden  hun  løves. 

—  125.    Saa  vide  som  Løven  udspringe. 

/Skoven  stander  herlig  grøn  — 
Vom  Sommeren  der  nu  gror. 

—  186,    Saa  aarlig  om  Sommer, 


^)  Jfr,  N.  M,  Petersen,  den  danske  Literaturs  Historie, 
anden  Udg.,  II,  157.  Rosenberg,  Nordboernes  Aaudsliv 
II.  524.  Men  betyder  mulig  her  medens;  dog  vil  jeg  i 

Anledning  af  dette  ofte  forekommende  men  bemærke,  at  „Bøn- 
derne i  Jylland  sædvanlig  begynde  deres  Tiltale  med  denne 
Konjunktion"  (Lyngbye,  Færøiske  Quæder  577).  Visen  Nr. 
298  L  begynder  saaledes:  „Men  der  bor  rigen  Frue  synden 
ved  den  Aa", 


Omkvædet. 

Nr.  199.    Det  er  saa  lavrt  om  Sommeren. 

—  201.    Der  stander  en  Lind  i  Grevens  Gaard  saa  herlig. 

(Igiennem  den  Vinter  saa  kold  — 
I  bider  os,  væne  Viv,  igjennem  den  Sommer! 

—  273.    Baade  Vinter  og  Sommersens  Tide. 

Gr.  (1867)  Nr.  21.    Der  springer  ud  Løven  isaa  grønne. 
Abr.  Nr.  127.    Hvi  monne  ikke  Dagen  oplide? 

Hvor  dobbelt  Omkvæd  findes,  kan  man  stundom  mærke 
to  helt  forskjellige  Strenge  anslaaede: 

/Under  saa  grøn  en  Lide  — 
^'       ■   \Kongen  af  Sverrigs  Krone  han  lader  det  hævne. 
^Falder  saa  fager  en  Rim  — 
^Saa  vel  da  ganges  der  Dansen. 


186. 


/Forglem  ikke  mig! 
'    vHun  traad  saa  herlig. 


210. 


/Men  Sommeren  gror  — 

vJeg  sover  ikke,  naar  jeg  længes. 


Endvidere  tage  mange  Viser  Hensyn  til  den  Syn- 
gendes Omgivelser.  At  Dansen  omtales,  er  allerede 
flere  Gange  sagt  i  det  Foregaaende,  men  stundom 
nævnes  Ridtet  eller  Roningen: 

Nr.  124.    I  ror  vel  ud! 

—  140.    Du  ro  Dig  ved  Din  Aare. 

/For  Norden  — 

Abr.  Nr.  193.   [q^       ligger  alle  disse  Aarer  ude  for  Borde. 

/B6  \it,  ærlige  menn! 
Nr.  244  (norsk),  j„ 

Utr.  Nr.  217.    I  ror  fra  Land,  I  taler  med  saa  væn  en! 
Nr.  16.    Vel  op  for  Dag,  vi  kommer  vel  over  den  Hede. 
/Op  under  saa  grøn  en  Lind  — 
*     ■   U  rider  saa  varlig  gjennem  Lunden  med  hende. 

—  141.    I  rider  ei! 

—  134.    Rid  til  Jomfruens  Bur,  Sællen  [Kammerat]  min! 

Det  Ord  som  hyppigst  forekommer  i  Omkvædene  er 
vel  nok  „Jomfru".  Imidlertid  vilde  det  være  urigtigt 
derfor  at  tro,  at  Svendene  altid  vare  dem,  som  sang, 

Og  der  findes  Viser,  som  lade  en  Jomfru  udtale  sig  i 
Omkvædet: 

Nr    20.    Hvad  heller  I  vinder  mig  eller  saa  væn  en. 
—    121.    Vaare  jeg  saa  væn,  som  Tovelille  var! 

ligesom  det  jo  efter  Visernes  Fortælling  ret  ofte  er 
Jomfruen,  der  synger  for.  En  enkelt  Gang  kunde  det 
synes,  som  om  Visens  Sanger  stod  i  et  bestemt  Forhold 
til  Visens  Hovedperson,  saaledes  ved  Nr.  145:  Min 
ædelig  Herre,  hin  unge  Hr.  Marsti!  Jeg  har  foran 
paavist,  at  Sangeren  stundom  paa  lignende  Maade  i 
første  Vers  tænker  sig  selv  nærværende  eller  deltagende 
i  Handhngen. 

Hvad  man  aldrig  finder  er  derimod  saadanne  Udraab 
som  dem,  der  ere  saa  almindelige  i  de  tydske  Viser,  og 
som  forekomme  i  sildige  danske  Visetexter,  i  hvilke 
de  i  de  sidste  Par  Aarhundreder  have  maattet  afløse 
de  gode  gamle  Omkvæd,  nemlig  Interjektioner  som :  Haa ! 
Haal^  eller:  Eja!^  hvorpaa  gjerne  den  sidste  Linie  gjen- 
tages.  Saaledes  er  i  Nr.  271,  efter  et  Flyveblad  fra  o.  1770, 
Omkvædet  Haa,  haa,  haa!  med  Gjentagelse  af  sidste 
Linie.  Enkeltvis  kan  et  saadant  være  sluppet  ind  i  en 
Vise,  der  findes  i  et  gammelt  Haandskrift,  men  endda 
snarere  soqi  et  Slags  Forkvæd  ved  Visens  Begyndelse 
og  senere  foran  hvert  Vers.  Vi  finde  paa  denne  Maade 
„Saa  vel  hei!"  som  Forkvæd  foran  hvert  Vers  i  to  Viser 
i  Karen  Brahes  Foliohaandskrift  (Nr.  25  og  Utrykt  Nr. 
119)  og  i  en  Vise  i  Anna  Basses  Haandskrift  (Utrykt 
Nr.  132  jfr.  Grundtvig  L  351).  Der  fandtes  en  tydsk 
Dans  Hoppeldei  og  en  dermed  beslægtet  Heierlei,  ved 
hvilke  Raabet  heiåhei!  benyttedes^).  Den  sydtydske 
Digter  Nithart  (o.  1220)  synger  etsteds: 

^)  Weinhold,  die  deutschen  Frauen  373.  Bohme,  Ge- 
schichte  des  Tanzes  I.  35.  v.  der  Hagen,  Minnesinger  III. 
189,  283. 

die  sah  ich  den  heijerleis 
schone  springen. 

Og  i  en  anden  Sang: 

dennoch  haben  s'einen  sit': 

swer  dem  reigen  volget  mit, 

der  muosz  schrien  heia  hei!  unt  hei! 

Jeg  formoder,  at  Udraabet  i  de  danske  Viser  stammer 
herfra.  Da  disse  iøvrigt  have  et  regulært  Omkvæd  ved 
Versets  Ende,  foreligger  her  aabenbart  noget  Særegent. 
Derimod  kan  et  saadant  Udraab  staa  i  Omkvædet: 

Nr.  37.    Eia,  hvad  Sorgen  Du  e|t  tung! 

Fælles  for  alle  Omkvæd  er,  at  de  anslaa  Stemningen. 
Om  de  end  blot  nævne  et  rent  faktisk  Forhold,  kan 
Grundtonen  derved  være  angiven  eller  de  kunne  spænde 
Tilhørernes  Opmærksomhed  i  en  Retning,  som  først 
ved  Visens  Slutning  vil  blive  forstaaehg.  Men  mange 
forskjellige  Omkvæd  kunne  anslaa  den  samme  Stemning, 
og  mange  Viser  kunne  bygge  paa  eller  tilsigte  den 
samme  Grundtone,  deraf  følger,  at  en  Vise  godt  kan 
have  flere  Omkvæd,  og  at  Omkvædene  lettelig  kunne 
overføres  fra  den  ene  Vise  til  den  anden.  Omkvædet 
har  tillige  ofte  en  sammenholdende  Egenskab ;  det  inde- 
holder for  at  benytte  W.  Grimms  Ord  „mangen  Gang 
Grunden,  hvorpaa  hele  Begivenheden  beror,  det  for- 
klarer Sammenhængen,  og  til  en  anden  Tid  toner  det 
som  en  Skjæbnens  Stemme".  Omkvædet  skaber  frem- 
deles en  vis  Hvile.  Medens  Texten  vandrer  episk  fremad, 
er  Omkvædet  stillestaaende  og  betragtende  Det  giver 
Tilhørerne  Tid  til  at  opfatte  Fortællingen;  det  afrunder 
hvert  Vers  til  en  Helhed,  det  giver  Forsangeren  Leilighed 
til  at  huske  sig  om.    Naar  paa  Færøerne  Forsangeren 


Peder  Grønland  i  Allgem.  musikal.  Zeitung  1816  Nr.  35. 

ikke  kan  mindes  Verset,  gjentage  Deltagerne  Omkvædet, 
indtil  han  husker  det,  og  i  den  finske  Runesang  gjen- 
tages  som  alt  viist  hver  eneste  Linie,  for  at  Forsangeren 
kan  faa  Tid  til  at  huske  den  næste. 

Geijer  har  villet  nægte,  at  Omkvædet  foredrages  af 
Koret.  Men  herom  kan  dog  anføres  mange  Vidnesbyrd. 
Der  staar  hos  en  gammel-  tydsk  Digter: 

ein  maget  in  siiezer  wise 

diu  sanc  vor,  die  andern  sungen  alle  nåch 

Baade  i  Tydskland  og  i  Skotland  synes  Koret  at  have 
sunget  Omkvædet  ^).  ^aa  Island  svarede  ifølge  en  gammel 
Beretning^)  Koret  Forsangeren,  En  synger  for,  to  eller 
flere  synge  efter,  de  øvrige  danse  til  Rythmen;  Halv- 
verset gjentages  enstemmigt  af  de  øvrige.  Paa  Fær- 
øerne deltoge  som  oftest  Alle  i  Visesangen,  men  i  hvert 
Fald  sang  Alle  Omkvædet 

Derimod  har  Geijer  afgjort  Ret  i,  at  Omkvædet 
væsentligt  er  et  subjektivt  Element.  Det  har  været  Hoved- 
opgaven for  flere  af  de  foregaaende  Undersøgelser  at 
vise,  med  hvilken  overordentlig  Finhed  der  er  sat  Skjel 
og  Grænse  i  Viserne  mellem  Beretteren  og  det  For- 
talte, saaledes  at  Digteren  ikke  har  Lov  til  at  indskyde 


Bohme,  Geschichte  des  Tanzes  I.  27.     "'')  Talvj,  Charak- 
■teristik  der  Volkslieder  336.  Grymogæa,  per  Arngrimum 

Jonam  57 :  staticulos  voco  saltationem  ad  statos  musicos  con- 
tentus;  quæ  carmen  vel  cantilenam,  quasi  præceptum  saltandi 
adhibet:  præcinit  autem  unus:  duo  pluresve  paulo  subcinunt: 
reliqui  ad  numerum  seu  rythmum  saltant.  Orbis  saltatorius 
viris  etfæminis  alternatim  incedentibus  constabat  etquodamodo 
intersectis  et  divisis  [i  Marginen:  wikivake]  ....  bie  singuli 
ordine  cantilenam  aliquam  cantant  per  certas  pausas,  dimidiis 
versibus  (qui  a  choro  reliquo  una  voce  canendo  repetuntur) 
constantes:  ad  finem  singulorum  versuum,  principio  vel  fine 
primi  versus  reduplicatione  quadam  (aliquando  etiam  sine  ea) 
jntercalato.     *)  Lyngbye  i  Magazin  f.  Reiseiagttagelser  I.  216. 

Bemærkninger  eller  Ræsonnementer.  Kun  i  Omkvædet 
skatfer  han  sig  Luft,  dér  faar  Stemningen  sit  direkte 
Udtryk,  og  i  den  skulle  de  Lyttende  selvfølgelig  være 
delagtige  og  vise  det  ved  at  svare.  Netop  ved  at  de 
Dansende  og  Tilhørerne  tage  Del  i  det  lyriske  Udbrud, 
opnaaes  der  den  smukkeste  Helhed  af  Visesangen  og 
Omkvædet.  Omkvædet  er  saaledes  en  fortrinUg  Be- 
standdel af  Visen,  det  er  æsthetisk  fuldt  berettiget,  men 
som  Læsning  er  det  Snese  Gange  gjentagne  Omkvæd 
ikke  udholdeligt,  hvorfor  da  ogsaa  Texterne  forkorte  det 
eller  lade  det  bort  undtagen  ved  første  og  sidste  Vers. 
Først  naar  det  bliver  sunget,  og  naar  Melodien  løfter 
det,  først  naar  en  Anden  foredrager  det  end  Forsangeren, 
og  naar  Alle  deltage  deri,  og  Dansen  knytter  sig  dertil, 
kommer  det  til  sin  Ret.  „Den  Art  sentimentale  eller, 
som  man  kunde  kalde  det,  egoistiske  Sange,  hvor  Digteren 
eller  Sangeren  er  som  alene  med  sig  selv,  kjendte  det 
gamle  Norden  ikke;  her  havde  den  Enkelte  altid  Vidner 
og  Kammerater"  '). 

En  noget  forskjellig  Karakter  faar  Omkvædet,  naar 
det  bliver  skiftende,  det  vil  sige,  naar  nogle  Ord 
eller  Udtryk  forandres  i  Omkvædet  ved  hvert  enkelt 
Vers,  for  at  bringe  det  i  en  vis  Forbindelse  med  Versets 
Indhold.  Dette  er  næppe  god,  gammel  Viséstil.  Her 
bliver  der  følgelig  ingen  Ro  for  Sangeren,  idet  han  skal 
minde  Tilhørerne  om,  hvad  der  hver  enkelt  Gang  skal 
synges.  Den  idelige  Tilpasning  ved  hvert  enkelt  Vers 
fører  let  ind  paa  det  Trivielle  eller  til  noget  Tilspidset. 
Omkvædet  er  i  saa  Fald  blevet  en  vis  Bestanddel  af 
Texten,  skjøndt  det  netop  som  Regel  danner  Modsæt- 
ningen til  den.  At  det  skiftende  Omkvæd  kan  anvendes 
med  stort  Held  til  komiske  Formaal,  viser  Baggesens 
bekjendte  Sang  om  Ridder  Ro  og  Ridder  Rap  paa 


')  Peder  Grønland,  1.  c.  Sp.  597. 

glimrende  Maade,  men  dette  Exempel  peger  da  ogsaa 
snarere  bort  fra,  at  det  vexlende  Omkvæd  lader  sig^ 
anvende  i  almindelige  Viser.  Og  i  lange  Viser,  af  hvad 
Indhold  de  end  ere,  vil  et  skiftende  Omkvæd  blive  lige 
frem  utaaleligt.  Selv  om  vi  tænke  os  Tilhørerne  ved 
Sangen  som  dem,  der  ved  hvert  Vers  forandre  Omkvædet, 
bhver  det  æsthetiske  Resultat  ikke  tilfredsstillende.  Det 
forsvindende  Antal  Viser,  som  have  denne  Art  Omkvæd^ 
peger  da  ogsaa  hen  paa,  at  vi  her  staa  ved  det  Ab- 
norme. 

Det  Samme  vil  fremgaa  ved  Betragtning  af  hver 
enkelt  af  disse  Viser.  1  en  Vise  paa  30  Vers  Nr.  28 
Ungen  Ranild  have  vi  idelig  Vexlen: 

1.  Vare  jeg  saa  vis!  sagde  Ranild. 

2.  Jeg  ræddes  ikke  stort!  sagde  Ranild. 

3.  Det  fortryder  og  mig!  sagde  Ranild. 

4.  Saa  vilde  jeg  og  gjøre!  sagde  Ranild  .  .  . 

Her  maatte  altsaa  Forsangeren  ogsaa  synge  Omkvædet, 
da  Tilhørerne  jo  ikke  kunde  huske,  hvad  der  passede 
ved  hvert  enkelt  Vers.  I  det  Hele  synes  det  vexlende 
Omkvæd  langt  mere  egnet  til  at  nedskrives  end  til  at 
foredrages  efter  Hukommelsen.  Visen,  der,  om  den 
end  maaske  er  gammel,  anvender  flere  moderne  Udtryk, 
findes  kun  i  et  eneste  Haandskrift,  Anna  Basses,  fra 
o.  1600. 

I  en  anden  Vise  Nr.  29  Gralver  Kongesøn,  som  er 
bevaret  i  9  Former,  af  hvilke  fire  findes  i  Haandskrifter 
fra  Frederik  II.'s  Tid,  er  der  med  stor  Flid  og  Skarp- 
sindighed i  hvert  Vers  gjort  en  lille  Ændring  i  Om- 
kvædet. Men  een  Form  (B)  er  bevaret  i  et  Haandskrift 
fra  Christian  III.'s  Tid,  og  her  hedder  Omkvædet  ufor- 
anderligt „For  hende  stolten  Signild  under  Stjernfjeld", 
hgesom  to  af  Skolelærer  Kristensen  nyhg  gjorte  Op- 
tegnelser have  et  uforanderligt  Omkvæd:  „Der  hgger  en 

Worm  for  Isereland  opaa  Floden",  til  hvilket  svarer  det 
uforanderlige  Omkvæd  i  to  norske  Optegnelser:  „Fer  di 
ligger  ormen  i  Ysland  uti  fl65i".  Grundtvig  udtaler,  at 
dette  Omkvæd  vistnok  maa  være  gammelt  i  Visen  her  i 
Landet  (IV.  767).  Saaledes  svinder  Hjemlen  for  det 
skiftende  Omkvæd. 

Nr.  48  Rane  Jonsens  Giftermaal  har  ligeledes  skif- 
tende Omkvæd  i  A  (64  Vers!)  og  B;  men  Vedel,  som 
synes  alene  at  have  benyttet  B,  giver  dog  Visen  med 
fast  Omkvæd:  „Det  er  mig  ofte  før  sagt  —  enddog  jeg 
er  udlagt  [forviistj  af  Venner  og  Frænder".  Dette  samme 
Omkvæd  fmdes  ogsaa  som  fast  i  Nr.  128  G  (Haandskrift 
fra  1555). 

Derimod  har  Vedel  givet  Visen  Nr.  42  Havfruens 
Spaadom  et  skiftende  Omkvæd,  endskjøndt  hans  Kilde 
(„om  end  maaske  ikke  hans  eneste"),  nemlig  den  eneste 
bevarede  Opskrift,  har  det  uforanderlige  Dobbelt-Om- 
kvæd:  „Den  Havfru  danser  paa  Tillie  —  For  hun  havde 
fremmet  hendes  Villie".  Kristensens  Optegnelser  fra 
nyere  Tid  have  ogsaa  skiftende  Omkvæd  (I.  Nr.  55,  II. 
Nr.  82),  men  da  Vedels  Hundredvisebog,  som  Grundtvig 
udtaler,  er  disses  eneste  Kilde,  bevise  de  ikke  stort.  En 
tilsvarende  svensk  Vise  (Geijer  og  Afzehus  Nr.  94)  har 
ikke  skiftende  Omkvæd. 

Af  Kristensens  to  Opskrifter  af  Dalebo  Jonsen  1. 
Nr.  80,  II.  Nr.  50  har  den  sidste  skiftende  Omkvæd,  den 
første  ikke,  og  stemmer  heri  med  den  gamle  Optegnelse, 
se  Grundtvig,  Gamle  danske  Minder  III.  Nr.  24,  hvor 
ogsaa  en  nyere  Form  med  skiftende  Omkvæd  meddeles. 
Den  norske  Form  kan  ikke  regnes  blandt  Viser  med 
skiftende  Omkvæd,  om  end  Omkvædet  „Kenner  Du 
Dalebu  Jonson?"  ved  det  16de  og  sidste  Vers  lyder: 
„No  kenner  Du  Dalebu  Jonson?"  (Landstad  Nr.  24). 
Paa  lignende  Maade  har  den  svenske  Form  (Arwidsson 
Nr.  18):  „Men  han  var  en!  —  Ty  han  var  en". 

6* 

Endelig  kan  nævnes  den  bekjendte  Vise  Abrahamson 
Nr.  196  Herr  Lave  og  Herr  Jon  med  det  tredobbelte 
Omkvæd,  hvoraf  det  midterste  er  vexlende: 

I  ere  vel  bon  [rede]. 

Jeg  rider  med,  sagde  Jon. 

I  binder  op  flielm  af  Guld  og  følger  Herr  Jon! 

Saaledes  ogsaa  hos  Kristensen  I,  Nr.  62,  II.  Nr.  86. 
Denne  Vise  hndes  ikke  i  Haandskrifter  ældre  end  Midten 
af  17de  Aarhundrede. 

Resultatet  af  disse  Oplysninger  forekommer  mig  at 
maatte  være,  at  kun  yderst  faa  gamle  Viser,  optegnede 
i  gamle  Manuskripter,  have  et  vexlende  Omkvæd.  Der- 
imod har  et  saadant  passet  med  Tidens  Smag  i  det 
16de  og  især  i  det  17de  Aarhundrede,  da  man  var  træt 
af  Meget  i  den  ældre  Viseform  og  gjerne  ønskede  For- 
andring; man  kom  derved  rigtignok  ogsaa  bort  fra  noget 
af  det  mest  Eiendommelige  i  de  gamle  Viser. 

Omkvæd  er  ogsaa  kjendt  i  andre  Lande.  Det  findes 
i  det  Hele  i  al  Folkepoesi  Jorden  over.  I  Omkvædet 
faar  en  af  Skjønhedsfølelsens  allerførste  Yttringsmaader, 
Sansen  for  det  rythmisk  Tilbagevendende,  det  Parallelle, 
sit  Udtryk  ').  Men  jeg  tvivler  om  at  Omkvædet  noget- 
steds har  igjennem  saa  lange  Tider  været  i  den  Grad 
som  et  medfødt  Tilbehør  ved  Visen  som  i  de  nordiske  og 
særlig  i  de  danske  Viser  Det  følger  ogsaa  af  vor 
Folkedigtnings  episke  Art,  at  her  var  langt  mere  Brug 
for  den  Afvexling,  som  et  lyrisk  Omkvæd  maatte  med- 
føre. I  Tydskland  fandtes  Omkvæd  vel  ogsaa,  men 
især  ved  fortællende  Viser,  og  paa  ingen  Maade  saa 
almindeligt  som  i  Danmark.  Mange  af  de  tydske  Omkvæd 
ere  vel  tabte,  men  i  mange  Viser  have  de  heller  ikke 
oprindelig  været  tilstede. 


^)  Talvj,  Charakteristik  der  Volkslieder  135.  ^)  Jfr.  ogsaa 
Rosenberg,  Nordboernes  Aandsliv  II.  531, 

Jeg  vil  gjøre  opmærksom  paa,  hvor  eiendommeligt 
Omkvædet  og  Visetexten  i  de  danske  Viser  kunne  flette 
sig  i  hinanden.    Saaledes  Nr.  14  Memering: 

1.  Memering  var  den  mindste  Mand, 
som  født  var  paa  Karl  Kongens  Land. 

Min  skjønneste  Jomfruer. 

Den  mindste  Mand, 
som  født  var  paa  Karl  Kongens  Land. 

2.  Før  han  blev  til  Verden  baaren 

da  vare  hans  Klæder  til  ham  skaaren. 
Min  skjønneste  Jomfruer. 

Til  Verden  baaren 
da  vare  hans  Klæder  til  ham  skaaren. 

3.  Før  han  nam  at  gange, 

da  bar  han  Brynjen  tunge. 
Min  skjønneste  Jomfruer. 

En  Vise,  der  skrider  frem  paa  denne  Maade, .  har  noget 
Trættende  og  Besværligt  ved  sig,  naar  den  læses.  Ved 
Sangen  bliver  Visen  allerede  mere  levende,  idet  Om- 
kvædet synges  af  Koret;  men  man  spørger  uvilkaarligt, 
om  Forsangeren  ogsaa  skulde  synge  Repetitionen  af 
selve  Verslinien.  Man  synes  ogsaa  her  at  kunne  ønske 
en  Variation,  og  denne  vilde  fremkomme,  hvis  man 
tænkte  sig  to  Forsangere,  der  understøttede  hinanden, 
saaledes  at  den  ene  gjentog  halvt,  hvad  den  anden 
havde  sunget  for,  og  derpaa  førte  Visefortællingen  et 
Vers  fremad,  medens  Koret  stadig  faldt  ind  som  den 
tredie  Deltagende  i  Viseforedraget.  Denne  Tanke  er  jeg 
ikke  den  Første,  der  fremsætter;  allerede  Peder  Grøn- 
land har  udtalt  den  ').  Men  denne  Afbrydelse  og  Gjen- 
tagelse  findes  i  mange  Viser,  saaledes  i  Nr.  83  Hilde- 
brand og  Hilde: 


^)  Allgem.  musik.  Zeitung  1816  Sp.  598. 

1     Stolt  Hildelil  sidder  i  Bure, 

hun  syer  dansker  Dronning  en  Hue. 
Sorym  er  tung,  hvem  hende  skal  ene  hære. 

I  Bure 

hun  syer  dansker  Dronning  en  Hue. 

2.    Hun  syer  det  med  Guld, 
det  hun  med  Silke  skulde. 
Sorgen  er  tung,  hvem  hende  skal  ene  hære. 

Flere  andre  Opskrifter  af  Visen  have  ikke  denne  Gjen- 
tagelse,  men  derimod  dobbelte  Omkvæd. 

Kjendte  man  da  at  have  to  Forsangere  ?  Ja,  ganske 
sikkert.  Vi  vide  fra  Kosters  Beretning  om  Dithmarsken, 
at  Forsangeren  „enten  synger  alene  eller  tager  en  anden 
til  sig,  der  ogsaa  kan  synge  Sangen,  forat  han  kan  lette 
og  hjælpe  ham"  ^).  Ligeledes  se  vi  paa  Island  Sangen 
delt  mellem  en  Forsanger  og  Andre,  som  svare  ham. 
Hvor  nøie  Sanger  og  Medhjælper  høre  sammen  i  den 
fmske  Folkepoesi,  er  alt  omtalt. 

Men  ganske  vist  var  der  mange  Maader,  paa  hvilke 
Sangen  gjorde  sig  gjældende  og  som  nu  slet  ikke  eller 
kun  halvveis  mærkes  under  det  Udseende,  som  Visen 
har  paa  Papiret.  Jeg  vil  blot  henvise  til,  hvor  for- 
underligt Sang  og  Omkvæd  maa  have  vævet  sig  i  hin- 
anden, naar  to  Forsangere  have  sunget  for  Ex.  Nr.  146 
Marsk  Stigs  Døttre  saaledes: 

Første  Sanger. 
Marsti  haver  de  Døttre  to : 
saa  trange  Lykke  saa  monne  de  faa. 
Den  ældste  tog  den  yngste  om  Hand: 


^)  De  Vorsinger,  de  wol  alleine  edder  ok  wol  einen  tho 
sick  nimbt,  de  den  Gesang  mit  singen  kan,  dat  he  ehne  ent- 
lichtere  unnd  helpe,  steidt  unnd  hefit  ein  Drinkgeschir  in  der 
Handt.  Dahlmanns  Udgave  af  Johann  Adolfi's  genant  Neo- 
corus,  Chrouik  des  Landes  Dithmarschen  I.  178. 

Kor. 

Og  foer  de  vide  om  Verden. 

Anden  Sanger. 
Den  ældste  tog  den  yngste  om  Hand: 
saa  ganger  de  til  Kong  Malfreds  Land. 
Kong  Malfred  kom  fra  den  Stævne  hjem. 
Kor. 

Og  foer  de  vide  om  Verden. 
Første  Sanger. 
Kong  Malfred  kom  fra  den  Stævne  hjem: 
Marstis  Datter  gaar  hannem  ud  igjen: 
„Hvadsens  Kvinder  monne  I  være?" 

Kor. 

Og  foer  de  vide  om  Verden  .  .  . 

Da  vi  have  Grund  til  at  tro,  at  Viseforedraget  er  gjort 
saa  levende  og  dramatisk  som  muligt,  og  da  det  netop 
omtales  fra  Island,  hvorledes  Verset  brydes  over  i  Halv- 
dele tror  jeg  ikke,  at  jeg  har  Uret  i  at  antage,  at 
Visen  er  bleven  sungen  paa  denne  Maade. 

Endelig  vilde  det  vel  være  rimeligt  at  antage,  at  i 
Viser,  hvor  de  tvende  Omkvæd  gaa  i  helt  forskjellig 
Retning,  har  hvert  af  dem  været  sunget  af  en  egen 
Kreds,  saaledes  til  Ex. : 

/(Jomfruerne):  Forglem  ikke  mig! 

•  \ (Svendene):  Hun  traad  saa  herlig! 
/(Ridderne):  Her  holder  Hertugens  Mænd. 

•  \(Damerne):  De  komme  ei  end. 
/(Jomfruerne):  Træder  vel  op,  Ædeling! 

•  \(S  vend  ene):  Man  skuld  ære  de  Jomfruer  i  Dansen! 

Man  kunde  ogsaa  tænke  sig  en  Del  af  Omkvædet  til- 
faldende Sangerens  Medhjælper,  den  øvrige  Del  Koret, 
.saaledes  Nr.  278: 

Første  Sanger. 
Hr.  Peder  rider  ad  Veieu  fram. 


1)  Se  S.  80  Anm.  3. 


88 


Viser  uden  Omkvæd. 


Anden  Sanger. 
Men  Gjøgen  gal. 

Første  Sanger. 
Der  møder  han  en  Kvinde,  hun  hilser  ham. 

Anden  Sanger. 
Paa  den  Høieloftssval. 
Koret. 

JJdi  Loftet  græder  hun  Mal/red,  udi  Lunden  der  hun  sørger^ 


2.   Viser  uden  Omkvæd. 

Bør  Omkvædet  ansees  for  en  nødvendig  Bestanddel 
af  vore  Viser?  Det  lader  sig  jo  ingenlunde  skjule,  at 
der  findes  Viser  uden  Omkvæd,  og  Geijer  har  da  ogsaa 
besvaret  Spørgsmaalet  saaledes,  at  vel  have  Viserne 
gjerne  et  Omkvæd ,  men  som  et  nødvendigt  Tilbehør 
ved  Visen  kunne  de  ikke  ansees.  Alligevel  maa  det 
ganske  sikkert  hævdes  som  en  Hovedsætning,  at  en 
Folkevise  altid  har  Omkvæd,  og  at  enhver  Vise, 
som  ikke  har  noget  saadant,  enten  har  i  Tidens  Løb 
sat  det  over  Styr  eller  ogsaa  aldeles  ikke  er  en  ægte 
Folkevise.  Men  netop  fordi  dette  Karaktermærke  er  saa 
vigtigt,  fortjener  dette  Punkt  en  nøiere  Undersøgelse. 

I  Grundtvigs  Samling  ere  302  Folkeviser  trykte,  og 
200  andre  ere  mig  bekjendte  fra  hans  skriftlige  Sam- 
linger eller  andre  Kilder.  Blandt  dette  halve  Tusind 
Viser  findes  omtrent  en  Snes,  hos  hvilke  Omkvæd  fattes. 
De  ere  altsaa  afgjort  Undtagelser  og  have  saare  lidt  at 
sige  lige  over  for  den  dominerende  Hovedregel.  Da 
Viserne  først  ere  nedskrevne  lang  Tid  efter  deres  Til- 
blivelse, er  det  jo  meget  muligt  for  ikke  at  sige  høist 
sandsynligt,  at  de  nævnte  Viser  have  tilsat,  hvad  de  op- 
rindelig have  besiddet,  saa  meget  mere  som  vi  ret  ofte 
se,  at  nogle  Texter  og  Former  af  en  Vise  ere  opskrevne 
uden  Omkvæd,  medens  de  andre  have  det. 

Men  vi  vende  os  mod  den  nævnte  Snes  Viser  for  at 

se,  om  ikke  de  fleste  af  dem  desuden  frembyde  egne 
Forhold.  Jeg  linder  blandt  disse  saaledes  Nr.  110  Den 
myrdede  Hustru,  der  er  optegnet  1845,  Nr.  253  Junker 
Jakob,  tidligst  optegnet  1840  (og  en  af  Formerne  har 
endda  Omkvæd),  Nr.  284  Mødet  i  Skov,  optegnet  1868, 
Abrahamson  Nr.  153  Hr.  Sallemand,  en  prosaisk,  senti- 
mental Romanvise,  der  ender  saaledes: 

ret  aldrig  hørte  Nogen  en  større  Elskov, 
siden  Tristram  og  Fru  Isald  døde. 

Fremdeles  en  kunstfærdig,  sexlinietSang,  Utrykt  Nr.  292,  og 
Visen  To  Jomfruers  Samtale,  Utrykt  Nr.  291,  der  er  oversat 
efter  en  tydsk  Vise:  „Es  waren  einmal  zwei  Gespielen". 
Disse  Visers  Mangel  paa  Omkvæd  kommer  aabenbart 
slet  ikke  i  Betragtning,  naar  vi  spørge,  hvordan  Middel- 
aldersviser  saa  ud. 

Endvidere  møder  os  Nr.  39  Agnete  og  Hav- 
manden, der  kun  har  som  Omkvæd  et  kjedeligt  Haa  ja  I 
samt  Gjentagelse  af  den  sidste  Linie  af  det  toliniede  Vers : 

Agnete  hun  ganger  paa  Højelands  Bro, 
da  kom  der  en  Havmand  fra  Bunden  op 

—  Haa  ja!  — 
da  kom  der  en  Havmand  fra  Bunden  op. 

Grundtvig  er  først  langsomt  naaet  til  Klarhed  over  denne 
Vise.  Skjøndt  han  allerede  i  andet  Bind  af  sit  Værk 
maatte  indrømme,  at  den  „maaske  først  for  faa  Hundrede 
Aar  siden"  var  vandret  ind  i  Landet,  tog  han  denne 
Yttring  tilbage  strax  efter;  men  i  fjerde  Bind  gjentog 
han,  at  „den  i  forholdsvis  sen  Tid  er  indvandret  fra 
Tydskland,  om  det  end  er  umuligt  nøiere  at  angive 
Tiden  og  Veien"  (IL  39,  661,  IV.  812).  Muligheden  for 
en  tidligere  Indvandring  vilde  Grundtvig  imidlertid  nødig 
slippe,  og  han  meddelte  Agnetevisen  i  sit  Skrift  „Kæmpe- 
viser og  Folkesange  fraMiddcl  alderen"  1867  (Nr.  9), 
ligesom  i  „Danmarks  Folkeviser"  (1882,  II.  Nr.  6).  Her 

vil  jeg  nu  igjen  bestemt  hævde,"  at  dersom  man  virkelig 
vil  forstaa,  hvorledes  Middelaldersdigtningen  saa  ud,  maa 
man  udskyde  det  Usikkre  og  det  Tvetydige  og  i  hvert 
Fald  alt  det,  med  Hensyn  til  hvilket  der  ikke  findes 
fjerneste  Bevis  for  en  saa  høi  Ælde.  Og  dette 
er  til  yderste  Grad  Tilfældet  med  Agnetevisen.  Længere 
tilbage  i  Tiden  end  til  et  trykt  Flyveblad  fra  sidst  i 
forrige  Aarhundrede,  kan  man  ikke  føre  den,  og  der 
findes  ikke  eet  Udtryk  i  Visen,  ikke  en  Vending  eller  et 
Ghmt,  som  røber  gammel  Tid Det  er  urimeligt  at 
tro,  at  den  Forbindelse  med  Udlandets  Folkepoesi,  som 
vi  kjende  fra  Middelalderen,  ikke  skulde  være  fortsat  i 
de  følgende  Aarhundreder,  og  paa  denne  Maade  er  Ag- 
netevisen som  flere  andre  Viser  dragen  ind  i  Landet. 

Dette  Forhold  passer  jo  netop  fortræffeligt  med  hvad 
Grundtvig  selv  har  paavist,  nemlig  at  den  i  Modsætning 
til  nordiske  Viser,  som  omhandle  et  lignende  Emne  (Nr. 
37,  39  og  40),  har  bestemte  Kjendemærker,  som  vise 
hen  til  Tydskland.  „Der  er  først  Navnet  Agnete  i  de 
tydske  Former  (ogsaa  i  Omkvæd)  optrædende  som 
Agnete,  Agnese,  Angnina,  Annerie,  Hannale,  dernæst 
Omtalen  af  Engelland  (hun  er  Kongen  af  Englands 
Datter),  Nedtagelsen  i  Hav,  Sø  eller  Flod,  i  Modsætning 
til  Indtagelse  i  Bjerg;  Klokkeklangen  og  Kirkegangen; 
—  alle  disse  Kjendemærker  adskille  den  indvandrede 
fra  den  ældre  nordiske  Vise,  med  hvilken  den  i  Nutidens 
Tradition  har  blandet  sig."    Til  dette  kan  jeg  føie,  at 


Slægtskabet  mellem  Agnete- Visen  og  Ewalds  Liden 
Gunver  er  temmelig  tjernt.  Snarere  har  Ewald  villet  efter- 
ligne Folkevisen  i  Almindelighed,  hvorfor  han  jo  ogsaa  med- 
giver sin  Sang  et  Omkvæd.  løvrigt  kunde  Ewald  jo  have 
lært  Agnete- Visen  at  kjende  under  sit  bevægede  Liv  i  Ud- 
landet, og  selv  om  han  havde  kjendt  den  i  en  dansk  Form, 
vilde  vi  jo  dog  ikke  naa  længere  tilbage  end  Midten  af  forrige 
Aarhundrede. 

netop  et  Udbrud  som  hint  Haa  ja  I  er  ligesaa  alminde- 
ligt i  tydske  Viseformer,  som  det  er  sjeldent  eller  rettere 
sagt  ganske  ukjendt  i  Danmark.  I  sin  Folkeudgave  af 
Visen  gav  Grundtvig  den  Dobbeltomkvædet  „Fuglene 
synge  .  .  .  Skjønne  Agnete!"  et  af  de  Omkvæd,  hvor- 
med den  synges  i  Nutiden,  men  at  dette  ikke  er  i  god 
Visetone  eller  i  mindste  Maade  smager  af  Middelalder, 
behøver  næppe  at  siges.  I  en  saadan  drømmende  Toneart 
ere  ingen  af  de  gamle  Omkvæd  skrevne  eller  sungne. 
Denne  Vise  har  altsaa  ikke  mindste  Krav  paa  at  komme 
i  Betragtning  ved  Behandlingen  af  vor-  Middelalders 
Digtning. 

Vi  have  fremdeles  nogle  religiøse  Viser  uden  Om- 
kvæd. I  Nr.  96  Jesusbarnet,  Stefan  og  Herodes 
mangler  det  saaledes.  Visen  er  optaget  i  et  Skrift  af 
Erik  Pontoppidan,  der  udkom  1736,  og  den  begynder 
paa  følgende  Maade: 

En  Jomfrue  ren  oprunden  er, 
en  Rose  over  alle  Kvinder: 
hun  er  den  væneste,  i  Verden  er, 
hun  kaldes  Himmelens  Kejserinde. 

Ligesaa  moderne  som  disse  Vers  se  ud,  ligesaa  lidt 
gammeldags  ere  de  øvrige  Vers.  Over  Halvdelen  af 
dens  elleve  Vers  have  Enderim  i  alle  fire  Linier,  hvad 
ingensomhelst  Middelaldersvise  har.  Naar  Grundtvig 
har  sammenstillet  den  med  Stefansviser  fra  Middelalderen, 
maa  hertil  bemærkes,  at  kun  følgende  tre  af  de  elleve 
Vers  angaa  Stefan,  og  at  end  ikke  den  mest  Skarpseende 
sikkert  i  dem  vil  kunne  kjende  Middelalderens  Stil: 

6.    Sanct  Stefan  han  leder  de  Foler  i  Vand 
alt  ved  den  ljuse  Stjærne : 
„For  vist  er  nu  Profeten  fød, 
som  frelse  skal  al  Verden!" 

Nr.  96  Jesusbarnet,  Stefan  og  Herodes. 


7.  Kong  Herodes  han  svarede  saa  dertil: 
„Jeg  tror  ikke  denne  Tale: 

foruden  den  Hane,  paa  Bordet  staar  stegt, 
slaar  ud  sine  Vinger  at  gale!" 

8.  Den  Hane  slog  ud  sine  Vinger  og  gol, 
vor  Herre  hans  Fødsels  Time: 
Herodes  faldt  af  sin  kongelig'  Stol, 

af  Sorrig  begyndte  at  svime. 

Dette  sidste  Vers  anføres  allerede  1695  af  Peder  Syv 
som  tilhørende  en  Vise  om  Ghristi  Barndom;  vi  have 
svenske  Viser  og  færøiske  Viser  om  Stefan,  men  ikke 
ældre  end  den  danske.  Naar  man  betragter  dem  som 
bevarede  Levninger  fra  vor  katholske  Tid,  afser  man 
altsaa  fra,  at  Formen  ingenlunde  peger  saa  langt  til- 
bage, og  dernæst  fra  den  dog  nærliggende  Mulighed,  at 
mange  katholske,  fremmede  Viser  ere  paa  Folkemunde 
vandrede  ind  i  Landet  senere.  Sankt  Stefans  Patronat 
over  Hestene  er  af  flere  Forskere  blevet  opfattet  som 
en  Afledning  af  Freys  Forhold  til  dette  Dyr  og  til  Heste- 
væddeløbene ved  Juletid,  men  hvilken  Mening  man  end 
har  om  dette  Spørgsmaal,  kan  Opfattelsen  af  Visen,  der 
jo  kun  har  benyttet  Folketroen,  ikke  paavirkes  deraf. 
Og  selv  om  man  maatte  være  ganske  utilbøielig  til  at 
dele  de  her  anførte  Tvivl,  vil  den  danske  Vises  Mangel 
af  Omkvæd  Intet  kunne  bevise,  da  dette  synes  .at  være 
rent  tilfældigt;  de  færøiske  og  svenske  Texter  have  et 
Omkvæd. 

Ogsaa  ved  Visen  Nr.  5  Grimilds  Hævn  savnes 
Omkvæd.  Denne  Vise  frembyder  høist  eiendommelige 
Forhold,  som  jeg  nærmere  skal  dvæle  ved,  da  den  paa 
mange  Maader  gjennem  Modsætningernes  grelle  Farve 
kaster  et  klarende  Lys  over  hvad  der  er  ægte  dansk  og 
gammelt  i  Danmark.  Den  behandler  Niflungernes  Under- 
gang og  fortæller,  hvorledes  Fru  Grimhild  for  at  hævne 
sin  Husbonde  Sigfreds  Mord  sender  Bud  efter  saadanne 

berømte  Kæmper  som  Helled  Hagen  og  Folkver  Spille- 
mand. Hagen  er  bleven  foruroliget  ved  en  Drøm  og 
faar  en  Havfrue  til  at  spaa  sig ;  hun  spaar  Ondt,  hvorfor 
han  dræber  hende.  Da  en  Færgemand  nægter  at  ro 
for  ham,  dræber  han  ligeledes  denne  og  ror  selv  over 
til  Fru  Grimhilds  Land.  Ved  Heltenes  Ankomst  lod 
Fru  Grimhilds  Ægtefælle  Kong  Kanselin  dem  angribe  af 
sine  Mænd,  men  Folkver  griber  til  en  Staalstang  og 
dræber  et  stort  Antal  af  Fjenderne.  Selv  Kongen  faar 
store  Vunder,  og  Folkver  dør. 

Der  forekommer  mig  ikke  at  kunne  være  Tvivl  om, 
at  Professor  Sophus  Bugge  har  rettelig  paavist  denne 
Vises  Herkomst.  Prof.  Gustav  Storm  havde  villet  hævde,  at 
den,  paa  Grund  af  visse  Eiendommeligheder  i  Fortællingen, 
har  laant  sit  Indhold  fra  den  svenske  Didrikssaga  eller  Di- 
drikskrønike  fra  Tiden  1420 — 1450,  derimod  ikke  fra  tydske 
Kilder.  Nogle  Enkeltheder  skulde  dog  skyldes  den  tydske 
Heldenhuch  (trykt  1477),  som  Visens  Forfatter  dog  for- 
modentlig ikke  direkte  havde  benyttet;  det  var  naturligere 
at  tænke  sig,  at  det  Haandskrift  af  Didrikskrøniken,  han 
benyttede,  indeholdt  ogsaa  disse  Laan  fra  Heldenhuch. 
Storm  afveg  i  sin  Tolkning  fra  Doring,  der  var  gaaet 
en  anden  Vei,  idet  han  søgte  at  vise,  at  Hovedkilderne 
havde  været  den  norske  Thidrikssaga  (fra  Tiden  1250) 
og  Niebelungenlied.  I  Modsætning  hertil  påaviser  Bugge, 
at  Visen  maa  betragtes  som  en  Omformning  af  en  neder- 
tydsk  Vise,  der  atter  har  staaet  i  nært  Forhold  til 
Niebelungenlied;  derimod  kan  der  ikke  paavises  nogen 
særlig  Forbindelse  med  den  norske  eller  svenske  Didriks- 
saga. Den  svenske  Krønike  har  desuden  været  temmelig 
ubekjendt,  og  de  stærkt  udbredte  Didrikssagn  kunne 
ikke  stamme  fra  den  '). 

')  Bugge  i  Grundtvigs  Folkeviser  IV.  595  f.  Storm,  Sagn- 
kredsene om  Karl  den  Store  197  f.  Doring  i  Hopfner  und 
Zacher,  Zeitschrift  fur  deutsche  Philologie  II.  274. 

Bugges  Beviser  forekomme  mig  uomstødelige.  Ind- 
holdet staar  aabenbart  de  nævnte  Kilder  nærmest,  og 
de  sproglige  Beviser  føre  bestemt  hen  til  en  nedertydsk 
Form.  Jeg  vil  i  det  Følgende  komme  til  at  nævne  de 
fleste  af  Bugges  Beviser.  Hvad  jeg  vil  godtgjøre  maa 
nærmest  opfattes  som  en  Fortsættelse  af  Bugges  Rede- 
gjørelse;  men  for  saa  vidt  kommer  jeg  til  et  andet 
Resultat,  at  jeg  tror,  at  Visen  ikke  bør  betegnes  som 
nogen  Folkevise,  og  dernæst,  at  den  tilhører  en  meget 
sen  Tid,  en  Tid,  der  ligger  længere  fremme  end  den, 
til  hvilken  Gustav  Storm  sætter  den. 

Bugge  gjør  opmærksom  paa  det  mærkehge  Udtryk 

A  2.    der  var  saa  mangen  helt, 

der  skulde  tbrdoie  sit  unge  lift. 

7.    skal  jeg  til  den  hedenske  land 
fordoye  mit  unge  lift'. 

9.    fordoit  er  dit  unge  lilf. 

I  ældre  Dansk  bruges  ganske  vist  fordøje  om  at  øde, 
sætte  over  Styr,  men  næppe  nogensinde  i  denne  For- 
bindelse om  at  miste  Livet,  hvorfor  det  snarest  maa 
forstaaes  som  en  Gjengivelse  af  Plattydsk  vordodeii,  dræbe, 
sik  vordon,  tage  sig  af  Dage,  paa  nuværende  Hollandsk: 
zijn  kind  verdoen,  dræbe  sit  Barn. 
I  A  Vers  4  læses: 

Frem  da  gick  hun  Buodel 
Heilet  Hagens  moder: 
„Mig  tøcte,  de  fogle 
alle  døde  vaar". 

Her  mangler  Rimordet  eller  Assonansen,  hvilket  der- 
imod, som  Bugge  viser,  træffes  i  Forbilledet  Niebelungen- 
lied  (Lachmanns  Udgave): 

1449.    mir  ist  getroumet  hinte 
von  engestlicher  not 
wie  allez  dasz  gefiigele 
in  disrae  lande  wære  tot. 

Vi  kunne  i  Vers  17: 

Saa  kast  hand  det  blodige  hotfuit, 

han  kaste  hende  udi  sund, 

saa  kaste  hand  kropen  effter 

hand  bad,  de  skulde  findes  ved  grund. 

finde  samme  Rimord  som  i  Niebelungenlied: 

1502.    er  sluoc  im  ab  daz  houbet 
unde  warf  ez  an  den  grunt: 
diu  mære  wurden  schiere 
den  Burgonden  kunt. 

Fremdeles  kunne  følgende  Linier 

B  25.    det  hørde  Falcko  Spilleraandt, 

han  snart  offuer  borden  spranck 

sammenlignes  med  Niebel.  1903: 

von  dem  tische  sprauc. 

I  B  22  giver  SJag  ikke  Rim  med  laa,  men  vel  de  ens- 
tydige  tydske  Former  slag  og  Jag. 

At  der  ikke  kan  tages  Feil  af,  at  Bugge  her  har 
paavist  det  rette  Spor,  synes  givet.  Dette  fører  efter 
min  Mening  imidlertid  langt  videre. 

Da  Hagen  kommer  til  Stranden,  finder  han  marre- 
minde  sovende  under  Lide.  Dette  Ord  skal  man  for- 
gjæves  søge  i  Middelalderens  Sprog,  omend  Anders  Vedel 
efter  eget  Tykke  benytter  det  i  Gjengivelsen  af  Visen 
om  Dansk  Kongetal  (Nr.  115  B  19).  I  Formen  B  af 
vor  Vise  hedder  det: 

6.    sig  mig  det,  god  maræ, 

mon  du  est  en  kunstig  quinde : 

skal  jeg  paa  det  hedenske  landt 
forlade  unge  liiff  min. 

Grundtvig  gjør  den  sindrige  Bemærkning,  at  her  skal 
læses :  god  maræmon,  Du  est  o.  s.  v.,  og  at  mon  vel  er  oldn.  ^ 
man,  Pige,  hvoraf  ogsaa  mare-minde,  der  svarer  til  det  ' 
tydske  mereminne.   Men  man  i  Betydning  af  Pige  kjende 
vi  jo  aldeles  ikke  i  Dansk,  og  det  er  derfor  urigtigt  at 
sætte  Ordet  i  nogensomhelst  Forbindelse  med  det  nor-  i 
diske  Sprog.    For  Nedskriveren  er  der  bleven  sunget  ? 
det  tydske  mereminne  eller  et  efter  det  dannet  Ord, 
som  han  ikke  har  forstaaet,  og  derfor  har  han  kløvet 
Ordet,  som  sket  er;  i  den  anden  Afskrift  (A  6)  staar 
mare-mynd,  ovenover  hvilket  der  klogelig  er  skrevet  til 
veiledende  Forstaaelse:  haff  frue.    Hvorvidt  det  iøvrigt 
var  korrekt  Dansk  at  sige  „forlade  mit  unge  Liv",  maa 
staa  hen;  i  Kalkars  Ordbog  nævnes  ingen  Parallel  hertil. 
Paa  Plattydsk  hedder  det:  dat  levent  vorlisen  („ich 
verliese  minen  lip"  er  ogsaa  et  staaende  Udtryk  hos  de 
tydske  Minnesangere). 

Hagen  tiltaler  Havfruen  saaledes: 

7.    Vaag,  vaag,  marre-minde 
skøne  lande-vifi! 

Bugge  bemærker:  „lande-viff  forstaar  jeg  ikke;  vande- 
viff  vilde  give  et  ellers  ukjendt  Udtryk  for  en  Havfrue", 
og  det  forekommer  mig,  at  man  simpelthen  er  henvist 
til  det  Plattydske  lantwif,  der  betyder  Landbeboerske, 
i  Landet  hjemmehørende  Pige  (Flensborg  Stadsret  §11: 
quænæs  lanzman  til  by  eldær  lanzquinnæ  giftæs  til  by; 
gyft  sick  eyn  lantman  edder  lantvrowe  in  de  stat). 

Hagen  rider  derpaa  saa  friskelig  (V.  11)  ind  til  det 
hedenske  Land,  og  senere  i  Visen  omtales  tre  saa  friske 
helt  (V.  24,  37).  At  herved  forstaaes  modig,  rask,  er 
utvivlsomt,  men  naar  undtages,  at  Visen  om  Kong  Didrik 
og  Løven  Nr.  9  B2  har  „den  friske  Løve",  findes  det 

næppe  i  vort  ældre  Sprog,  medens  det  derimod  er  sær- 
egent for  det  tydske  Heltesprog.  Bagved  det  uforstaae- 
lige  V.  15: 

jeg  kommer  aldrig  i  den  stad, 
jeg  tager  ey  for  hender  nød 

(vistnok:  jeg  bliver  aldrig  saaledes  stillet,  at  jeg  har 
den  [Guldringen]  Behov)  synes  man  at  mærke  det  tydske 
not  Jiehhen  (med  Genitiv),  have  Noget  Behov. 

18.    Der  de  komme  der  mit  paa  sund, 
daa  reiste  veier  til  haan. 

Bugge  sammenligner  hermed  oldnordisk  til  handa;  man 
kunde  jo  ogsaa  nævne  Exempler  fra  Gammeldansk  paa 
Brugen  til  hand,  men  baade  i  Islandsk  og  Dansk  (se 
Kalkars  Ordbog)  har  til  hand  nærmest  og  oftest  Be- 
tydning af  til  Gunst  for,  til  Bistand  for,  medens  Qveiret 
netop  er  dem  imod.  Det  ligger  saa  nær  at  tænke  paa 
to  liant,  det  almindelige  tydske  Udtryk  for:  strax,  paa 
Stand.    Med  Vers  20: 

den  næste  mand,  hannem  efiter  tren, 
det  var  Falquor  Spilmand 

kan  sammenhgnes  Niebel.  1416: 

do  kom  der  kiiene  Volkér 
ein  edel  spilman 

hvorved  det  maa  huskes,  at  Spilmand  ikke  er  et  gammelt 
dansk  Ord  og  aldrig  forekommer  i  Viserne  (derimod 
nævnes  Folkvar  Spillemand  ogsaa  i  Nr.  7,  8). 

23.    Den  ene  hand  førde  en  høg, 
er  det  sinner  skjold ; 
den  anden  hand  førde  en  feddel, 
en  hertugs  søn  saa  bold. 

7 

Den  anden  Linie  kan  vist  alene  omklædes  til:  ist  es 
seiner  schild  (han  havde  en  Høg  i  sit  Skjold),  og  hvad 
Fedlen  angaar  findes  den  ellers  aldrig  i  Viserne.  Folke- 
bogen Lucidarius  omtaler  „then  ætlæstæ  fydlæ,  ther  man 
mattæ  høræ",  medens  ellers  Fedel  først  nævnes  i  16de 
Aarhundrede  (jfr.  Kalkars  Ordbog,  Fidle) 

25.    „Ver  vel  alle  nu  konamen, 
for-uden  Helle  Hamren." 

■27.    „Wi  vil  holde  en  rend  i  dag 
met  Helle  Hai^en," 

Bugge  bem.ærker,  at  Hagen  her  maa  læses  med  Tonen 
paa  sidste  Stavelse.  Hvis  man  forandrer  det  til  „Ha- 
genen"  (i  Nominativ:  Hagene),  saaledes  som  det  hedder 
almindelig  i  den  tydske  Text,  vil  man  vinde  den  mang- 
lende Stavelse.    Naar  endelig  V.  32,  33  har: 

In  noniine  domini,  sagde  Helle  Hagen, 
nu  gaar  min  fedel  vel 

staa  vi  ved  det  aldeles  uhørte  og  ukjendte  Forhold,  at 
der  tales  Latin  i  en  Folkevise ! 

Hvad  Formen  B  angaar,  har  Bugge  sammenstillet 
V.  20: 

Her  maa  ingen  suerde 
paa  dett  slott  nu  drage: 

med  Niebel.  1683: 

man  sol  deheiniu  wåfen 
tragen  in  den  sal 

hvor  man  vil  lægge  Mærke  til  den  slæbende  Maade,  paa 
hvilken  den  danske  Text  paa  Trællevis  slutter  sig  til 

O  Thomas  Gheysmers  Krønike  kalder  den  Mand,  som  sang 
for  Erik  Eiegod  „citharedus  vel  fiellator",  idet  den  aabenbart  be- 
nj^tter  et  fremmed  Udtryk.  Det  samme  gjælder  Rimkrøniken, 
som  lader  Kong  Erik  tage  en  Spelman  med  fra  Rom.  Jfr.  A. 
Olrik  i  Mindre  Afhandlinger,   udg.  af  phil.-hist.  Samfund,  265. 


Nr.  5  Grimilds  Hævn. 


99 


den  tydske,  og  hvor  Verbet  er  kommet  til  at  staa  i 
Linien  efter  det  Ord,  det  styrer,  hvad  der  ikke  er 
Visestil. 

Hermed  raaa  vistnok  Visens  Karakter  i  det  Hele 
være  tilstrækkelig  betegnet.  Til  Overflod  skal  jeg  imid- 
lertid hensætte  følgende  Linier  med  dertil  knyttede  Be- 
mærkninger. 

A  7.    Skal  jeg  til  den  hedenske  land 
fordoye  mit  unge  liiJ? 

Det  er  vist:  to  dem  lande. 

A  8.    Du  est  en  knect  saa  baald 

Men  nævnes  Knægt  ellers  i  Viserne,  og  bruges  det  om 
en  Kæmpe?  Jeg  mindes  kun  at  have  truffet  det  et 
eneste  Sted,  nemlig  i  Vedels  Gjengivelse  af  Visen  om 
Dronning  Margrete: 

Nr.  159.  2.    Kouing  Albret  met  rytter  oc  knecte 
oc  de  ville  ind  til  Skaane 

hvor  imidlertid  alle  de  ældre  Former  i  mange  Haand- 
skrifter  vidne  imod  Vedel:  „Kong  Albret  og  hans  gode 
Hofmænd".  I  Kalkars  Ordbog  ere  ingen  af  de  mange 
Citater  ældre  end  det  16de  Aarhundrede,  naar  undtages 
at  der  i  et  Inventarium  over  Agershus  Slot  fra  1487 
nævnes  „1  Knecktpill  meth  6  Tylther"  (Danske  Magazin 
3  R  IL  14).  Underlig  forkomne  ere  ogsaa  Vers  som 
disse  blevne  paa  deres  Vandring  til  Danmark: 

A  9.    Du  hatfuer  paa  dit  eget  land 
saa  meget  gods  saa  fri. 

10.    Det  vaar  søUige  marre-mind 
och  der  han  holidet  atf  hug. 

16.    Det  vor  den  sellige  i'erri-mand, 
der  hand  hotfden  fra  hug. 

25.    Ud  stander  frue  Kremold 
i  siner  skind  grøn. 

Endelig  findes  der  overalt  Inversioner  og  urimelige,  ærger- 
lige Gjentagelser,  se  A  Vers  17:  saa  kast  .  .  .  hand 
kaste  .  .  .  saa  kaste  .  .  .  hand  bad. 

Resultatet  af  det  Paaviste  er  altsaa  dette.  Her  fore- 
ligger en  ofte  meningsløs,  i  slet  Versemaal  foretagen 
Overførelse  paa  slet  Dansk  af  en  plattydsk  Vise.  Man 
bør  aldeles  ikke  betegne  det  som  en  dansk  Form,  der 
vel  har  havt  et  tydsk  Forbillede  men  som  selv  har 
vandret  paa  dansk  Grund.  Det  er  ligeud  en  Over- 
sættelse, nærmest  sket  med  Pennen,  en  Oversættelse, 
der  slet  ikke  har  villet  frembringe  en  sangbar  Vise. 
Denne  Opfattelse  understøttes  paa  afgjørende  Maade  af 
flere  Forhold.  Denne  Vise  er  saaledes  aldeles  enestaaendd 
blandt  alle  Viserne  ved  sin  Form  og  sit  Versemaal. 
Baade  Texten  A  og  Texten  B  ere  skrevne  i  otteliniede 
Vers,  og  det  er  rent  vilkaarligt,  naar  Grundtvig  (som 
tidligere  Vedel)  har  delt  de  otteliniede  i  to  firliniede. 
Engang  imellem  er  der  endog  i  nogle  af  Versene  kommen 
et  Par  Linier  for  lidt  eller  for  meget.  Men  dernæst  er 
Rythmen  aldeles  uimodsigeligt  ikke  den  almindelige  Folke- 
vises, det  er  et  Versemaal,  der  ellers  aldrig  findes  paa 
Dansk,  nemlig  Niebelungen verset  (herom  nærmere 
i  det  Følgende).  Fremdeles  peger  Manglen  af  Om- 
kvæd hen  paa  det  samme  Forhold,  at  den  aldrig  har 
været  bestemt  til  at  synges.  Til  Syvende  og  Sidst 
kommer  saa  hertil,  at  Visen  kun  er  bevaret  i  et  eneste 
Haandskrift,  nemlig  Svanings,  hvor  begge  Texter 
ere  blevne  indførte  paa  to  forskjellige  Steder  (det  sammen- 
satte Haandskrifts  sidste  Del).  Saaledes  har  denne  Vise 
sandsynligvis  aldrig  havt  nogen  Udbredelse,  den  er  aldrig 
kommen  ud  oVer  en  eneste  Herregaard,  hvor  en  tydsk 
Knægt  har  foredraget  Visen  for  Husets  Frue,  og  hun 
har  opskrevet  den  to  Gange.    Eller  vel  endnu  rettere, 

Tydskerens  Medtjenere  have  søgt  at  give  den  tydske  Vise 
en  dansk  Form,  hvad  der  imidlertid  er  lykkedes  saare 
ilde,  og  to  Gange  har  man  derpaa  nedskrevet  dette 
tydsk-danske  Misfoster. 

Der  er  ikke  mindste  Grand  til  at  antage,  at  en 
dansk  Vise  med  saa  meningsløse  Vers,  saa  slet  og  ufor- 
staaeligt  et  Sprog,  saa  usangbnr  Form  skulde  have 
vandret  i  Folkemunde.  Den  er  simpelthen  bevaret  ved 
Pennen,  og  den  er  ganske  ung,  vistnok  fra  det  16de 
Aarhundrede. 

Det  er  klart,  at  Visen  derfor  ikke  har  mindre  In- 
teresse. Den  viser  os  Grimhildssagnets  Leveevne  og 
belærer  os  om  en  ukjendt  tydsk  Digtning;  den  er  ved 
hele  sin  afstikkende  Karakter  høist  oplysende  til  For- 
staaelse  af  vore  andre  Viser.  Men  Visens  Værdi  ligger 
ikke  i,  at  den  giver  en  Prøve  paa  middelalderlig  Vise- 
stil, derimod  i  at  den  danner  en  Modsætning  dertil. 

Med  Hensyn  til  Visen  Nr.  57  Nattergalen  er 
Grundtvig  efterhaanden  kommen  til  den  rette  Opfattelse. 
Allerede  i  andet  Bind  paaviste  han  dens  nære  Forhold 
til  fremmede  Texter;  af  følgende  Sammenstilling  vil  man 
se,  hvilket  Søsterforhold  der  er  mellem  den  danske  og 
en  nederlandsk  Vise: 

1.    Je^  veed  vel,  hvor  der  stander  et  Slot. 
det  er  saa  vel  beprydet 
med  Sølv  og  med  det  røde  Guld, 
med  udhuy:gen  Steen  opmuret. 

1.    Daer  stået  een  clooster  in  oostenrijc, 
het  is  so  wel  ghecieret 
met  Silver  ende  rooden  ,?out, 
met  grauwen  steen  doormoeret. 

6.    Est  Du  i  Verden  en  fremmed  vild  Fugl, 
og  ingen  Mand  monne  Dis;  kiende: 
Dig  tvinger  vel  Hunger,  Kuld  o^  Snee, 
som  falder  paa  Veien  hin  brede. 

6.    Sidi  een  clein  wilt  voghelken  stout, 
can  u  gheen  man  bedwinghen, 
so  dwinghet  u  die  haghel,  die  coude  snee 
die  loovers  vander  linden. 

Imidlertid  ere  netop  disse  Stropher  ikke  helt  afgjørende, 
idet  de  høre  til  en  Art  flagrende  lyriske  Vers,  som 
komme  igjen  i  forskjellige  Viser  i  Sverrig  og  Tydskland, 
Men  hele  Visens  Tonefald  er  udenlandsk. 

I  den  danske  Vise  fortæller  Nattergalen  Ridderen, 
at  den  er  en  ung  Pige,  som  er  bleven  omskabt  af 
sin  Stifmoder.  Efterat  Ridderen  har  fanget  Fuglen  i 
Bur,  forvandler  den  sig  i  mange  forskjellige  Skikkelser 
og  tilsidst  til  en  Lindorm,  som  Ridderen  skjærer  med 
en  Kniv,  hvorefter  Ormen  bliver  til  en  Jomfru,  en  ægyp- 
tisk Kongedatter.  Uagtet  nu  de  tilsvarende  fremmede 
Viser  ikke  have  en  Kgnende  Fortælling  om  Fortryllelsen 
og  Forløsningen,  nærer  Grundtvig  ikke  Tvivl  om,  at 
Visen  stammer  fra  et  fremmed  Forbillede,  „dens  rige 
Lyrik  og  dens  Egypte-Land  giver  den  et  underlig,  fremmed 
Udseende" ;  dog  tilføier  han,  „at  antage  en  af  dem  [den 
danske  eller  svenske  Text]  for  en  ligefrem  med  Pennen 
foretagen  Oversættelse  fra  et  andet  Sprog,  det  forbyder 
alene  Textens  mangelfulde  Rim  os,  thi  disse  bære 
kjendelig  Præget  af,  at  Texten  maa  have  været  i  Folke 
munde  hos  os,  før  den  kom  i  Trykken."  Senere  har 
Grundtvig  bestemtere  set  Visens  „Mangel  paa  ægte 
folkelig  Rod"  og  at  „den  fra  først  af  har  havt  et  ufolke- 
igt  Tilsnit  med  en  tildels  kunstigere  (men  ganske  vist 
ikke  skjønnere)  Form  end  der  tilhører  den  ægte  Folke- 
vise. Den  har  været  helt  rimet,  istedenfor  at  den  nu 
ikke  engang  er  ordentlig  halvt  rimet"  (IIL  833). 
Tillige  har  Grundtvig  paavist,  at  ingen  dansk  Tradition 
viser  sig  uafhængig  af  de  Flyveblade,  hvori  den  først 
forekommer.  Da  nu  disse  ere  fra  Frederik  IV. 's  Tid, 
„prentet  iAar",  det  vil  sige  noget  før  1721,  forekommer 

det  mig  let  at  give  Visen  dens  rotte  Navn.  Det  er  ikke 
nogen  Folkevise,  men  en  Gade  vise,  oversat  fra  Tydsk 
af  en  Poet  paa  Holbergs  Tid. 

En  Vise,  som  Grundtvig  har  behandlet  med  stor 
TJdførlighed,  er  Nr.  258  Skjøn  Anna;  den  indtager  40 
Sider  i  hans  Bog,  er  ledsaget  af  Oversigtstavler  o.  s.  v. 
Det  er  utvivlsomt,  at  den  har  hørt  til  de  mest  yndede 
Viser  i  de  sidst  forløbne  Aarhundreder.  Den  handler 
om  en  stjaalen  Kongedatter,  som  kjøbes  af  en  Ridder, 
der  tager  hende  til  Frille  og  avler  syv  Sønner  med 
hende.  Ridderen  beslutter  senere  at  indgaa  Ægteskab 
med  en  Anden,  men  da  Frillen  skjænker  V^in  for  Bruden, 
ser  denne  nysgjerrigt  paa  den  sørgende  Kvinde  og 
spørger  om,  hvem  hun  er.  Saaledes  faar  Bruden  at 
vide,  at  Skjøn  Anna  er  hans  Frille,  ja  det  viser  sig 
endog,  at  hun  er  Brudens  Søster.  Bruden  træder  da 
tilbage,  og  Anna  bliver  Ægtehustru.  Visen,  der  findes  i 
to  af  vore  ældste  Haandskrifter,  Sten  Billes  og  Karen 
Brahes  fra  c.  1550,  kommer  en  tydsk  og  en  nederlandsk 
Vise  meget  nær,  saaledes  som  Grundtvig  har  paavist. 
Hvis  vi  nu  tage  Texten  A  for  os,  ville  vi  finde  følgende 
mærkelige  Forhold: 

1.  Der  red  en  Mur  ad  stellen  ud 

hvad  der  vil  sige,  at  en  Mor  red  ud  for  at  stjæle. 

2.  Skyen  Anneck  munne  hon  hyede 

hvilken  tydske  Navnefonn  findes  i  hele  Visen. 

17.    Yeg  gyftvver  hynne  mynne  møller  ny, 
de  lyge  paa  wyllene  hedde: 
oc  de  malle  ecke  annet  mell 
ænd  ydelyg  kanelle. 

30.    Hon  felde  saa  mangen  modyg  taar 
ner  y  ten  skall  at  syncke 

se  den  nederlandske  Form  (Bilag  3  V.  17): 

zii  liet  er  alzoo  menigen  traan 

al  in  de  gouden  wijnschaal  zinken. 

38.    Hade  yeg  nu  en  ianssknæt  god 
afi  ære  oc  aft  pryss: 
ter  meg  wylie  følle  y-gæmen  tete  land 
udy  frowe-wysse. 

19.    23.    Skjøn  Anneck,  myn  trynd-ynne. 

Disse  Prøver  bevise  vel  noksom,  at  vi  have  med  en 
tydsk  Frembringelse  at  gjøre,  eftersom  vore  Viser  jo 
ellers  ikke  omhandle  Morer,  Landsknægte  —  som  først 
opstod  i  Tydskland  i  Slutningen  af  det  15de  Aarhundrede 
—  eller  Kanel.  Sproget  er  i  høieste  Grad  udansk.  Frynt, 
Ven,  fmdes  ganske  vist  paa  Indvandring  til  Danmark  i 
16de  Aarhundrede,  men  næppe  heller  tidligere.  Kaikar 
har  ikke  noget  Exempel  fra  en  tidligere  Tid,  og  i  Viserne 
forekommer  det  næppe.  I  Langebeks  Kvarthaandskrift 
fra  Frederik  II. 's  Tid  staar  i  Nr.  254  B:  „mett  stor 
fryntlighed  hunn  hannem  unndfick",  hvor  de  to  andre 
Haandskrifter  af  B  og  endvidere  de  andre  Former  have: 
„mett  stor  tucht". 

De  to  andre  Texter  fra  16de  Aarhundrede  have  i 
mindre  Grad  tydsk  Ordform  dog: 

B  27.    thag  met  din  kamer-vitf 

men  fælles  for  samtlige  Former  af  Visen,  lige  fra  vort 
Aarhundredes  til  de  tidligst  opskrevne  er  den  fra  andre 
Viser  ukjendte  Tiltalemaade  og  Replikkløvning,  saaledes : 

B  4.    Skjøn  Anne  gaar  for  hans  Moder  at  staa: 
,,Moder!"  sagde  hun,  „Frue! 
ville  I  Eders  Søn  adspørge 
om  han  vil  mig  trolove?" 

12.    Den  Herre  gaar  for  Skjøn  Anne  at  staa: 
„Anne,  min  Trøsterinde! 
Hvad  Gaver  giver  Du  nu 
min  edelig  Brud,  Fyrstinde?" 

13.  „Jeg  vil  give  hender  Gaver  nok, 
Koning!"  sagde  hun,  .,Herre! 

jeg  vil  give  hende  min  Sønner  syv, 
som  jeg  selv  Moder  af  vorde." 

14.  ..Det  er  ikke  Gaver  nok, 
Anne,  min  Trøsterinde! 

Du  skalt  give  hende  anden  Gave. 
om  Du  mit  Venskab  vilde  vinde." 

15.  „Da  vil  jeg  give  hende  Gaver  nok, 
Kongen!"  sagde  hun  „Herre! 

jeg  \ril  give  hende  Eder  selv, 

som  jeg  fuldt  nødig  ombaare  [undværede]." 

Denne  Tiltalemaade  med  Bestræbelse  for  at  give  to 
Titler  ved  hinandens  Side  vedbliver  gjennem  hele  Visen, 
og  man  skal  forgjæves  lede  om  Sidestykker  hertil  i  vore 
andre  Viser,  hvorhos  det  endvidere  strider  mod  al  Vise- 
brug, at  man  anbringer  et  „sagde  hun"  midt  inde  i  en 
Verslinie  og  et  Udsagn.  Derimod  har  n)an  Parallellen 
hertil  i  de  fremmede  Texter:  „och  moeder,  zeide  ze, 
landsvrouv^e !"  eller:   „koning  Alewijn,  zeide  ze,  heere!" 

Hvilket  nu  end  Forholdet  er  mellem  de  danske 
Texter,  saa  er  det  vist,  at  ingen  af  dem  har  anslaaet 
den  rette  danske  Folkevisestil,  at  tydsk  Sprogform  er 
bevaret  i  nogle  af  dem,  og  at  Texten  A  endnu  slæber 
Oversættelsesmærkerne  med  sig  paa  en  lidet  tiltalende 
Maade.  Grundtvig  erklærer,  at  Visen  „næppe  tør  sættes 
længere  tilbage  end  til  c.  1400."  Forholdet  er  jo  imid- 
lertid følgende.  Visen  er  optegnet  i  Danmark  1550  og 
har  endnu  paa  denne  Tid  de  tydeligste  Mærker  af  sin 
Hjemstavn,  endog  saa  stærke,  at  Sproget  er  meningsløst. 
Den  har  altsaa  end  ikke  da  faaet  afstrøget  sit  tydske 
Mæle,  og  naar  man  antager,  at  den  er  bleven  oversat 
paa  Dansk  i  Løbet  af  det  16de  Aarhundrede,  giver  man 
sikkerlig  Visen  Alt,  hvad  der  tilkommer  den.  Den  be- 
viser kun,  hvorledes  Smagen  var  i  det  16de  Aarhundrede, 

men  den  har  Intet  at  gjøre  med  det  15de  Aarhundrede 
elJer  med  Middelalderen.  Dens  Fremtræden  er  afstikkende 
ligeoverfor  de  andre  Viser,  og  hvis  den  Art  Visedigtning 
havde  været  kjendt  herhjemme  i  det  15de  Aarhundrede, 
vilde  den  ganske  sikkert  have  havt  en  Indflydelse  paa 
vor  danske  Visedigtning,  som  vilde  kunne  sees  paa  varige 
og  umiskjendelige  Mærker. 

I  Nr.  254  Tro  som  Guld  træffe  vi  hgeledes  en 
fremmed  Vise  i  danske  Klæder.  Ungersvenden  træffer 
Jomfruen,  som  lytter  paa  Fuglesangen,  og  tilbyder  hende 
sin  Kjærlighed,  men  hun  svarer,  at  hun  har  en  god 
Ven.  Da  stryger  han  Hætten  af  og  giver  sig  tilkjende 
for  sin  Elskede.  Den  uhjemlige  og  noget  lærde  Tone 
gjenfindes  i  saa  godt  som  alle  Texter,  saaledes  i  Vers 
som  disse,  der  komme  igjen  i  næsten  alle  Former 

A  3.    Je^  lyder  paa  Fryd  og  Fuglesang 
i  denne  her  Sommerens  Grøde. 

A  10.  De  Fngel  de  sang  i  dybe  Dal, 
de  Nattegal  lod  dennem  høre: 
de  frygted  da  for  KlafFerens  Tale, 
som  altid  vil  Glæde  forføre. 

C  10.  De  Fu^le  de  siunge  udi  de  Dale, 
Fru  Nactegal  lod  sig  høre. 

jfr.  Bilag  3  V.  1.    darauf  da  sitzt  Frau  Nachtisjall, 

das  kleine  Waldvo.^elein  vor  dem  Wald. 

Visen  har  nære  Slægtninge  i  en  Mængde  Lande,  og 
hele  dens  Holdning  viser  dens  Afstand  fra  de  almindelige 
Folkeviser.  Folkevisen  har  ikke  saa  korrekt  byggede 
Vers,  og  særlig  mistænkelig  er  den  tredie  Linies  Regel- 
rethed („jeg  haver  en  Svend  udi  Hjertet  saa  kjer",  „alt 
med  stor  Tugt  hun  hannem  undfik"  —  Bb  har  her: 
„med  stor  Fryndtlighed  (!)  hun  hannem  undfik").  Ikke 
heller  tale  vore  Viser  om  saa  abstrakte  Ting  som  Klaf- 
feren,  der  forfører  Glæden  (se  herom  det  Følgende),  de 

omhandle  ikke  en  Svend  og  en  Jomfni,  men  derimod 
Ridder  Oluf  og  Jomfru  Else.  Man  kan  saaledes  lige  saa 
lidt  undre  sig'  over,  at  den  mangler  Omkvæd  som  at 
ABC  begynde  med  en  Beretning  i  Je//form  (men  iøvrigt 
ende  i  tredie  Person),  thi  begge  Dele  ere  eiendommehge 
for  tydske  Viser. 

Visen  Nr.  101  Liden  Karen  ei'  bygget  over  den 
gamle  Legende  om  den  helhge  Katharina,  der  af  Keiseren 
faar  hastende  Tilbud  om  at  være  hans  Frille;   da  hun 
standhaftig  værner  om  sin  Dyd,  kastes  hun  i  Taarnet 
og  lider  den  pinlige  Straf,  at  sønderrives  af  Hjul,  besatte 
med  Spiger.     Visen  findes  her  i  Norden  kun  i  moderne 
Optegnelser;  dog  omtaler  Peder  Syv  en  „S.  Karens  Vise". 
Derimod  findes  der  en  Række  tyd  ske  Viser  om  Sancta 
Cathrina,  og  en  af  disse  staar  saa  nær  ved  en  svensk 
Form,  at  Visen  maa  være  oversat  fra  Tydsk  eller  fra 
Svensk  paa  det  andet  Sprog.     Grundtvig  anser  Origi- 
nalen for  at  være  svensk,  medens  Bergstrom  og  Hoijer 
(S.  17)  formode,  at  den  tydske  Form  er  den  oprindelige. 
Af  de  7  danske  Texter  mangle  de  sex  Omkvæd  og  kjende 
høist  en  Gjentagelse  af  første  eller  af  begge  Linier  i 
Verset.    Den  syvende  Form  har  Omkvædet:   „Ja,  Du  er 
den  jeg  haver  tænket  [o:  tinget]  i  min  Ungdom",  altsaa 
det  samme  som  findes  ved  Visen  Nr.  82  om  Ribold  og 
Guldborg  (M).    Det  kan  vistnok  vanskeligt  forsvares,  at 
henføre  denne  Vise  til  Middelalderen,  og  man  har  lige 
saa  fuld  Føie  eller  endog  større  Ret  til  at  betragte  den 
som  indkommen  fra  Tydskland  til  Danmark  i  det  17de 
Aarhundrede.     Hvorfor  skulde  Vandringer  have  været 
umulige  ogsaa  paa  dette  Tidspunkt?    I  den  allerseneste 
Tid  er  Visen,  saaledes  som  Bugge  har  paavist,  indvandret 
fra  Sverrig  til  Østerdalen  i  Norge;  ja  til  Telemarken  er 
den  kommen  dragende  i  en  næsten  fuldkommen  dansk 
Form  (II.  546,  III.  895).    Som  afgjørende  Grund  for  dens 
moderne  Karakter  skal  jeg  til  Syvende  og  Sidst  henvise 

til  dens  Versemaal,  der  er  aldeles  forskjelligt  fra  alle 
andre  Visers;  herom  vil  nærmere  blive  talt  i  det  Føl- 
gende. 

Visen  Nr.  15  Den  skaldede  Munk  besynger  en 
af  hine  djærve  Munkeskikkelser,  som  ikke  saa  sjelden 
ere  blevne  behandlede  af  Digtningen  og  Folkesagnet  i 
den  senere  Middelalder.  Tolv  Kæmper  ligge  for  Klostret 
og  dræbe  Munkenes  Øxne  og  Køer,  hvorfor  den  skaldede 
Munk  tager  den  tunge  Øxe,  giver  sig  i  Kamp  med  dem 
og  dræber  dem  alle  tolv.  Greben  af  en  Art  Bersærker- 
gang gaar  Munken  derpaa  ud  i  Skoven,  hvor  han  træffer 
en  Trold,  som  han  gaar  saa  haardt  paa  Livet,  at  Trol- 
den for  at  faa  ham  til  at  holde  inde,  maa  give  ham  en 
stor  Del  Guld  og  Sølv.  Ved  Hjemkomsten  til  Klostret 
fortsætter  Munken  sin  voldsomme  Færd,  mishandler  de 
andre  Klosterbrødre  og  slaar  det  ene  Øie  ud  paa  Ab- 
beden, hvorfor  Munkene  beslutte  sig  til  at  vælge  ham 
til  Abbed. 

Enkelte  af  Versene  maa  være  slet  huskede,  saaledes : 

7.    de  skreff  krensen  [Kredsen]  paa  den  iord, 
de  quad  huer- ander  en  vise; 
det  vil  jeg  for  sanden  sige: 
det  vaar  saa  beesk  en  lise. 

I  andre  komme  tydske  Ord  frem,  saaledes: 
9.    hånd  lystet  da  at  spatzere. 

I  V.  13:  hand  slog  den  munck  til  plade,  er  det 
sidste  Ord  det  tydske  Platte,  Tonsur. 

Visen  findes  kun  i  een  Form,  og  denne  stanmier 
fra  trykte  Flyveblade  fra  det  I7de  Aarhundrede.  Selv  om 
nu  virkelig  her  en  Middelaldersvise  er  bleven  trykt, 
har  man  ingen  Grund  til  at  antage,  at  Visen  ogsaa  op- 
rindelig har  savnet  Omkvæd,  blot  fordi  det  ikke  findes 
i  Flyvebladet. 


Nr.  114  Henrik  af  Brunsvig. 


109 


Henrik  af  Brunsvig  (Nr.  114)  er  draget  bort  for 
at  kæmpe  med  Hedninger  og  har  bedet  sin  Hustru  vente 
j  syv  Aar  og  ikke  lægge  Hare  i  Bjørnens  Leie.  Henrik 
bliver  imidlertid  fangen  af  Hedningerne  og  maa  trække 
Harve  og  Plov.  Da  han  ser  en  Lindorm  og  en  Løve 
kæ^mpe  sammen,  hjæ^lper  han  Løven,  som  derpaa  følger 
ham  trofast  som  en  Hund.  Engang  sætter  han  sig  paa 
en  Sten  og  falder  i  Søvn;  da  fører  en  Engel  ham  syv 
Hundrede  Mile  til  Brunsvig,  hvor  han  kommer  netop 
som  hans  Hustru  skal  holde  Bryllup.  Jeg  tror,  at  det 
vil  være  tilstrækkeligt  til  at  betegne  denne  Vises  Karakter, 
at  hidsætte  følgende  Verslinier  af  den: 

A  1.  Hertugen  af  Brunsvig, 

hvor  finder  man  ien  iginn  nu  slig!^) 
A  11.   Du  læg  aldrig  Hare  i  Bjernens  Leie. 
12.  Fangen  blev  Hertugen,  det  var  værre. 
18.   Saa  underlig  Ting  emthyrit  ham 
25.  Saa  underlig  Ting  wyndthyres  han. 
28.  Du  sætte  Dig  neder  og  hvile  Dig, 

men  jeg  vil  bede  min  Skaber  for  Dig. 

Saafremt  virkelig  det  gamle  Visesprog  kjendte  et 
Verbum  emthyre,  opleve  Eventyr,  hændes,  vilde  de  have 
benyttet  det  idelig,  saa  stor  en  Brug  er  der  derfor  i  vore 
Viser,  men  det  findes  aldrig.  Ligesaa  lidt  omtale  Viserne 
„min  Skaber",  og  ligesaa  lidt  tale  de  i  det  Hele  i  denne 
Vises  Sprog.  Den  frembyder  væsentlig  kun  Karakteren 
af  en  rimet  Fortælling. 

Af  Visen  fmdes  to  Former  A  og  B,  men  B  bærer 
ifølge  Grundtvig  helt  igjennem  „Præg  af  en  ufolkelig 
Bearbeidelse",  „den  synes  at  <være  en  vilkaarlig  Be- 
arbeidelse,  til  hvilken  A  har  afgivet  Grundlaget,  men 
hvortil  desuden  har  været  benyttet  en  anden  ægte  Op- 
skrift, som  nu  ikke  kjendes".    A  findes  i  Karen  Brahes 


^)  Persenober  V.  4  (Brandt  II.  35):  man  finder  ikke  nu 
mange  slig. 

Foliohaandskrift  og  desuden  i  to  andre  Haandskrifter, 
der  have  havt  fælles  Forskrifl ,  men  det  førstnævnte 
Haandskrift  skal  dog  ifølge  Grundtvig  give  den  ældste 
og  bedste  Text.  Denne  Text  er  imidlertid  skreven  i 
sexliniede  Vers,  hvoraf  første  og  anden  Linie  er  en  Gjen- 
tagelse  af  det  foregaaende  Verses  halvanden  sidste  Linie; 
tredie  og  fjerde  Linie  rime  derpaa  sammen,  ligesaa  femte 
og  sjette.  B  har  firliniede  Vers,  ligeledes  med  Rim  for 
de  to  første  og  to  sidste  Linier,  men  uden  Gjentagelser 
(dog  maaske  oprindelig  med  disse).  Saaledes  har  kun 
Ab  og  Ac  de  almindelige  toliniede  Vers,  hvoraf  halv- 
andet gjentages,  men  det  er  i  høieste  Grad  tvivlsomt, 
om  dette  ikke  er  en  Omarbeidelse  og  Udvidelse  af  den 
fremmedartede  Form,  hvorved  den  blev  tvungen  mere 
ind  i  almindelig  Folkevisestil. 

Visen  Nr.  103  St.  Jørgen  og  Dragen  er  en  tem- 
mehg  mat  og  upoetisk  Fremtoning,  hvis  tre  svenske 
Former  have  et  Indledningsvers: 

Loffuat  warde  Jomfru  Maria 

och  henne  welsignade  son ! 

jack  uill  Eder  en-viso  at  queda. 

hon  år  giordt  om  riddar  sancto  Orrian. 

„Et  saadant  har  vor  Vise  vistnok  ogsaa  havt",  siger 
Grundtvig.  I  saa  Fald  kommer  den  Romanerne  og  den 
religiøse  Munkedigtning  meget  nær.  1  Slaget  paa  Brunke- 
bjerg  (147^1)  skulle  Svenskerne  have  kvædet  „Sankt 
Jørgens  Vise";  mulig  er  det  den  bevarede,  skjøndt  man 
vanskelig  kan  forst aa,  at  Visen  skulde  være  en  Kamp- 
vise, men  i  hvert  Fald  er  den  fra  en  sen  Middelalder 
og  nærmest  at  stille  i  Klasse  med  Romanerne. 

Den  historiske  Vise  Nederlaget  i  Dithmarsken 
(1  5  0  0)  Nr.  170  er,  som  Grundtvig  siger,  „digtet  i  en 
helt  ny  Stil,  den  allegoriske"  og  „har  en  anden  Verse- 
form  end  alle  vore  andre  gamle  Folkeviser.  Desuagtet 
er  den  afgjort  en  saadan  og  ikke  noget  Kunstdigt,  saa- 

lidt  som  noget  Krønikerim :  den  er  bleven  til  i  Folke- 
munde og  har  holdt  sig  indtil  den  et  halvt  Aarhundrede 
efter  blev  bragt  paa  Papiret  i  tre  forskjellige  Skikkelser, 
der  alle  ere  meget  forvanskede,  først  i  Munden  og  siden 
ved  Pennen".  Paa  V^isens  æsthetiske  Plads  skal  jeg  her 
ikke  komme  ind.  Saa  meget  er  i  alt  Fald  vist,  at  denne 
Vise  med  dens  Vers  paa  3 — 5  Linier,  dens  hele  afvigende 
forblommede  og  allegoriske  Karakter,  er  saa  afvigende 
fra  de  andre  Hundreder  af  Viser,  at  den  ikke  kan  komme 
i  Betragtning,  hvor  Talen  er  om  at  bestemme  Folke- 
visernes almindelige  Bygning.  Naar  Texten  B  ender 
med:  „det  siger  den  Svend,  som  med  var  i  den  Skare", 
mindes  man  om  de  tydske  historiske  Viser,  hvor  til 
Slutning  ofte  siges,  at  Visen  er  sungen  „von  einem  der 
auch  dabei  gewesen". 

Der  findes  nogle  faa  andre  Viser  uden  Omkvæd, 
men  hvor  dette  nærmest  maa  betragtes  som  tabt.  Den 
mærkeligste  af  disse  er  Nr.  156  Niels  Ebbe  søn,  en 
ægte  Folkevise:  ingen  af  dens  fem  Opskrifter,  ei  heller 
Vedels  Text  har  noget  Omkvæd.  Denne  Vise  maa  altsaa 
nævnes  som  en  egentlig  Undtagelse;  doger  der  vel  ikke 
Tvivl  om  at  kun  en  ulykkelig  Hændelse  har  berøvet  den 
hvad  den  oprindelig  besad. 

Besultatet  af  den  foregaaende  udførlige  Undersøgelse 
er  derfor  dette.  Der  findes  kun  saare  faa  Viser,  som 
mangle  Omkvæd,  og  hos  de  fieste  af  disse  skyldes  det 
sikkert  et  tilfældigt  Tab  i  Tidens  Løb.  Hos  enkelte  af 
dem  er  Fraværelsen  af  et  Omkvæd  derimod  særdeles 
betegnende,  og  det  udpeger  dem  ved  nærmere  Eftersyn 
som  Viser,  der  ikke  tilhøre  Middelalderen  eller  i  alt  Fald 
ikke  dansk  Folkedigtning.  Nogle  af  dem  ere  saaledes 
indvandrede  til  Landet  i  det  sidste  Par  Hundredaar  eller 
i  det  17de  og  16de  Aarhundrede;  andre  ere  ligefremme 
Oversættelser  og  bære  i  Sprog  og  Form  Mærker  af 
deres  oprindelige  Herkomst  og  Udseende,  atter  andre 

kunne  kun  betegnes  som  uægte  Folkeviser,  idet  de  slet 
ikke  synes  at  være  sungne  og  ikke  ere  byggede  for  Sang, 
men  ene  og  alene  skrevne,  hvorfor  de  ogsaa  kun  ere 
forefundne  i  et  enkelt  Haandskrift. 

I  det  Følgende  ville  vi  komme  til  at  se,  hvorledes 
vi  træffe  de  samme  Viser  igjen,  naar  vi  redegjøre  for 
den  ægte  Visestil  og  ægte  Visetone  samt  undersøge  det 
ejendommelige  ved  Visernes  Indhold  og  Aand.  Dersom 
man  skulde  mene,  at  et  Skyldig!  dog  maaske  ikke  tør 
udtales  hgeoverfor  alle  de  foran  gjennemgaaede  Viser, 
skjøndt  de  ganske  vist  maa  regnes  i  Klasse  med  mis- 
tænkelige Personer,  vil  det  altsaa  i  hvert  Fald  ikke  kunne 
volde  Overraskelse,  om  vi  senere  gjenfinde  de  samme 
Viser  paa  de  Anklagedes  Bænk,  tiltalte  for  andre  For- 
brydelser. 


Pemte  Kapitel. 


Rim,  Rythme  og  Melodi. 


Det  er  Folkevisernes  ydre  Form  og  Fremtræden, 
som  vil  være  Gjenstand  for  mine  Undersøgelser  i  dette 
Kapitel.  Af  Visernes  metriske  Bygning  skal  jeg  dog  ikke 
give  nogen  udførligere  Fremstilling.  Det  er  allerede 
gjort  med  megen  Sagkundskab  af  Ernst  von  der 
Recke  og  af  Ghr.  Rosenberg;  jeg  tør  ikke  tillægge 
mig  nogen  særlig  Indsigt  paa  dette  Omraade,  ligesom 
jeg  heller  ikke  kan  fremlægge  nye  Iagttagelser.  Men  da 
netop  V.  der  Reckes  Undersøgelser  paa  det  Nøieste  føre 
hen  imod  flere  af  de  Slutninger,  som  jeg  er  naaet  til  ad 
andre  Veie,  skal  jeg  i  al  Korthed  redegjøre  for  Visernes 
Metrik. 

Som  vore  Folkevisers  Grundform  kan  man,  med 
Anvendelse  af  den  klassiske  Oldtids  Metrik,  betegne  det 
jambiske  Dimeter,  og  enten  2  eller  4  Linier  danne 
Verset  (Strophen).  Men  det  er  yderst  sjeldent,  at  den 
jambiske  Grundform  fmdes  overholdt,  Anapæsten  træder 
i  Jambens  Sted,  de  dansende  Trin  af  Ghoriamben  —  en 
enkelt  Arsis  efterfulgt  af  en  Anapæst  høres  ofte,  og 
i  det  Hele  raader  stor  Frihed.  Jeg  har  kunnet  lede  i 
Dage  for  at  træffe  saa  regelrette  Vers  som  følgende: 

Nr.  114  (B  51).    Du  rag  mit  Skjæg,  Du  to  mit  Haar! 

saa  maa  Du  se  mit  dybe  Saar. 

Nr.  31  (A  16).    End  haver  jeg  en  danske  Hest, 
er  født  i  Sæbylund: 
hver  Sinde  han  til  Møllen  gaar, 
da  bær  han  femten  Pund. 

Det  er  saaledes  ikkun  rent  konstruktivt,  at  vi  naa. 
til  det  jambiske  Dimeter  som  Grundform.  Under  den 
store  Frihed,  hvori  Pxythmen  bevæger  sig,  lader  sig  som 
fast  Regel  vel  kun  sige,  at  hver  Verslinie  bestaar  af  fire 
(eller  tre)  tonevægtige  Stavelser,  forbundne  ved  een 
eller  flere  tonløse  Stavelser  i  hvert  Mellemrum. 

Den  toliniede  Strophe,  der  maaske  er  den  ældste, 
holdt  sig  gjennem  hele  Middelalderen  lige  til  dens  Slut- 
ning og  ind  i  det  16de  Aarhundrede.  Men  Sproget  var 
imidlertid  undergaaet  en  Forandring,  som  maatte  udøve 
Indflydelse  paa  Versemaalet.  Bøiningsendelserne  tabtes, 
og  der  anvendtes  istedet  derfor  Præpositioner,  de  ton- 
løse Smaaord  bleve  mange,  Artiklerne  trængte  sig  frem 
Under  denne  Væxt  blev  det  gamle  rythmiske  Skema  i 
^  det  toliniede  Vers  fortrængt,  og  man  var  paa  Veie  til 
langsomt  at  glide  over  i  en  mere  langstrakt  Rythme, 
der  skaffede  Plads  for  flere  Stavelser  i  Verset  og  hvor- 
ved det  toliniede  Vers  fik  en  udvidet  Form. 

Ernst  von  der  Recke  har  illustreret  Forandringen  i 
Visebygningen  ved  at  sammenstille  følgende  Vers: 

Islandsk:    Første  Terning  paa  Tavlbord  randt, 
Svenden  tabte,  Jomfruen  vandt. 

Norsk  :    Første  Guldterning  paa  Tavlebord  randt, 

Ungersvend  tabte,,  skjøn  Jomfru  hun  vandt. 

Dansk  (E):  Den  første  Gang  Guldterning  over  Tavlebordet  randt, 
den  Baadsmand  hau  tabte  og  Jomfruen  vandt. 


1)  Rosenberg  i  Nordisk  Tidskrift,  udg.  af  Letterstedtska 
Foreningen  1883.  294. 

Dansk  (O):    Den  første  Gang  Guldterning 
over  Tavlebordet  randt, 
den  liden  Baadsmand  tabte, 
og  den  skjøn  Jomfru  vandt.  " 

Man  vil  se,  hvorledes  Taktslagenes  Tal  her  er  voxet 
og  Rythmens  Bevægelse  ændret.  Dimetret  er  blevet 
udvidet,  først  gjennem  Smaatilføielser,  Ordombytninger 
og  Forsiringer,  først  i  anapæstisk  Retning  og  derpaa  i 
pæonisk,  tilsidst  brister  Pæonen  ^  ^  — )  over  og 
bliver  til  to  rene  Jamber  —  ^  — ),  og  man  falder 
tilbage  til  den  gamle  jambiske  Grundrythme,  men  med 
et  fordoblet  Antal  Arses,  idet  en  Accent  er  traadt 
frem  mellem  alle  de  oprindeligt  hosliggende  Saaledes 
fremkommer  da  bl.  A.  den  saakaldte  Liden  Karen 
Strophe : 

Og  her  Du,  liden  Karen,  og  vil  Du  være  min, 
syv  silkestukne  Kjoler  dem  vil  jeg  give  Dig. 

Den  har  optaget  nogle  af  Eiendommelighederne  ved 
Niebelungenverset  (om  hvilket  jeg  strax  skal  tale)  nemlig 
ved  sin  Anvendelse  af  Pauser  efter  tredie  Fod  (Ka-ren, 
Kjo-ler)  og  ved  sin  dipodiske  Bygning;  men  helt  iden- 
tiske ere  disse  to  Arter  Stropher  dog  ikke  -'). 

Her  vil  jeg  nu  gjøre  opmærksom  paa,  hvorledes  vi 
altsaa  igjen  møde  Liden  Karen  Visen  (Nr.  101) 
paa  en  enestaaende  Plads.  Jeg  har  i  det  Foregaaende 
af  andre  Grunde  udpeget  den  som  en  sildig  Vise,  der 
var  overført  til  Danmark  fra  Tydskland  i  Løbet  af  det 
17de  Aarhundrede  (S.  107);  nu  viser  den  sig  ogsaa  af 
rythmiske  Grunde  som  en  fremmed  Plante.  Flere  af  de 
i  nyere  Tider  fundne  jydske  Viser  have  antaget  samme 


")  Eecke,  Principerne  for  den  danske  Verskunst  I.  101. 
Recke,  Dansk  Verslære  §  93.  '■^)  Se  nærmere  herom  Rosen- 
berg 1.  c.  502. 

Versemaal  som  Liden  Karen  Visen.  Men  især  er  Ryth- 
men  bleven  almindelig  anvendt  i  nyere  svenske  Viser, 
og  den  passer  forsaavidt  ogsaa  bedre  med  dette  Sprog, 
som  Svensk  ofte  har  en  Biaccent,  hvor  vi  have  en  fuld- 
kommen tonløs  Stavelse  (hellige  —  hehga),  hvilken  let 
kunde  blive  for  svag  efter  Pausen  (og  alle  de  Guds 
Engle  —  och  alla  små  Gudsenglar) '). 

Ved  Siden  af  det  almindelige  toliniede  og  firliniede 
Vers  findes  et  meget  eiendommeligt  Versemaal  gjennem- 
ført  i  flere  Viser.  Vi  finde  det  i  Nr.  3  Sivard  og  Bry- 
nild: 

1.    Sivard  han  haver  en  Fole. 
den  er  saa  spag. 
Han  tog  stolt  Brynild  af  Glarbjerget 
om  lysen  Dag. 

3.    Stolten  Brynild  og  stolten  Signild, 
de  Jomfruer  to, 
de  gaar  dennem  til  Strande, 
deres  Silke  at  to. 

og  ligeledes  i  Nr.  90  Fæstemanden  i  Graven: 

„Du  stat  op,  stolten  Elselille, 

luk  op  Din  Dør! 
jeg  kan  saa  vel  Jesu  Navn  nævne. 

som  ieg  kunde  fer". 

Op  staar  stolten  Elselille 

med  Taare  paa  Kind: 
saa  lukker  hun  den  døde  Mand 

i  Buret  ind. 

I  Texten  B  af  denne  Vise  er  allerede  Rythmen  bleven 
noget  udvisket,  og  dette  Forhold  foreligger  ved  flere 
Viser,  hvor  man  netop  kun  kan  skimte  den  gamle! 
Rythme  af  denne  Art  gjennem  Forklædningen.  Omi 
dette  Versemaal  nu  end  ikke  findes  i  mange  Viser,  kunne 
dog  en  Del  saadanne  nævnes,  saaledes  Nr.  209  Stolt 


^)  Rosenberg  i  Nord.  Tidskrift  501. 

Elins  Hævn,  Abrahamson  Nr.  181  Hagens  Dans  og  Kvad 
(se  foran  S.  11),  Utrykt  Nr.  42,  Kristensen  1.  Nr.  65, 
II.  Nr.  11,  27. 

Jeg  tvivler  ikke  paa  at  denne  Rythme  er  gammel. 
Rosenberg  udtaler  den  Formodning  at  følgende  Vers  af 
en  islandsk  Spotte  vise  fra  1221  (Sturlunga-Saga  VII.  c.  44) 
har  havt  samme  Versemaal: 

Loptr  er  i  eyjum,  Lopt  er  paa  Øerne, 

bitr  lunda-bein ;  gnaver  Ben  af  Lunde  [Fugl] ; 

Sæmundr  er  å  heidum..  Sæmund  er  paa  Hederne, 

etr  berin  ein.  spiser  ikkun  Bær. 

Imidlertid  forekommer  del  mig,  at  der  paa  Utr  og  etr 
nødvendig  maa  falde  en  Accent  i  Forening  med  en  svag 
Bitone;  der  er  med  andre  Ord  i  anden  og  fjerde  Linie 
tre  Taktslag,  hvilket  for  fjerde  Linies  Vedkommende 
yderhgere  fremgaar  af  at  et  Haandskrift  har:  „ok  etr 
berin  ein".  Man  vil  saaledes  næppe  kunne  regne  denne 
Vises  Versemaal  herhen. 

Hvad  der  mest  forundrer  ved  Rythmen,  er  at  første 
og  tredie  Linie  saa  bestemt  danne  en  Modsætning  til 
anden  og  fjerde  Linie.  Medens  den  første  Linie  danser 
paa  Taaspidsen,  gaar  den  anden  stitt  i  Takt;  man  lige- 
som føler  traadte  Trin.  Men  hertil  skal  jeg  komme  til- 
bage ved  at  omtale  Melodierne. 

Helt  forkjelligt  fra  de  foran  nævnte  Versemaal  er 
Niebelungen verset.  Dets  Form  er  velbekjendt  i 
dansk  Poesi.  Otte  Linier,  hvoraf  anden  og  fjerde,  sjette 
og  ottende  Linie  parvis  rime  sammen  og  ordentligvis 
have  mandlige  Rim,  medens  de  andre  Linier  ligeledes 
parvis  have  kvindelige  Rim,  en  karakteristisk  Pause 
ved  den  første,  tredie,  femte  og  syvende  Linies  Slutning, 
eller  for  at  tale  mere  videnskabeligt,  istedetfor  den  fjerde 
Arsis  i  et  ufuldstændigt  jambisk  Tetrameter,  en  Pause, 
som  bliver  en  Bestanddel  af  selve  Rythmen,  det  er  de 

vigtigste  Kjendetegn  paa  denne  Versart ').  Det  ægte 
gamle  Niebelungenvers  har  desuden  den  Eiendomme- 
lighed,  at  den  ottende  Linie  altid  har  en  Arsis  mere, 
fire  udfyldte  Taktslag.  Denne  sidste  Egenhed  er  dog 
gledet  bort  i  vore  nyere  Digteres  Vers  af  denne  Art,  og 
i  disse  har  i  dot  Hele  Strophen  modtaget  nogle  smaa 
Modifikationer.  For  at  bringe  Rythmen  i  Erindring  hid- 
sætter jeg  som  Prøve  et  Vers  af  Øhlenschlågers  Helge: 

Da  sagde  Konnin^  Helge: 
af  tvende  haarde  Kaar 
det  blideste  vi  vælge, 
som  Helten  vel  anstaar. 
Jeg  seiled  over  Vandet 
med  Kæmper  og  med  Mod, 
men  jei;-  vil  skaane  Landet, 
og  jeg  vil  spare  Blod. 

Overfladisk  betragtet  kunde  Formen  opfattes  som  en 
sexfodet  jambisk  med  Anapæst  i  fjerde  Fod,  men  da 
overhører  man  netop  Versets  mest  karakteristiske  Eien- 
dommelighed  nemlig  det  Taktslag,  som  falder  i  Rummet 
mellem  tredie  og  fjerde  Arsis  (Hel-ge).  Her  fattes  en 
Arsis.  som  -Øret  forlanger  erstattet  med  en  Pause. 

Niebelungenstrophen  kan  nu  undergaa  en  Række 
Modifikationer,  uden  at  Grundformen  nogensinde  ud- 
viskes. Den  anden  Thesisstavelse  kan  bortkastes  (Des 
antwurte  Sivrit),  Pausen  kan  forlægges  fremad,  to  The- 
sisstavelser  af  to  hosliggende  Fødder  kunne  bortkastes 
(V^ol  uf,  sprach  Sivrit),  og  saa  fremdeles.  Versemaalet 
er  overordentlig  rigt,  udspændeligt  og  sammentrækkeligt, 
med  høist  udtryksfulde  Variationer  og  det  formrigeste  af 
alle  -').  Efter  Reckes  Udregning  kan  der  i  det  otteliniede 
Vers  forekomme  50,000  Millioner  Kombinationer;  men 


1)  Recke,  Vevskunst  I  178  f  IL  68  f  Verslære,  Cap.  8. 
2)  Recke,  Verskunst  IL  68  f. 

uagtet  Variationernes  Mangfoldighed  beholder  Verset  dog 
sin  Karakter  ubeskaaren. 

Af  dette  Versemaal  findes  ikke  mindste  Spor  i  vore 
Folkeviser,  skjøndt  man  rigtignok  stundom  har  sammen- 
blandet disses  Rythmer  dermed,  især  fordi  man  regnede 
Liden  Karen  Strophen  herhen.  Hvad  der  bestemt  skiller 
Folkevisernes  Versemaal  herfra,  er,  at  dette  mangler 
hine  Panser,  at  det  ikke  har  de  fire  betonede  Stavelser 
i  sidste  Verslinie,  ligesaa  Hdt  som  det  ved  Bortkastelse 
af  Thesisstavelser  skaber  Dobbeltarses.  Herfra  danner 
dog  een  Vise  en  Undtagelse,  nemlig  Nr.  5  Gri- 
milds Hævn.  Grundtvig  har  været  opmærksom  paa 
Visens  Nærhed  ved  Niebelungenlied ;  han  opstiller  Vers 
af  den  tydske  Sang  parallelt  med  Vers  af  Grimildsvisen 
for  at  godtgjøre  Ligheden,  uden  dog  nærmere  at  be- 
dømme denne  Vises  Rythine.  Rosenberg  og  ligesaa 
Recke  have  imidlertid  med  fuld  Føie  erklæret  dens 
Versemaal  for  helt  afstikkende  fra  andre  danske  Visers 
og  derimod  paavist  dens  Overensstemmelse  med  Niebe- 
lungenverset.    En  Sammenligning  vil  let  vise  det: 


Do  wuohs  in  Niderlanden 
eins  richen  kiineges  kint, 
des  vater  der  hiez  Sigemunt 
sin  muoter  Sigelint, 
in  einer  richen  biirge, 
witen  wol  bekant, 
nidene  bi  dem  Rine: 
diu  was  ze  Såntén  genant. 

In  sinen  besten  ziten, 
bi  sinen  jungen  tagen, 
man  mohte  michel  wunder 
von  Sivride  sagen, 
waz  éren  an  im  wiichse 
und  wie  schone  was  sin  lip. 
sit  heten  in  ze  minne 
diu  vil  wåtlichen  wip. 


Det  var  Fru  Kreraold 
hun  lod  Mjøden  blende: 
det  var  saa  mangen  fri  Helled, 
hun  Buden  efter  sende: 
„Dubed  dennem  komme  tilOrlog, 
Du  bed  dennem  komme  til  Krig ! 
der  skal  saa  mangen  fri  Helled 
forlade  sit  unge  Liv!" 

Det  var. Helled  Hagens  Moder, 
hun  drømte  saa  underlige, 
at  den  gode  Fole  styrte, 
som  han  skulde  hen  ride: 
„Den  Drøm,  han  haver  at  sæde, 
kjære  Sønne  min ! 
Vogte  Dig  alt  fuld  saare  vel. 
Din  Søster  forraader  Dig!" 

I  Ordene  Orlog^  Moder,  styrte,  sæde,  vil  man  tydelig- 
mærke  de  foran  nævnte  Pauser;  de  bortkastede  Theses 
komme  høist  karakteristisk  frem  i:  Det  var  Fru  Kremold, 
Hun  lod  Mjøden,  Da  bed  dennem  o.  s.  v.  Saaledes  er 
der  ikke  Tvivl  om,  at  vi  i  denn  e  en  e  Vis  e  af  hele 
vor  Viseskat  træffe  Niebelungenverset.  Men  herved  vinder 
jeg  en  ny  Bekræftelse  paa  den  Paastand,  som  jeg  foran 
hævdede  ved  mange  andre  Grunde,  at  denne  Vise  slet 
ikke  bør  betegnes  som  en  Folkevise.  Det  er  ingen  Be- 
handling eller  Omdannelse  af  en  tydsk  Vise;  det  er  en 
Oversættelse  af  en  fremmed  Text. 

Om  vort  Folkeviseverses  Herkomst  vil  jeg  dernæst 
bemærke  Følgende  Flere  Forskere,  saaledes  i\.  M. 
Petersen,  Grundtvig  og  Rosenberg,  have  udtalt,  at  den 
toliniede  Strophe  maa  være  den  ældste.  Rosenberg  har 
endvidere  fremsat  den  Tanke,  at  det  firliniede  Vers  er 
opstaaet  af  det  toliniede  derved,  at  i  Sange  med  tvende 
Omkvæd  (et  Indstev  og  et  Efterstev)  disse  ere  blevne 
medtagne  i  Texten  og  gjorte  til  Bestanddel  af  den. 
Ernst  V.  der  Recke  har,  som  det  forekommer  mig,  med 
fuld  Føie  forkastet  en  saadan  Antagelse.  Han  gjør  op- 
mærksom paa  at  i  Viser,  hvor  disse  dobbelte  Omkvæd 
forekomme,  er  i  det  langt  overveiende  Antal  Tilfælde 
det  første  Omkvæd  kort,  det  andet  langt  (som  Exempel: 
Med  Raade  —  Kong  Valdemar  han  lover  dem  baade), 
og  at  denne  Type  i  rythmisk  Henseende  utvivlsomt  er 
mere  fuldendt  end  to  Ugelange  Linier,  fordi  Indstevet 
tydelig  viser  sig  som  Bistev,  Efterstevet  som  Hovedstev 
Omkvædenes  sædvanlige  Form  peger  saaledes  ikke  hen 
paa  at  de  skulde  have  dannet  Broen  over  til  det  fir- 
liniede Vers. 

Som  Overgangsled  maatte  man  jo  endvidere  nærmest 
antage  den   Viseform,  hvor  første  og  andet  Omkvæd 


^)  Kecke,  Verskunst  I.  114  f. 

rimede  sammen,  men  denne  Type  er  forholdsvis  sjelden 
repræsenteret.  Rosenberg  har  som  Exempel  paa  en 
Overgangsform  anført  Nr.  42  Havfruens  Spaadom,  hvor 
det  første  Omkvæd  er  uforanderhgt:  „den  Havfrue  danser 
paa  TiUie'',  medens  det  sidste  Stev  afvexlende  lyder: 
For  hun  skal  fremme  min  Villie,  Nu  haver  jeg  fremmet 
Din  Villie,  Da  fremmed  hun  ikke  min  Villie  o.  s.  v.,  og 
altsaa  paa  en  vis  Maade  er  bleven  en  Del  af  Strophen. 
Dette  Exempel  forekommer  mig  dog  ikke  heldigt,  idet 
alene  Vedel  har  det  skiftende  Omkvæd.  Den  gamle  Op- 
skrift i  Svanings  Haandskrift,  som  Vedel  har  benyttet, 
har  uforanderligt:  For(eengang:  men)  hun  haver  (havde) 
fremmet  hendes  Villie.  Og  i  det  Hele  ere,  som  foran 
paavist,  de  skiftende  Omkvæd  en  saa  sildig  og  med 
Visernes  hele  Væsen  uoverensstemmende  Frembringelse, 
at  de  sikkert  ikke  kunne  have  havt  denne  Indflydelse 
paa  Visernes  Grundform. 

Jeg  tror  ikke,  at  man  er  i  Stand  til  at  paavise  noget 
Overgangsled  mellem  den  to-  og  den  firliniede  Strophe, 
og  jeg  vil  derfor  snarest  være  tilbøielig  til  at  slutte  mig 
til  Ernst  v.  der  Recke,  der  antager,  at  den  firliniede 
Kæmpevisestrophe  er  indvandret  til  Danmark  fra  Tydsk- 
land  sammen  med  Visernes  Emner,  hvilke  jo  i  stort 
Maal  ere  bragte  til  Landet  sydfra  ;  man  behøver  saaledes 
blot  at  tænke  paa  Alt,  hvad  der  er  modtaget  af  Sagn- 
kredsen om  Didrik  af  Bern. 

Den  toliniede  Kæmpevisestrophe  har  N.  M.  Petersen 
S  villet  udlede  af  den  gamle  nordiske  Kvi5uhåttr.  Altsaa 
skulde  Vers  som  disse  (af  Voluspå): 

Ond  f)au  ne  åttu 
od  f)au  ne  hofOu 
lå  né  læti 
né  litu  goda 

være  omdannede,  idet  første  og  anden  Linie  dan- 
nede det  toliniede  Kæmpeviseverses   første  Linie,  de 

to  andre  dets  anden.  Rosenberg  har  tiltraadt  denne  An- 
tagelse, som  han  finder  bekræftet  ved  det  Udseende, 
som  nogle  af  de  tidligst  optegnede  Visevers  have.  Han 
benytter  saaledes  den  i  Runehaandskriftet  fra  c.  1300 
forefundne  Visestump:  „J3rømde  mik  en  drøm  i  nat  um 
silki  ok  ærhk  pæl  [kostbart  Tøi]"  og  det  i  et  gammelt 
svensk  Haandskrift  fra  1420—50  forefundne  Visestykke  '): 

Redhu  kompana  redhobona  [Fællerne  rede  redebonne] 
iwer  thiokka  skogha 
oc  gildo  met  synd 
venisto  jomfrw. 

Her  hvor  Verset  indeholder  Rogstavrim,  skal  Ligheden 
formenthg  blive  slaaende.  Rosenberg  sammenstiller  altsaa 
Versene  saaledes: 

lå  né  læti  drømde  mik  redhu  kompana 

né  litu  go5a        en  drøm  i  nat  redhobona 

Imidlertid  har  Rosenberg  selv  fremsat  en  Indvending 
mod  denne  Antagelse  -).  Han  gjør  opmærksom  paa,  at 
i  Kvi5uhått  er  hver  Retoning  lige  stærk,  medens  i  Linien 
„Drømde  mik  en  drøm  i  nat"  anden  og  fjerde  Retoning 
er  svagere  end  første  og  tredie.  Og  saaledes  er  Til- 
fældet netop  i  alle  Viser,  eller  med  andre  Ord:  Vise- 
verset har  en  langt  lettere  og  hurtigere  Gang  end 
Kvi5uhått.  Rosenberg  fremdrager  dog  et  andet  Moment, 
der  kunde  pege  hen  paa  en  Oprindelse  fra  KviOuhått, 
nemlig  at  der  mærkes  en  Cæsur  i  vore  Viselinier  (Dronning 
Dagmar  Hgger  —  i  Ribe  syg).  Dette  Indsnit  er  for- 
mentlig gjennemgaaende  og  synes  at  vise  hen  paa  en 
stærk  Trang  hos  den,  der  først  opfandt  et  saadant  Vers, 
til  at  høre  hver  Versedel  for  sig.    Eller  med  andre  Ord 


^)  Fornsvenskt  Legendarium  877.  -)  Nordboernes  Aands- 
liv  II.  412. 


Versemaalets  Herkomst. 


123 


paa  det  Sted,  hvor  Kvi5uhåtts  to  Kortlinier  ere  voxede 
sammen,  mærkes  endnu  Arret.  Recke  har  imidlertid 
paa  fyldestgjørende  Maade  godtgjort,  at  der  ikke  findes 
nogen  saadan  Gæsm*  i  Verslinien ;  hvis  en  saadan  havde 
været  tilstede,  vilde  man  aldrig  have  kunnet  anbringe 
Flerstavelsesord  med  dobbelt  Betoning  netop  tværs  over 
det  formentlige  Gab  (Det  maa  nu  hver  Danekvinde  vide), 
saaledes  som  det  dog  ofte  er  Tilfældet '). 

Mod  Nedstamningen  fra  Kvii^uhått  anfører  Rosen- 
berg desuden  selv,  at  man  ikke  kan  forstaa.  hAwfor  kun 
den  halve  Kvi5uhåttstrophe  er  bleven  benyttet  til  at 
danne  Viseverset  istedetfor  at  de  fire  sidste  Kortlinier 
jo  burde  have  kunnet  danne  endnu  to  Viseh'nier.  Men 
endvidere  afviger  Rythmernes  øvrige  Smykke  helt  fra 
Kvi5uhått.  1  dette  Versemaal  findes  jo  saaledes  aldrig 
Enderim,  men  Bogstavrim,  og  Rosenberg  erkjender,  at 
i  Viserne  Bogstavrimet  „aldrig  er  søgt  eller  brugt  som 
regelbunden  Udsmykning".  Jeg  skal  i  det  Følgende 
paa  vise,  at  Bogstavrim  ikke  spille  nogensom  helst 
Rolle  i  Viserne.  Endelig  er  Omkvædet  en  umistelig  Del 
af  Viseformen.  løvrigt  vil  jeg  bemærke,  med  Hensyn 
til  de  af  Rosenberg  parallelt  opstillede  gamle  Visevers, 
at  der  findes  den  Vanskelighed  ved  at  benytte  dem,  at 
de  ere  Begyndelsesvers,  som  meget  ofte  have  en  fastere 
Bygning  end  den  øvrige  Text,  og  derhos  ofte  et  Verse- 
maal, der  afviger  fra  de  følgende  Vers  i  Visen.  I  det 
Hele  er  det  bedst  endnu  at  lade  Spørgsmaalet  om,  hvor- 
ledes vore  Visers  Versemaal  er  opstaaet,  staa  hen.  Ikkun 
Eet  tror  jeg  der  er  al  Grund  til  at  hævde,  nemhg  at  man 
Intet  vinder,  men  snarere  bringer  Forstyrrelse  og  Uklar- 
hed til  Veie,  om  man  tager  de  gamle  islandske  Verselag 
til  Udgangspunkt  eller  til  Sammenligning.  Det  gjælder 
her  som  i  saa  mange  andre  Henseender  med  Hensyn  til 

')  Recke,  Verskunst  I.  109  f. 

Visernes  Form  og  Emne,  at  man  ser  langt  rigtigere,  om 
man  er  opmærksom  paa  den  store  Afstand  og  den  frem- 
trædende Forskjel  mellem  Viserne  og  Oldtidsdigtningen. 

Vi  skulle  derefter  betragte  Rimet.  Viserne  have 
Stavelserim.  I  Rimordene  stemme  de  betonede  Stavelsers 
Udlyd  fra  Vokalen  til  Enden  overens.  Dog  gjøre  Viserne 
ikke  Fordring  paa  kun  at  benytte  egentlige  Rim 
(konsonerende),  hvor  alle  de  efter  Vokalen  følgende 
Bogstaver  ere  i  Overensstemmelse.  Dersom  vi  tage  en 
Vise  som  German  Gladensvend  (Nr.  33)  for  os,  finde  vi 
her,  foruden  Rim  som  Hand — kan,  smaa — slaa,  0 — Mø, 
Rim  som  disse:  Stavn — kan,  sammel— Vand,  Strand- 
Barn,  hvide — given,  Vinge— paa  Kinde,  Rhin — Tid,  hvad 
der  kan  betegnes  som  V  o  k  a  1-H  a  1  v  r  i  m ;  Konsonanterne, 
som  følge  efter  den  samme  Vokal,  ere  forskjellige.  Men 
vi  fmde  endvidere  Rim  i  denne  Vise,  i  hvilke  Vokalerne 
ere  forskjellige,  saaledes  fem — kom,  fem — Søn,  Hand — 
hjem,  de  saakaldte  Konsonant-Halvrim,  hvor  LydUg- 
heden  og  Velklangen  frembringes  ved  en  vis  Overens- 
stemmelse af  Konsonanterne. 

Det  kunde  altsaa  synes,  som  om  Middelalderens 
Digtere  slap  langt  lettere  til  deres  Rim  end  Poeterne  i 
den  nye  Tid.  Imidlertid  har  vor  Tid  den  store  Fordel 
at  have  et  ganske  anderledes  rigt  og  mangfoldigt  Sprog, 
og  dernæst  vare  mange  af  de  Rim,  der  nu  ansees  for 
gode  og  tilladehge,  ja  velklingende  Rim  dengang  ikke 
tilstedelige  eller  brugelige.  Jeg  vil  saaledes  gjøre  op- 
mærksom paa,  hvad  jeg  tror  Enhver,  der  kjender  Noget 
til  Folkevisesproget,  vil  godkjende,  at  man  ikke  eller  dog 
høist  nødig  benyttede  en  Diphtong  som  Rimvokal,  altsaa 
ikke  Rim  som  Vei — ei,  Feide — Leide,  havde -lagde  (i 
Nr.  196,  opskrevet  1650,  findes  i  Vers  13  Ravn— Navn). 
Selv  om  man  brugte  en  Diphtong  i  det  ene  af  Rim- 
ordene, dannede  man  nødig  et  Helrim  med  det  andet 
Rimord.    Netop  i  German  Gladensvend- Visen  have  vi 


Rim. 

Rimene  Stavn — kan,  og  naar  i  et  Vers  tillige  Rimet 
Stavn — Havn  forekommer,  skyldes  det  en  Feilskrift  for 
Hav  („ud  af  den  vilde  Hav").  Saadanne  Rim  som 
undre—dundre,  vandre  -  andre,  vil  man  ogsaa  søge  for- 
gjæves  i  Viserne.  Medens  det  endvidere  i  de  rimede 
Romaner  mylrer  med  Rim  som  Bjerg— Dværg,  Konster 
— Blomster,  Borrig  — Sorrig,  er  man  i  Viserne  afgjort 
betænkelig  ved  denne  Slags  Rim.  Allermindst  kan  man 
træffe  paa  Rim  som  ringende — klingende.  Dette  viser 
et  Maadehold,  som  man  havde  paalagt  sig,  og  peger 
bestemt  hen  paa,  at  man  undgik  Alt,  hvad  der  kunde 
synes  Klingklang. 

Vi  skulle  fremdeles  undersøge  om  foruden  Enderimet 
ogsaa  Bogstavrimet  er  anvendt.  Ved  Alliteration, 
Konsonantrim  eller  Stavrim  forstaaes,  at  tvende  hurtigt 
efter  hinanden  følgende  Ord  have  samme  Begyndelses- 
Konsonant  eller  -Konsonanter  umiddelbart  foran  Vokalen 
(Skam  og  Skjændsel,  Spot  og  Spe,  fra  Top  til  Taa) 
samt  at  disse  falde  paa  betydningsfulde  Stavelser  (Recke, 
Verslære  192).  Saaledes  fmdes  der,  som  Grundtvig 
siger,  „stærke  Stavrim"  i  Indledningsverset  til  Sune 
Folkesøn  Nr.  138: 

A  1.    Nu  ligger  de  Helte  veien 

saa  vidt  over  Sveriges  Land: 
det  voldte  Hr.  Sune  Falkursen, 
voldtog  den  Lillievand, 

Og  det  gjælder  ogsaa  om  det  tilsvarende  Vers  i  den 
svenske  Vise: 

De  hjelther  de  ligge  slagne 
så  vitt  om  Sveriges  landh, 
alt  sedan  Hr.  Sone  Folvarson 
borttog  det  lillievand. 

Om  det  danske  Vers  vil  jeg  iøvrigt  bemærke,  at  Sangeren, 
dersom  han  havde  været  ret  kunstfærdig,  burde  have 

givet  et  nyt  Rimbogstav  i  de  to  sidste  Linier,  og  om 
det  svenske  Vers,  at  egentlig  kun  den  tredie  Linie  inde- 
holder et  korrekt  Bogstavrim,  nemlig  et  saadant  i  hvilket 
alle  Konsonanter,  der  gaa  foran  Ho  ved  vokalen,  stemme 
overens. 

At  der  tindes  Bogstavrim  i  vore  Folkeviser  bliver 
gjerne  betragtet  som  en  Kjendsgjerning.  Allerede  Rask 
omtaler  dem  i  Indledningen  til  sin  angelsachsiske  Sprog- 
lære (S.  28).  Mange,  især  Philologer,  have  senere  be- 
mærket dem  eller  glædet  sig  ved  at  kunne  paavise  dem, 
selv  om  Qian  muligvis  erkjender,  at  de  ikke  ere  brugte 
som  regelbunden  Udsmykning.  Een  Stemme  har  dog 
bestemt  lydt  mod  denne  Antagelse,  nemlig  Ernst  von 
der  Reckes,  og  hans  fine  poetiske  Høresans  turde  vel 
i  et  saadant  Spørgsmaal  gjælde  mere  end  Philologernes 
af  Ordenes  Udseende  hildede  Syn.  Vi  skulle  nu  paa- 
vise, at  der  ikke  paa  nogen  Maade  findes  flere  Stavrim 
i  vore  Folkeviser  end  i  ethvert  velklingende  Digt,  at 
Stavrimet  aldeles  ikke  er  blevet  benyttet  bevidst  af 
Visernes  Forfattere,  og  at  det  skyldes  Misforstaaelse, 
naar  man  mange  Steder  enten  har  iagttaget  dem  eller 
ment  at  kunne  fremstille  en  ældre  og  rigtigere  Form, 
som  havde  Stavrim,  hvilke  vare  gaaede  til  Grunde  under 
Tidens  Tand. 

Den  Tids  Digtere  følte  ikke  mindre  end  Nutidens 
uvilkaarligt  Nytten  af  Bogstavrim  til  at  give  Verset  Fald 
og  Klang;  men  de  anvendte  det  aldrig  forsætligt  eller 
dog  kun  undtagelsesvis  som  et  væsentligt  Moment.  De 
anbragte  ikke  Bogstavrimet  paa  de  vægtige  Stavelser  eller 
der  hvor  Taktslaget  falder,  og  dog  er  det  først  naar 
Bogstavrimet  og  Taktslaget  falder  sammen,  at  der  kan 
være  Tale  om  Alliteration.  Dette  vil  blive  klarere  ved 
at  gjennemgaa  de  paaberaabte  Exempler.  Saaledes  ud- 
taler Bagge  om  Formen  A  af  Visen  Nr.  72  Unge  Hr. 
Thor  og  Jomfru  Thore,  at  den  „har  en  alderdommelig, 

kraftig  og  fuldtonende  Klang;  Stavrim  er  meget  hyppigt". 
Vi  skulle  som  et  Stykke  af  den  lange  Vise  (III.  843),  i 
hvilket  disse  formentlige  Rim  vel  særlig  vise  sig,  hid- 
sætte følgende  Vers.  Ridderens  Datter  siger  til  sin 
Fader : 

A  40.    Lover  I  mig  til  Tavlbord  at  gaa, 
den  Zange  Dag  maa  mig  forgaa. 

41.  Den  Ridder  lærte  sin  Datter 
den  lunge  Dag  til  Aften. 

42.  „En  liåen  Stund  dog  ikke  længe: 

Du  vinde  ikke  Guld  af  fremmede  Svende! 

43.  Du  vogte  Dig  vel  for  Thor  hin  rige: 
jeg  frygter  saa  mst,  han  -yil  Dig  svige." 

44.  Bruden  axler  67Larlagen.9/cind : 

hun  gaar  i  Loft  for  unge  Thor  ind. 

45.  Jomfruen  ind  ad  Døren  ^ren, 
unge  Thor  staar  hende  op  igjen. 

46.  Den  første  Tavel  paa  Tavelbordet  randt, 
hin  unge  Thor  Legen  vandt. 

Jeg  har  udpeget  alle  de  Steder,  hvor  der  i  disse  Vers 
kunde  synes  at  være  anvendt  Rimbogstaver,  men  man 
vil  se,  hvor  slap  og  mat,  hvor  lydløs  og  spagfærdig  al 
denne  AUiteration  falder,  hvad  der  simpelthen  har  sin 
Grund  i'  at  Rimbogstaverne  dels  kun  halvveis  ere  saa- 
danne,  dels  findes  paa  svagt  betonede  Stavelser. 

Høist  karakteristiske  ere  de  Udtalelser,  som  ere 
faldne  om  Nr.  106  Sjælen  for  Himmerigs  Dør, 
ligesom  i  det  Hele  den  Opfattelse  af  denne  Vise,  der  er 
bleven  fremsat.    Visen  lyder  saaledes: 

1.    Der  kom  en  Sjæl  for  Himmeriges  Dør: 
—  Herre  Jesu  være  her  inde  hos  os!  — 

hun  bad  sig  ind  udi  Jesu  Navn. 
Herre  Jesu  Christ,  for  han  bær  Himmeriges  Krone. 

2.  Der  udkom  en  Engel,  for  Sjælen  at  staa: 
„Slet  ingen  Naade  saa  kan  Du  faa. 

3.  Hvad  gjorde  Du  om  3/andagen? 

Du  vilde  ikke  give  den  Hungrige  Mad. 

4.  Hvad  gjorde  Du  om  Tirsdagen? 

Du  vilde  ikke  lædske  den  tørstige  Sjæl. 

5.  Hvad  g.jorde  Du  om  Onsdagen? 

Du  vilde  ikke  laane  den  Nøgne  Dine  Klæder. 

6.  Hvad  gjorde  Du  om  Torsdagen? 

Du  vilde  ikke  laane  den  iZ'usvilde  Hus. 

7.  Hvad  gjorde  Du  om  T'redagen? 

Du  vilde  ikke  høre  den  Fattiges  Bøn. 

8.  Hvad  gjorde  Du  om  -Løverdagen? 

Du  vilde  ikke  op/ukke  de  Fangnes  Dør. 

9.  Hvad  gjorde  Du  om  Søndsigen? 

Du  vilde  ikke  gaa  til  Kirken  med  Bøn. 

10.    Prædiken  var  ikke  halv  endt, 

—  Herre  Jesu  være  her  'inde  hos  os!  — 

førend  Du  gik  hjem  og  syndede  igjen." 
Herre  Jesu  Christ,  for  han  bær  Himmeriges  Krone. 

Grundtvig  har  ved  at  optage  den  mellem  „Dan- 
marks gamle  Folkeviser",  som  jo  hans  Værks  Titel  er, 
vistnok  ment,  at  den  tilhørte  Middelalderen.  Her  fore- 
kommer det  mig  dog  rigtignok,  at  man  kan  fremsætte 
det  Spørgsmaal,  med  hvilken  Ret  denne  Sang  kan  stilles 
sammen  med  vore  Folkeviser  og  i  det  Hele  taget,  hvorfor 
man  skal  antage,  at  den  er  ældre  end  Aaret  1732,  i 
hvilket  den  udkom  i  et  Flyveblad.  Den  eneste  Lighed 
med  Folkeviserne  er  dens  dobbelte  Omkvæd,  men  i 
Folkedigtningen  fra  det  17de  og  18de  Aarhundrede  an- 
vendtes jo  ogsaa  Omkvæd,  de  gamle  Folkeviser  med 
Omkvæd  levede  videre  paa  Folkets  Læber  —  ligesom 
Omkvæd  jo  endnu  findes  der  i  vore  Dage  —  og  selv 

religiøse  Sange  forsynede  man  jo  med  Omkvæd.  Om 
Visen  i  det  Hele  kan  siges  at  indeholde  en  Rythme,  er 
vel  høist  tvivlsomt;  om  Enderim  er  der  ikke  Tale  og 
Visens  „Digter"  har  istedetfor  anvendt  en  egen  Slags 
Rim,  hvis  Lige  man  næppe  har  set  Mage  til  før  eller 
siden,  saaledes  Fredagen— Fattiges  Bøn,  Løverdag— op- 
lukke Dør,  Søndagen— Bøn  o.  s.  v.  Der  er  i  den  hele 
Vise  ikke  mindste  Levning  af  Katholicisme,  saaledes  at 
den  af  den  Grund  skulde  antages  for  at  være  Aarhundreder 
gammel;  der  findes  i  den  ikke  fjerneste  Spor  af  gamle 
Ordformer,  som  kunde  nødsage  os  til  at  føre  den  tilbage 
til  en  ældre  Tid  end  1732.  Endelig  er  —  som  Grundtvig 
siger  —  Emnet  om  en  Sjæl  for  Himmerigs  Dør  flere 
Gange  behandlet  i  tydske  Sange.  Her  er  med  andre 
Ord  ingensomhelst  Grund  til  ikke  at  overholde  den  ved 
alle  andre  historiske  Kilder  iagttagne  Regel,  at  et  Akt- 
stykkes Alder  først  og  fremmest  bestemmes 
efter  den  Tid,  da  det  for  første  Gang  frem- 
træder. Visen  kan  med  andre  Ord  kun  opfattes  som 
et  barnligt,  poesiløst  Forsøg  af  en  Skillingsvisedigter  og 
Poet  i  Aabenraa  paa  Holbergs  Tid. 

Ikke  desmindre  udtaler  Bugge  om  dette  Misfoster  af 
en  Vise,  at  „det  synes  at  være  mere  end  et  Tilfælde,  at 
Stavrim  findes  i  flere  Vers,  som  derimod  mangle  Ende- 
rim", og  at  vi  af  disse  Stavrim  maa  slutte,  „at  der 
ogsaa  har  været  Stavrim  i  V.  5,  6  og  9.  Maaske  skulde 
i  V.  6  for  Hus  sættes  Tag  og  i  V.  9  for  Bøn  læses 
Sang.  Af  V.  4  maa  da  videre  sluttes,  at  Visen  er  for- 
fattet efter  at  Lyden  [>  var  tabt  i  Dansk,  thi  Ordene 
Tirsdag  og  før  stig,  som  her  danne  Rim  sammen,  hed  i 
den  gamle  danske  Tunge  Tysdagr  og  ^yrstr.  Stavrimede 
Vers  digtedes  altsaa  paa  Dansk  endnu  paa  den  Tid  da 
Lyden  ]>  ikke  længer  hørtes"  (KL  903).  Til  denne  An- 
tagelse har  en  anden  udmærket  Forsker  Gustav  Storm 
sluttet  sig;  han  har  benyttet  Visen  under  sine  Beviser 

for  at  Stavrim  og  P'ornyrdalag  have  holdt  sig  længe  i 
Danmark;  Visen  er  „ikke  ældre  end  14de  Aarhundrede, 
kanske  15de",  „men  den  staar  aabenbart  paa  et  Over- 
gangsstadium,  da  den  har  opgivet  Fornyrdalaget" 

Jeg  kan  ikke  indse  Andet  end  at  en  stakkels  Gade- 
poet fra  forrige  Aarhundredes  Begyndelse  her  har  ledet 
de  ærede  Lærde  aldeles  paa  Vildspor.  Hvis  Forholdet 
ikke  var  det,  at  vi  have  været  vante  til  at  betragte 
Folkeviserne  som  en  tæt  Hob,  tilhørende  en  Tradition^ 
der  gaar  tilbage  til  Middelalderen,  uden  at  det  var  os 
muligt  at  skjelne  mellem  Fjernt  og  Nærmere,  Gammelt 
og  Nyt,  vilde  vi  jo  dog  aldrig  have  antaget  en  Kilde  for 
at  være  et  halvt  Aartusinde  gammel,  som  bærer  Aars- 
tallet  1732. 

Grunden  til  den  hele  Misfors taaelse  maa  imidlertid 
søges  i  den  ganske  urigtige  Opfattelse  af,  paa  hvilken 
Tid  Bogstavrimet  opkommer  i  Viserne.  Thi 
Forholdet  er  Hge  modsat  af,  hvad  der  af  saa  mange 
Lærde  er  bleven  antaget.  Bogstavrimet  er  netop  noget 
Nyt  og  stammer  fra  Kunstdigtningen.  1  den  følgende 
Undersøgelse  skal  jeg  søge  at  godtgjøre  dette. 

Vi  vende  derfor  tilbage  tii  det  foran  omtalte  Vers 
af  Sune  Folkesøns  Vise  (Nr.  138): 

Cl.    iSia  ligger  de  Helte  veide 
saa  vide  under  Sveriges  0: 
det  volder  Hr.  Sune  Folkesøn, 
voldtog  den  væne  Mø. 

Denne  Vise  er  optegnet  i  en  Snes  forskjelHge  Haand- 
skrifter,  og  der  findes  en  halv  Snes  forskjellige  Former 
af  Visen.  Saaledes  er  der  god  Grund  til  at  undersøge, 
hvor  vi  træffe  den  bedste  og  tidligste  Textform.  I  Karen 
Brahes  Foliohaandskrift  fra  1550  og  Rentzels  Haand- 

skrift  fra  Frederik  ll's  Tid  samt  i  nogle  andre  senere 
Haandskrifter  finde  vi  den  tidligste  Optegnelse,  der 
begynder  saaledes: 

B  1.    Kong  Magnus  var  Konge  i  Sverrig, 
han  havde  de»Døttre  to: 

de  var  dem  baade  liden  og  unge, 
der  dennem  faldt  Moder  fra. 
Nu  ligger  de  Helleder  veien. 

Saaledes  savnes  her  aldeles  hint  Indledningsvers  med 
dets  Bogstavrim.  Nærmest  efter  denne  Form  falder, 
hvad  Optegnelsestiden  angaar,  G,  der  findes  blandt  Andet 
i  Langebeks  Foliohaandskrift  fra  Tiden  henimod  1600, 
hvor  Verset  læses  i  den  ovenangivne  Form.  Ligesaa 
forekommer  det  i  Texterne  A,  D — F,  K — L,  i  Haand- 
skrifter tidligst  fra  Begyndelsen  og  Midten  af  det  17de 
A århundrede,  hvorimod  Komtesse  Christianes  Haandskrift 
fra  1660  (G)  ikke  har  det.  H  fra  sannne  Tid  har  intet 
Vers  med  Bogstavrim,  skjøndt  Texten  ender  med  føl- 
gende Vers: 

H  33.    Nu  ligger  de  Heilede  veied 
og  ind  i  Sverriges  Rige  : 
bort  da  red  Hr.  Sonnildt 
alt  med  den  Jomfru  saa  rige. 

Texten  I  fra  det  17de  Aarhundrede  har  ikke  heller  Verset. 
Derfor  er  Resultatet  dette,  at  de  ældste  Haandskrifter 
ikke  have  hint  Vers  og  at  ligesaa  flere  Former  af  Visen 
mangle  det. 

Gaa  vi  til  de  svenske  Texter,  har  Formen  B,  efter 
et  Tryk  fra  det  18de  Aarhundrede,  en  hel  anden  Be- 
gyndelse og  intet  Bogstavrim  i  det  første  Vers  (Geijer 
Nr.  92).  Om  G  gjælder  det  Samme.  Formen  A  (Ar- 
widsson  Nr.  163)  efter  et  Haandskrift  fra  det  17de  Aar- 
hundrede har  derimod  Verset: 

9* 

De  hielther  de  ligge  slagne 
så  vitt  om  Sveriges  landh, 
alt  sedan  Hr.  Sone  Folvarson 
borttog  det  lillievand. 

Der  ligge  de  hielther  slagne. 

Rimbogstavet,  hvis  et  saadant-  findes,  er  her  et  andet, 
men  i  hvert  Fald  har  kun  tredie  Linie  en  virkelig,  regelret 
Alliteration.  Det  er  derfor  høist  tvivlsomt,  om  i  det 
Hele  dette  Vers  kan  anføres  som  Bevis  for  en  Alliteration 
fra  Middelalderen. 

Andre  Vers  ville  yderligere  vise,  naar  Bogstavrimet 
opkommer.  Vi  læse  saaledes  i  Vedels  Tragica  Visen 
om  Hr.  Ebbes  Døttre  (Nr.  194): 

33.    Hver  den  Svend,  som  rider  ad  gilie, 
og  .Beilen  til  ^olen  vil  vende, 
han  vovQT  der?;ed  baade  Liv  og  Gods, 
slig  Forsæt  tager  aldrig  god  Ende. 

Her  er  saa  tydeligt  som  muligt,  især  i  anden  Linie,  lagt 
Vægt  paa  Bogstavrim  med  klar  Bevidsthed  om  dets  Be- 
tydning. Peder  Syv  har  da  ogsaa  et  Ordsprog:  „Mangen 
vender  Beilen  til  Bolen"  (i  Ordsprog  ere  Bogstavrim 
almindehge).  Vi  kjende  imidlertid  Vedels  Kilde,  og  her 
findes  dette  Vers  ikke,  saalidt  som  det  findes  i  alle  de 
andre  Haandskrifter  af  denne  Text  og  ei  heller  i  de 
andre  Former  B  og  G.  Derfor  er  der  ikke  Tvivl  om, 
at  Vedel  er  Versets  Forfatter. 

Ligesaa  tydeligt  lyder  Bogstavrimet  for  vore  Øren  i 
Verset  af  Visen  Nr.  130  Mettelil  og  Dronning  Sofie: 

C  18.    Ingen  Fugl  /løyer  saa  /iast  under  Sky, 

som  Hr.  Nielus  rider  sin  6^anger  pjennem  By 

men  Vedels  Kilde  er  os  vel  bekjendt,  og  hans  Vers  er, 
som  Grundtvig  påaviser,  laant  af  Texten  B,  hvis  V.  9 
lyder  helt  anderledes: 

Ingen  [Fugl]  flyer  saa  snart  under  Sky, 
som  Hr.  Nicholaus  rider  igjennem  den  By 

hvor  der  intet  Rimbogstav  findes,  men  ganske  vist 
Velklang  uden  Anvendelse  af  den  saa  lovpriste  Alli- 
teration. 

Vi  kunne  fremdeles  anføre  et  bekjendt  Vers  af  Visen 
om  Niels  Ebbesøn  (Nr.  156),  hvor  Vedel  synger: 

F25.    Herr  Anders  Frost,  den  duelig  Mand. 
forsvarer  saa  vel  sin  Ære: 
■yilde  han  af  Eder  Orlov  have, 
hvi  vilde  I  ham  det  vægre? 

medens  de  andre  og  gamle  Former  have: 

A20.    vilde  han  Orlov  af  Eder  tage, 
hvi  maatte  han  det  ikke  gjøre? 

B  18.    vil  han  Orlov  have. 

hvi  monne  han  det  ei  t'aa? 

C  17.    Om  en  Svend  vil  Orlov  have, 
hvi  maa  han  det  ei  gjøre? 

(D  Og  E  have  ikke  dette  Vers).  Atter  her  har  Vedel 
tilspidset  den  sidste  Linie  til  at  give  et  Bogstavrim. 
Det  turde  ikke  være  tvivlsomt,  at  i  fyldig  og  vexlende 
Klang  ere  de  gamle  Vers  nok  saa  gode. 

Saaledes  er  det  Vedel,  der  laver  Bogstavrimene,  og 
der  er  jo  dog  ingen  Grund  for  os  til  at  fortsætte  paa  denne 
Vei,  hvad  man  dog  jævnlig  gjør.  Det  hedder  saaledes 
i  Visen  om  Svend  Vonved  (Nr.  18)  ved  Fortællingen  om 
den  underlige  Kæmpe,  Dyrekarlen,  der  bærer  de 
mange  Dyr: 

A  16.    Og  han  havde  Lossen  paa  sin  Bag 
og  Bjørnen  paa  sin  høire  Hand. 

B  22.    Bassen  havde  han  paa  sin  Bag 
og  Bjørn  i  Hænde. 

C  28     Han  havde  Bjørnen  paa  sin  Bag 
og  Bassi  paa  sin  Lænde. 

Sophus  Bugge  bemærker  nu:  „Dette  Vers  har  i  ingen 
af  de  tre  Former,  hvori  det  forekommer,  Enderira,  og 
jeg  ser  intet  Spor  til  at  det  nogensinde  har  havt  det. 
Derimod  have  vi  her  Stavrim,  thi  bassen  i  B  G  er 
rigtigere  end  laassen  i  A.  Her  er  altsaa  midt  i  en  Vise 
med  Enderim  blevet  staaende  et  Vers,  der  ligesom  de  i 
Oldtiden  brugelige  nøier  sig  med  Stavrim"  (III.  787). 
Som  alt  paavist  findes  der  ikke  i  vore  Viser  mindste 
Spor  til  at  Bogstavrim  skulde  være  blevne  staaende  fra 
en  ældre  Tid  end  sige  at  det  skulde  have  traadt  i 
Stedet  for  Enderimet.  Men  fremdeles  forekommer  det 
mig  en  let  Sag  at  finde  det  Enderim,  som  Verset  efter 
al  Sandsynlighed  har  havt,  nemlig: 

Han  havde  Bjørnen  paa  høire  Hænde 
og  Lossen  paa  sin  Lænde. 

Grundtvig  er  i  sin  Gjengivelse  af  Visen  i  „Folkeviser  i 
Udvalg"  falden  paa  samme  Tanke,  men  da  ogsaa  han 
gaar  ud  fra,  at  Viserne  tilstræbe  Bogstavrim,  skriver  han  : 

22.    Bassen  bar  han  paa  Lænde 
og  Bjørn  i  høire  Hænde. 

Af  flere  Grunde  er  jeg  tilbøielig  til  at  tro,  at  mit  Forsøg 
paa  at  gjenskabe  Verset  kommer  den  rette  Middelalders 
Tone  nærmere. 

Det  er  i  det  Hele  karakteristisk  at  se,  hvorledes 
Bogstavrim  i  Tidens  Løb  hæftes  paa  Versene,  saaledes 
at  hvor  et  Vers  oprindelig  har  havt  et  Bogstavrim  paa 
simpel  og  naturlig  Maade,  fyldes  efterhaanden  flere  paa. 
Man  vil  saaledes  kunne  sammenholde  følgende  Vers  af 
Nr.  166  Kong  Hanses  Bryllup: 

A  17.    Dagen  dages  østen, 

og  Bølgen  blæser  blaa.  , 

B  16.    Dagen  den  dages  østen, 

og  Bølgen  den  blæser  blaa. 

C  19.    Børen  blæser  for  Østen, 

og  Bølgeren  [Bølgerne]  driver  paa  Sand. 

Den  sidste  Form  er  utvivlsomt  den  ægte;  ikke  blot 
fmdes  den  i  det  ældste  Haandskrift  fra  1550  —  A  er 
dog  omtrent  samtidig  —  men  G  passer  langt  bedre  i 
Sammenhængen,  idet  der  netop  skal  fortælles  om,  at 
der  nu  er  gunstig  Leilighed  til  at  vende  hjem  til  Dan- 
mark, og  Lysten  til  Bogstavrimet  har  i  A  og  B  skabt 
en  tankeløs  Linie  (Bølgen  blæser  blaa).  I  Svend  Feldings 
Vise  Nr.  32  skildres  netop  samme  Situation,  at  de,  som 
skulle  hente  den  fremmede  Prinsesse,  ikke  ville  vente 
længere,  men  drage  hjem: 

A  16.    Børen  blæser  saa  mildelig, 
og  Bølger  leger  paa  Sand. 

Der  er  en  Vise,  som  i  sine  fortrinlige  Vers  ofte 
blandt  andre  Midler  anvender  Bogstavrim,  nemhg  Nr.  52 
Trolden  og  Bondens  Hustru.  Her  fmde  vi  i  en  af  de 
gamle  Former: 

B  4.    Hunden  gjøer  i  Gaarden, 
og  Hyrden  tader  i  Horn: 
Hanen  galer  i  Bænke, 
som  hannem  gives  Korn. 

Hvor  klinge  disse  Linier  ikke  prægtigt!  Men  er  det 
nu,  fordi  Visen  har  lagt  an  paa  at  anvende  Bogstavrim? 
Nei,  ganske  sikkert  ikke  derfor  alene,  men  langt  snarere, 
fordi  Bogstavrimet  ikke  har  faaet  Lov  til  at  dominere, 
fordi  i  det  Hele  alle  Midler,  hvorved  et  Sprog  kommer 
til  at  klinge.  Variation  i  Lyd  og  vexlende  Fald  have 
virket.  Ikke  een  af  Sprogets  samtlige  Vokaler  er  glemt 
i  disse  fire  Linier.  Til  Sammenligning  læse  man  blot, 
hvorledes  dette  Vers  lyder  i  en  senere  Form,  der  med 

det  17de  Aarhundredes  Forkjærlighed  for  Bogstavrim 
helt  igjennem  lader  dette  have  en  fremragende  Rolle: 

C  7.    Saa  høit  da  g^øde  den  gode  Hund, 
som  Jægeren  blæser  i  Horn: 
og  saa  da  ^aled  den  ^ode  Hane, 
som  Bonden  havde  ^ivet  sin  Korn. 

Eller  man  vil  kunne  sammenh'gne  andre  Vers  af  Visen, 
saaledes: 

B  2.    Han  hugger  neder  Eg,  han  fæ-lder  neder  Bøg, 
han  bygger  op  Husen  saa  taste. 

C  3.    Han  hugger  Eg,  han  hugger  dér  Birk, 
og  Bøgen  monne  han  dér  fælde. 

Medens  vi  i  B  glæde  os  over  den  rythmiske  Bølge, 
Parallellismen  og  dog  Variationen  i  Lydene,  har  G  havt 
overvejende  Opmærksomhed  henvendt  paa  Bogstavrimet ; 
derfor  anvender  den  ogsaa  Birketræet,  som  ellers  ikke 
forekommer  i  Visernes  Botanik. 

Saaledes  kan  jeg  i  Et  og  Alt  slutte  mig  til  Ernst 
V.  der  Reckes  Udtalelse,  at  der  i  Kæmpeviserne  intet 
Spor  findes  til  AUiteration ;  „den  xMening,  at  slige  Spor 
virkelig  skulde  findes,  gjentages  fra  Tid  til  anden;  men 
den  er  aldeles  grundløs"  ).  Jeg  har  her  søgt  at  vise, 
hvorledes  de  formentlige  Bogstavrim  slet  ikke  ere  saa- 
danne  og  netop  ikke  findes  i  de  ældste  Former,  ligesom 
jeg  har  paavist  netop  den  senere,  kunstmæssige  Tids 
Lyst  til  at  benytte  denne  Art  Rim  ved  Versebygningen. 

Hertil  skal  jeg  imidlertid  endnu  føie  Følgende.  Af 
hint  forunderlige  Stof,  hvoraf  en  Verslinie  er  sammensat, 
den  Farve,  Klang  og  Duft,  som  forvandler  Prosa  til 
Poesi,  er  og  vil  Bogstavrimet  altid  være  en  Del.    Selv  i 


')  E.  v.  der  Recke,  Principerne  for  den  danske  Verskunst 
1.  112. 

vor  daglige  Tale  kunne  vi  ikke  undgaa  at  anvende  det; 
enhver,  som  siger  fra  Top  til  Taa,  Haand  i  Hanke, 
frank  og  fri,  med  Hud  og  Haar,  anvender  slige  Rim,  og 
naar  vi  tale  med  Kraft  og  Klem,  koumie  Bogstavrimene 
som  et  naturligt  Vaaben  og  Smykke.  Naar  vi  først  ere 
gjorte  opmærksomme  derpaa,  opdage  vi,  i  hvor  høi  Grad 
vi  ynde  denne  Brug.  Da  Hr.  Jourdain  i  Moliéres  „Le 
bourgeois  gentil-homme"  bliver  belært  om  Forskjellen 
mellem  Prosa  og  Poesi,  udbryder  han  henrykt:  „Saa 
har  jeg  min  Tro  i  over  fyrretyve  Aar  talt  Prosa  uden 
at  jeg  havde  mindste  Anelse  derom".  Netop  saaledes 
gaar  det  os,  naar  vor  Opmærksomhed  henledes  paa,  at 
vi  anvende  Bogstavrim,  og  naar  vi  se,  at  Folkeviserne 
benytte  dette  som  mange  andre  poetiske  Midler. 

Ethvert  Sprog  stræber  efter  Velklang;  det  gjorde 
ogsaa  vort  Middelalderssprog.  Ogsaa  de  moderne 
Digtere  anvende  ofte  Bogstavrim,  men  atter  her  bør  der 
vel  skjelnes  mellem,  om  Bogstavrimet  i  Digterens  Sang 
er  det  dominerende,  der  indtræffer  sammen  med  Verse- 
liniens vægtigste  Ord  og  med  Accenten,  om  det  er 
Digterens  væsentligste  poetiske  Middel  ved  Siden  af  Ende- 
rimet, eller  om  Bogstavrimet  hjælpes  af  og  afstemmes 
efter  alle  de  andre  Midler,  der  føde  Verseklang.  Og  dér 
maa  jeg  særlig  fremhæve  Assonansen,  Overens- 
stemmelse af  to  Ords  Hovedvokaler,  der  er  langt  mere 
værdifuld  end  Bogstavrimet;  det  skaber  en  Accord,  hvor 
Bogstavrimet  ofte  kun  giver  den  samme  Tone  Octaven 
lavere.  Dette  er  ofte  overset  af  vore  allernyeste  Digtere 
og  Prosaister  —  thi  med  den  megen  gyselige  Affektation, 
som  brød  ind  over  Landet  i  Halvfjerserne,  kom  jo  ogsaa 
Anvendelsen  af  Bogstavrimet  i  Prosaen.  Hos  Oehlen- 
schlåger  og  vore  ældre  Digtere  begaaes  saadanne  Feil 
visselig  ikke,  og  allerede  et  Vers  som  følgende  vel- 
bekjendte,  skrevet  af  Præsten  Laurids  Kok  (f  1691), 
kan  være  oplysende: 

/)anmark,  <ieiligst  Fang  og  Fænge, 
lukt  med  Bølgen  ftlaa, 
hvor  de  yakre  i;oxne  Drenge 
kan  i  Leding  gaa 
mod  de  Tydsker,  Slaver,  Vender, 
hvor  man  dem  paa  Tog  hensender; 
en  Ting  mangler  for  den  Have, 
iedet  er  af  Lave. 

Hvor  tæt  fyldt  med  Bos^stavrim  er  ikke  dette  Vers,  og 
dog  virker  der  mange  andre  Forhold  med  i  skjønneste 
Forening,  en  Klangfylde  af  Assonanser  byggede  over 
alle  Sprogets  Vokaler,  en  Variation  i  Lydene,  som  gjør, 
at  man  ikke  bemærker  Bogstavrimet  men  kun  glæder 
sig  over  Velklangen.  —  Hvad  her  er  udviklet,  vil  blive 
yderligere  bestyrket  ved  en  Betragtning  af  Omkvædene. 

I  Omkvædene  finde  Bogstavrim  lidt  hyppigere  An- 
vendelse, hvad  der  jo  ogsaa  maa  blive  en  Følge  af  at 
Omkvædene  ikke  have  Enderim  som  Smykke.  I  det 
Hele  følge  Omkvædene,  saaledes  som  jeg  jævnlig  vil 
have  Leilighed  til  at  vise,  andre  Regler  end  Verset.  Jeg 
skal  her  anføre: 

Nr.  146.    Og  foer  de  vide  om  Verden. 

—  183.    Se,  Folen  før  Liget  over  Hede. 

—  68.    Saa  render  han  rank  alt  under  skjønne  Jomfruer. 

I  Grundtvigs  „Folkeviser  i  Udvalg"  anfører  han  som 
Omkvæd  for  Nr.  1: 

Tor  han  tæmmer  Fole  sin  i  Tømme 

men  om  dette  Omkvæd  har  været  brugt  i  Danmark, 
kan  være  tvivlsomt;  derimod  vise  Haandskrifter  fra  det 
17de  Aarhundrede  os,  at  det  paa  Norsk  hed:  Torekai 
tommaa  foelen  sin  med  toumaa,  og  paa  Svensk :  Thorer 
tåmjer  fåhlen  sin  i  tomme.  Omkvædet  har  i  Danmark 
i  ældre  og  nyere  Tid  været:  Saa  vinder  man  Suerkin 
[den  stolte,  heftige  Kvinde].    Langt  snarere  end  Bog- 

stavrim  fmdes  imidlertid  i  Viseomkvædene  Assonanser 
eller  Overensstemmelse  mellem  to  Ords  Hovedvokaler. 

Nr.     8.  Men  Ko;*gen  raader  for  Borgen. 

—  35.  Maatte  jeg  en  naed  de  VÆweste  fange! 

—  59.  Den  Rosen  vilde  han  love. 

—  79.  Saa  haver  hun  lagt  hans  Hjerte  udi  Tvaw^. 

—  80.  Saa  vel  da  forganges  vor  AngQsi. 

—  84.  De  danske  Fruer  udi  Dansen. 

—  84.  Det  volder  min  egen  Rose:  min  Hjerte  haver  ei  Bo. 

—  127.  Saa  let  da  ganger  der  Dansen. 

—  206.  Der  min  I^'ole  render  igjemmel  Skove. 

—  231.  Alt  om  en  Sommerens  Morgen. 

—  260.  Denne  »Sorg  haver  I  mig  yoldet.  Herre. 
Abr.  Nr.  146.    Thi  sørger  hun  for  hannem  saa  lønlig. 

Flere  af  disse  Rim  bør  maaske  kaldes  Vokal-Halvrim; 
Navnet  er  ligegyldigt,  vist  er,  at  de  have  en  langt  større 
Betydning  end  Alliterationen.  Ofte  er  det  iøvrigt  kun 
en  vis  Parallellisme  i  Bygningen,  en  vuggende  Rythme, 
der  frembringer  et  besynderligt,  forunderligt  tiltalende 
melodisk  Indtryk,  saaledes: 

Nr.  45.    Men  Lmden  hun  løves. 

—  66.    Imod  saa  hlid  en  Sommer. 

—  84.    Det  volder  mig  den  ene,  som  jeg  haver  ^gt  paa 

Hvor  langt  større  Vægt  der  lægges  paa  Vokalklang  end 
paa  samme  Begyndelseskonsonanter,  vil  man  føle  ved  at 
læse  et  Omkvæd  som  ved  Nr.  7 : 

Der  stander  en  Borg  hedder  Berne,  han  bor  derpaa  Konning 

Diderik. 

Iøvrigt  lyder  i  nogle  Former  af  Visen  (D,  E,  G)  Om- 
kvædet saaledes: 

Det  donner  under  de  raske  Hovmænd,  dér  de  udride 


Og  af  dette  har  Vedel  igjen  lavet: 

Det  donner  under  Ros,  de  danske  Hovmænd  dér  de  udride 

imod  hvilket  Vers  der  bl.  A.  kan  gjøres  den  Indvending, 
at  Ros  er  et  tydsk  Ord,  som  aldrig  forekommer  i 
Viserne.  Man  kunde  ligeledes  tro,  at  der  i  Nr.  158  Hr. 
Bugges  Død  skulde  være  et  Slags  Bogstavrim  i  Om- 
kvædet : 

De  fare  saa  fri  igjennem  Jylland 

hvilket  fmdes  i  første  Vers  af  Formen  A,  men  alle  de 
andre  25  Vers  i  A  og  dernæst  de  andre  Former  B,  G, 
D  have: 

De  rider  saa  frit  gjennem  Jylland. 

I  Nr.  63  Bedeblak,  i  et  Haandskrift  fra  det  18de  Aar- 
hundredes  Begyndelse,  træffe  vi  et  smukt  Bogstavrim: 

Saa  render  han  rank  alt  under  skjønne  Jomfruer. 

Atter  her  er  det  dog  mere  Vokalklangen,  som  bringer 
Vellyden. 

Endelig  skulle  vi  nævne  et  karakteristisk  Exempel 
paa,  hvad  Viserne  i  denne  Retning  tilstræbe  og  hvad 
de  ikke  sigte  efter.  Ved  Visen  Nr.  49  Malfred  og  Magnus 
er  Omkvædet  i  Formen  A,  der  fmdes  i  mange  Haand- 
skrifter : 

Saa  rask  da  var  de  Ædeling  udi  deres  Brynje 

Og  i  B  (et  Hgesaa  gammelt  Haandskrift): 

Saa  karsk  da  rider  de  Ædeling  i  deres  Brynje. 

Det  laa  saa  uendehgt  nær,  om  det  var  Bogstavrim 
Digterne  eftertragtede,  at  danne  et  Omkvæd: 

Saa  rask  da  rider  de  Ædeling  udi  deres  Brynje 


Forskjel  fra  Oldtidsdigtningen. 

men  et  saadanl  Rim  har  ingen  af  Formerne  villet  kjøbe 
for  en  Klang  som  denne  „saa  rask  da  var",  „saa  karsk 
da  rider". 

Derfor  kan  det  vist  fastslaaes,  at  Digterne  af  vore 
Folkeviser  ikke  vilde  have  Bogstavrim;  de  tilsigtede  dem 
ligesaa  lidt,  som  de  nogensinde  stræbte  efter  at  have 
Rim  mellem  første  og  tredie  Linie.  Heri  viser  sig  den 
fuldstændige  Afstand  fra  Oldtidsdigtningen, 
og  heri  er  der  fremdeles  en  stor  Afstand  fra  Viserne  fra 
Færøerne  og  Island.  Som  et  kai*akteristisk  Exempel 
paa  et  Vers,  hvor  en  Overflod  af  saadanne  findes,  kan 
nævnes  første  Vers  i  den  færøiske  Form  af  Ulv  van 
Jærns  Vise  (Nr.  10): 

yitt  um  vdlli  gyltir  hjålmar  syngja,  * 
5tiga  teir  å  .sinar  hestar,  teir  springa, 
hoyrast  måtti  Zangt  å  /eid,  hvar  teirra  sporar  ring,ja, 
vitt  um  tolli  gyltir  hjålmar  syng,ia. 

Dette  Vers  er  dog  først  optegnet  1846  (V.  113).  Men 
paa  Færøerne  og  Island  have  Folkeviserne  levet  langt 
mere  mellem  Præster  og  litterært  Dannede,  der  vare 
indlevede  i  Oldtidens  Litteratur  og  stode  den  nær,  end 
i  andre  Lande,  og  der  er  derfor  ikke  det  mindste  For- 
underligt i  at  vi  her- træffe  digteriske  Midler,  som  aldeles 
ikke  findes  i  Danmark. 

Til  Slutning  skal  jeg  hidsætte  nogle  Bemærkninger 
om  Melodierne. 

I  Middelalderen  havde  man  ikke  vore  nugjældende 
Tonearter  Dur  og  Mol.  Man  anvendte  de  saakaldte 
græske  eller  Kirke-Tonearter,  hvilke  vare  den  Joniske 
(nærmest  lig  vor  G  Dur),  den  Doriske,  Frygiske,  Mixo- 
lydiske  og  Æoliske  (nærmest  lig  vor  A  Mol).  Der  fandtes 
i  disse  Tonearter  kun  Halvtone-Intervaller  paa  to  Steder 
mellem  e  og  f  og  mellem  h  og  c,  altsaa  for  at  bruge 
et  moderne  Billede  kun  Klaverets  hvide  Tangenter  vare 

i  Brug;  undtagelsesvis  kunde  dog  en  enkelt  anden  Tone, 
især  b,  forekomme.  Vore  moderne  Tonearter,  som  frem- 
kom omtrent  ved  Tiden  1600,  have  et  langt  større 
Udvalg  af  Overgange  og  mere  Bevægelighed,  men  de 
ældre  vare  til  Gjengjæld  overordentlig  rige  paa  Ac- 
corder,  langt  rigere  end  de  nyere  Tonearter. 

Hvis  vi  nu  tage  Berggreens  „Folkesange  og  Melodier" 
for  os,  ville  vi  fmde,  at  han  ganske  vist  kjender  nogle 
Melodier  i  græsk  Toneart  (Nr.  28  a  Valravnen ;  i  de 
svenske  Folkesange  Nr.  39,  49),  men  at  det  aldeles 
overvejende  Antal  staar  i  Dur  og  Mol.  At  dette  op- 
rindelig kan  have  været  Tilfældet,  er  ganske  usandsynligt. 
I  Middelalderen  fandtes  der  ikke  nogen  Forskjel  paa 
Tonearterne  indenfor  den  kirkelige  og  verdslige  Musik, 
eller  med  andre  Ord  ogsaa  de  verdslige  Sange  og  Folke- 
viser stode  i  de  græske  Tonearter.  Hvis  nu  altsaa  vore 
Melodier  dengang  skulde  have  benyttet  de  moderne 
Tonearter,  maatte  vi  Danske  have  været  et  Par  Aar- 
hundreder  tidligere  fremme  end  det  øvrige  Europa,  thi 
det  er  ellers  først  ved  Overgangen  til  det  17de  Aar- 
hundrede,  at  de  nye  Tonearter  vise  sig,  og  først  ved 
Midten  af  hint  Aarhundrede,  at  de  gamle  Tonearter 
trække  sig  tilbage 

For  de  tydske  Folkemelodiers  Vedkommende  er  det 
da  nu  ogsaa  erkjendt,  at  de  oprindelig  have  staaet  i 
Kirketonearterne  ^).  Organist  Thomas  Laub  har  i  sin 
Bog  „Om  Kirkesangen"  (S.  45  f.,  134)  ved  at  gjennemgaa 
de  bevarede  Melodier  fra  Danmark  kunnet  paavise,  at 
flere  af  de  hos  Berggreen  trykte  Melodier  aabenbart  slet 
ikke  passe  i  de  nye  Tonearter,  idet  de  hverken  ville 
falde  til  Rette  i  Dur  eller  i  Mol,  hvorimod  de  fmde  sig  som 
hjemme  i  Kirketonearterne.  Andre  Melodier  kunne  ganske 


^)  Bohme,  Altdeutsches  Liederbuch  LXI.  Bohme,  1.  c. 
LIX  f. 

vist  ret  godt  passe  med  vore  Tonearter,  men  de  stemme 
mindst  ligesaa  godt  med  de  gamle.  Ogsaa  de  af  Skole- 
lærer Kristensen  optegnede  Melodier  vise  afgjort  hen 
paa  det  gamle  Musiksystem.  Det  lader  sig  saaledes  vist 
ikke  bestride,  at  det  alene  er  den  Omstændighed,  at 
Melodierne  ere  blevne  optegnede  i  en  sen  Tid  og  paa 
et  Tidspunkt,  da  man  var  bleven  fremmed  for  det  gamle 
System,  der  har  ført  dem  over  i  de  nye  Tonearter 
Netop  den  samme  Iagttagelse  har  en  anden  Musikkyndig 
gjort  for  de  svenske  Folkemelodiers  Vedkommende  -). 
Det  bør  derfor  aabenbart  være  en  Opgave  for  Musikerne 
at  bringe  i  alt  Fald  en  Del  af  de  nordiske  Melodier  til- 
bage til  deres  gamle  Skikkelse. 

For  de  gamle  Tiders  Musik,  især  Folkemusikken, 
var  det  fremdeles  meget  karakteristisk,  at  den  ikke 
havde  nogen  bunden  og  regelmæssig  Kythrne,  at  den 
ikke  som  Nutids-Musikken  krævede,  at  et  helt  Stykke 
skulde  være  skrevet  i  samme  Taktart.  I  vor  Tid  kunne 
jo  adskilte  Dele  af  en  enkelt  Komposition  være  holdte  i 
forskjellig  Takt,  men  vi  tillade  som  Regel  ikke,  at  til  Ex. 
i  et  enkelt  sammenhørende  Musikstykke  nogle  Dele,  en 
kort  Række  af  Toner,  staa  i  Takt,  de  næste  i 
Takt  o.  s.  V.  Herfor  var  dog  ikke  det  Mindste  til  Hinder 
i  ældre  Tid.  Mange  Melodier  vare  ganske  vist  skrevne 
i  gjennemført  ensartet  Takt,  men  meget  hyppigt  var 
Rythmen  skiftende,  hvad  der  kunde  give  Melodien 
en  egen  Varme  og  Naturlighed.  Endog  i  Dans,  hvor  vi 
saa  bestemt  kræve  en  gjennemført,  ensartet  Takt,  brugte 
man  meget  ofte  en  Skiften,  saaledes  som  det  forresten 
endnu  er  almindehgt  i  Bondedansen  i  Tydskland.  Vi 
kunne  i  tydske  Dansemelodier,  der  ere  optegnede  saa 


^)  P.  Grønland  i  AUgem.  musik.  Zeitung  1816  Sp.  613. 
^)  K.  Valentin,  Studien  iiber  die  schwedischen  Volksmelodien 
22  f.,  55,  72. 

langt  tilbage  som  i  det  14de  Aarhundrede,  fmde  en 
Taktvexel,  saaledes  at  der  efter  nogle  74  Takter  komme 
flere  Takter  i  '^/4,  hvorpaa       Takten  indtræder  igjen. 

Mest  lærerigt  er  det  dog  maaske  at  iagttage,  hvor- 
ledes Bønderne  endnu  den  Dag  idag  danse  i  Øvre- 
Pfalz.  Foruden  Schleifer  (Vals)  i  Takt  har  man 
Dreher  i  Takt,  men  oftest  danses  med  Eintreten,  som 
det  hedder,  saaledes  at  man  hurtigt  gaar  over  fra  den 
ene  til  den  anden  Takt.  Saaledes  f.  Ex.  synger  og 
danser  man  i  en  Dreifach  først  3  Takter  i  ^/4,  derpaa 
3  Takter  i  2/4,  4  Takter  i  ^i,  3  Takter  i  Takt.  Hvad 
Udførelsen  af  disse  Danse  angaar,  er  Forholdet  dette,  at 
hvor  Melodien  er  i  ^/s  Takt,  er  Bevægelsen  omtrent 
som  i  vor  Vals.  Under  Takterne  foretage  de  Dan- 
sende en  vis  Bevægelse  i  Lighed  med  en  Bjørns 
Rokken;  man  vugger  sig  uden  at  bøie  Legemet  forover 
snart  til  den  ene  snart  til  den  anden  Side,  idet  man 
afvexlende  staar  paa  høire  og  venstre  Fod.  Hvad  der 
udmærker  den  rigtig  flotte  Danser  i  Øvre-Pfalz  er  ikke 
egentlig  nogen  medfødt  Grazie  i  Bevægelsen  eller  stor 
Livfuldhed,  men  derimod  en  forbausende  Virtuositet  i  at 
kunne  skifte  Takt  0. 

Ogsaa  vore  danske  Melodier  kjende  den  vexlende 
Takt.  Allerede  i  Berggreens  Folkeviser  fmde  vi  nogle 
Melodier,  hvor  en  Forandring  af  Takten  indtræder  paa 
et  enkelt  Sted  i  Melodien,  saaledes  ved  Nr.  25  b  „Jeg 
veed  vel  hvor  der  stander  et  Slot",  men  der  er  ikke 
Tvivl  om,  at  det  har  fundet  Sted  langt  oftere,  end  vi 
nu  have  Oplysning  om.  Vi  kunne  desuden  i  enkelte 
Melodier  og  deres  Forhold  til  Texten  fmde  Spor  heraf; 
man  kan  ogsaa  stundom  i  vore  Dage  i  Bøndernes  Sang 
høre  sammen  med  det  faste  Taktslag  den  fri  Rythme  ). 


')  Bohme,  Geschichte  des  Tanzes  192  f.,  248,  254.  Laub, 
Om  Kirkesangen  64  f.,  135. 

Et  Spørgsmaal  fortjener  særlig  at  undersøges,  om  ikke 
denne  vexlende  Taktart  skulde  kunne  mærkes  i  Verse- 
maalet.  Der  er  i  alt  Fald  en  af  de  Kythmer,  som  fmdes 
i  Viserne,  der  særlig  drager  Opmærksomheden  til  sig. 
Det  er  det  Versemaal,  som  jeg  har  omtalt  S.  116  og 
som  især  vil  være  bekjendt  fra  Visen  om  Fæstemanden 
i  Graven.  Jeg  skal  her  hensætte  nogle  Vers  af  Nr.  209 
Stolt  Elins  Hævn: 

3.  Og  saa  førte  de  den  unge  Brud 
i  Hr.  Renoldts  Gaard : 

der  var  ikke  det  rede  Guld 
for  Legeren  spart. 

4.  Saa  fulgte  de  den  unge  Brud 
i  Salen  ind: 

for  gik  Ridder  og  Svende, 
de  bar  hendes  Skind. 

5.  Og  saa  satte  de  den  unge  Brud 
paa  Brude-Bænk: 

frem  gaar  Ridder  og  Svende, 
de  bar  hender  Skjænk. 

6.  Op  stod  stolten  Ellind, 

hun  tog  sig  Kanden  i  Haand: 
saa  gaar  hun  at  skjænke  Vin. 
men  Dagen  vaand  [mens  Dagen  randtj. 

7.  Saa  gaar  hun  at  skjænke  \  in. 
men  Dagen  vaand  : 

saa  vredlig  tog  hun  Sølvkar 
af  Brudens  Haand.' 

Her  er  en  mærkelig  Modsætning  mellem  Rythmens  Gang 
i  første  og  tredie  Linie  og  i  de  tvende  andre  Linier. 
Medens  de  sidste  lyde  som  trampende  Trin,  haste  de 
lange  Linier  fremad  i  en  vis  flyvende  Fart.  Vil  man 
imidlertid  ikke  godkjende,  at  denne  Forskjel  nødvendig 
er  en  Følge  af  en  skiftende  Rythme  —  de  bevarede 
Melodier  modbevise  i  hvert  Fald  ikke  min  Gjætning  — 

lu 

maa  det  dog  sikkert  indrømmes,  at  de  pege  hen  paa  en 
ved  hver  Linie  indtraadt  Ændring  i  Dansemaaden. 

Ewald  har  i  sin  Romance  om  „Liden  Gunver** 
nærmet  sig  dette  Versemaal,  navnlig  stemme  de  to  af 
Linierne  fuldt  overens  med  Viserythmen: 

Liden  Gnnver  vandrer  som  helst  i  Kvæld, 

saa  tankefuld. 
Hendes  Hjerte  var  Vox,  hendes  unge  Sjæl 

var  prøvet  Guld. 

Liden  Gunver  meder  med  Silken-Snor 

ved  Havets  Bred; 
da  hævedes  Bølgen,  og  Vandet  foer 

saa  brat  atsted. 

Men  Sammenstillingen  af  det  moderne  Digt  og 
den  gamle  Vise  vil  gjøre  det  klart,  hvor  stor  Afstand 
der  alligevel  er  i  Rythmen,  idet  der  hos  Ewald  paa 
ingen  Maade  føles  en  saadan  Modsætning  mellem  de  to 
Liniepar;  den  første  Linie  har  en  langt  stadigere  Gang 
og  ikke  det  hastige  Løb  som  i  Folkevisen,  hvilket  er  en 
Følge  af  den  stærke  Anvendelse  af  Anapæster  og  af 
Strophens  hele  gjennemførte  regulære  Bygning. 


Sjette  Kapitel 


Visernes  Indhold  og  Formaal. 

Det  ligger  udenfor  dette  Arbeides  Opgave  at  be- 
tragte alle  de  Emner,  som  ere  Gjenstand  for  Visesangen, 
at  følge  den  gamle  Gudetros  sildige  Pxester  i  Digtningen 
fra  den  christne  Tid,  at  granske  Overtroens  Art  og 
Væsen,  at  se  Forbindelserne  med  Digtningen  og  Sagn- 
verdenen i  andre  Lande,  at  udmale  de  Billeder  af  Ridder- 
liv og  Almuefærd,  af  Livsanskuelse  og  Sæder,  som  vore 
Viser  oprulle  for  os.  Her  kan  kun  være  Tale  om  at 
fremdrage  de  almindelige  Træk  af  Visedigtningen  som 
Digtart,  at  se,  i  hvilken  Grad  den  holder  sig  indenfor 
det  episke  Raaderum  med  lyrisk  Baggrund,  som  den  nu 
eengang  har  valgt  til  Virkeplads,  at  paavise  denne  Folke- 
digtnings almindelige  Standpunkt  ligeoverfor  Religion  og 
Fædrelandsfølelse.  Men  disse  forskjellige  Undersøgelser 
maa  ogsaa  foretages  for  nærmere  at  tegne  Visesangens 
Omrids  og  for  ogsaa  paa  denne  Maade  at  fastslaa,  hvad 
der  er  Nyt  og  hvad  Gammelt.  Endelig  vil  jeg  søge  at 
belyse  de  Midler,  hvorved  Viserne  fremme  deres  digte- 
riske Formaal. 

10* 


148 


Naturen 


1.  Naturen. 

Under  Betragtningen  af  vore  Visers  Standpunkt  som 
episk,  dog  med  lyrisk  Baggrund,  bringes  Tanken  først 
hen  paa.  hvorledes  Visesangerne  stille  sig  til  Naturen. 

Naturen  skildres  i  Viserne  altid  kun  som  Baggrund 
for  Begivenheden;  det  er  høist  saadanne  Antydninger 
som  „silde  om  Aften,  da  Røg  drev  paa",  eller  Bemærk- 
ninger om  at  nu  galede  Hanen,  der  møde  os.  Stedet 
betegnes  altid  i  al  Almindelighed:  under  0,  under  Lide, 
under  Linden,  i  Abildgaarden,  i  Rosenslunden,  ved  Borge- 
led, paa  den  grønne  Vold.  Af  Blomster  nævnes  kun 
Roser  —  men  Rosens  realistiske  Torne  omtales  ikke  — 
og  Lillier;  til  Nød  staar  der  en  enkelt  Gang  „hun  gjorde 
en  Krans,  var  fiol-blaa"  (Nr.  189  B  8).  Først  i  Om- 
kvædet kommer  Naturglæden  bestemtere  frem,  men  al- 
drig over  Naturens  mange  Enkeltheder.  Her  gjenlyder 
da  Fryden  over  Linden ,  som  er  Visernes  kjæreste  Træ 
over  Vaaren  og  Sommeren.  Fuglene  synge,  men  deres 
Navne  findes  ikke,  og  først  i  sildige  Viser  lader  Natter- 
galen sig  høre.  Ogsaa  i  Farverne  viser  sig  liden  Natu- 
ralisme; de  staaende  Udtryk  komme  igjen.  Jomfruens 
Arme  ere  liUiehvide,  stundom  kan  Gangeren  være  mure- 
hvid (Nr.  182  E  5),  men  især  skinner  Sølvet  det  hvide, 
som  Guldet  det  røde.  Den  døende  Dronning  Dagmars 
Øine  ere  blodige  røde  (Nr.  135  A  19),  ellers  er  A^ed 
Rødt  gjerne  Rosens  Lighed  paakaldt.  Jorden  er  sort, 
og  sort  er  Heden;  „hvad  er  sorter  end  en  Slaan?" 
spørger  Svend  Vonved  og  faar  til  Svar:  Synden  (Nr.  18 
A  29);  „sortere  end  Slaan"  er  iøvrigt  et  Udtryk  fra  de 
romanske  Sprog  (IV.  751).  „Som  Duer  blaa"  kan  en 
enkelt  Gang  forekomme  (Nr.  181  E  15).  Kort  sagt,  ogsaa 
i  Farverne  viser  sig  et  meget  begrænset  Udvalg  af  Billeder 


^)  Joh.  Steenstrup,  Normannerne  I.  182  f. 

og  alt  andet  nnd  Healisiiie.  Vers  som  disse  have  alle- 
rede vovet  sig  langt  frem: 

Nr.  73  A  26.    Jeg  var  mig  gangendes  ude  ved  Aa : 

jeg  skuede  de  Blomster,  brune  og  blaa. 

27.  Jeg  skuede  de  Blomster,  brune  og  blaa: 
det  feireste  agter  jeg  mig  at  faa. 

28.  Jeg  skuede  de  Roser,  hvide  og  røde, 
de  staar  udi  deres  allerteireste  Grøde. 

De  ere  opskrevne  allerede  1550;  i  den  selvstændige  fra 
den  gamle  Text  nedstammende  Form  hos  Kristensen  II. 
Nr.  34  ere  de  torsvundne, 

I  Omkvædet  lader  derimod  Naturglæden  sig  høre, 
saaledes  som  alt  foran  er  omtalt.  Og  da  nu  det  første 
Vers,  som  vi  have  set,  ofte  staar  i  nøie  Forhold  til  Om- 
kvædet, vil  man  ikke  ktmne  undres  over.  at  der  ogsaa  i 
første  Vers  kan  forekomme  en  Besyngelse  af  Naturen. 
Saaledes  har  den  ældste  Form  af  Visen  Den  utro  Brud 
(Kristensen  I.  Nr.  90,  II.  Nr.  73.  III.  Nr.  57)  i  Karen 
Brahes  Foliohaandskrift  (Utrykt  Nr.  37): 

1.  Her  stunder  saa  blid  en  Sommer  i  Aar, 
forgangen  er  Vinter  hin  kold: 

der  springer  ud  Roser  og  Lillier, 
og  Skoven  hun  stander  saa  bold. 
Oy  n,i(  da  kommer  Bliden  [den  smukke  Tid]. 

2.  Det  var  bolde  Hr.  Nilaus  ... 

Verset  er  her  næsten  blevet  Omkvædsstamme.  Samme 
Vers  forekonnner  i  Utrykt  Nr.  183,  og  et  Vers  af  lig- 
nende Art  kan  forekomme  i  en  enkelt  anden  Vise,  dog 
er  det  sjeldent,  og  det  hører  i  hvert  Fald  til  Rammen 
ikke  til  Texten  selv.  Vi  kunne  undres  over,  at  Vers  om 
Naturen  ikke  forekomme  langt  hyppigej-e  i  vore  Viser; 
thi  en  saadan  Naturindledning  er  til  Ex.  meget  almindelig 

i  den  tydske  Folkevise,  ja  den  findes  egentlig  i  al  Folke- 
digtning over  den  hele  Verden,  lige  fra  de  romanske 
Folks  Sange  i  Vest  til  Kinesernes  og  Makiernes  Poesi  i 
Øst.  Noget  helt  Andet  er  derimod  en  saadan  Afstemmen 
af  Naturomgivelserne  med  Digterens  individuelle  Følelse, 
som  vi  finde  i  tydsk  Kunstdigtning,  Minnesangen  I 
vore  Folkeviser  møder  man  den  ikke. 

Det  her  fremsatte  vil  ogsaa  kunne  belyses  ved  Be- 
tragtning af  enkelte  afvigende  Viser.  Den  berømte  Vise 
Nr.  238  „Og  hør  Du  goden  Ungersvend,  leg  Tavlebord 
med  mig !"  findes  ogsaa  opskreven  paa  Island,  og  Grundtvig 
erklærer,  at  „næppe  nogen  anden  af  de  islandske  Folke- 
viser bærer  et  bestemtere  Præg  af  sin  danske  Oprindelse". 
Imidlertid  afviger  den  islandske  Text  stærkt  fra  den 
danske,  hvortil  Grunden  formentlig  maa  være,  at  den 
repræsenterer  en  meget  ældre  dansk  Tradition  end  den, 
der  møder  os  i  det  17de— 19de  Aarhundredes  Optegnelser. 
„Den  islandske  Overlevering  giver  os  snarest  Visen  saa- 
ledes  som  den  lød  i  Danmark  i  det  12te  og  13de  Aar- 
hundrede".  Det  forekommer  mig  dog,  at  man  maa 
være  noget  forsigtig  i  Retning  af  at  sige,  hvorledes 
Digtningen  saa  ud  i  det  12te  Aarhundrede:  det  vilde 
sikkert  falde  vanskeligt  at  give  noget  Bevis  for  Vise;nes 
Udseende  netop  dengang.  Herved  skal  jeg  imidlertid 
ikke  dvæle.  Jeg  skal  her  kun  hidsætte  Begyndelsen  af 
den  islandske  Vise  i  Grundtvigs  danske  Oversættelse 
(Isl.  FornkvæM  Nr.  38): 

1.  Det  er  saa  tagert  om  Sommertid: 
hver  en  Mø  gjøres  mild  og  blid. 

2.  Jomfruer  klæde  sig  saa  vel: 
somme  i  Silke,  og  somme  i  Peld. 


Jtr.  Zeitsohrift  f.  d.  Alterthum  XIX.  199  t.  XXIX.  192  f. 
Z.  f.  d   Philologie  XIX.  444  f. 

3.  Silke  svøbe  de  sig  om  Ben, 

de  hviles  op  under  Lindegren. , 

4.  De  hviles  op  under  Linderod, 
Hjorten  støder  sine  Horn  imod. 

5.  Hjorten  støder  sine  Horn  i  Ttæ. 
Fisken  leger  saa  let  i  Læ. 

6.  Jomfruen  sidder  i  Høieloft, 
tavler  hun  baade  tidt  og  oft' ! 

Disse  Vers  findes  allerede  i  det  ældste  Haandskrif't  fra 
1665.  Jeg  behøver  vist  ikke  at  udtale,  at  den  Art  Vers 
aldrig  forekomme  i  danske  Viser,  og  at  dersom  man 
havde  digtet  paa  denne  Maade  i  Danmark  i  det  12te— 
13de  Aarhundrede  eller  i  det  Hele  i  Middelalderen, 
dersom  man  havde  givet  saadanne  Skildringer,  der  dvæle 
ved  Naturens  Enkeltheder,  vilde  det  sikkert  have  afsat 
Mærker  i  Viserne.    Men  saadanne  findes  absolut  ikke. 

En  Form  af  Nr.  56  Jomfruen  i  Fugleham,  der  findes 
i  et  Haandskrift  fra  Frederik  II.  s  Tid.  begynder  saa- 
ledes : 

C.  1.    Jeg  veed  vel,  hvor  en  Skov  hun  stander, 
hun  staar  for  uden  under  Fjord: 
der  gror  inde  de  feireste  Træ, 
som  nogen  Mand  haver  hørt. 

2.  Der  gror  inde  de  feireste  Træ, 
som  man  kalder  Sillier  og  Linde: 
der  spiller  inde  de  ærlige  Dyr, 
som  man  kalder  Hjorte  og  Hinde. 

3.  Der  spiller  inde  baade  Hjorte  og  Hinde 
og  andre  Dyr  saa  skjønne: 

der  synger  saa  liden  en  Nachtegal 
udi  en  Lind  saa  grøn. 

4.  Det  spurgte  Niclaus  Erlandssøu  .... 

De  andre  Former  have  ikke  disse  V^ers,  hvilke  derimod 
spøge  om  i  en  Del  norske  og  svenske  Viser  og  ogsaa 

dukke  frem  andensteds  paa  Dansk.  I  Fuglehamvisen 
høre  de  ikke  hjemme,  og  deres  Herkomst  røber  sig 
allerede  ved  det  tydske  Ord  Nachtegall;  i  tydske  Sange 
forekomme  disse  Vers  ret  hyppigt  (jfr.  Grundtvig  III.  834). 

Ligesom  Lyrikken  i  Viserne  sjeldent  slaar  sig  til 
Ro  i  malende  Billeder  af  Naturens  Enkeltheder,  saaledes 
er  den  maadeholden  i  at  anvende  Naturen  i  allegorisk 
Øiemed  som  da  overhovedet  i  at  omklæde  Tanker  i 
Billeder.  Enhver  vil  sikkert  studse  ved  at  læse  følgende 
Vers  hos  Abrahamson  Nr.  123  Jomfruen  i  Skoven. 
Ridderen  har  i  Skoven  fundet  en  Jomfru  og  hvilet  den 
Nat  saa  lang  ved  hendes  Side.  Da  han  næste  Morgen 
møder  hendes  Brødre,  bliver  han  spurgt  om,  hvor  han 
har  været.  De  beskylde  ham  for,  at  han  har  sovet  hos 
Søsteren,  hvorpaa  han  svarer: 

Jeg  red  mig  at  jage  de  Dyr, 
Eders  Søster  jeg  ei  kjendte; 
Jeg  beded  det  væneste  Dyr  saa  bold, 
som  mig  kom  først  tilhænde. 

Det  gav  sig  under  mit  Skarlagens  Skind, 

var  mig  saa  vel  til  Feie. 

Jeg  tog  til  Takke  og  var  saa  glad, 

og  lod  mig  dermed  nøie. 

De  vilde  Dyr  jeg  løbe  lod 
ad  Skoven  for  mine  Hunde; 
den  tamme  Hind  jeg  tog  i  Favn, 
vi  glædtes  af  Hjertensgrunde. 

En  Jomfru  var  hun  bold  og  fin, 
som  man  med  Øien  vilde  se. 
Er  hun  Eders  Søster,  jeg  beder  derom, 
I  lade  vort  Bryllup  ske. 

Saaledes  vilde  en  moderne  Digter  kunne  synge,  men 
den  lange  Lignelse  og  det  hele  Billedsprog  er  slet  ikke 
i  Slægt  med  den  gode  Visestil.  Manuskripterne  have 
aldeles  ikke  disse  Vers,  ligesom  de  da  heller  ikke  findes  i 

de  moderne  Optegnelser  (Kristensen  I.  Nr.  43,  II.  Nr.  80, 
III.  Nr.  65).  De  ere  digtede  af  Vedel,  og  adskillige 
tydske  Viser  kunde  give  ham  Forbilleder  hertil. 

Der  findes  nogle  flagrende  Vers,  hvis  Hefterødder 
tage  fat  overalt,  hvor  de  kunne  komme  til,  og  som  Ingen 
ret  vil  kjendes  ved: 

Slig  er  Ungersvend  i  sin  Tale, 
som  man  tager  en  Aal  om  Hale. 

Slig  er  Ungersvend-  i  sin  Tro, 

som  man  rider  paa  reden  [eller  trøsken]  Bro. 

I  Dronning  Sophies  Vise-Haandskrift  gik  de  endnu  paa 
egen  Haand;  i  Vedels  Tragica  fandtes  de  som  Slutning 
paa  en  Vise,  og  i  Viseopskrifter  fra  det  17de  Aar- 
hundrede  ligesaa.  Endnu  i  vore  Dage  flagre  de  rundt 
og  knytte  sig  sammen  med  andre  flyvende  Vers  (se 
Nr.  230,  Kristensen  II.  Nr.  27).  Saaledes  ere  de  bl.  A. 
komne  i  Forbindelse  med  to  andre  Linier,  der  ligeledes 
høre  til  Vagabonderne  i  den  senere  Folkesangs  V^erden 
(Kristensen  1.  c): 

Ak,  havde  jeg  j!^øglen  til  denne  Daw. 
jeg  skulde  kast'  den.  i  den  d3'beste  Haw 

eller  i  mere  klar  Anvendelse  i  Bryllupsvisen  Nr.  88: 

Og  havde  de  liavt  den  Negel  til  den  Laas, 

saa  ønsked  de,  den  Nat  den  skuld'  aldrig  forgaaes. 

Hvor  fortræffeligt  dette  Billede  end  kan  være,  saa  hører 
det  helt  udenfor  vor  Visestil  —  hvorimod  Linierne  høre 
som  hjemme  i  den  bevidste,  den  stærkt  lyriske  tydske 
Sang.  Og  jeg  er  ogsaa  i  Stand  til  at  paavise  dem  her, 
idet  de  ere  meget  almindelige  i  gamle  tydske  og  hol- 
landske Folkeviser,  hvor  de  Elskende  udtale  deres  Ønske 
om,  at  Natten  aldrig  maatte  faa  Ende,  at  de  kunde 
laase  Morgenrøden  og  Dagen  inde  og  kaste  Nøglen  i 

Vandet.  Allerede  i  et  nederlandsk  Haandskrift  fra  15de 
Aarhundrede  findes  disse  Linier  anførte,  og  Versene 
lyde  for  Ex.  saaledes  (Bohme,  Altdeutsches  Liederbuch 
Nr.  103): 

Had  ic  den  slotel  vanden  daglie, 
ic  weerpen  in  ghender  wilder  Masen 
oft  vander  Masen  tot  inden  Rijn, 
al  en  soude  hi  nemmer  vonden  sijn 

2.  Religion. 

Vi  vende  os  fra  Naturfølelsen  til  Visernes  Stand- 
punkt i  religiøs  Henseende.  Her  møder  os  da  først 
Legen  de- Viserne,  for  hvilke  Grundtvig  synes  at 
have  havt  en  vis  Forkjærlighed  —  han  har  medtaget 
ikke  mindre  end  14  i  sin  Bog  Danmarks  Folkeviser  i 
Udvalg".  Jeg  tilstaar,  at  jeg  med  Hensyn  til  disse  Viser 
nærer  kritiske  Tvivl.  At  der  i  Middelalderen  digtedes 
Legendeviser  i  Danmark,  er  rimehgt  nok.  Jeg  vil  ikke 
heller  benægte,  at  nogle  af  de  bevarede  Viser  skrive  sig 
fra  Middelalderen,  det  er  jo  mulig  til  dem  Peder  Palla- 
dius  sigter  i  sin  Visitatsbog,  hvor  han  forbyder  Pibere 
ved  Bryllup  og  Gjæstebud  at  synge  „deres  ugudelige 
Viser  om  Helgens  Paakald  og  andet  saadant"  (S.  79). 
Imidlertid  savnes  ved  ikke  faa  af  dem  ethvert  Bevis 
herfor.  De  fremkomme  paa  Flyveblade  i  det  18de  Aar- 
hundrede, og  deres  Form  er  ikke  en  saadan,  at  den 
giver  noget  Bevis  for,  at  de  ere  gamle. 

Vel  er  det  sandt,  at  Bruddet  med  Katholicismen 
her  hjemme  var  saa  skarpt,  at  Alt  hvad  der  bar  Mærker 
af  den  gamle  Tro  vanskeligt  fik  Lov  til  at  leve.  Imid- 
lertid er  det  dog  besynderligt,  at  slet  ingen  af  disse 
Viser  findes  i  Haandskrifterne;  flere  af  dem  indeholde 
dog  egentlig  meget  lidt  Katholicisme.  Paa  den  anden 
Side  kan  man  meget  godt  tænke  sig  en  ny  Indvandring 

af  Legendeviser  fra  Udlandet  i  det  16de  og  17de  Aar- 
hundrede.  Vi  vide  jo,  og  det  er  alt  oftere  paavist, 
hvorledes  nye  Arter  af  Viser  paa  de  Tider  droge  ind  i 
Landet.  Der  synes  heller  Intet  til  Hinder  for,  at  vore 
fSoldater  fra  Trediveaarskrigen  eller  vore  Tropper  i 
fremmed  Tjeneste,  vore  Sømænd  i  Udlandets  Havne, 
for  ei  at  tale  om  mangfoldige  indvandrede  Krigere  og 
Haandværkere  kunde  have  hidbragt  slige  Viser.  Jeg  vil 
ikke  gaa  videre  ind  paa  dette  Emne,  da  en  Omtale  af 
disse  Viser  ikke  vil  være  nødvendig  for  at  fastslaa  de 
Sætninger,  som  her  søges  hævdede.  Netop  da  de  gamle 
Optegnelser  mangle,  unddrager  disse  Visers  Historie 
sig  vort  Øie.  Jeg  udtaler  kun  en  vis  Frygt  for,  at 
Meget  af  hvad  her  udgives  for  Gammelt,  i  Virkeligheden 
ikke  er  det  '). 

Vi  lade  derfor  de  egentlig  religiøse  eller  Legende- 
Viser  ude  af  Betragtning.  Om  alle  andre  Viser  gjælder 
da  som  en  Hovedregel,  at  hvor  meget  mærkeligt  og 
vidunderligt  der  end  kan  foregaa,  sker  der  aldrig 
Mirakler.  Det  er  ikke  ved  Bøn  og  Paakaldelse  af 
Gud  eller  Helgene,  at  deu  forvandlede  Ridder  eller 
Jomfru  igjen  faar  sin  oprindelige  Skikkelse  tilbage,  ikke 
ved  at  slaa  Kors  for  sig  eller  læse  i  Skriften,  at  det 
Onde  viger.  Jomfru  Maries  eller  de  hellige  Mænds 
Mellemkomst  er  ufornøden;  hvad  der  læger  eller  hvad 
der  omskaber,  hvad  der  drager  den  kolde  Elskede  til 

O  I  hvert  Fald  maa  den  egentlige  Legendevise  vist  op- 
fattes som  staaende  tjernere  fra  Folkedigtningen.  Indenfor 
den  tydske  Folkepoesi  —  men  altsaa  indenfor  et  lyrisk  Om- 
raade  —  vægve  flere  tydske  Forfattere  sig  ved  at  ville  er- 
kjende  en  geistlig  eller  religiøs  Folkevise,  saaledes  Vilmar. 
Selv  Bohme  udtaler:  „man  kan  overhovedet  ikke  kalde  de 
aandelige  Sange  sande  Folkeviser,  selv  om  de  undgaa  alle 
kirkelige  Kjendemærker  og  blot  ville  være  religiøse  Digte; 
der  manglar  dem  den  rette  Folketone.  fremfor  Alt  Naivitet". 
Altdeutsches  Liederbuch  XLVl, 

den  Længselsfulde,  det  er  hemmelige  Midler,  Overtroens 
mangeartede  Redskaber,  det  er  Tegn  og  mystiske  Ord. 
Runerne  have  en  vidunderlig  Magt  til  at  lokke;  i  et 
Menneskes  Navn  indeholdes  hans  Liv  som  i  en  Potents, 
og  med  og  imod  det  kan  man  virke  som  ligeoverfor 
ham  selv.  I  et  Kys  ligger  en  Trolddom,  som  forløser 
det  Bundne,  og  om  Du  drikker  et  Menneskes  varme 
Blod  eller  nyder  hans  Kjød,  kan  Du  vorde  omskabt. 

Leilighedsvis  har  Grundtvig  netop  udtalt,  hvad  der 
her  er  paastaaet,  og  han  har  sagt  det  paa  en  saare 
træffende  Maade.  Hvad  der  gav  ham  Anledning  hertil 
var  Nr.  64  Dalby-Bjørn.  Der  gaar  en  Bjørn  paa  Dalby 
Mark,  som  slaar  Alting  ned  og  forvolder  Bønderne  stor 
Sorg.  I  Virkeligheden  er  Bjørnen  en  Kongesøn,  omskabt 
af  sin  Stifmoder.  Den  gamle  Opskrift  af  Visen  mangler 
nu  Oplysning  om,  hvorledes  Bjørnen  igjen  bliver  for- 
vandlet; man  ser,  at  den  indlader  sig  i  Kamp  med  en 
Mand,  men  heller  ikke  videre.  Anders  Sørensen  Vedel 
opgiver  derimod  i  sin  vidtløftigere  Text.  at  Manden, 
efter  at  have  kæmpet  med  Bjørnen,  og  efter  at  denne 
har  fortalt,  hvorledes  Stifmoderen  har  omskabt  den  og 
lagt  et  Jernbaand  om  Halsen  paa  den,  siger: 

22.  „Jeg  vil  hjælpe  Dig  af  Vaade : 
Mariæ  Søn,  som  Alting  monne  raade, 

23.  han  løsne  paa  Dig  dette  haarde  Baand, 
r?aa  vel  det  mægter  hans  høire  Haand". 

24.  Den  Hovmand  gjorde  over  hannem  Kors. 
det  Baand  det  brast,  og  han  var  los. 

25.  Han  blev  til  en  Ridder  saa  bold, 
sin  Faders  Eige  tik  han  at  volde. 


Disse  Vers  og  i  det  Hele  den  Vedelske  Fremstilling  vil 
Grundtvig  ikke  erkjende  for  ægte;  der  er  Intet  i  Sprog, 
Stil  eller  Rim,  som  tyder  paa  nogen  høiere  Ælde,  „og 

hvad  Indholdet  angaar,  da  er  derved  det  Mistænkeh'ge, 
at  altsaa  Bjørnens  Forløsning  skulde  ske  ved  et  Mirakel, 
hvad  ikke  finder  Sted  i  noget  af  de  mange  andre  For- 
vandlings- og  Forløsningssagn,  vi  finde  besungne  i  vore 
gamle  Viser;  thi  det  er  netop  en  meget  mærkelig  Om- 
stændighed ved  disse,  som  viser  deres  høie  Ælde,  at  de 
Spor  af  Christendom,  son]  kan  findes  i  dem,  aldrig  be- 
røre deres  egentlige  Væsen:  selve  Handlingen,  men 
denne  overalt  gaar  for  sig  efter  (om  man  saa  tør  sige) 
det  Overnaturliges  egne  Naturlove.  I  Modsætning  til 
denne  faste  Analogi  vilde  det  her  ene  være  ved  gud- 
dommelig Bistand,  at  Hovmanden  skulde  formaa  at 
bryde  Baand,  som  holdt  Bjørnen  fangen."  Disse  Ord 
ere  sande  og  træffende,  og  deres  Rigtighed  vil  kunne 
prøves  ved  mange  Viser. 

Men  Grundtvig  har  dog  ikke  altid  bragt  sin  egen 
rigtige  Sætning  til  Anvendelse  eller  fulgt  den  ud  i  dens 
Konsekvenser.  Netop  fordi  de  religiøse  Momenter  og 
den  christne  Guds  Indgriben  i  Begivenhederne  ere  saa 
sjeldne,  forekommer  det  mig  saaledes,  at  Grundtvigs 
Bemærkninger  om  Nr.  238  Tærningspillet  ere  urigtige. 
Det  er  den  bekjendte  fortræffelige  Sang:  „Hør  Du, 
goden  Ungersvend,  leg  Tavlebord  med  mig,"  hvor  Jom- 
fruen spiller  bort  Alt  hvad  hun  eier  og  tilsidst  sin 
Ære  og  Tro.  Hun  vil  kjøbe  sig  fri,  men  Ungersvenden 
vil  ikke  give  Afkald,  og  hun  sukker  allerede  fortvivlet 
over,  hvad  Giftermaal  hun  har  faaet.  Da  giver  han  sig 
tilkjende  som  Kongesøn.  I  en  af  de  nyere  Viser,  som 
Kristensen  har  indsamlet  (II.  Nr.  40),  lyder  imidlertid 
Fortællingen  saaledes,  at  Jomfruen  i  Begyndelsen  af 
Spillet  har  Lykken  med  sig: 

A  13.    Skjen  Ridder  gik  i  Gaarden,  saa  bitterlig  han  græd: 

„Nu  haver  jeg  spilt  Tærning  med  Jomfruer  des  værr'!" 

14.    Saa  kom  der  en  Røst  fra  Himmelen  og  ned: 

„Du  spiller  Guldtærning  med  Jomfru  een  Gang  mer!" 

Han  vover  saa  endnu  en  Gang,  og  da  vinder  han  hendes 
Ære  og  Tro. 

Ifølge  Grundtvigs  Opfattelse  fortjene  de  nye  For- 
mer særlig  Opmærksomhed,  fordi  de  give  os  Visen  i  en 
ældre  Skikkelse  og  oprindeligere  Sagnform,  hvori  Visen 
endnu  er  holdt  i  en  alvorlig  Tone,  medens  den  senere 
bliver  en  Skjæmtevise.  Nu  er  der  imidlertid  det  uhel- 
dige ved  de  nye  Former,  at  de  ere  ganske  meningsløse. 
Vi  kunne  sige  det  med  Grundtvigs  egne  Ord:  „Ridderen, 
som  i  Formen  A  har  bortspillet  Hest  og  Sadel  og  atten 
Gaarde  i  Skaane,  i  B  endogsaa  to  Kongeriger  og  syv 
Skibe  i  Floden,  han  kan  ikke  bag  efter  antages  af  Jom- 
fruen for  at  være  en  simpel  Baadsmand".  Dette  er  al- 
deles uomtvisteligt,  og  her  er  et  af  de  ikke  sjeldne  Til- 
fælde, hvor  netop  de  nye  Viser  have  saa  grumme  ringe 
Værd  og  næsten  mere  vildlede  end  veilede.  Men  dertil 
kommer  jo,  at  den  stolte  Kongesøn  aldeles  falder  ud  af 
Rollen  ved  at  gaa  ned  i  Gaarden  og  græde  over  at 
have  tabt  atten  Gaarde  i  Skaane.  Naar  han  saa  tilmed 
skal  have  en  Røst  fra  Himlen  til  Bistand,  en  Røst,  som 
kan  tilraabe  ham,  at  det  kan  blive  godt  engang  igjen, 
om  han  vover  et  Tærningkast  endnu,  saa  ere  vi  inde 
paa  det  Komiske,  det  Smagløse  og  det  Profane. 

Grundtvig  peger  paa  den  islandske  Form  (fslenzk 
Fornkvæoi  Nr.  38),  som  skal  give  os  Visens  ældste 
Skikkelse  —  ja  endog  „Visen  som  den  lød  i  Danmai'k  i 
12te  og  13de  Aarhundrede".  Visen  anslaar  her  en  al- 
vorlig Tone;  det  er  ingen  forklædt  Prins,  men  en  Rid- 
dersmand, der  er  bleven  fangen  af  Lidenskaben  og  bort- 
spiller Alt;  da  gaar  han  ud  og  anraaber  Gud  om  bedre 
Lykke  og  vinder.  Men  i  hvilken  Grad  Visen  her  er 
bleven  katholsk,  vil  fremgaa  af  Vers  som  disse: 

han  gekk  })å  i  garåinn  iit, 

heitir  å  gu.6  og  hinn  helga  Knut, 

hann  heitir  å  gud  og  hinn  helga  kross : 
„ad  jomfruin  tefli  ei  lifiå  af  oss!" 

hann  heitir  å  gu(^  og  hinn  helga  Pål, 
a(^  megi  hann  sigra  taflsins  tål. 

hann  heitir  å  gud  og  hid  helga  skrin, 
ad  jomfruin  skuli  vercia  sin. 

Jeg  tror,  at  samtlige  vore  Viser  kunne  bevidne,  at  en 
saadan  pludselig  Paakaldelse  af  høiere  Magter  i  de  høi- 
tideligste  Former  er  lige  saa  ukjendt,  som  disse  Magters 
Indgriben  er  uomtalt  i  dem.  Endvidere  er  det  dog  høist 
mærkeligt,  at  alle  de  mangfoldige  danske,  norske  og 
svenske  Texter,  hvor  forskjellige  de  end  se  ud,  aldeles 
ikke  have  Spor  af  denne  Himlens  Indblanding,  naar 
bortsees  fra  de  to  sidst  fremkomne  meningsløse  Texter. 
Om  Visen  er  fra  Middelalderen,  kan  vel  være  gode  Tvivl 
underkastet,  da  den  ikke  kan  forfølges  længere  tilbage 
end  til  Peder  Syvs  Tid.  Den  islandske  Vise  har  faaet  et 
saa  præsteligt  og  lærdt  Anstrøg,  at  den  nok  kan  vække 
Mistanke;  med  Undtagelse  af  det  sidste  Vers  findes  de 
nævnte  Linier  allerede  i  Haandskrifter  fra  1665.  Alligevel 
er  Visen  i  denne  Form  dog  saa  maadeholden  ikke  at 
lade  Himlen  selv  tale  eller  endog  give  Ridderen  An- 
visning paa  at  spille  videre.  Men  kunne  disse  Linier 
i  bevise  andet  end  den  Smag,  som  var  raadende  i  det  17de 
Aarhundrede!  At  flytte  Visen  paa  Grund  af  Helgen- 
ipaakaldelsen  tilbage  til  den  katholske  Tid  vilde  være  at 
bortse  fra  de  lærde  Hænder,  gjennem  hvilke  de  islandske 
Viser  ere  bevarede. 

løvrigt  fmdes  en  lignende  Anvendelse  af  en  Røst 
fra  Himlen  i  en  Vise  (Utrykt  Nr.  101)  om,  hvorledes 
under  Fæstemandens  Fraværelse  hans  Moder  lader  hans 
Trolovede  Amor  levende  begrave : 

Det  maatte  man  here  saa  langt  af  Led. 
hvor  Amor  under  Jorden  skreg. 

Det  maatte  man  høre  i  fremmede  Land. 
hvor  Amor  under  Jorden  galt  [raabte]. 

Der  kom  en  Røst  for  den  Ridders  Port: 

„Din  Moder  haver  sat  Amor  levendes  i  Jord". 

Nu  skulde  man  dog  synes,  at  det  maatte  være  tilstræk- 
keligt, at  Amors  klagende  Skrig  naaede  hans  Øre  i  det 
fremmede  Land,  men  den  i  det  Hele  smagløse  Digter 
har  her  ogsaa  faaet  Himlen  anbragt.  Visen  fmdes  kun 
i  eet  Haandskrift,  som  er  fra  1650. 

Jeg  skal  ved  nogle  yderligere  Exempler  godtgjøre, 
at  der  ikke  sker  Mirakler  i  Viserne.  Hvad  saaledes 
Nr.  66  Jomfruen  i  Linden  angaar,  vil  man  her  kunne  se 
Forskjellen  paa,  om  en  Opskrift  er  fra  det  16de  eller 
fra  det  17de  Aarhundrede.  I  A  og  B  hedder  det  endnu 
naturligt  og  smukt: 

A  24.    Selv  minded  han  den  Linderod. 

saa  blev  hun  til  en  Jomfru  god. 

'B22.    Han  lagde  sig  neder  og  kyste  hendes  Rod: 
saa  blev  hun  til  en  Jomfru  god. 

Derimod  fortæller  C,  nedskreven  o.  1650: 

28.  Kong  Magnus  han  lagde  sig  paa  grønnen  Jord. 
og  saa  mindte  han  den  Linde-Rod. 

29.  Han  mindte  den  første  og  anden  Gang: 
alt  stod  Linden  ligedan. 

30.  Den  tredie  Gang  raabte  han  paa  Mariæ  Søn: 
da  blev  hun  omvendt  til  en  Jomfru  saa  skjen. 

At  disse  tre  Vers  hverken  tone  gammelt  Flag  eller  po- 
etisk kunne  opveie  de  simple  Linier  i  de  andre  Former, 
turde  være  sikkert. 

Af  Visen  om  Trolden  og  Bondens  Hustru  Nr.  52 
udsige  de  tre  Former,  som  vi  kjende  fra  gamle  Haand- 


Det  lægende  Vand. 


161 


skrifter,  at  Trolden  befries  og  omskabes  ved  at  tninde 
Bondens  Hustru,  Vedel  er  ene  om  at  fortælle,  at  da  han 
vilde  minde  for  tredie  Gang,  raabte  hun  paa  Mariæ 
Søn  qg  saa  faldt  Troldehammen.  I  Lindormen  (Nr.  65) 
har  Peder  Syv  —  saaledes  som  Grundtvig  erkjender  — 
tilsat  et  Vers,  hvori  Mariæ  Søn  paakaldes. 

Der  er  en  Vise,  hvor  vi  kunde  synes  at  støde  paa 
Miraklet.  Kongen  har  opdaget  et  mistænkeligt  Forhold 
mellem  Dronningen  og  Algreven,  hvorfor  han  lader  Al- 
greven  dræbe,  hakke  i  Stykker  og  sætte  som  en  Ret 
frem  for  sin  Hustru.  Hun  opdager,  hvad  der  bydes 
hende,  sanker  alle  Stykker  sammen  og  bærer  dem  til 
Maribo  Kilde: 

A20.    Hun  dypped  dem  i  det  klareste  Vand: 
„Stat  op.  stat  op,  Du  christen  Mand!" 

21.    Den  Mand  stod  op  og  takkede  Gud: 
saa  drog  han  sig  af  Landet  ud. 

Saaledes  lyder  Visen  (Grundtvig  Nr.  94)  hos  Peder  Syv. 
Men  i  en  Optegnelse  fra  Folkemunde  hedder  det: 

B  15.    Hun  sanked  de  Fingre,  hun  sanked  de  Ben: 
saa  gik  hun  til  det  levende  Vand. 

16.    Hun  toede  de  Fingre,  hun  toede  de  Ben: 

„Stat  op,  liden  Lofgren,  og  bliv  til  en  Mand!" 

Hvad  der  sigtes  til  ved  „det  levende  Vand"  er  det  old- 
tydske  heilawdc,  Lægedomsvand,  Lægedom,  haleivæg  i  en 
oldengelsk  Trylleformel,  heUivågr  i  nogle  islandske  Sa- 
gaer; ogsaa  i  norske  og  færøiske  Viser  forekommer  det, 
dernæst  i  den  danske  Vise  om  Valravnen  (Nr.  60  A  16, 
17):  saa  fløi  han  til  Hilevas  Kilde,  døbte  Jomfruen  i 
Hilevas  Flod  (se  Grundtvigs  Oplysninger  herom  IH.  835). 
Her  ere  vi  altsaa  fremdeles  stadig  indenfor  Overtroens 
Omraade;  Ordet  har  Intet  med  „Hellig"  at  gjøre,  men 

11 

med  Jiel  (Skaanske  Lov :    hel  ællær  siukær),  Helbred, 
Helse,  og  Opsamling  og  Gjenoplivelse   af  Dødes  Ben 
lindes  i  mange  Sagn  og  Eventyr,  som  da  ogsaa  i  Mythen 
om  Thors  Bukke.     Peder  Syv  har  ladet  denne.  Hel-  i 
bredelse  foregaa  ved  Maribo  Kilde. 

Vi  saa,  at  Lægevandet  ogsaa  fandtes  i  Visen  om 
Valravnen  (Nr.  60).  I  denne  foregaar  forskjellige  For- 
vandlinger. Jomfruens  Fæstemand,  der  er  omskabt  til 
en  Fugl,  drikker  hendes  Blod  og  bliver  derved  forløst.  | 
Den  døde  Jomfru  bliver  derpaa  kaldet  til  Live  ved  at 
toes  i  Hilevas  Kilde.  Deres  Barn  endelig,  der  skulde 
tilfalde  Valravnen  som  Løn  for  dens  Medhjælp  ved  disse 
Forløsninger,  taler  strax  ved  Fødslen  tre  Ord,  og  derved 
forløses  Valravnen  og  omskabes  til  Ridder.  Saaledes 
lyder  Formen  A,  hvorimod  Formerne  B— E  have  en  lidt 
anden  Fremstilling  og  navnlig,  at  Valravnen  drikker 
Barnets  Blod  og  derved  omskabes ;  Barnet  kaldes  derpaa 
til  Live  ved  at  alle  falde  paa  deres  bare  Knæ  og  bede 
Gud  for  det  (eller  ved  at  det  føres  til  det  hellige  Sted). 
Ved  Læsning  af  disse  Texter  har  man  Følelsen  af,  at 
Noget  brister  i  den  hele  Skildring,  en  vis  logisk  Orden 
i  Verdensstyrelsen.  Naar  man  nemUg  ved  Sagnets  og 
Overtroens  Midler  kan  foretage  Omskabning  og  andre 
underlige  Gjerninger,  synes  det  lidt  besynderligt,  at  man 
tilsidst  dog  maa  ty  til  et  christeligt  Mirakel,  en  Paa- 
kaldelse  af  Gud.  Hvorfor  lod  man  da  ikke  strax  fra 
Begyndelsen  af  Gud  være  den  Hjælper,  som  man  ved 
Bøn  kunde  formaa  til  at  gribe  ind?  Rimeligere  synes  I 
saaledes  den  førstnævnte  Text  at  være;  den  har  strax  \ 
fra  Begyndelsen  af  ladet  Ridderen  være  forvandlet  til  I 
Valravn  paa  det  Vilkaar,  at  han  først,  naar  Jomfruen 
har  født  sit  Barn  og  dette  taler,  skal  bh  ve  forløst. 
Grundtvig  maa  være  kommen  til  et  lignende  Resultat; 
thi  han  har  i  sin  folkelige  Gjengivelse  af  V^isen  i  „Folke- 

viser  i  Udvalg"  Intet  om  hin  Paakaldelse  af  Guds  Bi- 
stand. 

Med  Hensyn  til  Nr.  93  Dødningens  Bistand  (Sankte 
Gertrud,  hvis  Land  overfaldes  og  ødelægges  af  en  Greve, 
læser  sin  Gudfader  op  af  Graven,  og  han  hjælper  hende) 
skal  jeg  nøies  med  at  henvise  til  hvad  Grundtvig  har 
udviklet.  Den  er  en  Mellemting  mellem  en  Legendevise 
og  en  Tryllevise.  I  Beretningen  om  Sankte  Gertrud 
synes  hedenske  Elementer  at  være  tilstede,  og  „Ger- 
trudesbog"  havde  nogle  Steder  en  Anvendelse  paa  samme 
Maade  som  Gyprianus  (IIL  875). 

Af  alle  vore  Viser,  hvor  høit  og  sikkert  de  end 
have  sigtet  og  truffet,  er  der  ingen,  som  kunne  maales 
med  Trylleviserne.  De  synes  ligesom  at  have  set 
dybest  ind  i  Menneskehjertet;  de  have  frembragt  Skil- 
dringer ikke  alene  af  Elskov,  men  af  anden  Glæde  og 
Ve,  som  kan  ramme  Mennesker,  og  de  have  i  uforhgne- 
lige  Ord  og  Billeder  bragt  trøstende  Tanker  og  kvægende 
Tilsagn.  Som  udmærkede  Exempler  vil  jeg  nævne  Mo- 
deren under  Mulde  (Nr.  89)  o^-  Fæstemanden  i  Graven 
(Nr.  90).  Dersom  Gjætning  var  tilladt,  vilde  jeg  sige,  at 
disse  skrive  sig  fra  samme  geniale  Digter.  Men  selv 
ved  disse  Viser,  hvor  vi  føres  til  Steder  hinsides  Jorden 
og  Jordelivet,  vil  man  kurine  iagttage,  i  hvor  liden  Grad 
det  Kirkelige,  det  strængt  Katholske,  eller  hvad  man  nu 
vil  kalde  det,  faar  Lov  at  træde  frem,  uagtet  disse  Viser 
selvfølgelig  som  alle  vore  Viser  bestemt  bygge  paa 
christelig  Grund.  Da  Moderen  under  Mulde  mærker, 
I  hvorledes  hendes  Børn  forsømmes  af  Stifmoderen  Bhde, 
og  hun  derfor  uimodstaaelig  drives  til  at  se  Børnene 
igjen,  maa  hun  naturligvis  først  hos  Gud  erhverve  Til- 
ladelse til  at  gaa  til  Middelhjem  (svarende  til  det  old- 
nordiske mibgar^r,  Menneskeverdenen;  Grundtvig  IIL 870): 

Det  var  om  en  Løverdag  ad  Kvælde, 
hvile  skulde  da  alle  Sjæle. 

11* 

Nr.  89  Moderen  under  Mulde. 


Hun  gaar  sig  til  Englevist  [Englebo], 
hun  bad  sig  Lov  af  Jesu  Christ. 

Hun  bad,  hun  maatte  til  Middelhjem  gaa 
og  tale  med  sine  Børn  saa  smaa. 

„Ja,  saa  Mænd,  da  maat  Du  saa: 
vær  her  ikke  længe  fraa!" 

Det  er  Alt  hvad  vi  høre  om  Gud  elier  Ghristus.  Det  er 
ikke  for  at  prædike  nogen  christelig  Lære,  at  den  Døde 
optræder,  hun  holder  ingen  truende  Tale,  men  siger 
jDlot  til  sin  tidligere  Ægtefælle  Hr.  Bjørn: 

Men  skal  jeg  tiere  hjem  til  Dig  gaa, 
saa  haard  en  Død  skal  Blidelil  faa. 

Naar  Du  hører  de  Hunde  bange  [støie], 
da  maat  Du  vente  den  Døde  paa  Gange. 

Stifmoderens  Straf  loves  her  som  en  naturlig,  nødvendig 
Hævn,  og  hun  taler  Intet  om  at  Gud  straffer  alle  onde 
Mennesker.    Saa  gaar  hun  bort,  og  Alt  er  opnaaet: 

Hun  ikke  snarere  i  Mulde  laa 

end  hendes  Børn  var  lagt  paa  Bolster  blaa. 

Blide  dem  børste,  og  hun  dem  flette, 
og  hun  dem  løfte,  og  hun  dem  lette. 

Hun  gav  dem  Vin,  hun  gav  dem  Brød, 
ret  aldrig  da  lidde  de  Børn  mere  Nød. 

Hver  Gang  hun  hørte  de  Hunde  gjø, 
da  lege  de  Børn  med  Guld  saa  rød. 

Naar  Heiberg  har  bebreidet  Hertz,  at  Englekoret  i  Slut- 
ningen af  Svend  Dyrings  Hus  førte  Stykket  ud  over  en 
saadan  maadeholden  Anvendelse  af  det  Overnaturlige, 
som  giver  Illusion,  vil  det  sees,  at  han  ogsaa  i  Visen 
har  Medhold  i,  at  det  Hinsidige  holdes  i  stor  Afstand. 

Det  Samme  gjælder  den  anden  herlige  Vise  Nr.  90 
Fæstemanden  i  Graven.  Det  strængt  Ghristelige  er  saa 
tilbagetrængt  som  muligt,  om  det  end  forudsættes,  saa- 
ledes  som  da  Ridderen  klapper  paa  Døren  til  sin  Fæste- 
møs Bur: 

9.    Det  mælts  liden  Elselille 
med  Taare  paa  Kind: 
..Kan  I  Jesu  Navn  nævne, 
.  saa  kommer  I  ind." 

10.    „Du  stat  op,  stolten  Elselille! 
luk  op  Din  Dør: 

jeg  kan  saa  vel  Jesu  Navn  nævne, 
som  jeg  kunde  før." 

Da  hun  følger  ham  til  Kirkegaarden,  gjentager  han,  at 
hun  ikke  maa  sørge  mere: 

29.  ,.Du  stat  op,  stolten  Elselille! 
Du  gak  nu  hjem  : 

Du  græd  nu  aldrig  mere 
Din  Fæstemand  igjen. 

30.  Du  se  Dig  op  til  Himmelen, 
til  Stjernerne  smaa : 

saa  faar  Du  at  vide. 
hvor  Natten  hun  gaar." 

31.  Saa  snarlig  slap  den  døde  Mand 
i  Jorden  hen : 

saa  sørgelig  gik  stolt  Elselille 
tilbage  igjen. 

Det  er  jo  muligt  at  Vers  30  er  blevet  omdannet  og  op- 
rindelig har  lydt  anderledes,  men  saaledes  som  det  fore- 
ligger, indeholder  det  i  hvert  Fald  ikke  en  Henvisning 
til  at  søge  religiøs  Trøst;  der  ligger  snarest  en  Hen- 
pegen  paa  den  Glæde,  som  Beskuelsen  af  Stjernehimlen 
giver,  og  først  og  fremmest  henvisei"  Hr.  Aage  til  Himlen 
for  at  fjerne  Elses  Blik,  som  holder  ham  fast,  for  at 

han  kan  „slippe"  i  Jorden  igjen.  Nei,  gjennem  hele 
Visen  klinger  snarere  en  Trøst  af  mere  almenmenneskehg 
Natur  —  om  end  som  sagt  den  christne  Tro  altid  tænkes 
bagved  og  da  fremfor  Alt  i  de  subhme  Vers,  der 
have  en  iboende  Lægedom  af  vidunderhg  Kraft: 

For  hver  en  Gang  Du  græder  tor  mig, 
Din  Hu  gjøres  mod : 
da  staar  min  Kiste  forinden  fuld 
med  levret  Blod. 

For  hver  en  Gang  Du  kvæder, 
Din  Hu  er  glad: 

da  er  min  Grav  forinden  omhængt 
med  Rosensblad. 

Jeg  forlader  nu  Miraklet  og  skal  endnu  kortelig  kun 
omtale,  hvorledes  der  endog  ved  Nævnelsen  af  Guds 
Navn  iagttoges  Tilbageholdenhed.  Den  Maade,  hvorpaa 
Gud  blandes  ind  i  en  enkelt  Form  af  Nr.  52  Trolden  og 
Bondens  Hustru,  fortjener  at  paaagtes.  Jeg  har  alt  tid- 
ligere omtalt,  at  Texten  G  viser  et  tydeligt  Forsøg  paa 
at  tilveiebringe  Bogstavrim,  hvor  de  ældre  Former  ikke 
have  det.  Men  ogsaa  i  en  anden  Henseende  viser  den 
hen  paa  en  nyere  Tid. 

C  6.    Han  ganger  sig  til  Bondens  Gaard 
en  Aften  alt  saa  silde: 
Hunden  gjøede  i  Bondens  Gaard, 
for  det  var  Herre  Guds  Villie. 

Den  meningsløse  Indblanding  af  Gud  i  denne  fjerde 
Linie  fortjener  sikkert  ikke  at  man  dvæler  derved;  der 
findes  da  heller  intet  Tilsvarende  hertil  i  de  andre  For- 
mer.   Men  der  læses  senere  i  Visen  Følgende: 

14.    Op  da  stod  den  usle  Bonde, 

Herre  Gud  løse  vel  hans  Vaande: 
gav  han  Elline,  Hustru  sin, 
den  lede  Trold  i  Haande. 

Det  Udbrud,  som  den  anden  Linie  indeholder,  Digterens 
personlige  Yttring,  er  sikkert  ikke  opfindeligt.  Ned- 
skriveren har  misforstaaet  et  Udbrud,  som  har  vårret 
lagt  Bonden  i  Munden,  altsaa  f.  Ex. : 

Det  da  mælte  den  usle  Bonde: 
„Herre  Gud  løse  vel  min  Vaande!" 

Paa  denne  Maade  finde  vi  nemlig  Gud  paakaldet  i  de 
andre  Former,  som  ogsaa  i  det  følgende  Vers  af  G. 
Ikke  Sangeren,  men  de  Handlende  paakalde  ham: 

All.    Hustruen  blev  i  Hjertet  saa  ve: 
„Nu  hjælp  mi^  Gud- Faders  Søn!" 

B  10.    „Det  forbyde  vor  Herre, 

jeg  driver  med  Trolden  Hoer!" 

C  15.    „O  Herre  Gud  naade  mig  fattig  Kvinde, 
min  Lykke  er  mig  saa  haard." 

Men  hvorledes  Tonen  i  den  senere  Tid  forandrede  sig, 
derom  vil  man  kunne  overbevise  sig  ved  at  høre,  hvor- 
dan der  synges  paa  Reformationstiden.  Det  er  rigtignok 
ogsaa  i  en  Vise,  der  begynder  med  „Ville  I  lytte  og 
høre,  jeg  vil  Eder  kvæde  en  Vise  "  1  Nr.  172  Ghristian 
den  Anden  i  Sverrig  (1520)  staar  der: 

8.    De  droge  baade  over  Bjerg  og  Dale 
ig_jennem  de  mørke  Skove: 
til  Gud,  i  hans  Hænder,  stod  al  deres  Trøst: 
til  ingen  Mand  sa,tte  de  Love  .  .  . 

11.    De  Høvedsmænd  raabte  Bøsseskytterne  frem, 
de  bad  dennem  Bøsserne  stille: 
„vi  ville  her  frem,  om  Herre  Gud  vil, 
imod  de  Svenskes  Villie." 

13.    Hr.  Sten  hans  Ben  blev  skudt  sønder 
ud  af  det  andet  Skud; 
det  vil  jeg  tor  Sandingen  sige: 
det  var  forseet  af  Gud  .  .  . 

30.    Lovet  være  Gud-Fader  i  Himmerig 

de  danske  Mænd  haver  vandet  dem  Ære! 
Gud  give  os  Ro  i  Himmerig 
hos  sig  evindelig  at  være! 

Af  alt  det  saaledes  Udviklede  ville  formentlig  tvende 
Ting  fremgaa  ret  klart.  For  det  Første  vil  man  have 
set  Visernes  store  Forskjellighcd  fra  de  rimede  Romaner, 
i  hvilke  der  jævnlig  møder  os  Hentydning  til  christelige 
Dogmer  og  katholske  Læreregler,  og  hvor  Sproget  paa 
saa  mange  Maader  minder  om  Kirkens  Tale.  Dernæst 
peger  det  Paaviste  afgjort  bort  fra,  at  Geistlige  ere 
Visernes  Forfattere.  Der  findes  med  andre  Ord  i  de 
gamle  ægte  Viser  ikke  noget  Tegn  til  at  Mænd  af  Lær- 
dom eller  med  store  Kundskaber  og  allermindst  at 
Geistlige  ere  Visernes  Forfattere.  Det  fortælles  ved  Aar 
1370,  i  en  Krønike  fra  Limburg,  at  en  spedalsk  Munk 
var  Ophavsmand  til  netop  de  allerbedste  Sange  og  Me- 
lodier, og  at  der  ikke  fandtes  Nogen  ved  Rhinen  eller 
andensteds,  der  kunde  være  hans  Lige').  Det  er  jo 
muligt,  at  man  ogsaa  i  Danmark  har  havt  Munke,  der 
digtede  Folkeviser,  men  i  hvert  Fald  have  disse  et  Ud- 
seende, som  afgjort  ikke  opfordrer  til  at  tænke  paa  et 
saadant  Ophav. 


3.   Moral  og  Ønsker 

I  nært  Forhold  til  det  behandlede  Emne  staar 
Spørgsmaalet  om  hvorvidt  Viserne  udtale  sig  om  det 
Maal,  hvortil  de  sigte,  det  moralske  eller  æsthetiske  Ind- 
tryk, de  ønske  at  tilveiebringe. 

I  den  Henseende  gjælder  nu  som  Regel,  at  Vise- 
beretningens fuldstændig  objektive  Gang  aldrig  forstyrres 
ved  nogen  Henvendelse  til  Tilhørerne.    Vi  have  jo  ogsaa 


1)  Bohme,  Liederbuch  XXII. 

set,  hvorledes  det  er  g-jennern  Omkvædet,  at  al  Tale  til 
Omgivelserne  finder  Sted.  Det  er  interessant  at  se, 
hvorledes  den  nordiske  Oldtidsdigtning  indenfor  sin  Ud- 
viklingsgang  danner  en  Parallel  hertil.  Først  i  dennes 
sidste  Blomster  finde  vi  Digte,  der  i  Slutningen  udtale 
en  Moral  eller  et  Ønske  som  Digtets  Maal.  Saaledes 
ender  Gudruns  Æggelse  (Gudrunarhvot)  med  Følgende 
(jeg  citerer  efter  Godeckes  Oversættelse,  den  eneste  fuldt 
lykkede) : 

Må  alle  jarlars 
ode  battras 
alla  kvinnors 
kval  minskas, 
då  denna  soigesång 
sungen  varder 
Gudruns  åggelse, 
for  alla  slågten! 

Vi  finde  Sidestykker  hertil  i  Atlekvadene: 

Sall  må  en  hvar  sagas, 
som  slik  son  aflar, 
sådan  hjålteåttling, 
som  Gjuke  lodde. 
Hans  lof  skal  lefva 
i  landen  vida 

så  långt,  som  folken  lyssna 
på  de  lidnes  strider. 

men  ikke  i  ældre  Digte. 

I  nogle  af  Viserne  findes  saadanne  Henvendelser 
eller  Slutningsbetragtninger.  Vi  kunne  let  komme  til 
Klarhed  om  hvilket  det  sande  Forhold  er.  Nr.  205 
Linden  paa  Lindebjerg  slutter  saaledes:  . 

F  28.    Gud  naade  den  Jomfru,  ihvo  hun  er, 
som  hyldisløs  [ubeskyttet]  leve  skal! 
hun  tinge  ved  Gud,  hun  ikke  skal  fristes 
og  værge  sin  Ære  over  al! 

Allerede  Grundtvig  har  erkjendt,  at  Formen  F  er  „en 
bearbejdet  Text,  der  dels  ændrer  Udtrykket  for  at  hjælpe 
paa  Rhnet,  dels  tilføier  det  moralske  Slutningsvers  28" : 
Verset  findes  kun  i  Dorothea  Thotts  Haandskrift  fra 
Frederik  III.s  eller  Christian  V.s  Tid.  Fra  samme  Tid 
haves  et  Flyveblad  af  Visen  med  Rim  i  alle  fire  Linier 
og  med  et  helt  andet,  men  ligesaa  moralsk  Slutnings- 
vers  : 

27.    Gud  give  den  Lykke  og  Salighed, 
som  Æren  efter  mon  tragte, 
og  lad  den  aldrig  have  Fred, 
sin  Kjæreste  vil  foragte. 

Visen  foreligger  imidlertid  i  fem  andre  Former,  der  ere 
baade  ældre  og  bedre  end  disse  to  mishandlede  Texter, 
og  her  mangler  Verset. 

I  Nr.  209  Stolt  Elins  Hævn  hedder  det: 

Thi  raades  hver  en  Gilie-Svend, 
som  beiler  under  0: 
han  love  sig  aldrig  for  Hadings  Ret 
nogen  ærlig  Mø! 

Han  svige  ret  aldrig  sit  Løfte  eller  Ord, 
i  hvad  han  formaar! 

Thi  Falskhed  slager  sin  Herre  paa  Hals 
stundom  inden  Aar. 

Disse  Vers,  der  tale  som  om  de  vare  skrevne  ud  af  en 
Lærebog,  har  imidlertid  Vedel  tildigtet  til  Visen,  som 
findes  i  den  eneste  ægte  Form  i  Karen  Brahes  Folio- 
haandskrift,  ligesom  da  i  det  Hele  denne  Art  Tildigt- 
ninger idehg  findes  fra  Vedels  Haand  (til  Ex.  ved  Nr. 
145,  149,  156,  .295). 

Men  hint  Haandskrift  lader  dog  den  her  forsvarede 
Theori  i  Stikken  med  Hensyn  til  en  anden  Vise.  I  Nr. 
239  Møens  Morgendrømme  læse  vi  nemlig  følgende  to 
Slutningsvers: 

B  37.    Saa  skal  der  slet  In^en  hinanden  forsmaa, 
de  veed  ikke,  hvad  Lykke  de  kan  faa 

38.    Saa   skal   der    slet   In^^en    hinanden    forvide  [hindre, 

formene], 

de  veed  ikke.  hvad  Lykke  Gud  vil  os  give. 

Uagtet  der  maaske  ikke  i  dette  Haandskrifts  store  Vise- 
samling  findes  nogen  anden  Vise,  som  har  en  saadan 
„Moral**  til  Slutningen,  fremgaar  dog  af  disse  Linier,  at 
man  ikke  blot  paa  Vedels  Tid,  men  1550,  kunde  fmde 
Behag  i  en  saadan  Tiltale.  Naar  Spørgsmaalet  imidlertid 
er  om  vore  Visers  rette  Præg,  om  hvorledes  man  sang 
i  Middelalderen,  da  kan  man,  uden  at  paaagte  disse  to 
lige  saa  exceptionelle  som  tarvelige  V^ers,  hævde,  at 
saadan  Viseslutning  var  ganske  ukjendt.  Vi  have  heldigvis 
et  Middel,  hvorved  man  nogenledes  kan  kontrollere,  om 
det  er  et  Undtagelsesforhold,  som  hin  Opskrift  udviser. 
Der  findes  nemlig  ialt  12  forskjellige  Optegnelser  af 
Visen,  hvoraf  6  i  9  gamle  Haandskrifter,  6  i  moderne 
Optegnelser;  Visen  findes  endvidere  paa  Islandsk,  Svensk 
samt  i  8  norske  Former,  men  midt  imellem  alle  disse 
Variationer  staar  hin  Optegnelse  B  i  forknyt  Ensomhed 
uden  at  have  nogensomhelst  Parallel  til  sine  to  moralske 
Slutningsvérs.  Vi  kunne  derfor  uden  Tvivlen  betragte 
dem  som  ikke  oprindelige  i  Visen. 

Det  er  i  det  Hele  interessant  at  studere  de  Viser, 
som  foreligge  i  et  stort  Antal  Opskrifter  fra  ældre  Tid. 
Man  kan  da  have  Leilighed  til  at  se,  hvorledes  en  be- 
stemt Smag  arbeider  sig  frem  og  søger  at  paatrykke 
Visen  et  Stempel,  som  den  fra  først  af  ikke  havde. 
Saaledes  møder  os  i  fem  Former  (B  G  E  I  M)  af  Nr. 
298  Svend  af  Vollersløv  et  Jeg  i  Indledningsverset: 

Jeg  veed  saa  rig  en  Jomtru 

for  Sønden  ude  ved  Aa ; 

og  hende  bad  Svenden  af  Vollersløv, 

han  kunde  hende  ikke  faa. 

De  andre  Texter,  hvoraf  nogle  endnu  ere  nedskrevne  i 
det  16de  Aarhundrede,  begynde  derimod  saaledes: 

Der  bor  en  Fru  i  Vermerland, 
hun  haver  de  Døttre  to 

eller 

Der  bor  saa  høvisk  en  Frue 
sønden  ud  ved  Aa 

Og  der  er  ikke  fjerneste  Tvivl  om,  at  det  er  rigtigere 
Former.  Til  denne  Fremtrængen  af  Jeget  svarer  nu,  at 
jeg  ogsaa  kommer  frem  i  Slutningsverset.  Saaledes  ende 
L  N  O  med  Verset: 

^       Lovet  være  Gudfader  af  Himmerig, 
som  alt  Ondt  kan  afvende! 
aldrig  herte  jeg  en  værre  Færd, 
der  fik  en  bedre  Ende! 

I  K  P  er  imidlertid  denne  Udtalelse  Fru  Mettelils  Slut- 
ningsord og  vedkommer  aldeles  ikke  Sangeren.  Og  naar 
B  G  ende  med:  Tak  have  ungen  William  o.  s.  v.,  er 
dette  i  A  (jfr.  K)  Fru  Mettelils  Slutningsord:  Hav  Tak, 
unge  Her  William  o.  s.  v. 

Endelig  slutter  D  med  et  Vers,  der  er  enestaaende 
mellem  de  15  forskjellige  Former: 

Nu  raader  jeg  baade  Fruer  og  Møer, 
som  leve  vil  med  Ære : 
de  spotte  hverken  Fattig  eller  Rig, 
om  han  end  ufød  monne  være  fsic!]. 

Man  vil  se,  hvor  uhjemlede  alle  disse  Udtalelser  af 
Sangeren  ere,  og  da  saadanne  Jeg-Vers  slet  ikke  findes  i 
AEFGHIKM  kan  man  rolig  paastaa.  at  det  kun 
skyldes  det  16de  og  senere  Aarhundreders  Smag. 

I  Nr.  252  Troskabsprøven  finde  vi  i  Formen  D 
følgende  Vers,  hvormed  Visen  ender: 

49.    Slig  er  det,  tro  og  fast  at  være 

og  prøve  sin  Kjærest  med  Lempe  og  Ære. 

50.    Det  sker  jo,  hvad  Gud  have  vil, 

der  hjælper  ei  Falsk  eller  Klafferi  til. 

Denne  Form  betegnes  af  Grundtvig  som  „en  senere, 
sagtens  i  17de  Aarhundrede  foretagen,  ufolkelig  Ud- 
tværing af  et  ægte  Grundlag,  der  har  staaet  A  B  nær- 
mest". Da  nu  de  tre  ældre  Former  ABC  ikke  have 
dette  Vers,  men  ende  Visen  paa  gammel  Folkevisemaner 
med  at  Brylluppet  blev  holdt,  og  da  de  fire  Optegnelser 
fra  Nutiden  ikke  heller  kjende  det,  saalidt  som  den  fær- 
øiske  eller  den  svenske  Opskrift,  kunne  vi  vel  heri  søge 
et  nyt  Bevis  for,  at  Sligt  ikke  hører  hjemme  i  Viserne. 

En  Vise,  som  i  en  usædvanlig  Grad  præker  Moral, 
men  har  taget  en  Paragraf  af  Moralens  specielle  Del  for 
sig,  er  Nr.  112  Helligbrøden.  Den  indskærper  ved  sin 
Fortælling,  hvor  ulykkeligt  det  er  at  gaa  paa  Jagt  paa 
Helligdage,  „alt  om  den  hellig  Paaskemorgen".  De  tvende 
Jægere,  som  gjøre  sig  skyldige  i  denne  Synd,  komme  i 
Trætte  om  deres  Hunde  og  Heste  og  dræbe  hinanden. 
Visen  udtaler  imidlertid  ikke  nogen  almindelig  moralsk 
Læresætning  til  Slutning.  I  syv  forskjellige  Texter  findes 
ikke  et  eneste  Slutningsord,  som  angiver  Visens  Kvint- 
essens. Kun  i  den  ottende  Form.  opskreven  i  17de 
Aarhundredes  Begyndelse,  møder  os  Verset: 

G  23.    Nu  raader  jeg  alle,  hver  og  en, 
som  rider  saa  aarlig  ud: 
at  de  rider  dem  til  Kirke 
og  trygter  den  øverste  Gud. 

„Denne  Moral  er  aabenbart  et  nyere  Tillæg",  siger 
Grundtvig  med  fuldeste  Ret.  Men  hvor  betegnende  er 
det  ikke,  at  den  nyere  Tids  Smag  har  anset  en  ud- 
trykkelig Udtalelse  om  Visens  praktiske  Moral  nødvendig, 
istedetfor  paa  god  gammel  Maade  at  lade  Visens  egen 
moralske  Grundtone  klinge  igjen  i  Tilhørerens  Bryst! 

Jeg  skal  endnu  kun  tilføie,  at  i  Anna  Urops  Visebog 
ender  Visen  om  den  utro  Brud  (se  foran  S.  149)  saa- 
ledes : 

Mælte  det  liden  Kirstin, 

der  hende  randt  Sværd  i  Side: 

en  bedre  Lykke  var  mio;  agtet, 

nu  maa  jeg  Sorrigen  bide  [finde  mig  i  Sorgen]. 

Nu  raader  jeg  hver  stolten  Jomfru, 
som  agter  at  holde  sit  Bo: 
love  sig  aldrig  mere  end  een 
og  mene  det  saa  med  Tro! 

Det  kunde  se  ud  som  her  udtaltes  en  Slutningsmoral  af 
Visedigteren;  men  i  Virkeligheden  er  det  Liden  Kirstens 
Ord,  saaledes  som  det  sees  af  Karen  Brahes  Foliohaand- 
skrift.  Rent  tilfældigt  er  Verset  i  Anna  Urops  Haand- 
skrift  blevet  Slutningsvers. 

Visestilen  er  altsaa  en  fuldkommen  objektiv  Beret- 
ning om,  hvad  der  er  sket.  Sangeren  blander  aldeles 
ikke  sin  Dom  eiler  sine  Bemærkninger  ind  i  FortæUingens 
Gang.  Lader  han  undtagelsesvis  sin  Person  til  Skue, 
er  det  i  Visens  Begyndelse  eller  rettere  i  Visens  første 
Vers  og  mulig  i  det  sidste  Vers.  Dette  er  et  saa  afgjort 
Karaktermærke,  at  man  studser,  hvor  Visen  indeholder 
Andet.  Nu  læses  der  følgende  Vers  midt  inde  i  Visen 
om  Jomfru  Ellensborg  og  Hr.  Oluf  (Abrahamson  Nr. 
146),  nemlig  efterat  Jomfruen  har  givet  Ridderen  sin 
Tro,  uagtet  han  var  hendes  Morbroders  Banemand  og 
hendes  Brødre  stræbte  ham  etter  Livet: 

12.    Saa  sørgende  vare  de  unge  to, 
de  bøde  hverandre  god  Nat: 
Give  det  Gud  Fader  i  Himmerig, 
at  de  maatte  findes  brat. 

Derpaa  berettes  videre  om  hvorledes  Brødrene  dræbe 
Hr.  Oluf  og  Jomfruen  sørger.    Shgt  er  ganske  imod 

Visestilen,  og  undersøger  man  nøiere  Kilderne,  vil  man 
finde,  at  det  er  Peder  Syv  og  efter  ham  Abrahanison, 
der  have  forandret  i  den  gamle  Text,  der  i  alle  fire 
Former  lyder: 

Saa  sørgende  var  de  unge  to, 
de  bøde  hverandre  god  Nat: 
„Give  det  Gud  Fader  i  Himmerig, 
at  vi  maatte  findes  brat!" 

I  Visens  Slutning  kan  stundom  et  Ønske  bryde 
frem.  Exemplerne  derpaa  ere  dog  ikke-  mange.  I  Nr. 
224  Væddemaalet  findes  saaledes  en  Tak  i  et  af  Slut- 
ningsversene: 

B  24,  C  21.    Tak  have  hver  en  Dannekvinde, 
sin  Datter  optugter  med  Ære! 
Hr.  Peder  rider  sig  til  Landsthing, 
fæste  hende  med  Hæder  og  Ære. 

men  af  de  9  gamle  Former  have  kun  2  Texter  dette 
Vers,  og  disse  ere  begge  nedskrevne  i  det  17de  Aar- 
hundredes  første  Fjerdedel,  medens  nogle  af  de  andre 
Former  ere  nedskrevne  et  halvt  Aarhundrede  tidligere. 
Det  Vers,  som  de  andre  Haandskrifter  have,  er  holdt 
i  almindelig  Visestil  og  lyder  med  nogen  Variation 
saaledes : 

Det  fik  hun  Ingerlil  Thorlofsdatter, 
for  hun  Her  Peder  saa  svarte : 
Hr.  Iver  rider  til  hendes  Faders  Gaard, 
han  bad  hende  til  sin  Kjære. 

Derimod  findes  det  selv  samme  Vers  „Tak  have"  i  alle 
Former  af  Nr.  225  I  Tugt  og  Ære,  og  her  ogsaa  i 
Haandskrifter  fra  16de  Aarhundrede,  fremdeles  i  den 
ligeledes  i  gamle  Opskrifter  bevarede  Nr.  218  Stolt 
Ellensborg,  endog  sammenknyttet  med  en  anden  om- 
vandrende Linie: 

Tak  have  stolten  Ellensborg, 
og  hvor  finder  man  hendes  Lige! 
Hun  turde  hente  sin  Fæstemand 
af  Østerkongens  Rige. 

Noget  usandsynligt  er  dette  Udbrud  i  Nr.  202  (12). 
Et  af  de  bekjendteste  Exempler  er  endelig  det  „Tak 
have"  som  findes  i  Niels  Ebbesøn  Visens  sidste  Vers 
(jfr.  ogsaa  Nr.  181  Magnus  Algotsøn).  Som  et  andet 
Exempel  paa,  at  et  Ønske  høres  i  Visens  Slutning,  kan 
nævnes  Visen  om  Hr.  Bugges  Død  Nr.  158,  hvor  det  i 
alle  fire  Former  hedder: 

De  Medelfar  Mænd,  Christ  give  dem  Træge  [Sorg], 
de  veide  Hr.  Bugge  udi  en  felig  [sikker]  Leide! 

De  Medelfar  Mænd,  Christ  give  dem  Skam, 
de  veide  Hr.  Bugge,  den  velbyrdige  Mand! 


4.  Fædreland. 

Et  Begreb,  som  ikke  findes  omtalt  i  vore  Viser,  er 
Fædrelandet.  Lige  saa  lidt  som  i  Tydsklands  Viser 
kommer  det  frem  ^).  Dog  maa  jeg  udtrykkelig  betone, 
at  her  stadig  kun  er  Tale  om  Begrebet  Fædreland.  Det 
er  jo  klart,  at  vi  bør  skjelne  vel  mellem  om  et  Navn 
fattes,  om  Begrebet  mangler  eller  om  i  det  Hele  den 
Følelse,  som  vi  kalde  Kjærlighed  til  Fødelandet,  ikke  er 
tilstede.  At  denne  Følelse  fandtes  i  fuldeste  Maal,  er 
naturligvis  udenfor  al  Tvivl.  Vor  danske  Nationalitet 
blev  af  Middelalderens  Mænd  forsvaret  lige  saa  tappert 
som  paa  nogen  anden  Tid  mod  Vender,  Tydske  og 
Svenske;  men  hos  os,  som  i  andre  Lande,  stod  Fyrsten 
som  den  legemliggjorte  Repræsentant  for  Folket  og  dets 

Villie  og  Ønsker.  Kampen  for  Landet  smeltede  paa  en 
ep^en  Maade  sammen  med  Kampen  for  Kongen. 

Det  er  vel  allerede  et  Spørgsmaal  om  Ordet  Fædre- 
land forekommer  i  Viserne.  I  Visen  om  Marsk  Stigs 
Døttre  (Nr.  146)  bede  disse: 

vi  vil  ikke  andet  af  Eder  begjære, 

end  I  lader  os  iøre  hjem  til  vort  Færne 

og  Dronningen  befaler  Riddere  fem:  „I  skal  føre  de 
Møer  til  Kollen  hjem!"  Disse  ere  nemlig  i  Formen  A 
ikke  Døttre  af  Marsk  Stig,  men  af  „Kongen  ud  af  Kollen", 
hvilket  er  et  Eventyrland,  der  ogsaa  nævnes  i  andre 
nordiske  Viser  og  maaske  oprindelig  har  været  Golonia, 
Køln.  Imidlertid  er  Fædrene  her  nærmest  tænkt  som 
„vor  Faders  Land"  (eller  vore  fædrene  Besiddelser): 

33.    De  kom  ikke  for  Juleaften  for  deres  Faders  Land. 
44.    Forlover  os  at  blive  i  Eders  P'aders  Land. 

Endvidere  betyder  Færne  muhg  fædrene  Slægt;  det 
findes  i  begge  disse  Betydninger  meget  almindeligt  i 
Provinslovene  og  senere  Kilder,  jfr.  ogsaa  Nr.  222  A  17  : 
„da  vilde  jeg  Eders  Naade  mit  Farne  give",  Nr.  56  B 
14 — 15.  Som  bekjendt  kæmpede  netop  Marsk  Stigs  land- 
flygtige Tilhængere  for  at  komme  til  at  nyde  deres 
Arvegods,  og  Hiiitfeld  siger,  at  det  omsider  tillodes  dem 
at  „nyde  fæderne  og  møderne"  (L  S.  344).  Kaikar 
tolker  i  sin  Ordbog  Færne  i  hin  Vise  som  Fædreneland, 
men  han  anfører  ingen  Parallel  hertil,  derimod  mang- 
foldige Exempler  paa  Betydningen  af  fædrene  Gods 
eller  Slægt. 

Nr.  82  Ribold  og  Guldborg  hedder  det  dog  i  B2, 
D  2:  „til  min  Fæderne  Land  saa  fører  jeg  Dig",  men 
Modsætningen  mellem  disse  Texter  fra  Sophie  Sandbergs 
Haandskrift  og  det  større  Stockholmske  Haandskrift  fra 
Begyndelsen  og  Midten  af  det  17de  Aarhundrede  og  de 

Fædrelandsfølelse. 


mangfoldige  andre  Textformer  taler  netop  bestemt  imod 
at  her  oprindelig  skulde  have  staaet  Fædreland,  ja  ved 
at  sammenligne  „min  ferne  land"  (B  2)  med  „til  en  hal 
fieer  land"  o:  dobbelt  saa  fagert  Land  (A,  F,  H),  „til 
det  feierste  land"  (D),  ser  man,  hvorledes  Ordene  op- 
rindelig have  lydt. 

Uagtet  jeg  saaledes  ikke  kan  finde  hverken  dette 
Ord  eller  Fosterland  i  danske  Kilder  fra  Middelalderen, 
maa  det  vel  dog  have  været  brugt,  siden  vi  i  Magnus 
Smeks  Stadslag  finde  fadhiirlandh  og  fædhernis  land,  i 
ældre  svenske  Love  ligeledes  Fosterland,  baade  om  Føde- 
provinsen  og  Landet. 

Men  som  sagt,  i  vore  Viser  kommer  i  det  Hele  ikke 
Kjærligheden  til  Fædrelandet  frem.  I  Sverrigs  Middel- 
alder gaar  det  paa  samme  Maade.  De  enkelte  Land- 
skaber stode  endnu  med  saa  stærk  national  Selvstændig- 
hed ligeoverfor  hinanden,  at  man  vanskelig  kunde  vente 
nogen  i  særlig  Forstand  svensk  Fædrelandsfølelse.  Rigs- 
enheden, siger  Henrik  Schiick  i  sin  fortræffelige  „Svensk 
Literaturhistoria",  og  Tanken  om  Sverrig,  som  et  for 
alle,  Uplånding  som  Vestgote,  fælles  Fædreland  var  endnu 
ikke  traadt  frem;  „deraf  er  en  ganske  naturlig  Følge,  at 
lige  til  Albrecht  af  Meklenburgs  og  Engelbrekts  Dage, 
den  svenske  Litteratur  viser  en  iøinefaldende  Mangel 
paa  svensk  Patriotisme".  I  det  sandsynligvis  ældste 
Arbeide,  som  er  bevaret  til  vore  Dage,  St.  Sigfrids 
Legende  fra  1206,  mærker  man,  hvor  varm  Forfatteren 
bliver,  naar  han  taler  om  sin  Hjembygd,  det  skjønne 
Vårend,  men  længere  end  til  Lokalpatriotisme  var  man 
ikke  naaet.  Forfatteren  til  den  ældste  af  Rimkrønikerne, 
Erikskrøniken,  er  en  Enthusiast  af  det  reneste  Vand, 
men  egentlig  Fædrelandsven  er  han  ikke.  „I  Indled- 
ningen har  han  kun  nogle  faa  og  temmelig  intetsigende 
Ord  at  sige  til  Sveriges  Berømmelse,  men  da  denne 
Indledning  blev  skrevet  om  (1452),   ændredes  Tonen. 

Den  nye  Forfatter  kan  i  poetisk  Henseende  paa  ingen 
Maade  taale  en  Sammenligning  med  sin  Forgænger  .  .  . 
men  i  eet  Tilfælde  er  han  Skjald,  man  kunde  næsten 
sige  en  stor  Skjald,  og  det  er,  naar  han  taler  om  sit 
Fædreland  ...  Jo  mere  man  nærmer  sig  mod  Middel- 
alderens Slutning,  desto  kraftigere  stiger  denne  Patrio- 
tisme. Dens  Form  bliver  et  stadig  vildere  og  vildere 
Danskhad«  (S.  85). 

Forholdet  har  vistnok  været  det  samme  i  Danmark, 
og  hvis  vore  Viser  bare  Aarstal,  vilde  vi  maaske  træffe 
en  lignende  Forandring  i  den  nationale  Følelse.  Saa- 
ledes  kommer  en  ny  national  Tone  karakteristisk  frem  i 
Viserne  om  Svend  Fe Iding.  Denne  berømmelige  Helt 
rider  til  Rom  og  gjæster  paa  Veien  en  Jomfru.  Da  hun 
ser  hans  guldsyede  Skjorte,  yttrer  hun.  at  enten  maa 
han  være  Kongen  af  Danmark  eller  dog  en  af  de  Bedste. 
Hun  har  alle  sine  Dage  hørt,  at  de  danske  Mænd  ere 
saa  fromme  (tappre),  hvorfor  hun  er  meget  glad  ved  at 
se  en  af  dem  hos  sig.  En  Trold  plager  nemlig  hendes 
Land  og  tager  Fruer  og  Jomfruer  til  Føde.  Svend 
Felding  har  nok  Lyst  til  for  hendes  Skyld  at  bryde  en 
Stage  med  Trolden,  men  da  niaatte  han  have  en  Hest 
og  et  Harnisk,  som  var  ham  vel  til  Maade.  De  spanske 
Heste,  som  man  ledede  frem  for  ham,  faldt  til  Jorden, 
blot  han  lagde  Haand  paa  dem,  og  han  udbryder: 

A14.    „Der  vilde  jeg  give  til  det  rede  Guld 
og  vel  et  Hundred  Mark: 
at  jeg  havde  nu  en  danske  Hest, 
var  født  udi  Dannenaark." 

15.    Der  kom  gangend  en  Møllermand, 
han  fik  saa  vel  til  Orde: 
„Jeg  haver  saa  god  en  danske  Hest, 
ihvem  hannem  ride  turde. 


16. 


End  haver  jeg  en  danske  Hest, 
er  født  i  Sæbylund: 

Svend  Felding. 


hver  Sinde  han  til  Møllen  gaar, 
da  bær  han  femten  Pund." 

17.    „Hør  Du,  goden  Møller, 
Du  lad  mig  Hesten  se: 
da  vil  vi  os,  vi  Danske  to, 
og  stride  mod  Valske  tre." 

Svend  Felding  spænder  Sadelgjorden,  saa  at  Hesten 
synker  i  Knæ,  og  rider  i  Strid  mod  Trolden.  Spæret 
brast  imidlertid,  og  Skjoldet  drev  i  Marke. 

27.  Saa  gik  han  sig  til  Kirke 
og  lod  han  sig  berette: 

saa  tog  han  det  viede  Aflad, 
lod  i  sin  Spærstage  sætte. 

28.  „Lægger  I  nu  bort  det  kronede  Spær, 
jeg  kan  der  intet  med  gjøre: 

I  tager  mig  hid  en  Skude- Mast, 
den  mægter  jeg  vel  at  føre." 

I  den  nye  Dyst  bryder  Svend  Felding  den  Ondes  Hals. 
Da  bliver  det  tilbudt  den  djærve  Kæmpe  at  faa  Jomfruen 
og  Land  og  Rige,  men  han  har  alt  fæstet  en  anden 
Jomfru  og  vil  ikke  svige  hende.  Men  gjæster  Eder 
nogen  dansk  Pilegrim,  da  spar  hverken  Vin  eller  Brød ! 

Man  vil  se,  at  det  er  en  Vise,  som  er  yderst  til- 
talende for  den  danske  Nationalfølelse.  De  Danskes  Ry 
var  alt  naaet  til  det  fremmede  Land,  inden  Svend  Felding 
kom  der  ned,  men  paa  glimrende  Maade  godtgjør  han, 
hvilken  Kraft  der  ligger  i  den  danske  Mands  Arm,  og 
hvilken  Styrke  der  bor  i  den  danske  Hest.  Der  er  kun 
eet  saadigt  Punkt  i  al  denne  Herlighed,  men  som  dog, 
vel  beset,  er  en  Achilleshæl  det  er  den  Omstændighed, 
at  al  den  danske  Styrke  alligevel  aldeles  Intet  hjælper. 
Først  da  Svend  Felding  har  lagt  Hostien  i  Spydstagen, 
opnaar  han  at  seire.  I  Virkeligheden  er  dette  en  høist 
kjedehg  Sag,  thi  derved  bliver  det  jo  snarere  ved  et 

Fif,  et  Krigspads,  at  Svend  bærer  Seiren  hjem.  Jeg 
kan  ikke  indse  andet,  end  at  to  Tanker  her  gaa  imod 
hinanden ;  tilmed  forstaar  man  ikke,  hvorfor  Svend  Fel- 
ding tager  en  Skude-Mast  til  Vaaben,  naar  dog  ikke 
Værget  selv,  men  kun  hvad  der  er  skjult  i  det,  bliver 
det  afgjørende.  Atter  her  føler  man,  saaledes  som  jeg 
har  paavist  ved  saa  mange  andre  Viser,  at  det  religiøse, 
kirkelige  eller  katholske  Element  er  blevet  ligesom  tilsat 
senere,  at  det  kommer  paatværs  og  støder  imod. 
Svend  Grundtvig  maa  have  havt  den  samme  Følelse; 
thi  i  den  Text,  han  har  givet  i  sine  „Folkeviser  i  Ud- 
valg", har  han  rent  udeladt  Verset  om  Hostien  i  Stagen, 
som  ogsaa  er  ganske  overflødigt. 

Ogsaa  i  den  anden  Vise  om  Svend  Felding  (Nr.  32) 
forekommer  Anvendelsen  af  Hostien,  men  her  dog  paa 
en  mere  fornuftig  Maade: 

A  64.    Lader  han  vie  Guds  Legem, 
lade   sætte  i  sin  Spær-Stage: 
saa  snart  da  flyede  den  lede  Trold, 
som  sad  paa  Mandens  Bag. 

65.    Det  andet  Ridt,  de  sammen  red, 
de  Heilede  var  baade  stærke: 
det  var  Hr.  Peder  Kæmpe 
hans  Hals  i  sønder  gik. 

Tydskeren  har  en  Trold  siddende  bag  paa  Hesten;  det 
er  ham,  som  Svend  fordriver  ved  Guds  Legeme.  Derved 
bliver  Partiet  atter  lige  mellem  Tydsk  og  Dansk,  og  nu 
seirer  den  danske  Kæmpe.  I  Texterne  B  og  G  er  hele 
dette  Moment  angaaende  Trolden  og  Hostien  borte,  og 
heraf  fremgaar  da  ogsaa  klarlig,  hvor  tilheftet  det  er. 

Ifølge  den  sidstnævnte  Vise  er  Svend  Felding  ud- 
sendt til  Tydskland  af  „Dannerkongen«  for  at  fri  paa 
hans  Vegne  til  Fi-øken  Juttelil.  Han  er  forud  meget 
indtaget  mod  de  Danske  og  spotter  dem  paa  forskjellig 
Maade,  men  faar  djærve  Svar  af  Svend  Felding.  Ogsaa 

da  Jatta  kommer  til  Danmark,  er  hun  misfornøiet; 
Bryllupshuset  er  ikke  godt  nok,  og  hun  glæder  sig,  da 
Svend  Felding  bliver  overvunden  i  Dystridtet  af  den 
tydske  Peder  Kæmpe.  Men  næste  Gang  seirer  Svend 
og  knækker  Tydskerens  Hals,  medens  Dronningen  græder. 
Den  Maade,  hvorpaa  Formen  B  i  Omkvædsstammen 
danner  sit  Omkvæd,  viser  da  ogsaa  Visens  Tendens: 

1.    Der  stunder  ind  til  Danmark 
saa  mangen  ærlig  Mand 
og  liere  tydske  Riddere, 
end  jeg  nævne  kan 
De  stunder  ind  til  Danmark 

Hvem  Svend  Felding  er,  om  han  som  Bugge  for- 
moder, er  den  mythiske  Helt  Sinfjøtli  i  ny  Skikkelse, 
eller  han,  som  Grundtvig  antager,  er  .,en  folkemythisk 
Personhghed,  vistnok  dannet  i  forholdsvis  senere  Tider, 
men  ganske  i  gammel  Stil"  (III.  804),  skal  jeg  lade  være 
usagt.  Men  naar  Grundtvig  formoder,  at  Visen  om 
Dronning  Jutta  er  digtet  i  Anledning  af  Erik  Plov- 
pennings Giftermaal  med  den  sachsiske  Fyrstedatter 
Jutta,  forekommer  dette  mig  rigtignok  lidet  sandsynhgt. 
Man  kan  ganske  vist  paavise  f.  Ex.  i  Ryd  Klosters  Aar- 
bøger  stærke  Udbrud  mod  Tydskerne  i  Anledning  af 
Kong  Valdemars  Fangenskab:  „Og  skulle  I  vide,  at 
Tydske  have  sjelden  eller  aldrig  vundet  nogen  Pris 
eller  Seir  over  danske  Mænd,  uden  med  Forrædelse  og 
Svig,  som  bevises  maa  med  disse  to  Konger,  og  i  mange 
andre  Maade".  Men  dette  er  blot  en  midlertidig  Op- 
blussen, som  hurtig  slukkes  og  afløses  af  en  endnu 
nøiere  Forbindelse  med  Tydskerne,  som  medfører  endnu 
større  Ulykker  for  dansk  Nationalitet.  Hverken  den 
nationale  Følelses  positive  Side,  Glæden  over  hvad  der 
er  dansk,  eller  den  negative.  Hadet  mod  det  Fremmede, 
kommer  synderlig  stærkt  frem  i  Middelalderens  ældre 
Perioder.    Og  først  i  det  15de  Aarhundrede,  da  vore 

Konger  toge  Kampen  op  mod  Tyclskerne,  hvad  enten 
de  kom  i  Kjøbmænds  Lignelse  eller  som  Krigere, 
blusser  ret  den  nationale  Følelse  i  Veiret.  Hvem  veed, 
om  ikke  den  kæmpestore  Kong  Christian  den  Førstes 
Reise  til  Rom,  og  den  Opsigt  og  Berømmelse,  som 
hans  Reise  skaffede  det  danske  Navn,  kan  have  givet 
Anledning  til  en  ny  Optagelse  af  Fortællingen  om 
Svend  Felding  og  til  den  Behandling  af  Emnet,  der 
findes  i  de  to  Viser  V 

Jeg  skal  endnu  kun  tilføie,  at  Sagnet  om  Holger 
Danske  som  bekjendt  ikke  er  af  national  Herkomst, 
men  indvandret  i  Middelalderens  seneste  Del,  og  at  i 
hvert  Fald  Visen  Nr.  30  Holger  Danske  og  Burmand 
ikke  kan  siges  at  fremtræde  med  noget  egentlig  patrio- 
tisk Præg.  Derimod  kommer  et  saadant  snarere  frem  i 
Nr.  17  Kong  Diderik  og  Holger  Danske,  men  denne 
Vise  har  ogsaa  alle  Mærker  af  af  være  ung.  Grundtvig 
betragter  den  som  „vistnok  den  yngste  af  Dideriks- 
viserne  og  deri  væsentlig  forskjellig  fra  de  andre,  at 
den  ikke  er  nogen  umiddelbar,  troskyldig  Gjengivelse 
af  de  gamle  Sagn,  men  snarere  en  vilkaarlig  Benyttelse 
af  disse  i  patriotisk  Øiemed."  Gustav  Storm  henfører 
Visen  til  det  16de  Aarhundrede 

5.  Romanviser. 

Som  en  egen  Gruppe  maa  udskilles  de  Viser,  som 
Grundtvig  leilighedsvis  har  kaldet  Rom  anviser.  Han 
har  ikke  nærmere  bestemt  disse  Visers  Karakter,  hvor- 
for jeg  her  skal  søge  at  fremdrage  forskjellige  Træk  af 
deres  Fysiognomi.  Den  bekjendteste  af  Viserne  er  Axel 
og  Valborg  (paa  180  å  200  Vers,  Abrahamson  Nr.  143); 
de  andre  ere  Nr.  49  Malfred  og  Magnus  (89  Vers), 

Nr.  86  Flores  og  Margrete  (30-40  Vers),  Nr.  87  Karl 
og  Margrete  (50—70  Vers),  Nr.  88  Kong  Apollon  af 
Tyre  (25  Vers),  Abraharnson  Nr.  88  Hertugen  af  Skage 
eller  Klosterranet  (94  Vers),  Nr.  200  Thorkil  Trundesøn 
(indtil  207  Vers),  Utrykt  Nr.  306  Oluf  Gudmundsøn  (152 
Vers)  og  enkelte  flere. 

Jeg  skal  anføre  Indholdet  af  en  af  disse  Viser  for 
at  anskueliggjøre  deres  Karakter.  Jarl  Iver  Ulfsøn  fører 
Kongens  Banner  og  falder  seirende.  Han  har  betroet 
sine  tre  Døttre  til  Dronningens  Varetægt,  men  da  det  af 
en  Spaakone  siges  hende,  at  den  Yngste,  Malfred,  skal 
ægte  Magnus,  hendes  Søn,  sender  hun  denne  Datter 
bort  paa  et  Skib.  Dette  strander  ved  Spanien,  og  hun 
tages  til  Brud  af  en  Høvding.  Inden  Brylluppet  finder 
Sted  ser  hun  imidlertid  Msignus,  der  er  bleven  fanget 
af  Røvere  og  ført  til  fremmede  Lande:  nu  sidder  han 
ved  Aaren  og  ror.  Hun  faar  ham  løskjøbt;  Magnus 
dræber  Brudgommen  og  flygter  med  hende.  Medens  de 
nu  engang  hvile  i  en  Skov,  bliver  Malfred  taget  ind  i 
Bjerget  af  Bjergtrolden,  og  Magnus  reiser  ene  hjem. 
Efter  ni  Aars  Forløb  vil  han  ægte  Thorehlle,  men  netop 
da  slipper  Malfred  ud  af  Bjerget  og  kommer  seilende 
hjem  til  Norge.  De  to  Kvinder  blive  nu  enige  om, 
begge  at  have  Magnus  til  Ægtefælle. 

Som  man  vil  se,  er  her  egentlig  Handlingens  Enhed 
opgiven.  Om  dramatisk  Kraft  er  der  ikke  Tale;  istedet- 
for  er  traadt  en  hel  Række  Eventyr.  En  lignende 
Eiendommelighed  har  Fortællingen  om  Flores  og  Mar- 
grete. Flores  elsker  Margrete,  men  hendes  Frænder 
gifte  hende  bort  imod  hendes  Villie  til  Hr.  Herman, 
den  rige  Greve.  Da  Flores  møder  Margrete  i  Kirken, 
tilstaar  hun  ham,  at  hun  endnu  elsker  ham.  Hendes 
Ægtefælle,  som  ved  Hjemkomsten  mærker,  at  hun  har 
grædt,  erklærer,  at  han  i  Grunden  kunde  være  til  Sinds 
at  afstaa  hende  til  Flores.    Men  Flores'  Moder  er  imid- 

lertid  kommen  til  Hjælp  og  udsender  en  Trold  i  Skik- 
kelse af  en  Hjort,  paa  hvilken  Greven  skyder;  Pilen 
vender  sig  imod  Greven  selv.  Nu  er  da  Margrete  Enke, 
og  Flores  frier  til  hende,  men  hun  vil  dog  sidde  Enke 
et  Aar.  Derpaa  bliver  der  Fryd  og  Gammen.  I  denne 
Vise  er  det  lige  saa  meget  en  manglende  Enhed  i 
Tanken  som  i  Handhngen,  der  gjør  sig  gjældende. 

Visernes  Længde  er  paafaldende  og  synes  at  skulle 
bøde  paa  Manglen  i  deres  Indhold;  men  den  viser  ogsaa 
hen  paa  deres  Bestemmelse,  nemlig  at  berede  en  Under- 
holdning paa  lange  Aftener.  Romanviserne  søge  des- 
uden at  fastholde  Interessen  ved  nye  Midler;  de  be- 
skjæftige  sig  meget  med  fremmede  Lande,  saaledes 
Spanien  (Nr.  49),  Tyrus  og  Neapel  (Nr.  88):  de  bruge 
fremmede  Personnavne  (Flores)  og  de  ere  lærde,  saa- 
ledes lader  Visen  om  Malfred  og  Magnus  Jarl  Iver  tale 
i  klassisk  efterlignet  Sagastil  „saa  hjælpe  mig  Freja 
Fru  og  Thor  og  vogte  mit  Liv  fra  Vaande"  (Nr.  119 
A  10).  Istedetfor  den  gode  dramatiske  Diktion  anvendes 
endvidere  megen  Tid  og  mange  Ord  paa  Drøftelser, 
Overveielser  og  Overtalelser.  Det  Hele  har  en  lang- 
spundet  Nøiagtigheds  Præg. 

Dernæst  er  den  moralske  Kraft  tabt,  eller  jeg  vil 
hellere  sige,  at  disse  Viser  ere  moralsk  forkludrede. 
Uden  at  forknyttes  lader  Nr.  49  det  være  Enden  paa 
Visen,  at  baade  Malfred  og  Thorelille  tage  Magnus  til 
Ægte: 

Det  er  sket  udi  Norige-Land 
og  drages  det  saa  vel  til  Minde: 
Hr.  Magnus  han  levde  i  atten  Aar 
med  begge  de  Ædelkvinde. 

De  levde  tilsammen  i  atten  Aar 
med  Elskoven  og  god  \  illie, 
der  hørte  ingen  Jorderigs  Mand 
de  Fruer  et  Ord  atskille. 

Til  saadan  Vansmag  var  inan  naaet.  Visernes  Helte 
tør  ikke  gjøre  Ondt,  og  Godt  ikke  heller.  Margrete  vil 
ikke  have,  at  Flores  dræber  Grev  Herman ;  Grev  Herman 
vil  gjerne  afstaa  sin  Ægtehustru  til  Elskeren.  Flores 
skal  belønnes  for  sin  smægtende  Troskab,  men  hvorfor 
blander  saa  Visen  ind  deri  den  stygge  Historie  om 
hans  Moders  Tryllekunster?  Og  dog  er  Grev  Herman 
indtil  det  sidste  saa  dydefuld,  at  han  døende  sørger 
over,  at  han  og  hans  Hustru  intet  Barn  have  —  ikke 
fordi  han  ønsker  sig  en  Hævner,  men  fordi  Margrete 
da  ikke  vil  komme  til  at  tage  Arv,  men  Slægtningene. 
Det  vilde  saaledes  være  urigtigt  at  sige,  at  disse  Viser 
ere  umoralske,  de  ere  snarere  dydzirede. 

Der  er  i  det  Hele  kommen  en  sentimental  Aand 
ind  i  dem.  I  sin  store  Sorg  fatter  Flores  den  Beslut- 
ning: „jeg  vil  ligge  i  Høieloft  og  sørge  mig  selv  til 
Døde".  Og  dette  gjælder  ogsaa  Visen  om  Axel  og 
Valborg,  hvor  meget  Skjønt  den  end  indeholder.  En 
Mester  som  Oehlenschlåger  kan  tilintetgjøre  Tvivlen  og 
kan  faa  os  til  at  tro,  at  Valborg  dør  af  en  Vise.  Men 
det  er  et  Topmaal  af  Dydighed,  der  faar  Udtryk  i  Vers 
som  disse: 

118.  „Vel  haver  jeg  skjøn  Valborg  kjær, 
hun  var  min  høieste  Trøst, 

men  hende  jeg  aldrig  saa  mægtig  var, 
at  jeg  hende  engang  kyst." 

119.  Den  Jomfru  lagde  Haand  paa  Messebog, 
og  svor  hun  om  vor  Frue: 

„jeg  aldrig  min  Øine  saa  høit  opslog, 
jeg  kunde  hanuem  dristig  skue." 

Vel  fandtes  der  baade  i  Oldtid  og  Middelalder  Kvinder  og 
Mænd,  der  havde  fattet  Elskov  til  den,  de  aldrig  havde  set, 
thi  stærk  er  Runernes  Magt  og  Elskov  vidunderhg,  men  de 
vovede  dog  at  se  paa  hinanden,  naar  de  mødtes.  Og  netop 
ved  at  de  Elskende  selv  fortælle  om  deres  store  Blyhed, 

gaar  noget  af  den  naive  Skjønhed  tabt.  Man  kan  der- 
for paa  den  ene  Side  nok  tiltræde  en  svensk  Forfatters 
Ord  om  disse  Linier:  „der  gaar  en  fin  Rødme  op  over 
disse  Stanzer",  men  paa  den  anden  Side  føle  vi  os 
dog  temmelig  nær  ved  det  ret  Naturliges  Grænse,  og  vi 
kanne  forstaa,  at  Fogden  paa  Anholt  kunde  bebreide 
sin  Hustru,  at  hun  var  druknet  fast  i  Graad  forgangne 
Fest,  for  man  hende  havde  lidt  om  Axel  Thorsen  læst. 
Her  føler  man,  at  vi  befinde  os  ved  Riddertidens  Slut- 
ning. Og  i  Virkeligheden  behøver  man,  naar  man  har 
dvælet  lidt  ved  disse  Viser,  blot  at  skotte  om  Hjørnet. 
Man  vil  der  se  hin  berømte  spanske  Ridder  af  den 
magre  Skikkelse  i  Anmarsch. 

Disse  Viser  ere  endvidere  vanskelige  at  huske 
ved  deres  store  Længde  og  end  mere  maaske  ved 
Handlingens  Mangel  paa  Sammenhæng.  Eventyr  afløses 
af  Eventyr  og  Tale  af  Tale.  Om  nogensinde  professio- 
nelle Sangere  have  været  nødvendige  ved  Visesangen, 
da  maa  det  vel  have  været  ved  disse.  Men  Viserne 
godtgjøre  da  ogsaa  selv,  at  de  høre  hjemme  mellem 
Romanerne.  Emnet  til  Visen  om  Kong  Apollon  af  Tyre 
er  hentet  af  Romanen  med  tilsvarende  Navn.  Visen 
om  Malfred  og  Magnus  behandler  et  bekjendt  tydsk 
Sagn  om  Greven  af  Gleichen  med  de  to  Hustruer.  Den 
sentimentale  Vise  om  Hr.  Sallcmand,  der  elsker  sit 
Søskendebarn  (Abrahamson  Nr.  L53)  ender  da  ogsaa 
med  at  slig  Elskov  aldrig  var  set  „siden  Tristram  og 
Fru  Isald  døde«.  En  saadan  Regyndelse  som  denne  i 
Nr.  86: 

1.    Jeg  vil  Eder  en  Vise  kvæde, 
hun  ligger  mig  ofte  for  Munde, 
alt  hvor  Hr.  Flores  Bendiktsøn, 
han  skjenne  Fru  Margret  vel  unde 

eller  en  saadan  Afslutning  som  denne  om  Oluf  Gud- 
mundsøn (utrykt  Nr.  306  Vers  152!) 


188 


Rom  anviser. 


Af  Intet  er  denne  Vise  gjort, 
jeg  siger  Eder  sandt, 
nu  maa  en  anden  begynde, 
som  bedre  kan 

findes  jo  idelig  i  Romanerne.  Grundtvig  har  ved  det 
sidst  anførte  Vers  skrevet  i  sin  haandskrevne  Samling: 
„Sidste  Vers  er  mærkeligt,  fordi  det  viser  os  Visens 
Anvendelse  til  selskabelig  Underholdning,  foredraget  af 
en  enkelt,  sagtens  en  vandrende  Sanger  af  Profession. 
Folk  af  denne  Klasse  have  sagtens  ogsaa  digtet  Viserne 
af  denne  Art". 

At  disse  Viser  høre  til  de  yngste  maa  vel  anses 
for  sikkert.  Visen  om  Axel  og  Valborg  kan  efter  hele 
dens  Kostume  og  Apparat  ikke  sættes  længere  tilbage 
end  det  femtende  Aarhundrede,  saaledes  som  R.  Bergstrom 
har  bevist  (Historiskt  Bibhothek  III.  419  f.).  Endehg 
henleder  jeg  Opmærksomheden  paa,  at  disse  Viser 
gjerne  foregaa  i  Norge;  dette  gjælder  saaledes  Nr.  49 
Malfred  og  Magnus,  Abrahamson  Nr.  143  Axel  og  Val- 
borg og  Abr.  Nr.  88  Klosterranet  (en  svensk  Kongesøn 
raner  en  norsk  Hertugs  Datter  i  Lyse  Kloster).  Hvor- 
vidt Nr.  87  Karl  og  Margrete,  der  som  Grundtvig  siger 
„har  en  Del  Lighed"  med  den  sidstnævnte  Vise,  egentlig  har 
noget  at  gjøre  med  danske  Personer,  turde  være  tvivl- 
somt; mest  handler  den  i  hvert  Fald  om  Sverrig. 
Nr.  200  Thorkil  Trundesøn  foregaar  i  Danmark  og 
hos  Kongen  af  Island. 

Med  disse  Bemærkninger  skal  nu  ingenlunde  være 
sagt,  at  hine  Viser  helt  mangle  Poesi.  I  flere  af  dem 
findes  ved  Siden  af  meget  Udvandet  og  Mat  gode  Vers 
og  gode  Scener.  Som  Helhed  betragtet  kunne  de  imid- 
lertid kun  anses  for  en  Afart. 

6.  Visestil. 

Jeg  vender  mig  nu  til  forskjellige  Eiendommehg- 
heder  ved  Visestilen. 

Vi  forstaa  ved  Inversion  som  bekjendt,  at  et 
Ord  sættes  hen  paa  en  anden  Plads  i  Sætningen  end 
den,  som  det  sædvanligvis  i  naturlig  Tale  vilde  have. 
I  daglig  Tale  flytte  vi  ofte  et  Ord  frem  for  at  fremhæve 
og  betone  det,  i  Digtningen  sker  det  af  samme  Grund, 
men  oftest  af  Hensyn  til  Rythmen  eller  Rimet.  Der  er 
meget  stor  Forskjel  paa,  i  hvilket  Omfang  de  forskjellige 
Digtere  anvende  Inversionen;  slette  Digtere  ville  hyppigt 
anvende  den  af  Rimnød  eller  vildledte  ved  den  Tro,  at 
det  skulde  være  den  eneste  Maade  at  vække  Opmærk- 
somhed paa.  Den  stærkt  belærende  Digter  vil  knuge 
Ordene  sammen  til  vægtige  Sentenser.  Det  er  sikkert, 
at  den  Digter  maa  sættes  høiest,  som  med  de  simpleste 
Midler  naar  ligesaa  vidt  som  den,  der  tager  de  kunstige 
til  Hjælp. 

Ogsaa  i  denne  Henseende  er  der  overordentlig 
meget  at  lære  af  Viserne,  idet  disse  ere  yderst  maade- 
holdne  i  Anvendelsen  af  Inversion  som  Hjælp  ved  Byg- 
ningen af  Verset  og  Anbringelsen  af  Rimet.  Man  kan 
fmde:  Sønnen  min.  Riddere  gode.  Jomfru  skjøn  (hellere 
dog  Jomfru  saa  skjøn)  og  Objektet  før  Verbet,  men  i 
det  Hele  ere  Inversioner  ikke  hyppige  og  i  hvert  Fald 
aldrig  voldsomme.  Naar  det  i  Ribold  og  Guldborg 
(Nr.  82)  hedder: 

G  62.    Ribolt  var  død,  fer  Hauen  goel: 
Guldborg  døde  før  oprand  Sol 

saa  indeholder  den  sidste  Linie  selv  for  vor  Tids  Efter- 
givenhed i  dette  Punkt  en  altfor  voldsom  Inversion. 
Men  det  viser  sig  ogsaa,  at  kun  Peder  Syv  har  dette 
Vers,  som  ikke  forekommer  i  de  øvrige  18  forskjellige 
Former.  Et  tilsvarende  Vers  findes  i  flere  Texter  fra 
Midten  af  det  17de  Aarhundrede  i  Nr.  266  Søborg  og 
Adelkind,  men  den  ældste  Form  af  Visen,  i  Karen 
Brahes  Foliohaandskrift,  har  en  langt  mere  beskeden 
Inversion : 

E  2.    Hun  blev  fedt  en  Aftensmaal, 

hendes  Moder  var  død  før  op  randt  Sol. 

I  Frændehævn  (Nr.  4)  læse  vi: 

C  44.    Hun  redte  deres  vSenge  paa  Dunen  blød, 
hun  vilde  denneKi  unde  Søvnen  sød 

men  kun  under  Vedels  Haand  har  Verset  faaet  disse  to 
Inversioner;  hans  eneste  Kilde  er,  som  Grundtvig  påa- 
viser, Vers  32  i  A: 

Stolt  Ellind  gjorde  deres  Senge  paa  Dune; 
hun  vilde  [dennem]  Søvnen  vel  unde 

med  den  langt  mildere  Inversion  i  anden  Linie,  om  der 
overhovedet  er  nogen.  Man  maa  i  det  Hele  vel  erindre, 
at  mangen  Ordstilling,  som  afviger  fra  vor  nuværende 
Talebrug,  dengang  var  naturlig  og  sædvanlig  i  det  dag- 
lige Sprog.  Og  to  Inversioner  efter  hinanden  tror  jeg 
Visedigterne  vilde  anse  for  utilladelige. 

En  bekjendt  Inversion  findes  i  Visen  om  Niels 
Ebbesøn  (Nr.  156) : 

E  15.    „Hør  Du  det,  Hr.  Niels  Ebbesøn, 
jeg  taler  med  Dig  saa  længe, 
Du  skal  enten  af  Danmark  rømme 
eller  jeg  skal  lade  Dig  hænge." 

16.    „Tyve  maa  I  i  Galgen  ophænge 
baade  for  Ugle  og  Ørn, 
men  jeg  vil  alt  udi  Danmark  bo 
alt  hos  min  Hustru  og  Børn." 

Om  end  det  foran  stillede  Tyve  klinger  djærvt,  synes 
det  dog  at  komme  overraskende  og  saa  haardt,  at 
Linien  næsten  faar  Overbalance  derved.  De  tre  andre 
Texter  have  følgende  Form  for  Verset: 

Skal  jeg  ud  af  Dannemark  rømme 
fra  Hustru  og  Børn  saa  smaa, 
ussen  skal  I  sige  deraf, 
at  I  mig  nogen  Tid  saa. 

Grundtvig  maa  derfor  indrømme,  at  „dette  stolte  Vers, 
som  jo  i  poetisk  Henseende  afgjort  er  en  Vinding  for 
Visen,  i  Oprindelighed  sikkert  maa  staa  tilbage  for  de 
tre  andre  Opskrifters  Vers" ;  „der  er  størst  Sandsynlighed 
for,  at  det  er  tilkommet  samtidig  med  den  Fornyelse 
af  Udtrykket,  som  E  paa  flere  Steder  udviser,  og  hvori 
et  utvivlsomt  poetisk  Talent  mesterlig  veed  at  bøde  paa 
Hukommelsens  Svaghed,  der  dog  som  oftest  kun  rammer 
Udtrykket,  ikke  Indholdet".  Alligevel  har  Grundtvig 
medtaget  Verset  i  sin  folkelige  Udgave  af  1867.  —  I 
samme  Vise  er  i  A  84,  85:  „sige  Dronning  Tiding  slig" 
Hgeledes  en  Voldsomhed;  Vedel  har  vist  det  rigtigere 
„Dronningen  Tidende  sige"  jfr.  iøvrigt  A  b  84  „sige 
Dronningen  sligt  Men". 

Endnu  paa  mange  andre  Steder  kunde  Inversioner, 
dannede  i  senere  Tider,  paavises.  Saaledes  i  Nr.  194 
Hr.  Ebbes  Døttre  G  V.  9  „Op  da  vaagned  de  Jomfruer 
snild";  det  er  en  stærkt  bearbeidet  Text  med  Rim  i 
alle  fire  Linier;  de  ældre  Former  have  ikke  denne 
Linie. 

I  Omkvædene  findes  allermindst  nogen  Inversion. 
Jeg  hidsætter  følgende: 

•  Nr.  130.  Selv  lader  hun  sig  vel. 

142.  Og  saar  er  min  Haand  af  den  Brynje. 

167.  Saa  glad  rider  Erik  Stygge  imod  sin  Jomfru. 

174.  Til  Meissen  kom  den  Frøken  med  stor  Ære. 

195.  Deraf  al  vor  Sorg  maatte  sig  vel  fordrive. 

Man  vil  se,  at  der  er  ingen  af  disse  Inversioner,  som 
ikke  kunde  findes  i  almindelig  Prosatext  fra  Samtiden. 

Sætningsforbindelsen  udmærker  sig  ved  stor  Simpel- 
hed. De  parallelle  Sætninger  ere  afgjort  de  alminde- 
ligste, og  alle  indviklede  Konstruktioner  undgaaes.  Efter- 
sætningen kommer  i  den  nærmest  følgende  Verslinie; 
hvis  Verset  er  fireliniet,  udgjøre  de  to  første  Linier 
gjerne  en  Helhed  for  sig,  og  sjeldent  eller  ingensinde 

finder  man  den  tredie  Linie  konstruktivt  knyttet  til  den 
anden.  Saa  sent  som  efter  Hr.  Ty^e  Krabbes  Kamp  i 
Skaane  1510  (Nr.  171)  kunde  man  nok  skrive: 

C  21.    Hr,  Tyge  sender  de  Kundskaber  [Speidere]  ud, 
de  skulde  til  Visse  forfare, 
hvad  Fjenderne  tog  sig  for, 
og  hvad  Vei  de  monne  drage 

Og  dog  have  de  ældre  Former  af  Visen  ikke  dette  eller 
andre  lige  saa  tungt  konstruerede  Vers.  Men  især 
danner  hvert  Vers  en  Helhed  for  sig.  „Det  strider  mod 
god  gammel  Visestil  at  have  Forsætning  i  eet  og  Efter- 
sætning i  et  andet  Vers",  siger  Grundtvig  i  Anledning 
af  Nr.  220  A  (S.  287—88).  Naar  vi  nu  ikke  desmindre 
i  Nr.  89  Moderen  under  Mulde  fmde  i  alle  Haandskrifter 
Versene: 

16.  Hun  gaar  sig  til  Englevist  [Englebolig] 
hun  bad  sig  Lov  af  Jesu  Christ. 

17.  Dette  hun  maatte  til  Middelhjem  [Jorden]  gaa 
og  tale  med  sine  Børn  saa  smaa. 

maa  aabenbart  den  første  Linie  i  Vers  17  rettes  til: 

hun  bad,  hun  maatte  ti]  Middelhjem  gaa. 

I  sin  Folkeudgave  af  Viserne  (1882)  har  Grundtvig 
da  ogsaa  ændret  Linien  paa  denne  Maade. 

I  det  Hele  er  Gjentagelsen  et  Hjælpemiddel,  hvor- 
ved man  undgaar  enhver  tung  eller  indviklet  Konstruk- 
tion. Simpelhed  i  Sætningsbygning  er  et  Hovedtræk  i 
Viserne  og  stiller  dem  paa  et  vidt  forskjelligt  Standpunkt 
fra  Nutiden,  ja  de  afvige,  i  den  Henseende  ogsaa  aldeles 
fra  den  Stil,  som  raader  i  Romanerne.  Og  Konstruk- 
tioner som  dem,  der  findes  i  Niebelungenlied  vilde  være 
ganske  umulige  for  en  Visedigter.  Man  behøver  blot 
at  kaste  et  Blik  paa  det  første  Vers  af  det  berømte 
Digt  for  at  se  Forskjellen: 

Uns  ist  in  alten  maeren 

wunders  vil  geseit 

von  helden  lobebaeren, 

von  groszer  kuonheit, 

von  frouden  hochgeziten, 

von  weinen  und  von  klagen, 

von  kiiener  recken  striten 

muget  ir  nu  wunder  boeren  sagen.  — 

Som  ved  mange  andre  Leiligheder  ere  ogsaa  ved 
Sætningsbygningen  de  talske  Vers  lærerige. 

Nr.  4  C  22.    Hun  lagde  under  deres  Side 

deres  Knive,  de  kunde  paa  lide 

er  et  Vers  af  Vedel;  den  gamle  Text  lyder: 

B  17.    Hun  lagde  under  deres  Side 

deres  Sværd  og  dragne  Knive. 

Nr.  20  har  i  Formen  A  følgende  Vers: 

10.    Hør  I,  stolten  Signild, 
vil  I  mig  det  unde; 

at  jeg  maa  Sligned  [Haandgjerning]  af  Eder  lære? 
saa  faa  er  de,  hende  kunne. 

Ikke  en  af  de  andre  syv  Former  i  ligesaa  gamle  Op- 
skrifter have  i  det  tilsvarende  Vers  en  saa  tvmigen 
Bygning,  men  f.  Ex.: 

C  13.    Hil  sidder  I,  stolten  Signild, 
I  spinder  det  Silketvinde: 

Hat'bard  Kongensøn  haver  mig  til  Eder  sendt, 
om  I  vil  mig  Slyngning  kjende  [lære]. 

Karen  Brahes  Foliohaandskrift  indeholder  følgende  Vers : 

Nr.  30  A  18.    Han  svor  om  den  ø^^erste  Gud, 
at  han  de  Ord  vilde  holde: 
om  hun  kunde  fly  hannem  den  Mand, 
der  turde  stride  imod  Burmand  saa  bolde. 

13 

De  to  andre  Texter  have  ikke  noget  tilsvarende  Vers, 
og  netop  i  Anledning  af  denne  Vise  er  Grundtvig  bleven 
opmærksom  paa,  hvorledes  hint  Haandskrift  „udvider 
og  bearbeider  de  traditionelle  Texter"  (IV.  782). 

En  stærk  Parallellisme  kommer  frem  i  et  Vers  af 
Magnus  Algotsøns  Vise  Nr.  181  (B  8,  E  17): 

Skarpe  er  deres  Glavind 
og  spændt  er  deres  Bue: 
vrede  er  de  i  Sinde 
og  haarde  er  de  i  Hue. 

Dette  fra  et  moderne  Standpunkt  fortrinlige  Vers  findes 
i  Haandskrifter  fra  1590  og  fra  1610,  men  det  er  ret 
karakteristisk  at  se,  hvorledes  Verset  tager  sig  ud  i 
andre  Former: 

A  7  (1550).    Her  holder  tre  Hundred  væbnet  Mænd 
over  for  vor  Gaard: 
uden  er  de  i  Silke  klæd 
og  under  i  Staal  saa  haard. 

0  8  (1650).    Over  er  de  i  Silke 

og  under  i  Brynje  blaa:  « 

vred  ere  de  i  Sind, 

og  ondt  haver  de  i  Hue. 

D  9  (1625).    Her  holder  tre  Hundred  raske  Hotmænd, 
og  alle  som  Duer  blaa: 
den  Hest  han  er  udi  Silke  tækt, 
den  Herre  han  rider  paa. 

Den  firefolds  Parallel  findes  saaledes  kun  i  een  Form,  og 
den  er  næppe  vel  afhjemlet. 

Og  saare  sjelden  er  Antithesen  anvendt.  Prof. 
Peter  Hansen  har  anført  følgende  Vers  i  Visen  om 
Klosterjomfruen  (Danske  Kæmpeviser  1867  Nr.  20)  som 
Exempel  derpaa: 

Nu  sidder  den  Svend  i  Høieloft, 
han  leger  med  Sølvet  hin  hvide; 

saa  lidet  da  passer  den  Svend  paa  mig, 
saa  mangefold  er  min  Kvide. 

Nu  sidder  den  Svend  i  Høieloft, 

han  leger  med  Guldet  hint  røde  ; 

saa  lidet  da  tænker  nu  Svenden  paa  mig, 

saa  mangefold  er  min  Møde. 

Af  denne  Vise  tør  imidlertid  Intet  sluttes.  Den  er  som 
foran  paavist  næppe  ældre  end  det  16de  Aarhundrede. 
Prof.  P.  Hansen  anfører  endvidere  Ordene  af  Agnete  og 
Havmanden  (Nr.  38): 

„Men  naar  Du  skal  til  Kirke  gaa. 

saa  maa  Du  ikke  tage  Dit  røde  Guld  paa. 

Og  naar  Du  kommer  paa  Kirkegaard, 

saa  maa  Du  ei  slaa  ud  Dit  fagre  gule  Haar. 

Og  naar  Du  triner  i  Vaabenhuset  ind, 

saa  maa  Du  ikke  smile  under  Skarlagenskind, 

Og  naar  Du  kommer  paa  Kirkegulv. 

saa  maa  Du  ikke  gaa  til  Din  Moder  i  Stol. 

Og  naar  Præsten  han  nævner  den  Høie, 
saa  maa  Du  Dig  ikke  nedbøie." 

Men  der  hun  nu  skulde  til  Kirke  gaa, 
saa  tog  hun  sit  røde  Guld  paa. 

Og  der  hun  nu  kom  paa  Kirkegaard, 
Agnete  slog  ud  sit  tagre  gule  Haar. 


Og  der  hun  tren  i  Vaabenhuset  ind, 
Agnete  hun  smiled  under  Skarlagenskind, 


Og  der  hun  nu  kom  paa  Kirkegulv, 
Agnete  gik  ind  til  sin  Moder  i  Stol. 

Og  da  Præsten  han  nævned  den  Høie, 
hun  monne  sig  dybt  nedbøie. 

Her  have  vi  den  fuldt  gjennemførte  Parallellisme,  hvad 
man  i  egentligste  Forstand  kan  kalde  Antithesen,  og 

derved  ere  vi  atter  komne  ind  paa  det  rent  Kunst- 
mæssige.  Vi  staa  nu  lige  paa  Grænsen  af  det  Stramme 
og  Uniformerede,  ved  Tærskelen  af  den  lærde  Periode, 
medens  vore  Middelaldersviser  tale  barnligt  eller  dog 
som  en  Moder  taler  til  et  Barn.  Beviset  for,  at  Agnete 
og  Havmanden  skulde  tilhøre  Middelalderen,  skjøndt 
Visens  afstikkende  Form  og  sene  Fremkomst  bestemt 
føre  den  hen  til  det  I8de  Aarhundrede,  er  imidlertid 
endnu  ikke  tilveiebragt,  og  den,  som  skal  føre  det,  vil 
faa  en  trang  Gjerning.  Indtil  det  sker,  bør  vi  lade 
Visen  ude  af  Betragtning,  naar  Spørgsmaalet  er  om 
Eiendommelighederne  hos  Middelalderens  Viser. 

Af  det  Foregaaende  vil  sees,  at  Stilen  i  vore  Viser 
udgjør  en  fuldkommen  Modsætning  til  voreOrd- 
sprog.  I  disse  møder  os  netop  hyppigt  Antithesen 
(Loven  er  ærlig,  Holden  besværlig;  een  Gang,  ingen 
Gang;  alle  ere  Beile  rige  og  Fanger  fattige)  og  Inver- 
sionen (Fred  skal  man  dyrt  kjøbe;  stakket  er  Bardags 
Glæde;  langt  er  mellem  Mund  og  Sagn;  from  er  frels 
Mands  Fremfærd).  I  Ordsprogene  befinder  Bogstavrimet 
sig  som  hjemme  (hge  Børn  lege  bedst;  Bonde  er  Bos 
Værge;  Mø  maa  ei  mandes  uden  sin  Værges  Villie)  og 
de  ynde  det  afknappede  Sprog  (Tyv  tror,  Hvermand 
stjæler;  taus  Mand  troes  mest;  Usel  er  Usel  værst; 
Meget  vil  Mer  have;  ilde  børjet,  galt  endet).  Naar  det 
derfor  er  blevet  sagt,  at  vistnok  mange  gamle  Ordsprog 
skjule  sig  i  Folkeviserne,  forekommer  det  mig,  at  man 
misforstaar  det  Sprog,  som  i  det  Hele  føres  i  dem.  Her 
findes  netop  slet  ikke  noget  af  det  Sentensagtige,  Tanke- 
tunge og  Afknappede,  som  overalt  gjør  sig  gjældende  i 
Ordsprogene. 

Maaske  vilde  man  kunne  sige,  at  vi  i  Marsk  Stig 
Visen  høre  ikke  faa  Ordsprog  og  Sentenser.  Dette  gjælder 
især  den  djærve  Samtale  mellem  Marsken  og  Kong 
Erik  (Nr.  145): 

A  42.    Det  svared  unge  Hr.  Marsti, 
han  var  ikke  meget  glad: 
„det  er  et  gammelt  Ordsprog: 
Spotten  og  Skaden  vel  følges  ad." 

47.  „Marsti,  Du  rider  ikke  saa  stærk, 
jeg  kan  mig  jo  for  Dig  værge: 
vilt  Du  ikke  være  min  Ven, 

da  maat  Du  vel  lade  være." 

48.  „Ikke  rider  jeg  saa  stærk, 
I  kan  jo  være  min  Magt: 
haver  I  det  ikke  førre  hørt: 

at  Styrke  ganger  Stien  for  Magt? 


49.  Ikke  rider  jeg  saa  stærk. 

ikke  er  jeg  heller  saa  stræng  [stind?]: 
man  finder  dog  tidt  en  Mynde, 
der  løber  ad  baade  Hjort  og  Hind. 

50.  Drages  det  til  Minde. 

at  jeg  haver  Eder  undsagt! 

det  kommer  saa  tidt:  en  liden  Tue, 

hun  vælter  fuldstort  et  Læs." 

Alt  dette  lyder  prægtigt  nok,  dog  maa  jeg  tilstaa,  at 
Marsk  Stig  forekommer  mig  stoltere  i  de  andre  Former. 
Dette  Væld  af  Ordsprog,  som  Marsken  endog  anfører 
som  Ordsprog,  gjør  ham  i  mine  Øine  for  boglærd.  Det 
maa  huskes,  at  Formen  A,  hvori  disse  Vers  findes,  i 
det  Hele  er  stærkt  overgaaet  i  en  ny  Tid;  der  har  vist 
her  fundet  en  Tilsætning  eller  en  Udvidelse  Sted,  som 
har  hidført  lidt  for  meget  af  det  Gode.  I  hvert  Fald 
have  de  andre  Former  intet  tilsvarende  til  disse  Ord- 
sprog. 

Vedel  har  ladet  Nr.  151  xMindre-Alfs  Endeligt  ende 
med  en  lang  Enetale,  hvori  Alf  bekjender,  hvilken  gruelig 
Synder  han  har  været,  til  Skræk  og  Advarsel  for  Alle. 
Her  findes  da  ogsaa  dette  Vers: 


19.       Nu  haver  jeg  tagen  og  røvet  uden  Skjel 
saa  mangen  god  Dag  og  Aar: 

hvad  man  med  Synd  og  Uret  bekommer, 
med  Skam  og  Sorg  det  gaar. 

Men  dette  inaa  komme  paa  Vedels  Kappe. 

I  hvert  Fald  maa  der  skjelnes  mellem  to  Ting.  Eet 
er,  at  gængse  Ordsprog  benyttes  i  Replikkerne  og  at 
den  Talende  former  de  Ord,  som  Begivenheden  lægger 
ham  i  Munden,  faldkommen  sentensagtigt.  Sligt  kan 
forekomme,  saaledes  som  vi  have  set  i  Marsk  Stig  Visen. 
Og  naar  Niels  Ebbesøn  siger: 

aldrig  saa  I  mig  saa  ræd, 
jeg  turde  ei  fuldt  vel  skjælve 

er  det  jo  muligt,  at  denne  Linie  er  original  hos  Visens 
Digter;  den  anføres  iøvrigt  som  et  Ordsprog  allerede  af 
Peder  Laale.    1  samme  Vise  siger  Niels: 

Greven  loved  mig  tvende  Kaar, 
og  ingen  af  dem  var  gode 

hvilket  er  en  gammel  (ogsaa  i  Sagaerne  kjendt)  Udtryks- 
maade,  jfr.  Nr.  300  (14):  Det  er  to  Vilkaar,  og  ingen  er 
god.  Men  helt  forskjellig  herfra  er,  at  Digteren  i  sin 
egen  Beretning  skulde  stræbe  efter  at  samle  sine  Ind- 
tryk, sin  Betragtning  eller  Lære  til  tankevægtige  Sentenser. 
Sligt  fmdes  ikke  i  Viserne. 

Til  Slutning  vil  det  maaske  være  oplysende  at 
betragte  et  Vers,  som  man  jo  t^ndnu  den  Dag  idag 
kan  finde  anført,  som  om  det  virkelig  var  en  herlig 
Levning  fra  Middelalderen.  Det  er  Slutningsverset  af 
Niels  Ebbesøns  Vise  i  den  Form,  som  Anders  Vedel  har 
meddelt  (Nr.  156  F  83): 

Christ  signe  og  hver  god  Dannes  vend, 
som  baade  med  Mund  og  Haand, 
uden  Skjæmt  og  Tant,  med  Flid  og  Tro 
.vil  tjene  sit  Fæderneland. 

Verset  fortjener  virkelig  at  blive  gjort  til  Gjenstand  for 
Studium,  eftersom  man  her  har  et  indholdsrigt  Exempel 
paa,  hvorledes  Middelalderens  Vers  ikke  vare  byggede 
eg  ikke  talte.  Allerede  i  den  første  Linie  vækker  Ønsket 
eller  Bønnen  vor  Opmærksomhed,  da,  som  foran  paa- 
vist,  Ønsker  ikke  findes  i  Viserne  eller  dog  kun  saare 
sjeldent.  I  anden  og  tredie  Linie  møde  os  de  tre  Gange 
to  parallelle  Ord,  som  man  sikkert  aldrig  skal  finde 
Mage  til,  saalidt  som  til  en  relativ  Sætning,  hvis  Be- 
gyndelse og  hvis  Subjekt  findes  i  anden  Linie,  men  hvis 
sidste  Del  og  hvis  Verbum  findes  i  fjerde  Linie.  Endelig 
er  „Fædreland",  som  paa  vist,  et  Begreb,  som  Viserne 
ikke  omtale  eller  omhandle. 

7.    Dramatisk  Bygning. 

Hvad  der  ofte  er  saa  vidunderlig  digtet  i  Viserne 
er  Indledningen.  Det  første  Vers  fører  os  tidt  helt  ind 
i  Situationen,  og  hver  Linie  af  Verset  bringer  os  et  Trin 
fremad  i  Fortællingen.  Jeg  vil  saaledes  henvise  til  Be- 
gyndelsen af  Nr.  70: 

Det  var  ungen  Sveidal, 
han  skulde  Bolden  lege: 
Bolden  drev  i  Jomfruens  Bur, 
det  gjorde  hans  Kinder  blege 

Bolden  drev  i  Jomfruens  Skjød, 
og  Svenden  efter  ginge: 
forinden  han  ud  af  Buret  kom, 

I stor  Sorrig  han  i  Hjertet  finge. 
m  .,Hør  Du,  ungen  Sveidal, 

^  hvi  driver  Du  Bolden  til  mig, 

■  der  sidder  en  Mø  i  fremmede  Land, 

K  hun  lider  fast  efter  Dig." 

ermed  er  Sveidals  Opgave  sat,  og  han  maa  nu  lede 
efter  denne  Mø,  som  ved  Runer  er  bunden  til  ham. 

Paa  lignende  Maade  sættes  strax  i  det  første  Vers  Op- 
gaven og  Emnet  frem  i  Nr.  87  Karl  og  Margrete. 

Eller  kan  man  tænke  sig  en  mere  sluttet  Fortælling 
end  den,  hvormed  Nr.  90  begynder: 

Det  var  Ridder  Hr.  Aage, 
han  red  sig  under  0, 
fæsted  han  Jomfru  Elselille, 
hun  var  saa  væn  en  Mø. 

Fæsted  han  Jomfru  Elselille 
alt  med  sit  meget  Guld. 
Maanedsdag  derefter 
laa  han  i  sorten  Muld. 

Det  var  Jomfru  Elselille, 
hun  var  saa  sorgefuld : 
det  hørte  Hr.  Aage 
under  sorten  Muld. 

Hundreder  af  moderne  Digtere  vilde  kunne  misunde 
Sangeren  fra  de  svundne  Dage  en  saadan  Evne  til  med 
Tryllestavens  Magt  i  Sekunder  at  føre  os  midt  ind  i  sin 
fremmede  Forestillingskreds  og  dog  paa  en  saadan 
Maade,  at  vi  tro,  at  vi  ere  vandrede  derhen  Skridt  for 
Skridt  og  føle  os  som  hjemme. 

En  Indledning  af  anden  Art  er  omtalt  i  det  Fore- 
gaaende,  hvor  Sangeren  anslaar  en  almindeligere  Stem- 
ning og  i  nogle  faa  Accorder  bringer  Tilhørerne  ind  paa 
det  Omraade  af  Følelser  og  Forestillinger,  paa  hvilket 
Visens  følgende  Text  bygger.  Som  grel  Modsætning  til 
disse  Begyndelser  høre  man  de  senere  Gadevisers :  „jeg 
vil  Eder  en  Vise  kvæde!" 

I  den  sande  dramatiske  Fortælling  berettes  ikke  om 
Alt,  hvad  der  sker.  Kedegjørelsen  tilstræber  ikke  det 
Fuldstændige,  men  derimod,  at  Alt  staar  levende  og 
klart  for  Tilhøreren.  Alle  Mellemled  springes  derfor 
over,  og  kun  det  mest  Fremtrædende  meddeles,  hvorved 
den  sande  Energi  og  den  gribende  Kratt  i  Skildringen 

naaes.  Hvad  en  Person  tænker  eller  dømmer,  siges  i  al 
Korthed;  det  er  af  hans  Handlinger,  vi  lære  Helten  og 
Ridderen,  hans  Karakter  og  Eiendommelighed  at  kjende. 
Viserne  ere  ikkun  sjeldent  beskrivende.  Jomfruens  eller 
den  Elskedes  Skjønhed  udmales  aldrig ;  den  nævnes  i 
almindelige  Udtryk,  og  vi  tro  paa  den,  fordi  vi  høre, 
hvor  vidt  om  Lande  dens  Ry  er  spredt,  hvor  mange 
Beilere  den  har  hidlokket,  hvor  kummerfuldt  de  For- 
smaaede  leve.  Mandens  Styrke  stilles  klar  for  os  ved 
hans  Handlinger;  men  hans  Udseende  beskrives  ikke 
uden  i  de  almindeligste  Udtryk,  og  først  i  sene  Viser 
hører  man  en  udførligere  Dragtbeskrivelse  som  den,  der 
findes  i  de  rimede  Romaner.  „Med  Aventmre  (Ro- 
manerne) fremkomme  de  tomme  Skildringer  af  Heste, 
Sadler,  Tømmer,  Telte,  Tæpper,  Senge,  Kapper,  Rust- 
ninger —  som  ere  saa  kostbare,  fordi  de  ingen  Ting 
koste,"  siger  en  tydsk  Forfatter  '). 

Enhver  Standsning  i  Handlingen  er  undgaaet,  Scene 
knytter  sig  til  Scene,  og  Overgange  beredes,  som  naar, 
det  fortælles,  hvorledes  „Kuren  stander  paa  høien  Værn", 
og  ser  den  Kommende:  det  er  paa  den  samme  Maade, 
at  Øiet  i  Bayeux-Tapetets  Fremstilling  ledes  fra  Scene 
til  Scene  ''^).  Den  jævnlig  anvendte  Fræsensform  af  Verbet, 
Fortællingen  i  Nutid,  maner  ogsaa  Billedet  klarere  frem 
for  Tilhøreren.  Dernæst  er  der  en  Stigning  i  Beret- 
nnigen,  som  vækker  Opmærksomhed  („de  var  der  i 
Maaned,  de  var  der  i  tre").  Naar  Tilbud  gjøres,  naar 
Ed  aflægges,  da  kommer  efter  flere  mindre  rummende 
Udsagn  til  sidst  det  dyreste  og  høieste.  Naar  Rigdom 
skildres,  opregnes  ikke  Besiddelserne  parallelt,  men  der 
gaaes  frem  fra  det  Mindre  til  det  Større,  fra  det  Hver- 
dagslige til  det  Mærkelige. 

^)  Godeke,  Grundrisz  zur  Geschichte  der  deutschen  Dichtung, 
zweite  Aufl.  I.  75.     ^)  Joh.  Steenstrup,  Bayeux-Tapetet  44. 

Med  alt  det  savnes  dog  heller  ikke  den  fornødne  Hvile 
i  Skildringen.  Gjentagelser  præge  ofte  Billedet  dybere 
ind  i  Tiltiørerens  Bevidsthed ').  Flere  Verslinier  ere 
med  Villie  tilbagevendende,  saaledes  naar  Budet  mod- 
tager sit  Hverv  og  bringer  sit  Budskab  med  de  samme  Ord. 

Replik,  Tiltale  og  Gjensvar  udgjøre  en  Hovedbestand- 
del af  hver  Vise.  Men  mærkeligt  er  tillige,  at  Replikkerne 
mangfoldige  Gange,  ja  i  de  allerfleste  Tilfælde  falde, 
uden  at  det  siges,  hvem  det  er,  der  taler.  Der  findes 
som  Regel  ikke  nogen  indledende  Linie:  „det  da  svared 
o.  s.  V."  Saaledes  bestaar  Nr.  184  Den  farlige  Jomfru 
af  en  Beretning  om,  hvad  Hovedpersonerne  gjorde,  og 
dernæst  af  en  hel  Række  Replikker  udvexlede  mellem 
dem,  uden  at  det  nogensinde  siges,  hvo  der  taler,  og 
uden  at  Tilhøreren  er  i  mindste  Tvivl  om  fra  hvem 
Replikken  kommer.  Det  samme  er  i  høi  Grad  Tilfældet 
med  Replikkerne  i  Hagbard  og  Signe  Visen  (Nr.  20).  I 
den  oldnordiske  Digtning  kunne  vi  træffe  det  Samme,  til 
Ex.  bestaar  Alvissmål  alene  af  Replikker  mellem  Dværgen 
Alvis  og  Thor. 

Man  kunde  spørge,  om  ikke  flere  af  de  handlende 
Personer  komme  igjen  med  staaende  Karaktertræk  i 
forskjelHge  Viser.  Dette  gjælder  selvfølgelig  de  bekjendte 
mythiske  Helte  og  Heltinder  ligesom  ogsaa  enkelte  hi- 
storiske Personer ;  Folkevisernes  Dronning  Sophie  skildres 
saaledes  paa  samme  Maade  i  mange  Viser.  Derimod 
gjælder  det  ikke  Ridderne  og  deres  Damer.  Der  knytter 
sig  ikke  noget  bestemt  Karaktertræk  til  Hr.  Iver  eller 
Hr.  Oluf^)  og  næppe  heller  til  Kirstine  eller  Margrete; 


')  N.  M.  Petersen,  Literaturhistorie,  anden  Udg.  I.  146. 
^)  Snarest  maatte  man  tænke  paa  Lave.  Lave  er  saaledes 
voldsom.  Lave  Stisøn  prygler  med  Bidslet  sin  forførte  (eller 
sin  uskyldige)  Hustra  Eline  til  Døde  (Nr.  259).  Men  han  er 
ogsaa  uheldig.  Da  Lave  Stisøn  vil  øve  Vold  mod  Stolt  Mar- 
grete, dræber  hun   ham  med  sin  Kniv  (Nr.  196).    Da  Lave 

kun  er  del  vist.  at  den  første  altid  hedder  Liden  Kirsten 
(og  ikke  „stolten"),  medens  Margrete,  Ingeborg,  Else 
jævnlig  benævnes  „stolten  Mettelil,  Ingerlil,  Elselil" 
o.  s.  V. 

8.  Enfold. 

Skolelærer  E.  T.  Kristensen  omtaler  etsteds  ')  „det 
forunderlige  Foredrag  og  det  Udtryk,  hvormed  en  gammel 
Kone  kan  synge  en  Folkevise.  Dertil  udfordres  en  vis 
Enfoldighed,  et  fuldkomment  Ukjendskab  til  den  store 
Verden  og  dens  brogede  Travlhed,  et  Liv  med  faa 
Tanker  og  dog  med  en  vis  Grad  af  Poesi."  Men  hvad 
der  saaledfcs  fordres  af  Sangeren,  maa  ogsaa  findes  i 
Digtningen  selv,  og  kun  derved  kan  denne  vedblive  at 
leve  og  bevares  trofast  i  de  lavere  Lag.  Saa  baner  den 
sig  paa  ny  Vei  og  gjenopstaar  i  det  litterært  dannede 
Publikums  Kreds  for  her  maaske  at  blive  tilegnet  paa 
en  dybere  Maade. 

Det  er  da  ogsaa  denne  uforlignelige  Enfoldighed  og 
Simpelhed,  som  er  Folkevisernes  mest  eiendommehge 
Eie.  Den  fremtræder  i  lige  Grad  i  Visernes  Sjæl  og 
Legeme,  i  Forudsætningerne  ud  af  hvilke  der  digtes,  i  de 
Midler,  som  anvendes,  den  præger  sig  i  deres  Stil  og 
Tone,  i  de  Øiemed  og  Formaal,  som  Viserne  sigte  imod. 


Pedersøn  bryder  ind  i  Jomfru  J.adselils  Bur  ved  Nattetid,  af- 
hugger hendes  Broder  hans  ene  Haand,  og  han  rider  med 
Skam  derfra  (Nr.  199).  Liden  Kirsten  elsker  Hr.  Peder,  hvem 
hun  ikke  maa  faa.  og  da  hun  tvinges  til  at  skulle  ægte  Hr. 
Lave,  dør  hun  af  Sorg  (Abrahamson  Nr.  135).  Hr.  Lave  holder 
Bryllup,  men  Hr.  Jon  lukker  Døren  og  sover  hos  Bruden; 
Lave  klager  til  Kongen,  et  Dystridt  bestemmes,  hvori  Jon 
seirer  (Abrahamson  Nr.  196).  Hr.  Lave  forfører  Eline  i  Vaage- 
stue,  men  han  er  dog  tro  og  ægter  hende  (Nr.  282).  I  Visen 
Nr.  122  maa  Hr.  Lave  ægte  Tovelille,  Kongens  Frille. 
')  Jydske  Folkeminder  I.  S.  VIII. 

Sproget  er.  jævnt  og  simpelt  som  den  daglige  Tales  og 
benytter  det  Ordforraad,  som  findes  i  den  jævne  Mands 
Mund ;  ikkun  enkelte  staaende  Udtryk  fra  en  høiere 
Verden  findes  som  i  etlivert  Digtersprog.  Og  Viserne 
ere  overordentlig  maadeholdne  i  Brugen  af  Billeder.  Den 
besungne  Pige  kan  skinne  som  en  Stjerne,  hun  kaldes 
den  Rose,  den  Lillievand  eller  det  Speil  for  alle  Kvinder, 
men  ud  over  saadanne  Lignelser  gaa  Sangerne  sjeldent. 

Atter  her  viser  sig  den  overordentlige  Afstand,  som 
findes  mellem  Oldtidsdigtningen  og  Middelalders  visen. 
Thi  Intet  kunde  være  mere  fjernt  fra  denne  end  ikke  at 
kalde  en  Ting  med  sit  rette  Navn  og  istedetfor  at 
anvende  et  konventionelt,  der  skal  omsættes  i  dets  reelle 
Værdi.  Viserne  tale  ikke  om  Søtræer  istedetfor  Skibe, 
ikke  om  Hær-øder  for  Helt.  Ikkun  i  een  Vise  er  der 
benyttet  en  Kenning  (Omskrivning);  det  er  i  Nr.  10 
Ulv  van  Jærn : 

15.    Det  svared  Kongen  af  Blideuinder, 
han  svarede  som  en  Mand: 
„jeg  møder  i  Morgen  i  Høvdingens  Storm, 
om  Hesten  mig  bære  kan." 

Her  have  de  norske  og  færøiske  Former  Odderstorm, 
Oddabragd,  en  Kenning  for  Kamp,  hvad  der  altsaa  ogsaa 
maa  forstaaes  ved  Høvdingens  Storm  ').  Dette  er  saa 
enestaaende,  saa  afstikkende  i  en  dansk  Vise,  at  det 
bringer  paa  allehaande  Tanker  om,  hvem  der  vel  har 
nedskrevet  Visen  eller  ad  hvilke  Veie  den  er  vandret, 
førend  den  blev  nedskreven.  I  færøiske  og  islandske 
Viser  kunne  Kenninger  nemlig  nok  paavises. 

Alt  hvad  der  kan  kaldes  Lærdom  og  Udenforliggende 
er  borte.  Uden  Forudsætninger,  uden  Kundskab  eller 
Dannelse  kan  Enhver  lytte  til  dem  og  glæde  sig  ved 


')  Grundtvig  I.  145,  III.  783,  IV.  687  691,  697,  701. 

dem.  Der  findes  ingen  niythologiske,  bibelske  eller 
historiske  Hentydninger.  Handlingen  foregaar  i  Dan- 
mark eller  allevegne;  Englands  Konge,  Islands  Konge 
og  Venderlands  Konge  besidde  alle  en  lige  høi  Grad  af 
poetisk  Virkelighed,  uagtet  de  savne  ret  historisk  eller 
geografisk  Jordbund  at  staa  paa.  Enhver,  der  har 
Interesse  for  menneskelig  Handling  og  Følelse,  kan  glæde 
sig  ved  Viserne. 

Begreber  eller  Personer,  der  fremtræde  som  legemlig- 
gjorte Begreber,  forekomme  som  alt  foran  sagt  ikke  i 
Viserne.  Den  onde  Stifmoder,  der  bagvasker,  den  snedige 
Tærne,  som  stifter  Splid,  den  utro  Svend,  der  forraader 
sin  Herre,  alle  slige  Personer  kunne  optræde  i  Viserne 
og  i  dem  faa  deres  Straf,  men  vi  faa  dog  deres  Navne 
at  vide,  hvor  de  bo  og  hvem  de  tjene.  Det  er  virkelige 
Personer,  ikke  Fru  Invidia  i  egen  ætheriske  Person, 
ikke,  som  i  Skolekomedierne,  Spøgelserne  Fallacia  eller 
Perfidia.  Netop  som  Modsætning  hertil  .er  det  1 6de 
Aarhundredes  poetiske  Frembringelser  karakteristiske.  I 
den  Tids  rent  lyriske  Poesi  spøger  Klafferen  om 
overalt.  Den  modfaldne  Tone,  som  kommer  frem  i 
meget  af  den  Tids  Digtning,  stemmer  godt  med  den 
idelige  Anvendelse  af  „Klafferen". 

Hvis  man  tager  en  Visebog  for  sig  som  Svenskeren 
Harald  Oluffsons  fra  1572  (udg.  af  A.  Noreen  og  H. 
Schiick),  vil  man  overalt  i  disse  Viser  finde  „Klafferen", 
se  Nr.  1  (Ak,  Klatfer.  hvad  Du  e.<t  underlig  o.  s.  v.),  3 
(Gud  skille  mig  fra  den  Klaffere),  5,  8  (de  Klaffere  ere 
saa  mange),  18,  22,  23.  25,  29,  37,  41.  Man  kunde 
mene,  at  dette  mulig  beroede  paa  denne  Samlers  indivi- 
duelle Smag,  men  det  samme  Forhold  findes  i  Nils 
Larsons  Bog;  og  af  Broms  Gyllenmårs  Visebog  fra  c. 
1620  kan  jeg  nævne  Sangene  Nr.  5,  7,  9,  10,  13,  27, 
34,  36,  43,  47,  48,  50,  51,  52,  55  o.  s.  v.,  o.  s.  v.  Kort 
sagt,  det  er  blevet  en  Mani;  hvor  man  sidder,  staar 

eller  gaar,  viser  „Klafferen"  sig,  endog  „om  Natten, 
naar  jeg  skal  roligen  sove,  saa  tænker  jeg  paa  Tro  og 
Love".  Men  det  stemmer  meget  med  hele  den  mis- 
tænksomme, i  al  Magelighed  pessimistiske  Tone,  som 
anslaaes  i  disse  Sange,  hvor  Verdens  Ondskab,  Venskabs 
Upaalidelighed,  Kvindens  Falskhed  og  Klafferens  Tve- 
tungethed  ere  de  mest  yndede  Emner: 

Ja,  en  falsk  Tunge, 
hun  lignes  ved  en  Baselisk, 
hvo  hannem  i  Nettet  griber, 
han  fanger  en  skadelig  Fisk. 

„Klafferen"  ville  vi  finde  indbragt  i  forskjellige  danske 
Visevers,  der  ere  blevne  paaheftede  i  denne  Periode; 
Exempler  ere  alt  givne  i  det  Foregaaende  (se  S.  55, 
106,  173).  — 

Men  er  da  nu  ikke  ogsaa  denne  Poesi  med  al  dens 
Simpelhed  ensformig  og  trættende?  Ganske  vist  er  vore 
Folkevisers  Tal  mærkelig  stort,  men  i  Udseende  ligne 
de  hinanden  som  Slægtninge,  og  i  Karakter  og  Væsen 
findes  meget  Ensartet,  lige  som  jo  da  ogsaa  Folke- 
digtning kun  repræsenterer  een  Side  af  et  Folks  poetiske 
Virkefelt.  Men  iøvrigt  vil,  hvad  en  tydsk  Forfatter 
siger  om  Minnesangen,  netop  kunne  anvendes  paa  vore 
Folkeviser.  „Man  har  mangen  en  Gang  bebreidet  den 
Ensformighed,  og  helt  og  holdent  kan  den  vel  ikke  und- 
slippe Beskyldningen  herfor;  men  ikke  desmindre  vil  det 
Øre,  som  lytter  nøiere  til,  finde  et  uendelig  bevæget  Liv  | 
indenfor  denne  Ensartethed.  Det  gaar  os,  som  naar  vi 
træde  ind  i  Skoven  og  vort  Øre  gjennemklinges  af 
Røster  fra  utallige  fjedrede  Struber.  I  Begyndelsen  tro 
vi  kun  at  fornemme  et  Virvar  af  Stemmer,  hvor  Intet 
lader  sig  adskille,  men  en  skarpere  Iagttagelse  lærer  os, 
hvorledes  det  Enkelte  dog  træder  ud  af  det  Almindelige. 

Hist  kunstfærdig  slyngede  Løb  og  Triller,  her  en  lune- 
fuld Kvidren,  atter  hist  dybt  fra  Brystet  hentede  Klage- 
toner, her  en  øm  forførerisk  Lokken,  pludselig  midt  i 
alt  dette  Kaldetoner  som  en  lydelig  Manen,  en  uendelig 
Række  af  Klangfarver  og  Tonetrin"  '). 


^)  Roquette,  Geschichte  der  deutschen  Literatur  L  130. 


Syvende  Kapitel 


Be  ældste  historiske  Yiser. 


For  videre  at  forfølge  de  samme  Synspunkter,  som 
ere  fremsatte  i  de  foregaaende  Kapitler,  gaar  jeg  over 
til  en  Betragtning  af  de  historiske  Viser.  Leilighedsvis 
har  jeg  allerede  kunnet  gjennemgaa  enkelte  Dele  eller 
Vers  af  dem ;  nu  vil  jeg  tage  en  Del  af  Viserne  for  mig 
til  Enkeltundersøgelse,  for  at  fastslaa  deres  Forhold  til 
den  Begivenhed,  som  de  omhandle.  Det  er  jo  klart,  at 
der  ad  denne  Vei  vil  kunne  naaes  et  yderligere  Middel 
til  at  bestemme  den  hele  Visedigtnings  Alder  og  dens 
forskjellige  Skikkelse  til  forskjellige  Tider.  Men  jeg  vil 
paa  ingen  Maade  udstrække  Undersøgelsen  til  alle  de 
historiske  Viser.  En  stor  Del  af  de  Viser,  som  Grundt- 
vig har  udgivet  i  sit  Værks  tredie  Bind,  ere  jo  kun  i 
uegentlig  Forstand  at  kalde  historiske,  idet  alene  Navnet 
paa  en  af  de  optrædende  Personer  knytter  dem  til  en 
historisk  Skikkelse  af  samme  Navn,  men  ofte  af  en  helt 
anden  Karakter  og  med  vidt  forskjellig  Skjæbne.  Imid- 
lertid vil  det  blive  de  mærkeligste  og  berømteste  af 
Viserne,  jeg  vil  komme  til  at  behandle. 

1.   Nr.  116  Erik  Emuns  Drab  (1137). 

1.  Aarlig  om  morgen,  lercke  hun  sang, 
Under  saa  grøn  en  lide. 

her  Karl  hånd  kleder  sig  for  sin  séngh. 
Kongen  aff  Suerigs  krune  hand  lader  det  heffne. 

2.  Hand  drog  paa  sig  skjorte  saa  skøn 

och  silcke-trøe,  vaar  stucken  med  [guld]. 

3.  Buck-tikind-stølfuel  drog  hand  paa  been, 
forgylte  spore  spant  hand  omkring. 

4.  Forgylte  spuore  spent  hand  omkring, 
saa  rider  her  Karll  allene  til  ting. 

5.  Her  Karl  hand  rider  at  veien  frem: 
saa  mange  veder  prøffuede  handt. 

6.  Her  Karl  hand  ganger  at  tinge  frem: 
Der  rømer  tor  hannem  saa  mangen  mand. 

7.  Dan-kongen  hand  heder  paa  suenne  ni: 
„I  binder  her  Karl,  i  lader  mig  det  see  I" 

8.  Op  da  stod  de  suenne  ni, 

de  band  her  Karl,  lod  konning  det  see.  . 

9.  Di  førde  her  Karl  for  offuen  bye: 

de  lagde  hannem  paa  en  stiele  aff  nye. 

10    Saa  brat  kom  der  bud  for  her  Plog  ind: 
„Dan-koning  lader  stiele  broder  din." 

11.  Her  Plog  han  sprang  oifuer  breden  bord: 
[den  brune  miød  paa  gulffuet  stod.] 

12.  Buckskind-støftle  drog  hand  paa  been. 
forgjlte  spore  spent  hand  omkring. 

13.  Forgylte  spore  spent  hand  paa  been : 
saa  rider  her  Plog  alene  til  tingh. 

14.  Fast  hand  red,  faster  hand  rend : 
hand  for  rede  folck  hand  sprend^). 


^)  Hans  favre  fole  han  sprængte  (?). 

15.  Her  Plog  hand  ganger  at  tingen  frem: 
dan-kongcn  hand  stander  hannem  op  igjen 

16.  „Hafide  ieg  været  her  førend  i  dag, 
saa  hafide  det  bedre  været  i  lag." 

17.  „Du  maat  end  saa  lenge  tale  der-om: 
du  kanst  end  fange  den  samme  dom." 

18.  Dan-kongen  heder  paa  ridder  ni: 

„I  binder  her  Plog,  i  lader  mig  det  see!" 

19.  „Est  du  en  mand  nu  for  dig, 

da  maat  du  end  selff  binde  mig." 

20.  Kongen  drog  aff  sit  harnsk  saa  huid: 
her  Plog  hand  ryster  met  gyldene  spiud. 

21.  Først  vog  hand  fire,  saa  vog  hand  fem, 
saa  vog  hand  dan-kongen  oc  alle  dem. 

22.  Saa  voget  hand  otte,  saa  voget  hand  ni, 
saa  vog  hand  kongen  oc  alle  de. 

23.  Først  voget  hand  dan-kongen  och  alle  hans  mend, 
Alt  under  aaa  grøn  en  Hede. 

saa  og  [agede]  hand  sin  broder  hjem. 
Kongen  aff  Suerigs  krune  hand  lader  det  heffne. 

Denne  Vise  giver  Anledning  til  følgende  Bemærkninger. 
Saxo  oplyser  Intet  om,  hvorfor  Plog  havde  fattet  Nag 
til  Erik  Emun.  Knythnga  c.  103  siger  derimod,  at 
Drabet  var  en  Hævn,  fordi  Erik  havde  ladet  hans  Fader 
dræbe,  blot  fordi  denne  talte  imod  ham  paa  et  Thing. 
Hvis  vi  nu  i  Vers  10  og  23  rette  Broder  til  Fader,  vil 
Visens  Indhold  i  dette  Punkt  forsaavidt  passe.  At  Kong 
Erik  dræbes  af  Plog  med  Spyd,  stemmer  ogsaa  med 
de  gamle  Kilder.  Men  Visen  har  den  originale  Tanke 
at  lade  Kongen  ligefrem  bryde  en  Lanse  med  Plog. 
Der  staar  i  Vers  20:   „Kongen  drog  af  sit  Harnsk  saa 

hvid",  og  Grundtvig  har  i  OvereDsstemmelse  med  Vedel 
fortoliiet  eller  rettet  det  saaledes:  „drog  af  sin  Handske 
saa  hvid**.  Dette  gaar  dog  ikke  an,  da  man  aldrig  i 
Viserne  benytter  hvide  Handsker;  det  staaende  Adjektiv 
ved  Handske  er  „smaa".  Det  kunde  imidlertid  rettes  til: 
„drog  Handske  af  Handen  hvid" ;  Hænder  ere  altid  hvide 
i  Folkeviser;  i  en  serbisk  Vise  ere  endog  Moerens  Hænder 
„hvide".  Ikke  desmindre  er  en  anden  Læsning  vist 
rigtigere;  men  til  Belysning  heraf  maa  jeg  fremdrage 
en  færøisk  Vise. 

Den  findes  i  to  Former  (se  det  paa  det  Kgl,  Bibho- 
thek  opbevarede  Værk  Foroyia  kvæ9i,  ved  Svend  Grundt- 
vig og  Jørgen  Bloch,  XIV  Nr.  161).  Der  fortælles  her, 
at  Plog  og  Ingimann  hviti  drak  Mjød  i  Ribe.  Plog 
havde  Anelse  om,  at  han  skulde  dræbes  samme  Dag 
og  dræbes  paa  sin  egen  Hest.  Ingimann  tilbyder  at  led- 
sage ham  og  udtaler,  at  paa  ham  kunde  Plog  da  lide 
som  paa  en  fuldtro  Svend.  De  drage  da  afsted  Plog 
klager  over  Hede;  Ingimann  tilskynder  ham  til  at  løse 
sin  Brynje  og  lade  Vinden  kjøle  sig: 

„Sprett  brynju  af  tær  hvita, 
lat  vindur  å  teg  lida!" 

Plogur  spretti  brynjii  frå  håls, 
Ingimann  hjo,  ti  har  var  tåls. 

Ingimann  sinum  svorr^i  brå: 
hann  kleyv  P16g  i  lutir  två 

Da  Ingimann  hviti  melder  til  Kongen,  at  han  har  dræbt 
„ein  danskan  Plog",  befaler  Kongen,  at  han  skal  hen- 
rettes. Ingimann,  som  ser  den  reiste  Steile,  udraaber: 
„Her  står  eitt  ors  at  ri5a  å!"  Saa  brød  de  ham  over 
Hjulet. 

Man  vil  se,  at  disse  to  Viser  ere  Speilbilleder  af 
hinanden.    I  den  færøiske  Vise  kommer  Gjengjældelsen 

14* 

over  Plog  for  det  begaaede  Mord;  han  dræbes  svigelig. 
da  Harnisket  er  fjernet,  saaledes  som  Kong  Erik  —  i 
Virkeligheden —  var  bleven  dræbt,  efterat  Plog  havde 
set,  at  han  var  brynjeløs.  Vi  maa  da  antage,  at  i  dei. 
danske  Vise  Kongen  ogsaa  har  draget  Harnisket  „oven 
Halsen  hvid"  (Plog  floytti  brynju  yvir  hvi'tan  hals). 
Formodentlig  er  Grundtvig  ved  senere  Overveielser 
kommen  til  et  lignende  Resultat;  i  Folkeudgaven  (1882) 
har  han  i  alt  Fald  „drog  af  sit  Harnisk  hvid."  i 
Grundtvig  havde  ikke  været  opmærksom  paa,  at 
Ingimann,  som  dræbte  Plog,  virkelig  var  en  historisk 
afhjemlet  Person;  dette  har  derimod  Dr.  Oluf  Nielsen 
paavist  (Malt  Herred  S.  162).  Knytlingasaga  c.  108 
siger  nemlig,  at  Ingvar  Kveisa  (Kvésa)  paa  Svends  Op- 
fordring dræbte  Plog.  Man  maa  give  Oluf  Nielsen  Ret ' 
i,  at  Navnet  Ingimann,  oprindelig  maaske  Ingimar, 
kommer  Ingvar  saa  nær  som  muligt.  Men  jeg  tror,  at 
man  kan  gaa  endnu  videre.  Han  kaldes  paa  Færøerne 
„Ingiman  hvide",  og  man  kunde  antage,  at  dette  Til- 
navn var  opstaaet  som  Modsætning  til  „Sorte  Plog". 
Plogs  Tilnavn  findes  dog  hverken  i  den  danske  eller 
i  den  færøiske  Vise  (med  mindre  det  Hdt  besynderlige 
„hin  danske  Plog"  skulde  oprindelig  have  heddet  „hin 
sorte  Plog"),  og  jeg  tror,  at  det  hgger  nærmere  at 
tænke  paa  en  anden  Oprindelse.  Kvæse  betegner  Blegn,  j 
Byld  eller  indre  Sot ;  flere  Lægeplanter  ere  betegnede 
derefter,  saaledes  Pimpinella;  1554  lod  Christian  III  ved 
en  Apothekersvend  opsøge  paa  Amager  „nogle  Urter,  I 
som  kaldes  Pipemæla,  paa  Dansk  Quesurt"  ^).  Sonii 
Tilnavn  kjendes  Navnet  Kvæse  fra  Ribeegnen  eller 
Vest-Jylland,  en  Kannik  i  Ribe  Niels  Quesæ  stifter  en 


•  1)  Se  Saxo  665.  Ser.  Rer.  Dan.  I.  273,  II.  370,  IV.  255.  ^)  Bricka, 
Kancelliets  Brevbøger,  1551 — 55,  351. 

Messe  i  Domkirken  i  det  13de  Aarhundrede,  en  Kannik 
i  Viborg  Petrus  Quesæ  nævnes  1402,  paa  Ærø  Jons 
Queze  1398,  i  Sverrig  i  det  13de  Aarhundrede  Karl 
Kvesa  Jeg  formoder  nu,  at  det  netop  er  dette  Til- 
navn, som  gaar  igjen  i  „Hvide".  Paa  Færøisk  udtales 
nemlig  hvite  som  kvite  (hvad  der  i  ældre  Tid  skreves 
quite);  man  har  oprindelig  sunget  Kvæse,  men  dette  er 
bleven  omdannet  og  afslebet  til  kviti.  Herfor  taler,  at 
Schrøters  Opskrift  i  Ny  kgl.  Samling  346,  8vo,  Nr.  24 
netop  staver  „Ingjiman  Qvuidi"  (som  ogsaa  „ivur  qvui- 
dan  haals"). 

Historisk  kan  man  kun  kalde  denne  Vise,  forsaa- 
vidt  den  lader  historiske  Personer  optræde  og  delvis 
benytter  en  historisk  Begivenhed.  Men  som  Erik  Emuns 
Drab  er  beskrevet  her,  er  det  ikke  gaaet  til.  Det  er 
rigtigt,  at  Plog  lagde  Mærke  til,  at  Kong  Erik  var 
brynjeløs  og  benyttede  sig  heraf,  men  ikke  at  han  op- 
fordrede Kongen  til  at  løse  sin  Brynje  eller  at  han 
brød  en  Lanse  med  ham.  Et  Forhold  fortjener  dog 
maaske  her  Opmærksomhed.  „Er  Du  nu  en  Mand  for 
Dig,  da  maatte  Du  end  selv  binde  mig",  tilraaber  han 
Kong  Erik.  Plog  føler  sig  selv  aabenbart  som  „en 
Mand  for  sig",  hvilket  er  det  gamle  Udtryk  for  den 
selvstændige,  fri  og  mægtige  Mand,  se  Ivan  Løveridder 
V.  824:  megh  tøcker  ether  hierte  jnktet  skielve,  j  er  ien 
mand  aff  eder  selwe.  Visen  Nr.  291 : 

Fru  Ellen  hun  bor  ud  Sjælland^ 
hun  er  en  Frue  selv. 

Og  underlig  nok  er  det  netop  det  samme  Udtryk,  som 


1)  O.  Nielsen,  Oldemoder  78.  Ser.  Rer  Dan.  V.  540.  Henry 
Petersen,  Geistlige  Sigiller  Nr.  692.  Hiibertz,  Ærø  291—2 
Munch,  Norske  Folks  Historie  IV.  I.  82.  Flateyjarbok  III  187. 


214 


Erik  EmuD  og  Sorte  Plog. 


Knytlingasaga  c.  103  benytter  ora  Plog;  han  levede 
længe  „ok  var  mikill  maår  fyrir  ser".  Ja,  endog  en 
latinsk  Kilde  synes  at  benytte  det  i  Anledning  af  Plog. 
idet  den  forbittrede  Roskilde  Anonym  skriver  om  ham : 
„denne  vanskabte  Mand  med  den  korte  Krop,  som  ikke 
var  nogen  Mand  for  sig  (per  se  nihil  faciens),  men 
Herre  over  Ploven,  Herre  over  Spydet,  som  Herre  af 
Slyngen,  Herre  af  Stenen')". 

Mit  Resultat  er  altsaa  dette.  Visen  er  paa  ingen- 
somhelst  Maade  samtidig.  Vel  har  den  flere  gode 
gamle  Udtryk,  men  den  har  paa  den  anden  Side  ogsaa 
sene  Bestanddele,  saaledes  som  den  udførlige  Beskrivelse 
af  Klædedragten,  der  iøvrigt  ordret  findes  igjen  i  Visen 
om  Hr.  Tidemands  Drab  (Abrahamson  Nr.  61  Vers 
1 — 4) ;  som  bekjendt  ere  Skræderkunstens  Gjerninger  især 
besungne  i  Romanerne.  Visen  behandler  de  historiske 
Forhold  med  en  Ubekymrethed,  som  kun  en  sildig 
Sanger  vilde  tillade  sig.  Og  den  Overensstemmelse, 
som  findes  mellem  Visen  og  enkelte  historiske  Kilder, 
synes  at  tyde  paa,  at  dens  Forfatter  ingenlunde  var 
ubekjendt  med  dem.  Ligesaa  lidt  er  den  færøiske  Vise 
samtidig;  den  er  digtet  som  Modbillede  eller  Fortsættelse 
af  den  danske,  og  at  Ingvar  Kvæse  skulde  være  bleven 
dræbt,  som  Visen  udsiger,  modsiges  i  alt  Fald  af  den 
eneste  Efterretning  vi  have  om  ham,  idet  Knytlinga 
c.  118  meddeler,  at  han  faldt  i  Kampen  paa  Grathehede. 

Denne  Vise  og  dens  færøiske  Fælle  synes  i  alt 
Fald  at  bringe  den  Lære,  at  selv  en  i  sen  Tid  digtet, 
historisk  Folkevise  kan  indeholde  Navne  og  Oplys- 
ninger, som  ikke  blot  ere  rigtige,  men  tillige  ukjendte 
eller  dog  lidet  kjendte  fra  andre  Kilder. 


1)  Ser.  Rer.  Dan,  I.  385. 


Nr.  118  Kongemødet  i  Roeskilde. 

2.   Nr.  118  Kongemødet  i  Roeskilde  (1157) 

1.  Udi  Dannemark  er  kommen  konger  [tre], 
—  Der  herre  Knud  lille  hleff  veyenn.  — 

saa  møgit  usømme  hør  mannd  paa  de. 
I  dragger  eders  forgylte  spore  offuer  de  weye. 

2.  Kong  Suen  hand  ladder  it  gestebud  giøre: 
saa  mangen  skønn  helt  lader  liffuit  der. 

3.  Haand.  byder  her  Woldemor  och  her  Knud: 
dennem  følger  saa  mangen  ridder  prud. 

4.  Kong  Suend  hand  heder  paa  suenne  tho: 
„I  beder  her  Ni'aus  ind  for  mig  gaa!" 

5.  Innd  kom  her  Nilaus.  hand  stedis  for  bord: 
„Huad  wille  i,  minn  herre,  hui  sende  i  mig  ordt?" 

6.  „Hør  du,  herre  Nilaus,  vilt  du  Knud  lille  veye, 
liden  Kirstenn,  min  søster,  will  jeg  dig  giffue. 

7.  Wilt  du,  her  Nilaus,  Voldemor  sla, 

der-for  giffuer  jeg  dig  syfi-hunderede  gaarde." 

8.  „Icke  kiøber  jeg  saa  dyre  min  møe: 
ieg  legger  i  morgenn  paa  steller  dø. 

9.  Icke  haftuer  ieg  dit  gods  saa  kier: 
ieg  will  enn  for-reddere  vere." 

10.  „Her  Nilaus,  wilt  du  Knud  lille  vye, 
lidenn  Saffi,  min  søster,  will  ieg  dig  giffne." 

11.  .,Hør  i.  her  Suend,  i  holder  eders  ordt! 

for  hende  lidenn  Saffi  dr^ftuer  ieg  det  mord." 

12.  Silde  om  afitenenn,  de  ridder  sattis  innd: 
ingen  matte  bere  suerd  op  unnder  sin  skind. 

13.  Det  melte  herre  Sønne,  den  hårde  hals: 
„Her  Nilaus  ber  suerd  och  handen  falsk." 

14.  Her  Suen  hand  til  kronen  løff: 

hand  slucte  ud  lycte  met  kåber  skøtte. 


216 


Nr.  118  Kongemødet  i  Roeskilde. 


15.    Her  Nilaus  hand  sit  suerd  uddrogh: 
her  Knud  hand  thell  iordenn  hugh. 

I9.    Na  ligger  Knud  lille  och  rinder  blod : 
igienn  lefiuer  Woldemor  alf  hellig  rod. 

17.  Her  Woldemor  lod  sig  icke  fortryde 
udaft'  den  stene-stue-der  at  bryde. 

18.  Den  sten-stue-dør  denn  leb  hand  fra: 

der  monne  well  tredewe  drauauter  for  staa. 

19.  Tredeue  drauanter  tor  staa: 

hand  drog  der-fra,  dog  bleli  hannd  saar. 

20.  Espens  suoger  hand  war  hans  fuld-tro  wenn: 
hand  førde  her  Woldemor  tell  Judland. 

21.  Her  Woldemor  met  sin  eddelingh 

de  rider  saa  oflte  tell  stefi'ne-thinngh. 

22.  De  klager  fast  paa  det  ynckelige  mordt, 
her  Suen  hand  haffuer  i  Roskyldt  giort. 

23.  Hannd  gier  itt  udbod  saa  strengh: 
hand  byder  ud  alle  welbyrdige  suenne. 

24.  Hand  byder  ud  alle,  der  hesten  kunde  ride: 
her  Woldemor  will  hannem  att'  landet  driffue. 

25.  Der-forre  daa  vorde  de  hynder  hannem  vrede: 
de  myrde  kong  Suend  paa  Graate-heede. 

26.  Nu  ligger  kong  SueU;  och  hannd  er  liigh: 
kong  Woldemor  bleif  konge  i  Dannemarkis  rige. 

27.  Her  Nilaus  tick  huerken  gods  eller  møe: 
—  Der  her  Knud  lille  war  wyeim.  - 

paa  steile  och  hiuU  saa  bleff  hand  dø. 
I  d[raggerj  e[ders  forgylte  spore  offuer  de  iveye]. 


I  Indledningen  til  denne  Vise  skriver  Grundtvig,  at 
Saxo  siger  os,  at  før  Slaget  paa  Grathehede  red  en^ 
Sanger  frem  og  opflammede  Valdemars  Krigere  ved  at 
synge  dem  en  Vise  om  Svends  Troløshed  og  Snigmordet 

i  Roeskilde,  og  at  den  foreliggende  Folkevise  netop  be- 
handler samme  Emne,  endskjøndt  den  gaar  noget  videre 
og  tager  Slaget  paa  Grathehede  med;  „den  tør  vel  ei 
udgives  for  til  Dels  at  være  den  samme  som  den,  Saxo 
omtaler;  men  umuligt  var  det  dog  ikke,  at  noget  Saa- 
dant  kunde  være  Tilfældet."  A.  D.  Jørgensen  derimod 
tillægger  Visen  en  „fuldstændig  Samtidighed";  „den  er 
en  af  de  mærkeligste  Levninger  af  vor  Middelalders 
Digtning,  en  virkelig  „hi storisk  Folkevise"  ikke  blot  en 
„Folkevise  om  historiske  Personer",  et  Kvad,  der  selv 
spillede  en  vigtig  Rolle  i  Udviklingen  af  en  af  de  mest 
følgerige  Kriser  i  vor  Udvikling"  ').  Denne  Antagelse 
tror  jeg  aldeles  bestemt  maa  forkastes. 

Jørgensens  Forsvar  herfor  lyder  paa,  at  Visen  inde- 
holder tydelige  Vidnesbyrd  om,  at  Digteren  stod  Be- 
givenheden nær  og  øste  sin  Kundskab  om  den  af  den 
umiddelbare  Overlevering,  ikke  af  nogen  skriftlig  Kilde. 
Her  maa  nu  bemærkes,  at  Visens  Hovedperson  er  Hr. 
Nilaus,  Knuds  Banemand,  det  vil  med  andre  Ord  sige 
Dithmarskeren  Ditlev  Edlarsøn,  som  ifølge  Saxo  og  andre 
Kilder  kløvede  Knuds  Hoved  og  som  i  Grathehedekampen 
blev  fangen  og  derpaa  af  Valdemar  dømt  til  Steile  og 
Hjul.  Forulempningen  af  Navnet,  nemlig  at  IJietlams 
er  bleven  til  Nilaus,  skal  jeg  ikke  lægge  nogensomhelst 
Vægt  paa,  da  Sligt  kan  hænde  den  bedste  Vise  under 
Tidens  gnavende  Tand.  Forsaavidt  Fortællingen  nu 
gaar  ud  paa,  at  Ditlev,  ved  Svends  "^i'ilbud  om  at  faa 
hans  Søster  til  Ægte,  lokkes  til  at  myrde  Knud,  er  der 
heri  en  Urigtighed,  idet  Svend  ikke  vides  at  have  havt 
Søstre.  Vi  kunne  imidlertid  rette  Verslinien  saaledes: 
„liden  Saffi,  hans  [ikke:  min]  Søster,  vil  jeg  Dig  give", 


^)  Nordisk  Månedskrift  for  folkelig  og  kirkelig  Oplysning 
1875.  II.  262  f. 

Og  vi  træffe  da  paa  en  historisk  PersoD,  nemlig  Knuds 
Søster,  den  skjønne  Sophie,  som  Valdemar  ægtede  lige 
før  Grathehedekampen.  Imidlertid  er  dog  denne  Part 
af  Visen,  Midlet,  hvorved  Ditlev  lokkes  til  at  udføre 
Gjerningen,  stadig  ubekræftet  af  Historien,  selv  om  den 
maatte  være  sand,  ligesom  denne  Maade  at  overtale  paa, 
ved  at  love  Vedkommende  en  Hustru,  er  et  almindeligt 
Træk  i  Viserne  (jfr.  Nr.  145  F). 

Anderledes  gaar  det  derimod  med  Skildringen  af 
hin  berømte  Aften  i  Roeskilde  den  9de  August  1157; 
her  kan  man  blot  indvende,  at  Beskrivelsen  er  næsten 
altfor  korrekt,  det  vil  sige,  at  den  staar  de  skrevne 
Kilder  saa  nær,  at  man  bliver  betænkelig  derved.  Naar 
det  saaledes  siges,  at  Svend  til  Kronen  løb  og  slukkede 
Lygten  med  Kaabeskjød,  da  stemmer  det  med  Saxo,  at 
Lysene  bleve  slukkede  ^),  og  med  Svend  Aagesøn,  at  det 
skyldtes  Svends  Mænd,  medens  Helmold  derimod,  vistnok 
rigtigere,  angiver,  at  Valdemar  slukkede  Lyset  for  at 
kunne  undslippe  (hermed  stemmer  Saxos  Fortælling 
ogsaa  bedst).  At  Slukningen  skete  med  Kaabeskjødet, 
nævnes  ikke  i  Kilderne;  men  Saxo  fortæller  (og  efter 
ham  Thomas  Gheysmer),  at  Valdemar  med  Haanden 
viklet  i  Kaabeskjødet  afbødede  Huggene  og  stormede  ud 
af  Døren  (manum  amiculo  obvolutam).  —  „Dog  blev 
han  saar"  hedder  det  om  Valdemar,  hvad  jo  alle  Kilder 
bekræfte,  ligesom  de  ogsaa  fortælle  om  at  han  flygtede 
til  Jylland  i  en  Baad  og  paa  Thinge  fremstillede  Svends 
Svig  (Saxo:  Svenonis  dolum  pro  concione  causatus). 
Hvad  endehg  Ditlevs  Død  paa  Steile  og  Hjul  angaar, 
bekræftes  den  af  Saxo  og  Knytlingasaga. 


^)  Saxo  glemmer  at  fortælle,  at  Lysene  bleve  slukkede, 
medens  han  dog  har  meddelt,  at  de  vare  bragte  ind  i  Stuen, 
og  senere,  at  Svends  Mænd  søgte  at  skaffe  Lys  i  Mørket  ved 
at  aabne  Skodderne. 

I  alt  dette  findes  saaledes  Intet,  som  særlig  kan 
bringe  os  til  at  tænke  paa  en  Samtidig.  Visens  For- 
fatter har  havt  de  samme  Kundskaber  som  de  vel- 
bekjendte  Kilder,  men  ikke  mere.  Jørgensen  peger 
imidlertid  paa  V.  20,  som  han  gjengiver  saaledes : 

Esberns  Maag  var  hans  fuldtro  Mand, 
han  førte  Her  Voldemar  til  Judland. 

Som  det  vil  sees  af  det  ovenstaaende  Aftryk,  der  følger 
det  eneste  bevarede  Haandskrift  af  Visen,  staar  her: 
Espens  suoger.  Jørgensen  har  utvivlsomt  strøget  Ordet 
Svoger,  fordi  Svoger  næppe  fandtes  i  Sproget  i  det  12te 
og  13de  Aarhundrede  (det  findes  ikke  i  Provinslovene). 
Men  naar  han  saa  istedetfor  sætter  Maag,  ville  vi  be- 
mærke, at  dette  Ord  vel  kan  betyde  Svoger,  men  i  det 
langt  overveiende  Antal  Tilfælde  betegner  Svigersøn. 
Hvad  Jørgensen  mest  forbauses  over  ved  Udtrykket 
Espens  suoger  er,  at  Visen  kjender  og  har  Interesse  for 
denne  Mand  og  betegner  ham  som  en  Svoger  til  Esbern 
Snare.  Her  sigtes  nemlig  til  Peter,  der  var  gift  med 
Absalons  og  Esberns  Søster  og  hos  hvem  de  Flygtende 
opholdt  sig  en  Stund  hin  Nat.  Visen  angiver  ham  be- 
synderligt nok  som  Esbern  Snares  Svoger,  skjøndt  Esbern 
aldeles  ikke  før  eller  senere  omtales  i  Visen  og  skjøndt 
det  dog  laa  saa  langt  nærmere  at  kalde  ham  for  Absa- 
lons Svoger.  Her  fmde  vi  altsaa  formentlig  et  Træk, 
som  peger  hen  paa  en  Samtidig,  en  Mand,  der  var  nøie 
knyttet  til  Esbern  Snare,  og  som  dernæst  vidste,  at 
Esberns  Svoger  havde  hjulpet  Kongen  over  til  Jylland, 
hvad  andre  Kilder  ikke  berette. 

Dette  holder  imidlertid  ikke  Stik.  For  det  Første 
maa  det  bemærkes,  at  hin  Peter  utvivlsomt  har  hjulpet 
de  Flygtende  (i  selve  Mordnatten  kommer  i  alt  Fald 
Valdemar  til  hans  Gaard),  men  at  Sjælen  i  den  hele 
Virksomhed  for  at  skjule  Valdemar  og  føre  ham  bort 

fra  Sjælland,  vitterlig  nok  var  Esbern  Snare,  der  om- 
sider skaffede  Valdemar  et  Fartøi,  hvormed  han  seilede 
til  Jylland.  Heraf  følger  aldeles  aabenbart,  at  hvis  der 
skal  rettes  i  den  nævnte  Verslinie  og  hvis  suoger  skal 
fjernes,  hvad  der  ganske  sikkert  er  nødvendigt,  saa  maa 
der  staa  saaledes: 

Espen  snare  war  hans  fuldtro  wenn, 
han  førde  her  Woldemor  tell  Judland 

hvorved  man  opnaar  den  store  Fordel,  ikke  'at  skulle 
tale  om  Espens  Paarørende,  skjøndt  man  i  Forveien  slet 
ikke  har  talt  om  Espen,  og  dernæst  at  komme  i  fuld 
Overensstemmelse  med  Saxo  og  andre  Kilder.  Til  yder- 
ligere Bevis  for  denne  Tydnings  Rigtighed  skal  jeg 
henvise  til  Rimkrøniken,  hvor  vi  finde  et  meget  hg- 
nende  Vers: 

tha  wor  Esbern  Snare  saa  kodh  [glad], 
han  førde  hannum  tiil  Jutland  i  en  bodh. 

I  Visen  fortælles,  at  „Herre  Sønne,  den  haarde  Hals" 
opdager,  at  Ditlev  bærer  Sværd  under  Skind.  Denne 
Oplysning  finde  vi  ikke  bekræftet  andensteds.  Vi  vide, 
at  Sune  Ebbesøn  var  gaaet  over  til  Valdemars  Parti, 
men  ikke  noget  om,  at  han  har  været  tilstede  i  Roes- 
kilde. MuHg  har  Visen  Ret,  hvis  da  ikke  atter  her 
Texten  ligesom  ved  „Nilaus",  ved  „Espens  Suoger"  og 
ved  „min  Søster"  er  skreven  forkert,  og  der  istedetfor 
skal  staa  f.  Ex.  Herre  Tenne,  thi  Petrus  Thema  (Thenja) 
var  Valdemars  Hjælper  ved  at  skaffe  ham  Heste  og 
Folk.  Men  i  hvert  Fald  nævnes  jo  i  Kilderne  Sune  ved 
Siden  af  Absalon  og  Esbern  som  Valdemars  fornemste 
Raadgivere  strax  i  hans  første  Regeringstid. 

Hvad  der  efter  min  Opfattelse  gjør  Visen  som 
historisk  Meddelelse  mistænkelig,  er  Viseberetningens 
Nærhed  ved  de  gamle  Kilder.    Man  behøver  blot  at 

sammenstille  Beretningen  med  Svend  Aagesøns  Krønike 
for  at  se,  hvor  tæt  man  kommer  ved  dens  Side.  Silde 
om  Aftenen  de  Ridder  sattes  ind  (tempore  serotino  .  .  . 
instructis  catholicianis) ;  det  er  Svend,  der  slukker  Lyse- 
kronen (extinctis  luminaribus  interemerunt) ;  Valdemar 
bliver  saaret  (haud  modico  vulnere  percepto) ;  det  er 
„Bønderne  som  vorde  vrede"  og  myrde  Kongen  (Sveno 
victus  manu  rustica  perimitm^),  samt  endelig  og  næsten 
mest  V.  16:  „igjen  lever  Valdemar  af  hellig  Rod" 
(Waldemarus  sacro  cruore  oriundus).  Jeg  har  ikke 
med  denne  Redegjørelse  villet  paastaa,  at  Visen  netop 
har  sat  Svend  Aagesøns  Krønike  paa  Vers,  men  kun  at 
den  stærkt  har  benyttet  Kundskaber  hentede  fra  denne 
og  andre  Kilder. 

Visen  er  en  meget  god  Middelaldersvise,  om  den 
end,  fordi  den  først  er  nedskreven  i  det  17de  Aarhundrede, 
og  kun  fmdes  i  et  eneste  Haandskrift,  har  faaet  moderne 
Udtryk  (V.  18 :  tredive  Drauanter,  et  Ord,  som  ogsaa  Anders 
Vedel  i  sin  Oversættelse  af  Saxo  benytter  ved  For- 
tællingen om  Mødet,  Kalkars  Ordbog  har  ikke  Exempler 
ældre  end  16de  Aarhundrede;  V.  23:  alle  velbyrdige 
Svende).  Men  med  det  12te  Aarhundrede  har 
den  Intet  at  gjøre;  endnu  mindre  er  den  samtidig, 
og  allermindst  er  det  den  Vise,  som  blev  sungen  paa 
Grathehede.  Før  1170,  da  Knud  Lavard  virkeHg  blev 
Helgen,  har  man  dog  vel  næppe  kaldet  Valdemar  „af 
hellig  Rod",  selv  om  man  alt  en  Del  Aar  tidligere  ar- 
beidede  paa  hans  Helliggjørelse.  Og  Vi«en  handler 
om  Ditlev,  hans  Ægteskabsplaner,  hans  Falskhed,  hans 
Straf  —  medens  jo  dog  aabenbart  Visen  paa  Slagdagen 
har  handlet  om  Svend,  ligesom  den  jo  da  i  hvert  Fald 
ikke  har  kunnet  omhandle  Ditlevs  Straf  og  Slagets  Ud- 
fald. Fremdeles  har  hin  Vise  opfordret  til  Hævn  og  til 
at  vise  mandigt  Mod,  medens  deraf  ikke  fmdes  det  aller- 
mindste i  den  bevarede  Vise.    Omkvædene  ere: 


^^-^  Visen  om  Grathehedekampen. 

Der  Herre  Knud  lille  blefF  veyen. 

I  dragger  Eders  forgylte  spore  ofluer  de  weye. 

Knud  vides  ikke  at  have  havt  Tilnavnet  Lille,  og  at 
antage  det  for  en  ny  historisk  Oplysning  af  Visen  fore- 
kommer mig  farligt  af  den  Grund,  at  Viserne  idelig  be- 
nytte dette  Tillæg.  Valdemars  og  Toves  Søn  er  saaledes 
ogsaa  Knud  Lille  Nr.  121  B  23;  en  Knud  Lille  af 
Valdemars  Familie,  vist  hans  Søn,  nævnes  i  Visen  om 
Kong  Valdemar  og  hans  Søster  Nr.  126  E  68;  om  Knud 
Lille  Ellinessøn  handler  Nr.  291;  Find  Lille  be- 
synges i  Nr.  123;  om  Stig  Lilles  Bryllup  læses  i  Nr. 
76;  ikke  at  tale  om  Tove  Lille  Nr.  121,  Hillelille 
Nr.  124.  De  historiske  Kilder  oplyse  Intet  om  Knuds 
ydre  Udseende,  men  da  Absalon  i  Mørket  kan  antage, 
at  den  dræbte  Knud,  som  han  holder  i  sine  Arme,  er 
Valdemar  og  denne  var  sine  70  Tommer  høi,  forekommer 
det  mig,  at  man  maa  sige  med  Suhm  (VI.  254):  „han 
har  uden  Tvivl  været  høi  og  velskabt,  siden  Absalon 
kunde  tage  ham  for  Valdemar".  Dette  taler  i  hvert  Fald 
ikke  for,  at  han  har  havt  Tilnavnet  Lille. 

Den  sidste  Linie  af  Omkvædet  forstaar  jeg  ikke. 
Grundtvig  retter  Spore  til  Spore,  og  det  er  mulig  rigtigt, 
men  „at  drage  Sporen  over  Veie",  forekommer  mig  et 
mærkeligt  Udtryk,  til  hvilket  jeg  ikke  kjender  Paralleller ; 
det  hedder  ellers  overalt  „spænde  Spore"  og  „drage 
Klæder  eller  Hjelm"  paa  sig  (se  foran  S.  209  om  Plog, 
N.  M.  Petersen,  Saml.  Afh.  III.  77).  Linien  er  vist 
urigtigt  husket;  jeg  vil  jævnføre  dermed  „jeg  skal  drage 
mit  Sværd  af  Spaan"  (1.  124)  eller  hgnende.  I  hvert 
Fald  kan  jeg  ikke  forstaa,  hvordan  Omkvædet,  som 
A.  D.  Jørgensen  vil,  skal  kunne  være  „et  Opraab  til 
Hævn  over  den  faldne  Konge"  eller  „et  Udtryk,  der  for 
hin  Tids  Talebrug  maatte  lyde  som  vort:  „og  derfor 
vil  jeg  slaa  som  tapper  Landsoldat"".  Ordene  fore- 
komme mig  snarest  at  pege  hen  paa  en  sen  Riddertid. 

Naar  endelig  Jørgensen  vil  hævde,  at  Visen  netop  særlig 
vil  skildre  Knud  og  hans  sørgelige  Skjæbne  og  stiller 
sig  paa  hans  Standpunkt,  maa  det  bemærkes,  at  der 
om  Knud  jo  ikke  staar  det  Mindste  uden  at  han  blev 
dræbt,  og  hvis  Visesangeren  særlig  har  læst  Svend 
Aagesøns  Skildring,  kan  han  vel  nok  have  faaet  Sym- 
pathi  med  denne  Knud,  som  i  Roeskilde  fik  Martyrskab 
(Kanutum  martyrio  coronantes).  Rimkrøniken  er  vel 
et  godt  Exempel  paa,  at  en  senere  Forfatter  kan  optage 
hver  enkelt  Konge  til  Behandling  og  fortælle  sympathe- 
tisk  om  ham. 

Hermed  skal  jeg  slutte  Omtalen  af  denne  Vise.  Ikkun 
eet  Punkt  bliver  det  som  et  Tillæg  til  det  foran  Sagte  nød- 
vendigt at  behandle  og  det  endda  udførligt.  A.  D.  Jørgensen 
har,  efter  at  Ovenstaaende  var  skrevet,  fremsat  en  hel  ny 
Opfattelse  af,  paa  hvilket  Sted  den  berømte  Kamp  1157  skal 
have  staaet  og  derved  tillige  af  den  Tradition,  som  har  be- 
varet Mindet  om  den  (Historisk  Tidsskrift,  Sjette  Kække  II. 
623  f.).  Allerede  forskjeUige  Forhold  i  Saxos  FortæHing  om 
Kampens  Forløb  skulle  saaledes  vække  Opmærksomhed.  Et 
Grjærde  om  Markerne  maatte  Fodfolket  hugge  ned,  da  Kytteriet 
ved  de  høie  Stolper  eller  Gjærdestaver  blev  hindret  i  at 
komme  i  Kamp.  Nu  var,  ifølge  Jydske  Lov,  Mikkelsdag, 
29de  September,  den  Dag,  da  alle  Gjærder  skulde  nedtages, 
saafremt  da  ikke  Sæden  var  tagen  af  Marken  forinden.  Siden 
(rjærderne  den  23de  Oktober  endnu  stode,  synes  Høsten  i 
dette  Aar  at  have  været  meget  sen.  Svend  lader  desuden 
sine  Heste  fodre  af  den  paa  Marken  staaende  Overflødighed. 
Det  er  meget  rigtigt.  Høsten  har  været  sen  det  Aar;  den 
23de  Oktober  svarer  jo  endog  til  den  29de  Oktober  efter 
vor  nuværende  Tidsregning.  Men  dersom  vi  skulde  drage 
Slutninger  om,  hvor  Kampen  har  staaet,  af  den  Omstændig- 
hed, at  der  endnu  fandtes  Korn  paa  Marken  saa  sent  paa 
Aaret,  maatte  vi  langt  snarere  tænke  paa  de  magre  eller  de 
side  Jorder  i  Heden  og  ved  Moserne,  end  paa  det  forholdsvis 
gode  Agerland  i  Middelsom  Herred.     Og  hvad  Gjærdet  an- 


224 


Slaget  paa  Grathehede. 


gaar,  maa  det  bemærkes,  at  det  Intetsomhelst  kan  bevise 
med  Hensyn  til  Høsten.  Vi  have  jo  ingen  Oplysning  om, 
at  hint  Gjærde  hørte  til  dem,  der  skulde  fjernes.  Der  var 
Gjærder  i  Tusindtal,  som  ikke  borttoges;  det  hele  Danmark 
gjordes  ikke  ved  Høstens  Ende  til  en  stor  aaben  Slette,  hvor 
Kvæget  kunde  gaa,  hvor  det  lystede.  Landsbyen  var  til 
Exempel  afgrænset  ved  Gjærder  mod  Nabolandsbyen,  forsaavidt 
ikke  særlige  Forhold  fandt  Sted,  og  en  Mand  kunde  eie  Ene- 
mærker, som  aldrig  gik  ind  under  den  fælles  Fælled.  Ja, 
der  er  den  allerstørste  Sandsynlighed  for  at  her  netop  er 
Tale  om  et  saadant  Grænsegjærde.  Herhen  peger  dets  sær- 
deles solide  Beskaffenhed,  og  der  var  jo  dernæst  al  mulig 
Anledning  til  at  sætte  Bom  for,  at  Kvæget  løb  ud  paa  Heden 
eller  i  Mosen.  Dette  passer  netop  fortræffeligt  med  Hede- 
egnen og  med  Grænselandet  mellem  Heden  og  det  opdyrkede 
Land. 

Men  mellem  Kamppladsen  og  det  Sted,  hvor  Svend  blev 
dræbt,  maa  der  have  været  lange  Afstande  —  siger  Jørgen- 
sen —  thi  Kongen  flygter  efter  den  korte  Kamp  først  til 
Hest  og  kommer  til  en  Mose,  hvor  Hesten  synker  i,  saa 
maa  han  fortsætte  Flugten  tilfods,  bortkaste  sin  tyngende 
Rustning,  støtte  sig  til  to  Ledsagere,  indtil  ogsaa  denne 
Vandring  bliver  ham  for  tung,  hvorfor  han  sætter  sig  ned  og 
opgiver  Flugten.  Dette  kan  ikke  hænde  en  krigsvant  Høvding 
paa  en  30 — 40  Aar,  medmindre  man  tænker  paa  en  lang  og 
møisommelig  Flugt.  Derfor  bliver  det  »nødvendigt«  at  sætte 
Valpladsen  5 — 6  Mil  fra  Grathehede. 

Dette  er  jo  et  aldeles  subjektivt  Skjøn  eller  Eæsonne- 
ment,  mod  hvilket  der  kan  anføres  et  andet  Skjøn,  der  har 
mindst  ligesaa  stor  Beviskraft.  Vi  kjende  ikke  det  Mindste 
til  Svends  legemlige  Disposition  paa  Kampdagen,  han  kan 
have  været  træt  og  mat  fra  de  foregaaende  Dage,  han  kan 
have  deltaget  voldsomt  i  Slaget,  han  kan  have  faaet  alvorlige 
Hug  og  Stød  i  Kampen,  som  kunde  besværliggjøre  ham  alle 
Bevægelser.  Hans  Hest  har  vel  desuden  forædt  sig  som 
alle  de  andre  Heste;  Mosedyndet  havde  tynget  hans  Lemmer, 
siger  Saxo,  kort  sagt,  der  er  Hundrede  Muligheder  at  regne 


Slaget  paa  Grathehede. 


225 


med,  som  kunde  gjøre  ham  enhver  Flugt  besværlig.  Men 
dernæst:  Solen  staar  i  Slutningen  af  Oktoher  først  op  Kl.  7. 
Hærens  Opstilling  og  Skjaldens  Sang  foran  denne  har  vel 
taget  et  Par  Timer,  Kampen  mellem  saa  talrige  Tropper  har 
dog  sikkert,  selv  om  den  ikke  var  langvarig,  varet  fiere 
Timer  (Knytlinga  siger:  »det  blev  en  haard  og  langvarig 
Kamp«),  derpaa  begynder  Flugten,  men  Kl.  4  gaar  Solen  ned, 
og  da  var  sikkert  allerede  Kongen  dræbt,  eftersom  Alt  synes 
at  være  foregaaet  ved  Dagslys.  At  Kongen  skulde  være 
flygtet  5  —  6  Mil  i  den  her  nævnte  Tid,  er  lidet  sandsynligt. 
Hele  mit  Skjøn  har  naturligvis  ikke  den  fjerneste  Værdi  i 
og  for  sig,  men  til  at  tilintetgjøre  den  Paastand,  at  Svend 
»umulig«  kan  være  bleven  dræbt  i  Nærheden  af  Valpladsen, 
synes  det  at  have  Værdi  i  fuldeste  Maal.  Jeg  behøver  alt- 
saa  slet  ikke  at  indskyde  den  Mulighed,  at  Flugten  aldeles 
ikke  er  sket  i  lige  Retning,  at  Svend  har  maattet  søge 
mange  forskjellige  Veie  hen  for  at  undgaa  Forfølgelse,  idet 
Fjender  overalt  viste  sig. 

Hvis  Nogen  vilde,  med  Saxos  Text  i  Haand,  paastaa,  at 
det  jo  dog  er  ganske  »umuligt«,  at  Saxo  kan  have  tænkt  paa 
en  Flugt  af  synderlig  Varighed,  maatte  man  desuden  give 
ham  Ret.  Her  staar:  »Sveno  cum  paucis  ad  palustria  forte 
fuga  perveniens,  cum,  luto  desidente,  equi  vestigiæ  merge- 
rentur,  pedes  iter  arripere  conabatur.  Sed  ne  sic  quidem 
cæno  onus  ferente ,  etiam  arma  deposuit.  Postremo ,  quan- 
qvam  suorum  humeris  anniteretur,  suprema  victus  lassitudine, 
comitibus  aufugere  jussis,  in  arboris  unius  radice  consedit. 
Adeo  quippe  eum  vires  defecerant,  ut  ne  gradum  quidem 
alieno  subnisum  adminiculo  proferre  potuerit«.  Der  staar 
endvidere,  at  den  Bondehob,  som  dræbte  Svends  Ledsager 
og  derpaa  Kongen  selv,  var  kommen  for  at  søge  Bytte  (ab 
agrestibus,  indagandæ  prædæ  gratia  supervenientibus).  Men 
saa  meget  er  dog  vel  givet,  at  Bønderne  ikke  gik  ud  for  at 
lede  efter  Bytte  5 — 6  Mil  fra  Valpladsen. 

Men  Jørgensen  har  i  flere  Henseender  misforstaaet  Felt- 
toget, hvis  rette  Gang  efter  Kilderne  var  følgende.  Efterat 
Kong  Valdemar  er  flygtet  til  Jylland  og  har  ladet  sig  hylde 

i  Viborg,  drager  han  med  sine  Krigere  til  Banders.  Svend 
lander  ved  Grenaa  og  gaar  mod  Viborg  for  at  samle  flere 
Tropper.  Imod  lians  Hær  udsendes  Esbern  Snare  med  sin 
Fortrop;  der  forefalder  smaa  Skjærmydsler  med  ham  ved 
Kvorning  og  andensteds  paa  Veien  til  Randers.  Saa  saare 
Esbern  Snare  er  sluppen  over  Broen  over  Gudenaa  ved  Ran- 
ders, afkaster  Valdemar  Broen  ;  han  vil  ikke  have  Kamp  paa 
dette  Sted  og  trækker  sig  tilbage  Syd  paa  for  at  samle  endnu 
flere  Krigere.  For  saa  vidt  er  Jørgensen  fuldkommen  enig 
heri.  Om  den  videre  Fremrykning  siger  Saxo  saaledes: 
Waldemarus,  tandem  gerendi  fiduciam  belli  quotidianis  copi- 
arum  incrementis  adeptus,  amne  alias  superato,  hostem  appetere 
statuit.  —  Altsaa,  der  er  gaaet  Dage  hen  efter  at  Valdemar 
havde  havt  denne  Stilling  ved  Randers  Bro,  han  faar  stadig 
større  Tilslutning,  og  efterat  han  er  gaaet  over  Gudenaa 
paa  et  andet  Sted,  beslutter  han  et  Slag  paa  en  Slette,  hvor 
han  kan  lade  hele  sin  Styrke  udfolde  sig.  Saxo  giver  ikke 
den  fjerneste  Antydning  af,  at  det  skete  i  Nærheden  af 
Randers;  han  siger  endog  ikke,  at  Valdemar  strax  efter  at 
være  gaaet  over  Aaen  opstiller  sin  Hær,  men  kun  at  han 
efter  at  være  gaaet  over  Aaen  »beslutter  at  ville  angribe 
Fjenden«.  Man  tvinges  med  andre  Ord  aldeles  ikke  til  at 
indskyde  i  Saxos  Text,  for  at  gjøre  den  forstaaelig:  »Valdemar 
rykkede  derpaa  mod  Vest« ;  iøvrigt  vilde  et  saadant  bortfaldet 
Mellemled  ingenlunde  være  noget  Uhørt  hos  Saxo  (se  foran 
S.  218).  Hvor  det  er,  Valdemar  gaar  over  Gudenaa,  siges 
intetsteds,  men  da  paa  flere  Steder  Aaen  løber  knap  i  to 
Mils  Afstand  fra  Grathehede,  vil  man  se,  at  her  slet  ikke  er 
nogen  Afstand  at  overvinde.  Der  er  saaledes  ingensomhelst 
Vanskelighed  ved  at  henlægge  Kampen  til  Grathehede. 

Knytlinga  Saga  bekræfter  denne  Felttogets  Gang  med  en 
Tydelighed,  som  ikke  lader  nogen  Tvivl  tilbage.  Den  omtaler 
Stillingen  ved  Randers  i  Cap.  116  f. :  »En  er  Sveinn 
koniingr  kom  til  Randåross,  l3å  haf5i  Valdimarr  koniingr  låtit 
skjota  af  briinni,  ok  måtti  [)å  eigi  yfir  åna  komast,  ok  vard 
jjvi  ekki  af  orrustunni«.  Dermed  slutter  dette  Kapitel,  og 
det   følgende  begynder  derpaa:    »petta  eD  sama  haust  eptir 

Mikjålsniessu  kom  Valdimarr  koniingr  lifsi  smu  |3ar  sem  heitir 
GraSarheidr«  osv.  Altsaa  først  i  et  helt  nyt  Kapitel,  med  en 
hel  ny  Tidsangivelse  (i  samme  Høst  efter  Mikkelsmessenj, 
ret  som  om '  der  kimde  være  hengaaet  lang  Tid  efter  det  forud 
Fortalte,  først  da  kommer  Grathehedekampen,  først  da  har 
Valdemar  samlet  et  tilstrækkeligt  Antal  Tropper. 

Men  vi  vende  tilbage  til  Saxo,  og  idet  vi  forlade  alt 
skjønsvis  Overslag  over  paa  hvilket  Sted  han  efter  sin  Be- 
skrivelse kan  tænkes  at  henlægge  Slaget,  spørge  vi,  om  han 
ikke  ligefrem  nævner  Valpladsens  Navn.  Jørgensen  udtaler 
Intet  herom.  Han  siger,  at  det  er  »en  senere  uhjemlet 
Sætning«,  at  Slaget  skulde  have  staaet  paa  Grathehede,  han 
omtaler  i  det  Hele  aldeles  ikke  Kildernes  Udsagn  om,  paa 
hvilken  geografisk  Plet  Slaget  stod.  Læseren  af  hans  Af- 
handling maa  nødvendigvis  faa  Indtrykket  af,  at  Saxo  Intet 
indeholder  herom  og  at  alle  de  andre  Kilder  ikke  fortjene  at 
nævnes.  Imidlertid  kan  Jørgensens  Afhandling  kun  siges  at 
indeholde  det  Tankeexperiment,  hvorledes  man  maatte  komme 
til  at  tolke  Saxos  Text,  hvis  han  ikke  andensteds  havde  sagt, 
at  Slaget  stod  paa  Grathehede  og  hvis  de  andre  Kilder  taug 
derom.  Saxo  anfører  ikke  ved  Fortællingen  om  hin  mærke- 
lige Slagdag,  at  enten  Slaget  stod  paa  Grathehede  eller  at 
Kongen  blev  dræbt  dér,  men  ved  senere  to  Gange  at  komme 
tilbage  hertil  kalder  han  Slaget:  »bellum  Grathicum«  (S,  896, 
911).  Altsaa,  den  saare  paalidelige  Saxo,  som  kjender 
Valdemars  Felttog  ud  og  ind,  den  samtidige  Fortæller,  der 
har  udspurgt  Høi  og  Lav  om  hin  Kamp,  er  ikke  i  fjerneste 
Maade  i  Tvivl  om,  at  Kampen  stod  ved  Grathe.  Jeg  kan 
;  ikke  forstaa,  at  man  kan  komme  bort  fra  et  saa  utvetydigt, 
saa  uomstødeligt  Vidne. 

Men  foruden  at  Jørgensen  ikke  omtaler  denne  Saxos 
Angivelse,  mistyder  han  ogsaa  et  andet  Sted  hos  ham.  I 
umiddelbar  Fortsættelse  af  sin  Beretning  om  Slaget  fortæller 
Saxo,  at  Valdemars  Mænd  vilde  have  Svends  Krigere  eller 
Venner  straffede,  saaledes  Thorbern,  og  »dog  havde  denne, 
da  der  kæmpedes  ved  Eanders  Bro,  fralagt  sig  al  Skyld  i 
Forræderiet  i  de  Mænds  Nærværelse,  som  havde  raadet  til  at 

dræbe  Knud.«  Det  følger  aldeles  ubestrideligt  af  Sammen- 
hængen, at  Saxo  ikke  herved  tænker  paa  Grathehedekampen, 
men  netop  udpeger  et  andet  tidligere  Sammenstød.  Hvorledes 
skulde  der  desuden  under  det  store  Slag  have  været  Leilighed 
til  at  udvexle  den  Slags  Eedegjørelser  ?  Men  vi  vide  jo  til- 
med, at  da  Esbern  Snare  fra  Eanders  gjorde  sine  Streifcog 
henad  Viborgveien  og  derpaa  trak  sig  tilbage,  medens  han 
stadig  skjærmydslede  med  Fjenden,  kom  det  til  fredelig  Sam- 
tale mellem  de  to  Partiers  Mænd.  Svends  Krigere  udspurgte 
Esbern  om  Valdemar,  og  Esbern  gav  Stikpiller  til  dem  i 
Anledning  af  Svigen  i  Roeskilde.  Senere  i  selve  Eanders 
sende  de  to  Partiers  Mænd  fra  den  afbrudte  Bros  Levninger 
Spyd  og  Sten  mod  hinanden  tværs  over  Aaen  (promptissimi 
tamen  juvenum,  reliquiis  pontis  præter  imperium  occupatis, 
jaeulis  missilibusque  certantes  magna  fortitudinis  experimenta 
dedere).  »Fra  Brostumperne  blev  der  vexlet  Pile,  Spyd  og 
onde  Ord«,  siger  Jørgensen  selv.  Det  er  ubestrideligt  til 
hine  Forhold,  der  sigtes.  løvrigt  vilde  det  jo  være  aldeles 
utroligt,  at  Saxo  skulde  have  antaget,  at  det  store  Slag  mod 
Kong  Svend  stod  i  Nærheden  af  Eanders,  uden  at  han  ogsaa 
havde  sagt  det. 

Lad  os  spørge  en  Mand  fra  den  modsatte  Leir.  Svend 
Aagesøn  har  utvivlsomt  været  med  i  hint  Felttog,  i  hvert 
Fald  havde  hans  Fader  Aage  Christiernsøn  i  denne  Krig  en 
fremragende  Plads  ved  Kong  Svends  Side,  og  det  var  ham, 
der  tvang  Svend  til  at  vove  Slaget.  Det  vilde  være  aldeles 
urimeligt  at  antage,  at  Svend  Aage  søn  ikke  skulde  have 
vidst  paa  det  allernøiagtigste,  hvor  Slaget  stod,  men  han 
skriver  (c.  8):  »Sveno  Waldemaro  regi  Jutiæ  occurrit  secus 
Gratham,  proelium  cum  eo  commisit.  Nec  diu  anceps  extitit 
Victoria,  cum  Sveno  victus  manu  rustica  perimitur«.  Altsaa 
ved  Grathe  staar  Kampen,  og  ved  Grathe  dræber  Bonde- 
hoben Kongen.  Der  er  ikke  Tale  om  andet  end  at  disse  to 
Begivenheder  følge  tæt  paa  hinanden;  det  strider  aldeleS; 
imod  Sammenhængen,  at  der  skulde  være  gaaet  en  halv  eller 
en  fuld  Dag  hen,  eller  at  Stedet  skulde  være  et  helt  andet. 
Og  denne  Efterretning  skyldes  en  Deltager  i  Slaget! 

Den  tredie  udførligere  Kilde  er  Knytlinga  Saga  c.  117  f. 
Den  siger,  at  Kongen  kom  med  sin  Hær  »til  det  Sted,  som 
hedder  Grathehede,  det  er  kort  Sønden  for  Viborg«.  Svend 
stiller  ligeledes  sine  Krigere  op  »paa  Heden«.  Kongen 
flygter  og  skifter  Dragt  med  en  Klerk;  han  bliver  tilbage  i 
et  Buskads,  men  findes  og  dræbes.  Knytlinga  tænker  afgjort 
aldeles  ikke  paa  nogen  Afstand  mellem  Valpladsen  og  Drabs- 
stedet. 

Men  dertil  kommer  saa  hele  Eækken  af  fortrinlige  paa 
samtidige  Optegnelser  støttede  Aarbøger,  saaledes  Roeskilde- 
krøniken  (in  Gratheheth  dimicans  .  .  .  occubuit),  Lundeaarbogen 
(victus  in  Grathæheth,  fugit  in  Grathæmosæ),  Eydaarbogeu 
(Grathæhethæ  ...  in  proelio  occisus)  og  mange  andre  Krøniker 
og  Optegnelser^).  Det  vil  ikke  være  Umagen  værd  at 
gjennemgaa  dem,  da  de  alle  som  een  udsige,  at  Slaget 
stod  paa  Grathehede.  Der  lyder  med  andre  Ord  i  det  hele 
Kor  af  ypperlige  Kilder  ikke  een  Røst,  som  taler  mod  den 
Bestemmelse  af  Slagstedet,  paa  hvilken  man  har  troet  i  sex 
Hundrede  Aar.  Jeg  tør  vistnok  bruge  det  Udtryk,  at 
syv  og  syvsindstyve  Grunde  paa  den  mest  uomtvistelige 
Maade  godtgjøre,  at  Slaget  stod  paa  Grathehede,  og  at 
ingensomhelst  Grund  taler  for,  at  det  ikke  skulde  have 
staaet  her. 

3.   Valdemar  den  Store  og  Dronning  Sophie. 

Folkeviserne  have  i  ikke  ringe  Grad  gjort  sig  til 
Opgave  at  tegne  Billeder  af  vore  Dronninger.  Men 
ingen  af  disse  Billeder  staa  dog  saa  klart  malede  for 
vort  Blik  som  Skildringen  af  de  to  ældste  Valdemarers 
Hustruer,  den  grusomme  og  hævngjerrige  Sophie,  den 
fromme,  ydmyge  og  kjærlige  Dagmar,  den  onde,  tyran- 
niske og  havebegjærlige  Bengerd.     Dersom  imidlertid 


^)  Ser.  Rer.  Dan.  I.  22,  39,  120,  163,  176,  241.  2o2,  276,  386. 
H.  171,  376,  381,  431.    III.  305. 

Historikerne  med  Haanden  paa  Hjertet  skulde  aflægge 
Bekjendelse  om,  hvad  de  af  sikkre  Kilder  vidste  om 
disse  tre  Dronningers  Karakter,  maatte  de  erklære,  at 
det  er  grumme  lidt  eller  Intet,  og  at  det  ikke  skulde 
forbause  dem,  om  et  nyt  fundet  Aktstykke  kunde  komme 
til  at  stille  dem  i  et  helt  andet  Lys.  Kun  een  Egen- 
skab er  sikker,  hvad  disse  Dronningers  Personer  an- 
gaar,  nemlig  deres  store  Skjønhed. 

Saxo  kalder  Dronning  Sophie  gjentagne  Gange 
saare  fager  (pulcherrima),  og  Svend  Aagesøn,  som  ofte 
har  havt  Leilighed  til  at  se  Dronningen,  udbryder  i  den 
største  Beundring  over  hendes  herlige  Skjønhed.  som 
ikkun  Cicero,  Ovid  og  Vergil  vilde  kunne  beskrive. 
Dagmars  og  Bengerds  Skjønhed  omtales  ogsaa  i  Kilderne, 
og  for  den  sidstnævnte  Dronnings  Vedkommende  frem- 
kom fra  Gravens  Gjem  mærkelige  Vidnesbyrd  om  hendes 
fmt  formede  Legemsbygning,  ovale  Ansigtsform,  prægtige 
Tandrække  og  tykke  Haarfletning ').  Derimod  ere  vi 
uden  synderhg  Kundskab  om  disse  Dronningers  aande- 
lige  Egenskaber,  ja  hvad  værre  er,  den  Underretning, 
som  Viserne  give,  synes  i  alt  Fald  for  to  af  disses 
Vedkommende  ganske  uefterrettelig. 

Den  følgende  Undersøgelse  gaar  nu  ud  paa  at 
sammenligne  de  af  Viserne  givne  Portrætter  med  vore 
historiske  Efterretninger  og  i  det  Hele  at  afveie  Visernes 
Troværdighed.  løvrigt  kommer  jeg  derved  til  ogsaa  at 
omtale  forskjellige  Sider  af  deres  Ægtefællers  Karakter. 

Vi  vende  os  først  til  Dronning  Sophie.  I  Visen 
Nr.  121  Valdemar  og  Tove  møder  os  Fortællingen  om, 
hvorledes  Dronningen  i  sin  Skinsyge  paa  Valdemars 
Frille  Tove  lader  hende  dræbe  i  den  ophedede  Badstue, 


Saxo  703,  729.  Ser.  Rer.  Dan.  I.  63,  165,  181,  285  (Be- 
ringaria  insigni  vennstate  et  nitore  virgo).  Detmar  1214. 
Kongegravene  i  Ringsted  64. 

hvad  hendes  Sønner  hævne  ved  at  fornærme  Dron- 
ningen. Efterat  dette  i  Visen  indeholdte  Sagn  i  det 
sidste  Par  Aarhundreder  har  været  knyttet  til  Valdemar 
Atterdag,  har  man  i  nyeste  Tid  kunnet  paavise,  at  det 
angaar  Valdemar  den  Store  og  hans  Frille  Tove.  Visen 
Nr.  126  indeholder  Fortællingen  om  Kong  Valdemar  og 
hans  Søster.  Liden  Kirsten  bliver  forført  af  Buris,  og 
Dronning  Sophie  giver  Kongen  Underretning  herom. 
Valdemar  vil  prøve,  om  Beskyldningen  er  sand  ved  at 
danse  med  Kirsten,  Og  da  han  bliver  overbevist,  prygler 
han  hende  tildøde  med  Lædersvøber  (i  den  islandske 
og  færøiske  Text  dør  hun  ved  Dansen).  Buris  bliver 
straffet  ved  at  miste  Fod  og  Haand,  Øinene  udstinges 
og  bæres  ind  for  Dronningen.  Lænket  til  Vestervig 
Port  skal  han  daglig  gaa  til  Liden  Kirstens  Grav.  Men 
Valdemar  paalægger  sig  endvidere  selv  den  store  Bod 
at  sidde  i  Mørkehuset,  indtil  han  faar  atbedet  sin  store 
Synd.  Ogsaa  i  denne  Vise  optræder  Dronning  Sophie 
paa  en  lidet  tiltalende  Maade;  hun  angiver  Liden  Kirsten 
og  hun  hidser  Kongen  til  at  straffe  hende  haardt. 
Endelig  faar  hun  i  andre  Viser  et  endnu  slettere  Skuds- 
maal. 

Vi  skulle  nu  prøve  om  der  kan  findes  Bekræftelse 
paa  disse  Fortællinger  i  de  historiske  Kilder. 

Kong  Valdemar  havde  en  Frille  Tove^).  Vi  vide 
det  af  Knytlinga  Saga;  Saxo  nævner  hende  ikke,  men 


^)  Man  ser  ret  ofte  Navnet  Tove  opfattet  som  Due  og 
sammenstillet  med  Dyveke;  men  det  oldnordiske  Tofa  (hvor- 
til svarer  M  andsnavnet  Tofi)  har  ikke  det  alleri]erneste  at 
gjøre  med  en  Due  (dufa).  Sammenstillingen  med  Dyveke 
(Duelil)  er  derfor  ganske  grundløs.  —  Valdemar  den  store,  som 
„lover  dem  baade",  Sophie  og  Tovelille,  Christian  II,  som 
uagtet  Ægteskabet  med  den  elskværdige  Elisabeth,  dog  ved- 
ligeholder Forbindelsen  med  Dyveke,  Frederik  I  af  Sverrig, 
som     uagtet    Ulrikke     Eleonores    omme    Kjærlighed  dog 

taler  ret  ofte  om  hendes  Søn  Christopher,  der  blev  op- 
draget af  Peder  Thorstensøn  og  undervistes  af  gode 
Lærere.  Valdemar  bar  i  det  Hele  Omsorg  for  denne 
Søn ;  Christopher  følger  saaledes  paa  Tog  med  Kongen 
og  Absalon.  I  Vaaren  1170  inden  den  store  Fest  ved  Sankt 
Hansdags  Tid,  da  Knud  Lavards  Skrinlæggelse  fandt 
Sted,  sendtes  han  under  Esbern  Snares  Veiledning  paa 
Tog  til  Øland;  dog  skulde  de  passe  paa  at  være  hjemme 
igjen  ti]  Festen,  hvad  da  ogsaa  lykkes.  Derpaa  bhver 
Christopher  Høvedsmand  i  Sønder- Jylland,  men  dør 
1173  og  begraves  i  Ringsted  Kirke.  Man  mærker  saa- 
ledes ikke  i  mindste  Maade,  at  Christopher  ikke  skulde 
have  staaet  paa  den  bedste  Fod  med  sin  Fader,  med 
sin  Familie  eller  med  de  raadende  Statsmænd.  Valde- 
mars ægte  Sønner  vare  for  unge  til  at  kunne  være 
ham  fjendske.  Christopher  var,  da  han  døde,  omtrent 
23  Aar  gammel,  hans  Halvbroder  Knud  var  vel  den- 
gang 11  Aar.  Og  der  er  ingen  Kilde,  der  nævner 
eller  endog  antyder,  at  Valdemar  skulde  have  fortsat 
sit  Forhold  til  Tove,  efter  at  han  1157  havde  ægtet 
Sophie. 

I  Modsætning  hertil  fortælle  Viserne  om,  at  Dron- 
ning Sophie  —  fordi  Kong  Valdemar  „lover  dem  baade" 
—  lader  Tovelille  kvæle  i  Badstuen,  hvorfor  (A)  Toves 
Søn  Christopher  og  dennes  Broder  Knud  søndertræde 
Dronningen  under  deres  Hestes  Hove,  eller  (B)  Toves 
Søn  Bjørn  slaar  Dronningen  tilblods  og  truer  med,  at 
han  og  hans  Brødre  skulle  drive  hende  af  Landet,  eller 
(D)  Valdemar  opgiver  alt  Samkvem  med  Dronningen 
(jfr.  Nr.  126  D  180,  Isl.  Fornkv.  Nr.  52),  skjøndt  Sophie 


slutter  sig  til  Frøken  Taube  —  „det  er  uimodsigeligt,  at  Due 
i  ældre  Tid  har  været  benyttet  som  et  Fællesnavn  for  Kon- 
gernes Friller"',  vilde  sandsynligvis  en  Mand  af  Folkloristernes 
Skole  sige. 

endnu  i  Valdemars  sidste  Leveaar  synes  at  have  født 
ham  Børn. 

Saaledes  findes  i  denne  Vise  kun  een  Ting  at  være 
rigtig,  nemlig  Personernes  Navne  (eller  dog  flere  af 
d,em);  Begivenheden  selv  er  ubekræftet  eller  i  aller- 
høieste  Grad  usandsynhg,  eftersom  alle  andre  historiske 
Oplysninger  bringe  os  til  at  opfatte  Forholdet  mellem 
de  handlende  Personer  paa  en  hel  anden  Maade.  Den 
eneste  Mulighed  for  at  kunne  tilføre  Sagnet  et  Holde- 
punkt vilde  være,  om  man  iøvrigt  kunde  anse  Kongens 
og  Dronningens  Karakter  for  grusom,  hvorom  jeg  senere 
skal  tale.  Jeg  gaar  nu  over  til  Beretningen  om  Liden 
Kirsten  og  Buris. 

Der  forekommer  i  Kong  Valdemars  Historie  tvende 
Buris'er,  men  den,  mod  hvem  Tanken  uvilkaarlig  først 
vender  sig,  er  Buris  Henriksøn,  som  virkelig  blev  straffet 
af  Valdemar.  Han  havde  vægret  sig  ved  at  hylde 
Valdemars  Søn  som  Arving  til  Riget  og  var  senere 
bleven  overbevist  om  Forbindelser  med  de  Norske,  hvor- 
for han  sattes  i  Fængsel.  Den  anden  Buris  var  en 
Stifbroder  til  Dronning  Sophie;  i  Kong  Valdemars 
Jordebog  kaldes  han  „Bulislaus",  i  de  gamle  svenske 
Krøniker  Burizlef,  Burissleff,  og  man  kunde  mene,  at 
denne  mulig  kunde  være  Visens  Buris.  I  et  Aktstykke, 
udstedt  af  Valdemar  o.  1159,  nævnes  „Burius,  cognatus 
meus".  Her  kunde  man  maaske  være  tilbøielig  til  at 
oversætte:  „Buris,  min  Svoger",  efterdi  i  Virkeligheden 
cognatus  ofte  betyder  Svoger,  skjøndt  det  ogsaa  kan  be- 
tyde Slægtning,  og  fordi  en  Benævnelse  efter  det  Be- 
stemte synes  mere  rimelig  end  at  betegnes  ubestemt 
som  Nogens  „Slægtning".  Imidlertid  er  der  Grund  til 
at  mærke  sig  Navnets  Form.  Saxo  kalder  altid  Henrik 
Skatelars  Søn  Buristus,  medens  han  jo  godt  kjender 
Navnet  Bugisclavus  som  baaret  af  pommerske  Mænd. 
I  vore  gamle  latinske  Aarbøger  tindes  ligeledes  altid 

Burisius  om  Henriks  Søn.  Buris  opretter  Tvis  Kloster, 
og  i  det  Dokument,  som  han  udsteder  derom,  kalder 
han  sig  Burisius,  Henriks  Søn  (Danske  Saml.  IV.  348). 
Snorre  og  de  islandske  Sagaer  skrive  ligeledes  altid 
Buriz.  Saaledes  synes  der  ikke  at  kunne  være  Tvivl 
om,  at  han  hed  Buris,  og  naar  en  islandsk  Aarbog  der- 
for i  Modsætning  hertil  skriver  ved  1167:  Borizlafr 
hertekinn  (hvilket  senere  udskrives  af  en  anden  islandsk 
Aarbog),  da  kan  man  dristig  paastaa,  at  her  foreligger 
en  Feiltagelse. 

Hvis  dette  staar  fast,  kan  det  altsaa  ikke  være 
Dronningens  Broder,  til  hvem  den  danske  Vise  sigter, 
og  det  uagtet  den  netop  betegner  Buris  som  en  Broder 
til  Sophie.  Den  islandske  Text  (Nr.  52)  kalder  ham 
Burtleifr,  men  her  er  hans  Slægtskabsforhold  til  Kongen 
angivet  saaledes,  at  de  vare  systrimgar,  Børn  af  to 
Søstre;  i  Virkeligheden  var  Slægtskabet  dette,  at  Valde- 
mars og  Buris  Henriksøns  Bedstefædre  vare  Halvbrødre. 
Naar  Alt  vel  overveies,  forekommer  det  mig  derfor 
rimeligst,  at  Visen  tænker  paa  Buris  Henriksøn.  Det  er 
jo  netop  ogsaa  om  denne  Mand  sene  Kilder  fortælle,  at 
han  blev  blindet  og  lemlæstet,  medens  vi  om  Dronningens 
Broder  vide,  at  han  faldt  i  Kampen  for  at  vinde  Sverrig 
imod  andre  Tronfordrere.  Men  netop  den  forvirrede  og 
selvmodsigende  Visekundskab  peger  paa,  hvorledes  det 
er  sene  Tiders  Sagn  og  halve  Husken,  vi  have  med  at 
gjøre. 

De  samtidige  Kilder,  saaledes  Saxo,  sige,  at  Buris 
blev  fangen,  ikke  videre.  Man  beskylder  ofte  Saxo  for, 
at  han  har  fortiet  den  haardere  Straf,  som  overgik 
Buris.  Men  hvad  udtale  da  de  samtidige  Annaler,  saa- 
ledes de  Lundske:  1167  Hoc  anno  Burisius  captus  est 
(Ser.  I.  241),  den  fortræffelige  Krønike —  1219:  Burisius 
captus  est  (III.  260)  og  det  samme  findes  i  andre  sam- 
tidige eller  snart  efter  skrevne  Aarbøger.   Først  et  Aar- 

hundrede  efter  Begivenheden,  nemlig  i  Ryd  Klosters  Aar- 
bøger,  er  der  bleven  føiet  til:  (1167)  Burisius  caplus  est, 
et  effbssis  oculis  castratus  (I.  163).  Vi  se  det  Samme  af 
de  Sjællandske  Aarbøger:  1167  „Burisius  captus  est  a 
rege  Valdemaro",  til  hvilken  Optegnelse  en  nyere  Haand 
har  føiet  „et  eruti  sunt  oculi  ejus"  (II.  616,  633).  Kilden 
til  begge  disse  Tillæg  er  dog  ganske  sikkert  Albert  af 
Stade:  „Magnus  Burtzius  dux  Daniæ  .  .  .  quo  a  Walde- 
maro  rege  cæcato  et  castrato  etc."  Men  denne  Forfatter 
skrev  netop  et  Aarhundrede  senere  (han  gjennemsaa 
sit  Arbeide  1256,  døde  o.  1264),  og  han  synes  ikke  vel 
underrettet.  Albert  fortæller  etsteds,  at  Valdemar  paa 
sin  Heise  til  Kirkemødet  ved  St.  Jean  de  Laone  1162 
blev  ledsaget  af  „dux  Borius",  hvilket  ogsaa  Saxo  be- 
kræfter, samt  at  Valdemar  senere  lod  ham  drukne,  fordi 
han  stræbte  efter  Magten  (regnum  affectavit) ;  men  paa 
et  andet  Sted  omtaler  han  som  nævnt  „Magnus  Burtzius", 
der  havde  ægtet  en  Datter  af  Herman  af  Winzenburg 
og  som  blindes  og  lemlæstes  af  Valdemar  (Pertz,  Ser. 
Rer.  Gerni.  XVI.  327,  345).  Nu  havde  Valdemar  en 
Søster  Kirsten,  som  blev  gift  med  en  Magnus,  hvem 
netop  den  Skjæbne  overgik  at  blive  blindet,  lemlæstet 
og  sat  i  et  Kloster,  nemlig  den  norske  Kong  Magnus 
den  Blinde.  Han  forskød  hende  snart,  men  efterat  han 
var  bleven  afsat,  søgte  han  gjentagne  Gange  under 
Kampen  om  Tronen  sin  Tilflugt  hos  Valdemar  her  i 
Danmark. 

Saaledes  synes  den  af  P.  E.  Muller  forsvarede  Tolk- 
ning at  ligge  saare  nær,  at  Albert  af  Stade  har 
slaaet  denne  Magnus  sammen  med  Buris  til  en  Magnus 
Burtzius;  tilmed  sad  der  jo  i  Søborg  Slot  sammen  med 
Buris,  eller  dog  paa  samme  Plads,  hvor  han  havde 
siddet,  en  Magnus,  nemHg  Erik  Lams  Søn,  der  ligeledes 
paa  Grund  af  Oprørsplaner  var  gjort  til  Fange,  og  som 

var  en  Slags  Halvbroder  til  den  Datter  af  Herman  af 
Winzenburg,  som  Albert  omtaler. 

Flere  Forfattere  hævde,  at  den  islandske  Vise  er  den 
ældste,  og  særlig  gjøre  de  opmærksom  paa,  at  Straffen 
over  Buris  ikke  findes  hverken  i  de  islandske,  den  norske 
eller  svenske  Text,  men  kun  i  flere  af  de  danske  Former. 
Mulig  forholder  det  sig  saa,  men  da  forekommer  det 
mig,  at  man  afklæder  Visen  en  stor  Del  Eiendommelighed 
og  kun  faar  tilbage  et  Sagn  om  en  Konge,  der  danser 
en  Søster,  som  nylig  har  barslet,  tildøde,  hvilket  jo  er 
et  af  skotske,  tydske  og  vendiske  Viser  behandlet,  yndet 
Emne.  Med  hvor  megen  Skarpsind  Grundtvig  end  har 
søgt  at  godtgjøre,  at  Sagnet  oprindelig  er  dansk  og 
herfra  vandret  til  Udlandet,  kan  denne  Optræden  af 
samme  Sagn  i  mange  Lande  ikke  andet  end  skræmme 
os  fra  at  tro  paa  særlig  danske  Begivenheder. 

Hvor  hører  man  desuden  fra  Valdemarernes  Historie 
om  shge  grusomme,  merovingiske  Scener  som  de  her 
beskrevne?  Og  hvorfor  nævne  Kilderne  ikke  disse  Fa- 
milieskandaler? I  Knytlinga  Saga  tindes  som  bekjendt 
ret  ofte  Notitser  og  Fortællinger  med  romantisk  Skjær 
fra  de  danske  Kongers  Historie  optegnede.  Hvorfor  har 
nu  Knytlinga  ikke  et  Ord  enten  om  Valdemars  Grumhed 
eller  om  Sophies  Blodighed,  Intet  om  at  Forbindelsen  med 
Tove  skulde  være  fortsat  efter  Valdemars  Ægteskab, 
Intet  om  den  lemlæstede  Fange? 

Hvad  der  maa  fordres  er,  at  en  saa  haard  og  gru- 
som Opførsel  maatte  kunne  tænkes  mulig  paa  Grund  af 
Kongens  Karakter,  saaledes  som  den  skildres  os  i  paa- 
lidelige  Kilder.  Men  Saxo  opruller  ikke  et  saadant  Bil- 
lede af  Valdemar.  Han  omtaler  ikke  en  eneste  falsk 
Gjerning  af  ham;  han  skildrer  Kongen  som  noget  indo- 
lent, hvorfor  han  heller  ikke  var  opfarende;  han  kunde 
vredes,  men  han  skjulte  sin  Vrede.  Paa  den  anden 
Side  glemte  Valdemar  ikke  let  helt  det  Nag.  han  engang 

havde  fattet.  I  Valdemars  Historie  forekommer  dog 
Exempler  paa  megen  Mildhed  og  stor  Overbærenhed, 
saaledes  da  han  efter  Slaget  paa  Grathehede  tilgiver  de 
Fleste  af  sine  Fjender.  Magnus,  Erik  Lams  Søn,  der 
blev  gjort  til  Fange  i  Kampen,  venter  sin  Død,  men  faar 
istedetfor  af  Kongen  ikke  blot  sin  Frihed,  men  Æres- 
poster. Senere  indlader  Magnus  sig  ikke  destomindre  i 
Sammensværgelse  med  Karl  og  Knud,  Ærkebisp  Eskils 
Dattersønner,  men  da  det  opdages,  tilstaar  han  sin  Brøde 
og  faar  paany  Kongens  Tilgivelse.  Da  han  for  tredie 
Gang  træder  i  Forbund  med  Oprørerne,  berøver  Kongen 
ham  ikke  Livet,  men  sætter  ham  i  Fængsel  paa  Søborg. 
En  saadan  Straf  for  et  Forræderi  maa  dog  vel  efter 
enhver  Tids  Betragtningsmaade  betegnes  som  mærkelig 
mild.  Hvad  Karl  og  Knud  angaar,  da  fandt  Eskil,  deres 
egen  Morfader,  deres  Brøde  saa  stor,  at  han  end  ikke 
gik  i  Forbøn  for  dem  hos  Kongen.  Knud  og  Karl  flygte 
fra  Landet;  da  de  senere  gjøre  et  Indfald  i  Halland,  an- 
gribes de  af  Befolkningen,  og  Karl  falder.  Knud  bhver 
fangen  og  hensættes  nu  i  Fængslet  paa  Søborg  hos 
Magnus.  En  mildere  Straf  kunde  dog  vel  Kong  Valdemar 
ikke  tildele  ham. 

Men  Svend  Aagesøn  har  et  Udtryk,  som  stadig 
bhver  anført  til  Bestyrkelse  af  den  Opfattelse,  at  Valdemar 
kunde  begaa  Grusomheder  og  især  var  skyldig  i  saa- 
danne  mod  sin  egen  Familie.  Svend  Aagesøn  berømmer 
nemlig  Kongen  som  en  skarpsindig,  raadsnild  og  seirrig 
Fyrste,  som  en  udmærket  og  udholdende  Kriger,  som 
rettænkende,  velvillig  og  afholdt,  men  saa  føier  han  til: 
kun  var  han  temmelig  grusom  imod  „sine  Egne"  (in  suos 
tantum  plus  justo  crudelior) ').    Inden  man  uden  videre 

*)  De  coetero  vir  fuit  Waldemarus  vitæ  per  omnia  probatæ, 
tacie  veDusta,  facetus,  sagax,  in  consiliis  perspicacissimus,  stre- 
nuus  et  egregius  miles,  omni  urbanitate  refertus,  victoriosus. 
gratiosus,  successibus  semper  abundans,  in  suos  tantum  plus 
justo  crudelior.    Ser.  Rer.  Dan.  I.  63. 

sætter  disse  Ord  i  Forbindelse  med  hine  Historier  i 
Kongens  Familie,  gjælder  det  imidlertid  at  klare  sig, 
hvad  Svend  Aagesøn  forstaar  ved  sui.  Svend  Aagesøn 
fortæller,  at  Knud  den  Hellige  ilede  tilbage  til  Flaaden, 
som  han  havde  forladt,  og  ventede  at  fmde  sine  (suos) 
paa  samme  Sted,  men  Hver  og  En  var  dragen  hjeai  til 
Sit  (ad  sua).  Her  er  sui  altsaa  hele  Flaaderaandskabet 
baade  Styresmænd  og  Matroser,  og  har  Intet  med  Fa- 
milien at  gjøre. 

Og  netop  samme  Sprogbrug  findes  hos  Saxo  S.  983 : 
for  at  narre  Fjenden  lader  Absalon  paa  et  Tog  flere  af 
sine  Krigere  (complures  ex  suis)  gaa  bort  i  Skjul  og 
tyst,  medens  de  komme  igjen  aabenlyst.  Paa  et  andet 
Sted  sigter  Saxo  nærmest  til  Vederlagsmændene,  nemlig 
hvor  Vederlagsrettens  Bestemmelser  nævnes  og  hvor  han 
omtaler,  at  Kong  Knud  hellere  straffede  med  Forvisning 
end  med  Død:  ita  rex  proscriptione  suos  quam  nece 
puniri  maluit  (S.  530).  Svend  Grathe  følges  paa  Flugten 
af  „quidam  suorum"  (S.  "34). 

I  de  gamle  legendariske  Beretninger  om  Knud  den 
HelUges  Mord  siges  Dronning  Edel  at  liste  sig  ved 
Nattetid  ind  i  Kirken,  hvor  Liget  laa,  med  sine  Mænd: 
cum  suis  (Ser.  III.  376,  396,  411).  „Nicolaus,  rex  Da- 
norum  cum  suis  occisus  est"  staar  der  i  den  Lundske 
Gavebog  ved  25.  Juni.  Herman  af  Winzenburg  dræbes 
af  sine  egne  Undergivne,  nemlig  af  sine  Ministeriales :  a 
suis  (Pertz,  Ser.  R.  G.  XXIII.  149).  Valdemar  Seir  og 
hans  Søn  bleve  paa  Lyø  forraadte  af  deres  Egne:  a 
suis  proditi,  capti  sunt  in  lectis  suis  (Ryd  Klosters  Aarbog 
Ser.  I.  166).  Abel  dræbes  af  Friserne:  in  suo  et  a  suis 
truculenter  interfectus  est  .  .  .  Unde  a  suis  ad  Sleswik 
translatus  (Ser.  I.  24,  25).  Om  Erik  Glipping  staar  der 
i  den  ældre  Lundske  Gavebog:  a  suis  crudelissime  tru- 
cidatus  (Weeke,  Lunde  Domkapitels  Gavebøger  296). 
Arnold  af  Lybek  VI.  13:    Waldemarus  dux  cum  expe- 


Var  Kong  Valdemar  grusom? 


239 


ditione  gravi  terram  comitis  intravit,  cui  comes  cum 
suis  occurit  (med  sine  Tropper);  14:  tractabat  cam  suis 
(sine  Krigere);  16:  dux  videns  quod  sui  in  obsidione 
Sygebergensi  deficerent  .  .  .  cumque  dux  castrum  suis 
locasset  et  ad  sua  cum  gaudio  remearet.  Henrik  af 
Letland  XXVI.  2 :  rex  .  .  .  adiciens  ut  sibi  perpetuam 
fidelitatem  prestarent,  et  suis  tam  contra  Ruthenos  quam 
contra  paganos  auxilium  suum  non  denegarent.  Et  pro- 
miserunt  tam  sibi  quam  suis  fidele  semper  auxilium  '). 

Heraf  synes  bestemt  at  fremgaa,  at  sui  aldrig  i  den 
Tids  Sprogbrug  bruges  om  „sine  Nærmeste",  „sine  Slægt- 
ninge" —  jeg  har  i  alt  Fald  ikke  truffet  derpaa  —  der- 
imod om  „sine  Krigere",  „sine  Mænd",  men  uden  at 
man  kan  sige,  at  der  særlig  haves  en  snevrere  Kreds 
for  Øie;  tværtimod  betegnes  derved  ofte  hele  Hæren,  ja 
alle  en  Konges  Undersaatter  eller  Landsmænd.  Den 
eneste  Gang  Svend  Aagesøn  iøvrigt  benytter  sui,  forstaar 
han  hele  Landets  Ledingsmandskab  derved.  Deraf  følger 
at  Svend  Aagesøn  ved  sit  Udsagn  afgjort  ikke  har 
tænkt  paa  Familieskandaler.  Der  kan  kun  blive  Spørgs- 
maal  om,  i  hvor  vid  en  Betydning  han  har  taget  Valde- 
mars „Mænd".  Og  nu  maa  det  huskes,  at  Svend  Aagesøn, 
som  den,  der  oprindelig  havde  staaet  paa  Svend  Grathes 
Side  vel  nok  kan  have  fundet,  at  de  Straffe,  som  overgik 
flere  af  Svends  Tilhængere,  vare  for  „grusomme",  skjøndt 
det  snarere  var  Valdemars  Mænd  end  Kongen  selv,  der 
krævede  Straf  over  dem. 

Men  Svend  Aagesøn  kan  ogsaa  have  tænkt  paa,  at 
Valdemar  ved  andre  Leiligheder  havde  vist  sig  haard 
mod  Undersaatterne  og  til  Ex.  havde  straffet  Skaanin- 

^)  Fra  en  senere  Tid  hidsætter  ]eg:  Niels  Ebbesen  und- 
kommer fra  Overfaldet  paa  Grev  Gert  i  Randers  „cum  suis" 
(Thomas  Gheysmer,  Ser.  II.  392).  Den  overfaldne  Grev  Gert 
raaber  paa  „suos"  om  Hjælp.  (Urkundenbuch  der  Stadt  Lubeck 
III.  90). 

gerne  altfor  haardt  ved  Dysiebro.  Valdemars  Opførsel 
ved  denne  Lejlighed  bliver  af  Saxo  netop  bedømt  paa 
samme  Maade.  Absalon  havde  bedt  Kongen  spare 
Sværdet  og  jage  Bondehoben  bort  med  Stokkeprygl,  men 
Valdemar  svarede,  at  han  havde  med  Mænd  og  ikke 
med  Hunde  at  gjøre,  „Ikke  tilskyndet  af  Vrede  eller 
Raseri,  men  med  klart  Overlæg  for  at  revse  Under- 
saatternes  Frækhed  og  for  at  afskrække  Andre  fra  at 
gjøre  sig  skyldige  i  hgnende  Dumdristighed,  ansaa  han 
det  fornødent  at  tilegne  sig  noget  af  den  Grumhed, 
som  var  ham  selv  mest  forhadt,  at  bortlægge  sit  Sinds 
Mildhed  for  en  Tid  og  at  efterligne  grusomme 
Gjerninger"  (non  iræ  aut  furoris  impulsu  concitatus, 
sed  conspicua  animi  indastria  ad  corrigendam  civium 
insolentiam  tnetumque  consimihs  audaciæ  cæteris  injici- 
endum  aliquid  ab  invisissima  sibi  feritate  mutuandum 
ratus,  mansuetudinem  ingenii  sui,  deposita  ad  tempus 
clementia,  crudelitatis  actus  imitari  coegit,  S.  944).  Naar 
det  nu  huskes,  at  Svend  Aagesøn  slutter  sin  Historie 
med  de  Begivenheder  i  Pommern,  der  fandt  Sted  kun 
tre  Aar  efter  dette  Oprør,  er  det  vist  ikke  urimeligt  at 
antage,  at  han  kan  have  havt  den  Grumhed,  som  Valde- 
mar udviste  mod  Skaaningerne,  i  Minde.  Saaledes  bør 
Oversættelsen  af  de  oftnævnte  Ord  snarest  være,  at 
Kong  Valdemar  var  „mere  end  Ret  var  grum  mod  sine 
Undersaatter". 

Saa  meget  staar  fast,  at  man  ikke  hos  Svend  Aagesøn 
tør  se  en  Hentydning  til  Valdemars  Opførsel  mod  sin 
Familie.  Tilbage  bliver  da  kun  hans  Skildring  af  Valde- 
mars Karakter  som  noget  grum.  Enhver  Tanke  om,  at 
de  brugte  Udtryk  skulde  sigte  til  Forhold,  om  hvilke 
Saxo  havde  iagttaget  en  diplomatisk  Taushed,  i  hvilken 
vi  ellert  ikke  vide,  at  han  gjør  sig  skyldig,  bør  opgives. 
Saxo  siger  jo  desuden  ogsaa,  at  Valdemar  kunde  gjemme 
et  Nag  længe.    Men  derfra  at  en  Konge  kan  lade  sin 

Vrede  falde  haardt  paa  oprørske  og  trodsige  Under- 
saatter  eller  i  sit  stille  Sind  længe  gjemnie  en  Vrede,  er 
jo  dog  et  langt  Spring  til  den  raa  og  udsøgte  Grusom- 
hed, som  Kong  Valdemar  øver  i  hine  Viser. 

Saaledes  bør  vi  ikke  lade  disse  Pletter  fremdeles 
skjæmme  Mindet  om  en  stor  Konge ;  de  have  ikke  nogen 
Sandhed  i  sig.  Om  Dronning  Sophies  Rygte  og  Karakter 
vide  vi  slet  Intet.  At  hun  Sætter  Pris  paa  det  Tilbud 
at  faa  to  Døttre  gift  med  den  tydske  Keisers  Sønner, 
saaledes  som  Saxo  fortæller,  kan  vel  ikke  kaste  nogen 
stærk  Skygge  paa  hénde.  Fire  Aar  efter  Valdemars 
Død  indgaar  hun  Ægteskab  med  en  af  de  mægtigste 
Mænd  i  Tydskland,  Landgrev  Ludvig  af  Thiiringen;  et 
Utal  af  danske  Enkedronninger  i  det  12te  og  13de  Aar- 
hundrede  indgik  andet  Ægteskab.  Ludvig  var  en  af  de 
største  Partigængere  i  Tydskland  og  meget  lunefuld', 
hvorfor  han  snart  efter,  da  han  igjen  var  bleven  forligt 
med  Keiseren,  sendte  Sophie  tilhage  paa  lidet  ærefuld 
Maade.  Alt  dette  giver  slet  ingen  Oplysning  om  Sophies 
Karakter,  og  ingen  fremmede  eller  danske  Kilder  inde- 
holde Noget  derom. 

Jeg  skal  endnu  kun  tilføie,  at  en  . hel  Række  andre 
Viser  end  dem,  ved  hvilke  vi  udførlig  have  dvælet,  be- 
sudle omkap  Dronningen  og  hendes  Ægtefælle.  I  Nr. 
127  pidsker  Kong  Valdemar  sin  Søsterdatter  Luselil  ihjel 
paa  falsk  Anklage  af  Sophie,  hvorfor  der  i  Nr.  126  G 
tages  Hævn  over  Dronningen,  I  Nr.  129  forgiver  hun 
af  Skinsyge  Signelil  og  i  Nr.  130  Mettelil;  i  Nr.  128 
viser  hun  anden  Haardhed.  At  alt  dette  er  ren  og  pur 
Fabel,  er  saa  givet  som  Noget,  og  Ingen  har  vovet  at 
paastaa  disse  Visers  Sandfærdighed. 

4.   Dronning  Dagmar  og  Dronning  Bengerd. 

Der  er  noget  Beroligende  i  fra  alt  det  Fantasteri, 
som  opførtes  for  os  om  Valdemar  1  og  hans  Dronning, 

at  komme  ind  i  et  mere  stille  Farvand,  hvor  man  dog 
i  alt  Fald  kan  se  historiske  Kyster.  Dette  gjælder  Viserne 
om  Dronning  Dagmar. 

Dagmar  var  en  Datter  af  Kong  Przemysl  Ottokar  I 
af  Bøhmen  og  Adela  af  Meissen,  hvem  hendes  Ægtefælle 
efter  mange  Aars  Ægteskab  forskjød.  Adela  maatte  ty 
til  sin  F'amilie  i  Meissen  og  søgte  forgjæves  under  en 
langvarig  Rettergang  og  med  Paakaldelse  af  Pavens 
Hjælp  at  blive  indsat  i  sine  Rettigheder.  Hun  stiftede 
et  Kloster;  en  af  hendes  Døttre  blev  Abbedisse  og  be- 
tragtedes efter  sin  Død  som  Helgen.  Den  haarde  Skjæbne, 
som  overgik  Moderen,  har  vistnok  tidligt  modnet  Dagmar 
og  bragt  de  smukkeste  Sider  af  hendes  Karakter  til  Ud- 
vikling. Fra  Meissen  kom  Dagmar  1205  til  Danmark  for 
at  giftes  med  Kong  Valdemar.  Efter  Dagmars  Død 
(1212)  ægtede  Valdemar  Berengaria,  en  Datter  af  Kong 
Sancho  I  af  Portugal  (1214).  Hun  døde  allerede  122U 
Den  Skildring,  som  Folkeviserne  give  af  disse  to  Dron- 
ningers forskjellige  Karakter,  er  velbekjendt. 

Vi  skulle  nu  prøve,  om  Visernes  Skildring  af  Dag- 
mars Personlighed  fmder  Bekræftelse  i  mere  paalidelige 
og  samtidige  Kilder.  Ja,  eet  Forhold  synes  rigtignok  at 
pege  hen  paa  noget  Vindende  og  Tiltalende  hos  Dron- 
ningen, nemlig  hendes  Navn.  I  sin  Hjemstavn  bar  hun 
Navnet  Dragomir  (fredsæl),  og  foruden  dette  bøhmiske 
Navn  havde  hun  det  kirkelige  Margrete.  Det  danske 
Folk  omdannede  dernæst  Dragomir  til  Dagmar  —  som 
det  langt  tidligere  af  Vladimir  havde  dannet  Valdemar  — 
og  aabenbart  med  Tanken  om,  at  hun  var  en  Dagens 
Maar  eller  Mø.  „Margrete  var  hendes  rette  Navn,  Dag- 
mar hed  hun  for  hendes  Vænhed",  staar  der  i  Over- 
sættelsen af  de  gamle  Ryd-Aarbøger,  der  ere  afsluttede 
senest  en  Menneskealder  efter  Valdemars  Død.  I  de 
islandske  Aarbøger  omtales:  Margrét,  er  Danir  kallaOu 
Dagméy  (Dagmér).    Schiern  har  utvivlsomt  Ret  i  sin 

Paavisning  af,  at  det  bøhmiske  Dragomir  har  givet  An- 
ledning til  den  danske  Navneform,  men  Svend  Grundtvig 
har  ligesaa  sikkert  Ret  i  sin  Paastand,  at  man  har  dannet 
den  danske  Form  med  den  bestemte  Tanke  at  ville  give 
Dronningen  et  smykkende  Navn  med  en  skjøn  og  til- 
talende Betydning  ). 

Om  derimod  Navnet  Bengerd  er  blevet  dannet  af 
det  portugisiske  Berengaria  for  at  give  et  Navn  af  ond 
Betydning,  er  vel  snarere  tvivlsomt.  I  nogle  Kilder  staar, 
at  Berengarias  „rette  Navn  er  Bringenild"  (Briginild, 
II.  172,  III.  308).  N.  M.  Petersen  formoder,  at  man  har 
villet  frembringe  et  Navn,  som  lignede  Brynhild,  den 
onde  Kvinde;  men  snarere  end  at  ville  etymologisere 
synes  disse  Kilder  at  ville  lægge  en  bedre  Viden  eller 
Lærdom  for  Dagen,  eftersom  Berenguella  virkelig  er  en 
portugisisk  Form  af  Navnet.  Noget  Andet  er,  at  man 
senere  benyttede  Navnet  Bengerd  i  ond  Betydning. 
Huitfeldt  skriver  saaledes,  ved  at  omtale,  at  Valdemar 
ægtede  Bengerd:  „hun  var  ond  og  raadte  til  at  skatte 
hans  Bønder  og  Almuen,  fik  Skyld  for  alt  det  ilde  var 
gjort.  Saa  vi  nu  have  det  Ordsprog,  at  vi  kalder  en 
ond  Kvinde  Beengjerdt".  Huitfeldt  synes  ikke  at  støtte 
sig  til  andre  Kilder  end  Visen,  og  endda  aner  han 
næsten,  at  Bengerd  „faar  Skyld"  for,  hvad  hun  er 
uskyldig  i.  I  Skuespillet  Hekastus  fra  17de  Aarhundredes 
Begyndelse  udskjælder  Satan  Fides  for  „Bengjærd,  hoved- 
løse og  slemme  Side",  og  Arent  Berntsen  udtaler,  at 
alle  haarde  og  onde  Koner  hos  Danske  kaldes  endnu 
paa  denne  Dag  Bengerd  (jfr.  Kalkars  Ordbog). 


^)  Det  kan  bemærkes,  at  en  kyndig  Forfatter,  som  skrev 
i  det  13de  Aariiundredes  sidste  Halvdel,  bruger  venlige  Udtryk 
om  Dagmar  og  hendes  Søn:  a  prima  uxore,  filia  videlicet 
Regis  Bohemiæ,  Margareta  nomine,  nobili  Regina,  filium  sibi 
æquivocum  genuit,  qui  .  .  a  seculo  nimis  mature  subtractus 
est  (Ser.  1.  22). 

16* 


244  Dronning  Dagmar  og  Bisp  Valdemar. 


Fra  Dronningernes  Navne  gaa  vi  til  deres  Gjer- 
ninger. I  Visen  Nr.  133  fortælles  om,  hvilke  Ønsker 
Dronning  Dagmar  bad  opfyldte  som  sin  Morgengave: 

A  10    Den  første  Bon  jeg  Eder  beder, 
den  beder  jeg  Eder  saa  blide: 
I  lader  ud  Biskop  Valdemar, 
aller-kjæreste  Morbroder  min. 

Bisp  Valdemar  var  nu  ganske  sikkert  ikke  hendes  Mor- 
broder, men  der  er  megen  Rimelighed  for,  at  Dagmar 
har  medvirket  til  hans  Løsgivelse.  Pave  Innocents  III 
havde  jævnlig  i  Breve  tilskyndet  Valdemar  til  at  frigive 
den  fangne  Bisp.  Da  nu  dernæst  Dagmars  Moder  i 
lang  Tid  havde  i  Paven  sin  eneste  eller  bedste  Tals- 
mand for  sin  Ret  hgeoverfor  Kong  Przemysl,  maatte 
der  være  al  Grund  for  Dagmar  til  at  understøtte  Pavens 
Bøn.  Vist  er  det  ogsaa,  at  disse  Begivenheder  fandt 
Sted  hurtigt  efter  hinanden,  1205  stod  Brylluppet,  og 
Bispen  frigaves  1206.  Endelig  fortæller  Ryd  Klosters 
Aarbog:  „Bisp  Valdemar  blev  befriet  paa  Dronning  Dag- 
mars Bøn".  At  Bispen  havde  flere,  der  toge  sig  af  hans 
Sag,  fortæller  ogsaa  Arnold  af  Lybek  (der  døde  1212) 
i  sin  Krønike,  idet  han  siger,  at  Bispen  frigaves  „paa 
Forbøn  af  Hr.  Ærkebisp  Andreas  og  Andre,  som  toge 
sig  af  hans  Sag".  —  Nu  staar  der  tilbage  at  undersøge, 
om  Frigivelsen  fandt  Sted  som  Dronningens  Morgengave. 

Vi  læse  i  den  svenske  Rimkrønike  en  Beretning  om 
hvorledes  Erik  Glippings  Datter  Margrete  1298  holdt 
Bryllup  i  Stockholm  med  Kong  Birger  af  Sverrig  (V. 
1452  f.): 

Drotningen  Merita  ville  ey  annat  hawa 
aff  konungenom  til  Morgongawo, 
hon  badh  looss  Magnus  Algutzson, 
nu  liiiuer  an  mangen  man  thet  moon, 
henne  takkade  liuar  then  man  thet  horde 
fore  then  ådlaheet  hon  tha  giorde« 

Denne  Magnus  Algotsøn  sad  fangen  paa  Grund  af  be- 
gaaet  Rov.  Vi  se  altsaa,  at  en  ny  Margrete  (foruden 
Dagmar-Margrete)  ved  sit  Bryllup  beder  om  en  Fanges 
Frigivelse.  Hvilke  Slutninger  kunne  vi  nu  drage  heraf? 
Ja,  at  Dagmarvisen  ikke  har  laant  af  dette  Skrift  og 
ikke  har  kjendt  denne  Handling  af  den  senere  Margrete, 
kan  vist  ansees  for  givet.  Det  er  langt  rimeligere,  at 
Fortællingen  om  en  Fanges  Frigivelse  i  Anledning  af  en 
Dronnings  Bryllup  har  knyttet  sig  til  Bisp  Valdemars 
Historie ;  han  var  en  ganske  anderledes  kjendt  Personlig- 
hed end  Magnus  Algotsøn,  ligesom  Følgerne  af  hans 
Frigivelse  vare  anderledes  betydningsfulde.  Imidlertid 
er  der  paa  den  anden  Side  al  Sandsynlighed  for,  at 
Rimkrøniken  fortæller  noget  virkelig  Foregaaet.  da  denne 
Del  af  den  er  nedskreven  ikkun  en  Snes  Aar  efter  Bryl- 
luppet. Det  Sandsynligste  er,  at  Margrete,  Kong  Eriks 
Datter,  har  taget  Dronning  Dagmar  til  Forbillede,  eller 
rettere,  vi  staa  her  ved  en  almindeligere  Skik,  at  man 
frigiver  Fanger  ved  en  saa  glædelig  Leilighed  som  en 
Prinsesses  Bryllup.  Hver  Tid  har  sine  Sædvaner.  Da 
Marie  Louise  af  Orleans  ægtede  Kong  Karl  11  af  Spanien, 
blev  Bryllupsfesten  forherliget  ved  en  Auto-dafé;  en 
Snes  Mennesker  bleve  brændte  og  tre  Gange  saa  mange 
lede  andre  haarde  Straffe.  At  lade  sit  Ægteskab  indvie 
ved  en  Frigivelse,  saaledes  som  i  Visen,  tiltaler  vor  Tids 
Følelse  mere.  Den  samme  Skik  omhandles  iøvrigt  i  Nr.  153, 
der  besynger  Erik  Menveds  Bryllup  med  Ingeborg.  Her 
beder  Dronningen  som  Morgengave  om,  at  Marsk  Stigs 
Døttre  gives  fri  af  Jern.  — 

A24.    Havde  jeg  ikke  mine  Ærmer  om  Søndag  snert 
og  ikke  Striger  paa  sat, 
da  havde  jeg  ikke  i  Pinen  brændt, 
og  hverken  Dag  eller  Nat. 

Elisabeth,  den  ungarske  Kong  Andreas'  Datter,  havde 
fjorten  Aar  gammel  ægtet  Landgrev  Ludvig  af  Thiiringen 

(1221),  der  havde  elsket  hende  fra  Barn  af.  Da  hendes 
Ægtefælle  døde  paa  Korstog  1227,  skal  hans  Broder 
Henrik  Raspe  have  forjaget  Elisabeth  fra  Wartburg; 
hun  døde  i  Marburg  1231.  Elisabeth  havde  været  en 
sjelden  from  og  godgjørende  Kvinde  og  levede  i  sine 
senere  Aar  fuldkommen  asketisk  under  Bodsøvelse  og 
Tugt.  Bekjendt  er  Fortællingen  om,  hvorledes  hun 
engang  mod  sin  Ægtefælles  Bud  vilde  bringe  Brød  til 
de  Fattige;  han  mødte  hende  paa  Veien,  men  da  hendes 
Kurv  blev  undersøgt,  vare  Brødene  forvandlede  til  Roser 
(et  Maleri  af  Hopfgarten  paa  Thorvaldsens  Museum  giver 
en  FremstiUing  heraf). 

Elisabeth  blev  anset  for  Helgeninde  omtrent  inden 
hun  døde  og  blev  kanoniseret  1239.  Paa  Grundlag 
af  hendes  fire  Kammerfrøkners  Fortællinger  om  hendes 
Liv  0^^  Vandel,  blev  der  affattet  et  Skrift  for  at  bevise 
hendes  Hellighed ').  Heri  fortælles  det  som  Exempel 
paa  hendes  religiøse  Sind,  at  hun  tormaaede  de  Fruer, 
som  besøgte  hende,  til  i  det  Mindste  at  love  hende  ikke 
at  bruge  altfor  stærkt  snørede  Ærmer  eller  at  flette 
Silkebaand  i  Haaret  ).  Selv  løste  hun  under  Messen  sine 
Ærmer  og  bortlagde  Armbaand,  Ringe  og  anden  Pynt. 
Allerede  som  lille  Pige  havde  hun  gjort  Gud  mange 
smaa  Løfter,  saal^des  om  ikke  at  snøre  sine  Ærmer  paa 


')  De  nyeste  Undersøgelser  om  dette  Skrift  findes  i  Neues 
Archiv  f.  Deutsche  Geschichtskunde  XIII.  443  f.  ^)  Mencken, 
Ser.  Rer.  Germ.  II-  2013:  multa  parva  vota  consuevit  facere 
pro  Deo,  velut  de  manicis  non  consuendis  ante  missam  diebus 
testivis  et  utendis  cyrotecis  in  die  dominico  ante  meridiem. 
2016:  de  manicis  consiiticiis  nimis  strictis  aut  zonis  sericis  pro 
ornatu  crinibus  implicitis  et  crinalibus  .  .  .  vitandis  .  .  .  Item 
ipsa  ab  adolescentia  consuevit  sæpius  in  missa  sub  quibusdam 
ewangeliis  manicas  proprias  solvere  et  monilia,  annulos  et 
alios  ornatus  corporis  deponendo  et  velamen  capitis  .  .  .  hu- 
militer  ac  depresse  collocare. 

Festdage  inden  Messen  og  ikke  at  bruge  Handsker  om 
Søndagen  før  Middag. 

Nu  kunde  man  sige:  men  saa  er  Dagmarvisens  For- 
tælling jo  laant  af  hvad  der  sagdes  om  den  hellige 
Elisabeth.  Denne  Slutning  tror  jeg  dog  vilde  være  høist 
urigtig.  Det  er  muhgt,  at  Dagmarvisen  er  yngre  end 
Skriftet  om  Elisabeth;  men  det  er  slet  ikke  sikkert,  at 
<3ette  Skrift  har  været  kjendt  i  Danmark.  Det  Eneste, 
som  hin  Parallel  oplyser,  er,  at  det  paa  hin  Tid  blev 
anset  for  særlig  fromme  Kvinders  Skik  ikke  at  pynte  sig 
paa  Festdagene  inden  Messen  eller  ved  Kirkegangen. 
Og  Eet  maa  man  fremfor  alt  huske  paa.  Hvor  ædel  og 
smuk  den  ydmyge  Optræden  kan  være,  som  Elisabeth 
udviser,  forehgger  der  dog  i  Visen  langt  mere.  Det  er 
den  sublime  Anvendelse  af  hint  Træk,  som  henrykker 
os,  nemlig  at  dette  alene  trykker  Dagmars  Samvittighed 
og  lader  hende  føle  Pinslen  i  Skjærsilden,  at  hun  havde 
snøret  sine  Ærmer  og  sat  Striger  paa. 

Det  kunde  have  sin  Interesse  at  vide,  hvad  Striger  var. 
I  Almindelighed  betød  Strike  i  Middelalderen  og  den  nærmest 
følgende  Tid  et  Hovedklæde,  især  et  saadant,  som  den  gifte 
Kvinde  bar,  eller  Fnierhuen.  Denne  Betydning  kan  det  ikke 
have  i  Dagmarvisen,  dels  fordi  det  er  sat  i  Forbindelse  med 
Ærmet,  dels  fordi  Pluralisformen  Striger  benyttes.  Det  er 
imidlertid  bekjendt,  at  det  netop  i  12te  og  Begyndelsen  af 
13de  Aarhundrede  var  Mode  foruden  de  til  Skjorten  eller 
Chemisen  hørende  Ærmer,  som  man  kunde  snøre  paa  for- 
skjellig  Maade  i  videre  eller  snævrere  Folder,  tillige  at  have 
umaadelig  vide  nedhængende  Pragtærmer,  udgaaende  fra  Skul- 
deren, Ærmer,  hvis  Underside  kunde  have  flere  Alens  Længde 
og  som  kunde  være  af  saare  kostbart  Stof,  ofte  af  et  fra 
Skjorten  eller  Kjolen  helt  forskjelligt;  de  vare  saa  vide 
og  store,  at  man  kunde  bære  og  skjule  allehaande  Ting  i 
dem.  Disse  Æriier  vare  naturligvis  til  største  Gene  og 
maatte  opbindes  eller  kastes  over  Skulderen,  naar  man  til  iEx. 

skulde  tvætte  Hænderne  eller  foretage  noget  alvorligere  Ar- 
beide.  Det  almindelige  Navn  for  et  saadant  Ærme  var  i 
Tydskland  og  andensteds  Studie.  Om  Stuke  oprindelig  har 
staaet  i  Visen,  eller  om  Striker  i  Danmark  er  bleven  be- 
nyttet som  Benævnelse  for  disse  Ærmer,  kan  jeg  ikke  sige. 
Jeg  vil  dog  bemærke,  at  Strik  i  alt  Fald  i  Sverrig  ogsaa  var 
Navnet  paa  fint,  kostbart  Klæde,  og  endvidere,  at  der  i 
Magnus  Smeks  Testamente  af  1346  omtales:  palla  altærens  af 
gulræntstrik,  twa  stukur  af  gulræntstrik  (Schlyter  oversætter : 
Halværmer  af  guldrandet  fint  Klæde).  Moden  varede  i  de 
sydlige  Lande  indtil  midt  i  det  13de  Aarbundrede,  da  Ær- 
merne igjen  bleve  snævre  ^).  Man  skal  ganske  vist  vogte  sig 
for  af  Klædedragten  at  drage  Slutninger  om  Visernes  Alder, 
da  nyere  Tids  Moder  let  ville  kunne  have  faaet  Indgang  i  en 
ældre  Vise,  men  det  vil  i  hvert  Fald  sees,  at  med  den  da 
raadende  Mode  passer  Visens  Omtale  af  Ærmerne  ikke  ilde. 

Grundtvig  fortolker  Striger  som  »Striber,  Bræmmer«. 
Denne  Tydning  kunde  synes  langt  simplere,  og  jeg  skulde 
gjerne  have  tiltraadt  den,  hvis  jeg  havde  kunnet  finde  Ordet 
i  denne  Betydning  i  Middelalderens  Sprog.  Først  i  Bibelen 
af  1550  læses:  han  skar  »hvide  Strige  [men  ikke:  Striger] 
paa  Kjeppene«. 

Endnu  skal  jeg  tilføie  nogle  Bemærkninger  om 
Valdemars  Forhold  til  sin  Hustru.  Det  er  bleven  sagt» 
at  han,  medens  Dagmar  levede,  stod  i  Forhold  til  Esbern 
Snares  unge  Enke,  dennes  tredie  Hustru  Helene,  Gut- 
torms  Datter,  og  med  hende  fik  en  Søn  Knud.  Jeg  tror 
dog,  at  man  har  taget  Feil  med  Hensyn  til  det  Tids- 
punkt, da  denne  Forbindelse  fandt  Sted  og  da  denne 
Søn  skal  være  født, 

Aarbøgerne  nævne  ofte  Hertug  Knud,  men  de  oplyse 
ikke,  hvem  hans  Moder  var.  Man  har  imidlertid  ad  andre 


')  Schultz,  das  hofische  Leben,  zweite  Aufl.  253  ff.,  299, 
417,  604. 

Veie  været  i  Stand  til  at  udfinde  dette  (jfr.  Suhm  IX. 
192  f.).  I  et  Brev  af  1250  betegner  nemlig  Esbern 
Snares  Datter  Ingeborg  af  Kallundborg  Hertug  Knud 
som  sin  Broder,  og  følgelig  maa  hendes  Moder  Helene, 
som  var  en  Datter  af  Hertug  Guttorm  af  Sverrig  og  gift 
med  Esbern  Snare,  paa  et  eller  andet  Tidspunkt  være 
traadt  i  Forhold  til  Valdemar  og  have  født  ham  Sønnen 
Knud.  Ifølge  Kong  Valdemars  Jordebog  gav  Kongen  sit 
svenske  Arvegods  til  Hertug  Knud,  og  dette  stemmer 
ikke  ilde  med,  at  Knud  var  af  svensk  Afstamning  paa 
mødrene  Side  og  mulig  besad  andet  svensk  Gods. 

Men  paa  hvilket  Tidspunkt  var  Kong  Valdemar  saa- 
ledes  traadt  i  Forbindelse  med  Fru  Helene?  Knud  blev 
født  1211,  siges  der.  Ja,  ganske  vist,  Peder  Olsen  skriver 
i  sine  historiske  Optegnelser  paa  Reformationstiden  ved 
Aaret  1211:  natus  est  Kanutus  filius  Regis  (Ser.  R.  D. 
I.  181).  Peder  Olsen  har  ikke  denne  Oplysning  fra 
nogen  af  de  Kilder  fra  Middelalderen,  som  ere  bevarede 
til  vore  Dage.  Og  selve  den  Omstændighed,  at  han 
nævner  et  Fødselsaar,  er  i  og  for  sig  mærkelig.  De 
danske  Aarbøger  ere  ikke  meget  flittige  i  at  meddele, 
naar  de  kongelige  Prinser  kom  til  Verden,  men  med 
Hensyn  til  en  Del  af  de  kongelige  Børn  findes  dog 
Fødselsaaret  optegnet.  Her  er  imidlertid  Tale  om  Fødsel 
af  en  uægte  Søn  af  Kongen,  altsaa  om  en  Begivenhed, 
der  ikke  har  en  saadan  officiel  og  aabenlys  Karakter 
som  Fødslen  af  en  ægte  Prins;  snarere  søgte  man  vel 
at  skjule  den.  Det  er  mig  ikke  bekjendt,  at  der  for 
hele  detl2te,  13de  ogl4deAar hundrede  haves 
Optegnelser  om  Fødselsaaret  for  endog  en 
eneste  uægte  Kongesøn,  og  dog  var  der  jo  især  i 
den  første  Halvdel  af  dette  Tidsrmn  en  Mængde  uægte 
Børn  i  Kongefamilien  (naar  vi  ere  i  Stand  til  at  paavise, 
i  hvilket  Aar  Bisp  Valdemar  af  Slesvig,  Kong  Knuds 
Søn,  er  født,  er  Grunden  den,  at  Valdemar  Seir  i  et 

Brev  til  Paven  meddeler,  at  han  var  født  efter  sin 
Faders  Død).  Enhver  vil  kunne  overbevise  sig  herom 
ved  at  tage  Kønigsfeldts  „Tabeller  over  de  nordiske 
Rigers  Kongeslægter"  i  Haand. 

Af  disse  Grunde  bliver  Peder  Olsens  Optegnelse 
noget  mistænkelig  —  eller  med  andre  Ord,  vi  have  al 
mulig  Grund  til  at  antage,  at  Peder  Olsen  har  troet,  at 
Dagmar  havde  født  foruden  Valdemar  en  yngre  Søn 
Hertug  Knud.  Dette  udsiger  nemlig  Visen  om  Dagmars 
Død  (i  begge  Former  A  og  B): 

lader  I  Knud,  min  yngste  Søn, 
og  Konning  i  Danmark  være. 

Saaledes  maatte  Peder  Olsen  da  anbringe  Knuds  Fødsel 
inden  Dronningens  Død.  Forholdet  bliver  altsaa  følgende: 
efterat  han  ved  1209  har  anført:  „natus  est  Waldemarus  III 
filius  Regis  Waldemari  II",  giver  han  ved  1211  den 
parallelle  Oplysning:  „natus  est  Kanutus  filius  Regis"  og 
ved  1212  Dronningens  Død.  Denne  Tydning  bliver  be- 
kræftet af  Huitfeldts  Krønike.  Huitfeldt,  som  med  Flid 
benytter  Viserne  til  Oplysning  om  Valdemars  Historie, 
tror,  at  Dagmar  var  Knuds  Moder  og  skriver  ved  1211: 
„fødde  Dronning  Margrethe  hannem  en  ung  Søn,  heed 
Knud".  Med  andre  Ord,  Oplysningen  om  Knuds  Fødsels- 
aar  skyldes  kun  en  Slutning,  som  Peder  Olsen  har 
draget.  Aaret  er  i  Virkeligheden  ukjendt,  og  har  vist 
slet  ikke  været  1211,  men  et  tidligere  Aar.  Knud  deltog 
jo  desuden  allerede  1222  i  Kong  Valdemars  Tog  til 
Estland  (Ser.  R.  D.  VII.  192).  Esbern  Snare  døde  1204 
i  en  Alder  af  mindst  77  Aar  og  efterlod  en  ung  Enke; 
1205  ægtede  Kong  Valdemar  Dagmar.  Valdemar  har 
mulig  staaet  i  Forbindelse  med  Helene  inden  Esberns 
Død;  men  maaske  har  hans  Forhold  til  hende  bestaaet 
i  det  mellemliggende  Aar  inden  Brylluppet.  Hos  Kongens 
Raadgivere  og  i  den  offentlige  Stemning  i  Landet  har 


Valdemar  Seir  og  Fru  Helene. 


251 


dette  Forhold  vakt  Bekymring,  og  man  har  ladet  Val- 
demar vide,  at  det  for  ham  som  34aarig  Mand  nu  var 
paa  høie  Tid  at  tænke  paa  en  legitim  Forbindelse  med 
en  Fyrstedatter  og  paa  at  sikkre  Landet  Kraft  og  Sammen- 
hold ved  at  kunne  efterlade  det  en  ægtefødt  Tron- 
arving. 

Viserne  om  Dronning  Dagmar  kunne  ikke  kaldes 
samtidige.  En  samtidig  Digter  vilde  ikke  have  gjort  sig 
skyldig  i  en  saadan  Feiltagelse  som  at  lade  Knud  være 
Dagmars  Søn.  Men  der  lever  endnu  i  Viserne  saa  megen 
Kundskab  om  de  sande  Forhold,  saa  megen  Stemning 
fra  Valdemarstiden,  at  man  næppe  tør  sætte  dem  længere 
ned  i  Tiden  end  en  eller  to  Menneskealdre  efter  Dron- 
ningens Død.  — 

1  det  Foregaaende  har  jeg  søgt  at  vise,  at  det 
skjønne  Billede  af  Dronning  Dagmar,  som  Viserne  op- 
rulle for  os,  ikke  modsiges  af  de  historiske  Kilder,  men 
snarere  bekræftes  af  dem.  Forholdet  er  derimod  ander- 
ledes med  Hensyn  til  Dronning  Bengerd.  Her  lade 
alle  paalidelige  Kilder  os  i  Stikken.  Vi  vide  intetsomhelst 
Ondt  eller  Godt  om  denne  Dronning.  Det  taier  dog  vel 
egentlig  ikke  til  Ugunst  for  Bengerd,  at  da  man  søger 
en  Brud  til  den  unge  Kong  Valdemar  vælger  man  hendes 
Broderdatter.  Endvidere  er  et  meget  betænkeligt  Forhold 
tilstede,  som  let  vil  have  kunnet  forrykke  Skildringen. 
Det  lyse  og  herlige  Billede,  som  man  havde  af  Dagmar, 
vilde  jo  komme  til  at  skinne  end  klarere,  om  man  havde 
et  Modstykke  i  en  Dronning,  der  maaske  ikke  ret  havde 
vidst  at  gjøre  sig  yndet,  og  hvem  Folkeomdømmet  der- 
for søgte  at  gjøre  end  sortere.  Dertil  kom  de  stygge 
Skygger,  som  Bengerdsønnernes  Liv  og  Opførsel  kastede 
bag  ved  sig.  Splid  mellem  Brødre,  Brodermord,  pludselig 
Død  —  og  paa  den  anden  Side  Mindet  om  Dagmars 
unge  haabefulde  Søn,  der  havde  havt  den  tunge 
Skjæbne  tre  Aar  at  sidde  i  Fangenskab,  at  miste  sin 

Hustru  efter  kun  to  Aars  Ægteskab,  og  som  Tre- 
maanedersdagen  efter  hendes  Død  selv  kom  ulykkeligt 
af  Dage. 

Og  grumme  ynkeligt  staar  det  til  med  Anklage- 
skrifterne mod  Bengerd  —  jeg  mener  Viserne.  En  Vise 
(Nr.  139),  kun  opbevaret  i  eet  Haandskrift,  fortæller 
om,  hvorledes  hun  som  sin  Morgengave  fordrer,  at  Fruer 
ikke  maa  bære  Skarlagen,  at  Bonden  ikke  maa  ride 
Hest,  at  Landet  skal  slaaes  i  Lænker  og  at  hver  Bonde- 
kone, der  faar  en  Søn,  skal  give  en  Øre  Guld.  Kongen 
afslaar  det  dog,  og  om  Natten  viser  Dagmar  sig  for 
ham  og  raader  ham  til  at  tage  den  onde  Kvinde  med  i 
Leding;  bliver  hun  hjemme,  er  hun  i  Stand  til  at  øde- 
lægge Landet  aldeles.    Saa  tager  Valdemar  hende  med: 

den  første  Pil  i  Leding  var  skudt, 
hun  var  i  Bengerds  Hjerte  brudt. 

Kun  et  Brudstykke  af  denne  Vise  foreligger,  men  det 
samme  Emne  er  blevet  behandlet  i  en  svensk  Folkevise 
i  moderne  Form  fra  det  17de  eller  18de  Aarhundrede. 
Vedel  har  paa  Grundlag  af  den  danske  Vise  selv  lavet 
en  ny  Vise  med  Omkvæd:  „Vee,  da  vorde  hende  Bern- 
gerd!" Ni  Aar  efter  at  Vedel  havde  udgivet  denne 
Vise,  skrev  Huitfeldt,  at  der  om  Bengerd  endnu  paa 
denne  Dag  synges  en  Vise  med  Omkvæd:  „Skam  faa 
hun  Bengerd,  Herre  Gud  være  med  Kongen!"  Der  har 
alt&aa  virkelig  existeret  en  Vise  om  Bengerd,  og  vi 
kjende  nogenledes  dens  Indhold Men  denne  Vise  er 
skreven  som  Modstykke  til  Dagmarvisen  —  naar  Dagmar 
beder  om  at  faa  Fanger  af  Jern,  beder  Bengerd:  „I 
lader  vore  Lande  i  Jern  slaa"  o.  s.  v.  —  og  dens  For- 


^)  Jeg  advarer  dog  imod  Grundtvigs  frie  Omdigtning  i 
„Folkeviser  i  Udvalg"  S.  426  (saaledes  Omkvædet:  Gud  glæde 
Din  Sjæl,  Dronning  Dagmar!) 

tælling  om  Bengerds  Død  i  Krigen  er  historisk  urigtig. 
Naar  det  nu  dernæst  erindres,  at  '  „Beengiærd"  ved 
Middelalderens  Slutning  var  bleven  enstydig  med  en  ond 
Kvinde,  kan  man  ikke  andet  end  nære  Frygt  for,  at 
Visen  er  bleven  til  i  en  sen  Tid.  I  hvert  Fald  er  den 
fra  et  langt  senere  Tidsrum  end  Dagmarviserne. 

Jeg  skal  tilføie,  at  Organist  Laub  om  den  bevarede 
Melodi  til  Visen  skriver,  at  den  er  „yderlig  ubetydelig, 
rimeligvis  lavet  i  allernyeste  Tid"  (Om  Kirkesangen 
S.  63). 

5.   Nr.  141  Kong  Valdemar  fangen. 

1.  Jeg  vil  Eder  en  Vise  kvæde, 
den  feireste,  I  lyster  at  høre : 

Herre  Gud  give,  Landen  maat  staa  i  Fred 
og  Kongen  Villie  at  gjøre. 
I  rider  ei! 

2.  Der  raaded  en  Konge  over  Danmarks  Land, 
han  var  baade  mild  og  god: 

og  nok  da  havde  han  Borg  og  Fæste, 
baade  Land  og  Rige  i  Vold. 

3.  Vel  syv  Kongrige  havde  han  i  Vold,  ^ 
som  jeg  vil  for  Eder  nævne: 

saa  ilde  gjorde  Sorte  Grev  Hendriksen 
han  skilte  hende  ved  sin  Evne. 

4.  Det  ene  var  Danmark,  det  andet  var  Sverrig, 
det  maatte  den  Herre  ikke  nyde: 

det  tredie  var  Holsten  og  Meklenborg, 
deres  Tro  saa  monne  de  bryde. 

5.  Det  fjerde  var  Valland  ude  ved  Aa, 
som  ligger  ved  Elben  næst:  • 
det  femte  var  Engelland  stor  og  stærk, 
de  tjente  den  Herre  allerbedst. 

6.  Det  sjette  var  Norge,  det  syvende  Skotland, 
det  maatte  den  Herre  ikke  nyde: 

til  Brunsvig  førte  de  den  kronede  Konge, 
det  raaatte  de  Danske  fortryde. 

7.  Til  Brunsvig  førte  de  den  kronede  Konge, 
han  hedde  Kong  Valdemar: 

og  det  stod  saa  i  otte  Aar, 
det  Landen  i  Vaade  staar. 

8.  Det  stod  saa  i  otte  Aar, 
den  Herre  tog  til  at  lange: 

saa  sendte  han  Bud  til  Venner  sine 
om  Guld  og  Sølv  at  laane. 

9.  Det  lidde  fast  ad  det  niende  Aar. 
den  Herre  tog  til  at  lange: 
sender  han  Bud  til  Danmark 

og  bad  sig  løse  at  Fange. 

10.  Og  sendte  Bud  til  Dannemark 
til  kjæreste  Sønner  sin: 

og  bad  dem  gjøre  tor  Ære  sin 
og  løse  deres  Fader  af  Pin. 

11.  De  foer  dennem  til  Stævne 
og  saa  til  Herredsthing: 
om  Guld  og  Sølv  at  laane 
og  løse  deres  Fader  hjem. 

12.  \  Og  de  red  dennem  til  Thinge 

og  saa  til  hverende  Stævne: 

de  var  den  Herre  alle  fuld  tro, 

de  lod  hannem  ikke  blive  elende  [i  Udlandet]. 

13.  Tak  have  Fruer  og  Jomfruer, 
for  de  var  tro  og  huld: 

saa  løsed  de  ud  den  kronede  Konge 
alt  med  deres  Sølv  og  Guld. 

14.  Syv  Tønder  Guld  var  der  paa  Vægt 
med  syv  Hundred  Ørs  skjønne: 

de  løste  den  Konge  af  Fængsel  ud, 
sendte  hannem  i  Landen  hjemme. 

15.  Kongen  stander  i  Fremmerstavn, 
hans  ien  Ørandt  alt  i  Taare : 

„I  danske  Hovmænd,  lægger  Aarer  tor  Bord! 
vi  vil  til  Danmark  fare." 

16.  Dronningen  stander  i  Høieloft, 
og  ser  hun  ud  saa  vide  : 

„Nu  seer  jeg  min  ædelig  Herre, 
som  Landen  bær  for  Kvide!" 

17.  Saa  glad  var  alle  de  danske  Hovmænd, 
deres  Herre  var  kommen  til  Lande, 
som  Englene  var  paa  Paaskemorgen, 
der  Christus  monne  opstande. 

18.  Saa  glad  var  alle  de  danske  Hovmænd, 
deres  Herre  var  frelst  af  Nød: 

som  Englen  var  paa  Paaskemorgen, 
der  Christus  stod  op  af  Døde. 

19.  Nu  haver  denne  Vise  faaet  Ende, 
som  jeg  haver  for  Eder  sagt: 
Herre  Gud  unde  os  Freden  god 
og  giv  os  af  sin  Naade. 

1  rider  ei! 

Denne  Vise  kan  indirekte  give  et  af  de  bedste  Bidrag 
til  Belysning  af,  hvorledes  gatrile  V^iser  og  ægte  historiske 
Viser  fra  Middelalderen  saa  ud.  Dommene  om  den  have 
lydt  meget  forskjelligt.  Abrahamsen  kalder  den:  „en 
Vise  af  ingen  poetisk  Værdi;  og  er  denne  rimede  Prosa 
vist  ikke  ældre  end  det  16de  Aarhundrede".  Svend 
Grundtvig  betegner  denne  Dom  som  „ganske  ubeføiet", 
og  A.  D.  Jørgensen  har  i  sin  Undersøgelse  over  Visen 
udtalt,  „at  den  næppe  er  bevaret  uforandret  i  alle  sine 
Enkeltheder;  men  den  hidrører  utvivlsomt  fra  Samtiden". 
„Den  er  et  Udtryk  for  Kongens  og  Folkets  Glæde  over 
Tilbagekomsten  ...  og  er  efter  al  Sandsynlighed  ud- 
sprungen fra  de  Kredse  i  Samfundet,  som  stode  Kongen 
nær  og  for  hvem  Sagen  ved  Siden  af  den  offentlige 
Interesse  havde  en  umiddelbar  personlig  Side,  saa  at  de 
endog  kunde  glemme  hin  over  denne"  (Nordisk  Måned- 

skrift,  1875  II.  279).  Jørgensen  har  derfor  meddelt 
Visen  i  sin  Samling  af  Kildeskrifter  „Valdemar  Seir". 

Ligeoverfor  denne  Vise  er  dog  ingen  Tvivl  mulig. 
Dens  Kjenderaærker  ere  aabenbare ;  baade  ved  hvad  den 
meddeler  og  hvad  den  lader  uomtalt,  stempler  den  sig 
som  en  i  sene  Tider  fabrikeret  Vise.  For  det  Første 
bringer  Visen  ingensomhelst  Oplysning,  der  tyder  paa 
en  Kundskab,  som  alene  Samtiden  kunde  have.  Vi  faa 
intet  Nyt  at  vide;  den  store  Begivenhed  fortælles  i  be- 
kjendte  Træk,  det  Nye  er  kun  en  Række  Meddelelser, 
som  paa  den  mest  skurrende  Maade  staa  i  Strid  med 
de  sande  historiske  Forhold. 

Alle  fire  Former  af  Visen  ere  saaledes  enige  om,  at 
Valdemar  raadede  over  Sverrig,  England  og  Skotland. 
Norge  nævnes  i  tre  Former;  istedetfor  Valland  have  tre 
Former  Venden.  Nu  skulde  man  dog  tro,  at  var  der 
Noget,  som  maatte  være  Samtiden  bekjendt,  maatte  det 
være  Kundskaben  om  hvor  vidt  Kong  Valdemar  udstrakte 
sit  Scepter.  Enhver  Dansk  maatte  vide,  at  han  raadede 
over  Danmark  og  Holsten,  Venden  (Meklenborg,  Pom- 
mern), Rygen  og  Estland,  men  istedetfor  at  angive  dette, 
vil  Digteren  have  Tilhørerne  til  at  tro,  at  Valdemar  som 
en  anden  Knud  den  Store  raadede  over  England  og  som 
en  Unionskonge  herskede  over  Sverrig,  Norge  og  de 
skotske  Øer.  Den  historiske  Uefterrettelighed  er  her  af 
altfor  grovkornet  Art;  den  sætter  Tilhører  og  Læser 
strax  over  i  de  uvirkelige  Tilstandes  Regioner. 

A.  D.  Jørgensen  udtaler,  at  Meddelelsen  om  de  syv 
Kongeriger  stemmer  med  Tidens  Smag;  her  er  brugt 
Udtryk,  „der  for  en  prosaisk  Betragtning  ere  usande, 
men  for  hin  Tids  Tilhørere  have  været  uadskillelige  fra 
al  Poesi.  Saaledes  har  jo  f.  Ex.  Skibet  bestandig  Silke- 
seil,  Borgen  gyldne  Fløie,  Porten  Guldnagler,  Rytteren 
gyldne  Sporer,  Helten  er  ung,  Jomfruen  den  deiligste 
under  Solen;  hvert  Slag  varer  sine  tre  Dage,  hver  Hær 

har  mindst  18,000  Mand,  hver  Flok  bestaar  af  syv  og 
syvsindstyve  .  .  .  Rent  prosaisk  taget  har  Digteren 
hverken  selv  troet  paa  disse  Tal  og  Udtryk  eller  ventet 
eller  ønsket,  at  nogen  Anden  skulde  tro  paa  dem". 
Her  blander  Jørgensen  to  meget  forskjellige  Ting  sammen. 
De  staaende  Udtryk,  de  stereotype  Vers,  der  findes  i 
høi  Grad  i  Middelalderens  Digtning  og  som  iøvrigt  fore- 
komme i  enhver  Digtning,  skulle  naturligvis  bedømmes 
paa  den  Maade,  som  Jørgensen  her  har  angivet.  Havde 
der  altsaa  i  Visen  staaet  simpelthen:  „Vel  syv  Konge- 
riger havde  han  i  Vold",  da  havde  der  ikke  været  det 
Fjerneste  at  sige  derpaa.  Man  kunde  jo  tilmed  nok 
udpege  syv  Riger  og  Lande  —  om  ikke  netop  Konge- 
riger —  som  vare  i  Kong  Valdemars  Vold.  Men  naar 
Digteren  derpaa  giver  sig  til  at  opregne  de  syv  Konge- 
riger med  Navns  Nævnelse,  da  ere  vi  udenfor  den  poe- 
tiske Sprogbrug  og  inde  paa  et  helt  andet  Omraade. 
Naar  derhos  Digteren  endvidere  opremser  Riger,  som 
vitterlig  aldeles  ikke  hørte  under  dansk  Vælde,  og  und- 
lader at  nævne  saadanne,  som  Kongen  besad,  ere  vi 
langt  borte  fra  enhver  Sandsynlighed  for,  at  det  er  en 
Samtidig,  som  synger;  i  den  Grad  vilde  han  dog  sikkert 
ikke  saa  at  sige  slaa  den  sande  Virkelighed  i  Ansigtet. 

Men  i  denne  Vises  Stil  passer  det  fortræffeligt.  Vi 
faa  nemlig  fremdeles  at  vide,  at  Valdemar  førtes  som 
Fange  til  Brunsvig  —  istedetfor  at  han  sad  tangen  i 
Lentzen,  i  Dannenberg,  i  Schwerin,  men  aldrig  i  Brunsvig. 
Mon  nu  virkelig  Navnet  paa  Kongens  Fængselssted  slet 
ikke  skulde  have  præget  sig  i  det  danske  Folks  Bevidst- 
hed? Og  dog  sad  Kongen  9  Aar  fangen,  siger  Visen  — 
i  Virkeligheden  halvtredie  Aar  —  otte  Aar  holdt  han 
det  ud,  men  da  det  led.  paa  det  niende,  begyndte  han 
at  længes  og  sendte  Bud  til  sine  Sønner  om  at  udløse 
ham.  Hin  „Samtidige"  har  saaledes  været  ubekjendt 
med,  at  Valdemars  ældste  Søn  sad  i  Fængslet  hos  ham, 

Og  at  den  næstældste  kun  var  ni  Aar  gammel  (den 
uægte  Søn  Knud  var  dog  omtrent  16  Aar). 

Sønnerne  fik  nu  indsamlet  paa  Thinge  og  Stævne 
den  store  Løsesum;  thi  Fruer  og  stolte  Jomfruer  løste 
den  kronede  Konge  med  deres  Guld  og  Sølv.  Om 
Kvindernes  Deltagelse  i  Udløsningen  er  ellers  Intet 
kjendt.  Alt  hvad  vi  vide  er,  at  Kong  Valdemar  maatte 
love  at  give  en  Del  af  den  afdøde  Dronning  Bengerds 
Guldsmykker.  Det  er  rimeligt  nok,  at  Kvinder  have 
givet  deres  Bidrag,  men  allersandsynligst  er,  at  den  fra 
alle  historiske  Baand  frigjorte  Digter  har  ønsket  at  be- 
nytte Minderne  om  Svend  Tveskjægs  Fangenskab  og 
Løskjøbning.  Løsesummens  Størrelse  angives  bestemt: 
7  Tønder  Guld  veiet  (B :  6000  Mark  Sølv,  G:  700  Pd. 
Sølv,  700  Pd.  Guld,  D:  1000  Pd.  Guld)  og  700  Heste. 
I  Virkehgheden  blev  der  udredet  45,000  Mark  Sølv  og 
100  Heste  Ingen  vil  naturligvis  gaa  i  Rette  med  Visen 
for  de  urigtige  Tal,  og  det  skulde  være  underligt,  om 
et  af  Tallene  ikke  nok  kunde  slumpe  til  at  stemme 
med  det  Rigtige.  Visens  Kundskab  om,  at  Løsesummen 
bestod  af  to  Dele,  Penge  og  Heste,  kan  ikke  overraske 
og  antyder  Intet  om,  at  det  er  en  Samtidig,  som  taler, 
thi  det  er  en  Efterretning,  som  findes  i  de  sædvanlige 
Aarbøger  og  ogsaa  i  Rimkrøniken: 

...  til  Danske  os  løste  for  40  Tusind  Mark, 

da  de  det  spurgte  og  herte. 

Jeg  vil  sige  foruden  Straf, 

de  Gaver,  som  jeg  der  bort  gav, 

de  stod  ei  dj-rt  minne 

med  Heste  og  andre  Klenod, 

som  jeg  de  Herre  give  lod 

og  Fruer  og  gode  Kvinde. 

Derimod  burde  en  Samtidig  vide,  at  Dronning  Ben- 
gerd, som  i  halvfjerde  Aar  havde  ligget  i  sin  Grav,  ikke 
kunde  modtage  Kong  Valdemar  ved  Hjemkomsten,  og 

dog  staar  hun  i  Høieloft  og  ser  „sin  ædelig  Herre,  som 
Landen  bær  for  Kvide". 

Med  andre  Ord  —  Visen  indeholder  ikke  en  eneste 
Oplysning,  som  kan  formaa  os  til  at  tro,  at  alene  en 
Samtidig  kunde  have  digtet  den,  og  dens  Meddelelser 
ere  i  vigtige  Punkter  paa  den  mest  tirrende  Maade  i 
Strid  med  den  historiske  Virkelighed,  saa  at  sikkert  nok 
en  Samtidig  eller  en  nær  Eftertidig  ikke  kan  have  for- 
fattet den. 

Efter  disse  Betragtninger  over  Visens  Emne  skulle 
vi  se,  hvorledes  Visens  Form  netop  anviser  os  den 
samme  Forstaaelse.  I  alle  Former  af  Visen  lyder  første 
Vers  saaledes: 

Jeg  vil  Eder  en  Vise  kvæde, 

ihvem  den  lyster  at  høre, 

Herre  Gud  give,  Landen  maatte  staa  i  Fred 

og  Kongen  Villie  at  gjøre! 

Og  tredie  Vers  begynder  saaledes : 

Vel  syv  Kongeriger  havde  han  i  Vold, 
som  jeg  vil  for  Eder  nævne. 

Ligesaa  vist  som  dette  har  været  de  senere  Aarhun- 
dreders  og  vor  Tids  Maade  at  begynde  en  Gadevise  paa, 
ligesaa  vist  er  det,  at  det  netop  er  i  Strid  med  god 
Skik  i  Middelalderen,  og  dog  er  det  klart,  at  Visen  fra 
Begyndelsen  af  har  foreligget  i  denne  Jeg- Stil,  thi  den 
kommer  igjen  mange  Steder  i  Visen,  se  saaledes  B  6,  7 
(G  7,  D  6):  vor  kronede  Konge,  og  A  19: 

Nu  haver  denne  Vise  faaet  Ende, 
som  jeg  haver  for  Eder  sagt: 
Herre  Gud  unde  os  Freden  god 
og  give  os  af  sin  Naade! 

Netop  ved  denne  Form  bringes  Visen  til  at  staa  saa 
ene  og  forskjellig  fra  de  andre  historiske  Viser.  Man 

føler,  at  man  har  at  gjøre  med  en  slet  Historiker  og 
en  tarvelig  Rimer  fra  det  15de  Aarhundredes  Slutning 
eller  fra  det  16de  Aarhundredes  Begyndelse,  der  finder 
paa  at  anbringe  sin  historiske  Viden  tilsat  med  en  god 
Del  Opdigtelse  i  en  Vise.  Man  vil  ogsaa  lægge  Mærke 
til,  at  medens  de  andre  Viser  sætte  os  midt  ind  i  Be- 
givenheden og  fortælle  om  de  Handlende  som  om  Nu- 
levende, synger  denne  Vise  om  det  forlængst  Fortidige; 
„der  var  en  Konge  i  Dannemark"  saaledes  lyder  det  i 
alle  Former,  netop  som  i  Visen  om  Kong  Snio,  hvilken 
man  dog  vel  ikke  vil  tillægge  en  Samtidig.  Ligesaa  i 
alle  Former:  „han  hedde  Konning  Valdemar."  Saa  godt 
som  alt  dramatisk  Liv  er  borte,  der  er  sparet  paa  Re- 
plikker i  en  overordentlig  Grad,  Verbet  er  paa  de  fleste 
Steder  som  med  Villie  holdt  i  Fortid  istedetfor  i  det 
levendegjørende  Præsens.  At  Forfatteren  har  været  en 
Geistlig,  kan  man  maaske  slutte  af  Vers  A  18  (findes  i 
alle  Former  ) : 

Saa  glade  var  alle  de  danske  Hofmænd, 
deres  Herre  var  frelst  af  Møde, 
som  Englen  var  paa  Paaskemorgen, 
der  Christus  stod  op  af  Døde. 

Det  synes  temmelig  profant  og  smagløst  at  sammenligne 
Ghristi  Opstandelse  med  Kong  Valdemar  Seirs  Hjem- 
komst fra  Schwerin  ').  Men  dernæst  er  denne  Indblan- 
ding af  religiøs  Viden  ganske  ukjendt  i  Viserne,  saaledes 
som  det  foran  er  godtgjort.  For  de  rimede  Romaner 
gjaldt  derimod  noget  helt  Andet,  idet  de  jævnlig  og 
gjerne  indblande  religiøse  Betragtninger  og  Lignelser. 


^)  Verset  er  laant  omtrent  ordret  til  Formen  A  af  Visen 
om  Fru  Ellens  Sønner,  der  befri  deres  Fader  af  Fangenskab, 
Nr.  290;  i  B  hedder  Faderen  endog  Kong  Valdemar.  De  tre 
gamle  Former  B,  C,  D  have  dog  ikke  Verset;  A  er  først  fra 
Frederik  lll's  Tid. 

Visens  Begyndelse  og  Slutning  er  ganske  som  i  Romanerne, 
dens  hele  bløde  Tone  stemmer  med  disse,  og  egent  for 
Romanviserne  er  endvidere  den  freidige  Legen  med 
historiske  Forhold,  en  Benyttelse  paa  fri  Haand  af  alle 
Slags  historiske  Momenter. 

Nei,  vil  Nogen  høre,  hvordan  en  samtidig  Vise  om 
Kong  Valdemars  Fangenskab  lyder,  saa  læse  han  det 
latinske  Digt: 

Plange,  primatus  Dacie 
quondam  clarus  in  acie, 
sed  nunc  tua  militia 
vili  torpet  pigritia  .  .  . 

Munkenes  Fader  —  synger  den  ukjendte  Digter  ')  —  er 
landflygtig.  Freden  for  Bonden  borte.  Røvere  raade  paa 
Havet,  og  det  blot  fordi  hin  Judas,  hin  Kain  eller  Na- 
bal,  hin  Belials  Mand  har  angrebet  den  Mand  paa  sit 
Leie,  som  han  ikke  turde  møde  paa  Valen.  Herre  befri 
Kongerne  af  Fængslet!  Og  I  Riddere,  hvorfor  lægge  I 
Hænderne  i  Skjødet  og  blive  til  Latter?^  Have  I  ikke 
Medynk  med  den  gamle  Konge,  saa  hav  dog  Medynk 
med  den  unge! 

Her  føler  man,  at  det  er  en  Mand,  der  veed  Besked, 
som  taler,  en  Mand,  der  har  sin  selvstændige  Mening 
og  som  endvidere  er  greben  af  Tidens  Nød  og  Alvor. 
Her  faa  vi  Oplysninger  om  Tilstanden  under  Fangen- 
skabet, om  Ufred  og  Sløvhed,  her  taler  en  Mand,  som 
veed,  at  der  sidder  to  danske  Konger  i  Fangenskab,  og 
som  viser  sin  særlige  Interesse  for  den  unge  Konge; 
han  taler  endelig  i  Præsensform.  Denne  latinske  Sang 
danner  den  grelleste  Modsætning  til  hin  ukyndige  Vise 
med  dens  hele  ufaktiske  Skildring  og  skolemesteragtige 
Opregning  af  de  syv  Kongeriger  og  de  udbetalte  Penge. 


^)  Usinger,  Deutsch-dånische  Geschichte  434  f. 

Den  danske  Vise  fortjener  ikke  at  sættes  i  Klasse  med 
andre  historiske  Viser,  og  knap  nok  med  Middelalderens 
Viser  i  Almindelighed.  Dens  Plads  er  nærmest  ved 
den  Art  Poesi,  som  repræsenteres  af  Rimkrøniken  og 
af  de  rimede  Romaner. 

6    Viserne  om  Marsk  Stig 

Undersøgelsen  vil  her  komme  til  at  gaa  i  meget 
forskjellige  Retninger.  Den  første  Opgave  maa  imidlertid 
være  at  redegjøre  for,  om  de  mange  Viser  om  Marsken 
og  om  Kong  Eriks  Mord  ere  Varianter  af  samme  Grund- 
text  eller  om  de  skille  sig  i  forskjellige  Grupper. 

Af  de  bevarede  10  Former  af  Marsk  Stig  Viserne 
har  Grundtvig  ment  at  kunne  tilveiebringe  en  vis  Hel- 
hed, som  skal  have  været,  den  oprindelige,  nemlig  en 
Sangcyclus,  bestaaende  af  8  delvis  selvstændige  Afsnit 
paa  ialt  en  halvandet  Hundrede  Vers  med  4  forskjellige 
Omkvæd.  Kvadet  om  Marsk  Stig  har  oprindelig  udgjort 
et  Hele,  skriver  han,  men  saaledes  at  det  fra  første 
Færd  af  har  delt  sig  i  en  Række  af  Afsnit.  A.  D.  Jør- 
gensen har  i  sin  smukke  Undersøgelse  over  denne  Vise') 
bekæmpet  denne  Antagelse,  idet  han  især  påaviser,  saa- 
ledes som  allerede  Molbech  havde  gjort  opmærksom, 
paa,  at  Viserne  ere  skrevne  fra  forskjelligt  Standpunkt, 
nogle  fra  de  Kongehges,  andre  fra  de  Fredløses.  Denpe 
Opfattelse  er  vist  rigtig,  om  end  Forskjellen  mellem 
Grupperne  ikke  er  saa  stor  som  paastaaet.  Vi  skjelne 
altsaa  mellem  to  Grupper  af  Viser.  Den  Første  vil  jeg 
betegne  som  Forførelsesviserne.  Den  omfatter  Formerne 
A-E,  H,  I,  og  i  dem  høre  vi,  hvorledes  Kongen  forfører 
Marsk  Stigs  Hustru  under  hendes  Ægtefælles  Fraværelse, 


^)  Bidrag  til  Nordens  Historie  i  Middelalderen  113  f. 

af  hvilken  Grund  Marsken  hævner  sig  paa  Kongen  ved 
at  myrde  ham  i  Finderup  Lade.  Marsken  lægger  ikke 
Skjul  paa  sin  Gjerning,  men  lyser  den  ligeoverfor  Dron- 
ningen og  den  unge  Kong  Erik;  som  fredløs  drager 
han  til  Hjelm.  Omkvædet  er  i  disse  Viser:  „Min  ædle 
Herre,  hin  unge  Hr.  Marsti"  eller  „Fruen  sidder  i  Sjæl- 
land, saa  mangt  dér  hun  sørger."  Den  anden  Gruppe, 
Formerne  F,  G,  begynder  med  Linierne:  „Der  er  saa 
mange  i  Dannemark,  som  alle  vil  Herrer  være",  og  har 
til  Omkvæd  „Nu  stander  Landen  i  Vaade."  1  en  12—14 
Vers  fortælles  her  kortelig  om  Samimensværgelsen  og 
om  Kongens  Mord,  hvilket  af  en  Smaadreng  meldes  til 
Dronningen.    Her  er  Standpunktet  de  Kongeliges. 

Som  en  tredie  Gruppe  har  man  nævnt  Visen  K, 
der  er  saa  kort,  at  jeg  hidsætter  den  helt. 

1.  De  vaare  vel  siu  oc  siusinds-tiue, 
de  møttis  paa  en  hede: 

„Huad  da  skal  wi  slaa  paa? 
Kongen  er  bleftuen  oss  vred. 
Oc  wi  er  dreffuni  ud  aff  Dmimarck. 

2.  Wi  vil  slaa  en  raad  paa: 

oc  tage,  huad  wi  tage  maa." 

3.  Thed  suared  hin  unge  her  Marsti: 
„Før  skal  jeg  lade  mit  unge  liff! 

4.  Wi  vil  hyggQ  oss  it  huss  paa  FIjelm: 

wi  irycter  icke  for  kongen  aff  Danmarck  selff. 

5.  Wi  bygger  den  høyest  oliuer  alle  tinde: 
all  Danmarckis  macht  skal  den  ey  vinde. 

6.  Wi  bygger  den  huss  alt  i-saa  fast: 

wi  passer  ey  paa  bøsser  eller  bly-kast." 

Dette  Brudstykke  tror  jeg  do^-,  at  man  gjør  bedst  i  at 
lade  ude  af  Betragtning;  dertil  er  det  altfor  meningsløst 
og  værdiløst.    Vers  1  har  fire  Linier,  de  øvrige  ere  to- 

liniede,  og  dog  er  det  et  stort  Spørgsmaal  om  ikke 
hele  Visen  er  en  slet  husket  fireliniet  Vise.  Det  tredie 
Verses  første  Linie:  „det  svared  hin  unge  Hr.  Marsti" 
passer  langt  bedre  som  første  Linie  i  et  fireliniet  Vers, 
end  som  nu,  da  det  skal  afgive  Marsti  som  Rim  paa 
Liv,  skjønt  Marsti  ellers  overalt  i  Viserne  har  Tonen 
paa  første  Stavelse.  Jul.  Martensen  har  meget  snildt 
henpeget  paa,  at  Verset  her  antyder  den  oprindelige  og 
usammentrukne  Form  Marsk  Stig:  men  da  Texten  selv 
har  det  sammensmeltede  Marsti,  og  da  de  fireliniede 
Texter  A,  B,  D,  H  alle  have  et  lignende  „Hr.  Marsti"  i 
mangfoldige  Vers  i  Enden  af  første  Linie  og  flere  Gange 
en  Linie  som  „Det  svared  unge  Hr.  Marsti"  (A  42,  101, 
G  10),  forekommer  min  Forklaring  mig  dog  at  ligge 
nærmere.  Man  kan  jo  ovenikjøbet  finde  det  paa  Liv 
rimende  Ord  og  det  Udseende,  som  Verset  oprindelig 
har  havt,  i  parallelle  Vers  i  de  andre  Texter,  saaledes 
G  5  (E  7  jfr.  H  16): 

Det  var  Herre  Marsti, 
han  tog  til  sin  Kniv: 
„havde  det  mig  en  anden  sagt, 
da  skulde  det  kostet  Dit  Liv." 

Jfr.  K3.    Det  svared  hin  unge  Her  Marsti: 
„Før  skal  jeg  lade  mit  unge  Liv!" 

Samme  mærkelige  Lighed  forekommer  i  Vers  som  disse: 

A  108  (H19).    Marsti  han  lader  opbygge  Hjelm, 
han  sætter  dér  Mur  og  Tinde: 
Kongen  drog  dertor  med  al  sin  Magt, 
hannem  kunde  slet  Ingen  udvinde. 

Jfr.  K  5.    Vi  bygger  den  høiest  over  alle  Tinde: 
al  Danmarkes  Magt  skal  den  ei  vinde. 

Dertil  kommer  mange  andre  Besynderligheder  i 
Visen  f.  Ex.  Udtrykket  „Kongen  er  bleven  os  vred", 

ret  som  om  Morderne  vare  blevne  forbausede  over,  at 
Kong  Erik  var  bleven  vred  paa  dem,  fordi  de  havde 
slaaet  hans  Fader  ihjel!  Til  denne  Linie  findes  Søster- 
linier i  andre  Viser,  saaledes  forekommer  Linien  i  en 
virkelig  passende  Forbindelse  i  Karl  og  Margrete  Nr.  87 : 

1.    Du  røm  af  Land,  Herre  Karl! 

Kongen  er  vorden  Dig  vred: 

og  mist  haver  Du  Din  Jomfru, 

Du  faar  hend  aldrig  mer. 
I  rømmer  af  Lande! 

Og  i  Nr.  291  Vers  7  i  A,  B,  C,  D,  G:  „Kongen  vat- 
vorden  ham  vred",  nemlig  fordi  Ridderen  havde  dræbt 
en  anden  Ridder  (F  7:  „og  saa  gjort  Kongen  imod"). 
Ogs^a  andre  Udtryk  ere  ret  mærkelige:  tage  hvad  vi 
tage  maa,  al  Danmarks  Magt,  Bøsser!  I  Vers  6  maa 
vel  Linien :  „Vi  passer  ei  paa  Bøsser  eller  Bly-kast" 
rettes  i  Lighed  med  A  106,  B  35  „vi  reddes  ikke  for  Bue 
og  Pil,  ei  heller  for  Blidekast."  Endelig  har  Visen  det 
vexlende  Omkvæd:  „Og  vi  er  dreven  ud  af  Danmark." 
„Men  vi  .  .  ." ,  „Der  vi  .  .  ."  Saaledes  vækker  dette 
Brudstykke  paa  mange  Maader  Mistanke,  og  naar  A.  D. 
Jørgensen  og  Bugge  anse  det  for  en  Levning  af  den 
ældste  Viseform,  hvori  Marsk  Stig  formentlig  endnu 
kun  nævnes  som  en  af  de  mange  Sammensvorne,  fore- 
kommer denne  Antagelse  mig  at  mangle  ethvert  godt 
Fodfæste. 

Vi  vende  os  nu  til  den  første  Gruppe  af  Viser, 
Forfør  els  es  viserne.  Bugge  har  villet  godtgjøre,  at 
disse  „til  Dels  ere  en  Omdannelse  af  en  ældre  Vise, 
der  har  handlet  om  ganske  andre  Personer",  nemlig 
om  to  i  den  tydske  heroiske  Sagndigtning  navnkundige 
Personer,  den  gothiske  Konge  Ermanrik  og  hans  troløse 
Marsk  Sibeke.  I  den  norske  Thidriks  Saga  (Kap.  276  f.), 
der  er  forfattet  omkring  1250  og  for  største  Delen 
grunder  sig  paa  nordtydske  Mænds  Fortællinger,  berettes 

hvorledes  Errninrik  sendte  sin  Raadgiver  Sifka  til  et  1 
Sted  (Sarcastein)  for  at  dømme  i  alle  Sager  og  skifte  ' 
Ret,  men  imidlertid  nærmede  Kongen  sig  hans  skjønne 
Hustru  Odila,  og  hun  vovede  ikke  at  modstaa  hans 
Villie.     Da  Sifka   efter    vel   udrettet  Ærinde  kommer 
hjem  til  Odila,  staar  hun  op  og  gaar  ham  i  Møde, 
jamrer  sig  og  græder  saa  saare.    Hellere  skulde  Du 
glæde  Dig  over,  at  jeg  er  kommen  hjem,  siger  Sifka. 
Men  hun  svarer:  medens  jeg  sad  i  min  lille  Stue  og 
sømmede  Din    Silkeskjorte,    kom    Kong  Erminrik    og  j 
tvang  mig  til  at  efterkomme  hans  Ønsker.    Det  skal  | 
Kongen  undgjælde,  siger  Sifka.     Imidlertid  lader  han 
ligeoverfor  Kongen,  som  om  han  var  uvidende  om  det 
Skete,  og  er  lutter  Glæde.    Kongen  og  hans  Raadgiver 
raadslaa  sammen  ganske  som  før.     Men  Sifka  giver 
Kongen  det  ene  onde  Raad  efter  det  andet,  og  ved 
hemmehgt   Overfald,    ved    underfundig    Fremfærd  og 
lumpen  Bagvaskelse  faar  han  efterhaanden  Kongens  tre 
Sønner  tagne  af  Dage.    I  denne  æreløse  Adfærd  tager 
Odila  Del. 

Den  samme  Fortælling  tindes  i  Das  deutsche  Helden- 
buch,  trykt  1477  (udg.  af  Adelbert  v.  Keller  1867,  S.  8  f.). 
Keiser  Ementrich  havde  en  Marsk,  den  tro  Sibiche. 
Mod  hans  skjønne  Hustru  søgte  Keiseren  forgjæves  at 
fremme  sine  onde  Hensigter,  og  han  sendte  da  Marsken 
bort  i  12  Uger.  Keiseren  foranstalter  derpaa  nogle 
Hoffester,  og  ved  den  fjerde  af  disse  lykkes  det  ham 
ved  slette  Kvinders  Hjælp  at  faa  sit  Ønske  opfyldt  mod 
hendes  Villie.  Da  Sibiche  kommer  hjem,  fortæller  hans 
Hustru  .det  Skete,  hvorpaa  Sibiche  udtaler,  at  hidtil 
havde  han  været  kaldt  den  tro  Sibiche,  men  nu  skulde 
han  blive  den  utro.  Sibiche  giver  derpaa  Kongen  det 
onde  Raad,  at  han  skal  efterstræbe  sine  Broderbørns 
Land  og  Liv.    Dette  forvolder  store  Krige. 

Lighederne  med  Visernes  Indhold  er  altsaa  følgende.  ^ 

Hovedpersonerne  ere  en  Konge  eller  Keiser  Erminrikr 
eller  Emefitrich;  som  Visens  Kong  Erik  har  han  en 
Marsk  eller  Raadgiver  Sifka  eller  SiUche,  Visens  Marsk 
Stig.  Dennes  Hustru  er  saare  fager  og  opvækker  Kon- 
gens Elskov,  men  kun  ved  List  og  Tvang  opnaar  han 
sin  Hensigt.  Hun  tilstaar  det  strax  for  Manden,  og 
han  udtænker  en  Hævn. 

Nu  forekommer  det  mig  imidlertid,  at  naar  vore 
Visers  egentlige  Emne  skal  nævnes,  saa  er  det  Hævnen 
over  den  troløse  Konge,  der  med  sit  Blod  maa  betale 
sin  Usædelighed.  At  Hustruen  forføres  under  Marskens 
Fraværelse  er  noget  forholdsvis  underordnet,  medens 
paa  den  anden  Side  Marsk  Stigs  aabne  Vedkjendelse 
af,  at  han  er  Drabsmanden,  og  hele  øvrige  ridderlige 
Optræden  er  et  Hovedpunkt.  Men  den  Skikkelse,  som 
det  fremmede  Sagn  viser  os,  er  den  træske,  „utro" 
Sibiche.  Han  lader  ikke  Kongens  Blod  være  Betaling 
for  Ugjerningen;  han  hævner  sig  paa  den  underfundige 
Maade,  at  han  f.  Ex.  faar  Kongen  til  at  sende  en  af 
sine  Sønner  til  England,  hvilken  paa  denne  Færd  tages 
af  Dage,  eller  Sibiche  fremsætter  den  usande  Beskyldning 
mod  en  anden  Søn,  at  han  har  voldtaget  hans  Datter. 
Bugge  omtaler,  at  Ermanrik  efter  andre  Kilder  bliver 
overfalden  om  Natten  og  dræbt ;  men  at  hiddrage  nye 
Kilder  til  at  supplere  de  Mangler,  som  der  kunde  være 
i  de  to  Kilder,  hvis  Lighed  paaberaabes,  forekommer 
mig  ikke  at  være  tilladeligt. 

Hvad  nu  Navnelighederne  angaar,  kan  man  paabe- 
raabe  sig  nogen  Lighed  mellem  Erminrikr,  Ementrich 
og  Erik,  men  mellem  Sifka,  Sibiche  og  Stig  synes  der 
dog  at  være  altfor  stor  en  Afstand,  tilmed  da  Navnet 
i  Visen  jo  altid  ei'  Mårsti.  Hustruens  Navn  er  i  Thidriks 
Saga  Odila,  i  Visen  Ingeborg  eller  Mettelil,  og  kun 
Visen  siger,  at  Stig  sendes  i  Leding;  det  tydske  Sagn 
har  Intet  om  Grunden  til  Fraværelsen,  ifølge  Sagaen 

var  det  for  at  dømme  i  Retssager,  og  ifølge  denne 
Kilde  var  jo  Sifka  end  ikke  Marsk,  men  Kongens  Raad. 

Da  Erik  træder  ind  i  Høienloft  for  Ingeborg, 
siger  han: 

A22.    „Her  sidder  I,  skjønne  Fru  Ingeborg! 
og  vil  I  være  mig  huld, 
da  syr  I  mig  en  Skjorte 

og  synker  [o:  bræmmer,  bro^lerer]  den  med  røde  Guld!" 

23.    „Skulde  jeg  sy  Eder  en  Skjorte 
og  sinke  den  med  røden  Guld, 
saa  Mænd  ved,  Dannerkongen. 
da  var  jeg  Her  Marsti  uhuld." 

Bugge  sammenholder  disse  Vers  med  Ordene  i  Thidriks 
Saga  Jeg  sad  i  min  lille  Stue  og  sømmede  Din  Silke- 
skjorte", men  herved  synes  atter  overset,  hvad  der  er 
betydningsfuldt  i  den  hele  Fortælling  og  hvad  der 
er  aldeles  uvigtigt.  Thi  i  Thidriks  Saga  har  denne  Sy- 
ning endnu  ikke  faaet  den  symbolske  Anvendelse,  som 
den  har  i  Visen.  Det  var  jo  nemlig  gammel  Skik  og 
Regel,  at  en  ærbar  Kvinde  kun  kunde  sy  en  Skjorte  til 
sin  Elsker,  sin  Trolovede  eller  sin  Ægtefælle;  i  Kong 
Eriks  Anmodning  ligger  altsaa  en  Elskovserklæring.  1 
Gisle  Surssøns  Saga  beder  Asgerd  Aud  om  at  skjære  en 
Skjorte  til  hendes  Mand,  men  Aud  svarer,  at  det  gaar 
lige  saa  hdt  an,  som  hvis  Asgerd  vilde  sy  en  Skjorte 
til  Auds  Broder.  I  Visen  om  Lave  Stisøn  og  Fru  Eline 
(Nr.  259)  siger  Esbern  Ottesen  til  Fru  Eline,  der  under 
sin  Ægtefælle  Hr.  Laves  Ledingsfærd  sidder  ene  hjemme : 

B  6.    „Hør  I,  Fru  Elinsborg, 
vil  I  være  mig  huld: 
giver  mig  en  Skjorte 
og  singler  den  vel  med  Guld." 

7.    „Giver  jeg  Eder  en  Skjorte 
og  singler  jeg  den  med  Guld, 

froer  [erfarer]  det  Laue  Stisøn, 
han  vorder  mig  aldrig  huld." 

I  Malfred  og  Magnus  (Nr.  49): 

B49.    Det  var  liden  Maltred, 

hun  var  Magnus  Kongens  Søn  huld, 

hun  lod  hannem  Skjorter  sy 

og  syede  [singlede]  dem  med  Guld. 

J  Elveskud  (Nr.  47): 

D  9.    „Og  hør,  liden  Ole,  træd  i  Dansen  med  mig, 
en  Skjorte  af  Silke  saa  giver  jeg  Dig." 

10.    „En  Skjorte  af  Silke  jeg  selv  formaar: 

thi  den  har  min  Fæstmø  foræret  mig  igaar." 

Bugge  har  netop  selv  andensteds  givet  mange  Oplys- 
ninger om  den  Skik,  at  Fæstemøen  syede  en  Skjorte  til 
sin  Fæstemand  (Grundtvig  III.  918),  saaledes  at  dette 
Forhold  er  ham  vel  bekjendt,  men  netop  derfor  vilde 
det  vistnok  have  været  rigtigt,  om  Bugge  havde  betonet,  at 
det  Betydningsfulde  i  denne  Skjortesyning  aldeles  ikke 
findes  i  Thidriks  Saga,  saaledes  at  man  ikke  tør  sige, 
at  Motivet  er  taget  af  den. 

Hustruen  gik  sin  Mand  grædende  imøde  —  siger 
Thidriks  Saga  —  og  ligesaa  i  Visen: 

B  18.    Hør  i  ded,  skjonrie  fruuv  Mett-lille, 
hui  rinder  taare  paa  kinnd? 
och  huii  gredder  i  for  kommenn, 
och  nu  imod  kommen  min? 

De  sidste  Linier  ere  meningsløse,  og  Bugge  retter  dem 
i  Overensstemmelse  med  Sagaen  til 

hvi  græder  I  for  Gammen 
nu  imod  Komme  min? 

„For  Gammen  d.  e.  istedenfor  at  vise  Glæde;  dette 
Ord  bringer  tillige  Alliteration."  Nu  er  imidlertid  Allite- 

ration,  som  foran  paavist,  aldeles  ikke  god  Visestil,  og 
Bugges  Rettelse  forekommer  mig  endvidere  af  den 
Grund  uheldig,  at  den  har  frembragt  en  Linie,  som 
uden  Kommentar  er  aldeles  uforstaaelig. 

Tværtimod,  her  er  et  af  de  Punkter,  hvor  Visen 
helt  afviger  fra  Sagaen.  Alle  de  Visetexter,  som  om- 
handle Hjemkomsten  (A31f.,  G  2  f.,  D  3  f.,  E  3  f.),  have 
med  Undtagelse  af  Formen  B  Vers  som  disse: 

C  2.    Det  var  Hr.  Marsti, 

han  kom  fra  Ledingen  hjem, 
ikke  da  vilde  hans  væne  Hustru 
gange  hanuem  ud  igjen  [imodj. 

3.  Længe  stod  Kerre  Marsti 
og  tænkte  han  ved  sig: 

„Hvi  monne  ikke  min  kjære  Hustru 
nu  stande  op  imod  mig?" 

4.  „Den  Tid  I  af  Landet  foer, 
da  var  jeg  en  Bidders  Frue : 

nu  er  jeg  en  Dronning  udi  Dannemark, 
det  maa  jeg  fald  lidet  love." 

Det  ypperlige  og  skjønne  Træk,  at  Ingeborg  i  Følelsen 
af  sin  Sorg  og  Ulykke  ikke  kan  og  vil  gaa  sin 
Ægtefælle  imøde,  og  ligeledes  det  andet  stolte  Træk, 
at  hun  meddeler  sin  Ulykke  ved  at  sige,  at  hun  nu  er 
Dronning  i  Danmark  —  Intet  af  alt  dette  kan  enten 
Thidriks  Saga  eller  Heldenbuch  rose  sig  af  at  indeholde. 
Nu  siger  Bugge:  „Optegnelsen  B  har,  som  Overens- 
stemmelsen med  Sagaen  viser,  alene  bevaret  det  Op- 
rindelige.« Tværtimod,  hint  tarvelige  og  forkvaklede 
Vers  i  B  har  ikke  nogetsomhelst  Krav  paa  at  gjøres  til 
et  oprindeligt,  og  der  er  ikke  det  Mindste  til  Hinder 
for  at  antage  Versene  i  de  fire  andre  Texter  for  ægte. 
En  Vise,  der  var  lige  saa  fersk  og  flau  som  Sagaen, 
og  som  til  Ex.  ikke  kjendte  den  underforstaaede  Betyd- 
ning af  det  Træk,  at  man  beder  en  gift  Kvinde  om  at 

^  sy  en  Skjorte  til  sig,  og  som  ikke  forstod  den  forførte 
•  Hustrus  Skam,  saa  at  hun  ikke  vil  gaa  sin  Husbond  i 
Møde,  og  ikke  hendes  Selvspot  over  at  være  bleven 
j  Dronning  —  en  saadan  Vise  voxer  sig  ikke  i  Tidens 
Løb  høi  og  skjøn.  Her  kan  Ingen  tage  Feil  af,  at  det 
mest  Poetiske  ogsaa  er  det  Oprindelige.  —  løvrigt  gjen- 
findes  dette  Træk  i  nogle  senere  Viser,  saaledes  hos 
Abrahamson  Nr.  125 : 

Det  var  rige  Her  Peder, 
han  kom  fra  Rom  og  lijem, 
ikke  vilde  stolte  Fru  Mettelil 
gaa  han  nem  ud  igjen 

jfr.  Ogsaa  Nr.  259  A  10. 

Alt  i  Alt  synes  det,  der  bliver  tilbage  af  Lighederne 
mellem  Visen  og  det  norske  og  tydske  Sagn  at  være 
saa  lidt,  at  det  omtrent  ene  bestaar  i,  at  en  Konge 
bortfjerner  sin  Vasal  for  at  have  Leilighed  til  at  for- 
føre hans  Hustru.  Lige  siden  Kong  David  satte  Urias 
paa  d^n  udsatte  Post  i  Krigen  for  ved  hans  Død  at 
kunne  bemægtige  sig  Bathseba,  har  der  været  Konger 
og  Herrer,  som  paa  tilsvarende  Maade  søgte  at  bane 
Vei  for  deres  lidenskabelige  Ønsker.  Herman  af  Winzen- 
burg,  der  ægtede  Erik  Lams  Enke,  siges  at  have  vold- 
taget en  af  sine  Tjenestemænds  Hustruer  under  dennes 
Fraværelse,  hvorfor  Herman  blev  myrdet  af  sine  Mænd. 
Valdemar  Seir  skulde  jo  under  Henrik  af  Schwerins 
Fraværelse  i  det  hellige  Land  have  forført  hans  Hustru, 
hvad  der  gav  Anledning  til  Henriks  Hævn.  Lignende 
Fortællinger  haves  om  andre  Korsfarere Dertil  kommer 
det  Uheldige,  at  Heldenbuch  er  langt  yngre  end  vore 
Viser.    Bugges  Antagelse  er  derfor  ogsaa  den,  at  Visens 


^)  Koken,  Die  Winzenburg  68.  Usinger,  Deutsch-dånische 
Geschichte  294, 

Forfatter  hverken  har  benyttet  den  i  Sagaen  ^ller  i 
Heldenbuch  nedskrevne  Fortælling,  men  derimbd  en 
nedertydsk  Vise,  der  behandlede  det  samme  Emne. 
Denne  nedertydske  Vise  har  rimeligvis  allerede  da  været 
overført  til  dansk  Sprog  og  saaledes  kunnet  afgive  Vers 
til  Marsk  Stig  Visen.  Som  vi  have  set  synes  ikke 
nogetsomhelst  af  Visernes  Stof  at  være  gaaet  over  fra 
de  fremdragne  Kilder,  og  Forbindelsen  med  den  ukjendte 
nedertydske  Vise  kan  saaledes  næppe  siges  at  have 
nogen  Støtte. 

Dr.  Emil  Gigas  har  i  Nordisk  Tidsskrift  for  Filologi 
(ny  Række  sjette  Bind,  S.  130  f.)  paapeget  en  spansk 
Marsk  Stig  i  et  Drama  af  Lope  de  Vega  „El  principe 
despenado",  den  nedstyrtede  Konge.  Don  Sancho  er 
kommen  paa  Navarras  Trone  efter  sin  Broders  Død  ved 
Hjælp  af  Don  Martin,  uagtet  Dronningen  ventede  sin 
Nedkomst  og  snart  fødte  en  Søn.  Hun  er  flygtet  og 
Barnet  er  bleven  bragt  til  Don  Martin,  hvis  Hustru 
Dona  Bianca  tager  sig  af  det.  Paa  Jagten  kommer 
Kongen  til  Slottet  og  ser  Bianca,  i  hvem  han  bliver 
heftig  forelsket.  Fjender  have  imidlertid  nærmet  sig 
Landet,  og  Kongen  sender  Don  Martin  efter  dennes 
eget  Ønske  ud  mod  dem.  Imidlertid  har  Kongen  skaffet 
sig  Adgang  om  Natten  til  Don  Martins  Borg.  Bianca 
overvælder  ham  med  Bebreidelser  over  at  han  saaledes 
vil  krænke  sin  troeste  Undersaats  Ære;  men  Kongen 
svarer  frækt,  at  det  er  hans  Agt  at  være  Tarquinius, 
selv  om  hun  vil  være  Lucretia.  Da  Don  Martin  senere 
kommer  hjem  til  sin  Borg,  finder  han  Haven  øde, 
Blomsterne  afrevne.  Huset  betrukket  med  Sort.  Hvem 
er  død?  raaber  han.  „Din  Ære!"  er  hendes  Svar.  Nu 
svigter  Don  Martin  Kongen,  forbinder  sig  hemmelig  med 
Enkedronningen,  og  engang  da  Kongen  er  paa  Jagt, 
lokkes  han  op  paa  en  høi  Klippe  og  styrtes  i  Afgrunden. 
Dr.  Gigas  har  kunnet  forfølge  de  Sagn,  som  delvis 

ere  blevne  benyttede  af  Lope  de  Vega  og  paapege  enkelte 
Begivenheder  i  Navarras  Historie,  som  gaa  igjen  i  Dra- 
maet. Men  selv  om  der  nu  virkelig  har  været  et  Middel- 
alderssagn  af  nogen  Lighed  med  Dramaet,  forekommer 
dette  mig  Intet  at  betyde  ligeoverfor  den  danske  Digt- 
ning. Det  Punkt,  hvori  det  spanske  Digt  kommer  vore 
Viser  nærmest,  skulde  vel  dog  være  det  Svar,  som  Dona 
Bianca  giver  sin  Ægtefælle  ved  hans  Hjemkomst,  at 
hans  Ære  er  død.  Men  ligesaa  simpel  og  naturlig,  som 
i  vor  Vise  Ingeborgs  Replik  er,  at  hun  er  bleven  Dron- 
ning, ligesaa  theatralsk  er  Scenen  med  det  sorgklædte 
Hus  og  den  sortklædte  Hustru,  som  svarer  ham,  at  hans 
Ære  er  død.  Hvis  man  vil  søge  efter  de  af  Lope  de 
Vega  benyttede  Motiver,  ville  Tarquinius,  som  han  selv 
nævner,  og  Urias  være  mere  end  tilstrækkelige  og  til  en 
Scene  som  den  ved  Don  Martins  Hjemkomst  behøves 
visselig  ikke  andet  end  Digterens  egen  Genialitet. 

Dr.  Gigas  har  udtalt,  at  Chr.  Richardts  „Drot  og 
Marsk"  i  enkelte  Scener  er  kommen  det  spanske  Stykke 
meget  nær.  Ved  et  nøiere  Eftersyn  finder  jeg  denne 
Lighed  helt  forbausende.  Saaledes  naar  Ingeborg  sort 
tilhyllet,  med  Øinene  mod  Jorden,  udbryder: 

Da  Thyra  vilde  Drotten  melde, 
han  havde  tabt  sin  bedste  Skat  — 
Ak! 

da  lod  hun  Natten  selv  fortælle, 
at  det  for  ham  var  bleven  Nat! 

eller  man  sammenligne  blot  følgende  Replikker: 

Don  Martin. 
Quién  es  el  rauerto? 

Bianca. 
Tu  honor! 

18 

Marsk  Stig. 
Sig, 

er  Nogen  død? 

Ingeborg. 
Din  Ære,  Stig! 

Enhver  Tale  om  at  den  danske  Digter  skulde  have  laant 
fra  Lope  de  Vega  er,  som  ogsaa  Dr.  Gigas  bemærker, 
paa  Forhaand  udelukket,  eftersom  det  spanske  Stykke 
aldrig  er  kommet  til  Norden  og,  som  det  synes,  knap  nok 
Nord  for  Pyrenæerne;  Pastor  Richardt  har  iøvrigt,  som 
velvilligt  Svar  paa  Forespørgsel,  tilskrevet  mig,  at  han 
„aldrig  har  anet  Tilværelsen  af  „Den  nedstyrtede  Konge'' 
endsige  benyttet  det/  Men  jeg  kan  trygt  paastaa,  at 
hvis  Lope  de  Vega  havde  været  en  Barde  i  Bretland 
og  Forfatteren  af  „Drot  og  Marsk"  en  Skjald  paa  Harald 
Blaatands  eller  Hakon  Adelstans  Tid,  vilde  de  moderne 
sammenlignende  Mythografer  have  erklæret,  at  her  forelaa 
et  nyt,  aldeles  uomstødeligt  Vidnesbyrd  om  den  Paa- 
virkning,  som  den  nordiske  Poesi  modtog  fra  de  brittiske 
Øer.  — 

løvrigt  vil  ogsaa  jeg  kunne  forøge  Samlingen  af 
Sibicher.  Keiser  Valentinian  III.,  Roms  uværdige  Hersker 
og  en  lumpen  Vellystning,  efterstræbte  Hoffets  Damer. 
En  Senator  Petronius  Maximus,  der  to  Gange  havde 
været  Gonsul,  havde  en  meget  smuk  og  tillige  dydig 
Hustru,  og  i  hende  blev  Keiseren  heftig  forelsket.  For 
nu  at  faa  sit  Begjær  opfyldt  sendte  han  Bud  efter  Max- 
imus og  begyndte  at  lege  Tavlbord  med  ham,  og  da 
Maximus  tabte,  tog  Keiseren  hans  Ring  i  Pant.  Han 
sendte  derpaa  et  Bud  med  Ringen  til  Maximus'  Hustru 
og  lod  sige,  at  Keiserinden  ønskede  at  tale  med  hende. 
Uden  at  ane  Ondt  begav  hun  sig  i  Bærestol  til  Borgen, 
men  førtes  ind  i  et  afsides  Kammer,  hvor  Keiseren  fuld- 
byrder med  Magt  sin  Villie.  Fuld  af  Sorg  og  taarevædet 
retter  hun  de  bittreste  Bebreidelser  mod  sin  Ægtefælle, 
idet  hun  antog  ham  for  medskyldig  i  Svigen.  Maximus 

beslutter  harmfuld  at  hævne  sig,  og  da  Feltherren  Aetius 
staar  hans  Planer  i  Veien,  faar  han  først  Keiseren  til  at 
myrde  denne,  og  derpaa  overtaler  han  to  af  Aetius' 
Tilhængere  til  at  dræbe  Keiseren,  hvilket  skete  en  Dag, 
da  denne  paa  Marsmarken  saa  paa  Troppernes  Øvelser,  uden 
at  Keiserens  Følge  lagde  nogen  Hindring  i  Veien  derfor 
Her  har  man  en  keiserlig  Raadgiver  (Gonsul,  rådgjafi) 
med  en  smuk  Hustru,  som  Keiseren  ved  List  forfører; 
Raadgiveren  bliver  nu  det  utro  Raad,  og  ved  hgnende 
rænkefuld  Færd  som  Sibiche  bereder  han  sin  Fjendes 
Nederlag. 

Vi  vende  os  derpaa  til  Forholdet  mellem  samtlige 
disse  Viser  og  den  historiske  Virkelighed,  som 
har  været  Udgangspunktet  for  dem-).  Vi  læse  i  de  hi- 
storiske Aarbøger,  at  Kong  Erik,  der  havde  gjort  megen 
Uret  ved  at  plyndre  fra  Kirkerne  og  besvære  Klostre 
med  Hunde  og  Heste,  ved  ikke  at  skaffe  Ret  for  de 
Skadelidte  og  Fornærmede,  blev  svegen  af  dem,  hvem 
han  netop  mest  havde  belønnet.  De  dræbte  ham  St. 
Gæcilie  Nat  1286,  medens  han  sov  paa  sit  Leie  i  Finderup; 
ikke  mindre  end  56  Saar,  hvoraf  ingen  under  Brystet, 
havde  Drabsmændene  bibragt  ham.  Paa  et  Danehof  i 
Nyborg  bleve  af  hele  Folket  Morderne  udpegede;  de 
dømtes  fredløse,  deres  Gods  konfiskeredes,  men  i  Norge 
fandt  de  Tilhold,  og  de  foretoge  Tog  mod  Danmark. 
Efterat  saaledes  Marsk  Stig  1289  havde  plyndret  rundt 
om  paa  Kysterne,  satte  han  sig  1290  fast  paa  Hjelm. 

Ved  at  sammenholde  denne  Beretning  fra  Annalerne 
med  Viserne,  vil  man  strax  se,  at  disse  aldeles  ikke 
have  Udseende  af  at  være  digtede  paa  Grundlag  af  Aar- 
bøgerne.  I  saa  Fald  vilde  sikkert  forskjelhge  af  disses 
faktiske  Oplysninger  være  blevne  indflettede,  saaledes  til 

^)  Kilden  er  især  Prokop.  Den  bedste  Redegjorelse 

findes  i  Julius  Martensens  Athandling  i  Historisk  Tidsskrift, 
Fjerde  Eække,  IV.  90  f. 

18* 

Ex.  Tidspunktet  St.  Gæcilie  Nat,  eller  en  nøiere  Be- 
tegnelse af  Stedet  (Finderup  forekommer  kun  i  A  og  F), 
de  56  Saar  vilde  være  blevne  omtalte,  og  andre  af  de 
Sanmiensvorne  være  nævnte  f.  Ex.  Grev  Jakob  (nu 
nævnes  kun  Marsti,  Rane).  Aarbøgerne  udsige,  at  Mordet 
sker  af  Ubekjendte,  som  først  blive  udpegede  ved  Pro- 
cessen et  halvt  Aar  efter,  medens  Viserne  berette,  at 
Marsti  paa  ægte  aaben  Riddervis  erklærer  sig  selv  for 
Drabsmand. 

Viserne  repræsentere  altsaa  en  selvstændig  Tradition 
eller  et  selvstændigt  Sagn,  og  de  ere  ikke  afhængige  af 
Aarbøgerne.  Vor  Undersøgelse  bør  nu  gaa  ud  paa  at 
finde  deres  nærmere  Forhold  til  den  historiske  Virke- 
lighed. 

Viserne  gjøre  Marsk  Stig  til  Hovedpersonen  som 
Kongens  Modstander  og  Morder.  Det  er  ham  personlig, 
som  lægger  Haand  paa  Kongen  i  Finderup,  saaledes 
som  baade  Forførelsesviserne  og  Drabsviserne,  A  91, 
B  32,  F  4,  udsige.  Det  maa  nu  indrømmes,  at  Tradi- 
tionen i  een  Henseende  gjør  Marsken  Uret.  Han  var 
maaske  ikke  selv  tilstede  i  Finderup.  I  Processen  mod 
Jens  Grand  gjøres  det  gjentagne  Gange  gjældende, 
at  hin  Nat  var  en  af  de  Beskyldte  3,  en  anden  2  Dags- 
reiser  borte  fra  Gjerningsstedet  (Ser.  VI.  299),  og  det  er  i 
dette  Punkt,  at  Dommen  rettes  1305,  idet  kun  Arvid 
Bengtsen  og  Rane  betegnes  som  nærværende  ved  Drabet. 
Men  at  Marsk  Stig  var  Hovedmanden  for  de  Sammen- 
svorne, synes  derfor  ikke  mindre  utvivlsomt.  I  den 
Dom,  som  afsagdes  1287.  erklæredes  de  Skyldige  for  at 
være  Grev  Jakob  af  Halland,  Marsk  Stig,  Niels  Hallands- 
far,  Peder  Pors  og  fem  andre.  Da  det  jo  ganske  sikkert 
følger  af  Grev  Jakobs  høie  Byrd  som  Sønnesønssøn  af 
Valdemar  Seir  og  hans  Titel  af  Greve,  at  han  maalte 
stilles  i  Spidsen,  og  da  Marsk  Stig  dog  nævnes  som 
Nr.  2,  tør  man  vist  ikke  sige,  at  dette  strider  mod 

Visens  Fremstilling.  1  det  Brev,  hvori  den  norske  Konge 
samme  Aar  tager  de  Fredløse  i  Beskyttelse,  nævnes 
Grev  Jakob  ikke  -  han  var  vel  saaledes  slet  ikke  i 
Norge  og  betragtede  sig  vel  som  uafhængig  Fyrste,  der 
ikke  behøvede  nogen  Overherre;  de  Øvrige  nævnes  om- 
trent i  samme  Orden  som  i  den  danske  Dom  og  altsaa 
iiied  Marsk  Stig  i  Spidsen.  Procesakterne  angive  ganske 
vist  Grev  Jakob  som  occisor  principalis  eller  dog  som 
inter  occisores  principalior,  men  andensteds  udpege  de 
netop  Marsken  som  Hovedmanden  „cum  marschalco 
Stigoto  et  SLiis  complicibus,  occisoribus  patris  regis 
principalibus"  (VI.  292,  322). 

Og  spørges  Aarbøgerne  fra  disse  Tider,  vise  de 
grant,  hvilken  Mand  der  interesserer  dem;  saaledes  an- 
give de  Optegnelser,  som  findes  i  Annalerne  fra  Essen- 
bæk (ad  1323),  hvilke  Usinger  og  Schåfer  anse  for  mulig 
samtidige:  1287,  Stig  Andersen  flygter  fra  Danmark; 
1290,  Hjelm  bliver  bygget;  1293,  Stig  Andersen  døde 
paa  Hjelm.  Netop  de  samme  tre  Angivelser  findes  i 
Tillæggene  til  den  sjællandske  Krønike  ').  Detmar  an- 
fører ogsaa  ved  1287,  at  Marsk  Stig  „anklagedes  for 
Mordet  og  blev  fordreven  af  Landet  og  med  ham  mange 
af  de  bedste  Danske"  (jfr.  Ryd-Aarbøgerne  I.  170).  Ingen 
af  vore  Annaler  dvæler  ved  Jakob  af  Halland  eller  har 
nogen  Interesse  for  ham.  Og  allerede  ved  en  tidligere 
Leilighed  have  Annalerne  udpeget  Marsk  Stig  som  Kon- 
gens Modstander,  nejnlig  da  han  1276  alene  af  alle 
Stormændene  vægrer  sig  ved  at  sværge  Ed  til  den  unge 
Kong  Erik,  hvilket  findes  i  Aarbøgerne  fra  Esrom  (Ser. 
I.  247,  V.  625).  Saaledes  kunne  Viserne  i  dette  Punkt 
ikke  siges  at  afvige  fra  Aarbøgerne. 

De  Fredløse  paastode,  at  Dommen  var  uretfærdig  og 


Ser.  II.  527,  635.    Usinger,  dån.  Annalen  u.  Chroniken 
86;  Schåfer,  dån.  Annalen  42  f.,  52. 

ulovmedholdelig.  Man  havde  blot  svoret  dem  Drabet 
paa,  uden  at  tillade  dem  at  værge  sig  ved  Benægtelsesed. 
Kong  Birger  tilskriver  Kong  Erik,  at  man  havde  dømt 
mod  al  Retfærdighed  og  vitterlig  Lands  Lov  og  Ret 
(1302),  og  Kong  Hakon  klager  over,  at  Kong  Erik  havde 
selv  tilnævnt  Mænd  og  ladet  disse  oversværge  de  Be- 
skyldte imod  Guds  Lov  og  alle  Mænds  Lov  (1307).  Nu 
maa  man  imidlertid  huske  paa,  hvilke  store  Vanskelig- 
heder Processen  frembød.  Det  var  et  Snigmord,  udført 
af  formummede  Personer,  og  kun  den  offentlige  Mening 
udlagde  en  Række  Skyldige.  Vinteren  maa  gaa  hen,  og 
først  et  halvt  Aar  efter,  paa  Danehof  ved  Pintsetid 
(25de  Mai),  kan  det  Thing  sættes,  som  er  i  Stand  til  at 
udpege  de  Skyldige.  Denne  lange  Mellemtid  kan  umulig 
betragtes  som  ufordelagtig  for  de  Beskyldte  (den  længste 
Varselfrist  for  Folk  inden  Landet  var  efter  Provinslovene 
6  Uger),  de  oprørte  Sind  maatte  efterhaanden  blive 
roligere,  den  almindelige  Mening  om,  hvo  de  Skyldige 
vare,  have  fæstnet  sig. 

27  Adelsmænd  dømte  de  Sammensvorne,  hedder  det 
i  en  gammel  Kilde  (Ser.  I.  392),  men  Huitfeldt  synes  at 
vide  bedre  og  nøiagtigere  Besked.  Dronningens  Broder 
Markgrev  Otto,  Hertug  Vitslav,  Greverne  af  Holsten  og 
27  gode  Mænd  af  Adel  bleve  udtagne  til  at  ransage  og 
sværge  om,  hvem  Kongens  Mordere  vare.  Saaledes 
synes  mindst  31  Mænd  udtagne.  Imidlertid  er  det  vel 
rimeligst  at  antage  ^),  at  ialt  tre  Tylvter  Mænd  ere  blevne 
udnævnte,  hvoraf  dog  kun  27  eller  31  have  villet  sværge 
Morderne  Forbrydelsen  paa.  Paa  lignende  Maade  blev 
der,  i  Anledning  af  Processen  om  Kongedømmets  Ret 
til  Als,  udtaget  12  Mænd  af  Worthel,  hvoraf  dog  kun 
de  ti  svore  ^).    Huitfeldt  fortæller  derpaa  videre:  „Da 


^)  Jfr.  A.  D.  Jørgensen  i  Aarbøger  f.  N.  Oldk.,  1876,  86. 
2)  Suhm,  Hist.  af  Danm.  X.  1025. 

blev  Vidnesbyrd  forhørte  og  Eftertanke  og  Undervisning 
oplæst,  hvem  fornævnte  Drab  skulde  beganget,  og  bleve 
Grev  Jacob,  Marsk  Stig  o.  s.  v.  dømte  til  Banemænd  og 
for  den  Sags  Skyld  fredløse  at  være,  og  deres  Gods 
forbrudt".  At  denne  Dom  i  det  Hele  gav  et  Udtryk  for 
den  da  raadende  offentlige  Mening,  synes  ogsaa  at  fremgaa 
af,  at  den  stadfæstes  af  Rigets  Ærkebisp  og  Bisper  og 
senere  af  Rudolf  af  Habsburg.  Da  Processen  1305  op- 
toges paany,  dømtes  de  Fredløse  igjen  for  crimen  læsæ 
majestatis  og  for  „Raad,  Befalning  og  Gjerning  til  at 
ihjelslaa"  samt  Arvid  Bengtsen,  fordi  han  „med  egen 
Haand  overvår  det  slemme  Mord"  (Huitfeldt).  Saaledes 
kom  man  ved  en  ny  Overveielse  kun  til  at  give  ændrede 
Præmisser,  ikke  til  at  forandre  Resultatet. 

Føi-st  i  Ghristoii'er  II.s  Haandfæstning  c.  16  loves 
der,  at  „de  fordrevne  og  deres  Arvinger  og  enhver  som 
helst,  der  med  Urette  var  berøvet  sil  Gods,  skulde  have 
sit  Gods  igjen,  hvor  det  fandtes" ;  i  Valdemar  Eriksens 
Haandfæstning  c.  14  bestemmes  disse  Personer  nærmere, 
som  „dem,  der  vare  beskyldte  for  Mordet  paa  Kong 
Erik  og  ikke  enten  personlig  ved  Daad  eller  Hjælp  havde 
deltaget  i  det,  og  som  ikke  vare  lovlig  overbeviste". 
Selv  om  nu  en  og  anden  af  de  Fredløse  maatte  være 
dømt  paa  et  mindre  fyldestgjørende  Bevis,  eller  rettere, 
selv  om  hin  Dom  maatte  være  gaaet  ud  over  mange  af 
de  ni  Dømtes  Tilhængere,  forekommer  det  os,  at  der 
ikke  er  Grund  til  at  tvivle  om,  at  de  ni  vare  retfærdigt 
dømte.  Den  Bekræftelse,  som  Dommen  fik  af  Geistligheden, 
og  efterat  Sagen  18  Aar  senere  var  optagen  paany,  af 
uforkastelige  Dommere,  der  kun  ændrede  i  Præmisserne, 
synes  dog  at  pege  paa,  at  her  ingen  Uret  er  bleven 
begaaet. 

Naar  det  nu  stundom  bliver  sagt,  at  Mordet  ]o  dog 
fandt  Sted  paa  hel  anden  Maade,  idet  Kongen  blev 
dræbt  „medens  han  sov  i  sin  Seng",  er  det  en  grundig 

Misforstaaelse.  Kongen  har  været  paa  Jagt  og  maa 
søge  Nattely,  hvor  han  kan  faa  det,  og  det  finder  han  i 
en  Lade  i  Finderup  (maaske  Kirkeladen).  I  denne  op- 
slaar  Følget  hans  Feltseng  eller  Reiseseng  eller  reder  et 
Leie  for  ham.  Alle  Kilder  udsige,  at  han  dræbtes  „in 
suo  lecto" ;  den  tydske  Sanger  Runielant  synger  : 

uf  einem  bette  da  er  slief. 

Detmar  oversætter  „in  suo  lecto"  ved  „uppe  sineme 
bedde".  Det  forekommer  mig  klart,  at  lectum  maa  for- 
staaes  efter  Tidens  og  Pladsens  Leilighed,  altsaa  som  et 
Leie  eller  en  Feltseng.  Hvorfor  man  ikke  skulde  kunne 
sige  om  den  i  Laden  hvilende  Konge,  at  han  dræbtes 
„in  suo  lecto",  er  mig  ganske  uforstaaeligt.  Om  Kong 
Valdemar  Seir  og  hans  Søn,  der  bleve  fangne  under  en 
lignende  Situation,  medens  de  efter  Jagten  sov  i  et  Telt 
paa  Lyø,  bruge  Aarbøgerne  netop  stadig  de  samme 
Ord :  capti  in  lectis  suis  (saaledes  Ryd-Aarbogen  L  166, 
og  ligeledes  flere  andre  Kilder).  Om  det  har  været  paa 
Halm  og  Tæpper  eller  paa  Hynde,  Kongen  har  sovet, 
er  ganske  ligegyldigt.  Vist  er,  at  han  laa  i  Laden  og 
var  gaaet  i  Seng  nøgen,  saaledes  som  man  paa  de  Tider 
altid  gik  til  Hvile.  Om  Rane  hedder  det  i  hvert  Fald  i 
Processen,  at  han,  „skjøndt  nøgen  og  vaabenløs",  gjorde 
Modstand  mod  Angriberne  (VI.  299).  Saxo  fortæller,  at 
Karl  af  Halland  og  hans  Følgesvende  —  paa  Svend 
Grathes  Tid  —  engang  søgte  Nattely  i  en  tom  Lade,  og  at 
de  senere,  da  de  overfaldtes,  brøde  „nøgne  ud  af  Laden" 
(S.  701)0. 

Det  er  muligt,  at  foruden  Jagten  et  Elskovseventyr 
har  holdt  Kongen  tilbage  i  Finderup.  Det  er  i  alt  Fald 
noget  Saadant,  Jens  Grand  vil  insinuere,  naar  han  i 


*)  J.  Martensen  1.  c.  132. 

Processen  udtaler,  at  en  troværdig  Mand  har  „iaar"  for- 
talt ham,  „hvorledes  og  af  hvilken  elendig  Grund  Kongen 
kom  af  Dage  paa  dette  mistænkelige  og  øde  Sted"  {VI. 
299).  Og  her  tilføies  saa:  det  er  ikke  let  at  sige,  men 
de,  som  vide  Besked,  kunne  fortælle  om  A  hvilken  Grad 
Kongen  ødslede  med,  hvad  hans  var,  og  ødelagde  al 
Moral  i  Landet  (prodigus  iste  sui  fuit  et  omnium  bono- 
rum  morum  regni;  sammenlign  Vellejus  Paterculus  II. 
48:  prodigus  suæ  alienæque  et  fortunæ  et  pudicitiæ)  og 
hvor  grumt  han  forfulgte  Kirkerne,  de  Geistlige  og  deres 
Friheder". 

Den  første  Gang  Beskyldningen  om  hans  Usædelighed 
fremdrages  som  Grund  til  hans  Mord  er  i  Annales  Lubi- 
censes  ad  1324:  „causa  suæ  incontinentiæ ,  ut  dicitur" 
(Pertz  XVI.  415),  derpaa  hos  Thomas  Gheysmer:  „totus 
lubricus  fuit,  uxores  nobilium  violavit"  (II.  388);  senere 
udtaler  en  svensk  Krønike  (til  1415),  at  han  dræbtes 
„til  Hævn,  som  det  sagdes,  for  hans  skammelige  Vellyst ; 
han  krænkede  mange  adelige  Kvinders  Blufærdighed, 
derimellem  Marsk  Stigs  Hustru"  (I.  392).  Endelig  give 
de  Visbyske  Aarbøger  Oplysning  om ,  at  Kong  Erik 
dræbtes  af  Paine  Litle,  hvem  hans  Svigersøn  Stig  havde 
tilskyndet  til  at  tage  Hævn  for,  at  hans  Datter  var 
bleven  krænket  af  Kongen  (I.  256). 

Allerede  Jens  Grand  fremsætter  altsaa  Sigtelser  om, 
at  Kongens  Sæder  vare  alt  andet  end  rene,  og  han  an- 
tyder, at  Opholdet  i  Finderup  skyldtes  et  Elskovseventyr, 
men  han  vilde  sikkert  ganske  anderledes  have  udpeget 
disse  Sider  af  Kongens  Vandel,  dersom  de  havde  affødt 
Sammensværgelsen  imod  ham,  og  dersom  Drabet  var 
sket  af  Hævn.  Herom  kan  der  efter  de  gode  historiske 
Kilder  ikke  være  Tale,  men  det  er  derimod  ikke  usand- 
synligt, at  Rygtet  om,  at  Kongen  havde  været  paa  et 
Elskovseventyr  hin  Aften,  har  været  tidligt  tilstede,  og  at 
det  sammen  med  Rygtet  om  en  personlig  Strid  mellem 

Kongen  og  Marsken  og  almindeligere  Beskyldninger  for, 
at  Kongen  førte  letsindig  Vandel,  have  affødt  Fortællingen 
om  Eriks  Forhold  til  Marskens  Hustru. 

Imidlertid  bør  det  bemærkes,  at  ogsaa  i  Forførelses- 
viserne  Marsk  Stig  fremstilles  som  den,  der  vil  gjøre  sig 
til  Konge: 

A92.    Det  var  danske  Dronning 
ud  af  Vinduet  saa: 
„Hisset  ser  jeg  den  selvgjort  Konge 
ridendes  i  vor  Gaard." 

93.    „Jeg  er  ikke  selvgjort  Konge, 
fordi  Du  siger  saa: 
men  det  var  Drost  Hr.  Lovmand, 
sidst  i  din  Arm  laa." 

Noget  lignende  udsiges  i 

1,6.    Dronningen  stander  i  Høieloft, 
og  ser  hun  der-paa: 
„Hist  kommer  ridend  Her  Marsti. 
og  Kongen  for  sønden  Aa  " 

7.    „Tier  I  kvær,  min  naadige  Frue ! 
I  spotter  mig  ikke  for  Herre! 
Han  hedder  Drost  Hr.  Ove, 
der  Kongens  Navn  skulde  bære." 

Og  endelig  hedder  det  i  H  12: 

Og  vær  velkommen,  Her  Dus  van  Huss! 

hvor  Dronningen  paa  Marsken  anvender  en  Betegnelse 
efter  det  slette  Kast  i  Tærningspil,  Dus,  hvilket  Ord 
iøvrigt  ogsaa  bruges  som  Navn  for  den  simple  Mand  og 
Almuen  og  modsættes  ses  zink  (sex,  fem)  Adelen;  saa- 
ledes  siger  en  lybsk  Krønike,  at  den  Ære,  man  viste 
Kong  Christian  den  Første  i  Rom  1474,  skrev  sig  fra,  at 
man  vidste,  at  Danskerne  i  gammel  Tid  havde  vundet 
Valland  og  Rom,  og  det  var  maaske  ubekjendt,  at  ses 

zink  (sex,  fem)  senere  vare  blevne  troye  duss  (tre,  to) 
(unde  was  lichte  unbekant,  dat  ses  synke  v^as  troye  dusz 
geworden,  Schiller  &  Lubben,  Worterbuch;  jfr.  Holbergs 
Udtryk:  at  gifte  sig  paa  en  Trøieduus);  van  huss  for- 
stærker Udtrykket  (von  Hause  aus). 

Man  pleier  gjerne  at  forklare  Dronningens  spottende 
Ord  om  „den  selvgjorte  Konge"  som  en  Hentydning  til 
Erik  Glippings  Forhold  til  Marskens  Hustru,  men  herved 
forekommer  det  mig  rigtignok,  at  man  baade  søger  langt 
bort  og  fordærver  Visens  Smag.  Dernæst  gaar  man  jo 
lige  stik  imod  Virkeligheden,  idet  Stig,  hvis  der  sigtes 
til  hans  Hustrus  Skjæbne,  netop  paa  en  alt  Andet  end 
selvgjort  Maade  var  bleven  Konge.  Derimod  kunde 
Dronningen  med  god  Grund  kalde  Oprøreren  og  sin 
Mands  Morder  for  selvgjort  Konge.  Og  Marsk  Stig  kan 
da  svare  igjen,  at  selvgjort  Konge  kan  man  kun  kalde 
Drost  Hr.  Ove,  der  sidst  laa  i  hendes  Arm. 

Men  det  er  især  Viserne  F  G,  der  skildre  de  poli- 
tiske Motiver  til  Mordet.  „Der  var  saa  Mange  i  Dan- 
mark, som  alle  vilde  Herrer  være".  Man  læser  jo  da 
ogsaa  i  Historien  om  Valdemar  Seirs  Efterfølgere  frem- 
for Alt  dette,  at  Kongens  Slægtninge,  Hertugerne,  Herre- 
mændene og  Kirkens  Mænd  alle  vilde  raade  og  styre. 
Fuldkommen  i  Overensstemmelse  med  Visernes  Ord  staar 
der  i  Ømklosters  Historie  om  det  første  Aarti  af  Kong 
Eriks  Regering,  at  da  var  der  „megen  Forstyrrelse  i  hele 
Danmark,  fordi  Enhver  gjorde,  hvad  der  syntes  ham 
godt.  Thi  Kong  Erik  var  et  Barn"  (Ser.  V.  267).  Ved 
de  Skranker,  som  man  senere  ved  Anordningerne  af 
1282  og  1284  satte  for  Kongemagten,  følte  Kong  Erik 
og  hans  Søn  sig  da  ogsaa  som  lænkebundne.  Erik 
Menved  udtaler  i  Processen  mod  Jens  Grand,  at  de 
Fredløse  „havde  været  meget  mægtige  ved  hans  Hof  og 
de  raadende  i  Riget",  „de  havde  været  Herrer  i  hele 
Kongens  Rige,  Alt  havde  de  befalet  og  foretaget  efter 

Forgodtbefindende".  Kong  Erik  havde  ophøiet  disse 
Adelsmænd,  havde  givet  dem  Rigdom  fremfor  alle  sine 
tro  Mænd,  havde  taget  dem  til  Hirdmænd  og  gjort  dem 
til  Landets  Ypperste  (patres  regni),  havde  ladet  dem 
raade  over  alle  Landets  Indkomster  og  Afgifter  og  blot 
forbeholdt  sig  Navnet  af  Konge,  og  dog  mente  disse 
Umættelige,  som  havde  Landets  Kjød  og  Marv,  at  do 
Intet  besad,  saalænge  de  ikke  tillige  havde  Kronen  (dia- 
dema  regni)  Ogsaa  hos  den  tydske  Digter  Rumelant 
hører  man  en  Gjenklang  af,  hvorledes  Kongen  havde 
gjort  sig  til  disse  Mænds  „Knægt",  givet  dem  Magt  og 
Ret,  og  dog  havde  de  myrdet  ham  ) : 

Ir  morder,  pruebet  iuwern  mort, 
wie  grosz  ein  mortlich  siinden  hort 
in  iuwern  kameren  hordet; 
seht,  iuwer  kiinik  was  iuwer  kneht, 
der  iu  gewalt  gab  unde  reht; 
den  håbet  ir  gemordet. 

Des  sit  er  immer  me  versmat,  von  allen  gnaden  vroude  los 

gescheiden; 

der  mort  ist  iuwer  heilvertrip: 
man  git  das  kriusze  uf  iuwern  lip, 
unt  slæt  iuch,  sam  die  heiden. 

Et  Bidrag  til  Belysning  af  de  Motiver,  der  foranledige 
Mordet,  pleier  man  endvidere  at  søge  i  Kong  Eriks 
Tilnavn.  Det  skal  angive  en  Egenskab  ved  hans 
Person,  og  særlig  har  A.  D.  Jørgensen  tolket  det  som 
Forføreren,  af  oldnordisk  glepja,  at  forføre.  Det  vilde 
være  et  nyt  Bidrag  til  Kundskab  om  Kongens  Karakter 
og  hans  Rygte,  dersom  der  var  tildelt  ham  et  Tilnavn 
pegende  hen  paa  Usædelighed.  Det  forekommer  mig 
dog,  at  allerede  sproglige  Grunde  kunde  vække  Be- 


1)  Ser.  VI.  287,  288,  290.  v.  der  Hagen,  Minnesinger 

III  68. 

tænkelighed  ved  at  tyde  hans  Navn  saaledes.  Dansk  og 
Svensk  have  ikke  et  Verbum  at  forføre  af  hgnende  Bod, 
og  de  have  h'gesaa  hdt  som  Oldnordisk  et  Substantiv 
Gleppmg  en  Forfører,  hvorimod  vi  i  Dansk  og  Svensk 
have  Udtrykket  at  gaa  glip,  Glæppesti  (feil  Vei),  i  svenske 
Love:  glopa  ordh,  Smædeord,  ubetænksomme  Ord.  Andre 
forklare  Glipping  som  den  Rasende,  af  glepsk  (et  saa- 
dant  Ord  anføres  af  Huitfeldt,  Moth  og  Kaikar.  men 
uden  Exempler)  —  eller  som  den,  der  glippede  (klippede) 
med  Øinene  —  eller  af  den  slette  Mønt,  Kongen  slog. 
Til  den  sidstnævnte  Tolkning  maa  bemærkes,  at  vi  ikke 
træffe  KJipinng  som  Navn  paa  en  Mønt  førend  i  det 
16de  Aarhundrede,  saa  at  denne  Forklaring  ganske 
sikkert  strax  maa  opgives. 

Under  alle  disse  Forsøg  har  man  imidlertid  glemt 
først  at  undersøge,  hvilken  den  rette  Form  for  Kongens 
Tilnavn  var.  Nu  er  det  saa,  at,  Hgesotn  andre  af  vore 
Kongers  Tilnavne,  kommer  dette  forholdsvis  sent  frem  i 
de  skrevne  Kilder.  Men  i  det  16de  Aarhundrede  mente 
man  aabenbart,  at  han  hed  Klipping.  Peder  Olsen 
kalder  ham  E.  Klepping  (II.  215);  Poul  Helgesen  E. 
Klipping  (Hist.  compendiosa  ed.  Lindenbruch);  Dansk 
Aarbog  1  158—1560:  E.  Klipping;  Henrik  Smith:  E.  Klip- 
ping (Rørdam,  Kildeskrifter  1.  562,  587);  Hamsfort:  E. 
Glepping  (I.  40),  Gleppinga  (I.  290,  296),  Glipping  (VII. 
174).  Andre  Kilder  fra  16de  Aarhundrede,  saaledes 
Anonymi  Historia  S.  Ganuti  ducis:  E.  Ghleppingh  (IV. 
247);  Historia  Ordinis  Fratrum  Minorum:  E.  Klepping 
(V.  613).  Fremdeles  i  meget  sene  Kilder:  E.  Gleppinga 
(VI.  643),  E.  Klipping  (VII.  160),  E.  Gleppinga  (VII.  168), 
Gleping  afvexlende  med  Glepping  (VII.  194,  223).  Saa- 
fremt  det  største  Tal  skal  være  det  afgjørende,  er  aaben- 
bart Klipping  det  rette  Navn  og  ikke  Glipping. 

Vi  kunne  tilmed  paavise,  naar  den  sidste  Form 
kommer   frem.     Ghr.   Pedersen    skriver  i  sin  danske 

Krønike:  „E.  som  kailis  klippingh  ...  de  kaliede  han- 
nem E.  klippingh",  men  i  Randen  hertil  har  Vedel  med 
Henvisningstegn  efter  ^kaldes"  tilskrevet  „Gleping  ob 
insaniam",  saaledes  som  man  kan  se  af  det  paa  Kongens 
Bibiiothek  bevarede  Haandskrift  (GI.  Kgl.  Sml.  828  Folio, 
jfr.  Saml.  Skr.  V.  448).  I  sin  Fortale  til  den  tredie  af 
Marsk  Stig  Viserne  siger  Vedel  da  ogsaa,  at  Kongen  hed 
Glepping,  „ikke  af  Klipping,  men  fordi  han  var  glepsker, 
det  er  rasende  og  afsindig,  og  foer  ilde  afsted  udi  alle 
sine  Raad  og  Daad".  I  Kraft  af  lærd  Tolkning  benytter 
Vedel  altsaa  Formen  Gleping,  medens  dens  traditionelle 
Form  var  Klipping. 

løvrigt  er  følgende  Sted  hos  Peder  Olsen  (Ser.  I. 
124)  oplysende:  „iste  dictus  est  Ericus  Gipping,  sic  enim 
habent  libri  antiqui".  Navnet  er  naturligvis  skrevet  eller 
læst  feil  af  Peder  Olsen  eller  hans  Forgænger;  Peder 
Olsen  har  jo  selv  paa  et  andet  Sted  kaldet  Kongen  E. 
Klipping,  og  at  Kongen  ikke  hed  Gipping  er  sikkert  nok. 
Men  Anledningen  til  denne  Misforstaaelse  falder  næsten 
i  Øinene.  Hvis  1  føres  for  nær  hen  til  G,  vil  det  grumme 
let  kunne  opgaa  i  G  og  forvandle  dette  til  et  G(Glip^=^ 
Gip).  Men  saaledes  fører  det  urigtige  Gipping  os  atter 
hen  til  Clipping. 

Vi  have  fremdeles  to  ældre  Kilder  end  de  foran 
nævnte.  I  Aarbøgerne,  der  gaa  til  1415,  fmde  vi:  E. 
dictus  Klipping  (I.  392),  og  Rimkrøniken  skriver  Erick 
Kleppingk.  Nu  staar  kun  een  Kilde  tilbage,  men  rigtignok 
ogsaa  en  Kilde,  som  man  formelt  set  kunde  kalde  den 
allerældste.  I  Aarbogen,  der  gaar  til  1317  (Ser.  II.  174) 
læses  nemhg: 

1286  occisus  est  Rex  E.  in  lecto  suo  in  nocte  Sanctæ 
Gecihæ,  inflictis  sibi  vulneribus  LVI,  in  Findorp  Juciæ 
juxta  Wiburgh,  qui  dicebatur  Glepping. 

Det  Tryggeste  er  dog  vist  aldeles  at  se  bort  fra 
denne  Kilde.    Den  findes  i  et  af  Stephanius'  Haand- 

skrifter  fra  I7de  Aarhundrede,  og  Afskriften  er,  som 
mange  Feil  i  Navne  udvise,  yderst  slet,  hvorfor  Langebek 
da  ogsaa  uden  videre  retter  Adskilligt  i  sin  Udgave  af 
Texten.  Men  selv  om  den  foreliggende  Afskrift  var 
rigtig,  viser  den  Maade,  hvorpaa  Bemærkningen  om 
Kongens  Tilnavn  paa  en  meningsløs  Maade  er  heftet 
til  ved  Sætningens  Slutning,  som  om  den  angik  Finderup, 
at  her  ikke  foreligger  en  oprindelig  Bestanddel,  men  en 
i  senere  Tider  gjort  Tilføielse  til  den  Efterretning  om 
Mordet,  som  Krøniken  indeholder  og  som  iøvrigt,  ligesom 
Krønikens  andet  Indhold,  væsenthg  er  et  Udtog  afRyd- 
aarbøgerne.  Ligeoverfor  alle  andre  Kilders  Udsagn  lider 
altsaa  denne  Kilde  af  saa  store  Mangler,  at  den  ikke 
kan  give  Vidnesbyrd  af  nogensomhelst  Vægt. 

Det  synes  saaledes  sikkert,  at  man  som  Udgangs- 
punkt for  Tolkningen  af  Kongens  Navn  maa  tage  Formen 
Klipping  (Klepping)  og  ikke  Glipping.  Hvad  betød  da 
Klipping  paa  Kong  Eriks  Tid ,  og  findes  det  ellers 
anvendt  som  Tilnavn?  Herpaa  maa  svares,  at  Klipping 
var  ikke  blot  i  Norden,  men  i  Tydskland,  hvorhen  det 
var  indvandret  fra  de  nordiske  Lande,  den  gængse  Be- 
nævnelse paa  et  klippet  Faareskind.  Saaledes  hedder 
det  i  en  Stettinsk  Toldrulle  fra  1270:  de  centum  pelli- 
bus  agnorum  quod  vocatur  clipping  (Stieda,  Revaler 
Zollbiicher,  Einl.  133),  og  det  forekommer  ligeledes  i 
flanderske  og  rhinske  Toldruller.  Klippingr  nævnes  i 
Graagaas  og  andre  gamle  'islandske  Kilder  (Diplom.  Isl. 
I.  164  (1100):  geldinga  klippingar).  I  en  svensk  Sko- 
mager-Skraa  1474  art.  18  (Klemming,  Skrå-Ordningar 
S.  19)  læses:  hwlkin  swa  som  siål  klippingh  for  nothskin, 
jfr.  art.  17,  19;  i  en  Kjøbenhavnsk  Vedtægt  af  1590:  enn 
skingkiortell  atf  wldsking  4  mare,  enn  skingkiortell  aff 
klippinger  372  mare  (Kbhvns  Dipl.  II.  443).  Men  stun- 
dom betegnes  ogsaa  den  afklippede  Uld  som  Klipping: 
wulle   de   ys  geheyten  clyppynk  (Schiller  &  Lubben, 

Mittelniederdeutsches  Worterbuch),  Peder  Syvs  Ordsprog : 
Gaardkone  skal  have  Klipping  og  ei  Bovuld. 

Saalænge  der  findes  et  velbekjendt  Ord,  som  svarer 
til  det  gamle  Navn,  forekommer  det  mig  urigtigt  at  ty 
til  aldeles  ubekjendte  Ord,  som  skulde  betyde  en  Rasende, 
en  Forfører,  En  der  klipper  med  Øinene  o.  s.  v.  Og  at 
dette  Ord  kunde  anvendes  som  Tilnavn  for  en  Mand, 
kan  bevises  ved  mange  Exempler.  En  Lybecker  Borger 
ved  Navn  Johannes  Glipping  opholdt  sig  saaledes  paa 
Kong  Eriks  Tid  i  England  (Liib.  Urkundenbuch  I.  Nr. 
329,  IL  Nr.  127;  jfr.  Hildebrand,  Rigisches  Schuldbuch 
57).  Paa  den  Tid  levede  ogsaa  i  Dortmund  Johannes 
Gleppinc,  og  i  det  14de  Aarhundrede  forekommer  dér  i 
Byen  Mænd  med  Tilnavnet  Glipping,  Gleppinc  meget 
hyppigt.  Denne  Families  Medlemmer  sade  jævnlig  i  By- 
raadet  (saaledes  1424  Herman  Gleppinck)  og  optraadte 
som  store  Handelsmænd  i  England  (Frensdorff,  Dort- 
munder Statuten  und  Urtheile  79,  129,  214).  Mulig  har 
Handel  med  „Klippinge"  givet  den  oprindelige  Anledning 
til  deres  Navn.  Den  Dortmundske  Familie  hedder  snart 
Klipping,  snart  Klepping,  saaledes  som  Kong  Erik.  Om 
Ordet  staves  med  i  eller  e,  er  aabenbart  ligegyldigt. 
Selv  den  klippede  Mønt  kan  forekomme  stavet  med  e 
(1523:  give  Kleppingen  ud  for  en  Skilling). 

Saavidt,  men  heller  ikke  længere,  kan  jeg  foreløbig 
komme!  Jeg  har  formentlig  kunnet  fastslaa,  at  Kongen 
hed  Klipping;  jeg  har  fremdeles  viist  dette  Ords  Betyd- 
ning paa  Kong  Eriks  Tid,  og  at  det  fandtes  andensteds 
som  Tflnavn.  Men  om  det  er  Kongens  Dragt,  eller  en 
Egenskab  ved  hans  Karakter,  eller  hans  Skjæbne,  der 
har  givet  Anledning  til  Tilnavnet  —  derom  veed  jeg 
Intet.  — 

Hermed  har  jeg  endt  den  lange  Vandring  gjennem 
Undersøgelser  af  forskjellig  Art.  Resultatet  af  disse  maa 
fastslaaes  saaledes,  at  Viserne  vel  ikke  give  den  historiske 

Virkelighed,  men  dog  heller  ikke  afvige  længere  fra  den, 
end  at  vi  godt  kunne  tænke  os  dem  digtede  i  de  nærmeste 
Aaringer  efter  Mordet.  At  Marsken  stilles  i  Forgrunden 
stemmer  fuldkomment  med  de  virkelige  Forhold  og  Sam- 
tidens Tro,  og  den  Tid,  da  Hjelm  havde  Horn,  har 
sikkert  grebet  dybt  ind  i  Folkets  Fantasi  hvorfor  hint 
Vers,  der  findes  i  Slutningen  af  to  af  Formerne  -),  er 
som  baaret  af  selve  Tidens  Stemning  og  Følelse: 

A  107.    B  37.    Bonden  gaar  paa  Marken 
og  dér  saar  han  sit  Korn  : 
„Hjælp  os  Gud-Fader  i  Himmerig, 
haver  nu  Hjelm  faaet  Horn!" 


^)  „Tempore  parricidarura  Hyelraensium"  staar  der  i  Vita 
B.  Nicolai  Arusiensis,  Ser.  V.  308.  Grundtvig  lader  i  sin 

folkelige  Udgave  (1882)  disse  Viser  ende  med  følgende  Vers: 

De  store  Ege,  i  Skoven  staa, 

naar  de  udi  Storm  omt'alde, 

da  slaa  de  neder  baade  Hassel  og  Birk 

og  andre  smaa  Ymper  med  alle. 

Dette  Vers  gaar  igjen  i  P.  Hansens  Litteraturhistorie,  N. 
Baches  Nordens  Historie  og  mange  andre  Steder,  og  hvis 
Skjønhed  var  det  samme  som  historisk  Adkomst,  var  det  jo 
paa  sin  rette  Plads.  Men  med  Middelalder  og  med  Folkeviser 
har  det  ikke  det  fjerneste  at  gjøre,  ikke  mere  end  et  Vers  af 
Oehlenschlager  eller  Hauch.  Det  falder  baade  i  botanisk  og 
i  almindelig  æsthetisk  Henseende  udenfor  Visestilen  og  er 
digtet  af  Anders  Sørensen  Vedel.  Han  er  ogsaa  Mester  for 
det  foregaaende  Vers  om  de  „Bønder  graa"  og  et  efterfølgende 
om  de  „fattige  Bønder"  (se  herom  mit  Andet  Foredrag  i  Den 
danske  Bonde  og  Friheden);  disse  to  Vers  staa  i  poetisk  Kraft 
langt  tilbage  for  det  nys  anførte,  men  i  historisk  Henseende 
ere  de  alle  lige  værdiløse  og  bør  dele  Skjæbne  som  Brødre. 
Grundtvig  erkjender,  at  Verset  om  de  store  Ege  ikke  horer 
hjemme  i  denne  Vise,  men  formoder  dog,  at  Vedel  har  taget 
det  fra  en  anden  Vise,  og  han  mener,  at  det  er  et  „ægte 
folkeligt  Vers". 

Dette  Vers  fra  Forførelsesviserne  svarer  mærkeligt  til 
Omkvædet  i  den  anden  Gruppe  Viser  (F  G) :  „Nu  stander 
Landen  i  Vaade".  Scenen  i  Laden  har  alle  Mærker  af 
en  ægte,  samtidig  Tradition  og  stemmer  i  det  Hele  godt 
med  de  historiske  Kilder.  Men  Digterne  af  disse  Viser 
have  tillige  grebet  Rygtet  om,  at  Forhold  i  Marsk  Stigs 
Familie  skulde  have  givet  Anledning  til  Mordet,  og  her 
have  de  da  udmalet  sig  Situationen  med  digterisk  Frihed. 
At  flyvende  Motiver  fra  andre  Traditioner  iøvrigt  ere 
blevne  benyttede,  er  vel  utvivlsomt.  Jeg  skal  til  Slut- 
ning paavise  dette  med  Hensyn  til  en  enkelt  Scene  i 
den  ene  Vises  Fortælling. 

A  59.    De  hisset  efter  Hjort  og  Hind 
og  lige  saa  efter  Raa: 
de  holdt  det  saa  længe, 
at  Dagen  den  monne  forgaa 

60.  Det  mælte  unge  Kong  Erik, 

ban  var  i  Huen  saa  ve:  **" 
„Hjælp  nu,  Gud  Fader  i  Himmerig! 
jeg  er  ud  af  min  Led," 

61.  Saa  saa  han  sig  saa  lidet  omkring 
udi  de  tykke  Ris; 

der  blev  han  vaer  et  lidet  Hus, 
der  brændte  baade  Hd  og  Lys. 

62.  Han  gik  sig  i  Huset  ind, 
han  var  i  Huen  saa  ve: 

der  stod  inde  saa  skjøn  en  Jomfru, 
som  nogen  Mand  vild  se. 

63     Han  tog  hende  listelig  i  sin  Arm, 
han  talte  til  hende  saa  brat: 
„Hør  I  det,  min  skjønne  Jomfru, 
I  sover  hos  mig  i  Nat !" 

64.    Det  da  svared  den  skjønne  Jomfru, 
saa  hjertelig  hun  lo: 
„Svar  Du  først,  Kong  Erik, 
den  Gjerning,  Du  haver  sidst  gjort!" 

65.    „Min  skjønne  Jomfru,  veed  I  det  saa  vel, 
saa  veed  J  ogsaa  mere : 
I  siger  mig  det,  min  skjønne  Jomfru, 
hvor  længe  mit  Liv  skal  være!" 

66    Det  da  svared  den  skjønne  Jomfru, 
saa  hjertelig  der  hun  lo: 
„Spørg  Du  ad  den  lidel  Krog, 
der  Dit  Sværd  hænger  paa." 

67.  Det  var  unge  Kong  Erik, 
han  efter  den  Jomfru  tog, 

hun  blev  borte  imellem  hans  Hænder, 
han  hende  aldrig  mere  saa.  - 

68.  Den  Stund,  den  Jomfru  hos  hannem  var, 
da  havde  han  Ild  og  Lys: 

saa  snart  som  hun  var  kommen  hannem  fra, 
han  stod  i  tykken  Ris. 

Det  er  en  vidunderlig  fantastisk  Skildring.  Kong  Erik 
træffer  i  Skovens  Tykning  et  Hus  og  mødes  med  en 
Jomfru,  et  forunderligt  Væsen,  der  kjender  Kongens 
Fortid  og  kan  sige  ham  den  Gjerning,  han  sidst  har 
bedrevet.  Nu  vil  Kongen  ogsaa  have  Fremtiden  at  vide, 
men  kun  et  spottende  Svar  og  en  Latter  møder  ham  — 
samtidig  svinder  Jomfruen  bort  mellem  hans  Hænder, 
Huset  hgesaa,  og  Kongen  staar  i  Skoven  i  Mørke.  Men 
sligt  et  Eventyr  var  oplevet  før. 

Balder,  Odins  Søn,  var  bleven  optændt  af  den  mest 
glødende  Kjærhghed  til  Nanna  —  fortæller  Saxo  i  Be- 
gyndelsen af  tredie  Bog  —  og  da  han  frygtede  for,  at 
Kong  Høther,  hvem  Nanna  elskede,  vilde  staa  hans 
Ønsker  mest  i  Veien,  besluttede  han  at  tage  Kongen  af 
Dage.  „Omtrent  paa  samme  Tid  foer  Høther  paa  Jagten 
vild  i  Taagen  og  traf  paa  nogle  Skov-Jomfruers  Hus. 
De  hilste  ham  ved  hans  rette  Navn,  hvorfor  han  spurgte, 
hvo  de  vare.  De  svarede:  det  er  efter  vort  Vink  og 
Varsel,  at  Krigslykken  mest  retter  sig,  idet  vi  tidt  usyn- 
lige ere  tilstede  paa  Valen  og  ved  hemmelig  Bistand 

skaffe  vore  Venner  det  gode  Udfald  efter  deres  Ønske. 
De  havde  Magt  og  Evne,  paastode  de,  til  at  hidføre 
Lykke  og  bringe  Ulykke,  og  de  fortalte  ham,  hvorledes 
Balder  ved  at  se  hans  Mælkesøster  Nanna  i  Badet  var 
bleven  optændt  af  heftig  Kjærlighed.  Det  Raad  vilde 
de  give  ham,  at  han  ikke  angreb  Balder  med  Vaaben, 
skjøndt  han  vel  fortjente  et  grundigt  Had,  thi  han  var 
en  Halvgud,  oprunden  af  en  hemmelig  himmelsk  Sæd. 
Men  da  de  havde  talt  dette,  opløste  Huset  sig  til  Intet, 
og  Høther  fandt  sig  pludselig,  ene  og  husvild,  midt  paa 
Marken  under  aaben  flimmel.  Mest  maatte  han  undre 
sig  over  Jomfruernes  hastige  Flugt.  Stedets  forandrede 
Udseende  og  Husets  skuffende  Væsen  og  Skin.  Han 
vidste  saaledes  ikke,  at  hvad  der  var  hændt  ham,  kun 
var  idel  Kogleri  og  Gjøglespil". 

Saaledes  havde  Kong  Høther  paa  et  Tidspunkt,  da 
man  stræbte  ham  efter  Livet,  paa  en  Jagt  i  Skoven 
truffet  Jomfruer,  der  kjendte  Fortiden  og  vidste  Besked 
om  Fremtiden,  og  det  var  gaaet  ham  som  Kong  Erik, 
at  pludselig  vare  Pigerne  borte,  Huset  forsvundet,  og 
Kongen  stod  ene  under  den  aabne  Himmel.  At  der  er 
en  stærk  Lighed  tilstede  med  Visens  Fortælling  om 
Kong  Erik,  kan  sikkert  ikke  bestrides.  Man  kunde  jo 
endog  sige,  at  Høther  og  Erik  (Hotherus,  Ericus)  i  lige 
saa  høi  Grad  ere  Navnefættere  som  Erik  og  Ermanrik. 
Det  er  imidlertid  ingenlunde  min  Mening  at  ville  paa- 
staa,  at  Visen  har  laant  af  Saxo;  jeg  vil  kun  pege  paa, 
hvorledes  aabenbart  et  gammelt  Motiv  er  blevet  be- 
nyttet af  Digteren,  men  rigtignok  paa  en  saa  genial 
Maade,  at  det  er  blevet  hans  Eiendom.  Det  er  gaaet 
med  denne  Scene  netop  som  med  Motivet  angaaende 
de  om  Søndagen  snørede  Ærmer,  som  Dagmarvisen 
har  benyttet. 

I  Fortsættelse  af  mine  Undersøgelser  over  Navnet  Glip- 
ping  og  til  Forsvar  for  den  af  mig  benyttede  Form  M  e  n  v  e  d. 

skal  jeg  fremsætte  nogle  Studier  over  dette  Navn.  Jeg  har 
i  det  Foregaaende  skrevet  Menved,  som  næsten  alle  Danske 
skrive  og  længe  have  skrevet.  Kun  Eigsarkivar  A.  D.  Jør- 
gensen har  i  senere  Tid  skrevet  Menvæt,  idet  han  hævder, 
at  Tilnavnet  svarer  til  det  islandske  »meinvættr«.  en  Meen- 
vætte,.  et  Uhyre.  I  den  Biografi  af  Kongen,  som  jeg  for  nogle 
Maaneder  siden  skrev  i  C.  Brickas  Dansk  Biografisk  Lexikon, 
udtalte  jeg  mig  imod  denne  Tydning  i  nogle  faa  Linier,  idet 
jeg  agtede  nærmere  at  redegjøre  for  Navnet  i  dette  Arbeide. 
Imidlertid  har  Jørgensen  taget  til  Orde  imod  min  Udtalelse 
i  det  sidst  udkomne  Hefte  af  Historisk  Tidsskrift  (6te  Kække 
II.  706  f.). 

Den  oprindelige  Form  af  Navnet  kan  man  let  finde;  der 
er  i  det  Hele  kun  een.  Jeg  kan  begynde  med  at  anføre  den 
Kapellan  Nicholaus  dictus  Menwet,  som  forekommer  1282 
(Ser.  VI.  434).  Som  Tilnavn  for  Kongen  forekommer  det 
første  Gang  i  den  Lundske  Gavebog,  hvor  Indforsien  er  sket 
i  den  første  Trediedel  af  det  14de  Aarhundrede,  altsaa  sam- 
tidig med  eller  lige  efter  Kongens  Død:  Menveet  (Weekes 
Udgave  S.  289).  Jeg  skal  anføre  de  øvrige  Kilder  nogen- 
ledes i  Tidsfølge.  Ryd  Aarbøger:  Menewet  (I.  170).  Aar- 
bøgerne -1313:  Menwet  (IV.  25).  Aarbøgerne  -1317:  Menveet 
(II.  174).  Yngre  Lundske  Gavebog:  Mennewet  (IV.  61). 
Rimkrøniken:  Menwet.  Chr.  Pedersen:  Menued  (Skrifter  V. 
451),  Peder  Olsen:  Menwet  (I.  127,  130,  190.  IL  215,  258. 
V.  422),  Mænvet  (I.  128j.  Poul  Hclgesen:  Memwidt  (Hist. 
comp.  39).  Henrik  Smith:  Menduit,  Mendued  (Rørdam, 
Kildeskrifter  I.  588  f.).  Hamsfort:  Menveta  (I.  40,  294, 
302,  304.  VII.  174).  Sene  Kilder:  Mendved  (VIL  194), 
Menvit,  Menweth  (VI.  627),  Menveta  (VI.  644). 

Saaledes  er  der  ikke  mindste  Tvivl  om,  at  den  rette 
Form  er  Menvet  eller  Menveet.  Naar  Jørgensen  nu  tilføier: 
»Hamsfort  bruger  den  middelalderlige  Form  Menvetæ,  hvis 
Endelse  er  langt  ældre  end  hans  Tid«  —  da  har  jeg  al 
Grund  til  at  undre  mig.  Thi  man  kan  dog  vel  ikke  lade 
en  Genitiv-  eller  Dativform  af  en  latinsk  Oversættelse  af  et 
dansk  Navn  optræde  som  dansk  Navneform. 

Naar  Hamsfort  skriver:  cognomen  habuit  Menvetæ, 
(Cato  habebat  cognomen  sapientis,  siger  Cicero),  voluntatem 
regis  Erici  Menvetæ,  regi  Erico  Menvetæ  promittit,  da  er 
det  selvfølgelig  Genitiv  og  Dativ  af  Menveta,  som  er  en 
latinsk  Oversættelse  af  Menvet.  Saaledes  bærer  jo  Hamsfort 
sig  overalt  ad.  Han  skriver  Ericus  Eigota,  Canutiis  Lavar- 
dus,  Ericus  Emuna,  Erlingus  Scacbus,  Ericus  Cleppinga  osv., 
men  i  Genitiv :  Erici  Emunnæ  copias,  Canutus  Erici  Eigothæ 
filius.  Herpaa  er  der  over  et  Par  Tusinde  Exempler  bos 
Hamsfort.  Og  han  angiver  desuden  selv,  bvad  Ordet  bedder 
i  Nominativ  Ericus  Menueta;  Erici  filius  (S.  40),  bvilken 
Form  ogsaa  fremgaar  af  Ablativen:  ab  Erico  Menveta  con- 
cessa  (S.  304).  At  Forholdet  er  saaledes,  derom  have  For- 
fatterne af  Eegistret  til  Scpiptores  da  ikke  heller  været  i 
mindste  Tvivl.  Følgelig  kjender  ogsaa  Hamsfort  alene  Formen 
Menvet. 

Hvad  nu  Udtalen  af  Menvet  angaar,  er  der  formentlig 
al  Grund  til  at  antage,  at  første  Stavelse  bar  havt  aaben 
Vokal  og  ikke  været  udtalt  som:  Meen.  Den  findes  nemlig 
aldrig  stavet  meen^  hvorimod  den  anden  Stavelse  som  Mod- 
sætning netop  nogle  Gange  skrives  veef.  Havde  iiian  havt 
Tanken  henvendt  paa  Meen,  Skade,  havde  man  dog  vel  i  det 
Mindste  en  enkelt  Gang  blandt  de  mango  stavet  det  paa 
denne  Maade,  som  det  findes  i  Romanerne,  eller  man  havde- 
dog  vel  en  Gang  imellem  skrevet  i  jydsk  Form  mien,  hvilket 
findes  allerede  i  Flensborg  Stadsret  og  desuden  i  Romanerne. 
Naar  der  endelig  i  den  yngre  Lundske  Gavebog  findes 
Mennewet,  hos  Peder  Olsen  Mænvet,  i  Poul  Helgesens  Krø- 
nike endog  Memvidt,  saa  tror  jeg,  at  der  er  bragt  en  god 
Del  Sandsynlighed  til  Veie  for,  at  første  Stavelse  har  havt 
aaben  Vokal  og  ikke  udtaltes:  Meen. 

Den  anden  Stavelse  skulde  ifølge  Jørgensen  være: 
Vætte.  Denne  Form  findes  jo  imidlertid  aldrig:  hverken 
Menvætte  eller  Menvæt  forekommer.  Og  imod,  at  der  i 
Formen  Menvet  skulde  ligge  en  Vætte  skjult,  taler,  at  et 
saadant  Væsen  i  mindst  ligesaa  mange  Tilfælde  hedder  i 
Middelalderen  vette   og  ikke  vet,   hvilken  Form  dog  Jyder 

samt  Poeter  i  Rimnød  benytte.  Under  saadanne  Forhold 
vilde  det  være  høist  besynderligt,  om  Kongens  Navn  aldrig 
skulde  være  blevet  stavet:  Vette,  Vætte,  Vætt,  Væt,  Vat, 
men  alle  disse  Former  glimre  ved  haardnakket  Fraværelse. 
Dertil  kommer,  at  Ordet  Men-vætte  mig  vitterligt  aldrig  fore- 
kommer paa  Dansk  —  Jørgensen  har  da  heller  ikke  fundet 
noget  Exempel  derpaa  —  men  er  islandsk,  norsk  og  færøisk 
(se  Lyngbye,  Færøiske  Quæder  549:  raajnvitti).  Og  endelig 
maa  det  tilstaaes,  at  det  er  meget  overraskende,  om  en 
Mand  af  Erik  Menveds  Karakter,  Sæder  og  Vandel  skulde 
have  faaet  som  landgængs  Tilnavn:  et  Uhyre,  og  at  dette 
umiddelbart  efter  hans  Død,  medens  hans  Minde  levede  frisk 
mellem  Folk,  skulde  være  nedskrevet  af  Kannikerne  i  Lund 
saaledes:  »Erik  Meen-Vætte,  den  alvorlige  Mand  og  store 
Landestyrer«  (E.  M.  austerus  vir  et  magnus  rector).  Det 
maa  da  i  alt  Fald  kaldes  contradictio  in  adjecto!  Vi  staa 
her  ved  det  lidet  Rimelige.  Af  disse  mange  Grunde  fore- 
kommer denne  Tolkning  mig  at.maatte  forkastes. 

Jeg  veed  saaledes  ingen  anden  Udvei  end  at  vende  til- 
bage til  den  gamle  Tydning,  at  her  sigtes  til  et  af  Kongens 
Yndlingsudtryk,  Eden  eller  Udraabet:  Menvet.  At  en  Mands 
Mundheld  kan  blive  hans  Tilnavn,  er  ikke  ubekjendt,  Lappen- 
berg  henviser  saaledes  til  Bairerhertugen  Henrik  Jasomirgott : 
Jørgensen  og  Andre  have  paa  forskjellig  Maade,  men  ad 
denne  Vei,  tydet:  Atterdag.  Og  vel  beset  tale  netop  Navnets 
Former  for,  at  her  sigtes  til  Eden. 

Hvorledes  Eden  eller  Udraabet  Menvet  skulde  tydes, 
enten  som:  »ved  Mænd«,  eller  som:  »Mænd  veed«,  derom 
var  jeg,  da  Jeg  skrev  Artiklen  i  »Biografisk  Lexikon«  endnu 
usikker;  bl.  A.  af  Hensyn  til  den  knappe  Plads  omtalte  jeg  kun 
den  sædvanligt  fremsatte  Tolkning:  »ved  Mænd«.  Jørgensen  har 
hertil  bemærket,  at  omkring  1300  hed  ved  vith  og  ikke  vet, 
hvilket  er  fuldkommen  rigtigt;  kun  maa  man  stadig  huske 
paa,  at  en  Ed  altid  bliver  slidt  —  man  skriver  saaledes 
ingensinde  saa  Gud,  men  sgu  —  og  at  der  endvidere  slides 
paa  et  Tilnavn.  Det  er  imidlertid  ganske  ligegyldigt;  jeg  er 
nu  fuldkommen  paa  det  Rene  med,  at  Fortolkningen  af  Eden 


296 


Menvet. 


ene  kan  være:  »Mænd  veed«,  hvilken  Tydning  Jørgensen 
ikke  har  bemærket. 

Jeg  skal  begynde  med,  til  Oplysning  om,  hvor  almindeligt 
dette  Udbrud  var  i  Middelalderen  og  i  hvilke  Former  det 
forekommer,  at  hidsætte  en  Del  Exempler: 

Ivan  Løveridder  (I)  2930:  saa  mendh  wedh,  tbet  gaar  saa. 

„  4079:  ney,  wed  mend,  jech  gier  ey  sa. 

„  4338:  jaa,  wed  men,  safidæ  han. 

„  4878:  ney,  mæn  vedh,  thet  gaar  ey  saa. 

„  6222 :  jaa,  wed  men,  sanneligh. 

„  (II)  501 :  mænwith  sagde  Her  Ywan. 

„  1162:  videe  men  thu  siger  icke  sath. 

„  2604:  ja  vitmen  thet  gor  mech  soa. 

Frederik  af  Normandie    872:  men  wedh,  thet  skal  ræth  weræ, 

„  2077:  mend  wed,  thet  skal  væræ,  jaa! 

Flores    601:  men  wedh,  saffde  the  bodhe  reth. 

1361:  wed  thet  mend  jeg  war  eij  glad. 
Laurin  604:  wed  mend,  nw  skalt  thu  Didrik  bidhe! 
Grrundtvig  Nr.  86  A18:  saa  men  wed,  skønne  frw  Mergrette  I 
„        Nr.  199  c  31:  saa  m-end  weed,  Lauy  Peedersenn ! 
„        Nr.  298  E30:  som  mennd  ved,  danerkonngenn! 
„        Nr.  298  G 43:  saa  mennd  wed,  uunge  Willom! 
„         Utrykt  136  (jfr.  foran  S.  21):  som  menn  wid,  stolten 

Elselille. 

Af  flere  af  disse  Former  bliver  det  klart,  at  Paakaldelsen 
lyder  »Mænd  veed«.  Anderledes  kunne  nemlig  ikke  Formerne 
»video  men«  og  »wed  thet  mend«  tydes.  Paa  samme 
Maade  sige  vi  jo:  »Gud  veed,  at  jeg  gjorde  mig  al  mulig 
Umage«  og  Lignende;  jfr.  følgende  Vers  af  Ivan  Løveridder 
(II)  1344: 

Gudwet  jomfru  thet  skul  læ  i  høræ, 
jech  vil  thet  storlige  gerne  gøræ. 

Saaledes  undgaar  man  ogsaa  den  Besynderlighed,  at  det 
styrede  Ord  skulde  staa  foran  Præpositionen.  Paa  denne 
Maade  har  Fritzner  tolket  den  oldnorske  Form  i  sin  Ordbog 
(ved  ma5rj :  »menn  veit  (ikke  vitu!)  forekommer  ofte  indskudt 
i  Talen  som  en  Forsikkring  om  Sandheden  af  dens  Indhold. . 
ogsaa  veit  menn..  (}at  veit  menn.« 

Der  bliver  derefter  kun  tilbage  at  undersøge,  om  For- 
merne af  Kongens  Navn  svare  til  Eden,  og  her  vil  det  sees, 
hvorledes  de  to  ældste  Former  netop  have  Menveet.  I  den 
almindelige  Form  Menvet  svarer  vet  fuldkommen  til  Præsens 
af  vitæ,  jfr.  Skaanske  Lov  VII.  13:  at  han  uet,  Valdemars 
Sjæll.  Lov  I.  16:  thær  men  vet  ey  til  skiæls,  og  alle  de 
Afvigelser,  som  iøvrigt  forekomme,  gjenfindes  i  den  oven 
-anførte  Liste  over  Paakaldelsen  i  Middelalderens  Digtning. 

Saaledes  tror  jeg  at  have  skabt  ikke  lidt  Sandsynlighed 
for  hvorledes  Kongens  Tilnavn  skal  forstaaes.  Jeg  skal  kun 
tilføie  Eet.  Jørgensen  udtaler:  »Jeg  skal  for  mit  Vedkom- 
mende selvfølgelig  gjerne  opgive  min  Skrivemaade,  hvis  der 
kan  føres  Bevis  for,  at  en  anden  er  rigtigere«.  Her  er  en 
Forskjel  mellem  Jørgensens  og  min  Opfattelse.  Jørgensen 
har,  uagtet  Formen  Menvæt  aldrig  forekommer  i  Kilderne,  i 
flere  Aar  skrevet  Menvæt,  fordi  han  har  ment,  at  saaledes 
burde  Navnet  forstaaes.  Jeg  har  længe  været  paa  det  Kene 
med,  at  Glipping  er  en  urigtig  skreven  Form,  men  jeg  har 
iilligevel  ingensinde  benyttet  Formen  Erik  Klipping  (heller 
ikke  i  Biografisk  Lexikon),  uagtet  jeg  herfor  kunde  paaberaabe 
mig  saa  godt  som  alle  Kilder.  Jeg  mener  nemlig,  at  der 
bør  hengaa  en  vis  Tid,  i  hvilken  en.  saadan  foreslaaet  Berig- 
tigelse eller  Tydning  prøves  og  drøftes,  og  at  man  let  for- 
volder Skade  ved  at  ville  tvinge  den  frem  overalt,  hvor  man 
skriver.  Hvis  jeg  har  Ket  i  den  foranstaaende  Undersøgelse, 
har  Anders  Sørensen  Vedel  saaledes  igjennem  flere  Aarhun- 
dreder  paabyrdet  os  den  falske  Form  Glipping,  og  en  Gj en- 
tagelse  af  noget  Saadant  synes  jeg  ikke  kan  være  ønskelig. 


7.    Nr.  156  Niels  EbbesøD. 

Hvis  man  skulde  nævne,  hvilken  Vise  der  har  bragt 
de  Danske  mest  Glæde,  maatte  det  sikkert  være  Visen 
om  Niels  Ebbesøn.  Den  giver  en  Skildring  af  Begiven- 
heden i  Randers  den  1ste  April  1340,  der  ikke  blot 
levende  tiltaler  vor  nationale  Følelse,  men  som  virker 

ved  en  indre  Sandsynligheds  Magt  og  en  mærkelig 
talende  Anskuelighed,  hvorhos  den,  hvad  der  er  vitter- 
ligt for  Alle,  ikke  har  nogen  Kilde  imod  sig,  der  kunde 
bestemt  bestride  dens  Rigtighed.  Vi  gribes  uvilkaarligt 
af  den  Tro,  at  den  Stemning,  der  raader  i  den,  maa 
svare  til  den  Følelse,  som  herskede  umiddelbart  efter 
Begivenheden. 

Men  vi  bør  selvfølgelig  ikke  blive  staaende  ved 
denne  umiddelbare  Paavirkning;  vi  bør  undersøge  nær- 
mere Visens  Forhold  til  de  andre  historiske  Kilder. 

Det  første  Punkt,  som  maa  gjøres  til  Gjenstand  for 
Betragtning,  gjælder  det  almindelige  Standpunkt,  som 
Visen  indtager  ligeoverfor  Niels  og  hans  Bedrift. 

Rigsarkivar  A  D.  Jørgensen  har  tidligere  udtalt  og 
for  nylig  igjen  hævdet,  at  „ligesom  Fortællingen  om 
Marsk  Stig  under  de  langvarige  Kampe  mellem  Kronen 
og  de  jydske  Stormænd  gav  Anledning  til  en  storslaaet 
Ridderdigtning,  hvis  Formaal  var  at  forherhge  Adelens 
stolte  Uafhængighed,  saaledes  tages  Drabet  i  Randers  til 
Indtægt  for  den  samme  Samfundsopfattelse.  Niels  Ebbe- 
søn blev  en  kjæk  Talsmand  for  Ridderens  Ret  overfor 
sin  Herre;  det  patriotiske  i  hans  Daad  tabtes  saa  godt 
som  helt  af  Syne,  medens  Undsigelsen  og  Selvtægten 
blev  Handlingens  Midtpunkt".  „Det  historiske  Emne  er 
tilfældigt;  Grev  Gert  er  her  ikke  Landets  Svøbe  som 
Holstener,  han  er  Repræsentant  for  Fyrstemagten  over- 
for Herrevælden".  (Bidrag  til  Nordens  Historie  i  Middel- 
alderen 142;  Artiklen  Niels  Ebbesøn  i  C.  Brickas  Dansk 
Biografisk  Lexikon  ^)). 


^)  Til  de  dér  anførte  Behandlinger  af  Niels  Ebbesøns 
Historie  — C.Olsens,  Thisets,  Rosenørns  og  Jørgensens —  bør 
føies  som  den  egentlige  Hovedkilde  Svend  Grundtvigs  om- 
fattende, indtrængende  og  kritisk  ypperlige  Fremstilling  af 
Niels  Ebbesøn  og  hans  Gjerning  i  Danmarks  gamle  Folke- 
viser III.  476—542. 

Denne  Opfattelse  tror  jeg  ikke  holder  Stik.  Mange 
cif  Visens  Vers  tale  imod  den.  Man  maa  huske  paa, 
hvorledes  Tilstanden  i  Virkeligheden  var  ved  Begyndel- 
sen af  1340.  Det  gjærede  rundt  om  i  Jylland,  det  hol- 
stenske Tryk  føltes  som  ulideligt,  og  Grev  Gert  indsaa 
Nødvendigheden  af  at  føre  en  Hær  op  i  Landet.  Naar 
man  med  disse  historiske  Forhold  for  Øie  læser  de 
første  29  Vers  af  Visen,  vil  man  se,  at  det  virkelig  er 
Danmark,  hvorom  Kampen  gjælder: 

A  1.    Greven  drog  i  Dannemark  ind, 

hannem  fulgte  saa  fager  en  Skare: 
fire  Bannere  og  firsindstyve, 
hvo  turde  imod  hannem  stande! 

2.  Greven  skulde  til  Randers  ride, 
og  did  lod  han  sig  raabe : 

og  det  var  hannem  for  lange  spaaet, 
han  skulde  sit  Liv  der  tabe. 

3.  Ikke  vilde  han  det  lade  fordi, 
end  vilde  han  det  friste ; 

Riddere  og  Svende,  Bønder  og  Bomænd, 
dennem  vilde  han  hjemme  gjæste. 

I  klare  Træk  er  her  tegnet,  hvorledes  det  gjaldt  et 
voldsomt  Slag  imod  alt,  hvad  der  hed  Dansk,  Høi  og 
Lav.  Saa  sendte  Greven  Bud  til  Niels  Ebbesøn  og  gav 
ham  Leide.  Niels  mødte  da  ogsaa  ved  Randers  Strand, 
og  Greven  tager  ham  i  Forhør:  „Hvor  staar  Huen  i 
Nørre-Jylland?  og  hvor  lider  Frænder  Dine?"  Gert  har 
erfaret,  at  Niels  den  foregaaende  Dag  var  redet  til 
Hr.  Bugges  Gaard  med  Flundred  Mænd  i  Plade,  men 
Niels  erklærer  det  for  en  Usandhed,  han  havde  ikke 
havt  mer  end  40  Karle  med  sig.  Greven  klager  over 
det  almindehge  Frafald: 

17.    „Her  Bugge  han  haver  mig  undsagt, 
og  saa  hin  unge  Poul  Glob: 


300 


Grev  Gert  og  Niels  Ebbesøn. 


Her  Anders  Frost  er  og  en  af  dem 
og  er  fremmerst  i  det  Raad. 

18.  End  flere,  jeg  haver  til  Villie  været, 
de  ville  mig  nu  forsmaa: 

I  lide  fast  paa  Hr.  Bugges  Raad, 
I  siger,  hvor  det  vil  gaa?'' 

19.  „Hr.  Bugge  veed  jeg  Intet  af, 
hvad  som  han  vil  gjøre: 

Anders  Frost  haver  været  Eders  Tjener  saa  tro, 
aldrig  skal  I  Andet  spørge." 

En  stor  Del  jydske  Herremænd  have  altsaa  løssagt  sig 
fra  Gerts  Tjeneste,  men  paa  Gerts  Klage  derover  svarer 
Niels  Ebbesøn  spottende,  at  en  Svend  har  Lov  at  tjene 
hvem  han  vil.  Niels  Ebbesøn  undviger  altsaa  Grev 
Gerts  Klage  eller  Beskyldning,  han  dreier  Svaret  drillende 
over  paa  det  juridiske  Standpunkt  om  hvad  der  er  en 
Ridders  og  en  Svends  Ret.  Det  er  selvfølgelig  ikke 
dette  Spørgsmaal,  som  Grev  Gert  vil  drøfte,  hvorfor 
han  afbryder  brat:  „Niels  Ebbesøn,  Du  taler  mig  fast 
imod,  og  Du  snakker  altfor  længe".  At  den  Vending, 
som  Niels  giver  Samtalen  kun  er  en  Udflugt  og  et 
Drilleri,  fremgaar  jo  ogsaa  af  at  Hr.  Bugge  har  meget 
mere  end  opsagt  Tjenesten;  han  har  undsagt  Greven. 
A.  D.  Jørgensen  træffer  derfor  kun  Sagens  formelle 
Side,  naar  han  skriver:  „Visen  opfatter  ikke  Niels  Ebbe- 
søn som  Frihedshelt;  hvad  han  gjør,  sker  fordi  han  er 
fornærmet  og  uden  Grund  er  bleven  fredløs;  han  vilde 
have  Ridderens  Ret  til  at  tage  Tjeneste  og  tage  Orlov 
efter  eget  Tykke,  det  kunde  Greven  ikke  taale  at  høre, 
og  derfor  undsagde  de  hinanden".  Af  Alt,  hvad  der  er 
berettet  og  sagt  i  Visen,  fremgaar  jo  dog  aldeles  utvivl- 
somt, at  Sammenkomsten  dreier  sig  om  langt  mere. 
Greven  vil  ikke  finde  sig  i  at  svigtes  af  Jyllands  Store 
og  vil  ikke  taale,  at  de  arbeide  imod  ham.  Dersom 
Visen  vilde  skildre  den  enkelte  Ridders  Frihed  og  Selv- 

stændighed,  hvorfor  lader  den  da  ikke  Niels  staa  som 
Hovedmanden,  der  selv  opsiger  sin  Tjeneste,  medens 
det  her  er  Gert,  som  jager  ham  bort;  hvorfor  skulle  vi 
da  høre  om  alle  de  mange,  der  have  forladt  Grev  Gert? 
Og  er  det  ikke  besynderligt,  at  deres  Samtale  skal  dreie 
sig  om  Personer,  der  helt  staa  udenfor  Visen,  naar  den 
ikke  angaar  Landet  og  de  Danske  i  Almindelighed? 

Jeg  kan  altsaa  ikke  indse  andet,  end  at  Visen  netop 
fortæller  om  Niels  som  den,  der  paa  lignende  Maade 
som  flere  andre  Herremænd  var  træt  af  Grevens  Vælde 
og  vilde  byde  ham  Stangen.  Hvis  man  vilde  forlange, 
at  Visen  udtrykkelig  skulde  tale  om  „Fædrelandets" 
Nød  og  om  Niels  som  „Danmarks  Befrier",  vilde  man 
stille  et  Krav  ti]  denne  Vise,  som  ingensomhelst  Vise 
fra  Middelalderen  vilde  kunne  opfylde.  Viserne  beskjæf- 
tige  sig  ikke  med  det  Almene,  men  med  det  Enkelte, 
det  Konkrete,  og  den  enkelte  Mands  Optræden  imod 
Landets  Underkuer  opfatter  Visen  paa  ret  Visemaade 
som  en  national  Reisning  mod  det  Udenlandske.  Der- 
imod er  Begrebet  Fædreland,  som  foran  paavist,  uomtalt 
i  Viserne.  Men  endelig  taler  jo  for  den  her  forsvarede 
Opfattelse  det  berømte  Vers  A  68,  B  58,  D  52 : 

Saa  gjæsted  han  en  Kjærling, 
hun  havde  ikkun  to  Leve: 
den  ene  gav  hun  Niels  Ebbesøn, 
for  han  slog  den  kullede  Greve. 

Det  er  dog  vel  klart,  at  hin  Kjærling  ikke  takkede  Niels, 
fordi  han  havde  hævdet  Ridderens  Frihed,  derimod  for 
at  han  havde  friet  alle  Danske,  Ridderne  og  de  Ringeste, 
for  et  utaaleligt  Tyranni.  A.  D.  Jørgensen  vil  bortfjerne 
Verset  ved  at  sige,  at  det  vist  har  hørt  til  en  anden 
Vise,  som  har  besunget  Begivenheden  mere  som  en 
stor  Folkebevægelse,  men  da  Verset  findes  i  tre  Former 
af  de  fire  fuldstændige,  som  haves,  maa  det  siges  i 

hvert  Fald  at  være  voxet  mærkelig  godt  og  tidligt  sam- 
men med  Visen,  og  jeg  kan  ikke  skjønne,  at  man  uden 
Vilkaarlighed  kan  fjerne  det. 

Derfor  forekommer  Visens  Aand  mig  aldeles  at 
svare  til,  hvad  de  historiske  Kilder  berette  om  Nielses 
Bedrift.  At  Grev  Gert  havde  store  Tanker  om  nu  at 
knuse  Danmark,  at  hævne  sig  for  al  Modstand  og  at 
blive  Eneherre,  det  udsige  de  allerbedste  Kilder.  I 
Thomas  Gheysmers  Krønike  staar  der,  at  Greven  vilde 
tilintetgjøre  den  jydske  Adel  og  tildele  sine  Tydskere 
Landet  („intendens  totam  nobilitatem  Jucie  exstirpare  et 
illam  terram  suis  Teutonicis  assignare").  Fortsættelsen 
af  den  sjællandske  Krønike  tillægger  ham  den  Hensigt 
at  ville  „underlægge  sig  Danmark  og  flere  Riger". 
Bremer  Præsten  skildrer  ham  som  „overvindende  og 
underlæggende  sig  Alt".  Da  beslutter  en  Mand  „hvem 
Fædrelandets  Frihed  laa  i  høieste  Grad  paa  Hjerte" 
(patriæ  libertatis  studiosissimus)  at  redde  Landet,  saa- 
ledes  siger  Krøniken,  der  ender  1415  (Ser.  I.  395). 

Selv  om  der  nu  i  Landet  har  været  adskillige 
Adelsmænd,  som  fandt,  at  Tiden  var  kommen  til  at 
bryde  med  Grev  Gert,  saaledes  som  Visen  siger,  er  der 
dog  kun  een  Mand,  som  kraftigt  og  hurtigt  kaster  Broen 
af  og  som  kommer  Grev  Gert  i  Forkjøbet.  Niels  Ebbe- 
søn staar  ene  i  sin  Beslutning  om  at  dræbe  Greven. 

A.  D.  Jørgensen  vil  rigtignok  hævde,  at  Overfaldet 
paa  Grev  Gert  byggede  paa  en  almindehgere  Sammen- 
sværgelse af  jydske  Adelsmænd;  „den  samtidige  lybske 
Krønike  lægger  ikke  Vægt  paa  Niels  Ebbesøns  Navn, 
men  siger,  at  Greven  faldt  for  en  Sammensværgelse  af 
henved  60  stedkjendte  Mænd;  en  dansk  Krønike  har 
det  bestemte  Tal  47".  Dette  kan  jeg  ikke  finde  stem- 
mende med  Kilderne.  Krøniken  fra  Lybek  udtaler,  at 
da  „de  Danske  hørte,  at  Greven  var  kommen  sig  [af 
sin  Sygdom],  da  samlede  sig  af  dem  hen  ved  60  listige 

Mænd;  de  kom  til  Randers  Lørdag  Aften  før  Judica  me 
[1ste  April]"  Her  tænkes  ikke  paa  60  Sammensvorne, 
men  paa  samtlige  Deltagere  i  Nielses  Daad,  ham  selv, 
hans  Ledsagere  og  Følgesvende,  netop  som  Thomas 
Gheysmers  Aarbøger  sige,  at  Niels  med  47  Mænd  i  sit 
Følge  trængte  ind  i  Byen-)  (habens  secum  tantmu  47 
socios  intravit).  Naar  fremdeles  Jørgensen  anfører,  at 
ved  Forliget  i  Spandau:  Junker  Valdemar  lover  ikke  at 
forsvare  „dem,  som  myrdede  Grev  Gert",  maa  man 
huske  vel  paa,  at  dette  Brev  er  udstedt  ikkun  tre  Uger 
efter  Drabet  (22de  April),  da  man  ikke  vidste  noget 
nærmere  om,  hvor  mange  der  havde  deltaget  i  Gjer- 
ningen, og  da  man  nærede  Mistanke  mod  Flere.  Saa- 
ledes  sigtedes  Hertug  Valdemar  for  at  have  været  Med- 
vider, men  han  fralagde  sig  det  med  Ed. 

I  denne  Sammenhæng  kan  heller  ikke  paaberaabes 


')  Detraar:  do  sammelden  sic  erer  wol  sestich  kundighe 
man.  Jørgensen  oversætter  kundighe  ved  stedkyndige;  men 
jeg  finder  ikke  nogen , Grund  til  denne  begrænsende  Forstaaelse. 
Kundich  betyder  ganske  vist  kyndig,  vidende,  men  Schiller  & 
Liibben,  Mittelniederdeutsches  Worterbuch.  har  flere  Exempler 
paa  Kundicheit  i  Betydning  Klogskab,  List  (ofte  i  ond  Betyd- 
ning); paa  Høitydsk  findes  ganske  almindelig  kiindig  (kiindiger 
man)  for  klog,  listig,  forslagen  (Lexer.  Mittelhochdeutsches 
Worterbuch).    Endvidere  har  Visen  selv: 

A9.    „Niels  Ebbesøn,  Du  est  en  konstig  (D15:  kondige)  Mand 
og  dertil  est  Du  from : 
hvor  Du  kan  ikke  over  komme, 
da  rider  Du  langt  derom. 

Hos  Peder  Laale  læses:  Vær  saa  kyndig,  at  Du  ei  bliver 
syndig;  hos  Chr.  Pedersen:  træsk  eller  kyndig,  vafer;  kyndig, 
versutus.  I  Middelalderens  Svensk  findes  ligeledes  jævnlig 
kyndogher  i  Betydning  listig,  snu ;  Soderwall,  Ordbok.  -)  Ser. 
II.  392.  Hvad  Socii  betyder,  fremgaar  klart  af,  at  det  nogle 
Linier  efter  hedder,  at  Grevens  Socii  forfulgte  ham  (insecuti 
fuerunt  eum  socii  comitis  cum  pluribus  vexillis). 

den  af  Huitfeldt  givne  Oplysning,  at  der  1351  udstedtes 
en  Kvittans  af  Grev  Gerts  Sønner  Henrik  og  Klaus  til 
Hr.  Johan  Linibek,  „at  de  have  annammet  af  Hr.  Stig 
Anderson  500  Mark  Lybsk,  som  fornævnte  Hr.  Stig 
Andersøn  havde  sonet  om,  med  Niels  Ebbesøns  Venner, 
for  Grevernes  Faders  Død:  og  derfor  lade  de  fornævnte 
Hr.  Johan  Limbek,  saa  vel  som  Hr.  Stig  Andersøn,  kvit 
for  fornævnte  Sone,  dog  at  Hr.  Stig  betaler  Hr.  Johan 
Limbek  fornævnte  Penninge  igjen"  (S.  505  jfr.  469). 
Bøden  synes  ikke  at  være  udredet  af  Nielses  Arvinger; 
Hr.  Stig  betaler,  og  Grunden  er,  at  han  har  været 
mellem  Niels  Ebbesøns  Venner  ^).  Men  hvorledes  Stigs 
Stilling  iøvrigt  har  været,  er  uoplyst,  og  hvis  det  var 
en  for  Manddrab  udredet  Bøde  vilde  den,  som  Thiset 
bemærker,  være  temmelig  lille  og  snarest  tyde  paa  at 
det  var  simple  Følgesvendes  Bøder.  Man  kan  af  Huit- 
feldts  vage  Udtryk,  der  synes  at  tyde  paa,  at  han  end 
ikke  selv  har  forstaaet  sin  Kilde,  Intet  udlede,  og  det 
er  ligesaa  vel  muligt,  at  Hr.  Stig  blev  straffet  for  For- 
sømmelighed i  at  forsvare  eller  vogte  Greven  i  Randers. 
Der  indledtes  jo  paa  lignende  Maade  Undersøgelse  mod 
den  tydske  Ridder  Otto  af  Schenkenberg  for  Forsøm- 
melse i  at  ile  Grev  Gert  til  Hjælp.  Men  endelig  ere 
alle  danske  Kilder  )  enige  om  at  udsige,  at  Niels  Ebbe- 
søn, han  og  ingen  Anden,  var  Drabsmanden;  de  lade 
ham  optræde  i  Randers  „med  sine"  (cum  suis),  de  stille 
ham  paa  den  mest  personHge  Maade  lige  over  for 
Greven.  En  sen  holstensk  Krønike  siger  da  ogsaa,  at 
„Niels  var  sin  egen  Raadgiver,  men  han  var  en  Skalk"  '■'). 


^)  S.  469  omtaler  Huitfeldt  kun,  at  Stig  Andersøn  betaler, 
men  han  tilfeier:  „hvilket  er  et  Tegn  til  at  Niels  Ebbesøns 
Slægt  og  Venner  have  maattet  bøde  for  samme  Greve  han 
ihjelslog".  Scriptores  Rer.  Dan.  L  132,  258,  304,  395.  11.392. 
v'.  507.  VI.  225.  VII.  230,  246.  ^)  Ser.  Rer.  Dan.  V.  508:  unde 
was  syn  eghene  Raedgheuer,  men  he  was  eyn  schalk. 

Saaledes  maa  al  Tanke  om  en  almindelig  Sammen- 
sværgelse af  jydske  Adelige  falde  bort;  det  er  rimeligt, 
at  Niels  har  havt  Medvidere  og  maaske  Følgesvende  af 
Adelen,  men  de  have  da  fuldkommen  underordnet  sig 
ham  som  hans  Hjælpere.  Ogsaa  i  dette  Punkt  er  Visen 
fuldt  i  Overensstemmelse  med  alle  andre  Eftei-retninger. 
Den  nævner  selv  Misfornøiede  og  Frafaldne  i  Jylland, 
men  Niels  er  med  sine  Mænd  ene  om  at  udføre  Be- 
driften. 

Selv  om  man  nu  ikke  har  tvivlet  om,  at  Niels 
Ebbesøn  handlede  for  at  befri  sit  Fødeland  og  ikke  af 
rent  private  Motiver,  til  Ex.  fordi  han  var  misfornøiet 
over  en  Dom,  som  Grev  Gert  havde  fældet,  hvad  Huit- 
feldt  anfører  som  et  medvirkende  Motiv,  har  man  dog 
spurgt,  om  ikke  den  Maade,  hvorpaa  han  udførte  Drabet, 
maatte  kaldes  uhæderlig.  V^ar  det  ikke  et  natligt  Mord? 

I  Visen  er  Drabet  skildret  som  udført  paa  ægte 
Riddervis,  saaledes  som  Feider  førtes  mellem  Adels- 
mænd. Greven  havde  forvist  Niels  Ebbesøn,  og  denne 
havde  undsagt  sin  Fjende.  Han  dræber  ham  ved  Dag- 
gry, og  han  lader  Trommen  røre  for  ligesom  at  gjøre 
Gjerningen  vitterlig.  Alt  dette  bekræftes  nu  af  Kilderne. 
Der  var  netop  Feide  mellem  Greven  og  Niels.  Den 
sjællandske  Krønike  fortæller,  at  Greven  havde  undsagt 
ham  (quem  ipse  prius  diffidaverat;  jfr.  med  Flensyn  til 
dette  Udtryk  Ser.  VI.  629:  rex  omnia  juramenta  fideli- 
tatis,  que  Archiepiscopo  Lundensi  et  ecclesie  sue  fecerat, 
rupit,  et  ipsum  Archiepiscopum  et  suos  mortalite^r  diffi- 
davit).  I  Bremerpræstens  Krønike  berettes  ligeledes,  at 
Niels  vel  en  Tid  havde  været  Grevens  lydige  Undersaat, 
men  at  der  derpaa  var  opstaaet  Uenighed  mellem  dem, 
og  at  Niels  sagde,  at  Greven  begik  Uret  mod  ham  og 
hans Selv  denne  for  Holstenerne  partiske  Krønike 
vover  altsaa  ikke  at  beskylde  Niels  for  Lumskhed. 


')  Pertz  XXI.  274. 

Drabet  sker  ved  Daggry. 


Om  Tiden,  da  Drabet  fandt  Sted,  giver  den  lybske 
Krønike  følgende  Oplysning.  Greven  pleiede  at  læse 
sine  Tider  med  sin  Kapellan  og  „holdt  sine  Tider,  der 
hørte  til  den  Dag,  ligesom  en  geistlig  Mand",  og  saa- 
ledes  skete  det  ogsaa  denne  Nat.  „Greven  havde  læst 
sine  Tider  og  igjen  lagt  sig,  da  kom  de  Danske  op  og 
sloge  den  syge  Mand  ihjel  paa  hans  Seng".  Hvis  nu  Grev 
Gert  her  strengt  har  fulgt  Kirkens  eller  Klostrenes  Bede- 
timer, kan  der  kun  være  Tale  om  en  af  to  „Tider", 
enten  nocturnum  medianura ,  Midnat,  eller  matutina 
(ogsaa  kaldet  laudes),  der  læstes  Kl.  3;  den  hed  ogsaa 
den  første  Ottesang,  i  Modsætning  til  den  senere.  Primen 
Kl.  6  ^).  Formodentlig  er  Greven  derfor  gaaet  til  Hvile 
igjen  ved  halvfire  Tiden,  og  imellem  dette  Tidspunkt  og 
Solopgangen  Kl.  5  er  saa  Drabet  foregaaet. 

A  58,  B  48.    Den  Tid  Greven  han  var  død, 

og  da  slog  de  paa  deres  Trommer: 
det  var  Niels  Ebbesøn 
af  Byen  vilde  han  gange. 

Ogsaa  dette  Træk,  at  de  lode  Trommerne  røre,  er  histo- 
risk sikkert.  Hos  Thomas  Gheysmer  læses  nemlig,  at 
de  gik  til  Grevens  Herberg,  hvor  de,  medens  Trommerne 
rørtes  og  Ild  blev  paasat,  brøde  ind  og  dræbte  Greven 
(cubiculumque  dicti  comitis  adiens,  percussis  tympanis 
incendioque  posito  in  villa,  illiid  validissime  effregit,  ipsum- 
que  comitem  .  .  .  interfecit).  Her  finder  altsaa  Tromme- 
slagning  Sted  samtidig  med  at  Angriberne  bryde  ind  i 
Huset,  næsten  som  for  at  gjøre  Daaden  vitterlig  i  selve 
Øieblikket.  Nu  have  ganske  vist  danske  Forfattere  i 
senere  Tider  oversat  percussis  tympanis  saaledes,  at  de 


')  A.  Chr.  Bang.  Den  norske  Kirkes  Historie  under  Katho- 
licismen  240;  Kraus,  Real-Encyclopådie  der  christlichen  Alter- 
thiimer  (officium  divinum);  Binterim,  Denkwiirdigkeiten  der 
christ-kathol.  Kirche  IV.  1.  357  f. 

lode  Klokkerne  ringe,  hvad  der  imidlertid  afgjort  er 
urigtigt.  Vel  kan  tympanum  ogsaa,  om  end  langt  fra  saa 
hyppigt,  betyde  en  Klokke,  men  i  Almindelighed  betegnes 
derved  en  Tromme,  Pauke  eller  Tamburin  (se  saaledes 
i  Processen  mod  Jens  Grand:  turba  armatorum  cum 
tuba  et  tympano,  Ser.  VI.  292),  og  kan  man  end  ogsaa 
„slaa  paa"  percutere  Klokker,  ligger  det  dog  langt  nærmere 
at  „slaa"  Trommer.  Tilmed  bruges  percutere  netop  om 
Trommeslagning.  Saaledes  siges  det  om  Saracenerne, 
der  vare  bekjendte  for  deres  Trommer:  percutientes 
tympana  cum  baculis  retortis,  og  hos  Johannes  de 
Janua  læses:  timpanum  .  .  .  instrumentum  musicum 
scilicet  pellis  vel  corium  ligno  ex  una  parte  contextum 
...virgula  percutitur').  Selve  det  Faktum,  at  Trommer 
bleve  rørte,  er  saaledes  ubestrideligt,  hvorledes  man  saa 
end  vil  fortolke  Hensigten  dermed. 

Efterat  Daaden  er  sket,  standser  Visen  sin  Fortæl- 
ling, og  der  siges  en  Tak  til  Niels  Ebbesøn  for,  at  han  har 
befriet  Landet.  Kun  een  Vise  veed  Besked  om  iNiels 
Ebbesøns  senere  Skjæbne.  Efter  Verset  om  Kjærlingen 
med  de  to  Leve  følger  i  Formen  B: 

59.  Saa  foer  han  af  Landet  ud 
med  Hustru  og  Børn  saa  smaa, 
det  vil  jeg  tor  Sandhed  sige: 
han  levede  baade  glad  og  fro. 

60.  Niels  Ebbesøn  foer  af  Landet, 
til  iNorge  mon  han  ride: 

det  vil  jeg  tor  Sandhed  sige, 
han  havde  forvundet  sin  Kvide. 

61.  Niels  Ebbesøn  ud  af  Landet  drog, 
han  slog  den  Greve  ihjel: 


^)  Schultz,  Das  hofische  Leben,  2te  Aufi.  I.  562.  Ducange, 
Glossarium,  tabur,  tympanum.  Viollet-le-Duc,  Dictionnaire 
raisonné  du  Mobilier  Francais  II.  Tambour. 

20*  . 

Falske  Vers. 


saa  glade  vare  alle  de  Danske, 
at  det  gik  saa  vel. 

Naar  et  Digt  helt  igjennem  har  lydt  prægtigt  og 
vægtigt,  naar  det  har  indeholdt  nogle  af  de  mest  dra- 
matiske Scener,  de  bedst  pointerede  Vers,  som  vi  i  det 
Hele  have  fra  Middelalderen,  og  det  derpaa  slutter  med 
en  Mundfuld  som  den,  der  findes  i  disse  tre  Vers,  da 
tør  man  vel  nok  udstøde  et  Veeraab  og  tilhge  et  adva- 
rende Varsko.  At  Ridderen  til  Slutning  „lever  glad  og 
fro",  at  han  „har  forvundet  sin  Kvide",  hører  til  den 
Art  Oplysninger,  hvormed  Hundreder  af  Viser  ende,  det 
er  Linier,  der  staa  paa  Folkepoesiens  Gadehjørner  og 
gaa  i  Dagarbeide  paa  hvilketsomhelst  Sted,  hvor 
Plads  kan  være  ledig.  At  en  eller  anden  Smagsfor- 
dærver  har  villet  hefte  dem  paa  den  gamle  Vise,  fordi 
det  maaske  ikke  tiltalte  ham  at  slutte  med  et  Vers  om  en 
Kjærlin  g,  et  af  den  Slags  Vers,  som  vi  netop  finde 
mest  gribende,  det  bør  dog  virkelig  ikke  komme  Visen 
til  Skade  paa  Navn  og  gode  Rygte.  I  Rostock  ligger 
begravet  en  dansk  Mand  Niels  Ebbesøn,  og  nogle  Danske, 
som  saa  Ligstenen,  have  deraf,  senere  i  Middelalderen, 
uddraget  den  Slutning,  at  den  berømte  Mand  vist  var 
død  landflygtig  i  Udlandet.  Det  er  mulig  denne  Oplys- 
ning, som  Versemageren  har  villet  anbringe  (skjøndt 
han  siger  Norge,  maaske  forledet  af  Norringris,  eller 
vel  snarere  fordi  Marsk  Stig  drog  til  Norge),  men  hans 
poetiske  Afmagt,  uagtet  han  ranede  flere  af  de  be- 
nyttede Linier  fra  andre  Viser  og  uagtet  han  to  Gange 
tog  sin  Tilflugt  til  del  sædvanlige  Bindemiddel  („Det  vil 
jeg  for  Sandhed  sige"),  synes  derfor  ikke  mindre  aabenbar. 
Der  er  efter  mit  Skjøn  netop  ligesaa  stor  Afstand  mellem 
Himmel  og  Jord,  som  mellem  denne  Vises  samtlige  øvrige 
Vers  og  disse  tre  Endevers  i  Formen  B.  A.  D.  Jørgensen 
har  derfor  afgjort  Uret  i  den  Udtalelse,  at  „den  be- 

varede  Folkevise  oprindelig  lod  ham  forlade  Land  og 
Rige  som  en  fredløs  Mand  paa  samme  Maade  som  Marsk 
Stig".  Hine  Vers  ere  netop  ganske  værdiløse  og  have 
Intet  med  den  oprindelige  Vise  at  gjøre. 
1^  Visen  nævner  en  stor  Del  Navne  paa  Riddere  og 
Svende  og  angiver  endog  Slægtskabet  mellem  dem.  Det 
maa  nu  være  vor  Opgave  at  prøve,  om  de  nævnte  ere 
virkelig  historiske  Personer.  Men  først  og  fremmest 
maa  det  undersøges,  hvem  Niels  Ebbesøn  var,  og  om 
vi  ellers  vide  noget  om  ham. 

Med  Hensyn  til  Niels  Ebbesøns  Familieforhold  fore- 
kommer det  mig,  at  Thiset  endelig  har  skabt  Klarhed  '). 
Jeg  skal  kortehg  gjengive  hans  Argumentation.  Niels 
Ebbesøn  bærer  et  x.avn,  som  ingenlunde  er  almindeligt 
i  det  14de  Aarhundrede  eller  senere,  ja  det  er  et  stort 
Spørgsmaal,  om  der  findes  andre  Personer  med  dette 
Navn  end  Grev  Gerts  Ranemand  og  en  o.  1370  fore- 
kommende Niels  Ebbesøn.  Nogle  Aktstykker,  som  om- 
handle en  ved  Tiden  1340  død  Mand  af  dette  Navn, 
synes  derfor  at  maatte  angaa  den  berømte  Niels.  Ind- 
holdet af  disse  er  følgende: 

Terkel  Hval  lader  1343  paa  Vendsysselthing  Vidnes- 
byrd optage  om,  at  han  havde  skjødet  noget  Gods  til 
en  vis  Lammiin  paa  Niels  Ebbesøns  Vegne,  imod  at  Niels 
gav  ham  fuldt  Vederlag.  Der  er,  som  det  synes,  ind- 
truffet Noget,  som  gjør  Opfyldelsen  af  denne  Forpligtelse 
usikker;  derfor  tager  Terkel  Vidne  paa  Løftet.  1347 
sluttes  en  Overenskomst  mellem  samme  Terkel  Hval  og 
.  Niels  Ebbesøns  Arvinger,  for  hvilke  Esger  Ebbesøn, 
kaldet  Kroch,  optræder;  det  ældre  Skjøde  til  Niels  stad- 
fæstes ligeoverfor  Arvingerne;  Esger  pantsætter  paa 
disses  Vegne  forskjeUigt  Gods  til  Terkel  Hval,  og  denne 


')  Historisk  Tidsskrift  5  R.  V.  443  f.  jfr.  6  R.  II.  644  f. 
Danmarks  Adels  Aarbog  1888,  58  f. 

løser  derpaa  Erik  Nielsen,  Danmarks  Konges  Marsk, 
Poul  Glob,  Esger  Ebbyson  og  Peder  kaldet  Munk  den 
Yngre  fra  det  Forløfte,  de  i  denne  Sag  havde  udgivet 
til  Terkel  Hvals  Søn  paa  hans  Vegne. 

At  her  er  Tale  om  en  for  ikke  længe  siden  død 
Herremand  Niels  Ebbesøn  er  klart.  Men  vi  vide  frem- 
deles, at  denne  Niels  har  hørt  til  Familien  Strangesøn 
(eller  Bild),  der  ogsaa  langt  senere  kaldte  sig  snart 
efter  dette  Slægtnavn  Strangesøn,  snart  uden  dette  efter 
Faderens  Navn.  Børnenes  Værge  Esger  Ebbesøn,  efter 
al  Rimelighed  Nielses  Broder,  er  sammen  med  en  Strange 
Ebbesøn  Vidne  paa  Retterthinget  i  Aalborg  1355,  og 
begge  disse  Mænds  under  forskjeUige  Breve  bevarede 
Segl  udvise  Strangesønnernes  tværdelte  Vaabenmærke. 
Det  forekommer  mig  derfor  utvivlsomt,  at  den  rette 
Banemand  er  udpeget.  Dertil  kommer,  at  netop  Folke- 
visens andre  Adelsmænd  kunne  paavises  som  Slægtninge 
eller  Venner  af  denne  Niels  Ebbesøn  Strangesøn.  Og 
naar  denne  Niels  viser  sig  at  være  en  Adelsmand  fra 
Vendsyssel,  med  Gods  i  Horns,  Børglum  og  Vennebjerg 
Herreder,  medens  Grevens  Banemand  efter  Traditionen 
skulde  have  besiddet  Nørreris  eller  Norringris,  der  for- 
modes at  have  ligget  i  Sabro  Herred  ved  Aarhus,  hvor 
endnu  et  Voldsted  njed  den  tusendaarige  Eg  forevises, 
da  kan  det  bemærkes,  at  en  Niels  Ebbesøn  1337  paa 
Aabo  Syssels  Thing  paa  en  Andens  Vegne  pantsætter 
Gods,  der  kun  ligger  et  Par  Mil  fra  dette  Voldsted. 

Poul  Glob  nævnes  i  Visen  som  en  af  dem,  der 
have  undsagt  Greven.  Denne  Mand  optraadte,  som  alt 
viist,  1347  som  Forlover  for  Niels  Ebbesøns  Arvinger; 
han  hørte  til  de  rigeste  og  mægtigste  Mænd  i  Thy  og 
Vendsyssel  og  maa  desuden  ved  Slægtskab  være  knyttet 
til  Strangesønnerne,  idet  han  tog  Arv  sammen  med 
Elef  Elefsøn  af  denne  Familie;  hans  Navn  staar  ved 
Siden  af  „Eske  Ebbesøn  og  Strange  Ebbesøn,  Brødre" 

under  det  Forpligtelsesbrev,  Kong  Valdemar  udgav  6te 
Januar  1341. 

Grev  Gert  nævner  som  en  anden  af  sine  Mod- 
standere Anders  Frost.  Da  Globernes  Eiendomme  i 
Thy  skiftedes  1348,  vare  bl.  A.  Petrus  Ebbyson,  Andreas 
Esgyszon  Frost  Vidner  ved  det  udstedte  Dokument; 
Poul  Glob  var  en  af  Arvingerne.  Andreas  Frøst  var 
Vidne  paa  Viborg  Landsthing  1361. 

For  disse  smukke  Resultater  af  Thisets  Under- 
søgelse, vundne  ved  en  sjelden  personalhistorisk  Indsigt, 
forekom  der  mig  at  være  bragt  stor  Sandsynlighed  til 
Veie;  tilmed  fandt  jeg  ved  yderligere  Studier  af  Kilderne 
fuld  Bekræftelse  paa  dem.  Det  undrede  mig  derfor 
at  se,  at  A.  D.Jørgensen  i  Artiklen  i  „Biografisk  Lexikon" 
aldeles  forkastede  dem.  Jørgensen  havde  dog  aabenbart 
overset  Følgende: 

A  59.    Heden  gaar  Niels  Ebbesøn, 
han  vilde  af  Byen  fly: 
efter  gaar  Hr.  Ove  Hals. 
han  vilde  hannem  det  forbj'de. 

60.  „Hør  Du,  Hr.  Ove  Hals, 
lad  Du  mig  nu  gaa! 

Du  veedst,  Du  est  min  Svoger, 
Du  maatte  mig  Intet  skade." 

61.  „Alt  veed  jeg  det  fuldt  vel, 
jeg  skulde  Din  Svoger  være: 

nu  haver  Du  slaget  min  Herre  ihjel, 
jeg  maa  det  ikke  gjøre  " 

62.  Niels  Ebbesøn  brugte  sit  gode  Sværd, 
han  vilde  hannem  Intet  vige: 

Hr.  Ove  Hals  med  Tydske  flere 
de  maatte  dér  lade  deres  Liv. 

Formerne  B  52— 55,  G  49— 52,  D  46— 50  have  alle  denne 
Episode  omtrent  i  de  samme  Ord.  At  der  dog  var  een 
dansk  Mand,  som  forsvarede  Greven,  var  jo  ogsaa  saa 

mærkeligt,  al  det  fortjente  at  mindes.  Og  det  synes, 
som  om  Visen  skal  være  særlig  heldig  i  at  faa  Bekræft 
telse  paa  sine  Opgivelser,  thi  i  Bremerpræstens  Beret- 
ning staar  der  netop,  at  Niels  Ebbesøn  dræbte,  foruden 
Grevens  Vogtere,  en  anset  jydsk  Herremand  Hasen  (co- 
mitem...cum  custodibus  interfecit  et  cum  uno  prepotente 
viro  domino  Hasen  d^^  Jutzia).  Allerede  Grundtvig  har 
været  opmærksom  paa,  at  denne  Hasen  (i  Nominativ 
Hase)  maa  være  den  samme  som  den  Mand,  der  i 
Visen  hedder  Offue  Hals  (A),  Offe  Galles  eller  Ghalles 
(B),  Aage  Hass  (G),  Offue  (D).  Derfor  lød  Thisets  Ud- 
talelse saa  besynderlig,  at  han  ikke  dristede  sig  til  at 
paastaa,  at  Hr.  Ove  Hals  havde  existeret,  han  havde 
aabenbart  ikke  bemærket  den  Bekræftelse,  som  Visen 
faar  fra  tydsk  Side.  Hals  har  Manden  vel  næppe  heddet, 
da  baade  Formen  G  og  Bremerpræsten  betegne  ham 
som  Hase,  der  ikke  var  et  ualmindeligt  Navn.  Tilmed 
er  denne  Ove  Hase  ingenlunde  ubekjendt.  I  en  Række 
Aktstykker  nævnes  netop  under  Ghristopher  og  Inter- 
regnet en  mægtig  Mand  Ove  Hase.  I  en  Afhandling, 
som  Thiset  har  offentliggjort,  medens  denne  Bog  trykkes 
har  han  oprettet  det  Forsømte  og  taget  denne  Mand 
under  Behandling.  Jeg  behøver  altsaa  ikke  at  frem- 
lægge, hvad  jeg  selv  havde  samlet  om  Ove  Hases  Liv 
og  Levnet,  der  viste  mig  ham  som  hjemmehørende  i 
den  Strangesønske  Slægtskabskreds.  Thiset  har  gjort 
det  med  sit  sædvanlige  grundige  Kjendskab  til  hine 
Tiders  Personalhistorie. 

Ove  Hase  nævnes  i  Aktstykker  fra  1320  til  1340, 
Han  optræder  paa  Kong  Ghristophers  Tid  i  Sjælland, 
hvor  han  eier  Gaasetofte  i  Arts  Herred,  han  er  en  af 
de  Mænd,  der  indbefattes  i  Udsoningen  med  Grev  Gert, 
dengang  Kong  Ghristopher  og  Grev  Johan  forlige  sig 


^)  Historisk  Tidsskrift,  Sjette  Række  II.  644  f. 

med  denne  (1332).  Fra  nu  af  viser  han  sig  i  Jylland, 
hvor  han  samler  Gods.  Men  dernæst  har  der  bestaaet 
en  Slægtskabsforbindelse  mellem  ham  og  Strangesønnerne, 
thi  en  yngre  Hr.  Ove  Hase,  der  levede  paa  Dronning 
Margretes  Tid  og  eiede  Gaasetofte  og  andet  af  den 
ældre  Hr.  Oves  Gods,  har  Strangesønnernes  tvedelte 
Vaabenskjold. 

Saaledes  bliver  hele  denne  Episode  af  Visefortællingen 
bekræftet  i  alle  Enkeltheder  af  andre  Kilder 

Jørgensens  Standpunkt  er  derfor  ikke  holdbart. 
Han  har  villet  støtte  sig  til  Traditionen  om,  at  Nielses 
Hjemsted  var  Nørringris,  nemlig  den  saakaldte  Hovgaard 
mellem  Risgaardene  i  Nørring  (Folby  Sogn)  ved  Frisen- 
borg, hvor  en  Borgvold  med  den  gamle  Eg  endnu  paa- 
vises,  medens  Niels  Strangesøn  nærmest  har  Gods  i 
Vendsyssel  2).  Hertil  har  Thiset  med  Grund  bemærket, 
at  foruden  denne  Gaard  i  Sabro  Heri'ed  bliver  ogsaa 
en  anden  Gaard  i  Rinds  Herred,  hvor  virkelig  en  Bonde- 
gaard  Nørris  findes,  udpeget  som  Nielses  Borg,  og  at 
der  ikke  synes  stor  Anledning  til  snarere  at  følge  den 
ene  end  den   anden  af  disse  Traditioner.    Disse  Sagn 


^)  Sandsynligvis  vil  ogsaa  den  gjæve  Svend  Trøst,  der  af 
Thiset  betegnes  som  „hidtil  uhistorisk",  blive  funden.  Som  en 
foreløbig  Gisning  —  men  ikke  som  det  mindste  mere  end  en 
Gisning  eller  Mulighed  —  skal  jeg  hidsætte,  at  denne  Niels 
Ebbesøns  „Søstersøn"  ikke  har  heddet  Svend  Trøst,  men  Svend 
Frøst  (altsaa  indenfor  den  foran  nævnte  Slægtkreds).  Personer 
med  Navnet  Frost  kaldes  nemlig  meget  jævnlig  Frøst,  se  saa- 
ledes Brev  1361  Andreas  Frøst  (Ser.  VI.  472),  Jes  Frøst  af 
Frøslevgaard,  Væ.bner  o.  1420  (Dueholms  Diplom.  14,  16,  17,  18, 
43,  104,  136,  Ældste  Archiv-Reg.  II.  387,  III.  190),  Hr.  Anders 
Frøst,  Præst  paa  Mors  o.  1430  (Dueh.  Dipl.  34,  38,  39),  Mattis 
Frøst  i  Tved  (Dueh.  Dipl.  92),  Fru  Kirsten  Frest  (Æ.  A.  R.  IV. 
264),  Jens  Frøst  i  Nibe  o.  1520  (Diplom.  Viberg.  200).  Niels 
Ebbesøn,  der  nævnes  i  to  Aktstykker  fra  Aabo  Sysselthing  (1337) 
og  fra  Viborg  Landsthing  (1338),  udskilles  derfor  af  Jørgensen 
fra  den  i  andre  Breve  nævnte  Niels  Ebbesøn. 

kunne  ikke  ledes  længer  tilbage  end  til  Begyndelsen  af 
det  17de  Aarhundrede;  det  vil  altsaa  sige,  de  ere  ikke 
ældre  end  Slægtebøgerne,  som  gjøre  Niels  til  en  Strange- 
søn. Endelig  har  Thiset  gjort  det  ikke  usandsynligt,  at 
Nørringris  i  Slutningen  af  14de  Aarhundrede  eiedes  af 
en  Niels  Sebbesøn;  en  saadan  Mand  fandtes  i  alt 
Fald  i  disse  Egne  paa  den  Tid,  og  mulig  har  man  heri 
Grunden  til  Traditionen. 

Denne  Vise  er  saaledes  i  historisk  Henseende  den 
mærkeligste  af  alle.  Krønikerne  og  Aarbøgerne  ere 
knappe  og  tilbageholdne  i  deres  Meddelelse  om  Begiven- 
heden i  Randers,  men  deres  Udsagn  kan  fuldstændig- 
gjøres  af  Visens  detaillerede,  levende  Skildring,  der  i 
Sanddruhed  ikke  giver  dem  Noget  efter.  Dens  allerfleste 
Enkeltheder  faa  Bekræftelse  af  andre  Kilder  eller  ved 
Studier  over  de  handlende  Personers  Slægtforhold  og 
deres  Optræden  andensteds,  men  Visen  er  ganske  uaf- 
hængig af  hine  spredte  Kilder,  som  ikkun  senere  Tiders 
Forskere  have  kunnet  føre  sammen  fra  Danmark  og  fra 
Udlandet  for  at  belyse  Begivenheden  ').  Visen  skyldes 
ikke  blot  en  Samtidig;  dens  ypperhge  Digter  har  for- 
uden lykkelig  poetisk  Evne  besiddet  nøie  Kjendskab  til 
Daaden  og  stor  Sanddruhed-). 


^)  Jfr.  Kr.  Erslev  i  Historisk  Tidsskrift  6te  Række  11.431. 
Dette  er  jo  ogsaa  Svend  Grundtvigs  Resultat:  „den  er 
bleven  til  strax  efter  Begivenheden  i  Nærheden  at  dens  Skue- 
plads og  er  forfattet  at  en  Mand,  der  da  baade  i  Tid  og  Rum 
og  sagtens  ogsaa  i  Livsstilling  stod  Niels  Ebbesen  og  hans 
Mænd  nærmere  end  selv  de  ældste  danske  Skribenter". 


ottende  Kapitel. 

Tilbageblik. 

Til  Slutning  skulle  vi  endnu  kun  kaste  et  Blik  paa 
de  indvundne  Resultater. 

Jeg  har  overalt  væsentlig  ved  indre  Grunde  stræbt 
efter  at  vise,  hvad  der  er  ægte  og  gammelt,  hvad  der 
er  oprunden  i  Middelalderen  og  bevaret  uskadt  fra  den, 
jeg  har  søgt  at  udpege  som  Modsætning  Farve  og  Tone 
i  det  senere  Tilkomne  og  Moderne.  Med  Grund  kunde 
man  dog  spørge,  om  vi  ikke  besidde  ydre  Momenter, 
der  kunde  godtgjøre  Visernes  Alder  og  deres  Udseende 
paa  et  bestemt  Tidspunkt.  Naar  Svend  Grundtvig,  som 
det  jævnlig  er  Tilfældet,  bestemmer  en  Vise  som  en 
ægte  Riddervise  fra  det  12te  Aarhundrede,  bygger  han 
saa  alene  paa  et  Skjøn?  Her  paa  kan  kun  svares,  at  vi 
allervæsentligst  maa  støtte  os  til  de  Visesamlinger,  som 
adelige  Damer  have  nedskrevet  i  det  16de  og  17de  Aar- 
■  hundrede,  og  at  vi  altsaa  have  meget  vanskeligt  ved  at 
sige,  hvorledes  en  Vise  i  det  12te  Aarhundrede  saa  ud. 
Betegnes  den  ovenikjøbet  som  en  Riddervise,  fortjener 
det  at  huskes,  at  der  af  egentligt  Riddervæsen  vistnok 
Intet  fandtes  i  Danmark  paa  den  Tid. 

Men  vi  bør  prøve,  hvor  langt  vi  af  rent  ydre  Grunde 

ere  i  Stand  til  at  følge  V'iserne  tilbage  i  Tiden.  -Naar 
vi  da  foretage  en  Vandring  i  tilbagegaaende  Retning, 
viser  sig  Følgende.  Reformatoren  Laurentius  Petri  om- 
taler midt  1  det  16de  Aarhundrede  Hagbard  og  Signes 
Vise,  og  i  Skriftet  om  den  papistiske  Messe  1533  siger 
Kantoren,  at  han  vil  „glæde  sig  med  Ranes  Vise",  hvilken 
ogsaa  var  den  svenske  Historiker,  Magister  Erik  Olsen 
(f  1486)  bekjendt:  quidam  Rane,  de  quo  canticum  so- 
lenne  frequentatur.  Ghristiern  Pedersen  skriver  1534: 
den  gamle  Kæmpevise  lyder:  „Olger  dansk  han  vandt 
Seier  af  Rurmand",  og  netop  samme  Linie  findes  anbragt 
paa  Kalkmaleriet  i  Floda  Kirke  i  Sodermanland  fra  Slut- 
ningen af  15de  Aarhundrede:  Hollager  da(n)s(k)  ha(n) 
wan  siger  af  Burman. 

Men  vi  kunne  dog  naa  noget  længere  tilbage.  I  et 
Haandskrift  i  Linkoping  fra  1450  er  en  Del  af  Ridderen 
i  Hjorteham  (Nr.  67)  opskreven:  „drømth  haffuer  mik 
om  jomfrwer  i  alle  naath",  og  i  et  Haandskrift  paa  det 
kgl.  Bibliothek  i  Kjøbenhavn  fra  samme  Tid  (1454)  findes 
flere  Gange  skrevet  Omkvædet  paa  Marsk  Stig  Visen: 
„Fordi  stander  Landet  i  Vaade"  ').  Det  er  alt  omtalt, 
at  et  svensk  Visevers  tindes  i  et  Haandskrift  fra  første 
Halvdel  af  15de  Aarhundrede  (se  foran  S.  122).  Men 
endnu  et  helt  Aarhundrede  længer  tilbage  kunne  vi  naa, 


^)  I  Haandskriftet  Ny  Kgl.  Samling  123  4to,  der  er  skrevet 
paa  Latin  og  indeholder  opbyggelige  og  theologiske  Stykker, 
findes  som  en  Art  Penneprøve  tilskrevet  Følgende  nederst 
paa  Siderne  eller  ved  et  Stykkes  Ende.  Paa  Blad  26  verso 
nederst:  Hay  Ure  giidh  giordh;  Blad  38  v. :  multi  siint  prelati 
sive  sacerdotes  nomine  sed  pauci  dignitate.  Augustinus.  Hay 
free  gudh  giord  fforthy  standh  landh  j  waadh.  Non  semper 
oleum.  Bl.  50  v. :  fforthy  stand  landh  i  waadh  [51  r.]  cogita  ad 
quem  finem  posses  venire.  Bl.  54  v. :  fforthy  stand  landh  j 
waad.  Non  semper  oleum  hay  hay.  Underbibliothekar 
G.  Weeke  er  bleven  disse  Tilføielser  vaer  og  har  velvillig 
henledet  min  Opmærksomhed  paa  dem. 

nemlig:  ved  den  i  Runehaandskriftet  af  Skaanske  Lov 
fra  omtrent  1300  opskrevne  Visestamp  („drømde  mik  en 
drøm  i  nat")  med  Melodi.  Da  vi  nn  dernæst  kjende 
Vers  af  islandske  Viser  fra  det  13de  Aarhundrede  (jfr. 
foran  S.  9,  19,  117),  som  have  en  Form,  der  aldeles 
ligner  den  danske,  tør  vi  vel  tro  paa,  at  vor  Visedigtning 
gaar  tilbage  til  det  13de  Aarhundrede. 

Saxo  gjengiver  paa  sin  omskrivende  Maade  gamle 
Viser  (saaledes  om  Arngrims  Sønner,  om  Braavallaslaget), 
hvilke  vare  skrevne  i  Bogstavrim,  men  dermed  er  ikke 
afgjort,  at  Viser  i  Kæmpevisestil  ikke  da  fandtes  og 
digtedes.  Deres  Form  vilde  vanskelig  kunne  kjendes 
igjen  under  en  latinsk  Dragt,  og  der  var  Intet  i  Veien 
for,  at  de  to  Stilarter  kunde  leve  samtidig,  saaledes  som 
Tilfældet  var  i  England,  hvor  man  har  stavrimede  Vers 
fra  en  sen  Tid,  indtil  Slutningen  af  det  14de  Aar- 
hundrede '),  medens  vi  dog  vide,  at  allerede  Kong  Knud 
den  Store  skal  have  digtet  Verset: 

merie  sungen  de  muneches  binnen  Ely. 

du  Cnut  ching  rew  der  by; 

roweå,  cnithes,  noer  de  laud, 

and  here  we  |)es  muneches  sæng! 

Alt  hvad  vi  naa  til  er  saaledes  dette:  der  er  en  Mulighed 
for,  at  man  i  det  12te  Aarhundrede  har  digtet  Viser  i 
Danmark  af  Form  som  Kæmpeviserne,  men  det  maa 
afgjøres  i  hvert  enkelt  Tilfælde,  om  en  Vise  kan  føres 
saa  langt  tilbage. 

Nu  have  imidlertid  mine  foran  fremsatte  Under- 
søgelser over  de  historiske  Viser  bragt  som  Resultat,  at 
vi  ikke  med  Grund  kunne  betragte  bevarede  Viser  som 
stammende  fra  det  12te  Aarhundrede.  De  angaa  Be- 
givenheder paa  den  Tid,  men  de  tale  ikke  som  sam- 


Rosenberg,  Nordboernes  Aandsliv  II.  446. 

tidige  Vidner,  skjøndt  de  paa  den  anden  Side  heller  ikke 
synes  meget  eftertidige.  For  det  13de  Aarhundredes 
Vedkommende  stiller  det  sig  anderledes:  da  er  der 
bleven  digtet  baade  om  Dagmar  og  om  Marsk  Stig, 
vistnok  ogsaa  om  Begiyenheder  paa  Valdemar  den 
Stores  Tid. 

Der  fmdes  derhos  nogle  Viser,  som  jeg  ikke  har 
gjennemgaaet  i  det  Foregaaende,  men  som  afgjort  skrive 
sig  fra  det  13de  Aarhundrede ;  det  er  danske  Viser,  men 
de  angaa  svenske  Forhold,  idet  de  besynge  Kvinderovene 
indenfor  Sune  Folkesøns  Æt.  En  af  disse  Nr.  155  om- 
handler saaledes,  hvorledes  Sune  Folkesøns  Datter  Bene- 
dicte blev  røvet  ud  af  Klostret  af  Østgøternes  Lagmand 
Lars.  Hvad  der  fortælles  i  Visen  stemmer  godt  med, 
hvad  vi  kunne  oplyse  fra  andre  spredte  Kilder  af  for- 
skjelhg  Art;  en  Aarbog  giver  os  endog  Aaret  for  Be- 
givenheden (1245),  men  at  Visens  Forfatter  skulde  have 
indsamlet  det  splittede  Materiale  for  at  danne  sin  For- 
tælling synes  ganske  usandsynligt.  En  anden  Vise  Nr. 
138  fortæller,  at  den  saaledes  røvede  Kvindes  Moder 
Eline  havde  havt  samme  Skjæbne,  idet  Sune  havde 
taget  hende  ud  af  Vreta  Kloster ;  her  ere  i  alt  Fald  flere 
af  de  optrædende  Personer  historiske  og  Begivenheden 
ikke  helt  usandsynlig.  Endelig  forefaldt  der  ogsaa  et 
Rov  i  en  tredie  Generation  af  denne  Familie,  idet  nemlig 
ifølge  Visen  Nr.  180  Ingrid,  en  Datter  af  Benedicte  i 
hendes  andet  Ægteskab  med  Svantopolk  Knutsøn,  blev 
røvet  af  Folke  Algotsøn  netop  som  hun  skulde  feire  sit 
Bryllup  med  den  danske  Drost  David  Thorstensøn. 
Denne  Begivenhed  fortælle  Aarbøgerne  ved  1287  eller 
1288,  og  den  havde  alvorlige  Følger  for  Algotsønnerne 
(jfr.  Viserne  Nr.  181,  182).  Foruden  det  Præg  af  Ælde, 
som  udmærker  disse  Viser,  er  deres  Emne  i  saa  be- 
tydelig Grad  gjennemsyret  af  historisk  Virkelighed,  og 
Fremstillingen  paa  den  anden  Side  dog  uafhængig  af 

Kilderne,  at  man  ikke  kan  frakjende  dem,  at  de  skrive 
sig  fra  Samtiden  '). 

Med  det  Paaviste  stemmer  jo  ogsaa,  at  et  Visevers, 
som  sagt,  allerede  er  opskrevet  paa  Erik  Men  veds  Tid; 
Visen  om  Niels  Ebbesøn  maa  være  digtet  umiddelbart 
etter  Begivenheden  den  1.  April  1340. 

Det  fjortende  og  det  femtende  Aarhundrede  har 
aabenbart  været  Visedigtningens  store  Blomstringstid, 
men  det  er  sandsynligt,  at  en  stor  Del  af  Ridderviserne 
først  skrive  sig  fra  Overgangstiden  til  Reformationen, 
eller  endog  fra  selve  den  gjærende  lutherske  Tid.  Gaston 
Paris  har  for  nylig  i  en  lærerig  Afhandling  taget  til 
Orde  itiiod  Tilbøieligheden  til  at  sætte  de  europæiske 
Landes  Folkeviser  langt  tilbage  i  Tiden,  og  han  hævder, 
at  den  lyrisk-episke  Folkepoesis  store  Blomstring  be- 
gynder i  de  fleste  af  Landene  i  det  15de  eller  tidligst  i 
14de  Aarhundrede-).  Jeg  tror,  at  man  for  Danmarks 
Vedkommende  dog  maa  føre  den  noget  længere  tilbage, 
men  den  stærke  Udvikling  og  de  fleste  Frugter  har 
Digtningen  dog  afsat  i  hin  senere  Del  af  Middelalderen. 

Det  har  været  muligt  at  forfølge  den  Forandring  i 
Smag  og  Stil,  som  Viserne  undergaa  i  Middelalderens 
Slutning  eller  paa  Reformationstiden.  Naar  man  nemlig 
nøie  bestemmer  Visernes  almindelige  ydre  Karakter  og 
deres  Indhold,  naar  man  til  Ex.  undersøger,  hvor  langt 
den  hele  Visedigtning  naar  i  Omfang  af  Lyrik,  i  det 
Maal,  hvori  Sangerens  Personlighed  gjør  sig  gjældende 
baade  i  Omkvæd  og  Text,  naar  man  gjør  sig  Rede  for 
i  hvor  høi  eller  ringe  Grad  religiøs  Tro,  Fædrelands- 
følelse  eller  Lærdom  komme  frem  i  den,  naar  man  nøie 
prøver  Visernes  ydre  Form  og  Fremtræden,  vil  man 
have  Leilighed  til  at  se  og  til  at  undres  over.  hvorledes 

^)  Jfr.  H.  Schiick,  Svensk  Literaturhistoria  I  118.  '■*)  Journal 
des  Savants  1889,  526  f. 

forskjellige  Viser  og  Visegrupper  stadig  komme  til  at 
staa  som  Undtagelser  og  det  saaledes,  at  de  gjerne  blive 
Undtagelser  i  flere  af  de  nævnte  Retninger.  Disse  Af- 
vigelser ere  i  og  for  sig  mærkelige,  thi  indenfor  al  Folke- 
poesi digtes  der  gjerne  paa  samme  Maade,  med  samme 
Forudsætninger,  i  samme  Stil,  en  Sanger  gjør  ikke  sin 
særlige  Individualitet  og  Smag  gjældende.  Allermindst 
vil  et  sligt  subjektivt  Standpunkt  søge  at  hævde  sig  paa 
mange  Maader,  afvige  i  flere  forskjellige  Fletninger  fra 
det  fælles  Stade,  til  Ex.  baade  i  Form  og  Indhold.  Viser 
af  denne  Art  trænges  i  hvert  Fald  ud  til  denne  Digt- 
nings Ydergrænser,  og  Mistanken  imod  dem  bliver  sæd- 
vanligvis forøget  ved  et  nyt  Forhold,  idet  den  i  disse 
Afvigelser  raadende  Smag  og  Stil  viser  sig  netop  som 
den,  der  herskede  i  Renaissancen  og  den  lærde  Periode 
og  som  for  Exempel  netop  er  saa  høist  betegnende  for 
alle  de  Vers,  der  i  sildige  Haandskrifter  heftes  til  Viserne 
af  den  gamle  Stil,  som  kjendes  fra  gamle  Haandskrifter. 

Ad  denne  Vei  har  da  formentlig  en  stor  Del  Viser, 
som  forstyrrede  det  rette  Syn  paa  Folkedigtningen, 
kunnet  fjernes  og  føres  hen  til  deres  rette  Plads,  nemlig 
enten  som  lærd  Digtning  eller  især  som  Gade  viser  fra 
de  sidst  forløbne  Aarhundreder. 

Men  blandt  det  store  Antal  af  ægte  Folkeviser,  som 
vi  kunne  føre  tilbage  til  Tiden  før  Reformationen,  kunne 
vi  endvidere  fmde  Kjendemærker,  der  bestemme  deres 
tidligere  eller  senere  Alder.  Vi  spore  saaledes  en  lærdere 
og  mere  kunstmæssig  Poesis  Indflydelse  i  Romanviserne, 
hvor  ogsaa  en  uren  Smag  gjør  sig  gjældende,  vi  se  i 
sildige  Viser  lyriske  Elementer  tilknyttede  til  den  ældre, 
rent  episke  Stil,  og  samtidig  har  vel  ogsaa,  som  i  Tydsk- 
land.  Melodien  begyndt  at  tage  Overhaand  over  Texten. 
Endvidere  kommer  der  nye  Strænge  og  nye  Greb  og 
Strøg  ind  i  Digtningen,  Fædrelandsfølelsen  lader  sig  stadig 
stærkere  høre,  og  naar  den  tidligere  Elskovssang  i  frem- 


Den  sildige  Middelalders  Smag. 

trædende  Grad  var  lys,  munter  og  lykkelig  kommer 
den  forsmaaede  Kjærlighed,  den  sønderrevne  Stemning 
til  Orde  i  alt  Fald  i  Sangene  fra  Reformationstiden. 
Her  faar  Mismodet  jævnlig  Udtryk,  mere  dog  som  en 
ny  Mode  end  som  stammende  fra  en  forandret  Livs- 
opfattelse. 

Det  er  bleven  paavist  i  hvilken  Grad  Omkvædene 
høre  til  Viserne  som  disses  uadskillelige  Bestanddel. 
Tillige  er  Modsætningen  mellem  Texten  og  Omkvædet 
fremhævet.  I  Omkvædet  gjør  det  fra  Visetexten  ude- 
lukkede Jeg  sig  gjældende,  man  hører  dets  Glæde  og 
Sorg,  dets  Tilraab  til  Tilhørerne  og  de  Medfølende.  Her 
bryder  Følelsen  direkte  frem  i  et  Udbrud  og  lader  sig 
ikke  nøie  med  at  virke  i  Skjul  bag  ved  det  Fortalte. 
Her  tales  med  Forkjærlighed  om  Naturens  og  Blom- 
sternes Skjønhed  („Men  Skoven  stander  al  udi  Blomster"), 
her  vendes  Ordet  direkte  til  Tilhørerne  („Styrer  I  vel  de 
Runer!").  I  Omkvædet  moraliseres  der  („Fagre  Ord  fryde 
mangt  et  Hjerte"),  og  der  ønskes  („Maatte  jeg  En  med 
de  allervæneste  fange!"),  her  udtales  Sandheder  af  al- 
mindeligt Indhold  („Sorgen  er  tung,  hvem  hende  skal 
ene  bære")  —  kort  sagt,  i  alt  det,  hvorfra  Sangeren  i 
den  strengt  fulgte  episke  Tone,  som  Visestilen  iøvrigt 
kræver,  er  stænget  ude,  faar  man  nu  hans  Stemme 
at  høre. 

Ved  en  Række  Undersøgelser  har  jeg  dernæst  godt- 
gjort den  Indflydelse,  som  Visernes  Brug  til  Dans  har 


^)  Bolime,  Altdeiitsches  Liederbuch  XXXIII:  den  ældre 
Kjærlighedssang  er  overveiende  munter  og  udtrykker  saa  godt 
som  alene  den  seirrige  Kjærligheds  Stemning.  Talvj,  Charak- 
teristik  der  Volkslieder  germauischer  Nationen  444.  Rosen- 
berg, Nordboernes  A åndsliv  II.  444:  Elskoven  [i  Viserne]  er 
aldeles  ikke  smægtende;  med  forsmaaede  Elskere  have  Viserne 
ikke  den  mindste  Medlidenhed,  en  schillersk  Ritter  von  Toggen- 
burg  vilde  man  have  fundet  latterlig  eller  kjedelig. 

liavt  paa  deres  Udseende,  samt  den  Indvirkning,  som 
deres  Bevarelse  alene  gjennem  Hukommelsen  har  maattet 
udøve.  Fremdeles  har  jeg  søgt  at  udrede,  hvorledes  paa 
den  sildige  Tid,  da  Viserne  opsamledes  og  nedskreves^ 
mangen  en  Gang  Lærdom  og  ny  Smag  have  sat  et  Præg 
paa  Stilen,  som  den  oprindelig  ikke  havde,  ja  hvorledes 
nye  Tillæg,  endog  for  Ex.  af  Katholicisme,  netop  da  ere 
blevne  heftede  paa  dem.  Det  er  formentlig  ogsaa  lyk- 
kedes at  tjerne  mange  Rustpletter  og  meget  Støv,  som 
Tiden  havde  sat,  og  derimod  at  se  klarere  den  ufor- 
lignelige Troskyldighed  og  Fordomsfrihed,  den  Jævnhed 
i  Stil  og  Udtryk,  som  giver  denne  Digtning  sin  største 
Værd  og  hvorved  den  har  kunnet  holde  sig  frisk  og 
levende  i  Folket  igjennem  lange  Tider,  medens  saa  meget 
af  Kunstdigtningen  er  gaaet  af  Mode  eller  ud  af  Forstaaelse. 

Et  Maal  for  disse  Undersøgelser  har  endelig  været 
at  løse  Folkevisen  fra  Forbindelsen  med  Oldtidsdigt- 
ningen.  Det  er  ikke  muligt  at  tegne  et  Stamtræ 
eller  at  bygge  en  Bro,  som  fører  fra  den  ene  til  den 
anden,  thi  de  ere  i  alt  Væsentligt  grundforskjellige.  Det 
islandske  Kvad  bygger,  hvad  Formen  angaar,  paa  Ord- 
accenten, medens  det  i  Visen  er  Ordet  i  sin  Forbindelse, 
altsaa  Sætnings-  eller  Meningsaccenten,  hvorover  Verset 
dannes.  Kvadet  har  en  langsom  Gang,  en  taktfast  Lyd, 
man  ser  ligesom  Pendulets  Sving  for  sit  Øie,  medens 
Visen  risler  melodisk  eller  springer  efter  sin  Lyst  og 
som  den  bedst  formaar.  I  Oldkvadene  staa  Ordene 
Skulder  ved  Skulder,  Appositioner  findes  i  Overmaal, 
medens  Viserne  ingensinde  fremtræde  som  saa  tæt  sluttede 
og  faamælte.  Og  naar  Kvadet  tillader  sig  de  vold- 
somste Inversioner  og  ombytter  efter  Forgodtbefindende 
den  naturlige  Plads  for  Subjekt,  Objekt  og  Prædikat, 
vover  V^isen  aldrig  en  paafaldende  Ordomsætning. 

Dens  Udtryksmaade  passer  da  ogsaa  fuldkommen 
til  den  naturlige,  simple  Fortælling,  som  er  saa  vidt 

forskjellig  fra  Kvadenes  ofte  saa  tankevægtige,  belærende 
Indhold.  Kvadene  anvende  Bogstavrim  og  reciteres, 
medens  Viserne  have  Enderim,  synges  og  ledsages  af 
Dans,  hvilken  de  Gamle  knap  nok  kjendte.  Naar  nu 
endelig  hertil  føies,  at  Kvadene  med  deres  Kenninger 
benytte  et  vanskeligt  Sprog  eller  dog  et  Sprog,  som  ude- 
lukkende tilhørte  Poesien,  medens  Viserne  ikke  have 
disse  Omskrivninger  og  Forstandsbilleder  Behov  og  i 
det  Hele  ikke  anvende  et  Sprog,  der  er  forskjelligt  fra 
den  daglige  Tales,  da  tror  jeg  nok,  at  man  tør  sige,  at 
vi  staa  ved  to  vidt  forskjellige  Digtarter,  mellem  hvilke 
man  vanskelig  skal  kunne  finde  et  aandeligt  Sammen- 
hæng. Noget  helt  Andet  er,  at  Oldtidens  Forestillings- 
kreds paa  mange  Maader  lever  igjen  i  Digtningen  i 
Middelalderen,  at  Hedenskabets  Sagn  og  Myther  her 
kunne  optræde  under  nye  Former,  ja  at  enkelte  Udtryk 
og  Billeder  fra  de  hedenske  Kvad  dukke  op  i  den 
christelige  Tids  Folkedigtning.  — 

Hermed  slutter  jeg  disse  Forsøg  paa  at  finde  Visernes 
rette  Aand  og  Skikkelse.  Bogen  anbefales  nu  til  alle 
dem,  der  endnu  elske  den  ganJe,  naive  Digtekunst  og 
glæde  sig  ved  den  som  ved  et  friskt  Kildevæld  og 
kvægende  Skygger  paa  en  solhed  Dag,  til  dem,  der 
endnu  betragte  Folkeviserne  som  en  af  vor  Litteraturs 
eiendommeligste  og  bedste  Skatte. 

Fortegnelse  over  Viser, 

til  hvis  Fortoiicning  Bidrag  ere  givne  i  dette  Skrift,  med  Hen- 
visning til  Sidetallet. 

Tallet  foran  Titlen  angiver  Visens  Nummer  i  Svend  Grundtvigs  „(iamle 
Danske  Folkeviser". 


Kæmpeviser. 

1.  Tord  af  Havsgaard  61. 

2.  Sivard  Snarensvend  63. 
5.    Grimilds  Hævn,  92, 119  f. 

15.    Den  skaldede  Munk  108. 

17.  Kong  Diderik  og  Holger 
Danske  183. 

18.  Svend  Vonved  133. 

20.  Hagbard   og  Signe  193, 
202. 

21.  Longobarderne  64. 

30.  Holger  Danske  og  Bur 
mand  183. 

31.  Svend  Felding  179. 

32.  Svend  Felding  og  Dron- 
ning Jutte  135,  181. 

Trylleviser. 

33.  German  Gladensvend  66 
35.    Peder   Gudmandsøn  og 

Dvergene  66. 
38.    Agnete    og  Havmanden 

89,  195. 
46.    Elverhøi  57,  68. 


49.    Malfred  og  Magnus  140, 
183. 

52.  Trolden      og  Bondens 
Hustru  135,  160. 

53.  Ungersvendens  Klage  55. 
I  55.  Jomfruen  i  Ulveham  46. 
i  56.  Jomfruen  i  Fugleham  49, 
j  151. 

!    57.    Nattergalen  56.  101. 
58.    Jomfruen  i  Hindeham  46 
60.    Valravnen  162. 
64.    Dalby-Biørn  156. 
66.    Jomfruen  i  Linden  160. 
70.    Ungen  Sveidal  199. 
72.    Unge  Hr.  Thor  og  Jomiru 
Thore  126. 

82.  Ri  bold  og  Guldborg  45, 
177,  189.  " 

83.  Hildebrand  og  Hilde  45. 

86.  Flores  og  Margrethe  184. 

87.  Karl  og  Margrethe  184, 
200. 

89.    Moderen    under  Mulde 
163,  192. 

90.  Fæstemanden  i  Graven 
163,  200. 

91.  Hedebys  Gienganger  54. 
94.    Livsvandet  161 

96.  Jesusbarnet,  Stefan  og 
Herodes  91 

101.  Liden  Karen  ~  St.  Ka- 
tharina 107,  115. 

103.  St.  Jørgen  og  Dragen 
110. 

106.    Sjælen    for  Himmerigs 

Dør  127. 
112.    Helligbrøden  173. 
114.    Henrik  af  Brunsvig  109. 

Historiske  Viser. 

116.  Erik  Emuns  Drab  1137 
209. 

118.    Kongemødet  i  Roeskilde 

1157  215. 
121.    Valdemar    og    Tove  c. 

1160  230. 
126.    Kong  Valdemar  og  hans 

Søster  1157-67  231. 

132.  Dronning  Dagmar  og 
Junker  Strange  1205  241. 

133.  Dronning  Dagmar  i  Dan- 
mark 1205  241. 

135.  Dronning  Dagma^rs  Død 
1212  65,  241. 

138.  Sune  Folkesøn  c  1210 
125,  130,  318. 

139.  Dronning  Bengerd  1214 
-21  241. 

141.  Kong  Valdemar  fangen 
1225  253. 


145.    Marsk  Stig  1286  70.  196. 
262  f. 

155.  Hr.  Lavrens  og  Bengta 
Sunes  Datter  1245  318. 

156.  Niels  Ebbesøn  1340  111, 
133,  176,  190,  198,  297  f. 

158.    Hr.  Bugges  Død  1359  176. 
164.    Niels  Paaskesøn  og  Lave 
Brok  1468  44. 

170.  Nederlaget  i  Ditmarsken 
1500  110. 

171.  Tyge  Krabbe   i  Skaane 
1510  192 

172.  Christian    den    anden  i 
Sverrig  1520  38,  167. 

180,  Folke  Algotsøn  1288  50, 
318. 

181.  Magnus  Algotsøn  194,  318. 

Ridderviser. 

238.  Tærningspillet  150,  157. 
229.    Møens  Morgendrømme 

50,  170. 
254.    Tro  som  Guld  48,  106. 
258.    Skjøn  Anna  103. 

270.  Bolde  Hr.  Nilaus'  Løn  46. 

271.  Eedselille  og  Medelvold 
46. 

272.  Sønnens  Sorg  46. 

273.  Stalbroders  Kvide  46. 

Grundtvigs  Kæmpeviser 
1867: 

20.    Klosterjomfruen  58,  194. 


De  Udgaver  af  nordiske  Folkeviser, 


hvortil  der  i  Bogen  især  henvises,  ere  følgende. 


Abrahamson,  Nyerup  og  Rahbek,  Udvalgte  danske  Viser  fra 
Middelaldereu  I— V.  1812—14.  Sædvanlig  anført  som:  Abr. 
Svend  Grundtvig,  Danmarks  gamle  Folkeviser  I— V.  1853—90. 

—  Danske  Kæmpeviser  og  Folkesange  fra  Middelalderen, 
fornyede  i  gammel  Stil.  1867.  —  Danmarks  Folkeviser  i 
Udvalg.  1882. 

Evald  Tang  Kristensen,  Jydske  Folkeviser  og  Toner,  saralede 
af  Folkemunde.    1871.    -  Gamle  jyske  Folkeviser.  1876. 

—  100  gamle  jyske  Folkeviser.  1889.  De  tre  Samlinger 
ere  her  anførte  som:  Kristensen  1,  II,  III. 

H.  G.  Lyngbye,  Færøiske  Qvæder  om  Sigurd  Fofnersbane  og 
hans  Æt!  1822. 

V.  U.  Hammershaimb,  Færøiske  Kvæder  I  — II.    1851—55.  — 

Færøsk  Anthologi.    1.— 4.  Helte.  1886—89. 
Svend  Grundtvig  og  J6n  SigurOsson,  Islenzk  Fornkvædi  I— II. 

1854-85. 

M.  B.  Landstad,  Norske  Folkeviser.  1853. 

Sophus  Bugge,  Gamle  norske  Folkeviser.  1858. 

A.  I.  Arwidsson,  Svenska  Fornsångor  I — III.    1834 — 42. 

E.  G.  Geijer  och  A.  A.  Afzelius,  Svenska  Folkvisor.    Ny,  be- 

tydligt  tillokad   upplaga,    utg.  af  R.  Bergstrom   och  L. 

Hoijer.  1880. 


Af  Johannes  C,  H.  R,  Steenstrup  er  tidlig-ere  lui- 
koiiiTiiet : 

Studier  over  Kong  Yaldemars  Jordebog.  Efter  trykte  ui^ 

utrykte  Kilder.    1874.    Pris  8  Kroner. 
Professor  Dr.  C.  Paludan-Miiller  og  Kong  Yaldemars 

Jordebog.    Endnu  et  Indlæg  til  P'orsvar  for  Sidstnævnte. 

1874.    Pris  65  Øre. 
Indledning  i  Normannertiden  (Xormannerne  I.)  1876. 

Pris  6  Kroner. 

'  Yikingetogene  mod  Yest  i  det  9de  Aarhiindrede  (Xor- 

mannerne  II.)    1878.    Pris  6  Kroner. 
Danske  og  norske  Riger  paa  de  brittiske  Øer  i  Dane- 

yældens  Tidsalder   (Normannerne   III.)     Med  2  Kort. 

1882.    Pris  8  Kroner. 
Banelag  (Normannerne  IV.)   Med  1  Kort.    1882.   Pris  6  Kronei'. 
Englands  Erobring  ved  Hertug  Yillielm  af  Norniandiet. 

Med  1  Kort  og  4  Billedrækker  efter  Bayeux-Tapetet.  1877. 

Pris  70  Øre. 

Bayeux-Tapetet.  En  veiledende  Beskrivelse  for  Besøgere 
af  det  nationalhistoriske  Miisenm  paa  Frederiksborg  Slot. 
1885.    Pris  25  Øre. 

Ben  danske  Bonde  og  Friheden.  Otte  Foredrag  over 
Bondestandens  Fortid,  holdte  inden  Hundredaarsfesten  for 
Frigjørelsen.    1888.    Pris  1  Krone  25  Øre. 

Bonden  og  Eniversitetet.  Nogle  historiske  Undersøgelser  i 
Anledning  af  Hundredaars-Mindefesten  den  20de  Juni  1888. 
1888.    Pris  75  Øre. 

Historieskrivningen  i  Banmark  i  det  19de  Åarhundrede 
(1801—1863).  Et  Festskrift  udgivet  af  den  danske 
historiske  Forening  i  Anledning  af  dens  halvhundredaarige 
Bestaaen  den  14de  Februar  1889.    Pris  5  Kroner. 

Rudolph  Kleins  Eftf. 

Til.  Sørensen. 
KjobenhavTi  K.    Klareboderne  10. 


Kjøbenhavn.   I.  Cohens  Bogtrykkeri. 

